
| Prefatà 


Este evidentă necesitatea ca tânărul care păşeşte pentru prima oară pragul unei 
şcoli, în calitate de profesor, să fie un bun cunoscător al problemelor psihologice 
inerente instruirii şi educării şcolarilor. Psihologia cotidiană, însuşită de fiecare 
dintre noi prin experienţă socială, nu e suficientă pentru a-l face conştient de lacu- 
nele existente în capacitatea de percepţie a copiilor, de dificultăţile înţelegerii unui 
text ştiinţific ; el nu cunoaşte cauzele abaterilor disciplinare repetate, nu are expe- 
rien(a diversitátii problemelor adolescentului sau a reacţiilor, uneori neaşteptate, 
ale grupului şcolar ş.a.m.d. Desigur, pedagogia şi metodica l-au învăţat ce metode 
şi procedee pot fi utilizate, dar acestea trebuie aplicate având în vedere NO 
clasei, al unui anume elev si, mai ales, ‘situația, problema concretă. 

Astfel, psihologia şcolară capătă statutul de disciplină resursă, potential rezervor 
de sugestii şi repere în gestiunea şi managementul procesului formării şcolarilor. 
Este la fel de utilă şi procesului cristalizării profesionale a cadrului didactic, stabi- 
lizării propriei identități vocationale. j 

Nu este lipsit de importanţă faptul cá profesia didactică presupune, din start, 
anumite abilităţi şi competenţe. Discutarea acestora din perspectivă praxiologică o 
plasează în rândul activităților caracterizate prin promptitudine decizională în timp 
real, pe probleme vag definite. De aici nevoia de a putea şi a şti să lucrezi în condiţii 
de relativă incertitudine (ce a motivat o reacţie sau alta a clasei? Ce şi cât au 
înţeles elevii din mesajul didactic? Ce i-a interesat in mod real? etc.). 

Fiind prin excelenţă o profesie socială, activitatea profesorului este totdeauna 
un joc la scenă deschisă, fără sufleur şi fără timp de reflexie situationalá. Dacă, 
pentru partea de proiectare a obiectivelor, conţinuturilor şi metodologiei didactice 
există răgazul deliberării şi opțiunii între alternative — în timpul pregătirii „intrării 
în scenă” — spectacolul propriu-zis al lectiei devine un joc nereversibil, interactiv, 
relativ nedeterminat. Se câştigă sau se pierde în comun. Toate acestea solicită o 
justă şi promptă apreciere a factorilor psihologici. 

În această direcţie, orientarea profesorilor se realizează prin cursurile de psiho- 
logie şcolară, în orice ciclu de formare didactică. Talentul şi experienţa îi ajută mai 
eficient pe cei deja iniţiaţi teoretic. Aceştia vor şti de ce fac ceea ce fac, ce resurse 
activează, până unde pot merge, ce riscă. Dacă unei solide pregătiri de specialitate 
i se alătură o bună formaţie psihopedagogică, marja de libertate a exprimării pro- 
fesionale creşte semnificativ. Într-o formulare plastică, diferenţa este comparabilă 
cu acea dintre două nave, potenţial egale, dar care au un randament semnificativ 
diferit deoarece navighează în condiţii deosebite: prima, tatonând printre neguri 
cu radarul defect, cea de a doua favorizată de vizibilitate bună şi cu instrumente 
funcţionale. 

La noi în ţară, în anii '60, sub conducerea Catedrei de Psihologie din Cluj, s-a 
editat un foarte des consultat curs de „psihologie pedagogică”. Cu toate meritele 

lucrării, ea era (inevitabil atunci) orientată cu precădere spre studiile sovietice, 
caracteristice şcolii „socialiste”. În 1974, profesorul Ion Radu a publicat o inte- 
resantă psihologie şcolară, destinată însă studenţilor secţiilor de psihologie existente 
atunci. Apoi, Catedra de psihologie din Bucureşti (în 1987) a conceput o amplă 
lucrare de psihologie şcolară care a fost însă slab difuzată şi destul de puţin acce- 
sibilă studenţilor de la specialităţile neumaniste — în special prin volumul ei (430 
de pagini). Desigur, au mai apărut şi alte manuale de psihologie şcolară, puţin 
cunoscute în afara sferei institutelor care le-au editat. — — Cs 
Catedra de psihologie din Iaşi îşi propune astăzi să pună la îndemâna viitorilor 
dascăli o lucrare accesibilă tuturor, indiferent de profilul facultăţii frecventate, 
luându-se în consideraţie, totodată, şi ponderea acestui curs, căruia planurile de 
învăţământ îi acordă numai 28 de ore. nic 
Ne simţim datori să-i avizăm pe viitorii profesori : o carte de psihologie şcolară, 
fie ea şi un manual pentru debutanţi, nu oferă rețete. Oricât de securizante ar părea 
la prima vedere, ele ascund capcane. Soluţia standard este iluzoriu bună, deoarece 
orice situaţie psihologică - chiar şi într-un mediu normativ ca acela şcolar — este 
totdeauna caracterizată prin unicitate, care reclamă o tratare individualizată, cu 
diferențieri până la nivel de nua tă; Se cere deci o pregătire avizată, capabilă să 
discearnă şi să opteze, e i RUE idm REOR n : 
Am avut în vedere principalele teme tratate de obicei în lucrările similare din 
diferite ţări europene. Structurarea acestora s-a făcut in trei mari secţiuni cores- 
punzând domeniilor clasice de exercitare şi validare a competenţei psihologice a 
profesorului : cunoaşterea obiectului muncii sale — elevul (partea I), a principalelor 
aspecte implicate în procesualitatea complexă a cunoaşterii şi învăţării de tip şcolar 
(partea a I-a) şi a cadrului psihosocial al instituţiei şcolare (partea a Il-a). — 
Nu ne-am referit la temele dedicate particularităţilor psihologice specifice unui 
obiect sau altul de studiu, deoarece predarea, pe lângă problemele generale (amin- 
tite în această carte), implică detalii ce se cer precizate de către metodist; iar 
fundamentarea lor este totdeauna şi psihologică. E drept că publicarea de metodici 
noi, în spiritul reformei actuale a învăţământului, constituie o cerință urgentă, la 
care însă nu noi avem căderea a răspunde. a puin wu e j 
Autorii mulțumesc călduros tuturor persoanelor care au contribuit la apariţia 
acestei cărţi şi fac apel la cititorii ei să le comunice observaţiile şi sugestiile 
lor, pe adresa: Catedra de Psihologie, Universitatea „Al. I. Cuza”, Bulevardul 
Copou, nr. 11, Iaşi. A ux | "un 

l. este ştiinţa care se ocupă cu descrierea si explicarea feno- 


menelor psihice verificabile. Pe de o parte, fenomenele psihice se exprimá în 
comportamentul nostru obiectiv, prin ac(iuni, comentarii verbale si modificári 
expresive, pe de alta, ele se manifestă în interiorul fiinţei noastre prin ima- 
gini, idei, dorinţe, sentimente care nu ne sunt cunoscute in mod direct decât 
nouă. Intervine atunci procesul(dedublării fiinţei gânditoare Pi ea gândindu- se 
este conştientă că încearcă soluţionarea unei probleme şi o controlează: 

Studiul obiectiv al fenomenelor sufleteşti a început abia în ultimele decenii 
ale secolului trecut. Primele experimente s-au centrat pe aspectele generale 
ale vieţii psihice, aspecte comune tuturor (pentru fiecare om, un excitant este 
perceput numai dacă are o anumită intensitate minimă ; în cazul unor emoţii 
puternice, sunt prezentecnodificări fiziologice etc. ). Deci psihologia elaborată 
în primele decenii a fost „psihologia generală” - care azi se studiază în liceu, 
fiind baza necesară înţelegerii ramurilor apărute ulterior. 

. Una din primele specializări ale psihologiei au constituit-o studiile consacrate 
psihicului infantil) Psihologii au intuit existenţa unor deosebiri importante 
între felul copilului de a înţelege lumea şi cel al adultului. Urmărind sistema- 
tic modificările de comportament ale copiilor de diferite vârste s-a ajuns la 
elaborarea „psihologiei copilului”. Dar copiii au fost observați şi în condiţiile 
vieţii şcolare. Au putut fi înregistrate în acest fel reacţiile lor la diverşi factori 
educativi, la atitudinea profesorilor, la metodele şi materialele utilizate, la 
conţinutul diferitelor discipline ş.a. Asfel s-a constituit ceea ce noi denumim 

azi „psihologia şcolară”. Psihologia şcolară studiază, din punct de vedere 


prihitiogiv procesul instructiv-educativ desfăşurat în şcoală cu scopul de a 
spori eficiența acestuia. Ea formează partea esenţială a psihologiei peda- 

gogice care studiază şi educaţia copilului înainte de coală, dar şi la vârsta 
adulţilor, întrucât statul se preocupă de o influențare sistematică a tuturor 
cetățenilor (educația adulților). p 


Urmărind optimizarea instruirii şi educației, psihologia şcolară este o 
ramură aplicată, practică, a psihologiei, pe lângă multe altele, cum ar fi: 

psihologia muncii, psihologia medicală, psihologia judiciară, psihologia sportului 
etc. Toate urmăresc ca, pe baza unor cercetări de psihologie, să se amelioreze 
O activitate sau alta. Rezultatele pozitive obţinute au avut drept urmare pre- 
zenta psihologului, din ce în ce mai frecventá, in diferite domenii de activitate. 
Apoi, chiar în pregătirea diverşilor profesionişti a apărut şi psihologia : 
medicii studiază psihologia medicală, inginerii — psihologia muncii industriale 
ş.a.m.d. E firesc ca profesorii să aibă nevoie de psihologie şcolară. Pentru a 
aplica în mod eficient diferitele metode de învăţământ ei trebuie să fie conşti- 
enti de felul în care observă elevii, de condiţiile ce favorizează memorarea 
cunoştinţelor, de cum poate fi stimulată gândirea, de ceea ce favorizează 
formarea unor atitudini şi sentimente superioare... Acestea şi multe altele sunt 
analizate de psihologia şcolară. 

2. Cele mai importante concluzii obţinute în cadrul psihologiei generale, 
psihologiei infantile şi al psihologiei diferenţiale (care studiază deosebirile 
tipice între diverse grupuri de oameni) sunt utilizate, desigur, de către psiho- | 
logia şcolară. Dar această ramură practică a psihologiei nu se poate baza 
numai pe simple deducţii dintr-o serie de generalizări. Pentru a face consi- 
deratii specifice procesului de învăţământ este necesară o amănunţită studiere 
a învăţării în condiţiile complexe existente în clasă, în cadrul unei comunităţi 
de elevi. Rezultatele obținute într-o Situaţie simplificată, artificială, de labo- 
rator nu pot fi extrapolate ca atare într-o ambiantá influenţată de multipli 
factori (Ausubel, D., Robinson, F., pp. 5 şi 21). De aceea s-au fácut investigaţii 
speciale care ne pot duce la un mai: înalt grad de certitudine cu privire la 
influenţa şi valoarea unor metode şi procedee folosite de profesori, cât şi la 
soluţionarea altor probleme de ordin instructiv-educativ. 

In mod firesc, psihologia scolari este strâns legată de pedagogie, ştiinţa 
educaţiei, a formării conştiente, intenţionate a individului. Aceasta abordează 
însă procesul educativ în toate aspectele sale şi din mai multe puncte de 
vedere. De pildă, psihologia se ocupă prea puţin de scopurile educaţiei. sau 
de aspectele metodice ale educaţiei fizice care însă sunt abordate pe larg de 
către pedagog. Apoi, pedagogia studiază acţiunile educative şi rezultatele lor 
nu doar din punct de vedere psihologic, ci şi din punct de vedere igienic (dacă 
ele nu dăunează sănătăţii), din punct de vedere moral şi din punct de vedere 
economic (problema costurilor nu poate fi-neglijatá în practică). De aceea 
pedagogia Stabileşte care să fie structura unei şcoli, ce anume să se predea 
elevilor, ce metode şi materiale pot fi utilizate etc. Psihologul nu ia decizii 
finale, nu face decât constatări şi recomandări necesare pedagogului, ca om 
de ştiinţă, ori profesorului. Pedagogia are, în schimb, un caracter normativ, 
Ea dă indicaţii precise, unele absolut obligatorii, altele facultative, care consti- 
tuie un ghid al activităţii instructiv-educative desfăşurate în şcoală. 

Să luăm, de exemplu, problema introducerii filmului la lecţie, problemă 
pusă acum şapte decenii, când această „minune tehnică” se răspândise pe tot 

globul. Observațiile psihologice scot în relief o serie de avantaje. Mai întâi, 
imaginea în mişcare favorizează concentrarea atenţiei. Apoi, prin încetinirea 
sau accelerarea mişcării apar aspecte care într-o observaţie directă vor' scăpa 
(se vede clar cum îşi prinde hrana un pescăruş şi cum creşte şi se dezvoltă o 
floare). Folosindu-se teleobiectivul se poate distinge comportamentul unor 
animale, fără a perturba manifestările lor „obişnuite. Mărirea imaginii face 
din film un microscop pentru zeci de elevi.. . Aşadar, cunoaşterea perceptivă 
este puternic favorizată, mai ales când imaginile sunt întovărăşite şi de expli- 
catii date de un specialist. 

Pe de altă parte, investigaţiile aprofundate şi extinse pe o perioadă înde- 
lungată arată că filmul, ca şi televizorul, pune copilul în situaţie de spectator : 
el priveşte, ascultă, dar nu face eforturi independente de înţelegere, de apro- 
fundare. Se cultivă o oarecare stare de pasivitate, o insuficientă activitate 
mintală. Or, progresul gândirii cere un efort personal de analiză, comparaţie, 
generalizare, iniţiativă în dirijarea observaţiilor directe şi a amintirilor pentru 
a soluţiona o anume problemă, o nelămurire sesizată. De aceea, dacă utili- 
zarea filmului ar fi excesivă, ea ar putea stânjeni progresul gândirii la tânăra 
generaţie. 

Pe aceeaşi linie se Sudan si concluziile unor sociologi francezi, care, 
comparând compoziţiile făcute de elevii de azi cu cele ale bunicilor, au 
constatat o superioritate evidentă în exprimare acum 100 de ani faţă de actuala 
generaţie. Faptul a fost explicat prin cultivarea excesivă a audio-vizualului, 
ceea ce creează mereu o atitudine de spectator şi diminuează timpul de expri- 
mare verbală prin proprii cuvinte. 

Pornind de la aceste concluzii, pedagogii au ţinut seama şi de impactul 
filmului asupra progresului elevului din punct de vedere moral, dar şi de 
implicaţiile de ordin financiar (filmul se foloseşte azi, în şcoli, dar în 
proporţii moderate). Din păcate, pedagogii au 'subestimat impactul filmelor 
proaste vizionate înafara şcolii şi doar în puţine ţări s-a organizat o instruire 
sistematică în vederea aprecierii filmului artistic. 

Deşi, în mod evident, psihologia şcolară se află permanent în raport cu 
pedagogia nu credem că ar trebui să o socotim „o subramură” ori „o ramură” 
a „teoriei pedagogice” — aşa cum o consideră D. Ausubel (pp. 29 şi 38). Ea 
constituie o ştiinţă psihologică atât prin obiectul ei, prin metode, cát si prin 
caracteristicile rezultatelor obţinute. Se poate spune că este o „ştiinţă auxi- 
liară” pentru pedagogie. Pedagogia se sprijină pe mai multe ştiinţe, aşa cum 
a reieşit din cele amintite mai sus. Dintre toate, psihologia este cea mai im- 
portantă, întrucât cele mai dificile probleme din punct de vedere al instrucției 
şi educaţiei sunt cele ale dezvoltării psihicului. 

O altă ştiinţă cu care trebuie să colaboreze psihologul, când cercetează 
învăţământul, este sociologia. În adevăr, instruirea se face cu mari grupuri 
de şcolari - clasele. Ca urmare apar fenomene sociale - se creează o men- 
talitate de grup, apar anumite tradiţii, influenţe. Ele nu pot fi subestimate si 

trebuie avute în vedere. Iar când ne referim la interacţiunea dintre indivizi, la 
comunicarea dintre elevi, la relaţiile de cooperare sau adversitate, atunci 
sunt necesare cunoştinţele acumulate de psihologia socială, o ramură a psiho- 
logiei care cunoaşte astăzi progrese remarcabile. | 


3. Importanţa psihologiei şcolare se vădeşte atât pe plan teoretic, cât şi 
practic. În raport cu teoria pedagogică, psihologia a avut şi un aport de ordin 
istoric: la începutul secolului psihologii au iniţiat cercetări în şcoli. şi sub 
impulsul lor s-au organizat primele experimente pedagogice. Aşadar, putem vorbi 
despre contribuţia psihologiei şcolare la introducerea metodei experimentale 
în pedagogie. Experimentul pedagogic este extrem de complex, fiindcă trebuie 
avute in vedere numeroase variabile, ţinând atât de ambianța şcolară, de pro- 
fesor, cât şi de factorii inerenti elevilor, subiecţi de o mare diversitate. De 
aceea experimentul în şcoală capătă un caracter interdisciplinar ; în cadrul 
său psihologul are un loc i important. Am vázut cá, permanent, pedagogul care 
vrea să inoveze învăţământul trebuie să apeleze la concluziile psihologiei, la 
cercetarea psihologică, pentru a putea aprecia resursele şi rezultatele oricărei 
innoiri a procesului instructiv-educativ, 

Din punct de vedere practic, cunoştinţele acumulate de către psihologia 
şcolară sunt preţioase în primul rând pentru profesori, dar şi pentru părinţi - 
pentru oricine este antrenat într-o muncă cu caracter de instruire şi educaţie. 
Necesitatea cunoaşterii derivă din aceea că actul de instruire şi de educaţie 
trebuie să se adapteze la situaţii infinit de variate, dată fiind diversitatea 
aptitudinilor, atitudinilor şi aspirațiilor populaţiei de şcolari. Există deci o 
serie de probleme, dificultăţi pe care profesorii le întâmpină. 

Pentru a caracteriza complexitatea actului educativ ne vom referi la: o 
schiţă a lui A.P. Cehov, neintrecut psiholog, publicață la începutul secolului. 
Iată, în rezumat, ce povesteşte Cehov : ` 

„Sosind, acasă, procurorul Evgheni Petrovici. e întâmpinat de guvernanta 
copilului, guvernantă care i se plânge că Serioja, un băetel de 7 ani, ia tutun 
din sertarul tatălui său şi fumează. 

Evgheni Petrovici se gândeşte ce măsură să ia. Pe vremea ms copiii care 
erau prinşi fumând erau bătuţi crunt — dar această „metodă” nu dădea rezul- 
tate, căci elevii continuau să fumeze pe. ascuns. Până să ia o hotărâre, iată că 
băieţelul său intră în birou şi i se caţără pe genunchi. Tatăl trebuie să ia - 
imediat o atitudine. El începe prin a-l îndepărta şi a-i spune: „Sunt supărat 
pe tine şi nu te mai iubesc !”. Apoi îl dojeneşte, fiindcă a luat tutun, un lucru 
care nu-i aparţinea, fără să ceară voie. Şi cum băieţelul nu înţelege ce rău 
a făcut, procurorul începe să explice ce înseamnă proprietatea. Serioja, desi- 
gur, nu înţelege nimic, devine a şi il întreabă dincicadăăţi bx Bing ce se 
face cleiul? ". 

După acest vădit insucces, tatăl trece, nemulţumit, la chestiunea fuma- 
tului care face rău sănătăţii. Dar această problemă e şi mai delicată, întrucât 

procurorul este el însuşi un fumător pasionat. De aceea, tatăl e nevoit să 
accentueze că „pentru cei mici, ca tine, tutunul e deosebit de vătămător! Tu 
ai pieptul slab, eşti încă firav, iar oamenii firavi se îmbolnăvesc de' oftică şi 
de alte boli. Uite, şi unchiul Ignati a murit de oftică, Dar dacă n-ar fi fumat, 
poate că mai trăia şi azi”. Dar nici aceste argumente nu-l impresionează prea 
mult pe Serioja, care se gândeşte la alte lucruri şi se apucă să deseneze pe o 
foaie de pe birou. 

Nemaiştiind ce să facă, „procurorul, în em se multumeste.. „să-i 
ceară cuvântul cá nu va mai fuma. Băieţelul, desenánd, cântă tărăgănat: „Pe 
cu-ván-tul. meu!, Cu- ván-tul meu- -u!". Din atitudinea copilului şi din felul 
cum răspunde rezultă că el nu ştie ce înseamnă să-ţi dai cuvântul şi că hotă- 
rârea sa de a nu mai fuma e cât se poate de îndoielnică, | 

Înainte de a pleca la culcare, băieţelul cere, ca de obicei, să i se spună o 
poveste. Procurorul se apucă de improvizat: „A fost odată un rege bătrân... 
şi trăia regele nostru într-un castel de cleştar... iar castelul, frítioare, se aum 
în mijlocul unei grădini. uriaşe, unde creşteau portocali, peri si cireşi”... şi 
urma înşiruirea de nenumărate minunăţii. „Bătrânul împărat avea un pia 
fecior, moştenitor al împărăției lui, un băiat mic... cum esti tu. Si era un 
copil bun... dar avea un singur pácat: fuma!" Apoi, după ce lungeste o 
vreme povestirea Evgheni Petrovici încheie : „Din pricina fumatului, ptin- 
țişorul se îmbolnăvi de piept şi muri când împlini 20 de ani, iar “bătrânul 
bolnav rămase fără nici un sprijin... şi veniră duşmanii, uciseseră pe împă- 
rat şi dărâmară castelul. Nu mai sunt în grădina lui nici cireşi, nici pot si 
nici clopotei". | | 

Pe Serioja povestea îl tulbură grozav... si dintr-odată spuse cu glas tre- 
murátor: „N-o să mai fumez, niciodată ! ". Felul în care face acum această 
făgăduială e o dovadă sigură că, în sfârşit, acţiunea pedagogică şi-a atins 
scopul. 

Din această povestire nu decurge atotputernicia basmelor în copilărie. Reuşita 
procurorului se explică prin mai mulţi factori sesizaţi de intuiţia marelui scrii- 
tor. Mai întâi, Serioja a putut să constate supărarea tatălui său în legătură cu 
fumatul. Dar el nu intelegea de ce nu-i este permis sá fumeze. În al doilea 
rând, Evgheni Petrovici, prin profesia lui, stia să povestească, să convingă. 
Aceeaşi povestire, spusă pe un ton rece, insinuant, nu subjugá pe micul ascul- 
tător care, vigilent, îţi spune îndată: „Tu vrei să mă păcăleşti! ”. În fine, 
amănuntul principal, menţionat de Cehov, este că lui Serioja îi murise mama. 
Or, în mod obişnuit, moartea e' ceva abstract nu numai pentru copii, ci şi 
pentru tineri. Abia la bătrâneţe moartea devine ceva înfricoşător. În cazul 
acestui băieţel însă, o experienţă zguduitoare, despărţirea definitivă de mama 
iubită, a făcut ca pentru el moartea să fie ceva îngrozitor şi atunci povestea 
l-a putut impresiona puternic. Copiilor le plac basmele, dar ele nu sunt mij- 
Joace educative atotputernice. 

Schița marelui scriitor rus ne plasează direct în mijlocul dificultăților 


pe care le întâmpinăm în munca de educaţie. Să încercăm să enumerăm 


câteva din ele: 


a) 


b) 


c) 


O primă dificultate o constituie comunicarea dintre adult şi copii, chiar 
adolescenti fiind. De fapt, comunicarea unor fapte între două persoane 
care se cunosc foarte bine este un lucru facil. “Aşa e cazul convorbirilor 
între soţi sau între fraţi. Când însă e vorba de două persoane foarte diferite 
în ce priveşte cultura: şi, mai ales, când'e vorba de transmis unele 
cunoştinţe abstracte, necunoscute celui ce ascultă, comunicarea poate 
deveni extrem de dificilă. Ca dovadă că unii savanţi iluştri nu izbutesc să 
țină expuneri inteligibile. Nu-i înţeleg nici studenţii de specialitate, cu atât 
mai.putin nişte copii. Diferenţa dintre şcolari şi profesori este foarte mare 
în ce priveşte experienţa, bagajul de cunoştinţe. Profesorul trebuie să facă 
un efort deosebit pentru a lega noile noţiuni de cunoştinţele sărace şi 
uneori eronate ale copiilor. În povestirea de mai sus se vede greşeala 
comisă de procuror când vroia să-i explice unui băieţel de 8 ani ce 
înseamnă proprietatea. e i 


O altă dificultate rezidă în particularitățile de vârstă ale şcolarilor. Ei nu 
diferă de adult numai prin volumul cunoştinţelor, ci se deosebesc şi prin 
mentalitate, prin interese, prin trebuintele fireşti vârstei. Ignorarea lor 
poate să-l pună pe profesor într-o postură ridicolă. Iată, un bătrân profesor 
scriindu-şi amintirile, notează un fapt mărunt, -petrecut în copilărie, dar 
care s-a imprimat adânc în memoria sa. Era elev în clasa a II-a. Se afla în 
recreatie, clopotelul sună şi, alergând spre clasă s-a izbit, după colţul 
culoarului, drept în pieptul directorului şcolii — un bătrân greoi şi cor- 
polent. Acesta (scena avea loc la începutul secolului nostru) l-a înşfăcat 
de o ureche şi l-a scuturat bine. Dar nu asta l-a impresionat pe copil, 
fiindcă maltratarea fizică era atunci un fapt obişnuit. Ceea ce l-a uimit a 
fost reproşul profesorului: „De ce fugi? Când m-ai văzut pe mine aler- 
gând? !” Or,... cum să ceri unui copil de 8 ani să nu fugă! ? Pe drept 
cuvânt mustrarea aceasta a rămas întipărită cu un mare semn de întrebare. 


Particularitáfile individuale ridică spinoase probleme în practica instructiv- 


“educativă. Copiii de aceeaşi vârstă sunt foarte diferiţi, uneori au firi 


opuse, ceea ce ne obligă la procedee variate. De exemplu, profesoara 
constată că, în timp ce explică, un elev îşi ghionteşte colegul, vorbeşte, 
deranjând pe cei din jur. Ea se opreşte, îl ridică în picioare şi îl dojeneşte 
cu asprime. Dacă şcolarul este o fire docilă, se înroşeşte până în vârful 
urechilor, se aşază şi se cuminteste. Dar dacă e un copil orgolios, atunci, 
bravează : după ce se aşează continuă să facă zgomot şi mai tare! Cu un 
astfel de şcolar se procedează altfel: în timpul. lecţiei profesoara trebuie 


să-l avertizeze numai din privire. Apoi, să-l cheme la cancelarie şi, între 
patru ochi, să stea de vorbă cu el. 

În munca educativă se impune să ţinem cont si de „momentul psihologic” 
să profităm de un moment de căinţă al unui elev, dar să evităm aplicarea unei 
pedepse cátá vreme el e revoltat, fiind convins de: nevinovăția sa. Se cere, 
mai întâi, să zdruncinăm această convingere. . 


d) Cunoaşterea cauzelor unei greşeli, ale unei abateri e foarte necesară 
pentru a lua o măsură educativă, căci una e când un copil nu ştie cá e 
interzisă o conduită (cum era cazul lui Serioja), alta când cunoaşte foarte 
bine interdicţia, şi cu totul alta când nu el este vinovatul (cum e cazul 

Y când unchiul unui báietas îi pune ţigara aprinsă în gură şi afirmă că-i stă 
foarte bine! ). 


Tot aşa de importantă este şi cunoaşterea cauzelor rămânerii în urmă la 
învăţătură, cauze care sunt uneori foarte greu de stabilit. 


e) De asemenea, nu e uşor să constatăm efectele reale ale unui demers instructiv-: 
-educativ. Chiar dacă un şcolar a devenit cuminte în clasă, cum se 
comportă el pe stradă, acasă? Nu totdeauna e uşor de constatat, fiindcă 
părinţii pot să-i ţină partea. La fel, nu e simplu să ne dăm seama cât de 
temeinică este însuşirea unui anume capitol: simpla reproducere a textului 
nu constituie o garantie. 


Desigur, mai sunt si multe alte probleme ce se ivesc în practica învăţă- 
mântului. Parte din ele vor fi înfăţişate în capitolele următoare. Cum pot 
învăţa viitorii profesori să le facă faţă în optime condițiuni ? 

Un rol hotărâtor îl are practica pedagogică desfăşurată sub îndrumarea şi 
conducerea atentă a unor profesori cu multă experienţă. Dar practica fără 
teorie e oarbă. Orice metodă, orice atitudine adoptată trebuie să fie luminate 
de înţelegerea mecanismelor prin care ele duc la bune rezultate. Pedagogia 
discută sub diverse aspecte modul optim de desfăşurare a procesului de 
învăţământ, psihologia şcolară dezvăluie complexitatea situaţiilor, a reacţiilor 
posibile din partea elevilor, ceea ce ne ajută în practică pentru a preveni unele 
erori, pentru a fi conştienţi de unele deficienţe şi a căuta soluţii. Dificultatea 
majoră rezidă în faptul că procesul de instruire şi educaţie este dependent de 
o multitudine de factori, încât în puţine cazuri ne aflăm într-o situaţie tipică 
descrisă în manualul de pedagogie sau în cel de psihologie. De aceea pro- 
fesorul trebuie imediat să adapteze unele indicaţii generale la o problemă 
specifică. Adeseori nici nu are timp de reflexiune. Ca urmare, i se cere intui- 
tie şi reacţie promptă, ceea ce nu este deloc uşor. 

Gândiţi-vă la un chirurg care operează: el în fiecare moment solicită 
asistentei sale când un instrument, când altul pentru a rezolva o anume situaţie 
operatorie. Ce-ar fi dacă mersul operaţiei l-ar obliga să modifice un instrument 
(să-l mai îndoaie ori să-l pilească)? Ar fi cam complicat ! Dar profesorul se 
află frecvent în această situaţie : trebuie să adapteze „instrumentarul” cunos- 
cut la o. nouă situaţie. Din fericire, o măsură pedagogică riu e menită să 

salveze viaţa unui copil (decât în cazuri extrem de rare). Formarea posibilităţii 
de a acţiona în deplină cunoştinţă de cauză, de a dovedi înţelepciune şi 
plasticitate în conduita noastră faţă de elevi este favorizată de cunoaşterea 
aspectului psihologic al influențelor de ordin educativ. Aceasta constituie 
importanţa practică a psihologiei şcolare. 


Partea | 


PERSONALITATEA ELEVULUI 


Capitolul | 
Repere psihogenetice. Caracterizarea vârstelor școlare 
— iumifiite edem Elar. Dac la cil. asp da tb omn el t 25 


Capitolul II 


Personalitatea elevilor. Temperamentul şi caracterul 
Uu ———— 75 


Capitolul II 

Aptitudinile și importanţa lor în activitatea școlară 

mí wo uc perti prd ete ne. RI ANA SIL AN! 81 
Capitolul IV 

Metode de cunoaștere a elevilor 

HOAT E A Ro M 100 
Capitolul V 


Devierile comportamentale și combaterea lor 
2 POP IUNI A E ati O E 116 


LE 
- A 
16 


ED Lid iist pol 


1 
À Y LII 
AD l 
å [] s L| bu E 
H i i ~e l - : : 
i 14 42. i 
! i " is Pa u 
LI 
: t Ia > ibl matura 
s i 
5 p i : 
' i L] 
i 
LI ~, 
3 i 
: ` T 
A 5 
i 1 LE e 
b t 
PE | 


Capitolul | 


. Repere -psihogenetice. 
Caracterizarea vârstelor şcolare 


Luminiţa lacob 


Capitolul de faţă îşi propune un dublu obiectiv. Mai întâi, să ofere o ima- 
gine de ansamblu asupra dezvoltării ontogenetice, proces pe care educatorul îl 
poate influenţa direct. Discutarea factorilor dezvoltării (1), cât şi a modelelor , 
şi teoriilor explicative dedicate descifrării acestei procesualităţi complexe (2), 
poate deschide un necesar orizont. El este indispensabil plasării corecte a 
profesorului, ca specialist al formării, faţă de această problematică. A doua 
țintă vizată este tentativa de a oferi o succintă iniţiere în psihologia vârstelor 
şcolare (3). Mai puţin teoretizant şi cu sugestii de acţiune psihopedagogică, 
subcapitolul încearcă să transpună în pagini de carte ceva din „pulsul clasei”. 


1. Factorii dezvoltării ontogenetice 


Referitor la identificarea factorilor implicaţi în dezvoltarea umană, întâl- 
nim o convergenţă principială, chiar dacă planul analitic se prezintă diferit. . 
Astfel, in literatura psihopedagogicá românească sunt discutati ca factori ai 
ontogenezei ereditatea, mediul şi educaţia, în timp ce literatura occidentală 
se ocupă de raportul „nature — nurture” (cea anglo-saxonă) sau „hérédité — 
milieu/environement” (cea franceză). 

Semnalarea acestor nuantári prilejuieşte observaţia cá, in fond, delimitările 
categorice nu au decât raţiuni didactice, deoarece ereditatea, ca proprietate 
generală a lumii vii, este o caracteristică a naturii, la fel cum educaţia presu- 
pune cu necesitate un mediu social uman, în absenţa căruia nu ar putea exista ! 


1.1. Ereditate. Mediu. Educaţie 


Ereditatea este însuşirea fundamentală a materiei vii de a transmite, de la o 
generaţie la alta, mesajele de specificitate (ale speciei, ale grupului, ale indi- 


vidului) sub forma codului genetic. 

Materialul eredității este nuclear (la nivelul cromozomilor din nucleul ga- 
metilor) si citoplasmatic, constituind genotipul individului. 

Ereditatea nucleară se transmite conform unor legitáti cunoscute (Mendel, 
T.H. Morgan), care permite atât înţelegerea naturii combinărilor care au loc, 
cât şi producerea erorilor de copiere şi a alterărilor (mutaţiile). Identitatea 
genetică este practic imposibilă de la antecesori la descendenţi, şansa fiind ` 
de 2% (una din 70 de trilioane). Orice Orice genoti e. „exprimă doar în formă . 
fenotipică (totalitatea caracteristicilor ur unui. IT ca “rezultat al 'interactiu- 
"nilor primare cu mediul. Fenotipul este doar una dintre variantele posibile 
genotipice sub influenţa timpurie (chiar din momentul concepţiei) a mediului 
de dezvoltare. 

“Printre metodele care permit studierea rolului factorului genetic în onto- 
geneză se numără cele care urmăresc gemelăritatea (Oancea-Ursu, Gh., 1985), 
Xcosanguinitatea,' dezvoltarea prenatală, manipularea mediului, janta de 
adopţie etc. Acestea au fost prefigurate de studiile asupră eredității plantelor 
şi animalelor (cu concluzii limitate însă pentru ereditatea umană) şi de analiza 
genealogică prin care anumite caracteristici au putut fi urmărite în aceeaşi 
familie, timp de generaţii (Galton, E. 1869). 

Deşi cercetările vizând ereditatea umană au o istorie ' relativ scurtă Şi O 
specificitate aparte (date fiind limitele etice ale experimentelor: genetice), 
câteva aspecte se impun a fi subliniate : 


e Mostenirea ereditară apare ca un complex de predispozijii şi Popas 
şi nu ca o transmitere a trăsăturilor antecesorilor ; 

* Ereditatea caracterelor morfologice şi biochimice este mult mai bine 
cunoscută decât ereditatea însuşirilor psihice, care, în multe cazuri, pare 
a fi rodul unor determinări poligenetice ; 

* Diversitatea psihologică umană are cu certitudine şi o rădăcină ereditară 

(constituție, biotip, baze comportamentale etc.), dar nu se reduce la aceasta ; 

Ceea ce este ereditar nu coincide întotdeauna cu ceea ce este. congenital 

(sau înnăscut), unde sunt cuprinse şi elemente: dobândite î în urma influ- 

entelor dinaintea naşterii ; 

Ceea ce tine de ereditate se poate exprima în | diverse momente de vârstă 

sau poate rămâne în stare de latenţă pe tot parcursul vieţii, în absenţa 

unui factor activitator (exemplu : cazul anumitor predispozitii alergice ori 

al combinațiilor aptitudinale) ; 

* Potenţialul genetic al fiecărui individ se selectează prin hazard şi este, mai 
ales sub aspectul exprimării psihice, polivalent ; 


Ereditatea conferă unicitatea biologică, ca premisă a unicitátii psihice; 


Din perspectivă filogenetică, ereditatea umană conferă cea mai mică 
»incárcáturá" de comportamente instinctive. Aceasta face din puiul de om 

o fiinţă total dependentă de membrii propriei specii şi, conform celebrei 
formule a lui K. Lorenz, un „specialist în nespecializare" ereditará. Din 

"acest motiv, puiul de om este singurul care îşi pierde specificitatea dacă, 
în dezvoltarea sa timpurie, este „asistat” de membrii altei specii. „Copiii 
sălbateci”, cei crescuţi de animale, s-au FRAN în ciuda eredității lor 
de tip uman. ! 

e: Prin „orarul” proceselor de creştere şi maturizare, ereditatea creează pre- 
misele unor momente de optimă intervenţie din partea mediului educativ, 
în aşa numitele perioade sensibile sau critice. Anticiparea sau pierderea 
perioadelor se poate dovedi ineficientă [ee achiziţia mersului, lim- 
bajului, operaţiilor gândirii etc.) ; 

° Rolul eredității nu se exprimă în aceeaşi măsură în diversele aspecte ale 

^ vieții psihice: unele poartă mai puternic amprenta eredității - tempe- 
ramentul, aptitudinile, emotivitatea, patologia psihică (Teodorescu, FI., 

... 1996), - altele mai puţin - atitudinile, voinţa, caracterul etc. ; 

e O aceeaşi trăsătură psihică poate fi, la persoane diferite, rodul unor factori 
diferiţi. Pentru o anumită persoană, hotărâtoare poate să fie ereditatea, în 

. timp ce, pentru alte persoane, se poate ca mediul sau educaţia să fi 
„contribuit decisiv. 


În stadiul actual al pe aie şi e m T mecanismelor eredită iții se oa 
aia cá rolul sáu in dezvoltare, mai ales in dezvoltarea psihicá, este de 
premisă naturală. Această premisă, cu acţiune probabilistá, poate oferi indi- 
vidului o şansă (ereditate normală) sau o neşansă (ereditate tarată). Prima 
poate fi ulterior valorificată sau nu, iar cea de a doua, în funcţie de gravitate, 
poate fi compensată în diverse grade sau nu. 


Mediul, ca factor al dezvoltării umane, este constituit din totalitatea ele- 
mentelor cu care individul interacționează, direct sau inasre, pe parcursul 
dezvoltárii sale. 

Din punctul de vedére al conţinutului, in influentele mediului se pot 
distinge o multitudine de planuri: de la cel natural-geografic (climá, relief) la 
cel social - indispensabil unei ontogeneze de tip uman (familie, grup de joacă). 
Acţiunea mediului poate fi directă (alimentaţie, climă) sau indirectă, prin 
intermediul formelor de adaptare umană pe care le generează (activităţi domi- 
nante, tip de organizare, nivel de trai, grad de cultură şi civilizaţie etc.). De 
asemenea, trebuie subliniat că aceste influenţe pot veni din imediata apropiere 
a individului (obiectele, persoanele, situaţiile zilnice), ceea ce constituie mediul 
său(proximal, sau pot fi un aspect alciediului dista aflat Ta distanță). Acesta 
nu este direct sub incidența acțiunii individului, dar indirect, prin media- 
tizare — mai ales ceea contemporană, care şterge granite spatiale si temporale — îl 
poate influenţa decisiv (exemplu : accesul pe computer în muzeul Luvru). 

Factorii de mediu sunt structuraţi oarecum binar, prezentându-se indivi- 
dului ca realităţi fizice, concretizate în prezenţa nemijlocită şi perceptibilă a 

persoanelor şi obiectelor care îl înconjoară şi în funcţie de care trebuie să se 
modeleze Xdar şi ca ansamblu de relații şi semnificaţii care, prin interiorizare, 
formează însăşi substanţa, materialul de construcţie necesar dezvoltării 
psihice (Golu, P., 1985). Atunci când este. favorabil, mediul contribuie la 
realizarea sau: chiar accelerarea punerii în funcţie a potenţialului nervos, 
deci are o acţiune directă vizând dezvoltarea psihică. Ea se corelează cu cea 
indirectă, de susţinere a dezvoltării fizice : creştere şi maturare a sistemului 
nervos, osificare, dentiţie, greutate, înălţime etc. | | 

Din perspectiva problematicii dezvoltării ontogenetice, este extrem de im- 
portant de subliniat că accentul se pune nu pe simpla prezenţă sau absenţă a 
factorilor de mediu, ci pe măsura, maniera şi rezonanța interacțiunii dintre 
acei factori şi individul uman. Un factor de mediu prezent, dar neutru ca 
acţiune, sau indiferent subiectului uman este inert din perspectiva dezvoltării. 
(O melodie, pentru un surd, nu apare ca factor de mediu!) Condiţia dez- 
voltării este ca acel factor să acţioneze asupra individului, care, la rândul 
său, să reacționeze, intrând în interacţiune ca bază a propriei activităţi. Vom 
vedea că, fără o mediere deliberată şi specializată (educaţia), şansa acestor 
interacțiuni spontane ar fi limitată şi rolul lor puţin eficient. Acest aspect 
trebuie bine reţinut pentru că el poate fi întâlnit pe tot parcursul ontogenezei. 
La fel cum, doar simpla prezenţă a biberonului în apropiere nu îl ajută pe un 
sugar de câteva luni să-şi astâmpere foamea, tot aşa, un conţinut didactic pe 
care nu-l înţelege şi care nu-i trezeşte prin nimic interesul poate'să nu-l ajute 
deloc pe şcolar în dezvoltarea sa cognitivă. Prezenţele. neutre, „albe "y. 
indiferente (obiecte, membri ai familiei, profesori, relaţii sociale etc.): nu 
stimulează, nu transformă benefic universul psihic al cuiva. LL. 

Dată fiind diversitatea extremă a conţinuturilor mediului, a formelor şi 
mijloacelor în care se prezintă, a fost necesară o operationalizare a con- 
ceptului. Aşa s-a născut o categorie teoretică ce începe să se dovedească 
fructuoasă, conceptul de (nişă de dezvoltare) ` | iei ati it 

Termenul, introdus de Super şi Harkeness (1986), desemnează totalitatea 
elementelor cu care un copil intră în relație la o vârstă dată. Analiza definirii 
sale permite o serie de sublinieri: — d | 
* teoretic si metodologic este o perspectivă utilă, deoarece inversează punctul 

„de pornire. Se pleacă de la copil în investigarea mediului, ceea este. mai 

precis decât procedura inversă : de la mediul global spre copil; | 
* copilul si activitátile lui devin punctul de referintá in identificarea,. la 
. Vârste diferite, a unor nişe de dezvoltare diferite ; | 
* structura unei.nige de dezvoltare vizează: | 

a) obiectele şi locurile accesibile copilului la diverse vârste ; - 

b) răspunsurile şi reacțiile anturajului faţă de copil; 

c). cerințele adultului vizând competențele încurajate, vârsta la care sunt 

solicitate şi nivelul de performanţă solicitat ; 
d) activităţile impuse, propuse copilului sau acceptate de acesta ;. 

e culturi diferite folosesc nişe de dezvoltare deosebite, chiar pentru aceeaşi 
-© vârstă, ceea ce şi explică, în parte, diferenţele în dezvoltarea bio-psiho- 
-socială. O paralelă între nişa de dezvoltare de tip occidental si cea tradi- 
ţională africană (J. W.M. Witkin, B.B. Witkin, 1975) indică următoarele 
diferenţe : copilul occidental are jucării, ca obiecte specifice, şi locul său 
special amenajat în casă (cameră, pat, leagăn). De regulă, prezenţa lui 
este exclusă pentru o parte dintre locurile şi activităţile adulţilor (camera 
de lucru, dormitorul părinţilor, activităţi profesionale sau politice). Nu 
. este implicat de timpuriu în sarcini casnice sau extra de tip adult. Faţă de 
această stare de fapt, în culturile tradiţionale, obiectele de joacă sunt mai 
ales obiectele casei (veselă, unelte). Locul său special, ca spaţiu fizic 
distinct, nu există. El'este, cel mai ades simbiotic prezent lângă mamă, 
ataşat chiar de trupul acesteia. Acest statut de „copil la purtător” îl face 
“prezent, extrem de timpuriu în mai toate activitățile şi locurile pomum 
(muncă, petreceri, reuniuni politice). 


Consecințele acestei diferențe nu au scăpat erarekin psihologice. 
Stimularea accidentală — ca factor al dezvoltării — este mai redusă pentru 
copilul occidental, ceea ce şi explică ritmul mai lent al dezvoltării acestuia în 
primii 2-3 ani de viață, faţă de copilul din culturile tradiționale. După aceasta, 
raportul ritmului de dezvoltare se inversează. Nişa de dezvoltare de tip occi- 
dental se diversifică (creşă, grădiniţă, mass-media etc.), cea tradiţională 
vine cu o ofertă mai săracă şi mult mai aspră, introducând munca de timpuriu 
(3 ani) ca formă de activitate. 

Este de subliniat impactul reprezentărilor sociale despre copil şi copilărie 
în structurarea conţinuturilor nişei de dezvoltare. Acestea se prezintă ca un 
mixaj între ceea ce este în realitate copilul la o vârstă dată şi ce se crede cá 
este. Faptul poate explica, alături de alţi factori, de ce o aceeaşi realitate 
infantilă (exemplu : copilul între 4 şi 9 ani), în culturi diferite, prezintă, sub 
aspectul utilizării bugetului de timp, alte dominante de activitate: copilul 
american acordă cel mai mult timp studiului, cel din Japonia, jocului, cel 
din Kenya, muncii, iar cel din India, interacțiunilor sociale (Bril, B.; 
Lehalle, H., 1988). | 

Deşi apare ca principal furnizor al materialului ce stimulează potenţialul 
ereditar, acţiunea mediului, pe ansamblu aleatoare, poate fi în egală măsură 
o şansă a dezvoltării (un mediu favorabil), dar si o frână sau chiar un blocaj 
al dezvoltării (un mediu substimulativ, ostil, insecurizant sau (Alienant)) - 


Educaţia. În condiţiile în care şi ereditatea şi mediul sunt prezenţe 
obligatorii, dar având contribuţii aleatoare în raport cu sensul procesului 
dezvoltării ontogenetice, societatea umană a perfecţionat în timp un mecanism 
special de diminuare a imprevizibilului şi de creştere a controlului asupra 
procesului dezvoltării individuale. Acest rol îl îndeplineşte educaţia XÍn 
acceptiunea sa cea mai largă, educaţia poate fi definită ca activitatea 

specializată, specific umană, care mijloceşte şi diversifică raportul dintre'om 
şi mediul sáu, favorizând dezvoltarea omului prin intermediul societăţii. şi a 
societăţii prin intermediul omului (Faure, E., 1974). Educaţia, în spiritul 
exemplelor prezente în paragrafele anterioare, Esta intervenţia deliberată care 
mijloceşte folosirea biberonului de cátre sugar, dar şi înțelegerea conţinutului 
didactic: de.către şcolar. Devine educaţie. (şi apoi autoeducaţie) orice act 
personal, interpersonal sau transpersonal care facilitează: ln Ada puii] 
-obiect i în direcţia unei finalităţi transformatoare. 

- În această perspectivă, educaţia apare ca fiind liantul dintre iiaii 
de dezvoltare („propusă” de ereditatea individului) şi oferta de posibilităţi a 
mediului. Ea face medierea între ceea ce s-ar putea (ereditatea) sub aspectul 
.. conţinutului, momentului, nivelului, intensitátii,duratei, formei, mijlocului 
etc., şi ceea ce se oferă (mediul). O acţiune educativă reuşită armonizează 
cererea şi oferta, ceea ce nu este deloc. uşor pentru cá; date fiind unicitatea 
eredității şi unicitatea constelaţiilor de mediu, nu există rețete. Ceea ce, 
într-un moment şi pentru un individ, s-a dovedit influenţă benefică, poate fi 
dăunător în următorul moment sau pentru alt individ. Ca factor cu. acţiune 
preponderent conştientă şi deliberată, educaţia îşi creează premise. interne 
(susţinerea dezvoltării bio-psiho- -sociale), dar şi condiţiile externe. necesare 
(conţinuturi, mijloace, forme). 

Este evident că dezvoltarea poate apărea doar dacă se menţine un optim 
între ceea ce poate, vrea, ştie individul la un moment dat şi ceea ce i se 
oferă. Oferta trebuie să fie stimulativă, totdeauna cu un grad mai înaltă decât 
poate, vrea, ştie individul respectiv. O ofertă prea ridicată, ca şi una banală, 
poate perturba dezvoltarea psihică. 

Evident dependentă de ceilalţi factori şi fără a avea puteri nelimitate (nu 
poate „reechilibra” o ereditate profund afectată şi nici nu „poate compensa un 
mediu total dizarmonic - foame, violenţă, incertitudine, durere, abandon - 
educaţia acţionează programat şi cu ştiinţă în sensul dezvoltării individului. 

Cel puţin principial, faţă de plusul şi minusul oferite aleator de ereditate 
şi de mediu procesualităţii, dezvoltării, educaţia, Prin esenfa sa de activitate 
umană specializată în dezvoltare, propune doar plus !. Este unul dintre. argu- 


mentele pentru care lucrările de psihopedagogie prezintă educaţia ca factor 
conducător al dezvoltării ontogenetice 


1.2. Modele şi teorii ale dezvoltării psihice 


Sub impactul mai peneral al modelelor filosofice şi ştiinţifice ale devenirii Şi 
evoluţiei lumii vii — problemă fundamentală a ontologiei -, explicarea dez- 
voltárii psihice face şi ea obiectul unor poziţii intefpretative diverse. 


—— M 


1. Evident, intervine relativitatea axiologică în momentul evaluării şi selectării a ceea cc, 
la un moment dat, pentru un spaţiu gco-cultural anume, poate fi considerat valoros. 

Respectând şi acceptând nuanțele, se poate distinge, totuşi, mai evident 
sau mai voalat, o grupare a teoriilor psihologice ale dezvoltării în jurul a trei 
modele clasice :: modelul organicist, modelul mecanicist şi modelul inter- 
acţionist. Fiecare dintre ele se structurează în baza unor teze fundamentale. 


Modelul organicist sau activ. Universul este un întreg nereductibil la părţi, 
deşi se sprijină pe acestea. Ca parte a acestuia, organismul uman, la rândul 
său, posedă el însuşi aceeaşi proprietate, care îi conferă statutul de structură 
eminamente activă rezultată din contradicţiile şi sintezele propriilor date 
interne. Schimbarea este inerentă vieţii, experienţa, mediul nu sunt cauze ale 
dezvoltării, ci doar condiţii care pot grăbi, încetini sau fixa schimbarea la 
o anumită formă. Dezvoltarea, inclusiv cea psihicá, se prezintă ca o dis- 
continuitate, cu secvenţe calitativ diferite şi care apar ca derulare a unui 
program intern. 

În psihologia dezvolt&tii, Hn polii. ja ow sul darwinist, se 
încadrează acestui model G. Stanley Hall (1848-1924), cu a sa teorie a 
recapitulării (stadiile dezvoltării ontogenetice repetă marile etape ale filo- şi 
antropogenezei) ; la fel şi continuatorul său, A. Gesell (1880-1961), adeptul 
unei perspective maturizaţioniste. Apropiate de poziţiile ineismului sunt şi 
diversele contribuţii etologice - K. Lorenz, N. Timbergen, I. Eibl-Eibesfeldt, 
cu puternice influenţe în psihologia contemporană a dezvoltării. 


Modelul mecanicist sau reactiv. Universul este suma părţilor sale compo- 
nente, şi organismul uman de asemenea. El poate fi analizat prin reducere la 
unităţile sale fundamentale şi la relaţiile dintre ele, care, doar sub acţiunea 
unei surse exterioare, la fel ca şi un mecanism, se pot activa. Dacă pot fi 
identificate şi controlate toate influenţele semnificative ale mediului, reacţia 
organismului poate fi controlată la râdul ei. Omul nu acţionează, ci reac- 
tioneazá. Dezvoltarea psihicá poate fi, ca atare, cel mai bine urmáritá la nivel 
comportamental, prin prisma schemei funcţionale stimul-ráspuns (S-R). 
Reacţia poate fi obţinută ca urmare a deferitelor forme de stimulare şi 
învăţare : imitare, condiţionare clasică sau aport (cata efectului), iden- 
tificare etc. 

Cu o puternică tentă inialok itp) reactiv a avut şi are repre- 
zentanţi de marcă în psihologia dezvoltării: J.B. Watson (1878-1938), 
„părintele” curentului behaviorist, şi neobehavioriştii radicali: B.F. Skinner 
(1904-1990) şi C. Hull (1884-1953). Pe aceeaşi linie s-au situat si contri- 
buţiile teoriilor învăţării sociale, cele ale lui E.N. Miller si J. Dollard — 
anii '40 — şi ale lui A. Bandura şi C.K. Walters - în anii '60. 


Modelul interacționist sau al dublei determinări. Universul nu există 
decât ca interacţiune. Această proprietate este specifică şi organismului 
uman, aflat în permanentă interacţiune cu planul general al lumii fizice, 
biologice, sociale pentru care este parte sau bază. Toate nivelurile de organi- 
zare ale materiei sunt permanent intercorelate, chiar dacă în cadre de relativă 

constantá. Dezvoltarea nu mai apare ca răspuns la una dintre dominantele 
natură (ereditate) sau mediu, ci ca produs firesc al interacțiunii lor. Forţa, 
principiul dezvoltării, stă în mod egal în. natură şi mediu, chiar dacă ele 
par surse independente una de alta. În absenţa interacțiunilor, dezvoltare nu 
există. Nici una, în mod singular, nu poate produce sau schimba calitatea 
dezvoltării. ^ | | me 

În cadrul acestui model se înscriu patru contribuţii teoretice funda- 
mentale: psihanaliza - S. Freud (1856-1939), constructivismul genetic — 
J. Piaget (189 6-1980), constructia persoanei - H. Wallon (1879-1962) şi 
L.S. Vigotski (1896-1934), cu perspectiva sa istorico-culturalá asupra psi- 
hismului, relativ recent redescoperită si valorificată in Occident in cadrul 
psihologiei dezvoltării. — pr Pm 

Corelatá celor trei modele explicative ale cauzalităţii dezvoltárii, apare si 
problematica educabilitítii. Adepții celor trei atitudini — scepticismul peda- 
gogic, optimismul pedagogic şi realismul pedagogic — îşi bazează argumen- 
tatia pe: dinamica şi ponderea factorilor ereditate-mediu-educatie, în onto- 


! [I 


genezá (vezi figura 1). 


Atitudini pedagogice în problema educabilitàtii 


atitudinea sceptică | atitudinea realistă 


Figura 1 
Fárá a fi numai atitudini teoretice, scepticismul, realismul si optimismul 
pedagogic există în mentalitatea şi conduita oricărui pedagog şi, în mod expli- 


cit sau implicit, îşi fac simțită prezenţa în conceperea şi realizarea oricărui 
act didactic şi educativ. b ah ni 


2. Repere psihogenetice şi psihodinamice 
ale dezvoltării i 
Fără a fi singura perspectivă asupra structurării devenirii psihice, promo- 


torii dezvoltării de tip stadial sunt cei mai numeroşi, fiind, prin teoriile lor, 
adepţi mai ales ai modelului organicist sau interactionist (anterior prezentate). 

2.1. Stadialitatea. DUO generale 


Ca şi alte teme ale Sibelosiél scolare sau a dezvoltárii, problematică sta- 

dialităţii are la ora actuală un caracter deschis. Deşi nu este deloc o problemă. 

nouă pentru cercetarea psihologică, prin complexitatea sa, ea rămâne în atenţia 
investigaţiei psihologice şi rezultatele ce vor apărea pot schimba datele actuale. 
Dintre aspectele multiple ale acestei problematici se rețin: 

e o mai mare concordanţă între autori în acceptarea conţinutului psihic al 
fiecărui stadiu al dezvoltării (dimensiunea descriptivă a cunoaşterii), decât 
în precizarea cauzelor şi mecanismelor care susţin acest conţinut (dimen- 
siunea explicativă a cunoaşterii) ; 

e prezenţa stadialităţii atât în abordarea genetică (longitudinală) a vieţii psihice, 

.. deci la nivelul: procesualităţii psihice (cognitive, afective, moral-sociale, 
actionale etc.) - STADII GENETICE, cât şi în perspectivele transversale 
interesante de unitatea diverselor aspecte ale vieţii psihice într-o «fep 
anume — STADII DE VÂRSTĂ; 

e decalajul existent între cele două planuri, atât timp cât un stadiu de vârstă | 
poate cuprinde aspecte ce tin de două stadii genetice diferite ale aceleiaşi 
procesualitáti psihice. Ca urmare, stadiul de várstá nu este identic si nici 
nu se suprapune cu stadiile genetice ale diverselor procese psihice ; 

e decalajul dintre diversele stadii genetice ale proceselor psihice, datorat 
ritmurilor diferite de dezvoltare. Ca urmare, la o vârstă dată, un individ 
poate fi într-un stadiu genetic adult, din perspectiva maturizării procesului 
psihic respectiv, dar în stadii în curs de maturizare pentru alte dimensiuni 
psihice (exemplu : situaţia decalată a maturizării cognitive, afective şi 
morale la vârsta adolescenţei). Deci, vârsta cronologică nu corespunde 
totdeauna cu vârsta biologică şi nici cu cea psihică, iar cea din urmă poate 
fi diferită, pentru aspecte psihice diferite, chiar dacă momentul cronologic 
(19 ani) este acelaşi; modalităţile de definire a stadiului genetic şi a 
stadiului de vârstă sunt diferite. Prima comportă reunirea unui ansamblu 

de condiţii, a doua, un ansamblu de caracteristici, generate de anumite 

„dominante ; | 

e stadiul, în perspectivă genetică, presupune : 

- a) ordinea diverselor achiziţii este neschimbată. Spre exemplu, conser- 
varea volumului este achiziționată totdeauna după cea a greutăţii sau, 
în adolescenţă, afilierea homofilă (cogit de acelaşi sex) o precede 
pe.cea heterofilá (cei de sex opus) etc. ; 

b) există o structură proprie stadiului si nu doar o juxtapunere de pro- 
prietăţi ; 

c) această structură reconverteşte achiziţiile anterioare care nu dispar, ci 
se manifestă doar în altă formă, iar în situaţii regresive pot apărea din 

., nou; 

d) fiecare stadiu comportă un moment de pregătire şi unul de închegare ; 

e) fiecare stadiu reprezintă un moment de echilibru al vieţii psihice, 
echilibru însă relativ, care conţine în sine germenii trecerii la un nou 
stadiu ; ` "d s 

* dificultatea de a opera cu stadialitatea genetică pe parcursul întregii vieţi, 
fapt care nu apare în cazul stadialităţii de vârstă - numită şi stadialitate 
psihodinamică. Altfel spus, stadialitatea psihodinamică este mai operantă 
din perspectiva prezentării dezvoltării psihice pe durata vieţii decât stadia- 
litatea psihogentică ; ib 

* între autori se constată o mare convergenţă în precizarea stadiilor psiho- 
dinamice ale ciclului vieţii, în timp ce în privinţa criteriilor periodizării şi 
a limitelor cronologice ale stadiilor şi substadiilor părerile sunt mult mai 
diverse ; | za 

9 de regulă, referitor la reperele cronologice, ele tind sá fie diferite la autori 
diferiţi, mai ales după depăşirea stadiilor de creştere (copilărie, adolescenţă) ; 

e ordinea stadiilor psihogenetice şi psihodinamice este considerată aceeaşi, 
diferite fiind însă reperele cronologice, forma, intensitatea şi durata lor ; 

.* atât stadialitatea genetică, cát si cea dinamică sunt la rândul lor subdivizate 
în substadii, etape etc. ; 

* există o optică diferită de abordare a stadialităţii psihodinamice (de vârstă) 
între şcoala franceză, preocupată excesiv de această problemă şi litera- 
tura anglo-saxonă, care o tratează pragmatic: delimitări convenţionale ! 
(Papalia, D., Wendkos Olds, S., 1986). d 


Din raţiuni didactice, vom folosi pentru prezentarea dezvoltării psiho- 
genetice mai ales conceptul de stadiu, iar pentru prezentarea dezvoltării 
psihodinamice, conceptul de perioadă (vârstă, etapă etc.). 


2.2. Stadialitatea cognitivă (J. Piaget), morală (L. Kohlberg) 
și psihosocialà (E. Erikson) 


J. Piaget, dupá cum se stie, s-a ocupat prin excelentá de dimensiunea 
cognitivá a vietii psihice. Modelul explicativ, pe care l-a propus in urma 
cercetárilor interdisciplinare ale Şcolii de la Geneva, este bine cunoscut din 
lucrárile autorului, fiind larg prezentat si în literatura psihologicá románeas- 
cá. Este de mult intrat şi în circuitul literaturii didactice. Ca urmare, prezenta 
revenire nu face o analiză de detaliu, fiind doar o schiţă generală, orientativă. 

J. Piaget a expus sistemul stadiilor dezvoltării cognitive în mai multe reprize 
(1930, 1937, 1947, 1948, 1950, 1952, 1955 7). Aceasta explică de ce şi pre- 
luările în literatura românească prezintă diferenţe. des 


2. Versiunea definitivă a autorului verifică cel mai bine cele cinci criterii definitorii pentru 
accepțiunea pe care o conferă conceptului de stadiu genetic. Deşi prezentă în unele 

Ontogeneza cognitivă, mai ales sub aspectul procesualitátii de tip logico- 
-matematic — aspect care l-a interesat predilect pe Piaget -, se prezintă ca 
succesiune de stadii. 


Stadiul senzorio-motor (0-2 ani). Aşa cum indică chiar denumirea sa, 
acest stadiu corespunde dezvoltării şi coordonării capacităţilor senzoriale şi 
motorii ale copilului. Principalul „instrument” psihic al adaptării la realitate 
este schema senzorio-motorie*, în timp ce principala „achiziţie” este per- 
manen[a obiectului 5. Inteligența, care începe să se manifeste cu evidenţă în 
conduitele copilului spre sfârşitul primului an de viaţă, are la bază mobi- 
lizarea schemelor senzorio-motorii şi coordonarea lor până la găsirea alterna- 
tivei eficiente. Spre exemplu, copilul care, pentru a-şi apropia un obiect la 
care nu ajunge, după câteva tentative nereuşite, va găsi soluţia trăgând 
suportul pe care stă obiectul — „conduita suportului”, act inteligent, clar 
sistematizat. Această inteligenţă rămâne însă legată de acţiunea efectivă a 
copilului, fiind pur practică. La sfârşitul celui de al doilea an, o dată cu 
maturizarea reprezentării ca proces psihic începe să se manifeste posibilitatea 
combinării ihintale a schemelor. Este punctul din care se desprinde, evident 
în fază incipientă, inteligenţa de acţiune. Apar forme ale inteligenţei sim- 
bolice. (Spre exemplu, copilul care, pentru a anula mobilitatea unui cărucior, 
după un timp de „cugetare”, îl introduce în spaţiul delimitat de canapea şi 
perete, fixându-l. Soluţia acestei „probleme” practice este mintală deoarece 
nu a găsit-o tatonând efectiv, si nici învățând din erorile succesive. 


Perioada preoperatorie 5 (2-7/8 ani). Este o etapă pregátitoare pentru stadiul 
următor, dar care merită urmărită de sine stătător pentru importanţa princi- 
palei sale achiziţii. Ea se centrează în jurul funcţiei semiotice (sau simbolice), 


manuale (Bideaud, J., ş.a., 1993, Neculau, A., s.a., 1994) aceastá versiune nu arc 
încă aceeaşi popularitate cu variantele tradiţionale, mai operante, ceea ce explică şi 
opţiunea care ghidează prezentarea de faţă. 

3. Ca în orice stadialitate, reperele cronologice sunt orientative, nu normative. 

4. Conceptul de permarienţă a obiectului defineşte capacitatea copilului de a-şi reprezenta 

„obiectele şi în absenţa lor. Ca semnificaţie ontologică, această achiziţie indică faptul 
că, între nonprezentá si nonexistenţă, nu mai apare semnul de egalitate. Copilul le 
distinge acum. Obiectele absente continuă să existe. 

5. Conceptul desemnează structura care Organizează acţiunea primară a copilului. Ea arc 
un segment perceptiv senzorial (declanşator) şi unul motric de răspuns. Schema senzorio- 
-motorie are proprietatea că se generalizează şi este transferabilă la acţiuni analoge sau 
asemănătoare (suptul, apucarca, deschiderea unei cutii, căutarea şi găsirea unui obiect 
etc. se desfăşoară algoritmic, conform schemelor senzorio-motorii incorporate). 

6. Este mai potrivit termenul de perioadă (sau stadiu de vârstă — vezi discuţia de la punctul 
2.1) deoarece etapa aceasta nu verifică, în totalitate, cele cinci criterii definitorii pentru 
un stadiu genetic. În ultima variantă piagetiană a stadiilor ea este, de altfel, cuplată cu 
stadiul următor, pentru care apare ca perioadă de acumulări necesare unui nou echilibru 

- al structurilor cognitive. Astfel, al doilea stadiu piagetian - în varianta amintită - (1955) 
este cel preoperajional şi operaţional concret (2-11/12 ani). 

„Care constituie o premisă obligatorie — prin funcţionalitatea ei psihologică : 
interiorizarea acţiunii, în „mentalizarea” acesteia. Pentru a ajunge la ope- 
raţie mintală (acţiune interiorizată, reversibilă şi structurată) este necesar 
pentru copil să poată şi să înveţe să exprime o realitate semnificată (obiect, 
persoană, situaţie etc.) cu ajutorul unui substitut evocator (semnificantul : 
cuvânt, desen, comportament, imagine mintală). Tocmai acest lucru se 
întâmplă în perioada în care jocul simbolic, desenul şi mai ales limbajul apar 
şi se consolidează ca principal „material” al construcţiei psihice cognitive. 
Caracterul predominant intuitiv al cunoaşterii face ca, la această vârstă, 
copilul să rămână prizonierul propriului său punct de vedere (egocentrism) şi, 
plastic exprimat, să gândească ceea ce vede. Abia începând din stadiul următor 
se poate produce inversarea, semn al apariţiei structurilor logice: să vadă 
ceea ce gândeşte (exemplu : pus în fata evaluării egalităţii unui kilogram de 
cuie, comparativ cu unul de pene, preşcolarul, „furat” de aparenţă — diferenţă 
de mărime dintre cele două - va opta pentru al doilea, nesesizând şi chiar 
neacceptând egalitatea pe care i-o arată cântarul). 


Stadiul operaţiilor concrete (7/8-11/12 ani).. Mobilitatea crescută a struc- 
turilor mintale permite copilului luarea în considerare a diversităţii punctelor 
de vedere. Faptul se datorează cristalizării operaţiilor mintale, care au la bază 
achiziţia reversibilităţii. Copilul poate de acum concepe că fiecărei acţiuni îi 
corespunde o acţiune inversă care permite revenirea la starea anterioară. În 
baza operaţionalităţii crescânde a gândirii, pasul spre logicitate este făcut si 
prin extinderea capacităţii de conservare a invariantilor?. Această achizitie 
permite saltul de la gándirea de tip functional la cea de tip categorial. 

Ceea ce diferenţiază acest prim stadiu logic de următorul este faptul cá 
operaţiile mintale rămân dependente şi limitate de conţinutul pe care îl pot 
prelucra: materialul concret. De aici şi Caracterul doar categorial-concret 
(notional) al gândirii şcolarului mic. | i 

Abia stadiul următor va completa şi desăvârşi procesualitatea cognitivă 
prin apariţia formelor categorial-abstracte (conceptele). 


Stadiul operafional-formal (11/12 - 15/16 ani sau niciodată *). Progresul 
operationalitátii gândirii este evident, rationamentul se desprinde de mate- 
rialul concret, putându-se axa pe abstractiuni. Pe lângă operarea nuanţată cu 
clase de obiecte şi cu relaţiile dintre ele (stadiul anterior), se naşte acum 
posibilitatea operaţiilor cu operaţii. Aceste achiziţii permit câştigarea dimensiunii 


7. Conservarea invariantelor - Capacitatea de a sesiza că esenţa unor realităţi concrete nu 
se schimbă o dată cu schimbarea unor atribute. Aparenţa nu mai blochează sesizarea 
esentialului (exemplu: două lungimi egale, dar diferit prezentate — cerc sau linie — 
sunt recunoscute ca echivalente, fapt pe care copilul din stadiul anterior nu îl sesizează). 

8. Precizarea pe care o face Piaget şi o confirmă cercetări ulterioare independente indică 
faptul că nivelul formal logic al inteligenţei nu este decât ca potentialitate un dat general 


uman, In absenţa unui antrenament sistematic acest nivel poate să nu fie atins, chiar în 
cadrul normalităţii dezvoltării, 

ipotetico-deductive a gândirii, ceea ce are ca urmare inversarea raportului 
între planurile gnoseologice. Dacă, până acum, drumul cunoaşterii ducea 
obligatoriu de la real către posibil, acum posibilul devine categoria supra- 
ordonată. Drumul gândirii de la posibil către real este deschis, realul fiind 
una dintre variante, dar nu singura (în viziunea lui Piaget, în acest salt 
cognitiv îşi are rădăcinile idealismul adolescenţei). 

Modelul piagetian a primit, în timp, numeroase confirmări, dar şi infir- 
mări parţiale. Principalele critici care 1 se aduc se axează pe: 

a) limitarea studierii ontogenezei cognitive la perspectiva logicii clasice, care 
nu acoperă, totuşi, spaţiul cognitiei ; 

b) neluarea în calcul a interacțiuni sociale ca mediator cognitiv între reali- 
tatea fizică şi construcţia mintală a subiectului. 

Cert este faptul că, elogiată sau discutată critic, stadialitatea piagetiană 
rămâne punct obligatoriu în intersecţia teoriilor dezvoltării cognitive. Practic, 
ea nu poate fi ocolită, fiind principalul element de raportare şi referinţă. 

După Piaget, concordantá cu direcţia generală a evoluţiei cognitive, este 
şi judecata morală a copilului. Într-o primă fază aceasta este heteronomá 
(preia norme, reguli, interdicții, valori etc.) din anturajul imediat, fiind nese- 
lectivă, nesituativă, rigidă şi vizând doar fapta, nu şi motivaţia. Apoi ea . 
devine autonomă, prin interiorizarea şi implicarea propriului sistem valoric 
în actul de judecare. Distincția heteronom-autonom în judecata morală - 
şi cu implicaţii evidente în conduita morală - a fost punctul de plecare al 
cercetărilor psihologului american L. Kohlberg. 

Ca si J. Piaget, L. Kohlberg s-a interesat de etapele parcurse de.copil in 
judecarea unor dileme morale (zece probleme de tipul : „Este preferabil de a 
salva viaţa unei singure persoane importante sau de a salva vieţile unor per- 
soane oarecare, dar numeroase?” ; „Pentru a ajuta pe cineva aflat într-o 
situaţie extremă, se poate recurge la furt?” etc. Toate aceste dileme morale 
sunt construite pe conflictul dintre necesitatea de a urma regula morală şi 
încălcări ale acesteia dictate de presiuni individuale reale şi justificate). Atenţia 
cercetătorului a vizat mai puţin răspunsul în sine, cât mai ales argumenta[ia 
folositá de copil si adolescent. Analiza ansamblului ráspunsurilor (initial, 
cercetarea s-a fácut pe 72 de copii intre 10-16 ani din Statele Unite, recur- 
gándu-se apoi la studii longitudinale interculturale - Canada, Mexic, Anglia, 
Turcia, Taiwan) i-a permis lui L. Kohlberg sá identifice trei niveluri mari de 
evoluţie a judecății morale, fiecare dintre ele cu două stadii distincte. Ca urmare, 
acest model teoretic prezintă şase stadii ale genezei rationamentului moral : 


I. Nivelul premoral sau preconvențional (4-10 ani)’. Standardele de judecare 


sunt etichetele culturale ale anturajului : „bun/rău” , „are dreptate/se înşală”, 
.cuminte/obraznic", iar faptele sunt judecate după consecinţele lor. 


9. Reperele cronologice trebuie luate cu relativism pentru că depind mult şi de normele 
socio-culturale în vigoare. Cele propuse în text corespund culturii americane. Incitantă 
poate fi o cercetare pentru populaţia românească. 

Stadiul 1 — al moralității ascultării, in care pedeapsa şi recompensa sunt 
criterii foarte puternice. Evitarea pedepsei şi supunerea la normă 
apar ca avantaje personale imediate, t Bg 

Stadiul 2 - al moralității hedonismului instrumental naiv. Conformarea la 
normă este sursă de beneficii, deci trebuie realizată pentru că, 
fiind recompensată, poate fi şi plăcută în consecinţele sale.. 


II. Nivelul moralității convenţionale (10-13 ani). Este nivelul conformării 
la normele exterioare şi al jucării rolului de copil aşa cum este acesta cerut 
de universul familiei şi de alte grupuri de apartenenţă. Conformarea are la 
bază plăcerea de a i se recunoaşte purtarea, de a avea un statut „bun”. 


Stadiul 3 - al moralității bunelor relaţii. Copilul respectă norma din dorinţa 
de a fi recunoscut ca un „băiat sau o fată bună”, Începe să se 
prefigureze judecarea faptelor după intenţia lor, nu numai după 

| consecinte. | | 

Stadiul 4 - al moralității legii şi ordinii. Respectarea autorităţii, a normelor 
şi legilor începe să apară ca necesitate ce reglementează conduita 


tuturor, fapt care acţionează şi în beneficiul personal. ` 


III. Nivelul autonomiei morale sau al interiorizării şi acceptării personale 
a principiilor morale (după 13 ani, la tinereţe sau niciodată). Acceptarea nor- 
melor morale apare ca formă de identificare cu grupul de referinţă, prin 
impártásirea aceloraşi drepturi şi datorii. Se manifestă un efort de definire a 
valorilor morale în termeni proprii, cu distantare faţă de stereotipurile existente. 


Stadiul 5 - al moralității contractuale şi al acceptării democratice a legii. 
Standardele morale sunt înţelese ca rezultat al unei decizii mutuale. 
Legile nu sunt intangibile şi pot fi schimbate pe considerente 
rationale, vizând utilitatea lor generală. : | i^e 

Stadiul 6 — al moralității principiilor individuale de conduită. Se cristalizează 
propriul sistem de valori morale, prin semnificaţiile personale 
acordate conceptelor de justiţie, reciprocitate, egalitate, demni- 
tate, Orientarea în universul normelor şi valorilor morale se face 
după propria ierarhizare a acestora şi pentru a evita autocon- 
damnarea. Judecata de sine este percepută ca fiind mai puternică 
decât aceea care vine 'din exterior, " 


Trebuie subliniat cá modelul propus de L. Kohlberg si creditat cu un grad 
de generalitate ridicat reclamă o serie de observaţii (Davitz, J.R., s.a., 1987 ; 
Banciu, D., ş.a., 1987): CM CET D 
* este valabil doar pentru o dimensiune a moralității (cea cognitivă — jude- 

cata morali) si, deci, nu se rásfránge obligatoriu si direct şi asupra 

conduitei morale ; | l 


* cele şase stadii au fost regăsite mai ales în judecátile morale ale subiecţilor | 
băieți şi mai puțin în cazul fetelor ; ; 

e materialul dilemelor forțează răspunsul subiectului spre soluţii simplifi- 
cate, rezultatele fiind altele atunci când s-a cerut evaluarea unor soluţii 
alternative ; TN i fn | 
e este eludat aspectul situational care îşi pune amprenta atât pe judecată, cât 

şi pe conduita morală. ? | 


Aşa cum, pentru dezvoltarea cognitivă, modelul piagetian rămâne de 
referință, cu nuantárile şi completările ce i se aduc, modelul propus de L. 
Kohlberg este cel mai utilizat pentru urmărirea şi înţelegerea dezvoltării ratio- 
namentului moral. 

Cu titlul de referinţă doar, semnalăm că stadii psihogenetice pentru dezvol- 
tarea afectivă apar în lucrările de factură psihanalitică, stadialitate care îşi 
are punctul de plecare în concepţia lui S. Freud). O prezentare explicită, bogat 
ilustrată cazuistic, este acum şi la dispoziţia cititorului român (Dolto, F., 1993). 

În ceea ce priveşte dezvoltarea psihosocialá, cea mai valorificatá stadia- 
litate rámáne cea propusá de E. Erikson (1950). 

Teza centrală a teoriei sale este că potenţialul de dezvoltare al individului 
capătă împlinire pe tot parcursul existeriţei. Fiecare etapă a vieţii este deschisă 
unei noi achiziţii psihosociale, ca urmare a unei noi crize de dezvoltare. 
Acestea apar din conflictul dintre posibilităţile de relationare ale persoanei şi 
cerințele mediului social. Personalitatea umană este o construcţie în timp, 
dilemele fiecărei etape şi natura influențelor receptate putând plasa fiecare 
nouă achiziţie între variante polare. 

Cele.opt stadii eriksoniene acoperă perioada întregii vieţi. Astfel, accep- 
țiunea lărgită a ontogenezei — de la momentul concepţiei la cel al morţii — 
capătă consistenţă în cadrul uneia dintre primele teorii psihodinamice ale 
dezvoltării. 

În viziunea sa, stadialitatea dezvoltării se prezintă astfel : 

-ineredere vs 


Corolarul 
. axiologic 
neincredere 
Autonomie vs nU 9 | i 


Initiativá vs retragere, Finalitatea în . 
i Mediul familial acţiuni 
(teleonomia) 


Şcoala şi grupul 
Modelele şi > à 
eiae vscontwzie | ovárstnicii - Unitatea j 
imi i Prietenii, relația [Mutualitatea 
Intimitate vs izolare ppn EE 

Principala achiziţie 
Stadiul (variantele extreme) 
Adultul Realizare vs rutină 
(35-50/60 ani) creatoare 
Bátránetea Integritate vs. 
(60 ani...) ^. |disperare 
Deşi mai puţin cunoscut la noi, modelul eriksonian al dezvoltării este 
recunoscut ca fiind astăzi unul dintre cele mai cuprinzătoare. Valoarea sa 


înnoitoare a fost apreciată mai ales în raport cu psihanaliza clasică, de la 
care, de altfel, şi porneşte. 


3. Vârstele şcolare. Caracterizare psihologică. 
Recomandări pedagogice | 


Dacă secţiunile anterioare ale capitolului au structurat problematica de 
ansamblu a dezvoltării ontogenetice, cea de față are un rol aplicativ imediat : 
să sensibilizeze asupra particularităţilor de vârstă ale elevilor şi să ofere 
sugestii de acţiune pedagogică sau didactică. Deoarece astăzi, la tot mai multe 
discipline, profesorul face echipă cu învățătorul — limbi străine, muzică, 
desen, educaţie fizică — am considerat util să cuprindem în prezentare şi 
caracteristici ale unei subetape a vârstei şcolare mici. | 

Optánd pentru unitatea psihologică a etapelor de vârstă, am dat întâietate 
unei formule de sistematizare a materialului care nu se suprapune pe 
delimitările tradiţionale operate în câmpul psihologiei vârstelor, tributare 
ciclurilor şcolare. Este cert că micuțul neastâmpărat şi cu gândul la joacă din 
clasa I nu mai face echipă cu ,savantul" iscoditor dintr-a IV-a, deja pus în 
faţa unor serioase concursuri şcolare. Dar eticheta îi cuprinde încă pe 
amândoi: vârsta şcolară mică. La fel şi mai departe: liceanul zgomotos, 
rebel şi fără griji vocationale dintr-a IX-a şi cel meditativ şi frământat de 
opţiuni majore din clasa a XII-a. Sunt liceeni şi unul şi celălalt, sunt evident 
şi adolescenţi, dar psihologic prezintă alte universuri. i 

Prin urmare, pe criteriul utilității practice, pot deveni operante trei 
delimitări în cadrul vârstelor şcolare: elevii între 9-12 ani, cei între 12-15 
ani şi etapa 16-18 ani. Pentru prezentarea fiecărui nivel este utilă schema 
clasică de caracterizare, care se opreşte la prezentarea dezvoltării fizice, 
socio-morale, afective şi cognitive. Pentru detalii, viitorii profesori pot 
consulta o literatură semnificativă care acoperă atât planul descriptiv, cât şi 
pe cel explicativ (Piaget, J., 1970; Debesse, M., 1981 ; Schiopu, U., s.a., 
1997; Badea, E., 1997). | l 

3.1 Etapa de várstà 9-12 ani 
3.1.1. Încadrare generală 


Din perspectiva stadialităţilor clasice (Erikson, Piaget, Kohlberg), etapa 
amintită prezintă următoarele încadrări : l 


Stadiul dezvoltării psihosociale : hărnicie vs inferioritate. Este important 
de oferit copiilor o activitate constructivă, limitând comparatiile între cei buni 
şi cei mai slabi la învăţătură. ' 


Stadiul dezvoltării cognitive: operații concrete ale gândirii şi începutul 
operațiilor formale. În clasele mai mari, unii copii pot fi capabili să lucreze 
cu abstractiuni, dar cei mai multi dintre ei au nevoie de generalizári pornind 
de la experiente concrete. 


Stadiul dezvoltării morale : tranziţie de la moralitatea constrángerii la 
moralitatea cooperării, de la preconvenţional la convenţional. Acum are loc 
perceperea regulilor drept înţelegeri mutuale dar, pe de altă parte, supunerea 
la regulile „oficiale” se face din respect față de autorităţi sau pentru impre- 
sionarea celorlalţi. 


Factori generali în atenţie : entuziasmul iniţial pentru învăţătură s-ar putea 
să pălească pe măsură ce caracterul de noutate se pierde, iar perfecţionarea 
abilităţilor pretinde eforturi tot mai mari. Diferenţele de cunoştinţe între cei 
ce învaţă repede şi cei ce învaţă mai încet sunt vizibile. Respectul „automat” 
faţă de profesor tinde să scadă. Creşterea şi pubertatea tind să amplifice 
conştiinţa rolurilor sexuale. 


3.1.2. Caracterizare analitică 


3.1.2.a. Caracteristici fizice. Un puseu de creştere apare acum la majoritatea 
fetelor şi începe la o parte dintre băieţi. În medie, fetele de 10-14 ani sunt 
mai înalte şi mai grele decât băieţii de aceeaşi vârstă. 

Fetele trăiesc acest puseu de creştere cu doi ani mai devreme. Unele încep 
la 9 ani şi jumătate, dar media de vârstă este 10 ani şi jumătate. 

Acest decalaj între sexe poate crea sentimente de frustrare pentru ambele 
categorii. Imaginea de sine a unui băiat de clasa a IV-a sau a V-a ar putea 
avea de suferit dacă în clasă există o fată mai dezvoltată care să îl întreacă la 
toate sporturile. De asemenea, şi fetele respective ar putea resimţi o vină sau 
doar o confuzie privind superioritatea ei fizică faţă de băieţi. | 

Dacă observați cá elevii sunt perturbati de problema creşterii bruşte (sau 
a lipsei ei), încercaţi să-i faceţi să accepte situaţia explicându-le lucrurile ce 
se vor întâmpla în viitor din acest punct de vedere. 

Pe măsură ce copiii se apropie de pubertate, interesul şi curiozitatea asupra 
problemelor sexuale sunt aproape universale, mai ales în rândul fetelor. 

Vársta medie a pubertátii pentru fetele din Románia este de 11 ani si trei 
luni, cu variaţii, între 8 şi 18 ani. Pentru băieţi, această vârstă este de 12 ani 
şi 10 luni, cu variaţii între 10 şi 18 ani. Întrucât maturizarea sexuală implică 
profunde modificări biologice şi psihologice, copiii devin curioşi. Pare 
evident că este de aşteptat să oferiţi răspunsuri precise şi neemoţionale la 
întrebările despre sex şi sexualitate ale copiilor. Ar fi totuşi bine de fixat 
care este politica de educaţie sexuală în şcoala dumneavoastră. Dacă nu există 
restricţii din acest punct de vedere, dar vă simtiti jenat să ráspundeti copiilor, 
folosiţi un film sau o broşură special realizate în acest sens, sau cereţi altor 
categorii de personal din şcoală sau din afara ei să vă ajute (medic, asistentă 
medicală, consilier şcolar etc.). ÎN i ai LN că | 

Coordonarea motorie fină este foarte bună la această vârstă. De aceea, 
. manipularea obiectelor mici este uşoară si distractivă. Activităţile artistice au 

şi ele succes. —— n CB EC va 2509 ad 

A încuraja participarea activă la desen, pictură, modelism, ceramică şi 
alte activităţi de acest fel este un mod excelent de a capitaliza noile activităţi 
de manipulare a elevilor. Ideal, astfel de activităţi ar trebui să fie centrate pe 
originalitate şi creativitate. 


3.1.2.b. Caracteristici socio-morale. Acum, copiii devin mai selectivi în 
alegerea prietenilor. Prezintă o tendinţă de a avea „cel mai bun prieten” 
mai mult sau mai puţin stabil şi pot de asemenea să îşi fixeze un „inamic” 
semistabil. | | 

Puteti folosi tehnicile sociometrice (Nicola, I., 1980) pentru a urmări 
relaţiile de prietenie şi să acordati asistenţă copiilor care au probleme de 
relationare. Atenţie la apariţia şi evoluţia grupurilor ostile. De multe ori ele 
se constituie pe baza rivalităţii fete-băieţi. Dacă o încurajați, sau vă situaţi pe 
o poziţie indiferentă, riscati să vă transformați ora educativă în sală de jude- 
cată. Faceţi uz de autoritatea dumneavoastră pentru a descuraja din start o 
astfel de posibilitate. Fiţi în primul rând nepărtinitor şi explicati-le că nu vreţi 
şi că vă supără să îi vedeţi divizați astfel. Dacă vă respectă, punctul dumnea- 
voastră de vedere va conta. | | 

La această vârstă copiii agreează jocurile şi activităţile didactice organizate 
sub formă de joc, în grupuri mici, dar ele sunt prea adesea acaparate de 
respectarea regulilor sau de spiritul de echipă. Centrarea pe sarcină poate 
cădea pe planul secund (Teodorescu, S., 1976). "Gate | 

Trebuie să vă reamintiti că la această vârstă activează moralitatea constrân- 
gerii: copiilor le vine greu să înţeleagă de ce şi cum trebuie adaptate 
regulile la diferite situaţii. Dacă veţi împărţi clasa în echipe, veţi fi surprins 
de rivalitatea survenită spontan. Una dintre soluţii este să le reamintiţi, prin 
atitudinea dumneavoastră, că totuşi nu sunt în arena gladiatorilor şi să schim- 
baţi frecvent componenţa echipelor. 

Certurile sunt foarte frecvente la această vârstă, fiind prezentă mai ales 
rătuiala verbală. Băieţii însă pot ajunge la trântă şi pumni. Certurile ocazionale 

sunt de aşteptat, dar dacă anumiţi copii par implicaţi într-o răfuială de durată, 
cu episoade aproape zilnice, va trebui să interveniti. Tehnica armistiţiului vă 
poate ajuta pentru a găsi calea cea mai eficientă, depistând cauza conflictului. 

Spre sfârşitul etapei, grupul de elevi devine puternic şi începe să ii 
înlocuiască pe adulţi ca sursă majoră de standarde comportamentale şi de 
recunoaştere a performanţelor. 

În primii ani de şcoală profesorii şi părinţii sunt cei care stabilesc 
standardele de conduită, iar cei mai mulţi copii încearcă să le respecte. La 
sfârşitul ciclului elementar însă, copiii pot fi mai doritori să îşi impresioneze 
prietenii decât să-l asculte sau să-l mulţumească pe învăţător sau pe profesor. 
Din păcate, unii elevi pot încerca să îşi impresioneze colegii prin sfidarea sau 
ignorarea profesorului. | 

Pe măsură ce grupurile de „egali” devin mai importante, unii copii se 
organizează în „găşti” mai mult sau mai puţin exclusive - „doar fete” sau 
„doar băieţi”. În general, aceste grupuri sunt mai active în afara şcolii. În 
mod ocazional, o bătălie între două grupuri poate duce chiar la „războaie” în 
clasă (de exemplu sub forma schimbului de insulte). Dacă se întâmplă 
aceasta, o soluţie este de a-i pune pe membrii unor facţiuni opuse să participe 
împreună la acţiuni de cooperare. Astfel de activităţi necesită o supraveghere 
atentă, în special în primele zile, dar această stratagemă poate să întărească : 
armistițiul. 

O altă caracteristică a comportamentului de grup la acest nivel de vârstă 
este tendinţa de a crea ritualuri de iniţiere. De asemenea, pot apărea chiar 
activităţi ilegale, din dorinţa de a riposta surselor de autoritate, vinovate — în 
ochii elevilor — că au creat atât de multe restricţii. 

R.L. Selman (1976) a studiat dezvoltarea rationamentului interpersonal la 
copii. Acesta reprezintă abilitatea de a înţelege relaţia dintre motive şi com- 
portamente într-un grup de oameni. Rezultatele sale arată că în perioada 
ciclului elementar, copiii descoperă în mod gradat că un comportament al 
unei persoane nu reflectă neapărat sentimentele ei. De asemenea, ei încep să 
înţeleagă faptul că reacţia unei persoane, într-o situaţie stresantă, poate avea 
mai multe fațete. Către sfârşitul claselor elementare - şi în special în adoles- 
centá - copiii devin capabili de a adopta o optică oarecum detaşată şi analitică 
a propriului comportament, la fel şi în privinţa comportamentului celorlalţi. 

Selman consideră că profesorii şi specialiştii psihopedagogi pot ajuta copiii 
care nu sunt la fel de avansați ca şi colegii lor, prin antrenarea lor în a deveni 
mai sensibili la sentimentele celorlalţi. Dacă, de exemplu, un elev de 8 ani 
încă mai funcţionează la nivelul egocentric, el ar putea să nu reuşească să 
interpreteze corect comportamentul colegilor şi să devină astfel un izolat 
social. Selman descrie cum un astfel de băiat poate fi încurajat să gândească 
în permanenţă la motivele din spatele actelor sale sociale şi ale celorlalţi, 
încât să ajungă să dobândească suficientă sensibilitate socială pentru a se 
înţelege cu ceilalţi. 


44 PSIHOLOGIE ŞCOLARĂ 


În contextul pedagogic al clasei, recomandările lui Selman pot fi introduse 
într-un mod natural, mai curând decât formal. Dacă vedeţi un băiat reac- 
ţionând cu violenţă fizică sau verbală atunci când este lovit din greşeală de 
un coleg, puteţi spune: „Ştii, oamenii nu se izbesc unul. în celălalt în mod 
intenţionat. Dacă nu eşti absolut sigur că cineva te-a lovit dinadins, ar fi mult 
mai bine pentru toată lumea dacă nu ai da atenţie acestui fapt”. | | 

O problemă finală privind ghidarea dezvoltării morale se referă la raportul 
dintre norma impusă de adult şi implicarea grupului de copii în înţelegerea 
şi, mai ales, stabilirea normelor grupului. Piaget a tras concluzia că între 10 
şi 12 ani, copiii se află într-un proces de depăşire a limitelor realismului 
moral. Ca atare, par să găsească plăcere în formularea propriilor reguli. S-ar 
părea că mulţi copii sunt atât de mândri de nou-descoperita abilitate de a 
formula reguli, încât preferă să ignore regulile impuse de adulţi şi să le înlo- 
cuiască cu cele proprii. De asemenea, după ce copilul atinge 10 ani, ar fi 
indicată încurajarea lui de a participa la crearea unor noi reguli: Copiii nu 
numai că devin mai dispuşi să înţeleagă şi să accepte regulile bazate pe intele- 
geri mutuale, între covârstnici, ci pot fi încurajați să treacă de la gândirea 
morală convenţională la cea postconventionali (Kohlberg). Două observaţii 
trebuie avute însă în atenţie. NOEL NIU Ivo 

În primul rând, la această vârstă cei mai mulţi copii au încă o gândire 
concretă şi se pot simţi obligaţi să facă reguli concrete, separate pentru fiecare 
caz particular. Un profesor a întâlnit această problemă atunci când le-a cerut 
copiilor să propună reguli de comportament în şcoală. După 20 de minute, 
circa 50 de reguli au fost propuse, profesorul fiind obligat să întrerupă acti- 
vitatea din cauza lipsei spaţiului de pe tablă. Motivul principal al acestei 
abundente a fost faptul că reguli separate au fost sugerate pentru variante ale 
aceluiaşi tip de comportament. De exemplu, a fost propusă o regulă „Nu se 
aleargă pe hol”, urmată de „Nu se aleargă în clasă” şi de „Nu se aleargă 
spre toaletă” etc. | ; | ; 

Al doilea motiv ce trebuie avut in vedere este faptul că elevii au acum 
tendinţa de a hotărî şi în ceea ce priveşte pedepsele, iar acestea sunt foarte 
drastice. | | | 


J.1.2.c. Caracteristici afective. Traditional, etapa de várstá analizatá este 
privitá ca fiind una a echilibrului afectiv prin raportare la etapele cu domi- 
nantá afectivá certá (primul an de viaţă, debutul prescolaritátii, adolescenţa). 

Două probleme. re(in insá atentia : delincventa juvenilă şi tulburările 
comportarnentale. In ambele cazuri, este implicată problematica afectivă. 
Frustrarea, provocată la copil de diferenţa dintre codul grupului şi regulile 
adulţilor îi pot conduce pe cei cu o constelație afectivă aparte (antagonism, 
lipsa încrederii în sine, relationare socială dificilă, motivaţie şcolară redusă) 
spre încălcarea normelor Aceşti copii par a căuta satisfacţie şi recunoaştere 
în alt cadru decât cel şcolar. 

În ceea ce priveşte tulburările comportamentale, ele ating acum, ca frec- 
ventá, puncte de maxim. 

Conform statisticilor americane, spre exemplu, pentru copiii cu vârste 
cuprinse între 9 şi 15 ani se atinge, comparativ cu alte etape, apogeul solici- 
tărilor părerii specialistului psiholog sau psihiatru. Mai precis, în această 
perioadă există două puncte de maxim privind aceste solicitări, unul între 9 
şi 10 ani, altul între 14 şi 15 ani. Acum, tulburările de comportament sunt de 
două ori mai numeroase în rândul băieţilor. Între cele două sexe există un 
decalaj de un an privind „anii rebeli”: pentru băieţi incidenţa maximă este 
între 9-14 ani, iar pentru fete între 10 şi 15 ani. 

De reţinut este faptul că cei mai mulţi copii reuşesc să depăşească acest 
fel de probleme. Evident, momentul este dificil şi pentru copil, şi pentru 
adult. Cel din urmă, din ignoranță, stângăcie sau rigiditate poate fi chiar un 
factor declanşator sau agravant al situaţiei. 


3.1.2.d. Caracteristici cognitive. În cadrul acestei etape de viaţă încep să 
se contureze diferenţele în baza variabilei sex la nivelul unor abilităţi speciale 
şi al randamentului şcolar. Fetele pot prezenta performanţe superioare în ceea 
ce priveşte fluenta verbală, ortografia, citirea şi calculul matematic. Băieţii 
obţin scoruri mari la raţionamentul matematic, orientare spaţială şi solutio- 
narea problemelor de descoperire. 

Acum pot apărea diferenţe şi în ceea ce priveşte erorile tipice. Băieţii sunt 
mai inclinati să facă erori de rezolvare, în timp ce fetele pot cădea în capcana 
erorilor de interpretare, dat fiind natura asociaţiilor - dincolo de textul 
problemei - pe care le fac. Cunoaşterea acestor particularităţi şi stimularea | 
compensatorie, pot reduce diferenţele dintre băieţi şi fete. Deoarece fetele 
atrag mai degrabă un sistem hiperprotectiv din partea părinţilor şi pentru că 
ele au, mai mult decât băieţii, tendinţa de a se identifica cu persoanele care 
le dirijează (mama, învăţătoarea), se constată că au dificultăţi mai mari în 
a-şi dezvolta autonomia şi independenţa cognitivă. 

Ceea ce începe să se precizeze cu mai mare claritate în această perioadă 
şcolară este diferenţa dintre stilurile cognitive. Acest concept desemnează ten- 
dinta de a răspunde varietátii sarcinilor şi problemelor intelectuale într-un 
mod particular. Cercetările care vizează stilul cognitiv fac deosebirea între 
stilul impulsiv faţă de stilul reflexiv şi stilul analitic faţă de cel tematic 
(Kagan, J., 1964). | i 

Copiii impulsivi au un ritm de conceptualizare rapid, cu tendința de „a 
ieşi la rampă” cu primul răspuns care le vine în minte şi sunt preocupaţi să 
găsească repede răspunsuri. Copiii reflexivi au nevoie de timp înainte de a 
răspunde ; ei par a valoriza posibilitatea de analiză a variantelor de răspuns, 
fiind preocupaţi mai ales de calitatea răspunsului şi nu de rapiditatea cu care 
este oferit acesta. 

În ceea ce priveşte copiii cu stil cognitiv analitic, ei pleacă în conceptua- 
lizare de la detalii, faţă de cei cu stil tematic, care iau în considerare întregul. 

` Din punctul de vedere al randamentului acestor stiluri cognitive, copiii 
impulsivi dau rezultate mai bune în sarcini care solicită interpretări globale. 
Cei reflexivi au performanţe mai mari în sarcini de tip analitic. Problema 
stilului nu se pune in termeni de superioritate sau inferioritate. Cercetările 
lui J. Kogan au fost validate de alte cercetări, şi rezultatele sunt utile pentru 
că îi pot ajuta pe profesori să înţeleagă modurile diferite în care copiii 
reacţionează în funcţie de sarcina de învăţare sau performanţele diferite 'ale 
aceluiaşi copil în sarcini cognitive diferite. 


3.2. Etapa de vârstă 12-15 ani 
3.2.1. Încadrarea generală | 


Stadiul dezvoltárii psihosociale: identitate vs confuzia rolurilor sociale. - 
Independenta crescándá duce la primele gânduri privind identitatea. Preocu- 
parea faţă de prezentarea de sine şi rolurile de sex este mai mare decât cea 
pentru orientarea vocaţională. 


Stadiul dezvoltării cognitive : debutul operaţiilor formale. Creşte abilitatea 
de analiză mentală, de testare deductivă a ipotezelor. : 


Stadiul dezvoltării morale : tranziţia către moralitatea cooperării. Creste 
posibilitatea de a gândi regulile drept înţelegeri mutuale flexibile. Regulile 
„oficiale” sunt încă ascultate din respect faţă de autoritate sau din dorinţa de 
a-i impresiona pe ceilalţi. i | mii IOA 

Factori generali în atenție : puseul de creştere şi pubertatea influenţează 
multe aspecte ale comportamentului, Colegii încep să fie factor de socializare 
şi influențare comportamentală într-o mai mare măsură decât părinţii (socia- 
lizarea orizontală). Acceptarea de către covârstnici reprezintă o miză. Copiii 
cu performanţe şcolare reduse pot prezenta modificări caracteriale : anxietate, 
dezamăgire si dezangajare, aversiune faţă de colegi. 


3.2.2 Caracterizare analitică 


3.2.2.a. Caracteristici fizice. Cele mai multe dintre fete îşi încheie puseul de 
creştere la începutul acestei perioade. În cazul băieţilor însă, acesta nu 'se 
încheie înainte de 14-15 ani. Este, plastic vorbind, etapa hainelor veşnic mici; 
Este interesant de semnalat fenomenul diferenţelor între copiii de aceeaşi 
vârstă, dar care prezintă fie o precocitate pubertará, fie o formă tardivă de 
manifestare a acesteia. Cercetările care au urmărit fenomenul prezintă o serie 
de rezultate interesante : băieţii cu dezvoltare precoce atrag o atitudine favo- 
rabilá din partea adulţilor, cea ce le stimulează şi le întăreşte încrederea în 
sine. Băieţii cu debut pubertar tardiv sunt preocupaţi să câştige atenţia 
adulţilor, sunt energici şi exuberanti. Fetele cu pubertate precoce sunt fie 
impopulare, fie tind să ocupe o poziţie de lider, în funcţie de situaţia socială, 

Sunt însă lipsite de echilibru. Fetele cu pubertate tardivă sunt percepute ca 
fiind de încredere, populare, demne de a fi alese drept lideri. 

În aceeaşi clasă diferenţele pot fi destul de mari, astfel încât între o fată 
cu pubertate precoce şi un băiat cu dezvoltare tardivă să fie o diferenţă ca de 
la o mamă la fiul său. Evident că astfel de probleme reclamă tact şi delicateţe 
din partea colegilor şi a educatorilor. Se poate întâmpla, din păcate, ca 
nici unii, nici alţii să nu „posede” aşa ceva, ceea ce îngreunează situaţia 
acestor copii de două ori victime: ale pubertăţii lor nărăvaşe şi ale mediului 
şcolar. 

Legat de noul aspect pe care corpul îl capătă şi de caracterele sexuale 
secundare care fixează schema corporală în liniile identităţii de sex, apare ca 
extrem de frecventă şi prezentă preocuparea puberilor pentru propria înfă- 
tisare. Sunt practici şcolare care ţin cont de această necesitate şi acordă timp 
elevilor pentru a se îngriji şi a-şi aranja ţinuta înaintea activităţilor. Altfel, o 
vor face pe ascuns în timpul orei. l i 

Deşi în general perioada nu ridică probleme deosebite de sănătate, dieta 
şi somnul acestor copii sunt necorespunzătoare. Nu de puține ori, responsabil 
de acest fapt este programul şcolar şi încărcătura nepermisă a temelor pentru 
acasă, „boală” mai veche a sistemului nostru şcolar. | 


3.2.2.b. Caracteristici socio-morale. Regulile grupului devin sursa'gene- 
rală a regulilor de comportament. Dezvoltarea unui cod comportamental 
specific trebuie văzută ca o tentativă de câştigare a independenţei, obliga- 
torie statutului de adult şi care merită încurajată. Este util ca educatorul să-i 
antreneze pe elevi într-un proces de coparticipare la stabilirea normelor orei, 
clasei, activităţilor comune din timpul liber. Oricum, impunerea unor norme 
exterioare lor nu mai are şanse de izbândă. 

. Dorinţa de conformare la normele vârstei atinge acum un apogeu. Este 
„paradoxul” pe care îl găzduieşte această etapă, dat fiind şi gradul ridicat 
al nonconformării faţă de adult. Conformismul la normele grupului îmbracă 
forme diverse, de la îmbrăcăminte şi până la jargonul verbal sau gestual. 

Această caracteristică îi poate face pe preadolescenti extrem de virulenti 
în raportarea la cei aflaţi, sau considerati, a fi pe poziţii minoritare. Devine 
dificilă menţinerea eficienţei activităţii şi chiar a limitelor bunului simţ într-o 
interacţiune de grup. Dezbaterile, chiar pe teme propuse de ei, pot degenera 
fie în zeflemea funcţională (bătaia de joc, de dragul acţiunii în sine), fie în 
cea anti-persoană sau grup. Pentru a evita astfel de situaţii se pot face dez- 
bateri pe baza opiniei lor exprimată în scris şi cu caracter anonim. Prioritatea 
intervenţiei profesorului în acest plan este intermedierea relaţiilor copiilor cu 
sistemul valorilor promovate în societate. Rostul unui astfel de demers vizează 
clarificările preliminare necesare oricărei persoane care se află în postura de 
a-şi cristaliza sistemul axiologic propriu. l 

- În ciuda aparentelor, la această vârstă elevii sunt preocupați foarte mult 
de ceea ce gândesc ceilalți despre ei. Prieteniile, dar şi supărările şi certurile 

sunt mai intense şi cu urmări mai profunde. Profesorul nu mai dirijează 
interacţiunile sociale din clasă, dar poate funcţiona ca observator şi beneficiar 
al acestora. Este mai ales situaţia unor intervenţii delicate în care autoritatea 
sa ar stânjeni sau ar fi respinsă. Într-un astfel de caz intră şi Situaţia unei 
diriginte presată de cancelarie să descopere dacă o bárfá a şcolii are temei: 
este eleva X însărcinată? Eleva, o non-conformistă standard, la urechile 
căreia ajunseseră şoaptele de pe culoare, venea deliberat, zi de zi, fără cordon 
la uniformă (de, era pe vremea tristelor sarafane bleumarin ! ), expunându-se 
ostentativ pe toate culoarele instituţiei. La presiunile cancelariei şi directiunii, 
diriginta a optat pentru o formulă atipică. A încredinţat problema.unei colege 
de clasă a elevei X, având certitudinea discretiei şi eficienţei. Demersul său a 
avut happy-end şi, chiar a doua zi, mult-discutata elevă X a apărut la şcoală 
cu cordonul pus la sarafan, care-i marca talia nevinovată. Atuul dirigintei în 
acest caz ? Ochiul de fin observator al relaţilor interpersonale din clasă; care 
i-a permis să aleagă persoana cea mai potrivită pentru o sarcină, penibilă de 
altfel, ce ar fi avut, poate, sorti incerti de izbândă printr-o intervenţie clasică. 
A pierdut sau a câştigat diriginta în ochii „elevei resursă” ? Dar ai „elevei- 
țintă” — dacă ar fi aflat? | 3 

În această etapă de tranziție de la moralitatea constrângerii la cea a coope- 
rárii, discuţiile privind regulile, legile sau etica pot fi extrem de furtunoase, 
cu diferenţe de opinii crâncen susţinute. Radicalismul moral este în floare, 
judecată în alb şi negru nu lasă nici o speranţă nuantelor de gri, proprii 
relativismului moral, mai realist. $ . 

3.2.2.c. Caracteristici afective. Unii adolescenți pot trăi ceea ce St. Hall, 
părintele hebeologiei (cercetarea ştiinţifică a vârstei tinereţii), a denumit, în 
urma studiilor sale de la începutul secolului, ca fiind „furtună şi stres”. Fie 
că sunt stări depresive sau de confuzie şi anxietate, este cert că perioada nu 
este una a „păcii şi calmului", Ca atare, numeroase cercetări au încercat să 
stabilească întinderea şi profunzimea acestui posibil fenomen de bulversare 
psihică. Concluziile unor investigaţii independente una de alta (Douvan; E., 
ş.a., 1966; Offer, D., ş.a., 1975; Rutter, M.,:1980) au indicat faptul cá, in 
realitate, trăirea acestei vârste este mai puţin alarmantă decât stereotipul ce i 
se atribuie. Majoritatea subiecţilor au probat un traseu evolutiv în limitele 
crizelor normale ale vârstei — faţă de problematica sexualităţii, a raporturilor 
cu părinţii sau cu vârstnicii ~, fără perturbări sau tumult emoţional. Raportul 
celor ce reclamă probleme este, conform rezultatelor. lui Offer, de 1 la 5 
subiecti investiga(i. Dar, este mai ales cazul acelor adolescenţi ale căror pro- 
bleme s-au raanifestat încă din copilărie. ; , 

Impulsivitatea, necenzurată încă suficient de autoinhibițiile impuse de nor- 
mele sociale, poate fi la originea fenomenelor de vandalism cu care şcoala 
începe să se confrunte într-o măsură tot: mai mare. Activităţile centrate pe 
inieresele reale ale vârstei, initiate de educatori pentru valorificarea timpului 
şcolar sau al celui liber a] elevilor (Cosmovici, A., ş.a., 1985) poate fi un 

factor de prevenire. Cheia reuşitei unui astfel de demers este excluderea for- 
malismului şi a poziţiei autoritare, dorinţa reală a educatorului de a afla ce 
stimulează acum impulsivitatea, precum şi tactul relational, atitudini ce sunt 
percepute si apreciate de elevi. Vá puteti baza pe faptul cá elevii nu sunt nici 
pe departe atât de „nesimţitori” după cum ar părea la prima vedere sau după 
cum afişează ei în mod ostentativ. Metafora cea mai potrivită a acestei 
etape ar fi aceea a cactusului extrem de tepos, dar care a ajuns să îmbrace 
această haină „nesuferită” tocmai pentru a-şi apăra fragilitatea interioară. 
Problema la care un educator (părinte, profesor, coleg mai mare etc.) al 
acestei vârste trebuie obligatoriu să poată răspunde afirmativ este aceea 
dacă „poate şi acceptă să imbrá(iseze cactusul? ” 


3.2.2.d., Caracteristici cognitive. În această perioadă începe să se conso- 
lideze gândirea logică, formală. Unii elevi sunt mai rapizi în această achiziție 
decât alții. Dar nu este obligatoriu ca această capacitate, o dată formată, să 
fie totdeauna urmată şi activată în orice situație sau pentru orice tip de con- 
ţinut. Dacă obiectele şcolare derivate din ştiinţele exacte — matematica, fizica, 
chimia etc. — se pretează la aplicarea şi consolidarea acestei capacităţi, în 
domeniul disciplinelor social-umaniste nu este obligatoriu să se manifeste 
transferul acestei achiziţii. Este o cale relativ simplă de a afla câţi din elevii 
clasei dumneavoastră se „avântă” în planul categorial-abstract (conceptual) 
al gândirii şi câţi rămân în planul mai comod, categorial-concret (notional). 
Propuneţi-le o scurtă intervenţie scrisă, anonimă, de interes major pentru ei, 
dar care să solicite generalizare şi abstractizare în tratare (de exemplu, ceva 
de genul pro şi contra clonárii sau superindividualizare şi esență umană ori 
practica eutanasiei între acceptare şi refuz). 

Analizaţi apoi statistic ponderea exprimării ideilor în termeni concreti, 
situationali, particulari, faţă de cea a exprimării conceptuale. Aveţi astfel un 
diagnostic de etapă care vă permite reveniri ulterioare comparative. 


3.3. Etapa de vârstă 16-18 ani 
3.3.1. Încadrare generală 


Stadiul dezvoltării psihosociale : identitate vs confuzie. În structurarea iden- 
tităţii personale, proces intrat într-o fază accelerată, palierele identităţii de 
sex şi vocationale sunt acum pe acelaşi plan. Devin vizibile diferenţele legate 
de statusurile identitare. 

Stadiul dezvoltării cognitive : gândirea formală. Consolidarea abilităţilor 
de operare mentală complexă cu conţinuturi abstracte. 

Stadiul dezvoltării morale : moralitatea cooperării convenţionale. Creşte 
tendinţa de a gândi regulile ca înţelegeri mutuale şi de a le circumstanţializa. 

Factori generali în atenţie : definitivarea maturizării sexuale are o influ- 
entá profundă în multe aspecte ale comportamentului. Grupul de colegi si 

prieteni este extrem de important. Preocuparea pentru orientarea vocationalá 
şi alegerea carierei este o dominantă, mai ales la cei ce vor să-şi continuie 
studiile. Clarificarea propriului sistem axiologic sustine nevoia exprimării 
punctului personal de vedere în probleme de interes mai general. i 


3.3.2. Caracterizare analitică . 


3.3.2.a. Caracteristici fizice. Mulţi adolescenti ating în această perioadă para- 
metrii maturizării fizice şi, virtual, aproape toţi îşi încheie puseul pubertar. 
Băieţii continuă să crească, Cei aflaţi la această vârstă pot trăi o stare de 
confuzie privind relaţiile sexuale. Ea se datorează şi unor presiuni relativ 
semnificative ca forţă, dar de sens contrar. Pe de o parte, este cea naturală, 
din partea unui organism ajuns biologic în faza maturității sexuale (atenţie 
insă, aceasta nu reprezintă decât o componentă a sexualităţii umane — nu 
trebuie omisă latura psihologică şi socială), căreia i se alătură stimulările 
oferite de către mediul social, relativ liberalizat în această privinţă. Pe de 
altă parte, acestor ,incitatii" bio-sociale li se opune educaţia sexuală, pro- 
movată de familie sau instituţia şcolară, încă racordate valorilor moralității 
sexuale, Ca atare, adolescenţii sunt motivaţi către această componentă 
naturală a comportamentului, dar şi „puşi sub semnul păcatului”. De aici, 
sentimentul confuziei si vinovăţiei. La acestea se adaugă şi presiunile grupului 
de vârstă, care poate incita Şi valoriza astfel de experienţe. - - | 

Dată fiind creşterea ratei maternității adolescentine, a celei a avorturilor 
şi bolilor cu transmisie sexuală, cât şi a implicatiilor psihosociale pe care 
toate acestea le au, este cert că educatorul contemporan, chiar în postura lui 
cea mai neutră, profu' de mate, — Paganel cel veşnic absorbit de teoreme — 
Ca şi instituţia şcolară de altfel, nu pot să se mai situeze pe poziţii de indi- 
ferentá. În mod evident, o astfel de problemă nu este prioritatea numărul unu 
a unei instituţii academice, dar ascunderea »jarului" în dulap poate aduce 
riscul unui incendiu ce perturbă totul (Sălăgean, V., ş.a., 1997). 


3.3.2.b. Caracteristici socio-morale. Studii mai recente, care şi-au propus 
să identifice mai nuanţat natura şi conţinutul raporturilor, sociale ale ado- 
lescentilor, s-au oprit la a depista influenţa opiniei părinţilor faţă de cea a 
colegilor în cazul a trei categorii de opţiuni: cele politice, cele profesional- 
-ocupationale şi cele morale. Rezultatele conduc spre concluzia că, la acest 
nivel de vârstă, influenţele depind de.miza în atenţie. Părinţii sunt prezenţe 
mai puternice în ceea ce priveşte planurile adolescentului:pe termen lung, în 
timp ce colegii sunt mai importanţi pentru comportamentul imediat şi indicii 
formali ai statusurilor. Influenţa părinţilor este efectivă în situaţii de afecţiune 
si respect mutual, şi devine inexistentă în absenţa acestora. 
= In relațiile de prietenie ale perioadei, fetele simt nevoia angajării reale, 
fiind mult mai atente şi critice la aspectele pozitive şi negative ale relaţiei. 
Anxietatea în legătură cu relaţionarea socială pare să fie mai prezentă în 
rândul lor, şi nu numai în cazul raportării la sexul opus. 

3.3.2.c. Caracteristici emoționale. Este interesant că, faţă de palierul de 
vârstă 9-12 ani; când băieţii. ridicau mai multe probleme, fetele sunt acum 
mai prezente în topul dezordinilor emoţionale. Încercând o'explicaţie a feno- 
menului, în contextul culturii americane, Rutter (1980) avansează următoarele 
interpretări : femeile au o mai accentuată tendinţă de a-şi exprima problemele 
emoţionale prin stări depresive ; acestea sunt potenţate de atributele statutului 
dezavantajos al femeii în societate, fapt pe care tânăra începe să-l conştien- 
tizeze ; apariţia ideii că de fapt controlul ei asupra aspectelor esenţiale ale 
vieţii este mai diminuat decât în cazul băieţilor. Aceste date indică mai ales 
faptul că reacţiile emoţionale de această factură sunt în special rezultatul 
neajutorării învăţate. Pot fi chiar rezultatul interacțiunilor sociale de până 
atunci, inclusiv al celor şcolare, în care fetele au mai multă nevoie de 
încurajare pentru securizarea învăţării, în timp ce băieţii p fi: VPERIN: mai 
mult de independenţa ce li se acordă. 

„Că explicaţia neajutorării învăţate este plauzibilă, o dovedesc şi je 
care indică modalităţi diferite de atribuire explicativă, între băieţi şi fete, 
caz de eşec. Băieţii sunt mai degrabă tentaţi să pună eşecul pe seama 
neangajării serioase, a lipsei lor de efort, în timp ce fetele îl văd ca pe o lipsă 
a abilităţilor lor de rezolvare a problemei. Concluzia pentru educator credem 
că este evidentă, la fel şi sugestiile ce pot rezulta din acest fapt. | 

Oricum; pentru ambele sexe, cea mai comună tulburare emoţională este 
depresia. Simptomele ei sunt autodeprecierea, crizele de plâns, gândurile şi 
tentativele de suicid. Rata mare a acestor tentative (0,35% faţă de 0,18% la 
populaţia generală), ca şi valoarea ridicată a recidivelor (între 30 şi 50% 
dintre cazuri), indică faptul că în anumite condiţii, formele de depresie severă 
duc către actul disperat. La această vârstă, supremul gest autodistructiv 
poate fi considerat mai mult ca o cerere de ajutor, ca o neputinţă de a zări 
ieşirea dintr-o situaţie conflictuală, decât ca o pierdere a sensului exis- 
tenţial, ca la adult. 

Nevoia înţelegerii şi a sprijinului discret, dar eficient, al adultului rămâne 
o resursă prețioasă. În cazul familiilor cu probleme mari, acest adult pro- 
vidential poti fi chiar tu, profesor care ai ajuns om al catedrei pentru cá te-a 
atras fizica sau biologia. Dar aici, la şcoală, ai descoperit încă ceva: comple- 
xitatea şi profunzimea problematicii umanului. 


3.2.2.d. Caracteristici cognitive. La cele descrise în etapa anterioară se 
adaugă plăcerea jocului functional al mintii, echipată acum pentru un demers 
cognitiv complet. Rezultatul constă în tentative de angajare în teoretizări 
sofisticate, uneori pe baze speculative, o „paradă” de intelectualism cu 
valoare de autoîncercare a propriilor forte mintale. Din această „furie” teore- 
tizatoare, timpul, şi mai ales efortul propriu, autentic, îi va impune pe cei 
dedicati acestui drum. Este suficient să reluám, ca temă analitică, cartea lui 
M. Eliade, Jurnalul adolescentului miop, pentru a avea radiografia, din inte- 
rior, a fenomenului. 

Pedagogic, este momentul autenticului parteneriat cognitiv, în care res- 
pectul pentru cel ce se formează se traduce prin găsirea oportunităţilor care 
să-l stimuleze şi să-i menţină trează forţa minţii. Unii elevi au această şansă, 
alţii — nu, si nu au nici un fel de vină. Esenţial pentru tine ca profesor sau 
viitor profesor este să ştii dacă poţi şi, mai ales, daci vrei să intri în acest joc 
de maximă răspundere. a p 


» 
ko x* 


Elementele de psihologia dezvoltării şi a vârstelor sunt evident necesare 
celor care, în specialitate aleasă, întrevăd şi posibilitatea profesionalizării 
didactice. Nevoia profesorului de raportare şi la oferta ştiinţifică asupra 
acestor probleme este susţinută, printre altele, de faptul. că, în postură de 
fiinţe active cognitiv, deja avem fiecare o teorie naivă asupra acestui. subiect 
(ca şi în altele, de altfel). Este obligatoriu să ne confruntăm propria con- 
struc(ie descriptiv-explicativă — cursul şi factorii dezvoltării, elevul standard, 
emotivitatea la vârstele şcolii, posibilităţile şi limitele de vârstă şi individuale 
etc. — cu ceea ce oferă ştiinţa. Dacă ea ne va confirma propriile observaţii, 
avem satisfacția unui ochi pătrunzător şi o bună i incurajare în ceea ce facem. 
Situaţia opusă este şi ea benefică, fiind un semnal şi o incitare la documentare 


complementară. În tot acest joc există, cu certitudine, şi un beneficiar — elevul 
nostru, 


ÎNTREBĂRI: 
1. Definiţi conceptele: nişă de etim stadiu genetic, crizá de eet ego- 
centrism. 


2. Argumentaţi de ce nedil nu poate fi considerat factorul conducător al dezvoltării 
'ontogenetice,. 


E Comparaţi stadiile dezvoltării afective descrise de Fr. Dolto Cca bibliografia) cu 
cele propuse de E. Erikson. Asemănări, deosebiri. 


4. Prezentati si comparati caracteristicile socio-morale ale tuturor várstelor şcolare 
descrise. 


5. Explicati, în baza schemei figurale prezentate, diferenţele dintre realismul, opti- 
mismul şi scepticismul pedagogic. 


Capitolul H 


Personalitatea elevilor. 
“Temperamentul şi caracterul 


lon Dafinoiu 


T Conceptul de personalitate a 


. Termenii de persoană si personalitate sunt atât de utilizaţi in limbajul coti- 
dian; încât fiecare are sentimentul intrebuintárii lor corecte in cele mai diverse 
situaţii. În schimb, utilizarea lor ca termeni ai ştiinţei psihologice pune atâtea 
probleme încât, parafrazându-l pe P. Fraisse, am putea spune că istoria psiho- 
logiei se confundă (între anumite limite) cu istoria răspunsurilor la întrebarea 
„Ce este personalitatea ? " Răspunsurile au fost, uneori, atât de diferite încât 
ne putem întreba, pe drept cuvânt, dacă toti autorii respectivi vorbeau despre 
acelaşi lucru. Se impune mai întâi să deosebim persoana de personalitate. 
Termenul de persoană desemnează individul uman concret. Personalitatea, 
dimpotrivă, este o construcţie teoretică elaborată de psihologie în scopul 
înţelegerii şi explicării — la nivelul teoriei ştiinţifice — a modalităţii de fiinţare 
şi funcţionare ce caracterizează organismul psihofiziologic pe care îl numim 
persoană umană. | | | 

„Această primă precizare ne permite să diferentiem conotaţia ştiinţifică a 
termenului personalitate — categorie, construcţie teoretică - de sensul comun 
al acestuia, ca însuşire sau calitate pe care cineva o poate avea sau nu. 

O privire generală asupra mai multor definiţii date personalităţii eviden- 
tiazá câteva caracteristici ale acesteia (Perron, R., 1985): | 
- . globalitatea : personalitatea cuiva este constituită din ansamblul de carac- 
teristici care permite descrierea acestei persoane, identificarea ei printre 
celelalte. Orice construcţie teoretică validă referitoare la personalitate trebuie 
să permită, prin operationalizarea conceptelor sale, descrierea conduitelor 
şi aspectelor psihofizice care fac din orice fiinţă umană un exemplar unic ; 


- coerenţa : majoritatea teoriilor postulează ideea existenţei unei:anume 
organizări şi interdependente a elementelor componente ale personalităţii. 
Când în comportamentul cuiva apar acte neobişnuite, ele surprind deoarece 
contravin acestui principiu ; încercând să explicăm, să înţelegem acţiunile 
curajoase ale unei persoane timide, nu facem altceva decât să reducem 

incoeren(a iniţială utilizând modele propuse de o anume teorie a perso- 
nalităţii. Postulatul coerentei este indispensabil studiului structurilor de 
personalitate şi al dezvoltării lor; personalitatea nu este un ansamblu de 
elemente juxtapuse, ci un sistem funcţional format din elemente: inter- 
dependente. De aici rezultă o a treia caracteristică : 


- permanenţa (Stabilitatea) temporală : Dacă personalitatea este un sistem 
functional, în virtutea coerentei sale, acesta generează legi de organizare 
a căror acţiune este permanentă. Deşi o persoană se transformă, se dez- 
voltă, ea îşi păstrează identitatea sa psihică. Fiinţa umană are conştiinţa 
existenţei sale, sentimentul continuității şi identităţii personale, în ciuda 
transformărilor pe care le suferă de-a lungul întregii sale vieţi. Aceste trei 
caracteristici, globalitate, coerenţă şi permanenţă evidenţiază faptul că 
personalitatea este o structură. Una din definițiile ce evidenţiază cel mai 
bine aceste caracteristici este cea dată de Allport: „Personalitatea este . 
organizarea dinamică ín cadrul individului a acelor sisteme psihofizice 
care determină gândirea şi comportamentul său caracteristic”. Deşi faptele 
„de conduită ale unei persoane prezintă o anume variabilitate situaţională, 
pe termen lung, observaţia ne furnizează un cadru relativ stabil, unitar, de 
aşteptare şi interpretare, relevă anumite invariante. 2: x 4 
` Trăsătura psihică este conceptul ce evidenţiază aceste însuşiri sau parti- 
cularitáti relativ stabile ale unei persoane sau ale unui proces psihic, În plan 
comportamental, o trăsătură este indicată de predispoziția de a răspunde în 
acelaşi fel la o varietate de stimuli. De exemplu, timiditatea este un mod 
relativ stabil de comportare marcat de stângăcie, hiperemotivitate, mobilizare 
energetică exagerată etc. Trăsăturile sunt în primul rând noţiuni descriptive, 
dar ele dobândesc în practică şi o valoare explicativă (uncori se ajunge la o 
explicaţie tautologică : cineva este hiperemotiv pentru că este timid, şi este 
timid pentru că este hiperemotiv). Păi i: 
La un nivel superior de generalizare se întâlnesc tipurile — ca structuri sau 
configurații specifice formate din mai multe trăsături (introvertit, extravertit, 
. ciclotimic etc.). ! Mac E em ri mer 
Trebuie să subliniem, totuşi, că analize foarte fine ale unor comportamente 
variate care aparent evidenţiază aceeaşi trăsătură, nu au condus la rezultate 
convingătoare. Concluzia generală a fost că, deşi unele din aceste compor- 
tamente sunt relativ constante, corelatiile intercomportamente sunt foarte 
neregulate, evoluánd in general de la valori medii páná la valori mici, 
nesemnificative. ; won ! l 
 'W. Mischel explică aceste neregularități considerând că trăsăturile sunt 
prototipuri, adică nu descriu decât proprietăți tipice sau frecvente în anumite 
situaţii. Astfel, oamenii atribuie o trăsătură dacă această trăsătură apare în 
câteva situaţii frecvente, chiar dacă acestea nu sunt generale. Cineva poate fi 
calificat ca fiind coleric dacă a fost văzut cuprins de mânie într-o situaţie 
remarcabilă, chiar dacă aceasta nu este o constantă a comportamentului său. 

Apoi, putem observa că aceeaşi trăsătură are în vedere comportamente care 

se manifestă în situaţii foarte diferite : de exemplu, a-ţi fi frică de 'eşec, de 

boală sau de cutremur nu reflectă în mod necesar aceeaşi [Vor d inia. - a 

personalităţii. 

“Cercetări experimentale au demonstrat că atribuirea unor trăsături se face 
şi în funcţie de motivaţia care, considerăm că justifică manifestările compor- 
tamentale şi că, în general, ultima impresie contează (efectul de recentă). 
Dar întâlnim şi situaţii în care prima impresie (expresia unor stereotipuri 
evaluative) se: transformă într-o grilă de observare şi interpretare a tuturor 
comportamentelor ulterioare ale cuiva. 

“Pentru a înţelege aceste inconsecvente în aprecierea penonalititii celuilalt, 
sau a propriei persoane, trebuie să avem în vedere şi complexitatea situaţiilor 
ce relevă în aparenţă aceeaşi trăsătură, precum şi libertatea de decizie com- 
portamentală pe care situaţiile o permit. În situaţii simple, obişnuite, toți 
putem fi calmi ; când însă determinanţii situaţionali sunt foarte puternici, 
aceştia declanşează emoţii atât la persoanele puţin anxioase, cát şi la cele 
colerice: tuturor ne este frică de război şi de boală. Totuşi, aceste situaţii 
extreme vor declanşa eni si mai puternice, uneori incontrolabile, la per- 
soanele nevrotice; pi 

Nevoia de explicaţie şi tii i-a făcut pe ». divérgi cercetítori sá caute 
indici constanti şi uşor observabili asociaţi unor „manifestări de ordin 
psihologic. Astfel, au apárut o serie de tipologii constitutionale, bazate pe 
parametrii constitutiei fizice, corporale. Una dintre cele mai cunoscute tipo- 
logii este cea propusá de E. Kretschmer, care descrie urmátoarele tipuri : 

a) tipul picnic — statură mijlocie, exces ponderal, faţă plină, mâini şi picioare 
scurte, abdomen şi torace bine dezvoltate — căruia îi sunt asociate' urmá- 
toarele trăsături psihice, grupate într-un profil numit ciclotimic : viociune, 
mobilitate, optimism, umor, spontaneitate, sociabilitate, dar şi superfi- 
cialitate în relaţiile A inclinatie către concesii şi compromisuri, spirit 

mai practic etc. 

b) tipul astenic — cu corpul slab, alungit, mâini 5 picioare lungi şi subţiri — 
căruia i se asociază un profil psihologic numit schizotimic : înclinaţie spre 
abstractizare, interiorizare, sensibilitate, meticulozitate dusă uneori până 
la pedanterie, un simţ acut al onoarei, manifestări de ambiţie ascunzând 
adesea un complex de inferioritate etc. 

c) tipul atletic tipul cu o dezvoltare fizică şi psihică echilibrată. 


Aceste asocieri statistice (care nu implică în mod necesar o relaţie cauzală) 
între Caracteristicile fizice şi psihice s-au dovedit a fi semnificative pentru 
cazurile patologice, mai degrabă decât pentru personalitatea normală. 

Abordând personalitatea umană dintr-o perspectivă structuralist- sistemică, 
G. Allport.apreciazá că la fiecare individ se pot descoperi 2-3 trăsături 
cardinale care domină şi controlează celelalte trăsături. Urmează apoi un 

grup de trăsături principale (10-15), caracteristice, relativ uşor de idéRiRient 
şi, în sfârşit, sute si mii de trăsături secundare şi de fond, care sunt mai slab 
exprimate şi, de aceea, mai greu de identificat ori chiar contestate de cei 
cărora le sunt atribuite. | 
Prin urmare, personalitatea nu este o simplă: sumă de trăsături, ci o 
structură organizată ierarhic. De aceea, pentru a face o predictie valabilă, 
important este să surprindem configuraţia, structura şi trăsătura (trăsăturile) 
pivot, cele care controlează şi orientează întregul sistem de personalitate. 


Noțiunea de factor a fost introdusă în psihologie o dată cu utilizarea, în 
prelucrarea performanţelor comportamentale, a analizei factoriale. Aplicând 
această metodă unor performante exprimate numeric (rezultate la teste, note 
etc.) se poate ajunge la obţinerea unor factori specifici, de grup sau comuni. 
De exemplu, dacă notele obţinute de elevi la matematică: corelează. semni- 
ficativ cu cele de la fizică, spunem că aceste performante sunt explicate prin 
existenta unui factor comun, în cazul nostru, un mod de raţionament tipic. În 
baza acestei constatări, “putem anticipa cá un elev bun la matematică va avea 
note bune şi la fizică. În vârful piramidei factorilor se află factorul general 
(8), identificat de mulţi autori cu inteligenţa. | 

Cele două modele de descriere a personalităţii, a trăsăturilor şi factorilor; 
deşi diferite din punct de vedere al informaţiilor de plecare, se aseamănă prin 
faptul că ambele: încearcă să reducă diversitatea iniţială a datelor (date de 
observaţie sau evaluări psihometrice) la un număr redus de a daf - 
trásáturi sau factori. 

Ín baza acestei asemánári, de fna multe ori termenii de trăsătură şi 
factor de personalitate sunt utilizaţi ca sinonimi. 

Există un slab consens cu privire la numărul de factori de diribitlalitate 
identificati, la cele mai bune organizări ale lor sau la cele mai bune denumiri. 
Sistemele de trăsături (factori) propuse de diverşi autori variază în. conţinut şi 
complexitate. Cele mai multe sisteme conţin o variabilă având relaţie cu an- 
Xietatea sau stabilitatea emotionalá/tendinta nevrotică ; multe conţin variabile 
referitoare la nivelul energetic sau al activităţilor. Dominanta şi sociabilitatea 


sunt de. asemenea prezente. Unele din aceste trăsături vor fi prezentate în 
secţiunea referitoare la caracter. 


2. Descrierea şi explicarea personalităţii 
de pe "ai teoretice diferite . 


Atât modelul trăsăturilor, cât şi al factorilor au în mod evident valenţe 
descriptive (prezintă un rezumat al diversităţii datelor comportamentale 


fie în baza semnificației comune, fie a corela(iilor statistice mas ele) si mai 
putin explicative. 

De cele mai multe ori explicaţiile sunt construite în termeni biologici sau 
psihosociali. Din această perspectivă - a principiilor metodologico-explicative — 
majoritatea teoriilor personalităţii pot fi circumscrise următoarelor orientări 
(Golu, M., 1993): biologistă, experimentalistă, psihometrică şi socio- 
-culturală şi antropologică. 

"Fără a intra în analiza detaliată a teoriilor personalităţii, evidenţiem doar 
câteva din principiile de bază ce fac ca una sau alta din aceste teorii să fie 
circumscrise orientărilor menţionate. Astfel, orientarea biologistă circumscrie 
şi subordonează întreaga organizare psihocomportamentală a omului structurii 
lui morfofunctionale, accentuează rolul motivelor biologice şi supralicitează 
experienţa timpurie — pre- şi postnatală — în devenirea ulterioară a persona- 
lităţii, construind explicaţiile în termenii unor trăsături considerate primare : 
dependenţa, agresivitatea, sexualitatea etc. 

Necesitatea abordării experimentaliste a personalităţii a fost explicit formu- 
lată de Stanford (1963): „Studiul personalităţii este studiul modului. în care 
oamenii diferă pe un registru foarte întins în ceea ce au învăţat: fiecare 
persoană este deci unică. Dar toţi au învăţat în concordanţă cu aceleasi legi 
generale”. Din această perspectivă, diverse teorii au abordat îndeosebi pro- 
cesele de învăţare,. procesele percepţiei (recepţia selectivă şi interpretarea 
evenimentelor externe) şi procesele cognitive. pi (implicate în decizie 
şi orientare.spre scop). 

Orientarea psihometrică se centrează pe studiul trăsăturilor exprimabile 
sub forma unor liste de atribute ce caracterizează persoana în cadrul unei 
situaţii. Deşi multe teorii privesc trăsăturile ca variabile dispoziţionale, în 
general, nu se minimalizează rolul determinantilor situationali ai compor- 
tamentului. Teoriile aparţinând acestei orientări au fundamentat alcătuirea 
unui număr mare de tehnici şi instrumente de măsură - scale, chestionare, 
inventare si probe proiective - care facilitează rezolvarea mai rapidă a sarci- 
nilor de psihodiagnostic în clinică şi în activitatea de orientare şcolară şi 
selecţie profesională. 

Orientarea socio-culturală şi antropologică se întemeiază pe ideea că per- 
sonalitatea poate fi deplin înțeleasă numai considerând contextul social în care 
individul trăieşte şi se dezvoltă, şi numai comparând indivizii aparţinând unor 
populaţii şi culturi diferite (Mead, M., Linton, R.). Astfel, concepte precum 
modelul, rolul, statusul devin principii explicative centrale. Potrivit teoriei 
rolurilor, indivizii doar în aparenţă posedă caracteristici fixe; în realitate, ei 
răspund doar cerinţelor şi expectaţiilor pe care le implică diferitele lor roluri 
sociale. Repertoriul de roluri al unui individ ne furnizează o imagine "m a 
personalitátii lui. 

Succinta trecere in revistá prezentatá evidentiazá cá personalitatea pbete fi 
abordată din direcţii şi perspective deosebite. Dacă în planul cercetării 
concrete, secventierea, decuparea şi simplificarea sunt inevitabile, in plan 
metodologic personalitatea trebuie abordatá dintr-o perspectivá sistemicá, 


D 

bio-psiho-socială, ce ar putea situa construcțiile explicative în. planul inter- 
acțiunii dintre cele. trei subsisteme ale personalității umane. 

Majoritatea teoriilor. personalității explică mai bine istoria`persoanei decât 
evoluția sa viitoare, predicția comportamentului uman rămânând, încă, o pro- 
blemă. O discuţie detaliată a principalilor factori ai devenirii personalităţii 
umane (ereditate, mediu, educaţie), inclusiv disputele teoretice în acest dome- 
niu este realizată în alt capitol al acestui volum. JE 

Pentru a orienta studiul personalităţii elevului, cunoaşterea si aprecierea 
corectă a acestuia din perspectiva procesului instructiv-educativ, prezentăm 
acum cele mai importante trăsături şi calităţi formale, dinamico-energetice 
(temperamentul) şi trăsături de conţinut, socio-morale.si axiologice. (carac- 
terul). Aspectele instrumentale, performanţiale ale personalităţii (aptitudinile) 
vor fi prezentate într-un alt capitol.al acestui manual. | 


3. Temperamentul 


Cele mai accesibile, uşor de: observat şi identificat trăsături de perso- 
nalitate sunt cele temperamentale. Ele se referă la nivelul energetic al ac(iunii, 
la modul de descărcare a energiei şi la dinamica acţiunii. De aceea, încercând 
să descriem pe cineva, vom putea utiliza, fără teama de a greşi prea mult; 
adjective precum : energic, exploziv, rezistent, expansiv, rapid, lent şi anto- 
nimele lor. l 3: 5 

In mod obişnuit, temperamentul se referă la dimensiunea 'energetico- 
-dinamică a personalităţii şi se exprimă atât in. particularităţi ale activităţii 
intelectuale şi afectivității, cât şi în comportamentul exterior (motricitate Şi, 
mai ales, vorbire). a! | 

Strânsa legătură a acestui grup de însuşiri cu aspectele: biologice ale 
persoanei, în special legătura cu sistemul nervos şi cel endocrin a fost 
observată de foarte multă vreme şi întruneşte, în general, acordul majori- 
tăţii cercetătorilor. m l gima naisia, 

Prima clasificare a temperamentelor care, cu o 'serie de îmbunătăţiri, a 
rezistat până în zilele noastre este cea propusă de cunoscutii medici ai anti- 
chitátii, Hipocrate (400 i.e.n.) si Galenus (150 e.n.). Acestia; in concordantá 
cu filosofia epocii.care considera că intreaga naturá este compusá din patru 
elemente fundamentale — aer, pământ, foc si apă - au afirmat că in corpul 
omenesc amestecul „umorilor” (hormones) ce reprezintă aceste elemente 
determină temperamentul. În funcţie de dominanta uneia din cele patru 
umori" (sânge, bilă neagră, bilă galbenă, flegmá), temperamentul poate fi: 
sanguin, melancolic, coleric, flegmatic. .. 

Deşi această explicaţie era oarecum naivă, trebuie să remarcăm intuirea 
determinismului endocrin al însuşirilor temperamentale, precum şi 'a ideii 
(adoptată de filosofia modernă) că macrocosmosul se reflectă în microcosmos. 

După aproape două milenii, Pavlov propune o explicaţie ştiinţifică a tipu- 
rilor de temperament în care caracteristicile activităţii nervoase superioare şi 
raporturile dintre ele sunt noţiunile fundamentale. Însuşirile sistemului nervos 
sunt: forza sau energia — dependentă de metabolismul celulei nervoase - se 
exprimă prin rezistenţa la solicitări a sistemului nervos ; mobilitatea — depen- 
dentă de viteza cu care se consumă şi se regenerează substanţele funcţionale 
constitutive ale neuronului — se manifestă prin uşurinţa cu care se înlocuiesc 
procesele nervoase de bază observabilă, de exemplu, atunci când se doreşte 
modificarea unor deprinderi ; echilibrul existent între excitație si inhibitie, 
dezechilibrul avantajánd, de regulă, excitatia. 

Astfel, baza fiziologică a temperamentelor este canas ics de zb patru 
tipuri de sistem nervos ce rezultá din combinarea acestor trei insusiri funda- 
mentale :. tipul puternic neechilibrat, excitabil, corelează cu temperamentul 
coleric; cel puternic echilibrat, mobil, se exprimă în temperamentul sang- 
vinic, tipul puternic echilibrat, inert - în temperamentul flegmatic ; tipul slab 
(luat global) fiind pus la baza temperamentului melancolic. 

Totuşi, nu trebuie să punem semnul egalităţii între tipurile temperamentale 
şi tipurile de sistem nervos. Acestea din urmă rămân, de-a lungul vieţii, 
neschimbate, în timp ce temperamentul se construieşte în cadrul interacțiunii 
individului cu mediul fizic şi socio-cultural, suportând în acelaşi timp şi influ- 
entele celorlalte subsisteme ale personalităţii. De aceea, am putea spune că 
temperamentul este expresia manifestării particulare î în plan psihic şi compor- 
tamental a tipurilor de activitate nervoasă superioară, manifestare mediată de 
o serie de factori socio-culturali şi psihologici. 

Cum arată cele patru tipuri clasice de temperament ? 

a) Colericul este o persoană emotivá, irascibilă, oscilează între entuziasm şi 
deceptie, cu tendinţă de exagerare în tot ceea ce face; foarte expresivă, 
uşor „de citit”, gândurile şi emoţiile i se succed cu repeziciune. 

b) Sangvinicul se caracterizează prin ritmicitate şi echilibru. Persoanele cu 
acest temperament au în general o bună dispoziţie, se adaptează uşor şi 
economic. Uneori marea lor mobilitate se apropie de nestatornicie, peri- 
clitánd persistenţa in acţiuni şi relaţii. 

c) Flegmaticul este o persoană imperturbabilă, inexpresivă şi lentă, calmă. 
Putin comunicativă, greu adaptabilă, poate obţine performante deosebite 
în muncile de lungă durată. | 

d) Melancolicul este la fel de lent şi inexpresiv ca (ieemationt, dar îi lipseşte 

. forta şi vigoarea acestuia ; emotiv şi sensibil, are o viaţă interioară agitată 
datorită unor exagerate exigente fatá de sine si a unei increderi reduse in 
fortele proprii. 

Cu o bază ştiinţifică incontestabilă, teoria lui Pavlov este, totuşi, mai puţin 
utilă educatorilor care nu dispun de mijloacele necesare pentru identificarea 
tipurilor de sistem nervos. De aceea, prezentăm în continuare tipurile tempe- 
ramentale dupá scoala caracteriologicá francezá (Le Senne; Berger, G. etc.). 

Pentru Le Senne, caracterul este ceea ce înţelegem astăzi în mod obişnuit prin 
temperament, adică „ansamblul dispoziţiilor înnăscute, care: formează sche- 
letul mintal al individului” (Debesse, M., 1970, p. 223). În baza cercetărilor 
efectuate de psihologii olandezi Heymans şi Wiersma, caracteriologii descriu 
opt tipuri temperamentale, prin combinarea a trei factori: emotivitatea, acti- 
vitatea şi ,rásunetul" (ecoul). Astfel, oamenii pot fi caracterizați conform 
acestor dimensiuni ale căror extreme sunt: emotivitate (E) - non-emotivitate 
(nE); activitate (A) — inactivitate (nA) ; primaritate (P), tendinţa de a trái 
puternic prezentul, extraversiune — secundaritate (S), tendinţa dé a rámáne 
sub influenţa impresiilor trecute, introversive. 

Cele opt tipuri temperamentale ce rezultă din combinarea acestor dimen- 
'siuni sunt: tipul pasionat (E.A.S.), tipul coleric (E.A.P.), tipul sentimental 
(E.nA.S.), tipul nervos (E.nA.P.), tipul flegmatic (nE.A.S.), tipul sangvinic 
(nE.A.P.), tipul apatic (nE.nA.S), tipul amorf (nE.nA.P). Pe baza acestei 
concepţii, G. Berger -a elaborat un chestionar uşor de utilizat, cu ajutorul 
căruia putem stabili în care din cele opt tipuri prezentate se încadrează 
elevul studiat. : imos. o 

Emotivitatea şi activitatea, strâns legate de »forta" şi „echilibrul”” proce- 
selor nervoase, sunt caracteristici evidente şi relativ uşor de diagnosticat. 
Retinánd doar emotivitatea şi activitatea, putem reduce cele 8 tipuri la jumătate : 
1. Emotivii inactivi — adică nervoşii, care reacţionează rapid la evenimente, 

şi sentimentalii, care reacţionează lent. ` | EIS 
2. Emotivii activi — in care se încadrează colericii, cu reactii rapide, explo- 

zive, şi pasionafii, care au reacţii lente. ' 
3. Neemotivii activi — adică sangvinicii, cu reacții echilibrate, rapide, şi fleg- 

maticii, cu multă forță dar lenți. , i 
4. Neemotivii inactivi — care îi cuprinde pe amorfi, care, deşi cu mai puţină 

energie, sunt bine ancorati în prezent, si pe apatici, a căror lipsă de energie 

este dublată de un ritm lent al reacţiilor. s | 

Aceastá simplificare face evident faptul cá pentru un educator (párinte, 
profesor) este important să stabilească dacă un copil este activ sau nu, şi 
dacă este emotiv sau nu. Astfel, dacă-un copil este activ, el ar putea fi harnic, 
energic, indiferent de gradul de emotivitate, iar dacă este inactiv, ar putea fi 
lent, leneş, fără iniţiativă. De asemenea, dacă este emotiv va avea: reacţii 
emoţionale puternice, va fi implicat afectiv în tot ceea ce face, iar dacă este 
non-emotiv, astfel de manifestări vor fi minime. Deoarece aceste caracteristici 
sunt destul de evidente în comportamentul copiilor încă de la vârste mici, 
educatorii pot lua másurile necesare stimulárii, utilizárii si controlului aces- 
tora. Astfel, pentru copiii activi este necesará orientarea spre activităţi, utile, 
valorizate social şi temperarea tendinței de a lua hotărâri pripite, in timp ce 
inactivii au nevoie de o stimulare constantă, bine dozată, şi de un program de 
“lucru strict supravegheat. De asemenea, putem reţine observaţia lui Le Gall, 

care subliniază valoarea muncii în grup pentru temperamentele neemotive şi 
inactive, în timp ce pentru alte tipuri efectele muncii în echipă sunt discu- 
tabile ; sentimentalii, de exemplu, se integrează mai greu în grup şi poe 
să lucreze singuri. 

În concluzie, putem spune că temperamentul, ca subsistem al personalității 
se referă la o serie de particularități şi trăsături înnăscute care, neimplicând 
responsabilitatea individului, nu pot fi valorizate moral, dar sunt premise. 
importante în procesul devenirii socio-morale a ființei umane. În sfârşit, adău- 
găm că, referindu-se la aspecte formale ale personalităţii, temperamentele nu 
sunt în relaţie cu aptitudinile, fapt evidenţiat şi de existenţa unor persoane cu 
performanţe deosebite aparţinând tuturor structurilor temperamentale. 


4. Caracterul 


Spre deosebire de temperament, care, după cum am văzut, se referă la 
însuşiri puternic ancorate în ereditatea individului, caracterul vizează îndeo- 
sebi suprastructura socio-morală a personalităţii, calitatea de fiinţă socială a 
omului. De câte ori vorbim despre caracter, mai mult ca sigur implicăm un 
standard moral şi emitem o judecată de valoare (Allport, 1981). Tocmai 
implicarea -judecăților de valoare în definirea caracterului face, oarecum, 
problematică utilizarea acestui termen. De aceea, psihologia americană 
preferă utilizarea termenului generic de personalitate, care include într-un 
sistem unitar ceea ce europenii înţeleg, prin temperament şi caracter. 

Adevărul este că, raportându-ne la celălalt, nu putem utiliza cuvinte 
neutre, constative. Chiar descriind trăsături temperamentale utilizăm termeni 
cu o conotaţie evaluativă (nervos, nestăpânit, lent, „moale” etc.). 

Etimologic, termenul caracter, care provine din greaca veche, înseamnă 
tipar, pecete şi, cu referire la om, sisteme de trăsături, stil de viață. Acest 
termen ne trimite la structura profundă a personalităţii, ce se exprimă prin 
comportamente care, în virtutea frecvenţei lor într-o gamă întreagă de situaţii, 
sunt uşor de prevăzut. 

Ştim, de pildă, cu o anumită probabilitate, cum va reacţiona un elev în 
caz de eşec sau succes, dacă va putea rezista la o anumită tentaţie sau dacă, 
într-un moment de răgaz, va prefera să citească o carte sau să se joace. O 
bună cunoaştere psihologică trece dincolo de comportamentele direct obser- 
vabile şi, pentru a fundamenta previziuni corecte, îşi propune să răspundă la 
întrebarea „De ce?”. De aceea, pentru a cunoaşte caracterul cuiva trebuie să 
ne întrebăm în legătură cu motivele, cu valorile ce fundamentează compor- 
tamentele manifeste. „Caracterul este acea structură care exprimă ierarhia 
motivelor esenţiale alb unei persoane, cât şi posibilitatea de a traduce în fapt 
hotărârile luate in conformitate cu ele” spune A. Cosmovici, subliniind do" 

dimensiuni fundamentale. ale caracterului — una axiologicá, orientativ- 
-valorică, alta executivă, voluntară. Ideea auto-controlului în baza unor înalte 
valori morale este prezentă în multe definiţii ale caracterului. Astfel, carac- 
terul este „gradul de organizare etică efectivă a tuturor forţelor individului” 
(Taylor, W.S.), „o dispoziţie psihofizică durabilă de a inhiba impulsurile 
conform unui principiu reglator” (Rohack, A-A., cf. Allport, 1981, p. 44) sau o 
„Voinţă moraliceste organizată” (Klages, K., cf. Popescu-Neveanu, P., Zlate, 
M., Creţu, T., 1987, p. 321). vob lis F i 

Privit astfel, caracterul este un: subsistem relational-valoric şi: de auto- 
reglaj al personalităţii şi. se exprimă, în principal, printr-un ansamblu de 
atitudini-valori. Iik y^ ^ T 

Pentru definirea caracterului avem în vedere nu manifestările atitudinale 
circumstanţiale, variabile, ci atitudinile stabile şi generalizate, definitorii 
pentru persoana în cauză, şi care-se întemeiază pe convingeri puternice, 

Atitudinea exprimă o modalitate de raportare faţă de anumite aspecte ale 
realităţii şi. implică reacţii afective, comportamentale şi cognitive. Nu. tot- 
deauna între cele trei tipuri de reacţii există un acord deplin ; uneori ceea ce 
simţim nu e în acord cu ceea ce gândim despre ceva, si nu totdeauna acţionăm 
conform sentimentelor noastre. Însă, când toate aceste manifestări sunt con- “ 
gruente, atitudinile devin stabile şi relativ. greu de schimbat. T 

Definiţia tridimensională a atitudinii are şi o valoare euristică deoarece 
poate orienta demersul educativ de formare şi schimbare a atitudinilor prin 
metode şi tehnici ce vizează componentele afective, cognitive şi compor- 
tamentale ale atitudinii-tintá, Psihologia socială, a. abordat pe larg acest 
domeniu, schimbarea atitudinilor fiind un cámp de cercetare privilegiat al 
acestei discipline. .. si! hni 

În structura caracterului. se pot distinge trei grupe fundamentale de ati- 
tudini : atitudinea faţă de sine însuşi (modestie, orgoliu, demnitate, dar şi 
sentimente de inferioritate, culpabilitate etc.), atitudinea faţă de ceilalţi, faţă 
de societate (altruism, umanism, patriotism, atitudini politice etc.) şi atitu- 
dinea faţă de muncă, | e hy 

Trăsăturile de personalitate, diagnosticate cu ajutorul chestionarelor Şi care 
intră în structura caracterului pot fi considerate, într-o anumită măsură, 
expresia atitudinilor pe care persoana le are fată „de ea însăşi (Bromberg, M., 
1994) :, atunci când iise cere unui subiect să completeze un chestionar de 
personalitate, el nu face altceva decât să-şi exprime acordul sau dezacordul 
cu propoziţii evaluative ce-l caracterizează din propria perspectivă. 

Am amintit deja că nu există încă un sistem de trăsături unanim acceptat 
cu ajutorul căruia. să putem descrie caracterul cuiva. Numărul de trăsături, 
ca şi descrierea lor variază de la un cercetător la altul (Eysenck, H., 
Murrary, H., Thomae, H., Berger, G. etc.). Adoptând un demers sistematic şi 
utilizând analiza, factorialá, Cattell, R., a elaborat un chestionar (16 P.F.) 

cu ajutorul căruia pot fi evaluati şaisprezece. factori de personalitate între 
care : conservatorismul, emotivitatea, încrederea, indisciplina, relaxarea etc. 

În faţa diversităţii testelor de personalitate şi a sistemelor teoretice; apare 
în mod firesc întrebarea care sunt, totuşi, factorii care surprind cel mai bine 
profilul psihologic al unei persoane. Pentru a răspunde la: această întrebare, 
J.. Brown şi E. Howard au selectat 400 de întrebări din diferite chestionare, 
la care au ráspuns 1003 subiecti. Analiza factorialá a ráspunsurilor a condus 
la identificarea a 20 de factori, dintre care doar'1l realizează o bună dis- . 
criminare între diverşi subiecți. 

Vom prezenta, în continuare, câteva din scările ane emt de Perso- 
nalitate California (C.P.1.), ce-l are ca autor pe Harrison G. Gough. Acest 
chestionar se bazează pe un demers empiric, operational, itemii fiind selectaţi 
în funcţie de capacitatea lor de a realiza descrieri specifice şi coerente ale 
personalităţii şi de măsura în care scorurile obţinute pamit $ formularea de 
predicții comportamentale valide. 


1. Dominanfá : evaluează factorii aptitudinali specifici liderului, dominanţa, 
tenacitatea şi iniţiativa socială („Majoritatea discuţiilor şi certurilor i în care. 
“mă angajez vizează probleme de principiu”). j 

2. Acceptare de sine: se referă la factori precum simţul valorii personale, 
acceptarea de sine şi capacitatea de a gândi şi acţiona independent („Viaţa 
mea de zi cu zi este plină de lucruri care mă interesează”). 

3r. Independenţă : evalueazá libertatea deciziei şi capacitatea de a actiona in 
funcţie de. propriile dorinţe („Îmi este greu să simpapizes pe cineva care 
se indoieste tot timpul si nu este sigur de nimic"). 

4. Empatie : capacitatea de a sesiza cu cea mai mare. exactitate. posibilă otni 
de referinţă intern şi componentele emoţionale ale unei alte persoane, şi 
de a le înţelege ca şi cum ar fi ea însăşi această persoană („Încerc tot- 
deauna să ţin cont de sentimentele celuilalt, înainte de a acţiona”). 

5. Responsabilitate : această scară identifică persoanele cu un caracter onest, 
responsabile şi conştiincioase („Din respect pentru vecini, fiecare trebuie 
să întreţină spaţiul din faţa casei sale”). 

6. Socializare : indică nivelul de maturitate şi spiritul de echitate sociale la 
care a ajuns individul („Înainte de a acţiona, încerc e prevád Teactirie 
prietenilor mei") 

7. Autocontrol: evaluează gradul şi suficiența dominării de sine ŞI absența 

| impulsivitátii şi egocentrismului (,, Examinez o problemá din toate punctele 
de vedere, inainte de a lua o decizie"). 

8. Toleranţă : identifică persoanele ce au convingeri şi atitudini sociale care 

nu sunt bazate pe prejudecăţi, receptive şi tolerante („Aş fi gata să 
contribui din buzunarul meu pentru a îndrepta o greşeală, chiar dacă 
nu sunt implicat direct în aceasta)... 

9. Realizare de sine prin conformism : identifică factorii de interes si moti- 
vationali care facilitează realizarea de sine în condiţiile in care. confor- 
mismul este un comportament pozitiv („Cred că încercările şi suferinţele 
vieţii ne fac mai buni”). 

10. Realizare de sine prin independenţă : identifică Beri de Ed şi moti- 
vaţionali care facilitează realizarea de sine în condițiile în care autonomia 
şi independenţa sunt comportamente pozitive („Am impresia că sunt 
aproape la fel de capabil şi inteligent ca anesnhiteled oamenilor care má 
inconjurá"). 


Adolescenţa este perioada în care: încep să se cristalizeze principalele 
trăsături de caracter. De aceea, cu greu pot fi făcute afirmaţii categorice pri- 
vind personalitatea unui elev (mai ales a celui de vârstă mică). De cele mai 
multe ori asistăm la comportamente convenţionale ce alcătuiesc o „mască” 
ce poate varia în funcţie de situaţie. Doar situaţiile neobişnuite pot provoca 
reacţii care ne pot ajuta să diferentiem între atitudinile. circumstanţiale, 
reacţiile convenţionale şi cele care exprimă, Drcleul, stabil şi autentic al 
personalităţii î în formare. ] 

De asemenea, motivele (uneori foarte diferite) ce. fundamentează ati- 
tudinile şi comportamentele elevilor cresc dificultatea interpretării şi 
valorizării morale a acestora. - | > 

Având în vedere plasticitatea deosebită a ,substantei" psihologice ce va 
constitui personalitatea viitorului adult, şcoala trebuie să-şi asume, într-o 
manieră sistematicá, mai susţinută, responsabilităţi formative." Capitolele 
următoare ale acestui studiu evidenţiază rolul pedepselor/recompenselor şi al 
aşteptărilor profesorilor în modelarea personalităţii elevilor. Acum vrem să 
atragem atenţia asupra efectului pe care îl pot avea atitudinile profesorului 
faţă de performanţele elevilor, precum şi interpretarea rezultatelor scăzute în 
termeni de eşec. Cercetări experimentale au demonstrat că intensitatea tră- 
săturilor psihologice ce alcătuiesc profilul psihologic al cuiva 'se distribuie 
conform curbei lui Gauss. Cu alte cuvinte, în mod normal, performanţele 
şcolare şi sociale, în general, ale fiecărui elev nu pot să se situeze toate la un 
nivel superior, mai ales când sarcinile şcolare se situează la un nivel ridicat 
de dificultate. De aceea; educatorii trebuie să creeze situaţii în care, elevii 
să-şi cunoască nu numai limitele (care sunt fireşti şi trebuie privite ca atare, şi nu 
ca eşecuri ce implică responsabilităţi personale), ci şi (mai. ales) resursele. 

Constientizarea limitelor şi resurselor, uneori foarte diferite de la elev la 
elev, conduce la formarea unei imagini de sine echilibrate, a demnităţii şi 
respectului de sine şi faţă de ceilalţi. Se ajunge astfel la acceptarea dife- 
rentelor fireşti dintre oameni, la creşterea spiritului de toleranţă şi la evitarea 
etichetărilor globale care-pot împinge pe unii elevi spre periferia grupului 
şcolar, cu efecte negative asupra personalităţii acestora. 

Formarea atitudinilor, elementele structurale principale ale caracterului, 
implică metode şi tehnici specifice. Complexitatea şi unicitatea fiinţei umane 

nu permite formularea şi recomandarea unei singure strategii. Fiecare do- 
meniu al vieţii are particularităţi şi limite practic imposibil de cuprins în 
scheme teoretice (Neacşu, I., 1990). Literatura psihopedagogică destinată 
acestui subiect este relativ restrânsă. Unele încercări sunt legate mai ales de 
motivaţie, interese, aspirații şi atitudini, privite ca factori motivatori în con- 
textul activităţilor şcolare. i 

- Comunicarea de tip persuasiv, metodele directe implicând condiţionările 
clasice şi operante, şi unele metode indirecte (mai puţin sistematizate, cu posi- 
bilităţi scăzute de evaluare a efectelor) sunt considerate utile în formarea 
atitudinilor, proces ce diferă considerabil de cel al însuşirii informaţiilor, 
priceperilor şi deprinderilor. ali | 

-În ceea ce priveşte metodele indirecte, ele acţionează în mod deosebit prin 
mecanismele învăţării sociale bazate pe imitație, pe identificare, pe exemple, 
pe modelare etc. Din această perspectivă, am putea spune că una din cele 
mai importante sarcini formative ale şcolii este aceea de a oferi modele, căi 
de urmat. | en dh p, , 

Între metodele directe, cea mai frecvent întâlnită este utilizarea pedepselor” 

şi recompenselor. | | 


5. Modificarea comportamentului 
prin sistemul de intáriri si pedepse 


Baza teoreticá a modificárii comportamentului prin sistemul de intáriri si 
pedepse o constituie mecanismul condiţionării operante, studiat de unii repre- 
zentanti de seamă ai şcolii comportamentiste (Thorndike, Tolman, Guthrie). 
Într-o serie de experimente, ei au descoperit că dacă un anume comportament 
este în mod consecvent urmat de recompensă, comportamentul are o mai 
mare probabilitate să se producă din nou. Acest fenomen începe să fie cunos- 
cut ca „lege a efectului”, care afirmă că acele comportamente care sunt urmate 
de consecinţe pozitive vor avea tendinţa de a fi repetate, iar comportamentele 
urmate de consecinţe negative se vor manifesta cu o frecvenţă mai mică. 
Skinner a extins acest principiu definind întărirea nu doar prin faptul că ea 
pare a fi recompensativă ori aversivă, ci în termenii efectului pe care aceasta 
îl are asupra comportamentului individului. Astfel, în conditionarea ope- 
rantă, dacă un comportament este urmat de un anume eveniment-efect si 
'comportamentul se manifestă cu o frecvenţă mai mare, atunci spunem cá 
respectivul comportament este intárit. Întărirea pozitivă descrie situaţia in 
care comportamentul (de exemplu, punctualitatea) se manifestă cu frecvenţă 
mai mare pentru că este urmat de consecinţe pozitive (de exemplu, lauda). 
Întărirea negativă descrie situaţia în care frecvenţa unui comportament creste 
din cauză că el este urmat de omiterea unui eveniment aversiv anticipat 


66 PSIHOLOGIE ŞCOLARĂ 


(de exemplu, anxietatea, acuzele sau reproşurile cuiva). Astfel, termenul de 
întărire se referă totdeauna la situaţiile în care comportamentul creşte în frec- 
ventá sau intensitate. 

Alte două tipuri de consecinţe sunt asociate cu descreşterea frecvenţei 
comportamentului. Pedeapsa descrie situaţia în care comportamentul 
descreşte în frecvenţă pentru că este urmat de un eveniment: aversiv. Nere- 
compensarea frustrantă descrie situaţia în care comportamentul :descreşte in 
frecvenţă pentru că este urmat de omiterea unei recompense aşteptate. 
(exemplu - nu va fi lăudat, premiat). 

Cercetări ulterioare efectuate de O.H. Mowrer a au evidenţiat nu numai i rolul. 
pedepselor si recompenselor în modificarea comportamentului, ci-şi impor- 
tanta deosebită a momentului în care acestea sunt furnizate. De exemplu, dacă 
uri individ se angajează într-un comportament inadecvat (nevrotic sau inde- 
zirabil social) ce conduce la o recompensă imediată mică, dar la o pedeapsă; 
ulterioară mare, răsplata, .deşi mică, poate fi suficientă pentru menţinerea 
comportamentului respectiv. Cu alte cuvinte, comportamentul cel mai apropiat 
în timp de recompensă este învăţat cel mai bine. Ca alternativă, o pedeapsă 
imediată mică poate duce la abandonarea unui anumit gen de comporta-. 
ment, chiar dacă aceasta ar conduce pe termen mai lung la o recompensă 
considerabilă. | | 

Aceste principii, împreună cu cele rezultate din paradigma conditionitrii 
clasice, de tip pavlovian, fundamentează î în | egală masură tehnici psihotera- 
peutice şi demersuri educative. 

Dintr-o perspectivă psihopedagogică, i rep Ani expuse (discutate 
de multe ori prin prisma motivaţiei învăţării) conduc la o serie de consideraţii : 
1. Cunoaşterea rezultatelor. Dacă rezultatele intermediare sunt comunicate 


„elevilor, acestea se constituie în factori recompensativi ce fixează conduita 
de succes. 


2. Fixarea obiectivelor. Având în vedere ideea lui O.H. Mowrer privind 
importanţa momentului furnizării recompense, este deosebit de utilă fixarea 
unor obiective intermediare clare şi precise în vederea atingerii | unui obiectiv 
final îndepărtat în timp. Evaluările intermediare prin raportarea la aceste. 
obiective vor întări corespunzător comportamentul elevilor ; pentru elevii 
mici se pot stabili obiective mai apropiate decât pentru cei mai mari. 


3. Utilitatea recompenselor şi pedepselor. Prin internalizare, recompensa 
conduce la ceea ce se numeşte motivaţie pozitivă, iar pedeapsa — la moti- 
vatie negativă. De asemenea, recompensa externă este asociată motivaţiei 
extrinseci, iar cea internă - motivaţiei intrinseci. Recompensa si. pedeapsa 
motivează elevii diferențiat, cercetările psihologice, ca şi praesieą peda- 
gogică confirmând eficiența sporită a recompensei. 


Retinem, în final, cá recompensa şi pedeapsa pot fi aplicate i in maniere 
diferite şi în grade diverse şi că, doar în măsura în care: plăcerea studiului, 

satisfacerea curiozităţii, sentimentul datoriei împlinite se vor transforma in 
autointáriri eficiente (recompense interne) ale comportamentului valorizat 
pedagogic şi social, putem spune că educaţia a condus elevul pe drumul auto- 
-împlinirii sale.: 


6. Rolul expectantelor în dezvoltarea personalităţii 


Expectanţa este probabilitatea subiectivă sau ipoteza implicită ori explicită 
privind apariţia unui rezultat, voluntar sau nu, ca urmare a unui anume com- 
portament; ea are o importanţă deosebită în organizarea câmpului cognitiv 
al persoanei, în procesul de structurare a situaţiei in care se păseşte şi în 
alegerea comportamentului ce va fi actualizat din repertoriul comportamen- 
telor sale potentiale. Expectantele sunt rezultatul unor procese de condiţionare 
sau a unei învăţări bazate pe observaţie. Astfel, expectantele R-S sunt credinţe 
privind relaţia dintre un comportament şi consecinţele sale (formate îndeosebi `- 
prin condiţionare operantă), iar expectantele S-S sunt credinţe că un anume d 
eveniment-stimul anticipează apariţia altui eveniment-stimul (pot fi formate 
printr-un proces clasic de condiţionare). — l 

Vom aborda rolul expectantelor în dezvoltarea personalităţii analizând câteva 
concepte relevante : auto-eficienţa,. expectanţele de rol şi „predicția ce se 
autoîmplineşte”. xl ' 

Termenul de auto-eficiență (self-efficacy) se referá la ,credintele oame- 
nilor despre capacităţile lor de a exercita un control asupra evenimentelor ce 
le afectează viaţa”, la „credinţa cuiva de a putea îndeplini o sarcină specifică” 
(Bandura, 1991, p. LUI): În această formulare, auto-eficienţa se apropie de 
ceea ce unii autori înțeleg prin expectaţie — poziţie realistă cu privire la 
nivelul de reuşită a unei acţiuni. Credintele auto-eficientei operează asupra 
comportamentului prin procese motivaţionale, cognitive şi afective, influ- 
entánd comportamentul atât direct, cât şi prin efectul lor asupra mecanismului 
autoreglator constituit din standardele şi scopurile personale ale performanţei. 
Eficienţa crescută antrenează expectatia succesului şi va genera perseverenţă 
în fata obstacolelor şi frustrárilor ; perseverenta poate conduce la succes, 
sustinánd astfel credintele auto-eficientei in situaţii asemănătoare. Credintele 
scăzute privind eficienţa personală vor mobiliza puţine resurse, mărind 
probabilitatea eşecului şi fixând sentimentul ineficientei. De cele mai multe 
ori expectantele au un caracter auto-confirmativ, fapt exprimat plastic de 
proverbul „de ce ţi-e teamă nu scapi! ". 

Bandura a evidenţiat rolul deosebit al expectantelor în învăţarea socială — 
factor deosebit de important în modelarea şi dezvoltarea personalităţii. Dacă 
teoriile conditionárii afirmau că învăţarea unui comportament este efectul 
întăririi ce urmează efectuării acestuia, Bandura afirmă că individul uman 


68 " PSIHOLOGIE ŞCOLARĂ? 


poate învăţa şi în urma observării unui comportament; el va reproduce un 
comportament observat într-o anumită: situaţie doar dacă are expectanta 
succesului. Întărirea vine deci din Viitor, este anticipată (feed-forward). 
"În acest context conceptul auto-eficientei evidenţiază rolul auto-reglator al 
expectantelor. ` 
Predicția ce se autoimplineste (self-fulfilling prophecy). Discutând în ter- 
menii relaţiei procesului de atribuire (observator-actor), predicția care se 
autoimplineste se referă la situaţia de interacţiune în care aşteptările credibile 
ale observatorului vor suscita un anume comportament din partea actorului, 
acesta din urmă confirmând inconştient, obiectiv, aşteptările primului. 
Introdus în psihologie de către Merton (1948), acest concept avea iniţial în 
vedere relaţia experimentator — subiect, observator — observat : examinatorul 
cu aşteptări pozitive găseşte Q.I.-uri superioare examinatorului cu aşteptări 
negative în fata aceluiaşi subiect. Într-un studiu publicat în 1968, Rosenthal 
şi Jacobson (13) au demonstrat că — la fel ca în cazul experimentatorilor - 
expectantele profesorilor pot fi predicții ce se autoîmplinesc. | 
Cercetări recente în domeniu evidențiază câteva aspecte importante. 
Astfel, expectantele (înalte sau scăzute) ale profesorilor sunt provocate de: 
atractivitatea fizică, informaţii diverse (coeficient intelectual - Q.I., note 
anterioare), clasa socialá si rasa ; la acesti factori se adaugá durata relatiilor 
de cunoaştere reciprocă. | i5 L A rar di 
Profesorii abordeazá diferentiat elevii in raport cu care au expectante, 
aşteptări înalte sau scăzute, după următoarele dimensiuni : | V 
l. climatul - de pildă, comportándu-se într-o manieră apropiată, caldă cu 
elevii faţă de care manifestă expectatii înalte ; | A | 
2. feed-back-ul - de exemplu, lăudându-i mai mult pe cei faţă de care mani- 
festá expectaţii înalte ; | | | 
3. intrări (input) - predánd mai multe informatii celor ce inspiră expectatii 
inalte si i | | 
4. ieşiri (output) - furnizând mai multe ocazii de a răspunde elevilor faţă de 
care manifestă expectatii înalte. | n. TS 
Profesorul (emitentul de expectatii) care obţine efecte interpersonale 
mari se caracterizează prin : nevoia de influenţă socială, stil interactiv pozitiv 
(apreciat prin caracterul prietenos, onest, interesat şi curtenitor al relaţiilor. 
interpersonale) şi prin capacitatea de comunicare a informatiilor-expectante 
(operationalizatá cel mai adesea prin expresivitatea nonverbală). T 
Este evident cá, intre anumite limite, expectantele profesorilor modelează 
comportamentul şi performanţele elevilor şi cá aceştia devin ceea ce credem 
noi, profesorii, că ei pot deveni. În aceste condiţii, optimismul pedagogic se 
instituie ca o condiţie necesară a succesului. Abordarea diferențiată a elevilor 
trebuie să conducă la conştientizarea şi valorificarea resurselor de care aceştia 
dispun si nu la ,constrictia" personalităţii prin interiorizarea unor etichete 
globale negative. iz E 

ÎNTREBĂRI: 


Ce este o trăsătură psihică? Dati exemple de trăsături. 
Ce deosebiri sunt între tipul sentimental de temperament şi tipul sangvinic ? 
Ce deosebiri există între tipul pesimist de temperament şi tipul flegmatic? 


Care este deosebirea între o trăsătură de temperament şi una de caracter ? 


awp 


Cum se manifestă expectantele profesorilor si ce influenţă pot avea ele asupra 
elevilor ? 


d “Capitolul Ill ` 
Aptitudinile si importanta. lor 
in activitatea scolará 


Bogdan Balan 


1. Aptitudinile intelectuale 


Ín vorbirea curentă, un profesor spune despre un copil că prezintă apti- 
tudini pentru un anumit domeniu (matematică, desen, muzică) atunci când el 
realizează performanţe ridicate în acest domeniu, de exemplu, dacă obţine 
note foarte bune sau premii la diferite concursuri. La un nivel foarte general, 
s-ar părea deci că aptitudinile se referă la reuşita într-un anumit domeniu de 
activitate. Tot în vorbirea curentă se utilizează exprimarea : „Elevul X are apti- 
tudini pentru literatură, în timp ce elevul Y nu are". Astfel de fraze curente 
ascund însă unele deficienţe pe care vom încerca să le clarificăm. 

În primul rând, definirea aptitudinii în funcţie de succesul obţinut într-un 
„anumit tip de activitate este incorectă. Leontiev definea aptitudinea drept: 
„însuşire generală care determină efectuarea cu succes a unei anumite activităţi”, 

Se poate întâmpla ca un elev să obţină rezultate bune la un anumit obiect, 
în timp ce altul, de aceeaşi vârstă, nu. Nu putem afirma însă de la început că 
ar fi vorba despre o aptitudine superioară a primului. Cercetând mai atent 
cazul am putea descoperi că acesta urmează o pregătire suplimentară la fizică, 
sau cá tatăl său este muzician şi el ia lecţii de pian, ceea ce ar putea justifica 
performanţele sale superioare în respectivele domenii. 

Apare astfel aici una dintre problemele fundamentale în definirea aptitu- 
dinilor, şi anume relaţia dintre aptitudini şi capacităţi. Capacitatea psihică 
exprimă posibilitatea individului de a efectua cu succes o anumită activitate 
aici şi acum. Ea se leagă întotdeauna de momentul prezent şi este profund 
influenţată de experienţa în domeniul respectiv. Astfel, un grup de cercetători 
germani (Bee, H., 1997, p. 185) au studiat memoria a două loturi de elevi, 
cerându-le acestora să-şi reamintească liste conţinând cuvinte cu sens. Unul 
dintre loturi era compus din copii pasionaţi de fotbal, iar altul din copii de 
aceeaşi vârstă, însă fără vreun interes în acest domeniu. Atunci când lista 
cuprindea cuvinte legate de fotbal, copiii din primul lot şi-au reamintit mult 
mai multe cuvinte decât cei din cel de-al doilea lot. Nu putem însă afirma că 

ei ar fi avut o memorie mai bună, întrucât in cazul prezentării unei liste 
cuprinzând cuvinte fără legătură cu: fotbalul, diferenţele. dintre rezultate nu 
erau semnificative. Spre deosebire de capacitate, aptitudinea se leagă, în 
esenţă, de potentialitate, de posibilitatea ca, în condiţiile în care ar avea asi- 
gurate condiţii optime, un anumit individ să ajungă la dobândirea unei 
capacităţi ridicate într-un domeniu. | te 
Acest lucru are o deosebită importanţă pentru profesor dacă ne gândim 
că, de cele mai multe ori, elevii sunt evaluati după capacităţile lor, şi nu după 
aptitudini, situaţie întâlnită şi în unele teste. Nu există vreo posibilitate de a 
evalua direct aptitudinile altfel decât prin evaluarea performanţelor la anumite 
probe, deci a capacităţilor. Ceea ce ar indica însă într-o manieră mai adecvată 
nivelul de dezvoltare al aptitudinilor ar putea fi: 
- “uşurinţa învăţării; dacă elevul respectiv reţine aspecte absolut noi relativ 
rapid şi fără efort vizibil. " 
— uşurinţa şi calitatea execuţiei sarcinii. 


“În vorbirea curentă se utilizează frecvent expresia „nu are aptitudini pentru". 
Dar aptitudinea nu este o realitate prezentá sau nu in mod absolut, ci este un 
continuu pe care se situează toate fiinţele umane. Fiecare dintre noi are apti- 
tudini, mai mult sau mai puţin dezvoltate, în toate domeniile. Despre persoana 
care posedă o aptitudine la un nivel mai înalt de dezvoltare decât majoritatea 
celorlalţi indivizi putem spune că este talentată. 

O altă caracteristică a aptitudinii este aceea că ea permite realizarea unor 
diferențieri între indivizi. Dacă toti oamenii normal dezvoltați posedă o anu- 
mită caracteristică, atunci aceasta nu mai constituie o aptitudine. Toti elevii 
(cu excepţia celor cu afecţiuni grave) sunt capabili să alerge sau să vorbească, 
dar nu toţi au aceeaşi abilitate în a utiliza cuvintele sau în a practica un anu- 
mit sport. | j| 


Pornind de la ideile prezentate mai sus putem concluziona cá aptitudinile 
reprezintă „însuşiri ale persoanei care, în ansamblul lor, explică diferenţele 
constatate între oameni. în privința posibilității de a-şi însuşi anumite 

cunoştinţe, priceperi şi deprinderi” (Cosmovici, A., 1974, p. 115). 


Atunci cánd un profesor analizeazá de ce un anumit elev a obtinut rezultate 
bune intr-un anumit domeniu, in timp ce altul nu, este posibil ca el sá ajungá 
la concluzia că primul a avut o voinţă mai puternică şi că a învăţat timp de 
mai multe ore sau că are o pasiune deosebită pentru domeniul respectiv. Astfel 
de fenomene, care intră în sfera voinţei în primul caz şi în cea a afectivității 
în al doilea, trebuie diferenţiate de aptitudini, acestea fiind strict funcţii cogni- 
tive şi psihomotorii. W. Stern face distincţia dintre „dispoziţiile de înzestrare” 
şi „dispoziţiile de orientare”. Primele, reprezentând aptitudinile, fac elevul 
capabil de a dobândi o anumită competenţă într-un anumit domeniu, pe când 
celelalte stimulează sau blochează acţiunea. 

Multă vreme s-a pus întrebarea: care este fundamentul aptitudinilor ? 
Aptitudinile sunt ele oare înnăscute sau sunt dobândite ? La această întrebare 
au fost oferite propuneri de răspunsuri fără a se ajunge însă la o concluzie 
certă. Astfel, unii psihologi susţin că aptitudinile au un caracter biologic, 
innáscut. De exemplu, în cazul aptitudinilor muzicale, auzul foarte bine dez- - 
voltat ar constitui un element anatomofiziologic. În plus, numeroase studii 
aratá cá inteligenta ca aptitudine generalí are o componentá ereditará impor- 
tantá, iar această componentă ar fi legată de funcţionarea neurologică de bază 
a creierului. Astfel, multă vreme s-a crezut că inteligenţa viitoare:a unui 
nou-născut poate fi anticipată în funcţie de viteza de dobândire a diferitelor 
progrese de dezvoltare. S-au construit scale de dezvoltare pentru copiii: între | 
0-24 luni, scale care notau la ce vârstă a realizat copilul pentru prima oară 
anumite activităţi (mersul, vorbitul, aşezarea unor cuburi, recunoaşterea unor 
imagini etc., deci o serie de capacităţi) şi comparau această vârstă cu aceea 
când majoritatea copiilor realizează respectivele progrese. S-a observat însă 
faptul că scorurile obţinute la aceste scale prezentau o corelaţie foarte redusă 
(0.20) cu inteligenţa copilului la 7-8 ani, măsurată cu un test de inte- 
ligentá. În schimb, alţi cercetători au arătat că viteza de obişnuire (habituare) 
cu stimuli noi a unui copil de doar câteva luni prezintă o corelaţie de circa 
0.50 cu nivelul inteligenţei sale ulterioare. Autorii au considerat că ambele 
măsurători (cea a vitezei de habituare şi cea a inteligenţei) ar evalua, printre 
alte aspecte, şi o dimensiune comună, anume viteza de funcţionare a structurii 
neurologice a creierului (Bee, H., 1997, p- 114). i | 

Susţinătorii punctului de vedere opus, cei care afirmă faptul că aptitudinile 
sunt dobândite, aduc şi ei argumente experimentale. S-a demonstrat că până 
la vârsta de 8 luni, copiii sunt capabili să discrimineze toate fonemele (sune- 
tele lingvistice) posibile în limbile globului (există un număr foarte mare 
de foneme, dintre care fiecare limbă utilizează maximum 35-40). Treptat, în 
intervalul 1-2 ani, copilul pierde capacitatea de a recunoaşte alte foneme decât 
cele specifice limbii pe care o aude în jurul său (Bee, H., 1997, p. 115). 
Aceasta sugerează că aptitudinile ar fi rezultatul influențelor de mediu din 
perioada copilăriei timpurii. : | | 

Ca de obicei în astfel de situaţii, adevărul se află undeva la mijloc. Fără 
îndoială că există o componentă înnăscută a aptitudinilor, deşi mai puţin evi- 
dentă decât în cazul temperamentului. De asemeni, este posibil ca influenţele 
de mediu să aibă consecinţe privind cristalizarea aptitudinilor în forma în 
care se prezintă acestea la copilul şcolar. i 


Clasificarea aptitudinilor se face de obicei (Cosmovici, A., 1974, p: 117) în: 
1. Aptitudini simple (care favorizează realizarea a numeroase activităţi) ; la 
rândul lor împărţite în: | 
aptitudini generale (prezente în aproape toate domeniile) ; 


- aptitudini de grup (care permit realizarea cu succes a unui grup de 
activităţi) ; 


PERSONALITATEA ELEVULUI 73 


— aptitudini specifice (caracteristice unui domeniu restrâns de activitate - de 
exemplu „auzul absolut"). Existenţa acestora este destul de contestată de 
aceea nu ne vom opri asupra lor. 

2. Aptitudini complexe — sunt acele aptitudini care permit realizarea unei 
activităţi mai ample, de tip profesional (aptitudine tehnică, aptitudine 
muzicală). 


Există unele suprapuneri în această clasificare. Astfel, o aptitudine com- 
plexă, cum ar fi aptitudinea matematică, poate cristaliza mai multe aptitudini 
simple cum ar fi în cazul nostru aptitudinea numerică şi inteligenţa ca 
aptitudine generală. De asemeni, aceeaşi aptitudine de grup poate fi implicată 
în constituirea mai multor aptitudini complexe (capacitatea de reprezentare 
spaţială poate interveni în aptitudinea pentru arhitectură, pentru mecanică sau 
chiar pentru anatomie). Diferenţa ar consta mai curând în perspectiva din 
care sunt grupate aptitudinile. Din perspectiva psihologului care se ghidează 
după structura funcţiilor psihice, se disting, aptitudinile generale si de grup. 
Din perspectiva consilierului de orientare şcolară şi profesională, care se 
orientează după profesiile existente, sunt utilizate aptitudinile complexe. 


"2. Aptitudinile generale: inteligența 


2.1. Definirea inteligenţei 


Singura aptitudine generală admisă actualmente este reprezentată de inteli- 
genţă. Unele analize au propus şi memoria pentru acest rol, dar ulterior 
această ipoteză a fost infirmată. 

Existenţa aptitudinilor generale a fost deseori contestată. Unii cercetători 
susțin că nu există astfel de aptitudini, care să favorizeze toate tipurile de 
activităţi, ci doar aptitudini de grup, cu sferă mai largă. Pare totuşi destul de 
logic faptul că, întrucât întreaga activitate psihică are la bază sistemul nervos, 
calităţile funcţionale ale acestuia (viteză de operare, volum de informaţii 
tratate) pot constitui baza fiziologică a ceea ce se consideră din punct de 
vedere psihologic a fi inteligenţa. 

Ce este însă inteligenţa ? Înseamnă ea doar capacitatea de a avea rezultate 
şcolare bune? Care dintre următoarele persoane poate fi considerată o per- 
soană inteligentă: 

a) un medic renumit care fumează trei pachete de ţigări pe zi; 

b) un laureat al premiului Nobel a cărui căsnicie şi viaţă personală este un 
eşec total ; 

c) un director de întreprindere care a ajuns in várful ierarhiei, dar a fácut un 
atac de cord din cauza suprasolicitării ; 

d) un compozitor strălucit şi plin de succes, dar incapabil să-şi gestioneze 
banii, mereu urmărit de creditorii săi (numele său e Mozart)? 

Studiind aceste paradoxuri, dar şi viaţa de zi cu zi, vă: veţi da seama că 
inteligenţa nu este uşor de definit. La un nivel intuitiv, omul inteligent este 
acela care este capabil de a rezolva problemele ce apar în viaţa cotidiană cu 
mai multă uşurinţă decât majoritatea oamenilor. Nu a putut fi încă formulată 
o definiţie a inteligenţei care să mulţumească pe toti psihologii. —— 

În scop didactic vom folosi următoarea definiţie a inteligenţei (Cosmovici, 
A., 1974, p. 130): inteligenţa generalá este „O aptitudine generală care con- 
tribuie la fapraaten capacitátilor şi la adaptarea cognitivă a individului in 
situatii noi" 


Eg 2. Istoricul măsurării inteligenței 


Testarea ici îşi are originile în TIE a de a másura —"Ü 
mintale şi competentele umane. Ín acest sens, putem incepe incá de acum douá 
mii de ani când împărații chinezi foloseau o formă de testare a unor abilităţi 
pentru a numi înalții funcţionari. Aceste testări includeau probe de caligrafie, 
literatură, filosofie şi erau deschise tuturor cetățenilor. Chiar şi demnitarii 
erau obligaţi să se supună la fiecare 3 ani acestor examene. Modelul a fost 
preluat în secolul XIX de către britanici şi ulterior de către americani. 

O altă origine a testării inteligenţei poate fi căutată în examinările studen- 
tilor în universităţile europene. De exemplu, astfel de verificări erau curente 
la universitatea din Bologna încă în anul 1219. | 

Trebuie insá remarcat faptul cá aceste másurári urmăreau mai curând 
performanţa, capacitatea, decât aptitudinea. În timp ce testele de performanţă 
măsoară ceea ce poate face individul, testele de aptitudini urmăresc potentia- 
lităţile sale, ceea ce ar putea el realiza. O lucrare de control la: matematică 
sau fizică este un test de performanţă, în timp ce un test de aptitudini ar urmări 
capacitatea şcolarului de a învăţa matematică. Ideea testării aptitudinilor a 
căpătat importanţă atunci când biologul şi statisticianul englez Sir Francis 
Galton a atras atenţia asupra posibilităţii ca inteligenţa să fie măsurabilă. 

Conceptul de inteligenţă ca aptitudine generală poate fi identificat încă de 
la Aristotel, dar Galton este cel care a susţinut că diferenţele de inteligenţă 
sunt ereditare. În cartea sa din 1869, Geniul ereditar, autorul a observat că 
fiii unor personalităţi devin adesea ei înşişi oameni de seamă. Din păcate, 
Galton nu ţinea cont de faptul că starea materială a familiei Ja nivelul educaţiei 
puteau juca aici un rol important. 

În tradiţia lui John Locke, Galton considera că toate cunoştinţele ajung, în 
mintea oriului pe căi senzoriale. De aceea, el a concluzionat că diferenţele 
individuale de inteligenţă provin din diferenţe ale capacităţilor senzoriale. 
Pentru a verifica această idee, Galton a creat un laborator la Londra, în 1884, 
unde a măsurat acuitatea vizuală şi auditivă şi precum viteza de reacţie la 
peste 10.000 de persoane. Deşi rezultatele nu au fost concludente, Galton 
este un pionier al studiului diferenţelor individuale. 

Psihologii europeni ai secolului XIX au urmărit funcţii cognitive mai 
complexe, cum ar fi: atentia, intelegerea frazelor si memoria. Cel mai impor- 
tant dintre aceştia a fost psihologul francez Alfred Binet (1857-1911). El a 
fost desemnat de Ministerul Educaţiei din Franţa să construiască un test 
pentru a identifica acei copii care pot avea dificultăţi în şcoală. 

Înainte de Binet, inteligenţa copiilor era stabilită pe baza evaluărilor 
subiective ale profesorilor. Împreună cu Theodore Simon, un medic pediatru, 
Binet a adunat un număr mare. de sarcini variate pe care le-a administrat la 
copii între 3-15 ani. Ulterior el a sortat aceste sarcini identificându-le pe cele 
care diferenţiau copiii „străluciţi” de cei mai slabi şi le-a aranjat în ordinea 
dificultății. Rezultatul publicat în 1905 a fost un set de 30 de probe cunoscute 
sub numele de Scala metrică a inteligenţei — primul test de inteligenţă. 

| Prin studii ulterioare, Binet a dezvoltat conceptul de vârstă mintală. De 
exemplu, un copil de 4 ani care reuşeşte la test toate probele corespunzătoare 
vârstei de 5 ani va avea o vârstă mintală de 5 ani. Binet folosea termenul de 
vârstă cronologică pentru vârsta reală a copilului. 

Putin mai târziu, psihologul german L. Wilhelm Stern a propus o. formulă 
care să simplifice calculele. Astfel a apárut conceptul de coeficient de inte- 
ligenţă calculat după formula : 


v. mintală 


CI = > 
v. cronologică 


Acest coeficient ne dă o imagine globală asupra dezvoltării inteligenţei 
copilului. Astfel, un coeficient de 100 indică o dezvoltare normală (vârsta 
mintală este egală cu cea cronologică), unul de 70 indică o inteligenţă redusă, 
iar unul de 130 o inteligenţă foarte dezvoltată. 

Scala metrică a inteligenţei a suferit ulterior modificări, apărând diverse 
variante, adaptate populaţiei studiate. 


2.3. Limitele testelor de inteligență 


Testele de inteligenţă au fost mult timp privite ca fiind instrumente extrem de 
valoroase, fiind folosite uneori excesiv. Ele au însă anumite limite, care impun 
folosirea precaută a rezultatelor lor. 

"În primul rând, inteligenţa nu este măsurabilă în mod direct. Ceea ce se 
măsoară sunt manifestări externe, comportamente. În al doilea rând, după 
cum am putut vedea, testele de inteligenţă măsoară doar un eşantion de abi- 
lităţi intelectuale care s-au dovedit a fi legate de performanţa şcolară. Ele nu 
pot face predicții asupra reuşitei în viaţa profesională, sentimentală sau 
socială. În al treilea rând, coeficientul de inteligenţă nu are o valoare abso- 
lută, la fel ca tensiunea arterială sau înălţimea. El este măsurat prin raportarea 
performanţei copilului în rezolvarea unui anumit tip de probleme la perfor- 
mantele unui grup de alti copii de aceeasi vârstă. În fine, in al patrulea ránd, 


76 PSIHOLOGIE ŞCOLARĂ 


coeficientul de inteligenţă nu este fix. Cercetările asupra stabilităţii sale au 
arătat că, deşi pentru cei mai mulţi oameni modificările nu sunt:semnificative, 
există unii a căror coeficient de inteligenţă se modifică sensibil, în special 
dacă măsurarea iniţială a fost realizată la vârsta preşcolară. . ipud 
Toate limitele descrise mai sus nu trebuie totuşi să ne determine să cidem 
în greşeala opusă abuzului de teste de inteligență, şi anume renunţarea com- 
pletă la ele. După cum spunea un autor celebru, la ora actuală nu există (o 
metodă mai bună de măsurare a inteligenţei decât un test de inteligenţă corect 
construit, adaptat la populaţia respectivă şi aplicat în mod corespunzător de 0 
persoană calificată. De obicei sarcina aplicării testelor de inteligenţă revine l 
psihologului şcolar, întrucât acesta este capabil să sesizeze limitele unui 
instrument într-o situaţie concretă, înlocuindu-l eventual cu altul. Dë: dse- 
menea, coeficientul de inteligenţă obţinut la un astfel de test nu trebuie | 
niciodată folosit drept criteriu unic pentru a orienta un copil către un program 
de educaţie specială, de exemplu, el trebuind să fie corelat cu alte date (anam- 


neza, caracterizárile făcute de părinţi şi profesori, alte teste sau instrumente 
psihologice). madii | 


3. Aptitudinile de grup si aptitudinile complexe 


Desi existenta unor aptitudini de grup, care ar favoriza realizarea unui 
număr mai mare de activităţi, este acceptată de către toti cercetătorii din 
domeniu, natura exactá a acestor aptitudini a provocat în timp unele dispute, 
legate în special de metodologia utilizată. Se admite în general existenţa a 
şase aptitudini de grup: | ' | 


1. Factorul verbal — notat cu V. Acest factor se referă la capacitatea indi- 
vidului de a înţelege rapid sensul cuvintelor, al frazelor. El este evaluat în 
multe scale de inteligenţă sau de dezvoltare, prin probe de două tipuri 3 
- tip vocabular - se oferă subiectului o listă de cuvinte cerându-i-se să 

le explice sensul ; | 
- tip fraze, in care i se oferă unui subiect o serie de fraze (de obicei 
aforisme sau proverbe) cu solicitarea explicării sensului. O altă variantă, 
mai uşor de aplicat, este aceea în care se oferă o serie de „pseudo- 


proverbe” cerându-i-se subiectului să explice dacă fraza respectivă 
exprimă un adevăr sau nu. | | 


Importanţa factorului verbal pentru şcolar este evidentă, dacă ţinem seama 
de faptul că majoritatea informaţiilor pe care acesta trebuie să le reţină 
sunt transmise prin limbaj, fie acesta oral, atunci când profesorul expune 


^ lecţia în clasă sau scris, prin intermediul manualelor sau al lecturilor 
„Suplimentare. 

Profesorul interesat, de exemplu cel de limba română, poate realiza O 
astfel de evaluare, dar este de preferat implicarea psihologului şcolar, care 
dispune de teste speciale, standardizate şi etalonate pe populaţia din (ara 
noastră, singurele capabile să ofere informaţii cu un grad ridicat de sigu- 
ranţă şi precizie. 


2. Factorul de fluiditate verbală — notat cu W. Spre deosebire de factorul V, 
fluiditatea verbală nu se referă la capacitatea de înţelegere a limbajului, ci 
la cea de expresie. Se poate întâmpla ca un elev, care prezintă o înţelegere 
adecvată a cuvintelor şi frazelor, să aibă probleme cu exprimarea verbală, 
aceasta fiind foarte înceată sau confuză. Dacă factorul V exprimă o funcţie 

. intelectuală, cognitivă, factorul W este mai curând expresia unei funcţii 
verbo-motorii. 

“Pentru profesor, diferenţierea dintre dificultăţile de exprimare şi cele de 
înţelegere este esenţială. Prea des elevii sunt judecaţi după modul în care 
se exprimă verbal (de exemplu, răspund la tablă), şi nu după modul în 
care au înţeles efectiv cunoştinţele respective. Se poate întâmpla ca un 
elev ce prezintă o fluiditate verbală ridicată să mascheze astfel o înţelegere 
deficitară a informaţiei, şi invers. De aceea se recomandă ca în notarea 
elevului să se ţină cont şi de modul în care acesta se exprimă de exemplu, 
în scris, aici factorul W nemaifiind prezent. 


3. Factorul numeric — notat cu N. Existenţa unei asemenea. aptitudini este 
evidentă pentru învăţători şi profesori. Încă din ciclul primar se observă 
că unii copii lucrează mai uşor cu cifrele decât alţii. Aceştia realizează 
mai uşor calcule simple şi precise, dar acest factor nu trebuie confundat 
cu aptitudinea pentru matematică — o aptitudine complexă, implicând, pe 
lângă uşurinţa în operarea cu numerele, şi capacitatea de a rezolva proble- 
mele (adică inteligența generală). De altfel, sunt binecunoscute cazurile 
de persoane cu inteligenţă redusă, dar capabile de a efectua calcule foarte 
complicate, deşi nu reuşesc să rezolve probleme matematice relativ simple. 
Primul care poate observa nivelul de dezvoltare al aptitudinii numerice 
este învățătorul, urmat de profesorul de matematică. Importanţa acestui 
factor este deosebită, el intrând în structura a numeroase aptitudini com- 
plexe şi fiind evaluat în cadrul majorităţii bateriilor. de teste psihologice 
construite pentru măsurarea dezvoltării intelectuale. 


4. Factorul perceptiv — notat cu P. Acest factor este legat în primul rând de 
capacităţile neurosenzoriale ale individului şi exprimă posibilitatea de a 
percepe obiectele în mod rapid şi detaliat. Se poate întâmpla ca o anumită 
întârziere în activitatea şcolară a unui copil să se datoreze unei deficienţe 
senzoriale, prea mici pentru a fi direct observabilă. La un examen mai 
atent, psihologic şi medical, aceasta poate fi depistată şi corectată. 


S. Factorul de reprezentare spaţială — notat cu S. Spre deosebire de factorul 
precedent, factorul S nu se referă la percepţia obiectelor prezente în 

mediul individului, ci la posibilitatea de a imagina aceste obiecte. în 
coordonate bi sau tridimensionale, de a opera deplasări şi transformări ale 
acestora, totul in plan mintal. Dată fiind legătura indiscutabilá dintre 
funcţia reprezentationalá şi gândire, acest factor prezintă legături puternice 
cu inteligenţa generală, fiind inclus în bateriile de teste psihologice pentru 
măsurarea acesteia. În plus, spre deosebire de factorul verbal sau numeric, 
factorul S este mai puţin influenţat de mediul în care a trăit copilul sau de 
experienţa sa anterioară. 
O capacitate de reprezentare spaţială daia la, elev făkilitează dobân- 
direa cunoştinţelor de geometrie, de fizică şi chimie, dar şi a;celor legate 
de tehnică şi de diferitele meserii, sau chiar de arte plastice. Cunoaşterea 
nivelului de dezvoltare a acestei aptitudini devine prin urmare necesară 
pentru profesor, acesta putându-şi adapta metodologia didactică în funcţie 
de elevi. 


6. Factorul de dexteritate manuală — notat cu M. Aptitudinea de a utiliza 
obiectele, de a mânui diverse instrumente sau unelte exprimă mai degrabă 
o caracteristică psihomotorie decât una:cognitivá. Ea este: importantă in 
orientarea şcolară şi profesională, fiind deci necesară evaluarea ei de-către 
profesor sau de către o persoană specializată (psiholog sau consilier şcolar). 


Psihologii care nu admit existenţa inteligenţei ca factor general includ 
printre aptitudinile de grup şi un factor de raţionament, notat cu R.. Întrucât 
acesta se suprapune cu descrierea inteligenţei nu îl vom dezvolta aici.. 


Din perspectiva aptitudinilor complexe, structura aptitudinilor o urmează 
pe cea a domeniilor de activitate: Astfel pot fi m aptitudini tehnice, 
ştiinţifice, artistice, organizatorice etc. 


1. Aptitudinile tehnice se referă la posibilitatea de a utiliza. instrumentele, 
maşinile şi aparatele, de a le înţelege modul de alcătuire şi de a le construi, 
dar nu implică neapărat şi existenţa creativităţii tehnice. Analizând 'aptitu- 
dinile de grup descrise mai sus, remarcám implicarea in activităţile tehnice a 
factorilor perceptiv, de reprezentare spaţială şi de dexteritate manuală, pe 
lângă inteligenţa generală. În schimb, factorii verbali (V şi W) nu sunt nea- 
párat dezvoltati la persoanele, cu aptitudini tehnice ridicate. — 

În constituirea aptitudinilor tehnice, un rol important este jucat de interesul 
copilului pentru astfel de activităţi, precum şi de mediul său. Astfel, un copil 
care a fost solicitat în mod repetat de către tatăl său să asiste sau chiar să 
ajute la repararea maşinii sau a diferitelor aparate din casă, ar putea prezenta 
ulterior aptitudini tehnice mai dezvoltate: - 

Din punctul de vedere al acestor aptitudini, se cuvine să discutăm aici şi 
problema diferenţelor între sexe. Există în mod cert o diferenţă înnăscută, 
admisă de către toţi psihologii. Astfel, băieţii prezintă aptitudini de repre- 
zentare spaţială (S) mai dezvoltate, în timp ce fetele au posibilităţi verbale (V 
şi W) mai ridicate. Însă aceste diferenţe nu sunt suficiente. Se adaugă un 

mecanism social de determinare a rolurilor de gen, mecanism care acţionează 
încă din cea mai fragedă copilărie, atunci când băieţilor li se oferă drept 
cadouri maşini sau jocuri de construcţie, în timp ce fetele primesc păpuşi sau 
jocuri-trusă casnică. Ulterior, copii observă şi află de la părinţii lor că anu- 
mite activităţi sunt specifice bărbaţilor iar altele femeilor, învățând astfel 
rolurile de gen corespunzătoare propriului grup. 

Prin urmare, diferenţele la nivelul aptitudinilor tehnice dintre băieţi şi fete, 
-constatate la copiii de vârstă şcolară, nu sunt atât rezultatul unei diferenţe 
. genetice (deşi prezentă, aceasta are o pondere redusă), cât mai ales al unei 

enorme presiuni sociale către asumarea rolului de gen specific fiecărui sex. 


2, Aptitudinile ştiinţifice reprezintă o categorie mai complexă de apti- 
tudini, dată fiind complexitatea şi varietatea ştiinţelor. Pare evident că între 
aptitudinile necesare unui istoric şi cele necesare unui fizician există o mare 
diferență. — 

- Preluând însă o definiţie oarecum restrictivă a ştiinţelor, pe baza concep- 
telor lui Claude Bernard (se exclud astfel ştiinţele ce utilizează alte metode 
decât experimentul şi observaţia sistematică), se poate ajunge la conturarea 
unui mănunchi de calităţi necesare acestui tip de activitate. 2 

O primá conditie o constituie existenţa unei inteligente cu nivel deasupra 
mediei sau cel puţin normală. Un loc deosebit îl ocupă creativitatea, absolut 
necesară, întrucât orice progres ştiinţific are la origine o „Scânteie” creativă, 
o înţelegere bruscă şi totală a situaţiei, un „insight” cum denumeşte acest 
fenomen literatura anglosaxonă. 

Alte calităţi, cum ar fi înclinarea spre muncă, adică posibilitatea de a 
continua o activitate fără a abandona, reprezintă mai curând aspecte ale tem- 
peramentului decât ale aptitudinilor. | 

În ştiinţele naturii este implicat factorul perceptiv (P), precum şi cel de 
reprezentare spaţială (S). În ştiinţele matematice mai intervine factorul nume- 
ric (N), fiind aproape eliminat factorul perceptiv. 

Dacă vom considera şi ramurile filologiei şi filosofiei drept ştiinţe atunci 
acestea vor necesita o puternică dezvoltare a factorului verbal (V), nemaifiind 
“solicitat factorul numeric. 


x Aptitudinile artistice reprezintă unul dintre cele mai interesante aspecte 
surprinse în teoriia aptitudinilor. In domeniul artistic, aspectul înnăscut al 
aptitudinilor este cel mai vizibil. Sunt binecunoscute cazuri de mari talente 
artistice (muzicale în special) care au prezentat precocităţi deosebite. La 5 
ani Mozart era deja un muzician (interpret şi compozitor) foarte apreciat. 
Sunt însă şi cazuri în care înclinația spre o anumită artă se manifestă abia 
către vârsta adultă, ceea ce face imposibilă aprecierea potenţialului artistic 
după precocitatea apariţiei manifestărilor. 

În mediul şcolar, trebuie să ţinem cont şi de faptul că numeroşi părinţi îşi 
pregătesc copii în diferite ramuri artistice (pian, pictură, balet) încă de la 
vârste foarte fragede, indiferent de existenţa sau non-existenta unor înclinații 

reale. Performanţele ridicate ale acestor copii s-ar putea sá.nu exprime decât 
-o experienţă mai bogată în domeniul respectiv. În orice caz, sarcina iden- 
tificării talentelor artistice revine mai degrabă profesorilor de desen, de 
muzică, şi mai puţin celorlalţi profesori sau psihologului şcolar. 

Printre aptitudinile artistice le putem aminti pe cele muzicale, pentru arte 
plastice, literare, pentru arta dramatică şi lista poate continua. 

Există şi alte aptitudini complexe a căror structură a fost mai puţin clari- 
ficată, cum ar fi aptitudinile pentru limbi străine, aptitudinile organizatorice 
Şi altele. | x 


Ín concluzie, referitor la problema aptitudinilor scolare, sarcina profe- 
sorului, indiferent de disciplina predatá, constá in primul rând în cunoaşterea 
individualizată a nivelului de dezvoltare al aptitudinilor fiecărui elev, apoi în 
adaptarea conţinutului şi metodelor didactice în funcţie de acestea asigurând 
“astfel eficienţa demersului educativ. 


4. Copiii dotati intelectual şi caracteristicile lor- 


O fetiță de 7 ani reprezenta o. problemă pentru învăţătoarea ei. Deşi părea 
destul de performantă în anumite privinţe, ea nu reuşea să-şi termine sarcinile 
şcolare. Uneori stătea şi privea pe fereastră toată ora. Alteori răspundea la 
întrebări prin glume sau desena pe extemporale. Convinsă că se află în faţa 
unei probleme de învăţare (learning disability) învăţătoarea a trimis-o la un 
psiholog şcolar. Acesta nu a găsit nici o problemă de învăţare, în schimb fetiţa 
a obţinut un coeficient de inteligenţă de 147. Întrebată de ce se comportă astfel 
la şcoală, ea a explicat că activitatea şcolară i se părea plictisitoare şi repetitivă 
şi că încerca să se distreze. wibo Şi bal 


Cine sunt aceşti copii supradotaţi despre care se vorbeşte atât? Există ei 
cu adevărat? Dacă da, cum pot fi ei identificaţi ? Sunt ei superiori celorlalţi 
doar la matematică, fizică, literatură ? „Nevoile lor sunt aceleaşi ca şi ale 
celorlalţi ? Sunt ei oare nişte inadaptaţi ? Sau poate sunt neglijati? Sistemul 
şcolar actual este el în măsură să le permită dezvoltarea acestor capacităţi 
deosebite ? Există posibilitatea realizării unor programe educative speciale 
pentru ei? Dar oare trebuie şcoala să facă acest lucru? Nu sunt ei deja 
niste privilegiati ai naturii? Poate ar exista un risc de a favoriza un elitism 
precoce? Care ar fi rolul unui profesor în faţa unui asemenea copil? 


Intrebările sunt mult mai numeroase. Răspunsurile sunt însă dificile. Este 
suficient să se atingă situaţia copiilor supradotaţi într-o discuţie pentru a se 
declanşa o polemică. Şi aceasta pentru că, departe de a fi de interes strict 

ştiinţific sau didactic, problema supradotării în şcoală are profunde implicaţii 
personale, familiale, filosofice, morale şi chiar politice. > 

4.1. Íncercàri de definire 


Prima problemá care apare este chiar definitia. Când putem spune ci un copil 
este supradotat? bii qis 
© Poate cea mai veche definiție este cea a unui faimos psiholog american, 
Lewis Terman. Luând drept criteriu rezultatele obținute la unul dintre testele 
de inteligenţă ale momentului, scala Stanford-Binet, el îi numeşte pe copiii 
“ce obţin un coeficient de inteligenţă (QI) de peste 130 „copii dotați”, peste 
140 îi consideră „copii supradotaţi”, iar pentru cei cu un QI de peste 170 
foloseşte termenul de „geniu”. Terman îşi susţinea definițiile prin argu- 
mentul că acest sistem este practic, util, permiţând o evaluare rapidă, 
obiectivă şi standardizată. — (FL 
 "Terman inaugura astfel una dintre direcţiile ulterioare in cercetările si 
intervenţiile privind copiii dotați : folosirea testelor de inteligenţă. Chiar şi 
astăzi, deşi limitele acestei concepţii au fost clar stabilite, in multe ţări din 
lume, depistarea copiilor cu potential ridicat se face in principal prin teste de 
inteligenţă. Nu vom detalia aici semnificaţia şi limitele unui test de inteligenţă 
sau ale coeficientului corespunzător, întrucât acestea sunt prezentate în altă 
parte. Important de reţinut este faptul că, deşi ele au o valoare certă, în special în 
studii de ansamblu şi cercetări, atunci când este vorba de luat decizii ce pot 
afectă viitorul unui elev ele nu mai pot fi utilizate drept criterii unice. 


În Franţa, Remy Chauvin (1979), a utilizat cu reticenţă terminologia 
americană pentru a defini copiii dotati. El utilizează termenii de „talentat” şi 
„creativ” pentru a realiza nuanţările necesare. De notat cá americanii utilizau 
termenul de ,dotat" (gifted) pentru copii performanti la toate materiile şcolare 
şi ,talentat" pentru cei care au rezultate deosebite într-un număr mai redus 
de discipline sau chiar într-una singură. Cât despre ,creativ", Chauvin îl 
defineşte drept „individul original, imaginativ, non-conformist”. 

S-ar cuveni aici să facem distincția între copilul dotat intelectual (cu o 
inteligenţă ridicată) şi copilul înalt creativ. Noţiunile de creativitate şi inteli- 
genţă au fost adesea suprapuse, chiar şi parţial, dar studiile au demonstrat că 
legătura dintre ele este foarte slabă. Corelatia (legătura) dintre rezultatele la 
testele de inteligenţă şi rezultatele la probele de creativitate este foarte redusă 
(Torrance şi Wu, 1981), ceea ce exclude orice formă de determinism. Altfel 
spus, pot exista copii foarte inteligenţi şi mai puţin creativi şi invers. De fapt, 
dilema este rezolvată atunci când analizăm mai bine gândirea umană. Astfel, 
Guilford oferă un model în care gândirea are două forme: convergentă şi 
divergentă. El sustine (1983) cá testele de inteligenţă se focalizează asupra 
modurilor de gândire convergentă, în timp ce creativitatea se bazează pe gân- 
direa divergentă. 

Din perspectiva supradotării aceasta duce la concluzia că simpla evaluare 
prin testele de inteligenţă curente omite o componentă semnificativă pentru 

predicția performanţei viitoare a copiilor dotati, şi anume gândirea creativă. 
Pentru evaluarea acesteia există însă instrumente psihologice specifice. 

Unii cercetători consideră, deci, coeficientul de inteligenţă drept un factor 
determinant pentru definirea „supradotării”, în timp ce alţii îl consideră: un 
factor discriminator şi inutil. Unii dintre aceştia, de orientare marxistă, 
afirmă că testele de inteligenţă sunt reflectarea structurilor socio-economice 
ambiante, critică supravegherea indivizilor dotati de către „clasa dominantă” 
recomandând abolirea conceptului de inteligenţă şi înlocuirea lui cu o notiune 
mai descriptivă: 

Feldman (1982) propune ca definiţie a votati diete dotare „capacitatea 
de a aduce o contribuţie semnificativă în orice domeniu valorizat social”. 

În acest sens, sprijinindu-se pe. genetică şi neurologie, Howard Gardner 
(1982) oferă elementele unei soluţii şi propune o teorie privind existenţa a 
şapte sfere distincte ale competenţei, dezvoltate după legi şi traiectorii 
proprii. Acestea vizează: domeniile lingvistic, muzical, logicos matematic, 
spațio-vizual; kinestezic, social si intrapersonal; 


Ín mod surprinzător, noţiunea de supradotat este printre puţinele concepte 
psihologice care, pe lângă o definire ştiinţifică, beneficiază şi de una juridică. 
Astfel, congresul american a votat o lege privind educaţia copiilor »Supra- 
dotati şi talentaţi” folosind următoarea definiţie : 


„Copilul dotat- sau talentat este un tânăr care, la nivelul grádinifei, a 
cursurilor primare sau secundare a dovedit un potenţial aptitudinal de a 
atinge un nivel înalt de competență în domeniile intelectual, artistic, academic 
specific, în artele vizuale, teatru, muzică, dans, aptitudini de conducere 
având nevoie, în consecinţă, de activități ce nu Sunt în mod normal posibile 
în şcoală”. 


Fără a avea: eiuf unei calidi trebuie să subliniem că, în dehel, în 
definirea dotării intelectuale, apar câteva idei : 


— “existenţa unor aptitudini ridicate într-un domeniu specific sau mai multe 
domenii ;: 


- aceste aptitudini se pot La Un om explicit s sau pot [DAS într-o formă 
latentă; 


— factorii ereditari sunt importanţi în determinarea lor, dar 
- ele necesită pentru afirmarea lor condiţii adecvate de mediu ambiant. 


4.2. Identificarea copiilor dotați în școală 


În anii '30, L.H: Terman a folosit o modificare a scalei metrice de inteligentá 
a lui Alfred Binet pentru a-i evalua pe cei 1528 de copii supradotaţi iden- 
tificati in California. Aceştia aveau un QI mediu de 150, iar 80 dintre ei 
depăşeau 170.: 

Apare următoarea probleamă : în ce fel a stabilit el care copii se aflau în 
această situaţie, adică în ce mod.a realizat eşantionarea? Nu putea să se 
folosească de rezultatele la un test de inteligenţă pentru simplul motiv că el 
tocmai încerca să studieze un astfel de test, poate unul dintre primele aplicate 
pe continentul american. Cei 9 itemi folosiţi de el pot fi şi astăzi daţi drept 
exemplu. Astfel, pentru fiecare copil au fost analizate : 


1. Douăsprezece pagini scrise de părinţi pentru a prezenta istoricul copilului. 

2.. Opt pagini de informaţii şcolare redactate de dirigintele clasei. 

3. Rezultatele unui examen .medical de o oră. 

4. Treizeci şi şapte de date antropometrice. 

5. Trei ore de testări asupra performanţelor şcolare privind citirea, raţiona- 
mentul matematic, limbajul, Goga; ştiinţele, literatura, civismul, 

-istoria şi artele. 

6. Patru pagini scrise de elev privind propriile sale interese specifice. 

7. Inventarul cărţilor citite de elev în cele două luni precedente. 

8. Un test privind interesul. pentru joc, 

9. O baterie de şapte teste caracteriale repartizate astfel ; două chestionare 


| privind starea generală, trei privind interesele, preferinţele, atitudinile, un 
test de sinceritate şi un test de stabilitate emoţională. 


Aceste mijloace i-au permis lui Terman să găsească ceea ce căuta, si 
anume o eşantionare a copiilor dotati al căror coeficient de inteligenţă i-ar 
situa în primii 1% din populaţia şcolară. În plus, această metodă de selecţie 
i-a permis să identifice 90% dintre toţi copiii dotați din populația şcolară 
urbană a Californiei. 


G. Hildreth (1954) a utilizat o metodă de depistare sofisticată, cuprinzând 
65 de aspecte regrupate în şase categorii distincte : calităţile intelectuale, 
capacitatea de manipulare a limbajului, calităţile şcolare, aptitudinile şi 
talentele speciale, caracterul şi nivelul de dezvoltare. 


În fine; J.C. Terassier (1981) a creat un inventar de identificare a copiilor 
supradotaţi din mediul şcolar destinat uzului părinţilor şi profesorilor. Totuşi, 
el recomandă o aplicare ulterioară a unui test de inteligenţă. 

Altfel spus, deşi testarea psihometrică a inteligenţei reprezintă încă un 
criteriu foarte larg utilizat de identificare a copiilor supradotaţi, el nu este 
unicul: Psihologia nu poate oferi încă o metodă universală. Testele de inte- 
ligenţă, atacate de la începuturile lor, cu limitele binecunoscute, rămân 
principalul instrument de lucru, dar numai dacă sunt aplicate de persoane 
specializate şi în condiţiile indicate de instrucţiunile testului. 


„În identificarea copiilor supradotaţi, un rol deosebit il pot juca profesorii 
şi familia. Aceştia sunt cei care vin permanent în contact cu elevii, iar diag- 
nosticul lor se poate baza pe o observaţie îndelungată, cu o valoare uneori 

superioară testelor de inteligenţă. Trebuie însă evitat fenomenul numit de 
specialişti „autoîndeplinirea profetiei", descris în capitolul II. - 


4.3. Caracteristicile elevilor dotați şi talentați 


Cum pot fi recunoscuți CIA dotati şi talentaţi, ce anume la este specific ? 
De mulţi ani, cercetătorii încearcă să „deseneze” un portret robot al copiilor 
dotati şi talentaţi. Degajarea unor trăsături caracteristice este însă o, operație 
foarte dificilă. Există un oarecare consens anp faptuji cá acesti copii nu 
formeazá un grup omogen. 
. Studiul lui Terman a evidenţiat fanul că, spre anul 1950, cei 800 de băieţi 
dotati, deveniți între timp adulti, scriseserá 67 de cărţi, peste 1400 de articole 
şi 200 de piese de teatru şi nuvele; ei obtinuserá peste 150 de. brevete de 
invenţie ;. 78 dintre ei aveau doctoratul, 74 erau profesori universitari. 
Aceste repere cantitative erau cu mult mai mari decât cele din grupul de 
control ales aleator. 
Astfel de rezultate au creat un număr de mituri referitoare la copiii dotati : 
- copilul dotat ar excela în toate domeniile ; | 
- el ar avea o bună performanţă şcolară şi o puternică motivaţie în a-şi 
finaliza cu succes studiile ; 
— ar fi foarte bun în lectură şi expresii orale ; 
- arfi întotdeauna un elev echilibrat, independent şi capabil de a se autodirija. 


Studii ulterioare au arătat că lucrurile nu sunt atât de simple şi că mulţi 
elevi dotati sau talentaţi rămân din păcate neidentificaţi ca atare, pentru cá nu 
se AERA cama acestui stereotip. 

“Un alt cercetător a descris copilul dotat ca dispunând de un vocabular 
bun, având abilităţi în a face rapid legături şi generalizări, înțelegând 'cu 
uşurinţă conceptele abstracte, cu o memorie extraordinară, un nivel înalt de 
curiozitate şi gândire divergentă. 

-După o analiză a mai multor descrieri, James E a concluzionat că 
ceea ce au în comun aceşti copii este „îndemnarea în a absorbi concepte 
abstracte, a le organiza mai eficace şi a le aplica mai adecvat decât colegii de 
generaţie”. 

Ceea ce mai trebuie menţionat este că unii supradotaţi se comportă ca 
elevi ideali pentru profesori, modele de bună purtare, în timp ce alţii sunt 
adevăraţi copii problemă, putând fi evaluat de profesori ca situándu-se sub 
nivelul mediu al clasei. Explicaţia acestei stări de fapt ne trimite înapoi la 
diferenţierea făcută de Guilford între gândirea convergentă şi cea divergentă. 
Copiii cu o gândire divergentă dezvoltată sunt adesea plictisiţi, răspund 
într-un mod nonconformist, poate chiar ironic, oferind impresia că sunt 
necooperanti. Sá ne amintim că două dintre geniile omenirii, A. Einstein şi 
T.A. Edison, au fost consideraţi elevi foarte slabi de către profesorii lor. 

4.4. Instructia accelerată: pro si contra 


Copiii dotati şi talentaţi, fie ei divergenti sau convergenti din punct de vedere 

„al gândirii, reprezintă o probă de foc pentru capacitatea si ingeniozitatea 
profesorului. Desi trebuie să abordeze clasa ca un întreg, el se află în faţa 

necesităţii de a oferi materiale din ce în ce mai interesante şi avansate pentru 

un Singur elev. Soluţia care a fost propusă adesea este cea a instrucției 

accelerate. Pentru multi această expresie înseamnă ca elevul să „sară”, pur şi 

simplu, una'sau două clase. Există însă cel puţin alte trei moduri de a realiza 

acelaşi obiectiv : 

- curriculum-ul' şcolar poate fi comprimat, permițându-i elevului dotat să 

studieze materia pentru doi ani într-unul singur ; 
- anul şcolar se poate extinde prin cursuri de vară; 
- elevul poate să urmeze cursuri universitare deşi este încă în liceu. 


Problema instrucției accelerate a generat însă numeroase dispute. 
Cercetătorii, şi profesorii favorabili acestei idei aduc de obicei următoarele 
argumente : . | f | | 
1. Munca alături de wes mai mari, la fel de performanti, în sarcini comune 

evită plictiseala şi delăsarea. 

2. O materie de studiu potrivită capacităților Mevolii favorizeazá apigia 
„unor atitudini pozitive faţă de şcoală şi domeniul respectiv, 
dă Finalizându- -şi studiile mai repede, elevii dotati se pot orienta mai devreme 
înspre o meserie. | 
La rândul lor, adversarii instrucției accelerate vin cu alte argumente : 
1.. Un copil dotat poate face faţă solicitărilor intelectuale ale unei alte vârste, 
- dar nu este sigur că-le poate face faţă celor emoţionale şi sociale. 
2. Este. dificil de prevăzut dacă o accelerare a ritmului instrucției va avea 
efecte pozitive sau negative pentru copil. 
.3. Copiii mai putin talenta(i de aceeaşi vârstă pierd modelul pozitiv oferit de 
` cei supradotaţi. | 
4. Accelerarea produce o senzaţie nedorită de elitism printre elevi. 

Cercetările privind eficienţa acestei metode nu oferă încă date suficiente. 
Astfel, s-a demonstrat că elevii dotați care au beneficiat de instrucţie 
accelerată au avut rezultate mai bune la un test de performanţe şcolare decât 
copii dotati de aceeaşi vârstă, dar care nu au beneficiat de aceasta. Totusi, 
rezultatele studiilor privind efectele accelerației asupra aspectelor non- 
-intelectuale (atitudine faţă de şcoală, adaptare emoţională etc.) rămân 
contradictorii. 

4.5. Recomandări pentru profesori 


L. 


Oferifi copilului. dotat o îmbogăţire orizontală şi verticală a materiei. 


i Îmbogăţirea orizontală înseamnă a oferi mai mult material cu acelaşi nivel 
de dificultate unui copil care a terminat o temă înaintea colegilor, iar cea 
„verticală se referă la oferirea unui material cu un nivel mai avansat, 


anticipând lecţiile următoare. Ambele procedee prezintă riscuri: în cazul 
imbogátirii orizontale, copilul poate să se plictisească şi să-şi piardă inte- 
resul; îmbogățirea verticală folosită exagerat poate duce la dezechilibrarea 
activităţii de predare. Cele două procedee trebuie deci îmbinate. 


. Discutaţi împreună cu elevul posibilitatea realizării studiului individual. 


Una dintre cele mai eficiente metode în lucrul cu elevii dotati constă în 
stabilirea de teme de studiu individual. Temele trebuie însă orientate astfel 
încât să acopere domeniile de interes ale copilului. Ele nu vor fi în 
nici un caz impuse, altfel copilul se poate aG suprasolicitat, BEL adu şi 
motivaţia: 


A Încurajați lecturile suplimentare. Unul dintre reproşurile cele mai frec- 


vente (şi nu doar în țara noastră) este acela că elevii nu mai citesc. Unii 
specialişti recomandă în cazul copiilor dotati ca aceştia să citească şi 
biografii sau autobiografii ale celebrităților în ideea că viaţa acestora i-ar 
putea inspira. 


. Stimulați apariția hobby-urilor. Dacă un copil este interesat în mod special 
'de poezie, de peşti sau de calculatoare, el trebuie încurajat în această 


direcţie. La vârste mai mari ei vor fi îndrumați să parye la concursuri 
de creaţie sau ştiinţifice. 


. Încercaţi varianta unui mentorat prin corespondenţă. In şcolile mici, numărul 


copiilor dotati este adesea redus. Pentru a le oferi acestora o asistenţă 


“educativă corespunzătoare, în Statele Unite s-a experimentat un program 


numit Sponsor- Corespondent Plan care punea copilul talentat în legătură 
cu un specialist: din domeniul său de interes (de multe ori pensionar). 
Această soluţie s-a dovedit a fi extrem de eficientă şi credem că ar putea fi 
adoptată şi în România. 

ÎNTREBĂRI: 


da 


BOO N: 


ta 


Definiti următoarele concepte : 
- coeficient de inteligenţă; 

— vârstă mentală ; 

— aptitudini; 


„=. capacităţi, 
. Care este diferenţa dintre aptitudini şi capacităţi? 


Ce semnifică conceptul de vârstă mentală raportat la cel de vârstă cronologică? 


Cum se explică faptul că unii copii supradotaţi (care ulterior ajung celebri în 
diferite domenii) nu strălucesc la învăţătură ? 


Care sunt limitele testelor de inteligenţă ? 


6. Ce este comun tuturor copiilor supradotaţi? 


Capitolul IV 
Metode de cunoaştere a elevilor 


Cornel Havârneanu 


1. Necesitatea și dificultățile 
cunoașterii psihologice a elevilor 


Practica pedagogică demonstrează cá în domeniul instrucției şi educaţiei, 
strategiile didactice identice generează rezultate diferite, în funcţie de 
caracteristicile individuale şi de vârstă ale educatilor, nivelul intelectual, 
structura aptitudinală, opţiunile profesionale, atitudinile şi convingerile 
proprii, determinând o receptare şi prelucrare diferențiată a mesajelor 
transmise. Pentru o acţiune eficientă, orice educator trebuie să renunţe la 
tipare unice şi la prejudecăţi, şi să-şi directioneze acţiunea bazându-se pe 
cunoaşterea capacităţilor, intereselor şi atitudinilor elevilor, pe cunoaşterea 
reprezentărilor şi sentimentelor acestora la vârste diferite, folosind mijloace 
eficiente de influenţă şi formare. Potentialitátile fiecărui copil trebuie să fie 
puse în valoare şi educate prin formarea deprinderilor şi oferirea unor infor- 
maţii sau tehnici de exteriorizare care să-i ofere posibilităţi de exprimare cu 
valoare individuală şi socială. Acţiunea pedagogică devine eficientă numai 
dacă procesul de formare se realizează urmărindu-se aptitudinile şi ca- 
racteristicile generale de personalitate, asigurându-se concordanța dintre 
caracteristicile persoanei şi obiectivele procesului formativ, Organizarea 
ştiinţifică a acţiunilor instructiv-educative este dependentă de cunoaşterea 
individualităţii elevilor si de organizarea sistemului şcolar care să permită 
găsirea unor posibilităţi integrative accesibile pentru fiecare. 

Abordarea metodelor de cunoaştere a elevilor se realizează în acest capitol, 
făcându-se referiri în special la cele care por fi utilizate eficient de profesori 
fără sprijinul autorizat al unui specialist în domeniul psihologiei. Tendinţa 
actuală de individualizare a formării şi instruirii, motivată prin diferenţele 
dintre capacităţile şi structurile de personalitate ale elevilor, impune dezvol- 
tarea la profesori a simțului diagnostic şi utilizarea unor metodologii adecvate 
de cunoaştere. În acest scop, educatorul trebuie să determine, printr-un pro- 
cedeu de diagnosticare, caracteristicile specifice fiecărei individualităţi, 
pentru ca apoi să poată proiecta condiţiile cele mai potrivite de desfăşurare a 
activităţilor didactice, să selecteze cele mai adecvate acţiuni de asistenţă 

şi intervenţie. Atunci când limitele competenţei sale nu permit precizarea unui 
diagnostic adecvat, se impune colaborarea cu psihologul. Investigația de 
laborator, unde există o organizare metodologică complexă, coroborată cu 
investigația realizată în condiţii obişnuite de viaţă, va contribui la înţelegerea 
mai corectă a persoanei, la o mai mare certitudine a datelor şi la formularea 
unor concluzii în funcţie de o pluralitate de factori. 

James R. Okey (1970) consideră că fiecare profesor trebuie să-şi pună 
câteva întrebări importante : a) cum poate să dobândească cunoştinţele despre 
capacităţile fiecărui elev ; b) care sunt cunoştinţele de acest fel de care are 
nevoie ; c) ce fel de decizii cu privire la prom instructiv poate lua dacá 
dispune de asemenea cunostinte. 

Pentru a diagnostica şi a interveni adecvat, el trebuie mai întâi să identifice 
precis dificultățile de învățare. Nu este suficient să se cunoască faptul că 
elevul' are dificultăţi la matematică, ci trebuie să stabilească faptul că acesta 
nu poate aduna fracţii cu numitori diferiţi. Nu este suficient să se spună că 
un elev nu cunoaşte un anumit capitol al fizicii, ci să arate că nu ştie să 
alcătuiască un circuit electric în serie care să funcţioneze corect. 

. Profesorii pot fi puşi în situaţia de a stabili mai multe feluri de diag- 
nostice ; dintre acestea, autorul se opreşte mai întâi la diagnosticul orientat: 
spre elevii cu eşecuri la învăţătură. Dacă un elev eşuează într-o anumită 
sarcină de învăţare, aceasta poate însemna că nu a dobândit comportamentele 
prealabile necesare îndeplinirii sarcinii date. În asemenea situaţii, profesorul 
trebuie să cunoască sarcinile de învăţare care preced sarcina ce nu a putut fi 
îndeplinită. De exemplu, dacă un elev nu poate rezolva o problemă cu enunţ 
verbal ce presupune calcularea vitezei unui obiect cunoscându-se distanţa şi 
timpul, înseamnă că el are dificultăţi în rezolvarea sarcinilor prealabile. 
Aceste sarcini cuprind deprinderea de a multiplica numerele şi de a înlocui 
expresiile simbolice cu valori numerice. Prima treaptă în diagnosticarea şi 
tratarea dificultăţilor de învăţare este să se descopere dacă elevul poate înde- 
plini fiecare dintre sarcinile prealabile. 

În acelaşi fel trebuie să se procedeze şi pentru diagnosticarea elevilor cu 
succese şcolare. Dacă obiectivul unei lecţii este ca elevii să descopere prin- 
cipiul după care, atunci când se amestecă două lichide cu temperaturi diferite, 
cantitatea de căldură pierdută este egală cu cantitatea de căldură câştigată, 
după ce unii elevi au învăţat înaintea altora să măsoare masa lichidului, profe- 
sorul trebuie să decidă care este pasul următor pe care aceşti elevi trebuie 
să-l facă, ceea ce presupune o diagnosticare anterioară. 

Un alt tip de diagnozá permite plasarea optimă şi cât mai timpurie a 
elevilor în cadrul activităţilor instructive. Dacă un profesor de matematică 
vrea să-i înveţe pe elevi terminologia şi operaţiile referitoare la mulţimi, va 
constata că unii elevi ştiu aceste lucruri mai bine, iar alţii sunt în măsură să 
alcătuiască mulţimi specifice de obiecte sau numere, dar nu pot să determine 
reuniunea sau intersecţia a două mulţimi, iar pentru câţiva problema mulți- 

milor este complet nouă. În acest caz profesorul va trebui să situeze fiecare 
elev la locul potrivit în cadrul activităţilor de instruire, plasare care implică 
stabilirea unui diagnostic şi a unei prescripţii pedagogice. . . | 

Pentru rezolvarea acestor situaţii, profesorul are nevoie de o diagramă a 
instruirii. În această diagramă se vor specifica capacităţile pe care trebuie să 
şi le însuşească elevul pentru atingerea obiectivelor pedagogice propuse şi să 
descrie. succesiunea însuşirii lor! Sp : | T 

Pentru a cunoaşte capacitățile fiecărui elev, profesorul va construi mai 
multe probe pentru testarea fiecărei sarcini dintr-o „ierarhie a procesului de 
învățare”, iar rezultatele vor indica ce sarcini pot sau nu pot fi îndeplinite de 
fiecare elev în parte. Ceea ce interesează în acest caz nu sunt rezultatele medii 
obţinute de elevii unei clase şi nici rezultatele unui elev, de exemplu faptul cá 
a rezolvat şapte probe din zece. Ceea ce are importanţă este: determinarea 
sarcinilor din „ierarhia procesului de învăţare”, care au fost îndeplinite sau 
nu de elevul respectiv. Determinându-se cu ajutorul testelor capacitatea 
elevilor de a rezolva fiecare sarcină din „ierarhia procesului de învăţare”, 
profesorul poate alcătui pentru fiecare elev o diagramă care să reprezinte 
această ierarhie. Pe baza acestor diagrame, el poate decide ce sarcini trebuie 
să realizeze fiecare copil pentru a ajunge la sarcina finală. Din păcate, există 
puţine „ierarhii ale procesului de învăţare” pe care profesorii să le poată 
folosi în activitatea practică, una din sarcinile cercetării psiho-pedagogice 
fiind realizarea unor asemenea diagrame pentru fiecare obiect de studiu 
existent în programa şcolară. | Su 

Pe baza cercetărilor experimentale realizate de R. Rosenthal şi L. Jacobson 
(1968), Bonnoil, Caverni si Noizet (1972), Gilly (1972), Radu, I., (1983) se 
evidentiazá cáteva aspecte care influenţează negativ evaluările realizate de. 
profesori : | "fa: 


Lipsa de competenţă şi subiectivismul s-au dovedit a fi dăunătoare. Apre- 
cierea profesorului este frecvent însuşită de majoritatea clasei şi generează o 
opinie colectivă. Etichetarea negativă poate duce la »Stigmatizare" şi apoi la 
„demotivare” şcolară ; l5 

Modul de evaluare a cunostinfelor este influențat adesea de imaginea pe 
care profesorul şi-o face despre nivelul elevului. Atributele de elev bun, mij- 
lociu sau slab influenţează notarea pe baza opiniei că elevii buni nu pot avea 
decât performanţe bune, în timp ce elevii slabi nu se pot plasa decât la un 
nivel scăzut al performanţei ; 

Elevul este văzut numai prin prisma statutului său de Şcolar — dincolo de 
această apreciere, el este perceput mai ales sub aspectul defectelor sale, cele- 
lalte însuşiri fiind mai mult sau mai puţin evidenţiate. Atributele prin care 


1. Procedura de elaborare a unei asemenea diagrame a instruirii, numită 


„ierarhie a pro- 
cesului de învăţare”, a fost descrisă de Robert M. Gagné. 

profesorii diferenţiază elevii sunt legate de reuşita şcolară (inteligenţă, me- 
Torie, atenţie etc.) ; celelalte aspecte ale personalităţii (emotivitate, stăpânire 
de sine, onestitate, deschidere socială etc.) nu produc diferenţe în evaluare, 
portretele asemănându-se foarte mult între ele. Elevul este privit prin filtrul 
unei optici profesionale, ceea ce contribuie in mare. măsură la distorsionarea 
evaluărilor prin exigenţele profesiunii. 

În Cunoaşterea psihologică se pune problema sfera A informaţiei 
obţinute, dacă aceasta reprezintă esenfialul, care poate permite identificarea 
caracteristicilor fundamentale si diferențierea acestora. Pe lângă posibilitatea 
unei cunoaşteri empirice, realizată în timpul activităţilor cotidiene, utilizân- 
du-se observaţii implicite şi limbajul comun, există şi o cunoaştere siste- 
matică, realizată cu mijloace ştiinţifice, mult mai obiective (observaţie 
explicită, convorbirea, anamneza, ancheta, chestionarul, testele etc.). - 

. Cunoaşterea elevului trebuie să se realizeze urmărindu-se atât evoluţia sa 
in : timp, cát si nivelul de reprezentare a caracteristicilor sale la un moment 
dat. În primul caz organizarea investigaţiei se va realiza folosindu-se metoda . 
longitudinală. (investigația retrospectivă), în cel de-al doilea caz - metoda 
transversală (cunoaşterea structurii psihologice), (Holban, I., 1978). Îmbinarea 
celor două forme. de abordare în cunoaştere oferă profesorului posibilităţi de 
intervenţie eficientă şi eliminarea multor erori posibile în evaluarea elevilor. 


2. Metode de cunoaştere 


Înaintea prezentării unor metode specifice de cunoaştere a elevilor, se 
impun câteva precizări în legătură cu posibilitatea cunoaşterii psihologice. 


a. În primul rând se impune să subliniem faptul că psihologia este o ştiinţă 
probabilistă, iar prin cunoaşterea psihologică nu se ajunge la certitudine, fiind 
doar o cunoaştere probabilistică. Din această cauză, în domeniul psihologic 
nu vom putea stabili un diagnostic definitiv, ci doar un pronostic, care va 
trebui să fie elaborat pe termen scurt, pentru a evita erorile predictive datorate 
evoluţiei in.timp a subiecţilor, modificările, uneori spectaculoase, determinate 
de multitudinea şi complexitatea factorilor implicaţi în schimbare. 

Cunoaşterea în domeniul aptitudinilor este mai avansată, precizia în măsu- 
rare fiind mult mai mare faţă de alte aspecte ale personalităţii, în care nu 
putem fi siguri de autenticitatea reacţiilor persoanei. Când se pune problema 
cunoaşterii trăsăturilor de caracter, de exemplu, subiecţii activează mecanisme 
de apărare, etaleazá doar.aparenţe în spatele cărora ascund trăsăturile auten- 
tice. Pentru evitarea acestor neajunsuri s-au înregistrat reacţiile subiecţilor în 
situaţii imaginate, pentru a releva aspecte ale personalităţii fără ca aceştia să 
conştientizeze scopul urmărit. În acest fel au apărut şi s-au dezvoltat testele 
proiective, majoritatea bazându-se pe concepţii psihanalitice. 

-Dar şi aceste instrumente prezintă dezavantaje, deoarece trebuie demon- 
strată corespondenţa dintre manifestările subiecţilor în situaţia imaginară şi 
cea reală, iar interpretarea presupune o teorie elaborată asupra motivatiei si a 
modului în care ea se exprimă (Cosmovici, A., 1972, 1985). : 


b. Există divergente în legătură cu metodele utilizate în psihologie, precum 
şi în legătură cu valoarea acestora. Fără a intra în analiza acestor puncte de 
vedere, subliniem faptul că tendinţa unanim acceptată este de împărţire a 
metodelor de cunoaştere în două categorii: metode clinice (observaţia, 
convorbirea, metoda biografică) si metode psihometrice sau experimentale 
(experimentul, testul şi chestionarul). eg | 

Diferenţa fundamentală dintre cele două categorii de metode apare în 
funcţie de scopul urmărit, de gradul de precizie şi obiectivitate în cunoaştere. 

Din punctul de vedere al scopului, metodele clinice îşi propun o cunoaş- 
tere cât mai amănunţită a persoanei şi explicaţia evoluţiei sale, în timp ce 
metodele psihometrice se orientează spre stabilirea rangului persoanei, poziţia | 
sa în raport cu o populaţie normală. Aceasta face ca orientarea predominantă 
în cazul metodelor clinice să fie cea calitativă, iar în cazul metodelor psiho- 
metrice — interpretarea predominant cantitativă. — —— - | 

În legătură cu gradul de precizie şi obiectivitate, metodele psihometrice — 
folosind verificări statistice riguroase = sunt mult mai exacte, specificándu-se 
de fiecare dată limitele de eroare. Metodele clinice prezintă un grad de 
obiectivitate şi precizie mai mic, deoarece sunt lipsite de criterii precise de 
interpretare, ele depinzând de subiectivitatea celui care face analiza. 

În psihologia aplicată se manifestă tot mai mult tendinţa de apropiere a 
celor două metode, îmbinarea ambelor categorii şi evitarea unilateralităţii, 
care nu poate fi decât dăunătoare. Interpretarea cantitativă şi calitativă a 
rezultatelor obţinute prin metode psihometrice oferă atât posibilitatea ierár- 
hizárii subiectilor in functie de performanţă, cát şi explicarea modului de 
obţinere a performanţei. Metodele clinice s-au perfecţionat, găsindu-se mij- 
loace de standardizare a interpretărilor şi comparații în condiţii mai exact 
determinate. | | i 


Metoda observației este una din cele mai vechi: metode utilizate in:cu- 
noaşterea psihologică, şi constă în urmărirea atentă şi sistematică a compor- 
tamentului unei persoane cu scopul de a sesiza aspectele sale caracteristice. 

Paralel cu desfăşurarea activităţilor curente, profesorii au posibilitatea 
realizării unor observaţii spontane, sesizând calitatea prestatiilor, greşelile 
cele mai frecvente care apar în rezolvarea unor probleme, manifestările de 
neatentie sau indisciplină etc. Noi trăim înconjurați de oameni, şi îi observăm 
constant, având câteva idei despre modul cum aceştia reacționează în unele 
situaţii. Interesant şi atractiv este faptul că ceea ce se constată se potriveşte 
cu ceea ce observatorii ştiu deja din propria experienţă, şi le este uşor să se 
exprime în legătură cu aceste constatări încă de la început. Dezavantajul 

constă în faptul că adesea credem că ştim deja multe despre un domeniu, că 
cercetarea nu mai este necesară pentru că faptele sunt evidente sau că o 
cunoaştere particulară este greşită pentru că nu este în concordanţă cu 
propria experienţă. | 

Dar, experienţa personală nu este totdeauna un bun indicator. Observațiile 
noastre sunt de obicei întâmplătoare, nu suntem sistematici, nu notăm fiecare 
incident, si nu-l descriem într-un mod obiectiv, impartial. Noi ne formăm 
impresii despre cum se comportă oamenii, ceea ce este uneori corect, uneori 
nu. Observațiile ocazionale ne conduc frecvent la concluzii greşite. Uneori 
suntem părtinitori şi interpretăm greşit ceea ce se întâmplă. Uneori observăm 
corect, dar ne amintim greşit sau doar parţial ; sunt momente când observăm 
un fapt, o situaţie sau un grup neobişnuit. Din aceste cauze, observaţiile 
ocazionale, chiar şi la cei mai grijulii oameni, nu pot înlocui observațiile 
sistematice prin care se urmăreşte identificarea fiecărei surse de eroare. 
Simpla percepţie a faptelor trebuie prelungită prin stabilirea semnificatiilor 
pe care acestea le poartă. În consecinţă, observatorul trebuie să clasifice şi să 
încadreze informaţia în anumite concepte ştiinţifice. | 

Trecerea de la observatia spontană la cea sistematicá presupune respec- 
tarea unor condiţii care vor. asigura înregistrărilor o precizie si o exactitate 
mult mai mari. 


ʻa. Orice bbservgis sided k de tos cu stabilirea cât mai exactă a 
ael propus - ce urmărim să observăm, care sunt aspectele comportării 
care interesează, în ce situaţii sau momente specifice se manifestă ele. 
Observarea elevilor în timpul desfăşurării activităţilor şcolare este dificilă şi 
consumă mult timp. Prima sarcină este de a decide ce trebuie înregistrat. 
Uneori este uşor să înregistrezi cum vorbeşte un elev, ce spune, dar fiecare 
act al vorbirii implică o inlántuire de cuvinte, o viteză a pronunțării, un ton 
folosit, un număr de pauze între cuvinte etc. În consecinţă, cercetătorii care 
studiază vorbirea analizează ore întregi două-trei minute de conversaţie. În 
timp ce discută, subiecţii folosesc. o varietate de feet si SERIEN mimice 
sau alte manifestări emoționale.: 

Pentru a realiza o observație reuşită este important să doddem ce aspecte 
ne interesează mai mult, si apoi să stabilim o metodă simplă de înregistrare a 
comportamentului observat. Realizarea unei grile de observaţie, a unei liste 
de rubrici care să faciliteze înregistrarea şi clasificarea datelor va contribui 
decisiv la selectarea unor aspecte semnificative. De ni în legătură cu 
centrare sau de filctiae, mobilitatea sau inertia, boltoni etc. Pe baza acestei 
grile de observație, simpla constatare a faptelor este urmată de un proces de. 
conceptualizare care va înlesni o integrare corectă a acestora într-un sistem 
de interpretare. 


b. Contactul prelungit cu elevii oferă profesorului posibilitatea realizării 
unor observații numeroase în condiţii cât mai variate. În acest fel se evită 

atribuirea unor trăsături pe baza unor observaţii întâmplătoare, ocazionale, şi 
ne putem lămuri asupra constanţei acestora. Nu este acelaşi lucru dacă un 
elev manifestă ocazional o atitudine agresivă faţă de un coleg sau un profesor 
pentru că s-a simţit frustrat într-o situaţie de joc sau de evaluare, sau dacă 
atitudinea se manifestă frecvent în majoritatea situaţiilor cu care acesta se 
confruntă. În primul caz putem vorbi de manifestări pasagere, care depind în 
mare măsură de situaţie, în cel de-al doilea caz de manifestări constante, 
determinate de structura sa psihologică. Constanţa comportamentului într-o 
mare varietate de situaţii reprezintă aspectul important care trebuie reţinut 
pentru interpretare. i 


c. În orice observaţie trebuie să notăm cát mai exact faptele şi să le sepa- 
răm de eventualele interpretări. Noi trăim într-un univers al semnificatiilor şi 
avem tendinţa involuntară de a aprecia conduitele altora pornind de la sine, 
utilizând măsuri proprii de evaluare. Acest aspect devine evident atunci când 
îi apreciem pe alţii prin contrast. De exemplu, o persoană foarte meticuloasă 
şi ordonată vede prin contrast absenţa acestor însuşiri la ceilalţi, le exagerează 
importanţa şi semnificaţia lor reală. DA 

Utilizând observaţiile curente, fiecare profesor îşi formează o imagine despre 
elevi. In formarea acestei imagini el este înclinat să generalizeze pornind de 
la sine sau de la rezultatele pe care elevul le obţine la disciplina sa. Aceastá 
opticá trebuie sá fie atenuatá prin reunirea informaţiilor: obţinute de la pro- 
fesori diferiţi, care să contribuie la formarea unei imagini unitare. Fişa şcolară 
este un instrument cu ajutorul căruia putem sintetiza informaţia ‘relevantă 
despre elev şi obţine o imagine autentică a acestuia. | j 

Este important să se stabilească o metodă simplă de înregistrare a compor- 
tamentului observat, iar observatorii trebuie să fie în acord cu ceea ce se 
întâmplă. De exemplu, categoria „prietenie” nu este prea folositoare pentru a 
fi observată, pentru că adesea este dificil să decizi dacă un act este sau nu 
prietenesc. Din această cauză observatorii vor folosi mai ales categorii speci- 
fice, cum ar fi „zâmbetul adresat unei persoane”, „oferta de a împrumuta. 
anumite obiecte” etc. Pe baza lor, ei pot decide mai târziu dacă acestea sunt 
sau nu indicatori ai prieteniei; | | 

Observatia nu se încheie după înregistrarea datelor, ci continuă cu inter- 
pretarea acestora pentru a diferenţia aspectele caracteristice de cele aparente, 
neesenţiale. Interpretarea corectă se va putea realiza numai prin raportarea 
unei conduite la ansamblul informaţiilor consemnate. Pentru uşurarea inter- 
pretárii se poate apela la tabele de analiză a comportamentului ?, : 

Ín interpretarea observaţiilor trebuie să se ţină seama de situaţie, de atitu- 
dinile subiectului, pentru a nu scăpa motivaţia actelor de conduită. Pentru 
clarificare, informaţii utile aduce metoda convorbirii. 


2. Un model este prezentat de I. Radu, în Psihologia educaţiei şi dezvoltării, Bucureşti, 
1983, p. 110. 

Convorbirea: este o conversație între două persoane, desfăşurată după 
anumite reguli metodologice, prin care se urmăreşte obținerea unor informaţii 
cu privire la o persoană, în legătură cu o temă fixată anterior. - c bia 

De la început vom preciza cá pentru a fi metodă ştiinţifică de cunoaştere, 
convorbirea trebuie să fie premeditatá, să aibă un scop bine precizat care să 
vizeze obiective psihologice şi să respecte anumite reguli. 

Convorbirea se poate desfăşura liber, fără o formulare anterioară a între- 
bărilor, sau standardizat, când întrebările sunt fixate dinainte şi nu pot fi 
modificate în timpul conversaţiei. Indiferent de forma sa, convorbirea trebuie 
să vizeze evidenţierea unor detalii referitoare la interesele şi aspiraţiile 
elevilor, trăirile lor afective, motivaţia diferitelor conduite, trăsăturile de 
personalitate ale acestora. 

Sunt mai multe aspecte de care trebuie să ţinem seama atunci când ili 
zám convorbirea, pentru a se asigura de veridicitatea şi autenticitatea datelor 
obținute : ay 
T câştigarea neehi elevilor, eliminarea oricăror merae care depinde 

„de tactul profesorului, de abilitatea acestuia de a-i convinge că nu există 
„riscuri, iar colaborarea nu poate fi decât benefică ; p 
- menţinerea permanentá a interesului in timpul convorbirii, care se va ` 
realiza. prin aprobarea relatárilor, evitarea unor atitudini critice care pot 
| provoca blocaje sau reacţii de apărare ; | 
- să existe o preocupare permanentă pentru stabilirea sinceritdfii ráspun- 
surilor, deoarece subiecţii manifestă tendinţa de a da răspunsuri care să-i 
“pună într-o lumină. favorabilă ; 
- in timpul convorbirii se vor observa SI ile şi expresiile subiectului, 
ceea ce va permite . decodificarea sensului afirmațiilor şi sinceritatea răs- 
' .punsurilor ; 
— se va evita adresarea unor întrebări sugestive, care — rezultatele 
în vederea obţinerii unor răspunsuri dorite ; 
— trebuie să existe o preocupare permanentă pentru menţinerea unui climat 
destins, de încredere reciprocă, pentru a evita instalarea emotivității, care 
„este o piedică importantă, mai ales atunci când se abordează probleme 

delicate care fac parte din intimitatea. persoanei ; e 

— . înregistrarea convorbirii se va face cu multă discretie, putându- se folosi 
„diferite mijloace: de înregistrare, însă se preferă notarea manuală, cât mai 
„fidelă, pentru a nu determina anumite! re(ineri în relatare. 


. Reuşita metodei este asigurată de măiestria şi experienţa practică î în dirijarea 
conversatiei şi de cunoştinţele teoretice din domeniul psihologiei si pedagogiei. 
Interpretarea rezultatelor nu ridică probleme deosebite atunci vama convor- 
birea a fost bine proiectată şi dirijată. EE 


“Chestionarul este un set de întrebări, bine organizate şi structurate pentru 
a obține date cât mai exacte cu privire la o persoană i sau un grup de per- 
soane, şi ale căror răspunsuri Sunt consemnate în scris. 

Este cea mai obişnuită metodă de colectare a.datelor, care se:bazează pe 
autoraportările subiecților la propriile lor percepții, atitudini: sau compor- 
tamente, mai ales atunci când investigația cuprinde o populaţie mai largă. 
Elevii pot fi întrebaţi în legătură cu percepțiile lor asupra agresivităţii cole- 
gilor sau în legătură cu propriul lor comportament declanşat de vizionarea 
programelor TV. În toate aceste cazuri, datele de bază sunt raportárile proprii 
ale indivizilor, despre gándurile, sentimentele $i acţiunile lor. — T 

Marele avantaj al chestionarului este că valorizează introspec[ia şi prin 
aceasta investigatorul măsoară percepții, atitudini şi emoţii subiective. Acestea 
pot fi reperate şi indirect, prin observaţie, dar, după cum am constatat anterior, 
deseori legăturile dintre comportament şi unele stări interne nu sunt reale. 
Orice studiu care solicită informaţii despre stările interne, trebuie să utilizeze 
tehnica autoraportării, deoarece va fi foarte dificil pentru observator să exprime 
ce simte o altă persoană fără a apela la autoraportările persoanei respective. 

Principalul dezavantaj este că nu suntem siguri dacă persoanele dau rapor- 
tări ale propriilor simtiminte. Tendinţa de faţadă pe care subiecţii o manifestă 
îi determină să-şi ascundă sentimentele şi atitudinile care nu sunt acceptate 
social (cum ar fi prejudecățile rasiale), şi să ofere răspunsuri cât mai dezi- 
rabile. Acest dezavantaj este sporit în cazul chestionarului faţă de convorbire 
deoarece, neexistând un contact direct cu subiectul, nu avem nici un indiciu 
asupra sincerităţii răspunsurilor. | P 

Pentru a evita cát mai mult aceste surse de eroare este indicat ca elaborarea 
chestionarelor si verificarea valorii acestora să fie realizată de specialişti. 
Elevii vor cauta să facă o bună impresie profesorilor, aşa încât valoarea răs- 
punsurilor este îndoielnică. Din această cauză, în şcoală profesorii vor utiliza 
metoda convorbirii pentru a colecta date prin autoraportare. : 


Metoda biografică sau anamneza constă în analiza datelor privind 
trecutul unei persoane şi a modului ei actual de existenţă. oy 
Metoda poate fi utilizată cu succes în cunoaşterea psihologică a elevilor, 
fiind, o radiografie a dezvoltării psihice a copilului, în care sunt evidenţiate 
cele mai importante momente din viaţa acestuia, aspecte care îşi pun amprenta 
asupra evoluţiei sale. Biografia pune în valoare specificul unei persoane, 
orientările sale, sensurile particulare pe care la capătă diversele momente ale 
existenţei (Cosmovici, A., 1977). Investigația biografică oferă o mare obiec- 
tivitate informaţiilor, acestea fiind oferite de subiect sau de persoane apropiate 
acestuia. Examinarea modului concret de reacţie a unui subiect în condiţiile 
vieţii obişnuite oferă o imagine corectă asupra specificului său, „nedistor- 
sionat de ambianța artificială a examenului psihologic”. ( Cosmovici, A.,1996). 
Există mai multe procedee specifice metodei biografice : analiza unor 
documente (documente şcolare, fişe medicale etc.), analiza produselor acti- 
vitáfii (caiete de teme, desene, produse realizate în cadrul activităţilor practice 
etc.), la care H. Thomae adaugă analiza cursului vieții (povestirea de către 

subiect a întregii sale vieți) şi analiza unor microunități biografice (descri- 
erea activităţilor unei zile de muncă, a unei zile libere sau a unei zile de 
vacanţă). 

„Indiferent de .tehnica folosită pentru achiziţionarea informaţiilor, acestea 
trebuie consemnate cu precizie şi vor viza câteva aspecte importante : starea 
civilă a părinţilor, antecedentele mamei şi tatălui, numărul copiilor, rangul 
copilului în familie, situaţia materială, atmosfera familială, antecedente fizio- 
logice, ale copilului (naştere, alimentaţie, dezvoltare psihomotorie, boli etc.), 
studiul cronologic al vieţii (comportarea în familie, şcoală, bilanţul achiziţiilor 
şcolare, preocupările din timpul liber etc.). 

Pentru a se evita omisiunile, a apărut necesitatea elaborării unui ghid de 
anamneză care să indice toate datele care trebuie cunoscute pentru a ne forma 
o imagine cât mai'completă asupra subiectului’. 

Problema centrală a metodei biografice nu este obţinerea datelor, ci 
interpretarea acestora. Psihanaliza, în încercarea de a interveni în ajutorul. 
individului prin reconstituirea trecutului său, apelează la anamneză ; însă 
interpretările sale sunt reductioniste, oferind explicaţii numai prin prisma 
unor conflicte de natură sexuală. Au existat si alte încercări de valorificare a 
datelor anamnezei, însă un model sistematic de interpretare este realizat de 
profesorul german H. Thomae. Acesta schijeazá 29 de categorii care pot fi 
utilizate. în analiza materialului biografic, printre care: categorii formale 
(referitoare la forma exterioară a comportamentului), categorii cognitive (care 
se referă la modul de percepere a lumii), tematici ale existenţei (care se referă 
la direcţiile orientării persoanei), tehnici ale existenţei (moduri de reacţie la 
solicitările ambianţei). | 
, În concluzie, subliniem resursele bogate ale metodei biografice, cu aju- 

torul căreia putem culege date referitoare la motivaţia subiectului, modul 

de reacţie, temperament. Dificultatea metodei constă în obiectivitatea cotării 
şi a sesizării esenţialului, fiind utilă în diagnosticul psihopedagogic numai 
dacă datele furnizate de ea vor fi supuse interpretării. 


Metoda testelor, deşi este una dintre cele mai folosite metode pentru cu- 
noaşterea psihologică a persoanei, nu se recomandă a fi utilizată decât de 
specialişti şi atunci cu mare prudenţă, interpretarea rezultatelor făcându-se 
numai în funcţie de valoarea diagnostică a testului. Funcţia principală a 
testelor psihologice este de a măsura diferențele dintre indivizi sau dintre 
reacţiile aceluiaşi individ în diferite situaţii. Cu ajutorul testelor putem obţine, 
într-un timp relativ scurt, informaţii destul de precise, cuantificabile şi obiec- 
tive despre caracteristicile psihologice ale subiectului testat cu ajutorul cărora 
se poate formula un pronostic. .. : 


3. Profesorul A. Cosmovici a publicat un ghid de anamneză detaliat, care poate fi utilizat 
pentru studierea elevilor. Vezi A. Cosmovici şi M. Caluschi, Adolescentul şi timpul 
său liber, Junimea, Iaşi, 1985, pp. 73-74. 

Există numeroase definiţii date testului, deosebirile dintre acestea fiind în 
funcţie de aspectul esenţial, care este evidenţiat. Majoritatea acestor definiţii: 
pun accentul pe aspectele legate de precizie 

Într-o definiţie sintetică, testul reprezintă o probă standardizată din 
punctul de vedere al sarcinii propuse spre rezolvare, al condițiilor de aplicare 
şi instrucțiunilor date, precum şi al modalităţilor de cotare şi interpretare a 
rezultatelor obținute. i Ai 

Dezvoltarea testelor psiholopice a fost determinată de necesităţi practice, 
printre care şi cele legate de problemele educaţiei şi ale şcolii. În acest dome-. 
niu s-a pus problema orientării şcolare şi profesionale, clasificarea elevilor în: 
funcţie de abilităţile lor, diferenţierea instrucției în funcţie de aceste abilităţi, 
identificarea retardului mintal şi selecţia copiilor pentru şcolile speciale. 
Elaborarea unui test presupune o activitate de cercetare laborioasă prin care 
. Se stabilesc structura internă a testului, aspectele psihologice care pot fi măsu- 
rate cu ajutorul acestuia, sistemul de evaluare şi valoarea pe care testul o are: 
pentru cunoaştere şi predictie. Deoarece testele ca mijloace de psihodiagnostic . 
s-au dezvoltat într-un ritm accelerat, utilizându-se în prezent în practica 
psihologică peste 10.000 de teste, este dificilă realizarea unei clasificări care: 
să surprindă cele mai sensibile diferenţe pe baza criteriilor care se iau în 
„consideraţie pentru o clasificare generală. Fără a intra în amănunte, consi- 
derăm suficientă prezentarea unei clasificări în detaliu a testelor psihologice, 
care este utilă şi eficientă din punct de vedere practic. În acest fel putem 
distinge următoarele categorii de teste : Nox 


* teste de inteligenţă şi dezvoltare mintală, care măsoară aptitudinea cogni- 
tivă generală şi nivelul atins în dezvoltarea caracteristicilor intelectuale : 
* teste de aptitudini şi capacităţi, care au fost elaborate pentru măsurarea 
aptitudinilor de grup şi specifice ; | ; 
* teste de personalitate, care măsoară însuşiri de temperament şi caracter, 
acestea fiind împărțite în două categorii : 
l. teste obiective de personalitate, care-şi propun obținerea unor date 
cuantificabile, cât mai puţin influențate de interpretările subiective, şi 
evitarea tendinței de faţadă a subiecţilor în momentul elaborării rás- 
punsului, deoarece aceştia nu conştientizează aspectele personalităţii. 
vizate de test; | 
2. tehnici proiective, care valorizează mecanismul de proiecţie în cunoaş- 
terea psihologică a persoanei, trecând peste vigilenta conştiinţei, in 
încercarea de a studia inconştientul ; | 
* teste de cunoştinţe sau docimologice, care măsoară nivelul cunoştinţelor 
acumulate de subiecţi şi servesc ca modalitate de examinare şi notare. 


Trei aspecte sunt importante în legătură cu utilizarea testelor în şcoală : 


N diagnosticul $i tratamentul dificultăţilor educaţionale ; 
2. selecţia şi repartizarea elevilor nivelului educaţional potrivit abilităţilor lor ; 


— 

3. validarea psihometricá, identificarea testelor care pot să-şi aducă o contri- 
butie importantă în psihologia educaţiei ; 


1. Diagnosticul presupune identificarea surselor care generează diferite 
probleme (copii care nu învaţă bine din motive necunoscute profesorului sau 


copii care manifestă comportamente neadecvate, întrerup ora, deranjează pe 


ceilalti).. Acesta este similar unei descrieri sau etichetări a sursei problemei. 
Logica ce stă la baza folosirii testelor în diagnostic este obţinerea unei 


“cantităţi maxime de informații psihologice folosind un număr minim de teste. - 


Acest obiectiv este atins prin măsurarea aptitudinilor principale, a factorilor 
de personalitate şi motivaționali. Aceasta se bazează pe modelul psihometric 
propus de Cattell (1957), care afirmă că un comportament poate fi prezis pe 
baza corelaţiilor multiple ale factorilor din aceste trei domenii (motivaţie, 
personalitate, aptitudini). Deci, orice subiect ar trebui testat în aceste trei 
domenii. | 

“Pentru identificarea sursei unei dificultăţi educaţionale, se recomandă la 
început aplicarea unui test de inteligenţă. Dacă rezultatele sunt slabe, atunci 
dificultăţile sunt cauzate de nivelul scăzut de inteligenţă. În caz contrar, sursa 


dificultății trebuie căutată în altă parte, investigându-se abilităţile specifice: 


(abilităţi verbale, non-verbale, atenţie, memorie etc.). Dacă şi în acest caz 
rezultatele sunt bune, atunci cauza problemei trebuie căutată în factorii moti- 
vationali sau de personalitate. 

“Testarea este doar unul din aspectele diagnozei. După ce problemele au 
fost identificate, următorul pas este intervenţia, care în psihologia educa- 
tionalá constă fie în alegerea nivelului adecvat de educaţie (şcoli speciale), 
fie în rezolvarea problemelor prin consiliere psihologică (probleme sexuale, 
familiale etc.).. - j | 

Existá cáteva obiectii aduse testelor psihologice : 


a. Testarea psihologică presupune etichetarea unui individ, fapt care poate 
^ 'avea consecinţe negative, dăunătoare subiectului. De exemplu, dacá un 
copil este categorizat ca având o inteligenţă scăzută, iar acest lucru va 
- fi cunoscut de profesor, acesta din urmá poate sá renunte la sarcina sa 
didacticá, consideránd-o imposibilá. Problema este valabilá si in cazul 
testelor de personalitate. Aceste aspecte impun folosirea cu precauţie a 
- testelor şi o mare responsabilitate in.comunicarea rezultatelor. 
b. Testele psihologice nu sunt suficient de valide pentru a fi folosite in 
"luarea unor decizii individuale. Datorită variaţiei lor, testele sunt 
instrumente care se referă la grupuri de oameni sau indivizi tipici, de 
aceea atunci când 'rezolvăm un caz particular metoda testelor trebuie 
completată cu altele de tip clinic. 


. 2. Testele psihologice în selecţie. Fiind instrumente de grup, testele îşi 
găsesc cel mai bine aplicaţia în selecţia nivelului educaţional şi sunt mult mai 
bune decât interviurile sau recomandările profesorului. Pentru realizarea 

selecţiei se vor utiliza teste specifice domeniului educaţional, a căror validitate 
a fost anterior verificată. Se va ţine seama de faptul că între factorul de inte- 
ligentá şi motivaţie există corelaţii destul de mici, ceea ce presupune utilizarea 
pentru selecţie a unei baterii de teste prin care investigația să vizeze domeniile 
amintite anterior. | 


3. Prin perfectionarea si validarea lor, testele pot sá aducá o contributie 
importantá la identificarea factorilor ce conduc la succes sau eşec, deci la 
dezvoltarea teoriilor din domeniul psihologiei educationale. De exemplu, 
testul EPI (Eysenck Personality Inventory) poate fi pus in relatie cu perfor- 
manta academicá. Astfel, introversiunea si instabilitatea emoţională corelează 
foarte puţin cu performanţa, în timp ce extravertiţii, mereu în căutare de 
stimulare, sunt plictisiţi de sarcinile şcolare, iar indivizilor puternic stabili 
emoţional nu le pasă prea mult de eşecurile academice, astfel încât să depună 
efortul necesar corectării lor. 


3. De la evaluarea psihometrică 
la evaluarea potenţialului de învăţare 


Aceste două sisteme de evaluare, metoda psihometrică (Statistică) şi 
metoda evaluării potenţialului de învăţare (dinamică), au fost percepute anta- 
gonist. Explicaţia rezidă în apariţia unei noi paradigme care se opune unei 
practici tradiţionale îndelung aplicate. 

Bosco Dias (1991) consideră că cele două metode răspund unor probleme 
diferite şi de aceea ele trebuie să existe şi să se completeze reciproc. Această 
luare de poziţie deschide noi orizonturi în domeniul evaluării psiho-educative 
a individului şi lărgeşte semnificativ posibilitatea aprofundării cunoştinţelor 
noastre despre individ înainte de a planifica intervenţiile necesare ameliorării 
nivelului său funcţional. 

Necesităţile practice impun alegerea avantajelor fiecărei metode şi găsirea 
căilor de conciliere, Această tendință a fost sugerată de Scheffer (1977) şi 
constă in relationarea cognitiv-afectiv, găsirea unor puncte comune, decât 
accentuarea diferenţelor. Această deschidere intenţionează apropierea cogniti- 
vului de afectiv. 


Metodele psihometrice se axează pe ceea ce este stabil în funcţionalitatea 
şi performanţa individului. Ele oferă posibilitatea predictiei nivelului de 
funcţionalitate într-o varietate de situaţii individuale şi sociale. Această 
predictie nu este urmată de posibilitatea unei intervenţii majore şi inducerea 
unor modificări, şi nu exprimă o mare credibilitate în posibilitatea de a obţine 
schimbări semnificative în funcţionalitatea individului, Metoda nu încearcă 
să evalueze ceea ce se schimbă, ci mai degrabă ceea ce rămâne stabil şi 

„posibil de a fi prevăzut. Instrumentele sale, cele mai des utilizate în psiho- 

logie, sunt testele cu ajutorul cărora se fac predicții şi se iau decizii asupra 
posibilităţilor de intervenţie. Metoda rămâne tributară contextului biogenetic 
şi admite că individul este dotat cu caracteristici stabile, iar comportamentele 
sale rămân constante. Metoda psihometrică constă în determinarea stadiului 
actual de funcţionare a individului. Când mediul este static şi previzibil, 
performanţa individului este la fel. Dar, într-o lume dinamică, în continuă 
schimbare, performanţa depinde mult de capacitatea lui de adaptare. 


"Evaluarea potenţialului de învăţare oferă posibilitatea construirii şi exer- 
sării unor sarcini urmărindu-se evoluţia subiecţilor în rezolvarea ei. Metoda 
de evaluare dinamică are ca scop evaluarea proceselor psihice, şi oferă 
multiple posibilităţi de a descoperi aspectele individuale ale funcționali- 
tátii umane. Evaluarea potenţialului de învăţare, contrar psihometriei, nu se 
bazează pe ceea ce subiecţii au învăţat înainte, nici pe dezvoltarea genetică a 
acestora, ci propune sarcini de învăţare specifice, pentru a se cunoaşte profitul 
pe care pot ei să-l obţină. Evaluarea potenţialului de învăţare se bazează pe ceea 
ce poate să înveţe un subiect. Inteligența este considerată ca o aptitudine care 
permite să se profite de experienţele învăţării propuse de mediu. 

Cele două tendinţe sunt complementare în examenul psihologic. Testele 
permit evaluarea a ceea ce poate face un subiect în momentul administrării 
testului, evaluarea: potenţialului de învăţare ne permite se estimám mx 
subiectul este capabil să învețe. 

Scopul examenului psihologic este de a cunoaşte ce a devenit un subiect 
în funcţie de trecutul său şi de a pune în evidenţă resursele de care dispune 
pentru ameliorarea şi modificarea traiectoriei dezvoltării sale. | 

Metodele folosite în evaluarea potenţialului de învăţare permit mai întâi 
precizarea resurselor subiectului, şi apoi îl ajută să le folosească. 

Termenul de. potenţial de învăţare este un termen generic, pentru a 
desemna capacitatea de învăţare. Acest termen apare ca un concept de bază 
care permite să se introducă învăţarea înaintea testării. Este vorba aici de un 
răspuns dat psihometriei, care, pentru a evalua subiecţii, pleacă de la prin- 
cipiul că toţi indivizii au şanse egale în confruntarea cu sarcinile propuse. În 
cazul evaluării potenţialului de învăţare, evaluarea este precedată de învăţare, 
în sensul egalizárii situaţiei de plecare a subiecţilor înaintea evaluării. Învă- 
tarea nu va mai avea aceleaşi efecte asupra subiecţilor. Capacitátile diferite 
de invátare vor fi evaluate în termeni de potential de învăţare mai mare sau 
mai mic. Acest potential de învăţare va fi folosit pentru a se face inferente 
asupra unor concepte ca: educabilitatea inteligentei (Budoff, 1987), zoná 
proximá de dezvoltare (Campione, Brown, Ferrara, 1984) sau modificabili- 
tatea cognitivá (Feuerstein, 1980). 

Într-o manieră generală, în evaluarea potenţialului de învăţare se caută să 
se evalueze viteza învăţării, capacităţile de conservare şi transfer ale învăţării. 
Se caută, de asemenea relaţiile dintre acestea şi capacităţile viitoare ale învăţării. 

Pentru evaluarea cantitativă şi calitativă a potenţialului de învăţare se folo- - 
sesc două procedee: 
a. Antrenamentul în timpul testului, procedeu utilizat de Budoff şi Hamilton 
(1976) şi Ionescu, Jurdan şi Alain (1984-1985). Procedeul constă in corec- 

tarea şi antrenarea subiectului imediat după o soluţie greşită. După această 

fază, urmează evaluarea în care se oferă subiectului un număr de itemi pe 
care trebuie să-i rezolve fără asistenţă. Ceea ce este important în această 
procedură, este faptul ca subiectul să-şi manifeste aptitudinea de a stăpâni 
şi aplica principiile învăţate în timpul evaluării. 
b. Procedeul pretest-inváfare-post-test, cuprinde trei faze: 
- Jaza pre-test, care constă în obţinerea unei evaluări de bază a funcţiilor 
. actuale, şi este asemănătoare testului psihometric uzual ; 

- faza învăţării, care constă în a expune subiectului condiţiile ce favori- 
zează reuşita sarcinii propuse. În această fază se dau ajutoare care-i 
permit să avanseze spre rezolvarea problemei, sau să înveţe strategii 
de utilizat pentru rezolvare, sau să-şi corecteze comportamentul cog- 
nitiv inadecvat faţă de problemă; 

- faza post-test, constă în verificare efectelor învăţării. 

Ambele proceduri nu se diferenţiază între ele după avantaje şi dezavantaje 
specifice, antrenamentul fiind important indiferent de procedura folosită. 
Budoff (1976) subliniază câteva avantaje ale antrenamentului pentru subiect: 
înțelegerea naturii şi exigenţelor sarcinilor, mai ales dacă ele nu coincid 
cu orientarea cognitivă şi culturală a subiectului, şi egalizarea diferențelor 
datorate experienţelor precedente. 

Primul procedeu este preferabil când subiectul are dificultăţi în realizarea 
sarcinilor propuse în faza pre-test al celui de-al doilea procedeu, sau când 
există reacţii de frustrare în această fază. | | 

Dacá din punct de vedere al procedeelor utilizate nu sunt divergente majore, 
acestea apar în legătură cu evaluarea cantitativă sau calitativă a potenţialul 
de învăţare. 

Tendinţa cantitativă (Brown, Ferrara, 1987). În faza de învăţare se furni- 
zează subiectului ajutoare standardizate, care devin din ce în ce mai explicite 
pe măsura rezolvării sarcinii până la criteriul reuşitei. Acest ajutor stan- 
dardizat şi graduat este un criteriu care permite diferenţierea subiecţilor în 
funcţie de capacitatea de învăţare. Se caută o măsură cantitativă a efectelor 
învăţării, având ca obiectiv studierea componentelor inteligenţei şi influenţa 
acestora asupra capacităţii de învăţare a subiecţilor. ri 

Tendința calitativă (Feuerstein, 1985). În faza de învăţare intervenţia nu 
este standardizată, ci este adaptată la nevoile şi dificultăţile specifice subiec- 
tului, şi se oferă un ajutor adaptat situaţiei sale particulare. 

Aceste două tendinţe, după Lidz şi Thomas (1987), se exclud reciproc, 
deoarece nu este posibil să fii un mediator responsabil şi în acelaşi timp să 
urmăreşti o procedură standardizată. 

Ambele tendinţe au în comun antrenamentul sau învăţarea bazată pe 
analiza sarcinii. Tendinţa cantitativă este centrată mai mult pe sarcină, pentru 
a da ajutoare standardizate şi graduate, în timp. ce tendinţa calitativă nu 
renunţă la analiza sarcinilor, dar ajutoarele se adaptează la reacţiile specifice ` 
ale subiecţilor în situaţia de evaluare. 


. 4. Fişa psihopedagogicà 


Fişa psihopedagogicá este un instrument practic, care permite desfăşurarea 
unor acţiuni programate la nivelul fiecărui elev, sistematizarea informaţiilor 
privind personalitatea sa, care serveşte. drept centralizator al tuturor datelor 
de care profesorul dispune. În fişă vor fi înscrise date culese din documentele 
şcolare sau obţinute pe baza observaţiilor şi convorbirilor cu elevul, cu pro- 
fesorii, a vizitării copilului la domiciliu, a tuturor informaţiilor obţinute de la 
părinţi, de la colegi şi de la oricare altă persoană. 

Din punct de vedere funcţional, fişa psihopedagogică este un auxiliar al 
“profesorului diriginte în organizarea activităţii de cunoaştere a elevului, 
indicându-i extensiunea şi conţinutul acestei activităţi. Organizarea fişei în 
capitole şi subcapitole reprezintă un plan de sistematizare a informaţiei şi un 
indicator al problemelor care trebuie abordate. Prin caracteristicile sale, fişa 
psihopedagogică permite aprecieri calitative asupra trăsăturilor de persona- 
litate ale copilului, cât şi asupra factorilor care exercită influenţă asupra 
formării acestuia (Holban, Ion, 1972). Datele obţinute prin diferite metode 
de investigaţie se inserează în capitolele fişei, apreciindu-se măsura în care 
ele exprimă o caracteristică de mediu sau de conduită a copilului. Aprecierile 
se vor face avându-se in vedere intensitatea (aspectul cantitativ) şi permanenţa 
în timp (constanta) a aspectelor evaluate. 

Pentru a avea o imagine mai clară, considerăm necesară prezentarea 
schematică a structurii fişei psihopedagogice, a capitolelor şi subcapitolelor 
acesteia. 


[. Date personale Selmin 
Numele. şi prenumele, data naşterii, locul naşterii, domiciliul actual, 
şcoala urmată în prezent, şcoli urmate anterior. 


- II. Mediul familial 

. Numele şi profesia tatălui, manete şi profesia mamei, relaţii dintre părinţi, 
nivelul de educaţie, fraţi, surori (vârstă, ocupaţie), alte persoane care locuiesc 
împreună cu familia, condiţii de locuit, condiţii materiale şi nivelul cultural 
al părinţilor, influenţe extrafamiliale. 


III. Starea de sănătate 
Antecedente ereditare, antecedente personale, starea generală a sănătăţii, 
menţiuni medicale cu importanţă pentru procesul de învăţământ. 

IV. Rezultate şcolare şi preocupări ale elevului 


Mediile generale din ultimii ani, obiectele la care a obţinut notele cele 
mai bune/slabe, succese deosebite (competiţii, cercuri etc.), preocupări în 
afara şcolii, factori explicativi ai reuşitei/nereuşitei şcolare. 


V. Date asupra structurii psihologice 


|. Aptitudini şi capacități intelectuale — atenţie, inteligenţă, capacitatea de 
memorare, limbajul, creativitatea. 


2. Trăsături de caracter — sárguintá, organizarea eficientă a studiului, disci- 
plina în clasă, colegialitate, modestie. 


3. Trăsături de temperament — extravertit sau introvertit, energic, activ, 
emotiv, sentimental, rece, sensibilitate afectivă redusă. 


VI. Caracterizare sintetică 

Nivelul pregătirii şcolare 

Nivelul inteligenţei 

Aptitudini sau interese speciale 

Trăsături de caracter mai pregnante 

Particularităţi temperamentale dominante 

Orientare şcolară şi profesională (dorinţa părinţilor, aspiraţiile realiste ale 
elevului, părerea profesorului) 


7. Recomandări de ordin pedagogic (precizarea unor obiective educaţionale 
concrete si a intervențiilor educative oportune) 


oO uw ROD£€C 


ÎNTREBĂRI: 


1. Argumentaţi dificultăţile cunoaşterii psihologice a elevilor. 


2. Selectaţi un elev cu un comportament deosebit faţă de grup şi justificati care sunt 
asemănările şi deosebirile care v-au făcut să faceţi această alegere. 


3. Care sunt avantajele pe care vi le oferă cunoaşterea psihologică a elevilor şi cum 
credeţi că puteţi colabora cu un specialist pentru soluţionarea acestor probleme. 


4. Ce argumente puteţi aduce pentru trecerea de la evaluare psihometrică la evaluarea 
potenţialului de învăţare. 


5. Încercaţi elaborarea unei diagrame a instruirii urmărind o ierarhie a procesului de 
învăţare la disciplina pe care o predati pentru un an de studiu ales. 


| Capitolul V 
Devierile comportamentale 
si combaterea lor 


Tiberiu Rudicá 


1. Precizări terminologice - 


O discuție asupra devierilor comportamentale la elevi pretinde realizarea 
mai întâi, a unor considerații asupra termenilor conecşi de „adaptare”- 
-„dezadaptare”. Adaptarea reprezintă, se ştie, însăşi condiția vieții. Ori de 
câte ori organismul este supus acțiunii unor agenți stresanți (de exemplu 
intoxicație, infecţie microbiană, o emoție puternică etc.), el îşi mobilizează 
mecanismele de apărare spre a face faţă acestor agenti stresanti. Există adap- 
tare, spune J. Piaget (1965), atunci când organismul se transformă în funcție 
de mediu, iar această transformare are ca efect un echilibru al schimburilor 
între mediu şi el, favorabil conservării sale. Potrivit concepției lui J. Piaget, 
cu viața psihică se petrece un fenomen asemănător. Aşa cum organismul 
recurge la permanente schimburi cu mediul înconjurător, pentru a rămâne în 
acord cu acesta şi pentru a menţine echilibrul mediului său interior, tot aşa 
sistemul psihic uman nu-şi poate asigura unitatea internă şi armonia cu exte- 
riorul, decât dacă dovedeşte plasticitate comportamentală: pe de o parte, o 
sincronizare cu cerinţele mediului în limitele resurselor individuale, respectiv 
o modificare a comportamentului persoanei în funcţie de exigenţele mediului 
socio-cultural („acomodare”), iar pe de altă parte, o transformare a condiţiilor 
mediului în funcţie de scopurile şi aspiraţiile individuale ale persoanei 
(, asimilare"). Aceste două moduri de acţiune, interdependente, se. combină 
fără încetare pentru a menţine starea de echilibru la un nivel cât mai stabil. 
Adaptarea de tip psihologic presupune, aşadar, asimilarea de noi cunoştinţe 
şi valori, dar şi renuntári la atitudini sau valori personale, care se dovedesc 
nefunctionale (pentru că sunt considerate inacceptabile de către societate). 
Atât mediul familial, cât şi cel şcolar, iar apoi cel profesional şi social, îl 
obligă pe copil să se supună acestui comportament continuu de adaptare şi 
remodelare în funcţie de cerinţele şi exigenţele specifice mediilor respective. 

Din perspectivă piagetiană, dezadaptarea desemnează situaţia opusă celei 
prezentate mai sus, respectiv incapacitatea persoanei de a realiza, în mod 
echilibrat, procesele de „asimilare” şi „acomodare”. Caracteristic persoanei 

dezadaptate este ignorarea constantă sau respingerea voită a cerinţelor şi 
exigenţelor exterioare, supralicitând în schimb dorinţele si trebuintele indi- 
viduale. Poate fi însă si situaţia inversă, prezentă mai mult în cazuri extreme 
(patologice), când persoana ajunge să fie atât de dezamăgită de ea însăşi, 
încât îşi ignoră orice opţiuni sau preferinţe personale, lăsându-se „în voia 
sorții”, 

Prin urmare, putem spune că o persoană este cu atât mai bine adaptată, cu 
cât are mai frecvente şi mai profunde schimburi interpersonale echilibrate cu 
ceilalţi din jur şi cu diferiţi factori ai ambianţei sociale (instituţii, organizaţii, 
sisteme normative etc.). În alţi termeni, comportamentul adaptativ exprimă, 
din perspectivă psihologică, „eficienţa sau gradul în care individul atinge 
standardele independenţei personale şi ale responsabilităţii sociale cerute 
de grupul social căruia îi aparţine” (Grossman, H.J., 5973, p. 11). 

Din perspectivă juridică, adaptarea presupune realizarea unei concordante 
intre cerintele si normele sociale, pe de o parte; si conduitele sau atitudinile 
individului, pe de altă parte. Pentru obtinerea acestei concordante, este necesar 
însă ca persoana să se supună unui proces voluntar (conştient) de aderare 
continuă şi dinamică la viaţa socială a grupurilor formale şi informale, realizat 
prin asimilarea de roluri sociale, norme morale, valori cultural-stiintifice, 
modele comportamentale. Normele sociale iau, de obicei, forma unor reguli 
de conduită, recunoscute si acceptate de colectivităţile umane. Norma conţine 
şi ideea de sancţiune, în cazul încălcării ei, fiind deci un mecanism de control 
al comportamentelor individuale în cadrul grupului. Se acordă, prin urmare, 
calificativul de conduită dezadaptată (sau deviantă) acelei atitudini care se 
abate de la normele acceptate în interiorul unui grup, al unei instituţii sau al 
unei societăţi, fapt care duce la conflicte între individul respectiv şi grupul 
Sau instituţia căreia îi aparţine. Delincventa este considerată o formă mai gravă a 
fenomenului de devianţă, ea reprezentând o faptă cu un caracter socialmente 
periculos, prevăzut de legea penală, şi care este săvârşită cu vinovăţie. 

Dezadaptarea şcolară poate fi considerată ca un aspect al dezadaptării 
sociale. O condiţie esenţială a adaptării şcolare o reprezintă realizarea 
concordantei între cerinţele obiectivelor instructiv-educative şi răspunsul 
comportamental adecvat al elevului față de acestea. Cu alte cuvinte, esența 
adaptării şcolare constă în ajustarea reciprocă a procesului de educaţie, pe de 
O parte, şi a caracteristicilor de personalitate ale elevului, pe de altă parte. 
Vom spune, prin urmare, că un elev este adaptat atunci când realizează, în 
egală măsură, adaptarea pedagogică (sau instructional) şi adaptarea rela- 
[ionalá. Primul tip de adaptare desemnează răspunsul adecvat al elevului la 
exigenţele de ordin instructiv, respectiv disponibilitatea acestuia de a-şi însuşi 
informaţiile transmise şi de a le operationaliza într-un mod eficient, creativ. 
In evaluarea adaptării de tip pedagogic trebuie luaţi, aşadar, in vedere . 
indicatori referitori la: gradul de operationalizare a cunoştinţelor însuşite ; 
nivelul de dezvoltare a aptitudinilor ; discordanţa între nivelul de performanță 

şi nivelul de aspirație; experienţa subiectivă a eşecului la învăţătură. Cel 
de-al doilea aspect al adaptării/dezadaptării, menţionat mai sus, se referă 
la capacitatea elevului de a relationa cu profesorii şi cu ceilalţi elevi, de a 
interioriza normele şcolare şi valorile sociale acceptate. Cu alte cuvinte, el 
exprimă orientarea şi stabilitatea atitudinilor elevului faţă de ambianța şcolară. 
Cele două perspective de abordare a fenomenului de adaptare/dezadaptare 
se completează reciproc: perspectiva juridică atrage atenţia asupra nor- 
mativităţii sociale care trebuie respectată, în timp ce perspectiva psihologică 
evidenţiază caracterul întotdeauna individualizat al comportamentului 
dezadaptat. Într-adevăr, actul deviant poartă, de fiecare dată, ,,pecetea" psiho- 
logică a personalităţii autorului lui (mai precis, el reflectă modul în care 
persoana respectivă îşi priveşte existenţa, felul în care se percepe pe sine în 
raport cu ceilalţi şi cu valorile sociale). Specialiştii sunt astăzi unanimi în a 
recomanda recurgerea la analiza psihologică în aprecierea actului deviant: 
,Ignorarea caracteristicilor psihologice ale omului, neglijarea personalităţii 
justiţiabilului, înseamnă a nu tine seama de fiinţa umană, care este partici- 
pantul activ al dramei judiciare, înseamnă depersonalizarea întregului proces 
judiciar” (Mira y Lopez, E., 1959, p. 5). 


2. Forme ale inadaptării școlare 
şi factorii care le explică 


Inadaptarea comportamentală a unor elevi vizează, în principal, tulburările 
. de relationare a elevilor în cauză cu părinţii, profesorii, colegii şi încălcarea 
regulilor colectivităţii şcolare sau extraşcolare. Paleta acestor tulburări este 
largă, ea cuprinzând atât modificări comportamentale mai puţin grave sub 
raport juridic (penal), dar supărătoare, de tipul: minciună, inconsecventá 
comportamentală, violenţe verbale, copiatul la ore, fumatul ostentativ, 
bruscarea de către băieţi a fetelor, refuzul de a saluta, diferite atitudini non- 
conformiste ; cât şi abaterile grave de la normele morale şi legislaţia penală, 
cum sunt: furtul repetat, vagabondajul, actele de spargere sau tâlhărie, 
consumul curent de alcool sau droguri, prostituție etc. Profesorii se confruntă 
de obicei cu tulburările de conduită mai uşoare, neinfractionale în sensul 
propriu al termenului ; dar destul de răspândite sunt, în ultimul timp, şi 
abaterile severe de conduită, care cer mult timp şi efort pentru a fi eradicate. 
Manifestările cu aspect predelictual şi cele infracţionale rezultă, de obicei, 
din interacţiunea unor cauze individuale şi sociale cu o serie de condiţii favo- 
rizante. Cauzele individuale atrag atenţia atât asupra unor posibile determinări 
ereditare (condiţii interne predispozante), cât şi asupra formării nefavorabile, 
la un moment dat, a personalităţii tânărului sub influenţa unor factori de 
mediu negativi, fapt ce duce la imprimarea în comportamentul său a unor 
orientări antisociale. Cauzele sociale vizează, de regulă, influenţele nocive 

ale situaţiilor concrete de viaţă în care s-a aflat tânărul înainte de comiterea 
conduitei deviante. Condiţiile favorizante cuprind, de fapt, acele împrejurări 
şi Situaţii externe care facilitează comiterea delictului (producerea faptei 
propriu-zise). Noţiunea de cauzalitate nu poate fi redusă, aşadar, în acest 
domeniu al deviantei comportamentale, la o singură cauză fundamentală, ci 
presupune un complex de condiţii, de acţiuni şi motivații particulare. Desigur, 
este greu de surprins ponderea acestor factori individuali, sociali şi favorizanţi 
în determinarea şi dezvoltarea conduitei deviante. Tendintei unor specialişti 
de a pune un accent prea mare pe rolul factorilor sociali (sau externi) îi 
răspund alţii, care atrag atenţia asupra faptului că factorii externi acţionează 
întotdeauna prin intermediul condiţiilor interne, neuro-psihice : „Orice 
fenomen psihic este determinat în ultimă instanţă de acţiunea externă, dar 
orice “acţiune externă determină actul psihic (deci şi actele deviante, n.n.) 
numai mijlocit, refractându-se prin însuşirile, stările şi activitatea psihică a 
persoanei care este supusă acestei acţiuni” (Bogdan, T., 1973, p. 17). 
Într-adevăr, numai aşa ne putem explica de ce dintre două persoane aflate în 
aceleaşi condiţii de mediu defavorizant (sau psihotraumatizant) doar una se 
hotărăşte să recurgă la conduite deviante (sau aberante). Când motivațiile 
individuale devin presante (de exemplu, dorinţa excesivă a persoanei de a 
obţine diferite satisfacţii prin bani, drog, sex etc.), „factorii ambientali de 
precipitare” pot inspira sau declanşa actul deviant, oferind mijloacele prin 
care delincvenţa se perpetuează. 

O discuţie pertinentă asupra cauzelor comportamentelor deviante la elevi 
pretinde, aşadar, o considerare simultană a celor trei grupe de factori, 
menţionate mai sus: tendinţele ereditare (condiţiile interne predispozante) se 
realizează şi se manifestă întotdeauna într-un mod diferit, în dependenţă de 
antecedentele dezvoltării individuale, de evenimentele copilăriei şi de mediul 
în care trăieşte copilul (sau tânărul în cauză). Fiecare caz de inadaptare 
şcolară are, prin urmare, o „istorie” proprie, care impune o interpretare 
psiho-genetică, dinamică şi funcţională a inadaptării şcolare. 

Pentru a fi luate măsurile profilactice necesare scăderii numărului de 
conduite deviante în şcoală, trebuie să punem în discuţie, fie şi succint, rolul 
factorilor individuali (sau interni) si al celor sociali (Sau externi) în deter- 
minarea acestor conduite. | ! 


A. Factorii individuali tin de capacitatea personală a fiecărui elev de a 
reacţiona, adică de resursele personale, de bogăţia şi calitatea „schemelor de 
adaptare” ; astfel, unii elevi au un potential mai mare de adaptare (de malea- 
bilitate, comunicare, acceptare a interdicţiilor, de toleranţă la frustrare), iar 
alţii unul mai redus (sunt mai rigizi, mai intoleranţi, mai putin permisivi in 
raportul cu ceilalţi). In general, aceşti factori individuali pot fi grupaţi in 
douá categorii: 1. factori constitutionali, dependenţi de zestrea ereditară şi 
de structura neuro-psihică a copilului (de exemplu, debilitate mentală, hiper- 
emotivitate, autism, tendinţe agresive etc.); 2. unele particularităţi ale 

personalităţii în formare (de exemplu, diferite tulburări de caracter, sau atitu- 
dini negative, formate sub influenţa unor factori defavorabili ai mediului). 
Spaţiul restrâns acordat acestui material nu ne permite să realizăm decât unele 
consideraţii succinte asupra factorilor menţionaţi. 


` 1. Determinările ereditare, deşi importante, nu trebuie să ducă la exage- 
rári de genul: „inadaptat prin naştere”, care favorizează un anumit „fatalism” 
educational. Adevărul este că factorii ereditari (sau predispozanti) acţionează 
nu direct, ci prin intermediul celor de mediu, care vor favoriza sau nu expri- 
marea acestor potenţialităţi ereditare. 


a. Deficienfele intelectuale. Se apreciază astăzi tot mai mult că întârzierile 
` mintale reprezintă o premisă a deviantei comportamentale, mai ales atunci 
când nivelul mintal scăzut se asociază cu tulburări afective şi cu condiţii 
defavorabile de mediu. Deficientele intelectuale exprimă, de regulă, 
dificultatea sau imposibilitatea celui în cauză de anticipare, pe plan mental, 

| a urmărilor inevitabile ale atitudinilor deviante adoptate. Altfel spus, ele 
exprimă slaba capacitate de a trăj anticipativ o serie întreagă de efecte sau 
“stări emotive, motiv pentru care persoana respectivă trăieşte mai mult „în 
“prezent”, sub presiunea tiranică a pulsiunilor şi trebuintelor sale primare. 


b. Modificări accentuate ale vieţii afective şi ale voinţei. Dintre aceste 
modificări, cu un puternic substrat ereditar, menţionăm : toleranța foarte 
scăzută la frustrare ; o pronunţată abilitate afectivă; un potenţial agresiv 
ridicat; indiferenţă afectivă (absenţa emoţiilor altruiste şi simpatetice). 


- Se ştie că sentimentul de frustrare exprimă starea noastră de disconfort 
în raport cu o trebuinţă sau aspirație care, din diferite motive, nu a - 
fost satisfăcută. Spuneam cu altă ocazie (1979, pp. 17-20) că oamenii 
au diferite praguri de rezistenţă la privare (frustrare), în funcţie de cât 
de mult sunt dispuşi să realizeze un dialog flexibil cu ceilalţi, respectiv 
de a face schimburi de valori materiale şi spirituale cu cei care îi încon- 
joară. Elevii „problemă” sub raport comportamental (disciplinar) sunt, 
de obicei, persoane încorsetate de egoism în interpretarea situaţiilor 
sociale, sunt persoane dominate de incapacitatea de a se detaşa de 
propriile trăiri şi tendinţe egocentrice, ceea ce le determină să creadă 
„că au numai drepturi, nu şi îndatoriri. Incapacitatea de a accepta o 
frustrare, un reproş sau sugestie constructivă îi face pe aceşti elevi 
să recurgă la încercări de satisfacere a trebuintelor lor egoiste pe alte 
căi decât cele legale. 


- “Labilitatea afectivă reprezintă una din caracteristicile personalităţii 
delincventilor, ea manifestându-se prin: sugestionarea rapidă în raport 
cu impresiile de moment formate ; reacţii imprevizibile (datorate insu- 
ficientei dezvoltări a autocontrolului afectiv); lipsa unei autonomii 
afective (determinate de o slabă dezvoltare a emoţiilor şi sentimentelor 
superioare, îndeosebi a celor morale). Despre labilul afectiv, cunoscutul 

specialist în domeniul psihologiei judiciare, Tiberiu Bogdan spune că 
este „un instabil emotiv, un element care în reacţiile sale trădează 
discontinuitate, salturi nemotivate de la o extremă la alta, inconstantá 
in reactii fatá de stimul..." (1973, p. 71). 


- Fenomenul de agresivitate, determinat de instabilitatea emotivá şi de 
o structură dizarmonicá de personalitate de tipul psihopatiei impulsive, 
stă la originea multor devieri comportamentale. Investigarea tendin- 
telor psihice ale delincventilor cu teste de personalitate (de exemplu, 
T.A.T., testul de frustratie al lui S. Rosenzweig etc.) a relevat faptul 
că foarte multi dintre minorii delincventi testati au dat răspunsuri de 
tip agresiv, care exprimă opoziţia şi intoleranta deschisă a acestora faţă 
de reguli (norme, cerinţe) şi faţă de ceilalţi din jur (Cristescu, M., 
1972, pp. 178-204). 


2. Desi nu se poate pune semn de egalitate intre ,caracteriali" si. delinc- 
venti, deoarece nu toti copiii cu tulburári de caracter devin delincventi, si nu 
toti delincventii au cunoscut (traversat) în copilărie sau adolescenţă o fază 
„Caracterială”, se constată totuşi faptul că, în numeroase cazuri, delincven(a 
juvenilă este precedată de tulburări de caracter care apoi, prin cronicizare, 
s-au fixat în structura caracterului respectivilor minori. Astfel, cercetători 
cum ar fi D. Lagache (1964), R. Mucchielli (1965), G. Basiliade (1978) etc. 
arată că un copil caracterial (cu un „caracter rău”) se prezintă adesea, în 
cadrul vieţii sociale, ca un inadaptat, ca un sociopat, deoarece el nu reuşeşte . 
să realizeze relaţii armonioase între el şi mediul social (datorită educaţiei 
greşite primite şi a experienţelor dureroase de viaţă avute). După R. Mucchielli, 
disocializarea copilului caracterial se exprimă prin: falsă percepţie a celor 
din jur ; absenţa aprofundării şi evaluării corecte a consecinţelor actelor comise ; 
respingerea sarcinilor şi rolurilor propuse de părinţi sau profesori. Astfel de 
„trăsături, care exprimă insolenţa, voluntarismul afectiv, opoziţia faţă de încer- 
cările educative ale adulţilor se obiectivează, evident, în diferite reacţii şi 
acte predelictuale care apoi, prin cronicizare, se structurează în personalitatea 
tânărului, dând naştere la ceea ce se cheamă un caracter deficitar (imatur sau 
greşit structurat). 


B. O discuţie asupra factorilor externi în determinarea conduitelor de 
dezadaptare şcolară este motivată de faptul constatat -de atâtea ori că moti- 
vatia elevului pentru învăţare, perseverenta acestuia in activitate, atitudinea 
sa faţă de şcoală sunt în relaţie strânsă cu realitatea psiho-pedagogică din 
şcoală, cu climatul afectiv din familie, cu gradul de dificultate al activităţii 
şcolare impuse de profesori sau părinţi. 


1. Factori psiho-pedagogici de ordin familial. Familia, prin tonalitatea şi 
atmosfera sa afectivă, prin dimensiunea sa culturală şi gradul ei de integrare 
socială, constituie un mediu educativ determinant. Orice dezacorduri şi 
tensiuni existente în mediul familial vor genera în conştiinţa copilului îndoieli, 

reticente sau reacţii neadaptative. Dintre factorii familiali care pot genera 

tulburári comportamentale la copii, mentionám : 

“a. Deficite de climat familial şi de structură familială. Familia reprezintă „un 
soi de personalitate colectivă”, a cărei armonie generală influenţează 
echilibrul psihologic al fiecăreia dintre părţi. Faptele de viaţă arată, în 

“acest sens, că diferitele însuşiri moral-volitive ale copilului, cum ar fi, de 
exemplu, iniţiativa şi fermitatea în acţiuni, curiozitatea epistemică, spiritul 
obiectiv de autoevaluare etc. depind de o serie de trăsături pe care le are 
familia în care copilul trăieşte. Astfel, există — spune Rose Vincent (1972, 

- pp. 201-217) - familii reprimatoare, care înăbuşă spiritul de independenţă 
al copilului, şi familii liberale, care dezvoltă iniţiativele acestuia. De 
asemenea, sunt familii integrate social, sigure de ele, care prezintă un 
grad ridicat de receptivitate socială, şi familii la limita integrării, nesigure, 
închistate, refractare la tot ce apare nou pe plan social. Nu mai puţin 
interesante sunt aşa-numitele familii active şi pasive. În cazul celor active, 
principala însuşire este aceea de a se afirma, de a lupta cu greutăţile, 
de a se impune, în sensul bun al cuvântului, în societate ; ele încurajează 
formarea la membrii mai tineri ai familiei a dinamismului, a încrederii în |. 
sine, a motivatiei muncii. Familiile pasive, indiferente, indolente, gene- 
rează sentimentul de eşec, de neîncredere î în LIA de descurajare in lupta 
‘cu obstacolele întâlnite în activitate. 


Părinţii formează, se ştie, miezul grupului familial. Absența temporară 
a unuia dintre părinţi, situaţia de deces a unuia sau a ambilor părinţi etc. 
reprezintă tot atâtea condiţii cu răsunet diferit asupra mediului familial şi al 
echilibrului psihic al copilului. În familia adoptivă, de exemplu, alcătuită de 
obicei din părinţi mai vârstnici şi dintr-un singur copil, înfiat sau luat sub 
ocrotire, întreaga afecţiune şi grijă se îndreaptă de regulă spre acest copil; 
saturat şi plictisit de atâtea atenţii, copilul va adopta atitudinea minimei 
rezistenţe faţă de greutăţi, faţă de efort. În familiile disociate, deseori cei doi 
părinţi, deşi despărțiți, revendică, în aceeaşi măsură, copilul, fiecare dintre 
ei căutând să-l atragă de partea lui şi să-l instige împotriva celuilalt, pentru 
a-l compromite. Impresionante sunt, în această privinţă, cazurile acelor copii 
deveniți confidentul unuia sau altuia dintre părinţi: aflaţi in postura de 
consolator, de „suport afectiv” al unuia dintre părinţi, aceşti copii îşi dau 
seama de prăbuşirea condiţiilor securităţii vieţii lor de familie, ceea ce-i 
face să devină blazati şi neîncrezători în oameni. În cazul copiilor orfani sau 
abandonaţi, care se află în grija asistenţei publice, cu toată atenţia care li se 
acordă aici, le lipseşte tocmai mediul afectiv familial. De aceea, din rândul 
acestora se detaşează, uneori, copilul depresiv, descurajat, aflat în continuă 
căutare de afectivitate, de încredere şi înţelegere din partea celor din jur. 
Familiile reconstituite din persoane divortate, cu copii rezultați din căsătorii 
anterioare, vin de obicei cu principii şi deprinderi de educaţie total diferite, 
fapt ce poate favoriza o atmosferă de nesiguranţă şi nelinişte sau apariţia unor 

conflicte şi tensiuni fie între părinţi, fie între părinţi şi copii. .O 'situaţie 
specială o reprezintă acele familii cu o ambianţă a căminului apăsătoare, ca 
rezultat al unor certuri continue dintre părinţii. Aceste familii creează un 
mediu nefavorabil dezvoltării psihice normale a copilului : o atmosferă fami- 
lială prea tristă sau prea agitată, caracterizată de certuri, injurii, brutalitáti, 
se rásfránge in sens negativ asupra psihicului copilului, provocându-i tulburări 

emotionale puternice (Banciu, D., Rădulescu, S.M., Voicu, M., 1987). 

b. Copilul si divergențele educative dintre membrii adulți ai familiei. Este 
ştiut că mediul familial nu se limitează strict la membrii grupului familial 
nuclear (adică numai la părinţi şi copii). Cel mai adesea şi alţi adulţi, cum 
ar fi: bunici, mătuşi, unchi, veri, prieteni, vecini iau parte, în mod per- 
manent sau doar din când în când, la viaja familiei respective. Aceste 
persoane pot să joace un rol important influențând, în unele cazuri, natura 
relaţiilor copilului cu părinţii. „Ceea ce complică pedagogia familială — 
arată André Berge -, este numărul de jurisdicții cărora trebuie să li se 
supună copilul... Sunt familii în care cea mai mică măsură de ordin 
educativ stârneşte strigătele de indignare ale bunicilor, unchilor, mătuşilor, 
prietenilor etc., care îşi prezintă opiniile, se contrazic, reproşează severi- 
tatea sau indulgenta, sugerează sisteme şi soluţii salvatoare. Copiii. mici 
sunt meşteri mari când este vorba să profite de aceste divergențe pentru a 
se elibera de orice regulá" (1968, pp. 60-61). De cele mai multe ori, insá, 
bunicii constituie o sursă de experiență bogată şi prețioasă pentru copil. 

„Astfel, pentru copiii dintr-o familie numeroasă, bunicii oferă acel Surplus 
de cămin”, care completează si intregeste mediul familial propriu-zis şi în 
care fiecare dintre copii se bucură de o atenţie egală. Copilul gelos, care 
consideră că alt copil (frate sau soră) i-a luat locul în inima părinţilor săi, 
vine la bunici, unde găseşte un loc de refugiu. Este adevărat însă că uneori 
bunicii se arată deosebit de protectori şi de îngăduitori cu nepoţii, ocro- 
tindu-i si apárándu-i de pedepsele părinţilor lor şi atunci cánd nu ar trebui. 
Desigur, astfel de intervenţii directe în atribuţiile părinţilor clatină auto- 
ritatea acestora, schimbă poziţia copilului faţă de părinţi, perturbă relaţiile 
familiale, dând naştere la tensiuni şi conflicte de pe urma cărora va suferi, 
in primul rând, copilul. De asemenea, bunicii prea îngăduitori, care permit 
copilului să se manifeste oricum, „educă” nepoti prea alintati, obraznici. 


c. Grupul fratern. Este cunoscut faptul că, in familie, copilul suferă influenţa 
nu numai a membrilor adulţi, ci şi a celorlalţi copii (fraţi şi surori, verişori 
etc.). Desigur, aceste influenţe depind de numărul copiilor în familie, 
de vârsta şi sexul fiecăruia, de poziţia copiilor în colectivul familial. 
Faptul, de exemplu, că un copil mai are 3-4 fraţi şi surori, îl face să intre 
în relaţii umane mai bogate (mai variate), în comparaţie cu copilul unic în 
familie (şi anume să cunoască experienţa rivalităţii, a competiției, dar şi 
raporturile de colaborare, de solidaritate la nevoi). Adesea, în sânul fami- 
liei îşi fac simțită prezenţa, printre copii, unele grupuri ostile: cel al 

copiilor mici impotriva celor mari, al fetelor împotriva băieţilor, al 
fraţilor împotriva verilor etc. Faptele de viaţă arată că, de cele mai'multe 
ori, conflictele dintre frati sunt determinate de poziţia copilului pe 
scara várstei. Cel mai mare, de pildá, care a avut la un moment dat totul 
(atenţie, dragoste etc.) trăieşte, din momentul apariţiei următorului: copil 
cu care trebuie să împartă dragostea părinţilor, un „complex de detronare” 
(A. Adler) şi puternice sentimente de gelozie. El poate ajunge chiar să 
creadă că este ignorat, respins de părinţi, ceea ce-l va face să-şi urască 
fratele mai mic, să se închidă în sine şi să-şi neglijeze obligaţiile şcolare. 
Copilul cel mai mic din familie (Prâslea) ocupă si el o poziţie aparte şi 
destul de primejdioasă în colectivul familial. El ajunge în situaţia de a fi 
“Tăsfăţatul familiei, fiind înconjurat de cele :mai calde sentimente de 
. duiosie şi dragoste din partea părinţilor. În felul acesta, el îşi va dezvolta 
„la maximum „firea voluntară”, devenind impulsiv, revendicativ, obraznic 
în relaţiile cu cei din jur. Fraţii lui mai mari sau cei intermediari de obicei 
“nu-l iubesc, asociindu-se pentru a-l exclude din grupul lor, sau pentru a 
- „rezista mai bine în fata presiunilor părinţilor. Problemele cele mai mari le 
ridică însă, pentru viaţa grupului familial, copilul unic, care este destul de 
des un: „copil-problemă” în şcoală. :Răsfăţul continuu îl transformă pe 
copilul unic într-un mic tiran al familiei, pe cât de irațional şi: capricios, 
pe atât de temut şi de imprevizibil î în reacţii, în raport cu ceilalţi din j jur. 
d. .Dezacordul dintre cerere. şi ofertă. Părinţii trebuie să facă dovada unui 
sim al măsurii în atitudinea şi exigenţele preconizate faţă de copil, dublat 
de capacitatea de a prevedea reacţiile şi stările interne ale copilului, apă- 
rute atunci când iau o măsură educativă. Exigentele exagerate; manifestate 
de unii părinţi faţă de copiii, lor, favorizează eşecurile şcolare, provoacă 
„intoxicații intelectuale”, generatoare de irascibilitate şi chiar agresivitate 
în raport cu sarcinile şcolare. Defectele copilului nu reprezintă altceva — 
„precizează A. Berge — decât partea vizibilă a unui conflict profund dintre 
părinte şi copil: „Un defect nu este o imperfecţiune esenţială a fiinţei, ci 
un mod deosebit şi aberant de a acţiona la exigenţele lumii exterioare. 
Defectul vădeşte o dificultate de adaptare... un copil dificil este aproape 
întotdeauna un copil care are anumite dificultăţi” (idem, p. 6). 


„2, Factori psiho-pedagogici de ordin şcolar. Mediul şcolar poate prezenta 
uneori influenţe psiho-pedagogice negative, care să determine fenomene de 
dezadaptare şcolară la elevi. Iată câteva dintre aceste posibile influenţe negative. 


a. Sub- şi supraaprecierea capacităţilor reale ale elevului. Un factor deosebit 
'de important al- reuşitei şcolare a elevului îl reprezintă încrederea lui în 
forțele proprii. Această încredere este însă, în mare: măsură, ecoul apre- 
cierii profesorului, al încrederii pe care el o acordă elevului. Când exigenţele 
profesorului faţă de un elev, considerat submediocru, sunt superficiale şi 
formale, învăţarea elevului respectiv devine formală şi mecanică. Sarcinile 
şcolare prea uşoare au ca efect slăbirea energiei nervoase şi stingerea 

intereselor de cunoaştere. Nestimulat de către profesor, elevul în cauză va 
deveni tot mai pasiv şi indiferent în timpul-orelor, trecând treptat în rândul 
elevilor rămaşi în urmă la învăţătură. De asemenea, dacă, nemulţumit de 
răspunsurile unui elev, profesorul îşi. va exprima în mai multe rânduri 
neîncrederea în capacităţile acestuia de a se îndrepta în viitor, elevul res- 
„pectiv va începe să se convingă tot mai mult de „adevărul” celor spuse de 

. profesor, dând răspunsuri din ce in ce mai nesigure şi obţinând rezultate 
tot mai slabe; „incapacitatea” acestui elev se înscrie, aşadar, în categoria 
deficienţelor „didascogene”, create de profesor prin ignorarea, uneori fără 
voia lui, a efectelor psihologice pe care le au aprecierile verbale şi auto- 
ritatea profesoralá (Pavelcu, V., 1962, p. 132). Nu mai puţin dăunătoare, 
prin efectele ei, este şi atitudinea de supraestimarea de către profesor a 
posibilităţilor reale ale elevului.. Ca efect al supraaprecierii şi a încrederii 
deosebite pe care o manifestă în capacităţile unui elev, profesorul îl supra- 
încarcă: intelectual, elevul în cauză fiind nevoit să facă mereu faţă unei 
disproportii, de ordin intensiv şi calitativ, între sarcinile şi cerinţele care-i 
sunt puse in fatá.si propria rezistenţă nervoasă. Acest dezacord între 
„cerere” şi „ofertă” îl poate determina pe elev să acţioneze fie prin gp 
şi respingere a exigentei, fie printr-o îndeplinire formală a acesteia. 


b. Dezacordul asupra motivaţiilor conduitei elevului. Între profesor şi elev 
pot să apară dezacorduri importante cu privire la motivele reale care 
explică reuşitele sau nereuşitele sale şcolare : astfel, în timp ce profesorul 
atribuie comportamentului elevului un motiv pe care el, ca educator, îl 
consideră real, elevul in cauzá nu se arată de acord cu motivele ce i se 
atribuie în legătură cu o faptă săvârşită de el şi, în consecinţă, respinge 

" măsurile luate de profesor împotriva lui. Acest dezacord şi protestul 
lăuntric pot duce la apariţia sentimentului elevului că este victima unei 
` nedreptăţi sau a unei neînţelegeri, precum şi a convingerii sale că pedeapsa 
la care a fost supus este nemeritată. Adesea, văzând că nu este înţeles, 
elevul poate să se închidă în sine şi să refuze să dea explicaţii. Dacă 
asemenea cazuri se repetă, apare la elevul respectiv aşa-numitul fenomen 
de „rezistenţă interioară” (Slavina, L.S.), în virtutea căruia elevul, deşi 
înțelege bine şi poate să facă ceea ce-i cere profesorul, nu-şi însuşeşte 
această cerinţă şi se încăpăţânează să nu o ducă la îndeplinire. În aceste 
cazuri, contactul dintre profesor şi elev se întrerupe, iar înţelegerea 
reciprocă dispare. Să ne inchipuim, de pildă, că un elev nu-şi pregăteşte o 
perioadă de tiinp lecţiile sau şi le pregăteşte în mod neglijent, fiind eti- 
'chetat de profesorul diriginte ca un elev leneş. Lenea de care dă dovadă 
însă la un moment dat un elev în activitatea sa poate să fie, aşa cum 
„ remarcă Alfred Binet (1975, pp. 217-222), o lene „de ocazie” sau o lene 
„din naştere”, Lenea de ocazie este tranzitorie, accidentală, fiind determi- 
natá de un eveniment neplăcut, care ar fi putut lipsi. Dintre aceste 
evenimente neplăcute putem menţiona :, un elev este descurajat de o notă 

proastă. sau de un eşec la un examen ; indiferența părinţilor, care nu numai 
că nu se. interesează de conduita şcolară a copilului lor, dar reprezintă ei 
înşişi exemple de lene şi neglijenţă ; în alte familii, dimpotrivă, părinţii 
au prostul obicei de a prelua parţial sau în 'totalitate sarcinile şcolare ale 
copilului lor, realizându-i temele „şi dezobişnuindu-l astfel să mai mun- 
„cească ; în sfârşit, mai pot fi influenţe nefavorabile venite din partea altor 
elevi care au, ajuns şi ei, in urma unor experienţe şcolare negative, la 
descurajare sau chiar dezgust pentru studiu. La leneşul „din naştere” 
.existá, spune A. Binet,. „0 lipsă, un defect iniţial în preocuparea pentru 
muncă. Acest elev este apatic din fire, ceea ce se constată din insensi- 
| bilitatea sa chiar faţă de stimulii obişnuiţi ; în consecinţă, el este indiferent 
la orice; este aton, indolent, nedecis şi incapabil de a „gusta” plăcerea 
care este. inspirată de perspectiva scopului de atins. Dacă profesorul va 
lega însă, în mod invariabil, această lene a elevului numai de dezinteresul 
acestuia faţă de şcoală, explicaţie cu care elevul nu va fi de acord în forul 
„său interior, va apărea fenomenul de „rezistență interioară” amintit, de pe 
urma căruia dialogul dintre profesor şi elev încetează. Mai mult chiar, 
dezacordul respectiv îl va face pe elev să devină cu adevărat leneş, el 
 extinzándu-si cu repeziciune resentimentele de la persoana profesorului la 
disciplina pe care o predă, şi chiar asupra activităţii şcolare în general. 


c. Conflictele individuale în cadrul clasei de elevi. Apariţia unor tendinţe 
centrifugale şi a unor stări de tensiune între elevii clasei, „ca urmare a 
competiţiei acerbe care apare uneori între aceştia, sau ca urmare a conflic- 
tului de interese dintre elevi, poate să ducă la crearea unor subgrupuri si 
fractiuni cu caracter închis, care nu comunică decât in cadrul lor strâmt si 
care se izoleazá de restul clasei, devenind „bisericuţe” sau „clici”, cum 
sunt denumite de restul clasei, În aceste grupuri se cultivă, adesea, 
| preocupări şi atitudini cu caracter predelictual sau infracţional, de tipul: 
practicarea jocurilor de noroc, vizionarea de filme pornografice, hoină- 
rirea pe străzi, furturi sau tâlhării. 


3. Aspecte psiho-pedagogice privind profilaxia. 
edi doinita "hoe al MPO 


“Munca de prevenire presupune cunoaşterea şi liniei cauzelor şi a 
condiţiilor care generează tulburările de comportament, la nivel microsocial 
(familie, şcoală, grup de prieteni), dar şi la nivel macrosocial. 


*- La nivelul şcolii, activitatea profesorilor va trebui perfecționată prin absol- 
virea unor cursuri de psihologia copilului, sociologia familiei, sociologia 
moralei, metode şi tehnici de intervenţie psihologică (pentru cazuri mai 
deosebite). De asemenea, este necesară înfiinţarea centrelor şi a cabine- 


PSIHOLOGIE ŞCOLARĂ 


telor de consultanţă familială şi şcolară, specializate în tratarea »elevilor- 
-problemá" (de exemplu, a celor cu tentative de suicid, a celor care se 
drogheazá, a celor care recurg la vagabondaj etc.). 


propriul său sistem de preferinţe şi de referinţe care, întocmai unei prisme, 
va selecta şi aprecia într-un anumit fel influenţele venite din exterior. Aşa 
se explică, de altfel, marea diversitate a răspunsurilor umane la una şi 
aceeaşi situaţie de viaţă. Este insuficientă, deci, explicaţia adaptării- . 
-dezadaptării doar prin factorii externi, ignorându-se particularităţile 
„echipamentului adaptativ individual”, Copilul, ca şi adultul, este un 
» agent" al propriei sale dezvoltări, este o entitate activă care contribuie la 
conturarea specificului său psihologic în ontogeneză, si nu este doar o 
fiinţă „manipulată” de factorii externi. — 


Apoi, trebuie luat in considerare si nivelul de vârstă al elevului, deoarece 
fiecare etapă cronologică de dezvoltare are resurse, motivații şi mecanisme 


tate ale unui stadiu, atunci se ajunge la cristalizarea unei personalităţi 
refractare sau revoltate, care va intra frecvent în Situaţii de conflict cu cei. 
. din jur. Perioada cu frecvenţa maximă de izbucnire a conduitelor dezadap- 

„tate este pubertatea (10/11-14/15 ani), stadiu psihologic contradictoriu, în 
care coexistă trăsături psihologice specifice copilăriei (atitudini puerile), 
cu cele caracteristice adolescenţei (capacități sporite de abstractizare şi 


stările de criză nu duc la blocaje, la stagnarea dezvoltării copilului, nu 
sunt motive majore de ingrijorare din partea adulților. În schimb, cronici- 
zarea stării de criză, prelungirea excesivă sau chiar rămânerea într-o 
perpetuă stare de inadaptare a copilului, impun măsuri de atenuare sau 
schimbare a' acestui egocentrism individual al puberului, determinat de 
criza de dezvoltare. 

e Se stie cá o principală cale de prevenire a riscurilor de eşec adaptativ este 
alegerea unor sarcini sau profesiuni în acord cu interesele si aptitudinile 
proprii reale. Dar, pentru a-l ajuta pe elev să facă alegeri sau opţiuni 
adecvate, trebuie să se intensifice în şcoli activităţile de elaborare a unor 
metode şi procedee diagnostice şi formative, prin care elevul îşi va dez- 
volta atât capacităţi de autocunoaştere şi autoevaluare obiective, cât şi 
abilităţi de învăţare şi de prelucrare creativă a informaţiilor acumulate. La 
realizarea tuturor acestor capacităţi contribuie astăzi şi psihologul şcolar, 
pentru formarea căruia s-au creat în ţară, după Revoluţia din decembrie 
1989, facultăţi sau secţii de psihologie în cadrul universităţilor. 


ÎNTREBĂRI: 


1. Interacțiunea dintre cauzele externe şi cele interne ale inadaptării. 


2. Care dintre factorii externi au o influenţă mai precoce şi mai puternică asupra 
apariţiei devierilor comportamentale ? : 


3. Influenţa negativă pe care o pot avea unele atitudini ale profesorilor. 


4. Ce se poate face pentru a preîntâmpina şi combate fenomenele de dezadaptare ? 

| Capitolul VI 
Învăţarea. Teorii ale învăţării 


Andrei Cosmovici 


1. Definiţii ale învăţării 


Găsim variate definiţii ale învăţării. După F. Dors şi P. Mercier, 
„învăţarea constă în a dobândi sau a modifica o reprezentare a mediului” 
(p. 2). Această caracterizare, deşi indică aspectul esenţial, eliminá latura - 
afectiv-motivationalá a vieţii psihice, a cărei pondere nu este totuşi negli- 
jabilă. De aceea, mai adecvată ni se pare definiţia lui A.N. Leontiev, după 
care învăţarea constituie „procesul dobândirii experienţei individuale de com- 
portare”. Prin urmare, datorită învăţării nu se acumulează doar informaţii, 
ci se formează gândirea, sentimentele şi voinţa — întreaga personalitate. În 
procesul învăţării este antrenat întreg psihicul. 

Se disting două forme ale învăţării: învățarea spontană, neorganizată, 
care are loc în familie, în grupurile de joacă, în timpul exercitării profesiunii 
etc. Ea mai este denumită şi învățare socială. Cealaltă formă este învățarea 
sistematică, realizată în şcoli ori în cadrul diferitelor stagii de instruire, de 
calificare. Aceasta, fiind o formă de activitate instructiv-educativă planificată, 
organizată pe baza unei experienţe acumulate timp de multe secole şi analizate 
de filosofi şi pedagogi străluciți, este mai eficientă, dă un randament mai 
mare. Totuşi, efectele ei se resimt îndeosebi în planul dezvoltării intelectuale, 
al însuşirii cunoştinţelor, al formării capacităţilor intelectuale, şi mai puţin 
pe planul motivatiei, valorilor, al sentimentelor. Pe de o parte fiindcă ştiinţa 
educaţiei a progresat mai puţin în această privinţă, pe de alta pentru că ele se 
formează mai lent şi depind mult de influenţele exercitate în primii ani de 
viaţă. Apoi, în şcoală omul îşi petrece o mică parte din viaţa sa. De aceea, 
latura afectivă se dezvoltă mai mult în cadrul învăţării sociale. 

În ce priveşte învăţarea realizată în cadrul şcolii, se pot MY douá 
tipuri de învățare : 


a. o învățare senzorio-motorie, constând în formarea de priceperi şi deprin- 
deri motorii (învățarea scrisului, a desenului tehnic, a mânuirii unor 
aparate sau unelte, învăţarea practicării unor sporturi), acte în care esenţial 

"este răspunsul prin mişcările adecvate la anumiţi stimuli ; 

b. învățarea verbală, cuprinzând însuşirea de cunoştinţe şi formarea de capa- 
citáti, priceperi intelectuale (memorarea unor formule, legi si date, dobándirea 
posibilităţii de interpretare a unor texte, de solutionare a unor probleme ş.a.). 


Între aceste două tipuri de învăţare există o strânsă legătură : instructajul 
verbal e foarte important în dobândirea unei priceperi motorii complexe 
(Radu, I., pp. 49-51), după cum în memorare ne ajutăm de scris, de scheme. 
De altfel, vom vedea că între procesele cognitive şi mişcare, acţiunea reală, 
există o indisolubilă legătură. 

Fiind un proces: de mare complexitate, oamenii de ştiinţă s-au gândit să 
studieze învăţarea mai întâi în cazul animalelor superioare. Posibilităţile de 
experimentare sunt mai vaste, şi se presupunea că fenomenul este, oricum, 
mai simplu. Degajând câteva legi esenţiale, ele ar putea înlesni descifrarea 
învăţării specific umane. Au apărut variate moduri de abordare, diferite teorii, 


ioniste 


5 


„2. Teorii asocia 
a. Printre primele cercetări găsim experienţele lui I.P. Pavlov, fiziolog, 
care, ocupándu-se de problemele digestiei, a descoperit reflexele conditio- 
nate: „legături temporare între nenumărați stimuli din ambianța animalului, 
receptionati de receptorii lui, şi anumite activităţi ale organismului”, Aceste 
legături se formează, spunea el, între un centru senzorial şi un centru motor 
astfel încât, de pildă, un câine poate ajunge să saliveze la apariţia unei lumini, 
dacă ea a fost însoţită de mai multe ori de hrănirea animalului cu pesmet. 
Coincidenţa între doi stimuli (cel vizual şi hrana) a fost denumită întărire, ea 
fiind principala condiţie a formării unui reflex condiţionat. — ^ — 
Prin urmare, Pavlov. a căutat să explice o anume formă de învăţare, aceea 
care constă într-o substituire de stimuli, adică reacţia la un alt stimul decât 
cel obişnuit: salivarea la o lumină sau la sunet, în loc de gustul pesmetului. 
Această substituire este importantă, fiindcă un excitant, indiferent la început, 
poate dobândi o semnificaţie vitală pentru animal, devenind un semnal de 
hrană, apă sau de primejdie. De exemplu, un căprior care bea apă dintr-un 
izvor „de munte ajunge să descopere o nouă sursă de apă după zgomotul pe 
care-l face clipocitul unui. pârâu. printre pietrele muntelui. La fel, puiul de 
vulpe descoperă uşor prada după cotcodăcitul gáinilor. | 
Învăţarea de semnale este importantă şi pentru om : lumina roşie ne averti- 
zează de un pericol. Apoi, în învăţarea unei limbi, ce altceva intervine dacă 
nu înlocuirea cuvântului din limba maternă cu unul străin (în loc de „scaun” - 
chaise")? Este o substituire de semnale sonore. Numai că învăţarea la om 
nu se poate baza pe „întărire” — nu putem da elevilor câte o prăjitură după 


fiecare nouă informatie... s-ar îmbuibaă repede ! Nici bătaia cu linia nu s-a 
dovedit un mijloc temeinic de consolidare a cunoştinţelor. 

Pavlov a sesizat şi el cazuri în care învăţarea se produce în condiţii mai 
apropiate de cele caracteristice şcolii. Mai întâi a observat formarea de reflexe 
condiţionate pe baza imitaţiei :: în laborator se aduc doi câini, dar numai unul 
este hrănit, în timp ce se produce un sunet puternic. Celălalt priveşte ce se 
întâmplă. Şi totuşi, deşi n-a primit nici o fărâmă de hrană, şi lui ise formează | 
un reflex condiţionat salivar. mali ' 

Imitatia este într-adevăr foarte a ce a în special á în cazul copiilor. 
Vorbirea, mersul, învăţarea mânuirii obiectelor casnice, toate se. învaţă imitând 
părinţii, adulţii. Imitatia rămâne importantă pe toate treptele învăţământului, 
în cazul învăţării senzorio-motorii şi nu numai. Pe drept cuvânt, pedagogia 
subliniază rolul fundamental al: exemplului profesorilor - în toate privintele. 

“În al doilea rând, fiziologul .rus citează cazuri când se formează legături 
temporare, deşi ambii excitan(i ce intervin sunt indiferenți (n-au nici o im- 
portanță pentru organism). Iată un astfel de experiment. Câinele stă liniştit 
pe podeaua laboratorului, când deodată se produce o lumină în dreapta sa. 
Animalul îşi întoarce capul în acea direcţie, priveşte atent, dar nimic nu se 
întâmplă.: Apoi, o sonerie sună puternic în stânga lui. El se întoarce spre 
stânga, dar iar nu urmează nimic altceva. Repetánd această succesiune de 
stimuli (dar lăsând pauze destul de mari între experienţe) se constată cum 
după ce apăre lumina câinele întoarce capul spre dreapta şi apoi spre stânga, 
chiar. dacă nu survine soneria. Deci s-a format o legătură temporară între 
centrii: vizuali şi cei auditivi. Fenomenul survine, după Pavlov, datorită 
reflexului înnăscut de orientare (care constă tocmai în întoarcerea capului si 
examinarea atentă a sursei unui stimul nou). Aşa-numitul reflex de orientare 
nu este altceva decât curiozitatea, trezirea interesului pentru un eveniment. .. 

Curiozitatea joacă într-adevăr un rol important în învăţare. Putem lărgi 
puţin interpretarea, observând că ea apare atunci când se trezeşte un interes, 
încât un elev devine atent şi când cunoaşte importanţa înțelegerii unui feno- 
men pentru a putea fi notat pozitiv de profesor şi a-şi menţine bursa. Interesul 
direct sau indirect este.o pârghie principală în efortul de asimilare a e mg 
telor, chestiune asupra căreia vom reveni. 

Aşadar, deşi .1.P.: Pavlov a întreprins studii asupra cáinildr, el a făcut. 
constatări care confirmă reguli bine cunoscute de pedagogie. Dar explicaţia 
sa a rămas la un nivel elementar, fiindcă, deşi în învăţare se formează legături 
între centrii nervoşi, numărul şi complexitatea lor e mult mai mare decât ceea 
ce a postulat marele fiziolog, la începutul secolului nostru. 


b. În acelaşi timp cu I.P. Pavlov, în Statele Unite, E. Thorndike a început 
şi el cercetări experimentale asupra animalelor. Cei doi savanţi n-au ştiut 
nimic unul de altul mai mulţi ani, deoarece unul publica în reviste de filo- 
sofie ori de psihologie, pe când celălalt îşi comunica rezultatele la congrese 
şi în reviste de fiziologie. E. Thorndike a utilizat mai întâi „Cuştile-problemă” : ^ 
într-o asemenea cuşcă era închisă o pisică, iar în apropiere se afla şi o bucată 

de peşte. Pisica se zbătea, izbea pereţii până când, atingând o anume pârghie 
se deschidea o portiţă şi putea fugi afară şi consuma hrana. Ulterior, cer- 
cetătorul american s-a folosit de labirinte: cutii mari de lemn aşezate pe 
podea şi în care o serie de șipci formau culoare care unele se închideau, altele 
duceau mai departe, până la mijlocul cutiei, unde se afla brânza al cărei miros - 
atrăgea pe şoareci. Cum galeriile nu erau acoperite, psihologul putea urmări 
traseul urmat de animale. iist i 

E. Thorndike a stabilit că învățarea implică o succesiune de încercări şi 
erori. Tentativele încununate de succes sunt reţinute, cele ce duc la eşec sunt 
inhibate. Aceasta a constituit legea principală pe care el a formulat-o : „legea 
efectului”. Faptul de a fi'studiat animalele relativ libere să:se deplaseze a 
avut drept urmare evidenţierea unui alt tip de învăţare, aceea în care. survine 
substituirea de reacţii. Aceasta este evidentă în următoarea experienţă (efec- 
tuată de unul din elevii lui Thorndike) : şoarecele învaţă un labirint destul de 
simplu, dar pe traseu există o plăcuţă metalică. După ce animalul s-a 
familiarizat cu labirintul, plăcuţa este pusă sub tensiune electrică. Când a 
atins-o, şoarecele s-a curentat şi a sărit imediat înapoi. După mai 'multe 
tentative şi ezitări, deodată şoarecele sare peste plácutá 'şi'se duce la hrană. . 
Ulterior, el n-a mai atins placa, ci sărea totdeauna peste ea. Deci actul reflex 
de apărare a fost înlocuit cu sáritura peste obstacol. Acest gen de învăţare este 
prezent la om ori de câte ori învaţă noi mişcări: înotul, dansul, patinajul etc. 

Învăţarea ar avea la bază, considera Thorndike, formarea de conexiuni în 
creier, intitulându-şi doctrina „conexionism”. Este deci o vădită asemănare 
între doctrinele celor. doi savanţi. Ea se explică prin faptul .că amândoi au 
cunoscut în liceu, la filosofie, teoria asociaţionistă susţinută de filosofii 
empirişti (atunci H. Spencer în Anglia şi H. Taine în Franţa). Aceştia explicau 
dezvoltarea psihică prin asociaţii (legături stabilite între imagini, între idei). 
Primii teoreticieni ai învăţării n-au făcut decât să caute o demonstraţie expe- 
rimentală a acestui fenomen. Si 9 Sg > nur 

E. Thorndike a fost însă criticat destul de vehement de J. Watson, acesta 
reproşându-i utilizarea de termeni subiectivi (, succes", »plácut-neplácut"), 
cát şi graba de a aplica în învăţământ constatările făcute pe şoareci. Watson a 
cerut să practicăm o psihologie strict obiectivă, observând numai stimulii, 
situaţiile şi răspunsurile (comportamentul). Psihologia sa a căpătat numele 
de „behaviorism” de la ,behavior" (comportament). El a preferat doctrina 
lui Pavlov, intrucát acesta mentiona numai coincidenta a doi stimuli si nu 
folosea termeni subiectivi. Ca urmare, el a cáutat sá explice invátarea prin 
succesiune de reflexe conditionate, fiind însă contrazis de multe experienţe. 
De altfel nu se putea renunţa la explicaţii privind aspectul intern al vieţii 
psihice, singurul care justifică de ce, la exact aceeaşi situaţie, unele persoane 
răspund într-un fel, alţii în cu totul alt fel (de exemplu, un gol la un meci de 
fotbal e apreciat de unii cu entuziasm, iar de alţii prin disperare). 

c. Explicaţia asociationistá a învăţării, cu toate noile precizări experi- 
mentale, a dăunat mentalităţii pedagogice. Într-adevăr, ea pune accentul pe 
aspectul mecanic al învăţării, pe virtuțile repetitiei, proslăvite în Evul Mediu, 
dar stânjenind interpretările care au subliniat şi subliniază necesitatea culti- 

vării gândirii independente şi a creativităţii elevilor. 

i» Treptat, o serie de cercetíri exacte au scos in luminá multiple fatete ale 
învăţării. E. Tolman, printr-un ingenios experiment, a dovedit formarea in 
psihismul şoarecelui a unui plan, o schemă a labirintului parcurs de multe ori. 
B. Skinner a evidenţiat existenţa unor reflexe condiţionate mai complexe — 
reflexele instrumentale (conditionarea operantă). El a utilizat o cuşcă asemá- 
nătoare cu cele folosite de E. Thorndike. În ea era plasat un porumbel care, 
flămând, ciocănea în pereţii închisorii sale. Când, întâmplător, lovea într-un 
punct alb (aflat pe un fond închis) se introducea în cuşcă, automat, un sertăraş 
în care se aflau câteva seminţe agreate de pasăre. Treptat, pasărea descoperea 
din ce în ce mai repede reperul declanşator. Dacă sertăraşul conţinea prea 
puţine boabe, porumbelul îl lovea din nou până se sătura, adică se autoservea. 
Noutatea acestui comportament este cá se evidentia activismul animalului. 
Acesta nu va aştepta să se producă un semnal, ca în cazul reflexului conditio- 
nat clasic, ci acţionează în mod adecvat. Se reproduce acum comportamentul 
real al animalelor : tigrul nu aşteaptă să-i apară apona sub nas, ci pleacă la 
vânătoare, păşeşte contra vântului etc. 

Progrese s-au obţinut şi în Rusia. Un fiziolog a sectionat în creierul unui 
câine doi nervi motori care aveau funcţii diferite: unul comanda mişcările 
unui picior, celălalt, ajungând în faringe, declanşa tusea. Sudând invers cei 
doi nervi („anastomoză încrucişată”), câinele înţepat in picior începea să 
tuşească, şi invers! Surpriza a fost că animalul abandona reacţiile greşite, 
încerca altele, până când se restabileau reacţiile adecvate iniţiale. P.K. Anohin 
a dovedit astfel existenţa unui organ în sistemul nervos central care înregis- 
trează dacă răspunsurile la excitanţi sunt sau nu adecvate. Dacă nu sunt, el 
nu le acceptă şi comandă alte încercări. Organul acesta cu funcţii de control 
şi reglare l-a denumit , acceptorul acțiunii”. ". Sintetizând şi alte cercetări, fizio- 
logul rus a schiţat o schemă mult mai complicată privind reflexul condiţionat. 
Se are în vedere că excitanţii nu stimulează un singur centru senzorial, 
întrucât organismul ţine cont de întreaga ambianţă. E vorba deci de o „sinteză 
aferentă”. Apoi animalul înlocuieşte o reacţie cu o alta, deci e vorba nu de 
un singur centru motor, ci de o „sinteză motorie”. Deci, învăţarea, chiar 
într-o formă simplă, antrenează întreaga viaţă psihică: procesele de cunoaş- 
tere (sinteza aferentă), afectivitatea (acceptorul acţiunii), priceperile motorii, 
voinţa (Sinteza motorie). Se infirmă acum simplismul primelor explicaţii de 
inspiraţie asociationistá. 

3. Teoria psihogenezei operaţiilor intelectuale! 


Este o teorie pe care o datorăm remarcabilului psiholog, elveţian Jean 
Piaget. Acesta nu s-a ocupat propriu-zis de învăţare în ansamblu, ci a descris, 
pe baza unor indelungi serii de investigaţii efectuate asupra intelectului 
copiilor de diverse vârste, modul în care se formează (trecând prin mai 
multe faze) gândirea abstractă. În esenţă, s-a dovedit că acţiunile mintale, 
operaţiile mentale iau nastere prin interiorizarea acţiunilor reale. Prin aceasta, 
psihologul (care a fost si profesor de filosofie) a vrut să infirme poziţia lui 
Immanuel Kant privind „Caracterul a priori” al categoriilor, principiilor ra(iu- 
nii. De aceea, Piaget şi-a intitulat opera „epistemologie genetică”. Vom mai 
da detalii când vom discuta procesul de gândire. Lucrările sale au avut O mare: 
influenţă asupra psihologiei contemporane, influențând şi studiile asupra învă- 
ământului. | | p” , | 


4. Teoria genetic-cognitivă a lui J. Bruner 


Unul dintre cei mai importanți psihologi şi pedagogi care aù "degajat 
consecinţele pedagogice ale concluziilor piagetiene este Jerome S. Bruner. 
Acesta a făcut întemeiate observaţii critice referitoare la opera psihologului 
elveţian, subliniind Că acesta a realizat mai mult o descriere logică decât 
psihologică: a dezvoltării intelectuale : „această descriere formală nu consti- 
tuie în nici un caz o explicaţie sau o descriere psihologică a proceselor de 
dezvoltare” (p. 18): Dar, adăugă el, „claritatea descrierii ajută însă la punerea 
problemei de către oricine s-ar ocupa de explicaţia psihologică” (ibidem). 

Folosind observatiile marelui psiholog si combinándu-le cu propriile expe- 
rente, Bruner prezintă posibilitatea cunoaşterii lumii în trei moduri, aflate în 
relaţie reciprocă. În ordinea complexităţii lor, putem distinge : | 
a. Modalitatea activă realizată prin acţiune, prin manipulare liberă, prin 

exersare (indispensabile in formarea priceperilor şi deprinderilor, dar Şi 

în achiziţionarea primelor cunoştinţe). Ea caracterizează cunoaşterea din 
primii ani ai vieții. 

b. Modalitatea iconică bazată pe imagini, mai ales vizuale, fără manipulare 
efectivă (punctul maxim al dezvoltării acestui mod de cunoaştere s-ar afla 
între 5 şi 7 ani). | Misi e p | | 

c. Modalitatea simbolicá, atunci cánd simbolurile (cuvintele sau alte semne 
convenţionale) înlocuiesc imaginile (Bruner, J., pp. 40 şi 59). Simbolurile 


1. Denumirile privind diferitele teorii asupra învăţării sunt cele atribuite de I. Neacşu în 
cartea sa Instruire şi învăţare, p. 30 şi urm. 

"^ permit o mare comprimare a realităţii (cuvântul „un milion” concretizează 
un număr.imens de indivizi) şi distingerea aspectelor esenţiale, lucru 
hotărâtor în rezolvarea problemelor existenţei. 

Datorită acestor distincţii, teoria lui J. Bruner poate fi considerată o-teorie 
" genetic-cognitivd şi. structurală”. 

Pentru a scoate în evidenţă avantajele, dar şi i pericolul învăţării în şcoală, 
psihologul american observă cum la maimuțe învăţarea se realizează în cadrul 
jocurilor dintre tineri, fără amestecul animalelor mature. La populaţii umane 
primitive, în afara jocului copiilor, se observă o permanentă interacţiune între 
adulţi şi cei mici: copiii stau împreună cu adulţii, dansează împreună, parti- 
cipă la mici vânători, cântă, ascultă poveşti, participă la unele ritualuri. Nu 
există însă o activitate: „de predare” desprinsă de viaţa obişnuită. 

În societăţile civilizate apare şcoala şi predarea bazată în mod fundamental 
pe vorbire. Faptul de a scoate învăţarea „din-contextul acţiunii imediate”. şi a 
o transforma într-un act independent facilitează sarcina de a distinge esentialul 
de neesential şi a elabora idei complexe (Bruner, J., pp. 172-175). Dar acest 
mare avantaj conţine Şi. riscul ruperii de realitate, al formalismului. De aceea, 
Bruner accentuează : „Nu predăm o materie oarecare pentru a produce mici. 
«biblioteci vii» în acea materie, ci pentru a-l face pe elev să gândească el 
însuşi (...). Sá ia parte la procesul de creare a cunostintelor" (p. 89). „Nimic 
nu e mai esenţial, într-o disciplină decât modul de. gândire pe care-l presu- 
pune” (p. 177). În acest scop psihologul american va susţine importanţa 
activizării elevului, „a problematizárii", a participării : sale efective la formu- 
larea de probleme si la solutionarea lor. Stránsa legáturá între acţiune şi. 
gândire demonstrată de J. Piaget a stimulat noile. tentative. ale pedagogiei de 
a activa cát mai mult spiritul tinerii generaţii. 


5. Tipuri de învăţare 


În cartea sa Condiţiile învățării psihologul american R. Gagné face o 
expunere mai analitică asupra învăţării, distingând 8 tipuri de învăţare de; 
complexitate crescândă, în aşa fel încât o învăţare mai complexă presupune 
realizarea prealabilă a celorlalte moduri de învăţare mai simple. De aceea, 
punctul său de vedere poate fi intitulat teorie a învăţării cumulativ-ierarhice.. 
Iată care sunt cele 8 niveluri ; 


a. învățarea: de semnale (conform teoriei lui I.P. Pavlov) - cazul irjieh 
: care începe să-şi aA mama după inagis ei eni si nu doar 
dupá voce ; 
b. învățarea stimul-răspuns (conform cu cercetările lui simon - când 
sugarul' învaţă să-şi ţină singur biberonul; la un anume stimul, poate 
înlocui o mişcare cu alta; | 

c. înlănțuirea de mişcări = când învăţăm o: serie de mişcări (mersul pe 

„bicicletă, înotul, scrisul) — fiecare mişcare declanşează pe cea următoare ; 

d. asociaţiile verbale foarte complexe sunt cele implicate în vorbire (aici 
intervine şi un proces de codificare) ; 


= 


învățarea prin discriminare — atunci când facem distincții fine: (deosebirea 
dintre o insectá şi un păianjen) ; - 


f. învățarea conceptelor. concrete pentru a utiliza A e ANN aplicându- -le 
exact în cazurile adecvate ; 


g. învățarea regulilor, a legilor, a - fazinulelot. matematice şi a noţiunilor 
abstracte ; 


h. rezolvarea de UN 1 constituie tipul de învăţare cel mai complicat; 
trebuie să combinăm regulile cunoscute pentru a solutiond situaţii, pro- 
'bleme noi; uneori se impune imaginarea unor noi regularitá(i. 


Această ierarhie poate fi criticată. De pildă, I.P. Pavlov a stabilit posibili- 
titi de discriminare fină în cazul câinilor, deşi ei nu învățau decât un nou 
semnal. Importantă este delimitarea învăţării de care sunt capabile animalele : ` 
primele trei niveluri. Apoi, după psihologul american, în cadrul predării, 
atunci când întâmpinăm dificultăţi specifice unui anume nivel. trebuie să ne 
asigurăm de însuşirea cunoştinţelor, priceperilor caracteristice treptelor: ante- 
rioare. Când un elev nu progresează î în înţelegerea unei teoreme, înseamnă 
că unele noţiuni n-au fost bine clarificate. 

Din teoria lui Gagn6 decurge necesitatea unei analize minuţioase a concep- 
telor şi operaţiilor implicate î în înţelegerea unei teme, cât şi preocuparea de a 
dezvolta capacitatea elevilor de rezolvare a unor variate probleme - treapta 
superioară a învăţării, 


6. Specificul învățării umane 


Punând copiii şi adulţii în situaţii similare cu cele în care se află în 
labirint, cât şi în faţa unei probleme cotidiene, se constată că omul repetă 
mult mai puțin erorile, apoi că alta este orientarea sa principală în faţa unei” 
probleme : el nu'se străduieşte prea mult să găsească singur soluţia, ci caută 
să utilizeze unelte şi procedee cunoscute deja ca adecvate situaţiei respective. 
De exemplu, un copil de 12 ani, vrând să-şi construiască o colibă, nu face 
încercări numeroase, ei încearcă să folosească mijloacele disponibile in 
atelierul tatălui său: cuie şi ciocan pentru a fixa bârnele principale, ori o 
frânghie groasă. Aşadar, copilul învaţă să folosească uneltele, procedeele, 
cunoştinţele acumulate de omenire în sutele de secole ale existenţei sale. Dar 
însuşirea culturii contemporane nu se poate face fără un important progres - 
intelectual, fárá formarea unui bogat si variat repertoriu de capacităţi 

caracteristic gândirii abstracte umane de astăzi. Încât, deşi învăţarea implică 
întreaga dezvoltare a personalităţii, partea ei esenţială constă în însuşirea de 
cunoştinţe, priceperi, cât şi în formarea de variate capacităţi intelectuale. 

De fapt, în procesul învăţării se pot distinge două etape: în prima se 
urmăreşte rezolvarea unei probleme - acum rolul principal îl are gândirea, 
organizând percepţia, memoria şi imaginaţia - iar în a doua se realizează 
fixarea, consolidarea soluţiei, şi pe primul loc se situează memorarea inte- 
ligentă. Tot timpul însă e necesară energia, perseverenta, dependente de 
motivaţie şi voinţă. În concluzie, studiul procesului de învăţare presupune 
o analiză detaliată a multiplelor fenomene psihice implicate în structura sa 
de mare complexitate. 


ÎNTREBĂRI: 

1. Ce asemănări şi'ce deosepii există între teoria lui I.P. Pavlov şi cea a lui E. 
Thorndike? 

2. Ce observaţii şi ce experienţe infirmă simplismul teoriilor asociationiste ? 


35 Ce aspecte comune se pot distinge in felul de a concepe învăţarea al lui J. Bruner 
si cel al lui R. Gagné? 


4; Care sunt deosebirile între învăţarea observată la mamifere şi cea specific umană ? 


Capitolul VII 


Procese fundamentale într-o învăţare 
elementară 


Andrei Cosmovici 


În orice act de învăţare intervine de fapt întreg psihismul, dar dacă în 
anumite momente domină un proces, într-o altă fază intervine mai evident 
altul. Astfel, în vederea studiului, putem descrie separat funcţiile de bază ale 
procesului cognitiv. Într-un act de cunoaştere elementară se distinge îndeosebi 
rolul atenţiei, percepţiei şi memoriei. Aprofundarea cunoaşterii aduce în 
„prim plan imaginaţia şi gândirea. Desigur, în învăţământ, intervine tot timpul 
atât comunicarea dintre profesor şi elevi, cât şi motivaţia ca motor al acti- 
vităţii psihice. | 

Vom începe cu primele trei procese, condiţii evidente ale oricărei cunoasteri. 


1. Atentia 


A. Nu poate exista un act de cunoastere eficientá şi cu atât mai mult unul 
organizat în cadrul unei lecţii fără o focalizare a conştiinţei elevului, fără 
câştigarea atenţiei sale. Atenţia constă în orientarea şi concentrarea activităţii 
psihice cognitive asupra unui obiect sau fenomen (termenul „obiect” fiind 
luat în sensul cel mai larg al cuvântului). Atenţia realizează o optimizare a 
cunoaşterii: ea selectează o anume porţiune din câmpul perceptiv, inten- 
sificând impresia, asigurându-i şi mai multă claritate. Atenţia concentrată 
implică şi rapiditatea sesizării unui eveniment aşteptat: într-o aglomeratie 
observ mult mai repede sosirea unui prieten dacă urmăresc intenţionat direcţia 
de unde mă aştept să survină. Acest fenomen psihic este puternic influenţat 
de motivaţie, de stările afective, fiind însoţit de caracteristici bine cunoscute 
ale posturii şi mimicii (dacă „privesc” înspre un eveniment îndepărtat, de 
exemplu, ridic capul, sprâncenele, apar cute pe frunte, ochii sunt larg des- 
chişi, iar când caut în memorie o denumire se manifestă expresii contrarii). 

Se pot descrie trei forme de atenţie. Una involuntară, când orientarea se 
face de la sine, fără un efort din partea noastră, o atenţie voluntară, care 
presupune încordarea voinţei şi o alta postvoluntară, atunci când o activitate 


PROCESUL ÎNVĂȚĂRII SISTEMATICE 131 


care 'a necesitat. efort devine plăcută şi ne atrage în mod spontan (copilul, 
obligat să facă exerciţii la un instrument muzical, are nevoie de voinţă la 
început, dar, progresând, muzica îl atrage şi nu va mai cere efort voluntar). 


B. Fenomenul atenţiei se distinge prin anume însuşiri, calități ale atenției 
care se manifestă în mod diferit de la o persoană la alta, importante pentru 
exercitarea anumitor profesiuni, putând fi considerate adevărate aptitudini. 


a.: Capacitatea de' concentrare, intensitatea atenţiei. Se poate măsura prin 
‘rezistența la excitanţi perturbatorii, în special la zgomot. Zgomotul din 
“ambianţă poate stânjeni foarte mult, atunci când trebuie să distingi un 
aspect mai puţin evident.. Totuşi, dacă o activitate este monotonă ori dacă 
suntem obosiţi un zgomot slab sau o muzică discretă poate favoriza munca. 
În această privinţă un rol semnificativ îl joacă şi deprinderile. 

b. Stabilitatea atenţiei, durata concentrării depind de particularităţile persoa- 
nei şi de natura obiectului sau a activităţii. Un Obiect cu structură simplă 
"şi nemiscat ne reţine foarte puţin atenţia. Pe când un altul complex şi în 
mişcare poate fi observat multă vreme, fără întreruperi. 


c. Volumul atenţiei este limitat. G. Miller a demonstrat că numărul unităţilor 
ce poate fi sesizat dintr-o dată este de 72. Dar „o unitate” poate fi formată 
din 3-4-5 litere sau cifre. 


d. Distribuţia este o proprietate mult discutată. Ea constă în capacitatea de a 
sesiza simultan înţelesul mai multor surse de informaţii. De fapt, e impo- 
sibil să urmáresti în detaliu două mesaje complicate, emise concomitent. 
De asemenea, nu putem supraveghea desfăşurarea a două acţiuni complexe 
pe care le executăm simultan. Şi totuşi, analizând numeroasele solicitări 
la care este suous un pilot de avion (urmăreşte linia orizontului, cadranele, 
ascultă informaţiile din căşti, acţionează manşa şi palonierul): constatám 
cá distribuţia e posibilă. În adevăr, ea se poate realiza când mişcările sunt 
puternic automatizate şi informátiile foarte familiare. - 


xi Din punctul de vedere al organizárii şi desfăşurării procesului didactic 
sunt importante condiţiile care iioa concentrarea involuntară a atenției. 
Mai întâi există condiții externe. . 


a. Noutatea obiectelor, fenomenelor, situaţiilor ne Sipe cu ayarini —" 
De aceea nu are rost să prezentăm elevilor planşe sau mulaje infátisánd 
plante,.animale sau obiecte bine cunoscute. Numai atunci când avem certi- 
tudinea unui aspect important, dar de obicei nesesizat, are rost să expunem: 
ceva familiar copiilor.. 


b. Intensitatea stimulilor, o lumină, un sunet puternic trezesc atenţia ; obiec- 
tele mari sunt: observate mai repede decât cele mici, culorile vii - mai 
“mult decât cele pale. Dar contrastul are un rol important (într-o clasă în 
"care e linişte deplină, bâzâitul unei albine este auzit cu claritate). Înseamnă 
că planşele trebuie să fie mai viu colorate şi în culori contrastante, iar 

animalele sau plantele mici trebuie prezentate mărite mult. În acest din 
"urmă caz să nu omitem a indica mărimea reală pentru ca şcolarii să nu 
rămână cu o idee eronată asupra dimensiunii lor. | 


c. Mişcarea, schimbarea, variaţia atrag cu uşurinţă atenţia. De aceea filmul 
e mai util decât prezentarea unor planşe sau fotografii. 


d. Pe lângă factorii externi intervin şi factorii interni contribuind la suscitarea 
atenţiei, cel mai important fiind interesul. Ceea ce ne interesează, ne 
“atrage cu uşurinţă atenţia. Interesul este subordonat motivatiei, trebuin- 
telor, sentimentelor noastre. Dacă ne e foame, ne sar în ochi vitrinele 
tuturor cofetăriilor. Când dorim să cumpărăm o carte nou apărută, vedem 
de departe orice stand cu cărţi. Dacă interesul se află în concurenţă cu 
unul din factorii obiectivi, el se dovedeşte mai puternic. Un colecţionar 
pasionat de timbre se va îndrepta, într-o expoziţie, spre o vitrină cu noutăţi . 
din acest domeniu, neglijând un imens televizor alăturat. Cultivarea intere- 
selor elevilor este una din sarcinile principale ale scolii, ele influențând 
profund şi multilateral viaţa psihică. 


Condiţiile atenţiei, menţionate mai sus, duc la imperative elementare 
de ordin metodic; alte aspecte importante decurg din studiul procesului 
percepţiei. 


2. Percepția 


Percepția este cunoaşterea obiectelor şi fenomenelor î în integritatea lor şi 
în momentul când ele acționează í asupra organelor senzoriale. Deşi oamenii 
socotesc percepţia ca un proces simplu, în realitate ea constituie un fenomen 
complex. De exemplu, iată, în marginea unei poieni zărim un stejar falnic. 
Aceasta înseamnă mai întâi recunoaşterea respectivului copac, deosebindu-l 
de un plop sau de un tei. Apoi, deşi imaginea pe retină este răsturnată, eu îl 
văd aşa cum e: având coroana în sus şi rădăcina jos. În acelaşi timp, cu 
toate că imaginea se produce în ochii mei, deci în interiorul meu, eu văd 
copacul în afară şi la o distanţă de cca 50 de metri. În fine, am "+ Cr pă 
realităţii arborelui (nu este doar o imagine din vis). | 

Fără a încerca să explicăm toate aceste aspecte, vom arăta cum în actul de 
perceptie intervin o série de procese psihice complexe. Mai întâi, percepţia e 
constituită din numeroase senzaţii. De pildă, stejarul ne provoacă senzaţii de 
culoare, senzaţii olfactive (mirosul taninat), iar dacă îi atingem scoarţa şi 
senzaţii tactile. n 

Dar perceptia nu e doar o sumá de senzaţii. Intervin şi imagini, urme ale 
percepttilor anterioare. Reprezentárile fac perceptia mai bogatá, mai vie. 
Când sosim cu trenul într-un orăşel necunoscut, piaţa din faţa gării ne apare 
destul de confuză... văd nişte clădiri, nişte străzi fără vreo semnificație., Dar 

dacă stăm acolo mai mult timp, în aceeaşi piaţă vedem multe lucruri: în colt 
e o cofetărie, în dreapta e farmacia, lângă ea coteşte o stradă care duce la 
pădure etc. etc. | 

Faptul de a recunoaşte un pasé o persoană presupune si intervenția 
gândirii. Numai având noţiunea de stejar pot recunoaşte acest copac. Identifi- 
carea presupune o comparaţie, observarea de detalii, de pildă frunzele lobate 
(intervine analiza) Şi stabilirea de legături cu imaginile altor stejari (sinteza). 

Apoi, în percepţie sunt implicate o serie de atitudini. Mai întâi intervine o 
atitudine motorie, poziţia noastră, postura adoptată când percepem ceva. 
Apare însă şi o stare de pregătire intelectuală (englezii îi spun „set”) care 
asigură o selecţie în ceea ce percepem. Un experiment simplu dovedeşte că 
dacă prezentăm la tahistoscop (aparat care expune imagini un timp scurt) 
planşe cu variate figuri geometrice, în diferite culori, când cerem subiecţilor 
să observe figurile ei vor retine multe forme, dar foarte puţine nuanţe colo- | 
rate. Invers, solicitându-i să remarce culorile — formele vor rămâne oarecum | 
ignorate. Deci orientarea, atitudinea intelectuală au o mare însemnătate în 
percepţie, putând duce şi la erori: prezentăm subiecţilor de multe ori (un 
timp scurt) un cerc de 20 cm urmat de altul de 10 cm. În momentul când 
schimbăm cercurile, înfăţişând succesiv două cercuri egale (de I5 cm), su- 
biectii vor susține că al doilea cerc este mai mic. ` 

În fine; în percepţie intervine şi atitudinea noastră afectivă, motivaţia, 
interesele. Atitudinea afectivă este „O predispozitie de a reacţiona pozitiv 
sau negativ faţă de o situaţie, o persoană ori faţă de o simplă afirmaţie”. 
Observăm cu uşurinţă ceea ce ne convine. Mult mai greu remarcăm ceva 
care ne displace. J. Bruner a dat unor copii americani o diafragmá si le-a 
cerut sá arate, cu ajutorul ei, care e mărimea diferitelor monede metalice 
curente. Mai ales cei săraci au indicat mereu mărimi mai mari decât cele 
reale - în cazul banilor cu valoare mare. 

Fiecare observă mai bine ceea ce îl interesează. Iată, presupuneti că, într-o 
excursie organizată, autocarul se opreşte în vârful unui deal şi călătorii 
sunt invitaţi să privească peisajul. Un pictor va percepe coloritul splendid al 
pădurii din apropiere. Un botanist poate fi frapat de existenţa unei specii de 
arbore care n-ar trebui să fie prezentă la această altitudine, pe când un inginer 
silvic se va indigna că: pădurea n nu e bine păzită, fiind evidente multe tăieri 
clandestine de copaci. 

S-a putut deci constata multiplicitatea factorilor intervenind într-o per- 
cepţie. Unii dintre ei trebuie neapărat luați în considerație când vom prezenta 
elevilor materiale intuitive (desen, planşe, aparate, mulaje sau imagini filmate). 


“a. Două deficienţe principale se manifestă în percepţia copiilor, cu atât 
mai accentuate cu cât elevii sunt mai mici. Mai întâi, având o experienţă mai 
redusă decât a adultului, percepțiile lor sunt mai puţin bogate, neavând la 
bază numeroase reprezentări. Este nemotivată reacţia acelor profesori care se 

enervează când şcolarii nu observă ceea ce lor le sare în ochi. Volumul amin- 
tirilor diferă mult între cei doi factori ai actului didactic. ie $ 

În al doilea rând, copiii întâmpină greutăți în a distinge- ae A n de 
neesenţial, în cadrul observaţiilor efectuate. Această dificultate are şi o. bază 
obiectivă : aspectele principale sunt adeseori acoperite, mascate de însuşiri 
secundare. De exemplu, salcâmul şi mazărea sunt plante înrudite, dar la prima 
vedere diferă mult: salcâmul este un copac rezistent şi cu frunzele în formă 
de solzi, pe când mazărea este o plantă ce are nevoie de sprijin (arac) pentru 
a se dezvolta pe verticală, iar frunzele sale arată altfel. În schimb, şi salcâmul 
şi mazărea au fructul în formă de păstaie, caracter esenţial. Dar floarea şi 
fructul apar târziu şi sunt camuflate de frunziş. 


b. Prin ce procedeu combatem noi aceste insuficiente ? ? [n ceea ce pui veste 
îmbogățirea percepţiei mijlocul nu poate fi altul decât prezentarea in fata 
clasei a unui bogat material intuitiv, frumos colorat. La ştiinţele naturii. sau 
geografie excursiile sunt un prilej excelent de înzestrare a memoriei „cu 
impresii vii. Când este cazul, se recomandă să prezentăm copiilor o plantă 
ori o substanţă in aşa fel încât să fie receptată prin mai multe simţuri: să o 
examineze nu numai pe cale vizuală, ci să simtă şi mirosul, gustul (când, e 
posibil), să-şi dea seama de asprimea unei frunze etc. 

E bine ca şcolarii să deseneze aparatele, obiectele, fiinţele studiate. Chiar 
dacă imaginea lor figurează in manual, cerința de a le desena ii obligă să 
observe toate detaliile. Foarte utilă este şi organizarea de activităţi practice 
favorizând cunoaşterea (alcătuirea de ierbare, insectare, efectuarea de expe- 
riente etc.). 


c. Înlesnirea desprinderii esentialului comportă o muncă didactică variată. 
Un mijloc facil este utilizarea desenului schematic pe tablă, care scoate în 
evidenţă aspectele importante, eliminând detaliile. Schematizarea trebuie însă 
însoţită şi de o prezentare a obiectului fiinţei în integritatea sa, pentru a putea 
fi identificată de elevi. . 


d. O altă recomandare priveşte variaţia materialului i intuitiv. O cercetătoare 
(E. Kabanova-Meller), urmărind lecţiile ţinute într-o clasă gimnazială, a 
observat cum unii şcolari nu recunoşteau triunghiul dreptunghic decât dacă 
era desenat cu o catetă orizontală. Încercând să-şi explice eroarea, ea a 
constatat că profesorul de matematică desena totdeauna triunghiul în acest fel 
şi elevii au ajuns să considere poziţia ca un aspect caracteristic. 

La fel, la geografie elevii nu recunoşteau ca formă de relief câmpia, decât 
dacă li se prezenta imaginea unei câmpii perfect netede si cu vegetaţie de 
stepă. În acest caz profesoara avusese la îndemână numai o astfel de planşă şi 
a Omis să precizeze posibilitatea unor alte forme de câmpie. Ca urmare, se 
recomandă folosirea de material intuitiv cât mai variat. Mai întâi să insistăm 
asupra aspectelor comune, esenţiale, iar apoi, reluând planşele, să precizăm 


ce aspecte pot să difere. În felul acesta putem fi siguri de formarea unor 
noţiuni corecte. 

e. Un rol fundamental în facilitarea sesizárii esenţialului îl are cuvântul 
profesorului. În primul rând acesta asigură starea de pregătire intelectuală 
necesară înţelegerii lectiei, o orientare preliminară în care se indică ce anume 
urmează să se studieze. Totodată, trebuie să ne asigurăm că materialul intuitiv 
facilitează sesizarea a ceea ce urmărim să reliefăm. 

Să evităm astfel erori ca aceea comisă de un învăţător, în primii ani apă 
terminarea războiului. El urma să predea: numărul trei. Pentru a face lecţia 
mai atractivă şi cum avea şi talent la desen a pictat în culori trei planşe : pe 
una din ele figurau trei tancuri, pe o a doua trei tunuri şi pe ultima - trei 
avioane, El a adus în clasă planşele şi le-a spus copiilor ce urmează să înveţe : 
numărul trei. Din păcate şi-a dat seama că inovaţia sa a fost greşită ; şcolarii 
se întreceau în a face aprecieri: ce tip de avion e pe planse, ce tonaj au 
tancurile, care e calibrul tunurilor etc. 

În predarea numerelor se folosesc materiale simple cum sunt vorm 
bilele. Acestea, fiind familiare copiilor, nu le atrag in mod deosebit atentia si 
se poate evidentia aspectul cantitativ : toate sunt câte trei. Planşele învă- 
tátorului au atras atenţia copiilor spre. aspegte mai interesante, contravenind 
scopului lectiei. 


f. Prin interacțiunea cuvântului cu intuiţia se poate facilita o cunoaştere 
analitică (Zankov, L.). Ea poate decurge în două moduri. Profesorul vine în 
clasă cu o planşă, anunţă scopul observaţiei, şi, în timp ce o'descrie verbal, 
indică pe imagine detaliile, confirmând" spusele sale („vulturul are ciocul 
puternic şi încovoiat” ; „picioarele sale sunt acoperite cu un fel de solzi” 
etc.). În acest caz, sursa cunoştinţelor o constituie relatarea verbală a profeso- 
rului, iar planşa confirmă, demonstrează adevărul. De aceea în pedagogie 
acest mod de predare este denumit metoda demonstrației. 

Dar se poate proceda şi astfel: nu explicám nimic elevilor. Le prezentăm 
planşa, spunem despre ce este vorba şi le cerem lor să observe. Profesorul îi 
ajută punându-le întrebări („cum e ciocul vulturului ? " ; „ce observați pe 
picioarele sale ?" ş.a.). Acum, materialul intuitiv devine sursa de cunoştinţe, 
cuvântul profesorului doar orientează atenţia clasei. Se vorbeşte în acest caz 
de metoda observaţiilor” independente.. Intervenţia profesorului poate fi 
aici mai detaliată sau foarte vagă, în funcţie de complexitatea planşei ori a 
aparatului prezentat şi, desigur, în raport cu vârsta şcolarilor. 

Printr-un experiment, s-a căutat să se clarifice care din cele două metode 
obţine mai bune rezultate. În acest scop un învăţător a fost solicitat să utilizeze 
tot anul numai metoda demonstraţiei. Altul, de acelaşi nivel de calificare, a 
primit consemnul de a folosi metoda observaţiilor independente. La sfârşitul 
anului: şcolar, pe rând, au fost examinati toţi elevii celor două clase. S-a 
constatat că acei din clasa unde s-a practicat metoda observaţiilor inde- 
pendente îşi aminteau mai bine cele învăţate. Apoi, puşi să observe un obiect 
erau mult mai activi: îl întorceau pe toate părţile, îl cântăreau în mână etc. 
Li se dezvoltase, în mod evident, spiritul de observaţie. Aşadar, metoda 

demonstraţiei s-a dovedit a fi mai puţin eficientă. Totuşi, ea are avantajul că 
solicită mai puţin timp. Observatia practicată de copii progresează lent. Apoi, 
când e vorba de un aparat mai complicat, demonstraţia se dovedeşte mai utilă. 

Metoda demonstraţiei mai are avantajul că poate îmbina analiza cu sinteza :: 
descriind un anume aspect, profesorul poate stabili relaţii cu alte fenomene, 
cu ambianța etc. De pildă, descriind tigrul el poate efectua corelaţii între 
aspectul labelor, al coltilor şi modul său de a vâna, ceea ce ajută la o mai 
bună înţelegere a particularităţilor de ordin anatomic şi la o mai clară înti- 
părire în memorie. | stib | | 

Prin urmare, in practica învăţământului se folosesc ambele. metode, 
ținându-se cont de specificul materialului disponibil, de pregătirea elevilor şi 
de timpul disponibil. Late ncs 


3. Memoria 


l. Percepția se bazează pe memorie, ea furnizând imaginile acumulate 
anterior, în baza cărora capătă un înţeles. Dar nu numai percepţia se sprijină 
pe memorie, ci întreaga viaţă psihică. Memoria este funcția psihică fundamen- 
tală care face posibilă fixarea, conservarea, recunoaşterea şi reproducerea 
fenomenelor psihice. Există o memorie imaginativă, asigurând. păstrarea 
şi reproducerea reprezentărilor, una verbal-logică referitoare la idei, o 
memorie afectivă (creând posibilitatea retrăirii unor emoţii, sentimente) si o 
memorie motorie (făcând posibilă formarea de priceperi şi deprinderi). 

A existat tendinţa de a separa memoria în două categorii: una a spiritului 
(conservând imaginile şi ideile) şi una a creierului, o memorie a mişcărilor, 
stând la baza formării priceperilor şi deprinderilor (după H. Bergson). 
Această distribuţie nu a mai rezistat în raport cu cercetările din secolul 
nostru: ambele manifestări ale memoriei ascultă de aceleaşi legi (parte din 
ele descrise de I.P. Pavlov şi E. Thorndike) iar în evoluţia învăţării se observă 
aceleaşi faze. De altfel azi a devenit evidentă interdependenta dintre mişcare 
si cunoaştere, mişcările fiind prezente in atenţie, în percepţie şi chiar in. gán- 
dire. Existá insá o memorie mai elementară, prezentă la animale, care nu 
comportă un efort conştient şi o memorie superioară, logică - specific umană. 


2. Pentru a preîntâmpina eventualele confuzii e bine să precizăm câţiva 
termeni frecvent utilizaţi în pedagogie ; deprindere, pricepere, cunoştinţă. 

In orice act învăţat sunt prezente aspecte de stereotipie şi de varja- 
bilitate. De pildă, în conducerea automobilului : “pornirea de pe loc se face 
totdeauna cu aceleaşi mişcări, dar, odată ieşit în stradă, mânuirea volanului; 
accelerarea, frânarea depind de forma traseului şi de obstacolele întâlnite. În 
unele activităţi predomină monotonia, stereotipia, pe când în altele găsim 


multă variabilitate. În funcţie de predominantá vom vorbi de pricepere sau 
deprindere. n | | 

“Numim deprinderi acele acte învăţate în care predomină reacţiile relativ 
constante, în raport cu condiţiile constante. Astfel, sunt deprinderi : mersul, 
îmbrăcatul, scrisul, calculul mintal elementar (tabla înmulţiri). Vom desemna 
prin priceperi acele acte învăţate în care predomină reacţiile plastice, capabile 
de a.se adapta prompt la condiţiile variabile ale mediului: conducerea unui 
autovehicul este o pricepere întrucât domină variabilitatea. Tot priceperi sunt 
si cele implicate in mánuirea unui strung sau in rezolvarea unor ecuaţii de 
gradul.doi. Atát in cadrul deprinderilor, cát si in cel al priceperilor găsim 
acţiuni în care aspectul motor este precumpănitor şi altele în care domină 
acţiunile mentale. | | 

Când se formează o pricepere şi când o deprindere? În funcţie de natura 
activităţilor, dar şi. a modului de învăţare. Repetarea în condiţii identice favori- 
zează formarea unor deprinderi, variabilitatea are drept urmare apariţia unei 
priceperi. i 

. Cunostinfa este o structură de informaţii şi operaţii care face posibile atât 
orientarea în ambiantá, cât şi soluţionarea anumitor probleme. Orice noţiune 
este o cunoştinţă, una foarte complexă. Însă avem şi cunoştinţe simple: ştini. 
că după colţul străzii se află o cofetărie. Este o informaţie elementară şi în 
acelaşi timp utilă. Cea ce caracterizează cunoştinţele este faptul de a permite 
acţiuni, deducţii numai pe plan mintal, nu şi în cel al acţiunii practice. Pot 
studia o carte şi cunoaşte în amănunt regulile şi condiţiile înotului. Dar, fără 
a fi făcut exercitii efective, informaţiile mele nu mă vor salva de la înec. Sunt 
necesare exercitii motorii reale, pentru a se forma priceperea corespunzătoare. 
Cunostintele mă pot ajuta să fac mai puţine erori, să lé corectez mai repede. 
Deci nu sunt inutile, dar nu se pot substitui antrenamentului real. De aceea 
pedagogia se află mereu în faţa următoarei probleme: cum să organizăm 
predarea şi învăţarea, în aşa fel încât cunoştinţele teoretice să poată fi cât 
mai utile în practica profesiunii şi a vieţii sociale ? 

3. Baza fiziologicá.a memoriei nu este încă elucidată. Se presupune că 
excitaţiile venite de la organele senzoriale lasă anumite urme (denumite 
engrame) în structurile cerebrale. Unii susţin rolul acidului ribonucleic din 
cromozomii neuronilor, alţii consideră că se formează noi puncte de contact 
între celule. | 

O altă problemă este aceea referitoare la modul în care putem găsi şi evoca 
o anume amintire din „depozitul” uriaş al memoriei. În această privinţă sunt 
fapte observate încă de Aristotel. E vorba de ceea ce a fost denumit fenomenul 
asociaţiei. Asociaţia este o legătură stabilită între procese sau stări psihice, 
în aşa fel încât producerea uneia din ele atrage după sine, imediat, apariția 
celorlalte. | | 

Principala condiţie a formării asociaţiilor o constituie contiguitatea în timp 
(cu alte cuvinte coincidenta sau succesiunea lor imediată). De exemplu, pe 
când mă plimb pe o stradă periferică, se opreşte un automobil nou, luxos şi 
din el coboară zâmbind un cunoscut de al meu pe care nu-l văzusem de 


138 “PSIHOLOGIE ȘCOLARĂ - 


multă vreme. Dacă peste câtva timp zăresc, într-o parcare, acelaşi tip de maşină, 
imi voi reaminti imediat de acea persoană. Sau invers, dacă mă întâlnesc din 
nou cu el, într-un magazin, îmi va veni în minte şi imaginea maşinii sale. 

O altă condiţie a asocierii o constituie asemănarea : întâlnind la o confe- 
riniá un necunoscut, îmi reamintesc un coleg de liceu şi-mi dau 'seama că 
această evocare se explică prin asemănarea fizică dintre cele două persoane. 
În secolele XVIII şi XIX filosofii empirişti (David Hume; J. Stuart Mill, 
H. Spencer, H. Taine ş.a.) au acordat ó mare însemnătate fenomenului 
asociaţiei, considerându-l la fel de important ca legea gravitaţiei în lumea 
fenomenelor fizice, explicând, după ei, întreaga structurare a vieţii psihice. 

Completări in teoria asociaţiei a adus W. Hamilton (1788-1856). El a 
susţinut cá imaginile nu se succed, datorită asociaţiilor, ca inelele dintr-un 
lanţ, asociaţia explicându-se prin „legea redintegrării” : amintirea unei părţi, 
a unui element atrage după sine reconstituirea întregului. Acest fel de inter- 
pretare coincide cu rezultatele şcolii gestaltiste din prima parte a secolului 
nostru şi descrie mai bine fenomenul. ` e o fi 

Apoi el a formulat şi „legea interesului” : dintre toate amintirile pe care o 
stare prezentă le poate evoca, sunt reamintite cele care au un interes actual 
(adică sunt în concordanţă cu preocupările, cu starea de spirit dintr-un anume 
moment). De pildă o grădină cu flori frumoase îmi poate reaminti un eveni- 
ment fericit - nunta surorii mele = sau unul dureros, înmormântarea bunicii, 
în funcţie de dispoziţia mea momentană. jah | x 

Astăzi, psihologia ştiinţifică nu mai acordă o importanţă centrală asocia- 
tiei, deşi I.P. Pavlov şi E. Thorndike au confirmat realitatea fenomenului 
şi importanţa contiguităţii, Asociaţiile explică, desigur, reamintirea involun- 
tară, ele intervin în toate actele automatizate, cât şi în procesele imaginaţiei 
şi gândirii, dar nu pot explica actele voluntare. În efortul de voinţă necesar 
soluționării unei probleme, noi oprim, alungăm asociaţiile de idei care n-au 
legătură cu ceea ce studiem, adică intervine un act contrar fenomenului asociativ, 

Aşa cum am arătat când am discutat teoriile lui Pavlov şi “Thorndike, 
asociationismul a avut o influență nefastă asupra concepțiilor pedagogice, 
supraevaluánd rolul repetării mecanice, subestimând problemele dezvoltării 
gândirii şi influenţa memoriei semantice. 
.. 4. Din punctul de vedere al duratei memorării există trei forme de 
memorie : | | | 
a. Memoria de foarte scurtă durată constituie de fapt o inerție a excitatiei 

 Senzoriale care persistă până la 0,25-0,50 dintr-o secundă şi face posibilă 
contopirea imaginilor în filmele proiectate pe ecran. 


b. Memoria de: scurtă durată asigură păstrarea. unei imagini până la 18 
secunde, în cazul că nu i se acordă o atenţie deosebită. Ea face posibilă 


sesizarea unei melodii Şi înţelegerea unei fraze lungi, de aceea unii o 
caracterizează ca „memorie de lucru”, 

c. Memoria de lungă durată însă ne interesează în mod deosebit, întrucât ea 
poate conserva impresiile ani de zile, întreaga viaţă. Sunt numeroase 
dovezi că memoria cuprinde totalitatea informaţiilor receptate, având o 
capacitate nelimitată. Ea fixează tot ce ni se întâmplă: evenimentele zilnice, 
ceea ce citim din cărţi, reviste, spectacolele, emoţiile trăite, gândurile etc. 
etc.. Sunt înregistrate şi evenimentele sociale, mentalitatea poporului, a 
păturii sociale, din care facem parte, se fixează deprinderile, priceperile... 
Din păcate nu ne putem reaminti totul. 
. Tată. dovezi privind. acest aspect. O femeie simplă, analfabetă, s-a imbol- 
năvit grav şi, având febră puternică, dintr-odată a început să recite pagini 
întregi din Biblie în limbile latină şi greacă - limbi pe care nu le cunoştea 
deloc. Făcându-se investigaţii, s-a aflat. că ea fusese în serviciul unui preot 
catolic. Acestuia îi plăcea să citească cu glas tare fragmente din Biblie, în - 
cele două limbi clasice. Femeia, trebăluind prin casă, auzea totul, dar nu 
înţelegea nimic — necum să facă eforturi de memorare. Febra a activat însă 
engramele formate. Scăzându-i temperatura ea nu şi-a mai amintit nimic, 
„Alte argumente sunt cazurile de memorie excepţională, semnalate încă din 

secolul trecut. În zilele noastre, Al. Luria, fiziolog şi psiholog reputat, a 

examinat cazul unui ziarist capabil să reţină exact fraze lungi in limbi pe care 

nu le cunoştea, cât şi serii formate din multe zeci de cuvinte necunoscute - 
prezentate o singură dată. | "t | 

Memoria de lungă durată poate fi divizată in două componente : memoria 
episodică — înregistrând toate evenimentele cotidiene sau deosebite ale vieţii 
noastre şi memoria semantică, adică memoria în care sunt structurate în mod 
logic toate cunoştinţele acumulate mai mult sau mai puţin sistematic. De fapt, 
organizarea cunoştinţelor noastre este extrem de complexă. W. Kintsch distinge 
trei sisteme (după Ehrlich, St.) : | 

1. Un sistem fonetic când termenii sunt evocati pe baza sonorităţii cuvin- 
telor; de pildă noţiunea de „movilă” poate să ne vină în minte auzind 
cuvântul. „mobilă”. Asociaţiile fonetice sunt frecvente. 

2. Un sistem de imagini: vedem, din tren, o ridicătură de pământ, simultan 

ne apar termenul şi noţiunea de movilă. ! 

3. “Ierarhia indicilor semantico-sintactici este utilizată când cuvântul apare 
datorită relaţiilor dintre semnificaţii (cineva povesteşte cum lângă satul lor 
se află o ridicătură mare de pământ, ceea ce suscită imediat conceptul şi 
denumirea corespunzătoare). | pu 
W. Kintsch omite însă un factor de organizare a amintirilor: afectivitatea, 

relaţia unui obiect sau a unei fiinţe cu interesele, dorinţele noastre, observată 
încă de W. Hamilton. Ne apare în minte şi se află în legătură cu noi tot ceea 
ce are importanţă, váloare pentru noi: pentru un afacerist sunt în relaţie toate 
eventualele surse de profit, pictorul îşi reaminteşte toate peisagiile care 
l-au impresionat, medicul - cazurile dificile, greu de rezolvat ş.a.m.d. 

Toate aceste „sisteme” sunt în relaţie reciprocă şi e greu să ne imaginăm 
modul lor de structurare. Din punct de vedere didactic, cel mai important 
este acel semantic. De fapt, învăţământul trebuie să contribuie la constituirea 
lui, el fiind esenţial atunci când se pune chestiunea rezolvării de probleme. 


5. Având la bază o serie de structuri, memoria nu este inerti. Imaginile 
reamintite nu sunt copii fidele ale percepţiilor anterioare. Memoria nu 
împiedică evoluţia psihică, ci face posibilă dezvoltarea coerentă în raport cu 
experienţa acumulată. Datorită memoriei învăţăm să mergem, să vorbim, să 
trăim sentimente complexe, să ne imaginăm viitorul, să luăm hotărâri în 
cunoştinţă de cauză. Raportul ei cu gândirea, cu inteligenţa ridică întrebări. 
Desigur nu poti soluţiona probleme, dacă nu te poţi baza pe o experienţă, pe 
o multitudine de procedee, de soluţii. Însă există cazuri de persoane cu foarte 
bună memorie şi slabă inteligenţă. Gândirea este facilitată numai dacă se află 
în relaţie cu o memorie semantică, logic organizată, în care cunoştinţele sunt 
ierarhizate prin prisma unor criterii esenţiale. De acea M. de Montaigne scria 
J'aime mieux une tête bien faite, qu'une tâte' bien pleine". (Prefer un cap 
bine fácut, decát unul foarte plin). Íncepánd cu secolul XVI, gánditorii 
europeni s-au ridicat împotriva învăţământului scolastic care avea în centru 
memorarea fidelă, mecanică, cât şi cultivarea dogmatismului. Școala trebuie 
să aibă în centrul preocupărilor cultivarea gândirii, şi nu simpla înregistrare 
de cunoştinţe. Dezvoltarea memoriei rămâne necesară, în pofida enciclope- 
diilor existente şi a memoriei calculatoarelor, fiind însă nevoie de cunoştinţe 
maleabile, făcând posibile combinarea lor variată şi structurarea lor multiplă, 
bazate pe criterii logice, esenţiale. E | 


6. Abordând tema evoluţiei memorării ne vom folosi de cazul formării 
deprinderii motorii, unde fazele parcurse sunt mai uşor de observat, decât în 
cazul cunoştinţelor abstracte. Vom alege exemplul învăţării scrisului. 

Învăţarea scrisului începe printr-o fază de familiarizare cu acțiunea. La 
început, elevul nu poate scrie litere întregi. El exersează trasarea unor linii, 
bastonaşe şi ovale. Dar şi aceste mişcări simple îi cer efort, încordare. Copilul 
face mişcări inutile. După multe exerciţii trece în etapa a doua: Organizarea 
deprinderii. Acum dispar mişcările inutile, efortul exagerat. Mişcările prin- 
cipale încep să fie contopite într-un tot unitar ce reprezintă o literă, pe care o 
poate trasa şi fără a mai ridica peniţa de pe hârtie. Procesul acesta de elimi- 
nare a mişcărilor de prisos şi unificarea celor esenţiale este un proces de 
schematizare. Acţiunea începe să se desfăşoare armonios. l 

Continuarea exerciţiilor duce la automatizare, constând în aceea că scrisul 
nu mai solicită o atenție concentrată asupra mişcărilor implicate în trasarea 
fiecărei litere, ci doar urmărirea scrisului în ansamblul său. Centrii senzoriali 
kinestezici, inregistránd efectuarea unei miscári, sunt legati direct de centrii 
motori ai mişcării următoare, pe care astfel o declanşează imediat. Atenţia 
este solicitată numai când intervin perturbări în mersul general al. scrisului 

(de pildă, o scamá ne ingroasá liniile). Această etapă este însoţită de progrese 
importante: se scrie repede, controlul vizual este înlocuit cu cel kinestezic 
(pianistii, violoniştii pot cânta cu ochii închişi), apare o anticipare în activitate 
(în lectura expresivă, de pildă, ochii trebuie să devanseze rostirea cu apro- 
ximativ o secundă) şi se pot efectua multe acţiuni simultane (vezi exemplul 
pilotului de avion care urmăreşte linia orizontului, şi cadranele, manevrează 
manşa şi palonierul, ascultă informaţiile din căşti şi comunică cu personalul). 
. [n cazul unei activităţi îndelungate se ajunge în faza de perfecționare. 
Acum scrisul se poate executa la fel de bine prin diferite mijloace : se poate 
scrie pe tablă, ca şi pe caiet, mai mare sau mai mic. Înotătorul poate înota în 
diferite stiluri : crawl, brasse, pe spate. Mişcările se pot executa foarte repede 
"şi rezultatul este de calitate superioară (in cazul unor meseriaşi). Acum 
atenţia noastră este aşa de mult eliberată, încât putem realiza concomitent 
şi un alt act;complex: scrisul încetează de a ne preocupa în sine şi il 
folosim ca mijloc de consolidare a cunoştinţelor desprinse din textul pe care-l 
învăţăm. Din scop în sine, el a devenit un mijloc auxiliar. 


7. Care sunt condiţiile care asigură o memorare facilă şi temeinică ? 


a. În primul rând, e importantă motivaţia subiectului, scopul memorării, 
“sensul pe care îl are învăţarea pentru el. Dacă un elev învaţă numai pentru 
notă, numai pentru obţinerea unei diplome, cunoştinţele sale vor avea 
puţină trăinicie. O dată cu absolvirea, cunoştinţele acumulate îşi pierd 
“sensul şi se afuridă în inconştient. Dacă e preocupat de realizarea unei 
competenţe profesionale, cel puţin materiile având o relaţie cu ea se vor 
sedimenta temeinic. Cea mai solidă instruire se obţine atunci când tânărul 
îşi dă seama că bunurile culturale, lărgind orizontul, înlesnesc comu- 
nicarea cu ceilalți şi asigură posibilităţi de satisfacţie şi adaptare mult 
“sporite, faţă de acei ce privesc viaţa doar prin prisma avantajelor materiale 
care, singure, nu asigură un echilibru sufletesc: Acesta va continua să se 
cultive 'şi după părăsirea şcolii şi se va putea bucura de trăirea marilor 
valori ale culturii. 
De aceea pedagogia se preocupă foarte mult de formarea intereselor pentru 
cultură, conştientă fiind de importanţa lor. Cu ani în urmă, în didactică 
era prezentat ca principiu al învăţământului şi „principiul interesului”, 
subliniind tocmai însemnătatea acestui aspect pentru trăinicia învăţării. 
b. Un alt aspect îl constituie necesitatea cunoaşterii efectelor, a rezultatelor 
învăţării, ele fiind de natură să ghideze eforturile ulterioare. E. Thorndike, 
cel care a formulat cunoscuta „lege a efectului”, a realizat o experienţă 
simplă. A cerut unor persoane să tragă linii cu creionul pe o coală de 
hârtie, linii având exact 4 cm. Ele erau însă legate la ochi, încât nu-şi 
dădeau seama de rezultatele obţinute. Lăsându-le să exerseze, deşi făceau 
"zeci de încercări, nu se observa nici un progres. Cu altă grupă a procedat 

la fel, cu deosebirea că, după fiecare trasare, li'se comunica rezultatul : 
„linia e prea scurtă” sau „linia e mult prea lungă” etc. În acest caz, s-au 
remarcat progrese vizibile, chiar după câteva: exerciţii. 
Prin urmare, greşit procedează acei profesori care, uneori, pun o notă 
proastă unui copil, fără ca să-i explice din ce cauză. Or, acesta trebuie să 
ştie ce lacune are sau ce erori a comis, pentru ale îndrepta, altfel învăţarea 
nu e eficientă şi dezamăgeşte chiar pe un şcolar bine intenţionat. 
c. O condiţie binecunoscută este înfelegerea materialului de învățat, prelu- 
_ crarea sa raţională, recurgându-se la memoria semantică. Înțelegerea pre- 
supune realizarea de legături cu informaţiile anterior asimilate. Memorarea 
logică este superioară celei mecanice, mai întâi prin ușurința învăţării. 
De exemplu, o grupă a fost solicitată să memoreze silabe fără sens, 
trigrame: ,luc, nec, min, sel, vip, tul" etc. 6 asemenea silabe au fost 
memorate chiar de la prima lectură. 12 au necesitat între 14 şi 16 lecturi, 
iar 36 de trigrame au avut nevoie de 55 de repetiţii. Deci când volumul 
materialului a crescut de 6 ori, numărul necesar de exerciţii a crescut de 
55 de ori! Aceiaşi subiecţi au fost: puşi să înveţe, două versuri dintr-o 
poezie ; ele au fost reţinute după două prezentări. Când li S-au propus 12 
versuri, tot de 6 ori mai mult, ele au fost memorate după numai 15 lecturi. 
Comparati numărul, 7,5 cu 55 pentru a vedea diferenţa de randament între 
memorarea logică si cea fără înțeles, | Men 
Înțelegerea influenţează şi trăinicia conservării cunoştinţelor: un număr 
foarte mare de cuvinte fără înţeles se uită în proporţie însemnată, chiar şi 
numai după o oră, pe când un text inteligibil se reţine exact zile şi săptă- 
mâni. Aşadar, prelucrarea logică, deplina înțelegere şi sistematizare a unui 
„text sunt esenţiale pentru o învăţare facilă şi durabilă. | 
d. Un alt factor favorizant al memorării îl constituie voința, intenţia de a [ine 
minte, ceea ce implică un efort de a reţine informaţiile pentru a le putea 
relata altora. Are importanţă şi intervalul de timp pentru care ne, pregătim 
să memorăm un material. th ; 
L.V. Zankov a dat acelaşi text spre memorare la două grupe de elevi. 
Unora li s-a spus că vor fi ascultați a doua zi. Ceilalţi au fost anunţaţi de 
o verificare peste 10 zile. În realitate toţi şcolarii au fost examinati, indi- 
vidual, după 14 zile. Cei din prima grupă uitaseră aproape totul, ceilalţi 
şi-au mai amintit 55% din material. Contează foarte mult intervalul pe 
care ni-l propunem pentru conservarea cunoştinţelor. Prin urmare, proce- 
dează corect acei profesori care, în afara chestiunilor fundamentale ce 
trebuie reţinute totdeauna, pretind elevilor să cunoască în amănunt si 2-3 
lecţii dinaintea celei curente. — aud an ki 
În legătură cu aceste două condiţii — înţelegerea şi voinţa de a memora - 
se pune întrebarea care din ele este mai importantă. Pentru elucidarea 
acestei chestiuni P.I. Zincenko a organizat un experiment. | 

. Pe numeroase cartonașe. figurau imagini de. obiecte şi fiinţe extrem de 
variate. S-a cerut unui lot de subiecţi să efectueze o clasificare cát mai 
“logică a vastului material şi s-a notat timpul mediu folosit de ei. Apoi, un 
al doilea. grup a primit aceleaşi figuri, cerându-i-se să-l memoreze (fără a 
se cere vreo ordonare). Acestora li s-a acordat timpul mediu realizat de. 
prima grupă pentru clasificare. Deci, în primul caz s-a cerut un efort de 
gândire, fără a se menţiona memorarea, pe când în cazul celorlalţi, invers, 
s-a solicitat fixarea, dar nu şi aprofundarea íntelesurilor. Apoi, fiecá- 
. rui subiect i s-a cerut să-şi reamintească imaginile utilizate. Cei care au 
clasificat au reţinut mai multe figuri. Aşadar, înțelegerea s-a dovedit mai 
importantă decât intenţia de a ţine minte. Memorarea inteligentă, dar invo- 
luntará este: mai eficientă decât memorarea mecanică şi voluntară. 


e. Un bine cunoscut factor al conservării cunoştinţelor îl constituie repetarea 
lor, de unde şi expresia: „repetiţia este mama învăţăturii”. Dar nu orice 
fel de repetare este valoroasă. Eficienţa el este proporţională cu parti- 
ciparea activă a celui ce învaţă: să urmărească aprofundarea înţelegerii, 
stabilirea de numeroase legături cu bagajul cunoştinţelor asimilate, să 

“rezolve probleme în relaţie cu materialul studiat, să efectueze aplicaţii în 
lucrări practice sau de laborator, să utilizeze desene ori scheme în vederea 
concretizării ş.a. = 
Un rol pozitiv îl are numărul de repetări. Chiar şi repetările suplimentare ' 
(după ce putem reproduce textul) sunt utile, contribuind la consolidarea 
informaţiilor (desigur, fără exagerare, aceasta ducând la saturație). Insem- 
nátate au şi pauzele dintre două repetiţii succesive. Intr-o experienţă 
subiecţii au memorat: 


- 20 de numere, făcând 1l repetiţii, fără interval între ele ; | 
— 20 de numere, cu doar 6 repetiţii, având 5 minute pauză după fiecare 
prezentare a seriei. d 
De aici, legea lui Jost: „Sunt necesare mai puţine repetiţii cu intervale 
relativ mari între ele, decât fără pauză sau cu intervale mici". 

Cât de mare trebuie să fie intervalul optim? El variază între 5 minute şi 
24 ore, în funcţie de natura şi extensiunea materialului. Această lege ne 
atrage atenţia asupra scăderii randamentului când cineva învaţă „în asalt” 
şi nu mai are timp pentru a face pauze. Va avea nevoie de un efort 
sensibil sporit. — . | | 

Repetitia poate fi organizatá diferit. 'Materia se poate repeta global (citind 
textul de la început până la sfârşit şi reluându-l de la început) sau se poate 
repeta fragmentar (împărțind materialul pe teme şi efectuând repetiţia pe 
fragmente până la asimilarea treptată a tuturor). In cazul unui text scurt şi 

"uşor de înţeles, cea mai productivă este repetarea globală. Când e vorba 
de un mare volum de informaţii şi greu de înţeles, cea mai eficientă este o 

"repetare mixtă : o lectură globală, urmată de învăţarea pe fragmente 
(teme) şi, în final, o nouă parcurgere în ansamblu. 

Un bun procedeu de repetare este acela de a îmbina lectura cu încercări 
de reproducere şi aceasta chiar de la început. Sunt mai multe avantaje. 
. Poţi citi un text de 6 ori, dar dacă nu esti atent şi îţi fug mereu gândurile, 
s-ar putea să nu-l fi memorat suficient. Încercarea de a-l reproduce te 
obligă să fii atent: nu poţi vorbi şi, simultan, să te gândeşti la altceva. 
Apoi, iti dai seama de la început ce ai înţeles şi reţinut şi ce nu. Vei repeta 
. deci din ce în ce mai puţine idei. În fine, revenirea la text îţi poate semnala 
şi cazurile de înţelegere greşită, având posibilitatea corectării. 
E bine să recomandăm elevilor acest procedeu de repetare. Numai repro- 
ducerea corectă poate fi garanţia asimilării unei lecții. Sunt multi ado- 
lescenti care neglijează această verificare şi constată la examen cá nu-şi 
amintesc multe lucruri. Însă principala preocupare a unui profesor rămâne 
aceea de a orienta elevii spre o temeinică înţelegere a ceea ce învaţă. Nu 
„trebuie să tolerăm o memorare mecanică; verificarea calităţii însuşirii 
regulilor, teoremelor, legilor este esenţială pentru un succes real în munca 
didactică. 


f. În organizarea învăţământului trebuie să se ţină cont şi de interacţiunea 
' “dintre cunoştinţe sau priceperi. Ea se produce în special când -două 
„categorii de cunoştinţe sau priceperi sunt similare. Interacțiunea poate avea 
consecinţe pozitive şi atunci vorbim despre transfer, dar poate avea şi un 
efect negativ numit interferenţă. | 
Transferul are loc când unele cunoştinţe sau priceperi favorizează învăţarea 
altora. Cine cunoaşte bine limba germană va învăţa mai uşor engleza, decât 
un japonez care nici măcar nu a auzit vorbindu-se o limbă germanică. De 
asemenea, dacă cineva e pe deplin stăpân pe conducerea automobilului va 
învăţa să manevreze comenzile unui avion mai uşor, decât o persoană care 
n-a pus mâna în viaţa ei pe un volan. - ^X 


Interferenţa cauzează inhibitie, aceasta putând fi: 


l. proactivă, când cunoştinţele sau priceperile vechi stânjenesc asimilarea 
altora noi. De pildă, un copil preşcolar, pe care părinţii îl învaţă să 
reconstituie cuvintele literă cu literă, va avea dificultăţi mai mari decât 
colegii săi, în clasa întâi, când accentul se pune pe descifrarea de 

, silabe; vechiul procedeu va stânjeni grábirea ritmului lecturii. 

2. retroactivă, când impresiile noi inhibă, ne fac să uităm altele ante-: 
rioare. Când audiem un concert compus din mai multe melodii, imediat 
ne amintim bine temele din ultima bucată, dar nu ne mai vin în minte 
altele anterioare, deşi a trecut foarte puţin timp. Ultimele melodii au 
inhibat pe cele dinaintea lor. ^ 


. Cánd se produce transferul si cánd interferența? Dacă materia invátatá 
n-a fost bine înţeleasă, nici bine memoratá, ea exercitá o influentá negativi, 
producând o inhibiţie proactivă. Aceasta e favorizată şi când de la studiul 
celei. dintâi se trece imediat, fără pauză, la învăţarea alteia asemănătoare. 

Dimpotrivă, cunoştinţele clarificate şi asimilate temeinic exercită un transfer 
asupra altora similare, mai ales dacă se face şi o pauză destul de mare între 
cele două faze ale studiului. | | 
În felul acesta înţelegem de ce elevii care învaţă în mod serios, încă de la 
începutul scolaritátii, se descurcă din ce in ce mai uşor, pe măsură ce parcurg 
anii de liceu, pe când cei ce memorează superficial întâmpină din ce în ce 
mai multe dificultăţi. hc es ets 
Este necesară o atenţie sporită în privinţa întocmirii orarelor. Pentru a 
evita interferența se recomandă asigurarea unei variaţii în succesiunea disci- 
plinelor. După ora de matematică e bine venită o oră de desen sau de istorie, 
dar e nepotrivită programarea lectiei de fizică, disciplină care, nefiind 
străină de matematică, poate antrena inhibiţii reciproce. | 
g. Ținând cont de ceea ce s-a precizat în privinţa condiţiilor memorării putem 
concepe modul optim de organizare a învăţării unui text amplu şi dificil în 
felul următor : | l l 


1. Prima etapă ar constitui-o familiarizarea cu textul, implicând o lectură 

rapidă a întregului material, pentru orientare. 

2. Apoi se impune aprofundarea ideilor: se fragmenteazá textul după 
principalele teme şi se urmăreşte deplina înţelegere şi sistematizare a 
temelor luate pe rând. Pentru lámurirea unor probleme se poartă discuţii 
cu colegii, eventual cu profesorul şi se consultă materialul bibliografic. 
Lectura unui capitol sau a unui articol se însoţeşte de întocmirea unei 
fişe consemnând tot ceea ce clarifică sau imbogáteste o temă. 
Înțelegerea aprofundată 'asigură în mare măsură şi memorarea. Totuşi, 
sunt date, definiţii, clasificări care cer o muncă specială de fixare. 

3. Prin urmare, în a treia fază se impune reluarea fiecărui fragment în 
vederea unei memorări analitice, când memorăm ceea ce n-am reţinut 
şi revedem fişele. 

4. Penultima etapă este aceea în care urmărim o fixare în ansamblu, când 
recapitularea întregului material este însoţită de întocmirea unor 
scheme (câteva idei principale pe o foaie de hârtie), sintetizând esenţa 
fiecărei lecţii. 

În fine, în ajun de examen se impune 

5. Recapitularea acestor scheme, ceca ce ne ajutá sá putem aborda 
subiecte de sinteză, presupunând cunoştinţe din diferite lecţii. 

Reuşita pregătirii unui examen depinde în mod esenţial de gradul intele- 


gerii, de aprofundarea ideilor, ceea ce implică existenţa unor priceperi, 
capacităţi de analiză critică, comentariu mintal şi sinteză, care ar trebui să se 


formeze încă din liceu. 

ÎNTREBĂRI: 


În ce condiţii e posibilă distribuţia atenţiei? 
Ce raport este între atenţie şi percepţie? 
În ce constă complexitatea percepției? . 
Ce importanţă are starea de pregătire pentru reuşita lecţiei ? 
Avantaje şi dezavantaje ale metodei RD independente. 
Rolul asociaţiilor în viaţa psihică. 
Sisteme de organizare à informaţiilor în memoria de lungă durată. 
Care sunt raporturile dintre memorie şi celelalte procese psihice ? 
Cum se explică automatizarea unei deprinderi şi ce importanţă are? 
. În ce condiţii repetarea are un rol important în învăţare? | 
„ Ce trebuie să ştie un elev în legătură cu studiul individual? 

Capitolul VIII 
“Creativitatea şi cultivarea ei în şcoală 


- Andrei Cosmovici 


1. Niveluri de creativitate 


Termenul de creativitate este utilizat în relaţie cu trei aspecte. Creativi- 
tatea se evidenţiază mai întâi în raport cu actul, procesul de creaţie, fenomen 
de extremă complexitate prin care se elaborează fie o operă de artă, fie o 
inovaţie tehnică, un mecanism, un aparat, fie o nouă teoremă matematică ş.a. 
Rezultatul procesului creator se explică prin creativitatea unei persoane, ` 
printr-o capacitate complexă a omului, O structură caracteristică a psihicului 
ce face posibilă opera creatoare. În fine, creativitatea se mai apreciază, în 
mod obiectiv, prin produsul activităţii - mai mult sau mai puţin deosebit, 
nou, original. - rni, vitse) | | 

Această originalitate se manifestă în diferite grade de noutate. Un şcolar 
care izbuteşte să soluţioneze, prin propriul efort, o problemă grea de mate- 
matică, dovedeşte oarecare creativitate. Dar ea nu se poate compara cu cea 
manifestată de un savant creator al unei teorii noi, recunoscute ca atare pe 
plan mondial. De aceea, A.L. Taylor propune să se distingă cinci niveluri de 
creativitate: tei - " | 
a. Creativitate expresivă, atunci când are loc o liberă şi. spontană exprimare 

a persoanei, fără preocupări de utilitate sau valoare, ca în cazul desenelor 

„realizate de copiii mici. - | 
b.. Creativitate.productivă, când persoana şi-a însuşit priceperi şi deprinderi 

care permit să producă lucruri utile, dar în care specificul ei să. fie 

slab exprimat. Este cazul unei ţesătoare de covoare şi a oricărui muncitor 
calificat — ei punând în practică tehnici cunoscute, originalitatea fiind 
miniiá. ID Sor | | 

c. Creativitatea inventivá face posibile invențiile, îmbunătățirile aduse produ- 
selor, aparatelor, suficient de importante pentru a fi brevetate şi difuzate 
în producţie. Inventatorii sunt destul de numeroşi. In Japonia, de pildă, se 
înregistrează în fiecare an peste 100.000 de invenţii. | 

d. Creativitatea inovatoare duce la modificări ale principiilor ce stau la baza 
unui domeniu, la noi modalităţi de exprimare specifice talentelor. E carac- 

'teristică unei minorităţi, unei elite. vs " | 


148 PSIHOLOGIE ŞCOLARĂ 


e. În fine, creativitatea emergentă se manifestă la omul de geniu care revolutio- 
nează un domeniu ştiinţific, ori la creaţia artistică, deschizând căi noi de 
abordare, aşa cum a realizat A. Einstein în fizică sau L. van Beethoven în 
muzică. 


În raport cu aceste trepte de creativitate, orice om normal e capabil cel 
puţin de „creativitate productivă”. Oricum, totdeauna, când avem de solu- 
tionat o problemă (deci când o situaţie nu se poate realiza imediat pe baza 
cunoştinţelor acumulate) gândirea implică un minimum de efort imaginativ, 
în sensul găsirii unei soluţii anterior necunoscute. 

Din punct de vedere psihopedagogic, ne interesează creativitatea ca struc- 
tură psihică pe care şcoala e chemată să o dezvolte, să o formeze. Structura 
ei are multe fațete, numeroşi factori concură la constituirea unei potente 
creatore. 


` 2, Factorii creativității 


2.1. Factori de natură intelectuală | 
a. Funcţia esenţială procesului de creaţie: originală o constituie imaginația. O 
vreme imaginaţia a fost definită ca un proces de combinare a imaginilor, ceea 
ce se potriveşte mai mult imaginaţiei artistice. Dar orice proces creator im- 
plică noi combinări, noi Sinteze : . $i în matematică şi în fizică, în ştiinţă î in 
general. Iar sintezele noi nu se petrec numai în domeniul ideilor şi imaginilor, 
ele au loc şi pe plan afectiv (noutatea unei poezii provine nu doar din meta- 
fore, ci şi din felul de a trăi în plan sentimental o situaţie, un eveniment). Ba 
Chiar şi în domeniul mişcărilor survin noi combinaţii : inovațiile din.core- 
grafie şi chiar din unele sporturi. Încât imaginaţia poate fi definită ca acel 
proces psihic al cărui rezultat este obținerea unor reacții, „fenomene psihice 
noi pe plan cognitiv, afectiv sau motor. 

Fiind componenta cea mai importantă a creativităţii, însuşirile prin care 
ea se manifestă pot fi Gauidt dale drept principalele caracteristici - Creati: 
vităţii. Ele sunt: 


T: fluiditatea + posibilitatea de a-ţi imagina, în timp scurt, numeroase imagini 
sau idei, unele fără utilitate, dar printre ele găsindu-se Şi cele adecvate 
soluţiei căutate ; 


Fa plasticitatea — uşurinţa de a schimba punctul de vedere, modul de abordare 
a unei probleme, cánd un procedeu se dovedeste inoperant (in raport cu 


alte persoane rigide, care nu se pot despárti de metode vechi, dovedite ca 
inoperante in acel caz) ; 


3, originalitatea este expresia noutátii, a inovației; când vrem să testám 
aceastá calitate a cuiva, ea se poate constata prin raritatea statisticá a unui- 

răspuns, a unei idei (desigur, ne gândim la raritatea a ceva util, altfel ar 
trebui să apreciem favorabil bolnavii mintali, care au tot felul de idei bizare). 


„Fiecare dintre “aceste trei caracteristici are însemnătatea ei; principală 
rămâne originalitatea, ea garantând valoarea rezultatului muncii creatoare. 

Întrucât influenţează performanţele obţinute in multe. profesiuni, imagi- 
natia constituie: o aptitudine importantă. Ea are'la bază anume predispozitii 
ereditare, mai mult sau mai puţin dezvoltate. Însă dezvoltarea sa presupune 
multă muncă, exerciţiu. Thomas Edison, cunoscutul inventator american, sus- 
ținea că geniul este 99% transpiratie şi doar 176 inspiraţie. Punctul lui de 
vedere se justifică prin specificul domeniului său — invențiile de ordin tehnic: 
De pildă, a trebuit să experimenteze peste.3000 de substanţe până să ajungă 
la cea mai rezistentă la tensiunea curentului din: becul electric (atunci s-a 
impus filamentul de cărbune). Dar teza lui Edison nu se aplică deloc în 
cazul unui W. Mozart, capabil să scrie o.sonatá în câteva zile. Este nevoie de 
muncă, dar nu chiar în proporţia preconizată de Edison. 


b. Importanţa exerciţiului realizează rolul altei funcţii în structura creati- 
vitátii — al-memoriei. Memoria este numai aparent antagonică imaginaţiei 
(fiindcă ea păstrează impresiile, pe când imaginaţia le modifică). În fapt, şi 
în timpul conservării cunoştinţelor imaginile suferă modificări, faţă de per- 
ceperea lor iniţială. Apoi ideile noi se bazează totdeauna pe informaţiile acu- 
mulate în prealabil. ` | i | 

Volumul experienfei are o mare influenţă asupra posibilităţilor de crea- 
tie. Conteazá nu numai volumul de cunoştinţe însuşit, ci si varietatea lor. 
Într-adevăr, se cunosc multe cazuri când soluţionarea unor probleme într-un 
domeniu s-a realizat prin analogie cu fapte constatate în altă disciplină. Acesta 
este unul din argumentele pe care se sprijină pedagogia, când acordă o mare 
pondere culturii: generale în învăţământul preuniversitar. | 

'Se disting două feluri de experienţe : 

1. una directă, acumulată prin observarea fenomenelor sau prin discuţii per- 
sonale cu specialiştii şi 1 pieh 

2. o experienţă indirectă, obținută prin lectura unor cărți ori audierea de 
expuneri. Prima formă are un ecou psihic mai puternic, dar cărţile au 

-. avantajul că ne pun în contact cu marile spirite. ce strălucesc de-a lungul 
multor secole. . | | 


c. Un alt factor ce poate influenta creativitatea unei persoane este nivelul 
gândirii, inteligența sa. Inteligența este o aptitudine asupra căreia au fost 
formulate variate puncte de vedere. Dacă o definim ca „o aptitudine generală 
care contribuie la formarea capacităţilor şi adaptarea cognitivă a individului 
în situaţii noi”, atunci ne dăm seama că posibilităţile de gândire ocupă locul 
central în această capacitate complexă, influenţată şi de alte funcţii psihice. 

Evident, gândirea e menită să stabilească relaţii şi să verifice valabilitatea 
soluţiilor oferite de imaginaţie. Însă raportul lor nu este prea strâns. S-au 

făcut studii în acest sens: un:mare număr de persoane au fost supuse şi la 
teste de inteligenţă, şi la teste de creativitate. Acestea constau în probe soli- 
citând o multitudine de soluţii (de exemplu, se cere subiecţilor să formuleze 
toate utilizările. unei cărămizi, în afară de aceea ca element de. construcţie al 
unui zid). Comparând cele două serii de rezultate s-au:obţinut coeficienţi de 
corelaţie între 0,30 şi 0,40 (coeficientul este zero când nu există nici. o relaţie 
şi 1 când este .o totală potrivire). . Deci există un raport între inteligenţă si 
imaginaţia creatoare, fiind însă departe de o potrivire perfectă. 

Analiza tabelelor cu rezultate arată că printre subiecţii cu note ridicate la 
inteligenţă sunt unii cu slabe rezultate la testele de creativitate. Dar cei cu 
performanţe ridicate la testele de creativitate aveau la inteligenţă cote cel 
puţin mijlocii, de unde concluzia necesităţii acesteia pentru o creativitate 
superioară. iion = an cogb3 hu mE i 

© Studii efectuate de alti autori, ca de pildă P. "Guilford, au pus în evidenţă 

posibilitatea de a distinge două tipuri de inteligenţă. Psihologul american a 
reliefat existenţa unei „ gândiri convergente”, care ne poate duce. la o sin- 
gură soluţie, spre deosebire de „gândirea divergentă”, care ne oferă: mai 
multe. Aceste rezultate sunt pe linia celor care au. vorbit de spirite „analitice” 
diferite de cele »Sintetice" (Fr. Paulhan) sau de „inteligenţă analitică” deo- 
sebită de „inteligența inventivă” (R. Meili). Ú iea | 

Oricum, gândirea, a cărei funcţie este rezolvarea de probleme, implică 
totdeauna un efort minim de imaginaţie, dar ea pare a se dezvolta uneori mai 
mult în direcţia analizei critice şi alteori în subordinea sintezei creatoare. Însă 
creaţia nu presupune doar inteligenţă. Mai ales. că efortul creator este în 
relaţie şi cu natura domeniului în care se manifestă, Există psihologi care au 
accentuat multe aspecte comune tuturor creatorilor. Ele se referă la fazele 
prezente in actele de creaţie şi la aspectele motivationale, caracteriale, 
despre care vom aminti imediat, Există diferenţe specifice : inteligenţa este 
mai importantă în domeniul ştiinţific, având însă un rol mult mai mic în artă 
(în pictură sau muzică, de exemplu). În ştiinţă este esenţială „sensibilitatea 
la probleme”, care trezeşte spiritul investigator; dar în artă importantă 
este sensibilitatea, ecoul afectiv al evenimentelor care animă ideile şi succe- 
siunea imaginilor. | p 

Aşadar, pe lângă factorii generali implicaţi în structura creativităţii există 
şi unii specifici, distingând între ei creatorii. Ei diferenţiază nu doar savanții 
de artişti,-ci, mai mult, pe un fizician de un istoric, pe un muziciar (sensibil 
la consonante) de un. pictor. (fin observator de nuanţe coloristice), 


2.2. Factori caracteriali 


a. Predispozitiile şi capacităţile. intelectuale nu sunt suficiente pentru :ca 
cineva să devină inventator ori creator de artă. Faptul de a-ţi veni o idee nu e 
suficient pentru a realiza o invenţie — ea trebuie demonstrată, se impune - 

crearea unui model, ‘verificări multiple. Pentru aceasta este nevoie să existe o 
motivație, o dorintá, aspiraţia creatoare. De altfel, însăşi apariţia unei idei 
este în funcţie de o anume atitudine inovatoare, creatoare, care duce la un 
mod aparte de a privi ambianța, fenomenele,  aparatele, oamenii. Artistul 
e preocupat de valoarea esteticá a unor peisaje, persoane, evenimente. 
Adevăraţii creatori devin animati de sentimente trainice, chiar'de veritabile 
pasiuni câre le: domină preocupările, aspiraţiile de fiecare zi. Succesele le 
cauzează emoţii puternice, intensificând obsesiile lor creatoare. 


b, Totodată, „se cere şi 0 voinţă fermă,. perseverenţă, deoarece, astăzi, 
progresele sunt foarte mari în toate domeniile, şi nu e deloc facil să aduci 
ameliorări, cu atât mai mult să inovezi transformări radicale. Se cere prin 
urmare o documentare foarte minuțioasă şi demonstraţii riguroase ce solicită 
mari. şi îndelungi eforturi.. Cine se descurajează uşor şi nu e capabil să dea 
piept cu greutăţile nu poate ajunge la realizări notabile. Nici în artă, nimeni, 
chiar marile talente, n-au creat nimic remarcabil fără o luptă îndârjită pentru 
îmbogățirea mijlocului de expresie, fie el cuvântul, culoarea sau armonia 
sunetelor. | 


2.3. Factori sociali 


Atât omul de ştiinţă, cât şi artistul se află sub puternica influenţă a mediului 
ambiant, în special a:celui social. Motivația, aspiraţiile unei persoane depind 
extrem de mult de cerinţele societăţii în care ea s-a dezvoltat. Aşa se explică 
avântul artelor plastice din Italia, în secolele XV şi XVI. Atunci negustorii 
italieni se imbogátiserá şi îşi clădeau palate pe care le doreau împodobite cu 
alese picturi şi sculpturi: Ca urmare, s-au creat şcoli de pictură şi sculptură, 
iar talentele, existente totdeauna în sânul unui popor, au avut condiţii optime 
de înflorire, ajungând pe înalte culmi de perfecţiune artistică. În secolul nostru, 
dimpotrivă, ascensiunea rapidă a industriei a mărit interesul pentru tehnică. 
Aceasta a ajuns la o dezvoltare nebănuită, pe când artele nu izbutesc să iasă 
dintr-o aşa-zisă criză. 

În al doilea rând, mai ales în ştiinţă şi tehnică, orice descoperire, orice 
teorie e condiţionată de stadiul dezvoltării disciplinei corespunzătoare. Un 
exemplu edificator este acela al utilizării forţei aburului: aceasta era 
cunoscută încă din antichitate. Existau jucării ce se mişcau datorită presiunii 
aburului. Apoi zeul Baal Moloch, divinizat în Orientul Mijlociu, era înfățișat 
printr-o uriaşă statuie de bronz. În zilele de sărbătoare se făcea un foc mare 
la baza statuii, care începea să miste din mâini şi să scoată un şuier înspăi- 
mântător. Preoţii cunoşteau taina: focul încălzea puternic un recipient cu apă 
ŞI aburii apăsau pe nişte mari clapete, acţionând mâinile. Totul era însă un 
secret păzit cu strásnicie. . 

Forţa aburului n-a fost utilizată în muncă, fiindcă, pe de o parte munca 
era efectuată de sclavi şi nu exista un interes pentru a le înlesni munca, 
pe de altă parte munca meseriaşilor implica numeroase mişcări complexe. La 
începutul secolului al XVIII-lea, dezvoltându-se . manufacturile, a apărut şi 
diviziunea muncii, care simplifica mult operaţiile efectuate de un muncitor. 
S-a putut atunci contura ideea unui mecanism executând mişcări simple, rec- 
tilinii ori circulare. Atunci forţa aburului a fost reinventată, ea favorizând 
progresul industrial. 

De asemenea, A. Einstein a conceput teoria sa asupra relativităţii dură 
ce, în prealabil, au fost efectuate experierite ale cáror SRM nu se: puteau 
explica prin teoria newtoniană. ! 

O puternică influenţă exercită asupra elevilor predecesorii, profesorii lor : 
Socrate l-a influenţat pe Platon, J. Haydn pe L. van Beethoven. Chiar dacă 
discipolul se îndepărtează de modelele Ip, acestea au avut un | deosebit 
rol în faza iniţială a pregătirii lor. | 

Societatea poate fi însă şi o frână în calea dezvoltării cunoaşterii. Să ne 
amintim de persecuțiile Inchiziției din Spania şi Italia, ca şi de intoleran(a 
stalinistă, împiedicând progresul ştiinţelor sociale şi al biologiei. 


3. Procesele fundamentale ale imaginaţiei 


Imaginaţia, componentă principală a structurii mentale creative, are la 
bază două procese fundamentale : analiza şi sinteza. Analiza, realizează o 
sfărâmare a unor asociaţii, o. descompunere a unor reprezentări care apoi, 
prin sinteză, sunt reorganizate în alte structuri deosebite de cele percepute 
sau gândite anterior, Sinteza are loc în diferite modalităţi numite de obicei 
„procedeele imaginaţiei”. Vom descrie câteva dintre ele : 


a. Aglutinarea se produce când părţi descompuse din diferite fiinţe sau 
obiecte sunt recombinate altfel, dând naştere unor fiinţe sau obiecte cu 
aspect eterogen. Aşa erau o serie de monştri din mitologia greacă: 
Sfinxul — având corp de leu şi cap de femeie, Centaurul: = corp de cal, 
dar pieptul, capul şi braţele de bărbat ş.a. 


b. Modificarea dimensiunilor umane a dus la imaginarea de uriaşi şi de pitici. 


e 


Multiplicarea serpilor a creat imaginea balaurului cu şapte capete. 


d. Schematizarea feţei umane se realizează în caricatură, unde ies in relief 
anume trásáturi dominante. 


e. Analogia este un procedeu adeseori prezent în ştiinţă şi tehnică. Structura 
atomului a fost imaginată (mai ales la începutul descoperirilor din 
microfizică) similar cu aceea a unui sistem solar. Ch. Darwin a conceput 
selecţia naturală asemănând-o cu selecţia artificială practicată de secole în 

~ agricultură. Primele automobile semănau mult cu o trăsură fără cai. În 
creaţia artistică se observă cum compoziţiile din tinereţe ale lui Ludwig 

van Beethoven pot fi confundate cu creaţiile profesorului sáu J. Haydn 
' g.a.m.d. Unii vor să explice întreaga sinteză creatoare prin analogie, ceea 
Ce este o exagerare, deşi, neindoielnic, este un procedeu foarte productiv. 


4. Etapele procesului de creatie 
Munca de creaţie parcurge mai multe etape: 


a. Perioada de preparare, când se adună informaţii, se fac observaţii, se 

“delimitează problema (în artă — scopul urmărit), se schiteazá o ipoteză 

' (ori un proiect general). | 
b. Incubafia este răstimpul eforturilor, încercărilor sterile. Nu se gáseste 
soluţia. Concretizarea proiectului iniţial nu e satisfăcătoare, Incubatia poate 
dura foarte mult, chiar ani de zile. T | 
c. Iluminarea este momentul fericit când apare soluţia sau, în artă, când 
opera e văzută, integral. Acest fenomen se produce uneori in mod specta- 
culos: i se spune ,inspiratie", dacă artistul trăieşte opera intens, conştient 
de toate componentele şi detaliile ei ; în ştiinţă se vorbeşte de „intuiţie” : 

o cunoaştere sintetică, integrală a demonstraţiei care elucidează toate as- 

pectele problemei. 

-Intuitia a fost descrisă pe larg de H. Poincaré, ilustru matematician de la 
inceputul secolului nostru. El a subliniat cá soluţiile i-au apărut in mod sur- 
prinzător în momente de relaxare, când nu se gândea deloc la problemele 
respective. De exemplu, după câteva luni de strădanii în legătură cu o temă 
foarte complexă, neajungând la nici un rezultat, a abandonat-o. Intr-o seară 
plecase la operă şi, în momentul când a pus piciorul pe scara trăsurii, dintr-o 
dată i-a venit în minte.solutia: o viziune de ansamblu asupra problemei, a 
organizării şi succesiunii rationamentelor. Întors acasă, a transcris totul pe 
hârtie şi şi-a dat seama că rezolvarea e fără cusur. 

Dar iluminarea nu se produce totdeauna sub această formă spectaculoasă ; 
adesea ea are loc treptat, creatorului venindu-i: câte o idee care îl face să 
progreseze puţin. Peste câteva zile poate face încă un pas înainte. ş.a.m.d. 
până la deplina rezolvare a problemei sau conceperea operei în întregime. 
Din ce se cunoaşte, se pare că există particularităţi specifice : sunt persona- 
lităţi la care intuiţia survine brusc, puternic si global, cum a fost Henri Poincaré, 
altele progresează treptat — aşa era Albert Einstein. 

d. Ultima etapă, verificarea, este necesară după concepţia iniţială, pentru a 


elimina eventuale erori sau lacune. Artistul îşi revizuieşte creaţia, face 
retuşuri ; sunt cazuri când mari părţi din operă sunt rescrise de mai multe 


ori - aşa făcea Lev Tolstoi. 

Fără îndoială cá momentul-cheie este cel al iluminării, fie doar parţială. 
Dacă ţinem cont de descrierile lui H. Poincaré şi ale altor savanți şi artişti de 
frunte, este evidentă contribuţia inconştientului. Prelucrarea. intensă din 
timpul incubatiei este continuată în inconştient. Fără această muncă intensă 
anterioară, din răstimpul incubatiei, nu apare nici.o idee salvatoare. Dar 
inconştientul nu mai este conceput astăzi în mod simplist (aşa cum îl vedea 
S. Freud), ca un sediu al impulsurilor ereditare — el seamănă cu un calculator 
uriaş care intervine mereu în viaţa psihică. Chiar. în fiecare percepţie sunt 
prezente transformări şi aprecieri cu baza în inconştient (răsturnarea imaginii 
vizuale, aprecierea direcţiei surselor sonore şi a distanţei obiectelor). Se pre- 
supune că semnificaţiile sunt grupate în unităţi complexe, un fel de „matrice”. 
Rigiditatea creată de limbaj şi sistemele logice ar împiedica apariţia unor noi 
relaţii între ele. În perioada de relaxare s-ar produce un recul spre o mai 
slabă integrare a matricelor şi atunci se pot produce conexiuni neobişnuite 
(după Schlanger, J.). Asa se explică şi tendinţele ce se manifestă azi, în 
preconizatele metode de stimulare a creativităţii, de a realiza condiţii de 
relaxare, pentru o liberă manifestare a asociaţiilor spontane, nestânjenite de 
rigorile raţiunii. Desigur, iluminarea nu e condiţionată numai de munca prea- 
labilă, ci şi de întreaga cultură a creatorului, de varietatea cunoştinţelor sale. 


5. Dezvoltarea creativităţii 


Multă vreme creativitatea a fost considerată apanajul exclusiv al unei 
minorităţi restrânse, ceea ce este adevărat dacă ne: gândim 4a 'nivelul 
creativităţii inovatoare şi la cel al creativităţii emergente. Distingándu-se mai 
multe trepte calitative în creaţie si observând cum şi eforturile de gândire 
obişnuită implică ceva nou, cel puţin pentru persoana aflată în impas, astăzi 
nu se mai face o separare netă între omul obişnuit şi cel creator. Orice.om 
normal poate realiza o îmbunătăţire în munca sa, o mică inovaţie sau invenţie. 
Ca dovadă că, în multe ţări, numărul inventatorilor.cu brevet e de. ordinul 
zecilor şi chiar al sutelor de mii. Pentru a se-ajunge la o astfel de performanţă 
e nevoie de o preocupare specială, de condiţii favorabile dezvoltării creati- 
vitátii. In adevăr, asistăm astăzi la deschiderea unor „Cursuri de creativitate” 
şi chiar „şcoli de inventică”, Ce se poate face pentru stimularea creativităţii ? 
Mai întâi, trebuie să fim conştienţi şi să combatem anumite piedici în calea 
manifestării imaginaţiei. Asemenea obstacole exterioare sau inerente indi- 
vidului sunt denumite de obicei blocaje. | i 


5.1. Blocajele creativității 


a. Mai întâi aşa-numitele blocaje sociale. Conformismul este unul din ele : 
: dorinţa oamenilor ca toti cetăţenii să se poarte şi să gândească, în mod 

obişnuit, la fel ca ei. Cei cu idei sau comportări neobişnuite sunt priviţi cu 
suspiciune şi chiar cu. dezaprobare, ceea ce constituie o descurajare pentru 
asemenea persoane. Apoi, există în general o neîncredere în fantezie şi o 
preţuire exagerată a raţiunii logice, a judecății critice. Dar, după cum vom 
vedea atunci când vom studia gândirea, deductiile riguroase nu permit un : 
progres real decât dacă fundamentează rezultatele unor construcţii sau ale 
unor operaţii imaginate. Nici matematica nu poate progresa fără fantezie. 
Această atitudine sceptică, observată atât la oamenii simpli, cât şi la cei cul- 
tivaţi şi-ar putea avea originea în existenţa unor indivizi cu imaginaţie bogată, 
dar comozi, leneşi, care nici obligaţiile serviciului nu şi le fac cum trebuie, 
dárámite să creeze opere de valoare. Cel mult, ei pot distra un grup, la o 
petrecere. LU Po me ‘i | 

b. Blocajele metodologice sunt acelea ce rezultă din procedeele de gândire, 
Aşa e cazul rigidității algoritmilor anteriori. Se numeşte algoritm o succe- 
siune determinată de operaţii permiţând rezolvarea unei anumite categorii de 
problenie (aşa sunt formulele matematice, un algoritm este şi „regula de trei 
simplă” etc.). Suntem obişnuiţi să aplicăm într-o situaţie un anume algoritm 
şi, deşi nu pare a se potrivi, stăruim în a-l'aplica, în loc să încercăm altceva. 

De asemenea, se observă cazuri de „fixitate funcțională ”: folosim obiec- 
tele şi uneltele potrivit funcţiei lor obişnuite, şi nu ne vine în minte să le 
utilizăm altfel. Să dăm un exemplu simplu : în timpul războiului, o grupă de 
soldati a fost cartiruitá într-o casă părăsită dintr-o localitate evacuată de 
inamic. Acolo rămăseseră mai multe scaune, dàr nu mai exista nici o masă. 
Mai multe zile, soldaţii s-au chinuit să mănânce cu mâncarea pe braţe, până 
când unuia i-a venit ideea să scoată o uşă din balamale şi, punând-o pe 4 
“scaune, au avut o masă foarte comodă. Această idee a venit foarte târziu, 
întrucât pentru noi toti funcţia uşii este de a închide o încăpere şi nu de a 
servi drept scândură pentru masă. | | 

Tot în această categorie de blocaje găsim si critica prematură, evidenţiată 
de Al. Osborn, uńul din promotorii cultivării creativităţii. Atunci când ne 
gândim la soluţionarea unei probleme complexe, spune el, sunt momente când 
ne vin în minte tot felul de idei. Dacă, îndată ce apare o sugestie, ne apucăm 
să discutăm critic valoarea ei, acest act blochează venirea altor idei în con- 
ştiinţă. Şi cum de obicei prima sugestie nu e cea bună, ne aflăm în impas. 
Când imaginaţia trece printr-un moment de efervescenţă, să lăsăm ideile să 
curgă — doar să le notăm. Numai după ce acest izvor de inspiraţie seacă, să 
trecem la examenul analitic al fiecăreia. Osborn -a intitulat acest procedeu 
„brainstorming”, ceea ce in traducere literală ar fi „furtuna, asaltul creie- 
rului” - în limba noastră îl caracterizăm ca „asaltul de idei” sau „evaluarea 
amânată”. Brainstorming-ul poate fi utilizat şi în munca individuală, dar el e 
cunoscut mai ales printr-o activitate de grup, despre care vom vorbi imediat. 


c. Mai există şi blocaje emotive, întrucât, aşa cum se ştie, factorii afectivi 
au o influenţă importantă : teama de a nu greşi, de a nu se face de râs, poate 

împiedica pe cineva să exprime şi să dezvolte un punct de vedere neobişnuit: 
De asemenea, graba de a accepta prima idee este o altă eroare; fiindcă rareori 
soluţia apare chiar.de la început. Unii se descurajează rapid; dat fiind. cá 
munca de creaţie, de inovaţie este dificilă şi solicită eforturi de lungă durată. 
Şi tendinţa exagerată de a-i întrece pe alţii implică evitarea ideilor prea deo- 
sebite şi dăunează procesului de creaţie. | iei 


) 4 


5.2. Metode pentru stimularea creativității 


Aspiraţia spre dezvoltarea spiritului creativ. a dus la.conceperea unor metode 
care, pe de o parte, să combată blocajele, iar pe de altă parte, să favorizeze 
asociaţia cât mai liberă a ideilor, considerându-se că astfel se pot utiliza la 
maximum resursele inconştientului. În acest scop, unele metode se bazează 
pe o stare de relaxare, pe îndepărtarea criteriilor raţionale şi a spiritului Critic, 


„a. Una din cele mai populare metode este brainstorming-ul, despre care 
am amintit mai sus, dar utilizat în condiţiile unei activităţi de grup. Iată cum 
decurge o asemenea şedinţă. Presupunem că într-o fabrică s-a ivit o problemă 
dificilă (de pildă să se modifice, fără mari cheltuieli, ‘modul de transport al 
unor subansambluri în diverse părţi ale halei centrale) şi s-a hotărât con- 
vocarea grupului de brainstorming ; se trimite câte o invitaţie membrilor (în 
număr de 10-12) în care sespecifică problema, ziua, ora şi locul întrunirii ; 
persoanele respective au fost alese. mai demult, urmărindu-se să facă parte 
din cele mai diverse profesiuni = deci, pe lângă ingineri, vor fi un biolog, un 
ziarist, un istoric, un agronom, un fizician ş.a. În felul acesta se asigură, 
din capul locului, o varietate a punctelor de vedere. Aceşti specialişti iau 
cunoştinţă de problemă, dar nu o analizează în mod special. În ziua stabi: 
lită, adunaţi în jurul unei mese, după o luare de contact, începe şedinţa 
propriu-zisă condusă de un mediator. De obicei, pe o tablă mare se scriu 
cele patru reguli ale brainstorming-ului : „judecata critică este exclusă”. (în 
spiritul evaluării amânate nu e. voie să se comenteze nici o.idee, nici să se 
critice, nici măcar să se:râdă nu e permis) ; „cât mai multe idei” ; „daţi frâu 
liber imaginaţiei” (unii formulează această regulă mai pregnant: „idei cât 
mai absurde”, bazându-se pe experienţa că acestea sunt deseori cele mai 
rodnice) şi ultima: „combinările si ameliorárile sunt binevenite”. Există: şi 
un secretar care stenografiazá tot ce se spune. Unul din cei de faţă începe 
prin a debita tot ce-i trece-prin minte în relaţie cu problema, fără nici o 
selecţie sau preocupare de exactitate. După ce termină, începe un altul, 
nu»se discută nimic, urmează al treilea: ş.a.m.d. La un moment dat ideile 
abundă, apoi se răresc şi, cam în 45-60 de minute, inspiraţia secătuieşte, 
şedinţa se încheie, dar mediatorul reaminteşte participanţilor că, dacă ulterior 
le .mai vine o idee (în acea zi sau a doua zi dimineaţa), să o comunice tele- 
fonic secretarului. După aceea se adună specialiştii întreprinderii şi, 

parcurgând lista, caută 'ideea care sugerează soluţia optimă. Metoda dă 
adeseori bune rezultate, altfel n-ar mai fi utilizată în întreprinderi şi institute. 
Desigur, nu' orice problemă poate fi abordată în felul arătat, mai ales cele 
care solicită scrisul (ca în cazul celor matematice) şi, de asemenea, nu în 
orice fază, ci doar atunci când impasul este bine precizat. . 


. b. O altă metodă asociativă este şi sinectica creată de W. Gordon. Acesta 
era convins de valoarea psihanalizei şi. deci de rolul hotărâtor al inconşti- 
entului. Cum, după această doctrină, inconştientul se exprimă, apare în 
conştient indirect, prin metafore, în centrul metodei se află strădania de a 
păsi metafore în relaţie cu problema prezentată. Şi aici fac parte din grup 6-8 
persoane de diferite profesii. Mai întâi se face „străinul familiar”, adică se 
clarifică bine dificultăţile problemei. Apoi se transformă „familiarul în ceva; 
străin”, adică se caută metafore, comparații, personificări. De pildă, dacă se 
studiază îmbunătăţirea unui carburator, cineva. îşi imaginează că este „un 
plămân şi respiră când rar şi profund, când superficial şi repede” ; altcineva 
invocă „balena care, după o inspiraţie puternică, nu mai inspiră multă vreme”. 
etc. etc. După ce se formulează circa 20 de analogii-metafore, aceleaşi per-. 
soane studiază, împreună cu specialiştii, soluţionarea optimă a problemei, 
sugerată de una sau alta din metafore. Aceasta e partea cea mai dificilă şi 
durează mai multe ore. . | | 

Aceste două metode cumulează două avantaje: acela al asociaţiei libere 
(independente de: constrângerile principiului realităţii şi al celor logice) şi 
dinamizarea rezultată dintr-o comunicare în grup. În adevăr, emiterea de idei 
în faţa mai multor persoane are avantajul că poate schimba punctul de 
vedere al altora şi izvorăsc noi imagini, noi opinii, se deschid noi orizonturi. 
Experiente riguroase au arătat că lucrând în grup se obţin mai multe idei, se 
găsesc mai multe soluţii decât dacă aceleaşi persoane lucrează separat. De 
aceea s-au imaginat o serie de metode, urmărind avantajul lucrului în grup - 
fără a face apel şi la asociaţii necontrolate raţional. Se stimulează creativitatea 
prin grup (după Stoica, A., pp. 194-197). 


c. Metoda ,6-3-5 " Este vorba de impártirea unei adunări in grupuri de 6 
persoane, în care fiecare propune 3 idei într-un timp maxim de 5 minute. 
Primul grup discută problema si, pe o fişă, sunt trecute trei idei, fiecare 
formând capul. unei coloane sub care se vor trece ideile celorlalte grupuri. 
După 5 minute, fişa este trecută la alt grup care adaugă alte 3 idei (câte una 
în fiecare coloană) sub celelalte ş.a.m.d. până ce fiecare fişă trece pe la toate 
grupurile. Conducătorul strânge foile, le citeşte în faţa tuturor şi se discută 
pentru a se hotări care din propuneri să fie însuşită. 


d. „Phillips 6-6”. Este tot o metodă menită să consulte un număr mare de 
persoane (30 până la 60). Această mulţime se grupează în câte 6 persoane, 
urmând a discuta problema 6 minute. Mai întâi animatorul explică metoda şi 
avantajul ei, apoi expune problema. Se urmăreşte ca grupurile să fie cât mai 

eterogene. Fiecare îşi alege un coordonator şi se discută timp de 6 minute. 

La urmă, grupurile îşi anunţă opinia. Urmează o discuţie generală, după care 
se trage concluzia. În felul acesta, într-un timp' scurt, se consultă -opinia 
multora : 4-5: minute organizarea, 6 minute discuţia: în colectiv, 2: minute 
raportează fiecare rezultatul (dacă sunt 10 grupe, 20 minute). Deci'avem circa 
30 minute. Discutia finală poate dura încă 30 de. minute. Astfel, in apro- 
ximativ o oră se pot rezuma părerile a 60 de persoane. Când e vorba de o. 
problemă complexă, se pot organiza grupuri de 4 membri, având la dispo- 
zitie 15 minute. e Lo | Lf i | 


e. Discufia panel. În engleză termenul „panel” înseamnă „juraţi”. Și 
în” acest caz e' vorba de participarea unor colectivităţi mai mari. Discutia 
propriu-zisă se desfăşoară într-un grup. restrâns („juraţii”) format din: 
persoane foarte competente în domeniul respectiv, Ceilalţi - pot fi zeci de: 
persoane — ascultă în tăcere ceea ce se discută, dar pot interveni prin biletele 
trimise” „juraţilor”.. Uneori biletelele sunt din hârtie colorată: cele albastre 
contin întrebări, cele albe — sugestii, cele roşii — páreri'personale. Mesajele 
sunt.primite de unul din membrii participanţi la dezbatere, care introduce în. 
discuţie conţinutul unui biletel, când se iveşte un moment prielnic (de aceea i: 
se spune „injectorul de mesaje”). Discutia e condusă de un „animator”. La 
urmă, persoanele din sală pot interveni şi în mod direct, prin: viu grai. În: 
încheiere, animatorul face o sinteză şi trage concluzii: | 

Discutii panel sunt organizate aproape zilnic de posturile de televiziune. 
Auditorul (zeci de mii de telespectatori) urmăreşte discuţiă' acasă şi poate 
interveni prin telefon. Ceea ce lipseşte (mai totdeauna) discuţiilor televizate: 
sunt sintezele şi concluziile animatorului ; totul rămâne în aer, şi cetăţenii nu 
prea ştiu ce să creadă! De altfel nu sunt discuţii urmărind creaţia, ci numai 
informarea. P WOO ie ju wy : 


6. Cultivarea creativității în învăţământ 


a. Câtă vreme creaţia era socotită un privilegiu dobândit ereditar de o 
minoritate, şcoala nu's-a ocupat în mod special de acest aspect, deşi, e drept, 
s-au creat ici şi colo clase speciale pentru supradotați. De când se arată că 
automatele dirijate prin calculatoare înfăptuiesc toate muncile stereotipe şi 
deci omului îi revin mai mult sarcini de montaj, depanare şi înnoire, cultiva- 
rea gândirii inovatoare a devenit o sarcină importantă a şcolilor contemporane. 

Au existat însă şi poziţii sceptice. S-a susţinut că învăţământul actual; 
incorsetat de. principii rigide, promovând mai mult gândirea critică, disci- 
plina, conformismul, n-ar putea promova libertatea deplină a spiritului, 
fantezia lipsită de orice constrângere, atât de importantă pentru spiritul 
creator. Obiectia, deşi are o parte de adevăr, nu este esenţială. Gândirea 

omului are o uimitoare plasticitate. Şi până acum şcolarii, după 'ce studiau 
teoreme precis formulate la matematică şi noţiuni riguros definite la fizică 
sau chimie, puteau foarte bine'sá adopte cu totul altă orientare la orele de 
literatură, unde exprimarea metaforică, jocurile de cuvinte şi imagini situează 
intelectul pe un cu totul alt plan. Încât putem foarte bine continua în unele 
lecţii să deprindem copiii cu rationamentele perfect obiective, disecând critic 
"unele fapte ori idei, iar în alte ore să-i stimulăm întru descătuşarea imaginaţiei 
spre conceperea celor mai variate şi surprinzătoare combinaţii. Dar, desigur, 
sunt necesare o. serie de transformări în felul de a organiza învăţământul, 
modificări realizate în Occident de mulţi ani, dar prea puţin observate în stilul 
activităţii din învăţământul nostru preuniversitar. PT! | 


..b. Un prim accent ar'trebui pus atunci când formulăm obiectivele instructiv- 
-educátive. Cultivarea imaginaţiei să nu apară pe undeva, la urmă, printre 
scopurile: secundare. Ea trebuie să figureze alături de educarea gândirii. E 
nevoie să combatem însuşi conformismul cultural, care se manifestă la pro- ` 
fesorii ce privesc exerciţiile 'de fantezie ca un simplu joc, fără consecinţe 
serioase asupra dezvoltării intelectuale. Vom vedea, în capitolul următor, 
că progresele gândirii în soluţionarea de probleme depind în mare măsură 
de introducerea unor modificări, construcţii presupunând tocmai un minim 
de inovaţie. [zi i Li 


c. Obiectivele se reflectă în conţinutul învăţământului, în planurile şi 
programele de învăţământ. În continuare, pedagogia trebuie să susţină 
necesitatea culturii generale cel puţin în gimnaziu şi liceu (chiar în mai toate 
facultăţile se prevăd, pe lângă disciplinele de specialitate, şi altele necesare 
pentru lărgirea orizontului : filosofie, sociologia şi psihologia muncii, ştiinţe 
politice ş.a.). Iar programele să prevadă şi lecţii speciale în vederea culti- 
vării ingeniozităţii. | wo sho | 


d. Deosebit de importanti este atitudinea profesorului, relaţia sa cu elevii. 


Nu este deloc indicată poziţia sa autoritară, oarecum despoticá. Ea creează 
blocaje afective. Copiii, nu îndrăznesc să pună întrebări, se tem de eşec, de 
ironii. E nevoie de un climat democratic, destins, prietenos. Autoritatea unui 
profesor nu se bazează pe constrângere, pe frică, ci pe competenţa sa profe- 
sională, pe obiectivitatea şi ţinuta sa ireproşabilă. El trebuie să fie apropiat 
de elevi, îngăduitor (în anume limite fireşti) şi să încurajeze imaginaţia, 
sugestiile mai deosebite. Şcolarii să-şi poată manifesta în voie curiozitatea, 
spontaneitatea. Să fie ceva firesc ca o idee originală, mai aparte, să atragă un 
punct în plus la notare, chiar dacă prin ea nu s-a putut soluţiona chestiunea 
în discuţie. | | LAN 
"Desigur, profesorul trebuie să depisteze şcolarii cu potenialităţi creative 
superioare, cărora e firesc să li se asigure posibilităţi speciale de dezvoltare a 


capacităţilor lor. Există şi teste speciale în vederea diagnosticului creativităţii, 
dar cei deosebiți, oricum pot fi observați prin felul de a rezolva probleme 

neobişnuite sau prin întrebările neaşteptate pe care le pun.. Însă -profesorul 
are îndatorirea de a cultiva disponibilităţile imaginative ale întregii clase, 
folosind: metode adecvate acestui obiectiv didactic major. T 
e. În vederea dezvoltării creativităţii există mijloace nespecifice, fără o 
relaţie cu anume obiect de învăţământ, şi metode specifice în raport cu O 
anume materie, în funcţie de conţinutul ei. i7; eth V Ad m 
În legătură cu prima categorie de procedee au efectuat experimente 
Adriana Onofrei şi Maria Gârboveanu (în lucrarea coordonată de Gr. Nicola), 
care disting trei categorii de probe (pp. 75-76): de tip „imaginativ-inventiv”, 
când se cere copiilor să elaboreze o compunere având în centru un obiect 
extrem de simplu : o frunză, un nasture sau un gard de nuiele. A doua cate- 
gorie de exerciţii sunt cele de tip „problematic”.. Elevii sunt. solicitaţi să 
formuleze cât mai multe întrebări în legătură cu obiecte cunoscute :. „piatră”, 
»foc", „aer”, „stele”, „ocean” ş.a. În fine, există şi probe de tip ,combinat" ,. 
in care trebuie sí realizeze mici compuneri pe marginea: unor tablouri 
înfăţişând diverse scene sau să formuleze morala ce se poate degaja dintr-o 
asemenea imagine etc. . — EXE mST. pg 
Autoarele au lucrat timp de unul sau doi ani cu copii din clasele primare 
şi gimnaziale, obţinând cel mai evident progres în lotul gimnazial (mai ales 
în ceea ce priveşte originalitatea). i | 
Folosirea acestor metode nespecifice, chiar dacă n-ar duce momentan la 
progrese evidente pentru un anume obiect de învăţământ, sunt importante 
deoarece creează ceea ce se numeşte o „atitudine creativă” şi mai ales „apti- 
tudinea de a căuta şi găsi probleme", aspecte cu rol hotărâtor în asimilarea 
temeinică a oricărei ştiinţe. | M, prd EI 
f. Progresul creativităţii şi cu evidente beneficii de ordin instructiv se 
realizează prin metode şi procedee specifice. Gr. Nicola, în volumul editat de 
el, prezintă studiul efectuat la orele de fizică. Mai întâi trebuie precizat că şi 
înainte exista o preocupare de cultivare a creativităţii, deşi într-o proporţie 
redusă. Ea deriva din urmărirea dezvoltării capacităţii de a soluţiona pro- 
bleme. Am menţionat mai sus că rezolvarea unei probleme mai. grele solicită, 
în mod evident, imaginaţia. Or, dezvoltarea gândirii este un obiectiv pedagogic 
central, cel puţin de la începutul secolului nostru, încât manualele propuneau 
probleme necesitând eforturi inovatoare la nivelul clasei de elevi corespun- 
zătoare. Gr. Nicola dă exemple de asemenea chestiuni care au fost totdeauna 
prezente pentru stimularea gândirii divergente (p. 103) :: „cum explicaţi?”, 
Ce relaţie este între... ?”, „cum s-âr putea obtine...?", „ce se întâmplă 
dacă... ? ”. Bineînţeles, asemenea întrebări fac apel la creativitate numai dacă 
se pun la o lecţie nouă (şi nu la repetarea uneia anterioare). * nim 
„Dacă elevii au fost însă exersati in a căuta şi pune probleme, apar chestiuni 
puţin obişnuite : „Corpul omului conţine electricitate ? Dar aerul ?”, „Există 
ceva similar cu curentul electric? ", „Orice frecare produce curent electric ?”, 

„Ce. energie produce pământul când se.roteşte ? ", „Pietrele si alte corpuri 
pot avea energie ?”, „Energia are greutate ?." s.a.m.d. (pp. 122-125). 

Evident, cultivarea creativităţii nu constă numai în a-i stimula pe copii să 
pună întrebări. La fizică şi la majoritatea disciplinelor: calea principală o 
constituie metodele active, din care, în paragraful despre percepţie am amintit 
de „observaţiile independente ”. Printre acestea ocupă un loc central „proble- 
matizarea" sau „învățarea prin descoperire”). În esenţă, e vorba ca la cerința 
profesorului şcolarii. să precizeze o problemă şi să o rezolve singuri, fie 
printr-un studiu individual în clasă, fie, mai bine, într-o activitate pe grupe. 

Pe drept cuvânt observă I. Mânzat (în studiul publicat în volumul. sub 
coordonarea lui M. Bejat) că mai accesibilă este metoda „descoperirii 
dirijate”: (p. 147). În adevăr, când problema e foarte dificilă, nu e posibil ca 
elevii să o rezolve singuri (mai ales într-un timp limitat) şi atunci profesorul 
intervine cu întrebări sau indicaţii ajutătoare. La ele trebuie să se gândească 
înainte de lecţie, pentru a nu simplifica prea mult strădania copiilor sau... să 
nu o complice mai tare! | uti | 
„Această metodă poate fi utilizată aproape la toate obiectele. La matema- 
tică, elevii să fie îndemnați să imagineze probleme cu mai multe soluţii. La 
geografie sunt foarte interesante „călătoriile pe hartă”, când scolarul, pornind 
dintr-un punct şi avansând spre un anume oras, descrie peisajul, bogăţiile 
naturale, localităţile întâlnite cu:specificul lor... sau se cere copiilor să explice 
argumentat de ce s-a dezvoltat atât de mult o anume metropolă. 

| În lecţia de predare la istorie elevii pot căuta în unele documente (multi- 
plicate şi difuzate în clasă) cauzele declanşării unui război sau ale decăderii 
unui stat. La literatură liceenii pot să aibă ca temă continuarea unei nuvele, 
folosind personajele şi stilul autorului. Alteori pot fi puşi în situaţia regi- 
zorului: să facă observaţii detaliate privind jocul, mimica şi atitudinile 
actorilor în cadrul unei piese de dată recentă etc. etc. 

Fără îndoială, un astfel de învăţământ (practicat deja în statele avansate) 
vine cu cerinţe noi pentru corpul didactic, fiindcă nici vorbă nu poate fi să 
lăsăm totul la inspiraţia elevilor. Problemele eventuale, soluţiile şi modul de 
intervenţie necesar trebuie gândite dinainte de profesor. Ar fi utile manualele 
speciale cu tipuri de probleme şi multiple indicaţii metodice. Nu putem face 
apel numai la creativitatea cadrelor didactice care n-au primit nici o pregătire 
metodică specială în sensul realizării obiectivului didactic de care ne-am 
ocupat aici. 

g. Activitatea în afara clasei şi extraşcolară oferă numeroase prilejuri 
pentru cultivarea imaginaţiei, creativităţii. In cercurile de elevi se desfăşoară 
o activitatea liberă. Aici se pot exersa diferite metode de stimulare a ima- 
ginatiei, cum ar fi brainstorming-ul. Dirigintele poate organiza intálniri cu 


1. Unii pedagogi considerá cele douá denumiri ca sinonime, alţii le disting ; oricum, sunt 
profund înrudite. 

oameni de ştiinţă sau de artă care pot vorbi' despre munca lor, despre 
dificultăţi şi satisfacţii. Ei pot să trezească vii interese pentru problemele 
ce-i preocupă. di ast Um | 

Vizitarea expozițiilor, muzeelor, excursiile lărgesc orizontul, câmpul fan- 
teziei copiilor şi sunt surse de inepuizabile întrebări. iis d 

“Preocuparea de formarea independenţei in gândire si exprimare implică şi 
o legătură cu familia, mai ales în cazul acelor părinţi care îşi dădăcesc prea 
mult copilul, îl ajută la efectuarea temelor; ba chiar rezolvă ei problemele. E 
nevoie să-i convingem că tutelarea excesivă împiedică dezvoltarea intelectului, 
manifestarea independentă 'a gândirii şi fanteziei lui, factori esentiali în 
dobândirea viitoare a unei autentice competenţe profesionale. 

În concluzie, se pot face multe pentru educarea spiritului creativ în şcoală. 
Dar, se vede necesitatea de a modifica destul de mult modul de gândire şi 
stilul de lucru în clasă, cristalizate în secole de învăţământ tradiţional; prea 
puţin preocupat de această latură a personalităţii elevului, care capătă în zilele 
noastre 0 valoare din ce în ce mai însemnată, A ye; 


ÎNTREBĂRI: 
l.. Ce raporturi există între inteligenţă si creativitate? 
2. De ce depinde si cum s-ar explica inspiraţia ? 
3. Exemple de utilizare a analogiei în tehnică şi artă, Care blocaje sunt mai greu de 
"combătut? i . | 
4. Cum aţi stimula creativitatea elevilor la disciplina. pe care o veţi preda (sau o 
 predati) ? | : 


Capitolul IX 
Gândirea. Dezvoltarea gândirii. 
în procesul instructiv-educativ 


Andrei Cosmovici 


1. Caracterizarea gândirii 


„Gândirea este un proces de mare complexitate. Mai firesc ar fi să o consi- 
derăm o activitate, fiindcă ea constă într-o succesiune de operații care duc la 
dezváluirea, unor aspecte importante ale realității şi la rezolvarea anumitor ` 
probleme. Când vorbim de probleme ne gândim la situaţii ce nu pot fi solutio- - 
nate imediat pe baza experientei anterioare. În mod normal se subliniază cá 
prin gândire descifrăm aspecte esenţiale, ceea ce e specific uman. Am folosit 
termenul de „importante” deoarece există gândire şi la animalele superioare, 
ele fiind însă incapabile de sesizarea unor proprietăţi esenţiale. 

Deşi unii filosofi, cum a fost René Descartes, considerau gândirea o 
calitate specifică spiritului, nevoia de precizie ne obligă să discernem în 
activitatea psihică numai momentele în relaţie cu dificultăţi de ordin cognitiv 
şi nu orice act de comunicare simplă, automatizată („Bună ziua! Ce mai 
faci? ", „Mă duc la şcoală”... Gi POR OO | | Solca 
.. Operaţiile constitutive actelor de gândire pot fi împărţite in două grupe: 
operaţii generale = prezente în orice act de gândire, şi operaţii specifice, în 
relaţie doar cu o categorie restrânsă de probleme. 


2. Operatiile generale ale gândirii | 


„Operații generale sunt: comparatia, analiza, sinteza, abstractizarea şi 
generalizarea. | 

Compara[ia constă într-o apropiere pe plan mintal a' unor obiecte sau 
fenomene cu scopul stabilirii de asemănări şi deosebiri între ele. De obicei 
se spune cá ea ar consta în stabilirea similitudinilor şi diferenţelor dintre ele. 
Dar aceasta presupune analiză şi sinteză, comparaţia fiind doar momentul 
initial al reflectiei, care necesită alăturarea mintală pentru a putea discerne 
potriviri ori nepotriviri. Pentru ca un elev să poată aprecia dacă pasărea aflată 

pe trunchiul unui copac din apropiere este sau nu o ciocănitoare, trebuie să-şi 
amintească ciocănitoarea din manualul său şi apoi să urmărească dacă diferite 
aspecte sunt similare : culoarea penelor, forma cozii etc. Acum el va face 
o analiză : separarea mintală a unor obiecte, fenomene sau a unor însuşiri, 
părți, elemente ale lor. Dacă el constată o serie de detalii comune, va con- 
chide asupra identitátii pásárii, ceea ce implicá o sintezá : o legătură stabilită 
între obiecte, fenomene sau diferitele lor părți, elemente sau însuşiri. — 

Aceste trei operaţiuni permit soluţionarea de probleme şi de către ani- 
malele superioare. Iată o experienţă ce dovedeşte acest lucru. Prin dresaj, 
E.G. Vaturo a învăţat un cimpanzeu să ia apă cu o cánitá dintr-un vas mai 
mare şi cu ea să stingă flacăra ce îi bara accesul la o banană pusá intre niste 
bolovani. Dupá ce s-a deprins cu actiunea efectuatá zilnic, intr-o dimineatá 
cimpanzeul n-a mai gásit recipientul cu apá, ci numai cánita. Or, experienta 
se efectua pe o plutá mare in mijlocul unui lac, deci apă se afla din belşug ! 
Totuşi, maimuța stătea cu cánita în mână şi nu ştia ce să facă: pentru ea, în 
acel moment, apa din lac era altceva decât apa din vas. Ulterior, experi- 
mentatorul a pus din nou vase cu apă la locul ştiut, dar mereu le schimba 
forma şi mărimea: când o putină, când un butoiaş, când o damigeană. 
Cimpanzeul se descurca totuşi, umplándu-si cánita cu apă, stingând focul si 
consumând cu poftă banana. Din nou, s-a trezit într-o zi fără recipient cu 
apă, găsind numai căniţa. Uitându-se în jur, dintr-o dată a avut o tresărire, 
s-a repezit la marginea plutei, a luat apă în cană şi a alergat să stingă focul. 
De rândul acesta ea a făcut o sinteză, o legătură între apa din lac şi apa din 
vasele cu apă. Această sinteză a presupus însă o analiză (efectuarea unei 
separaţii, pe plan mintal, între pereţii vasului şi conţinutul său) ‘şi o com- 
paratie : o apropiere mintală între imaginea apei din vas şi percepţia apei din 
jur. Interesul acestei cercetări este de a fi accentuat un aspect important: 
progresul gândirii este favorizat de variaţia experienţei, de diversitatea obiec- 
telor sau a situaţiilor. La animale, această varietate trebuie să apară cu ocazia 
unor acţiuni reale. La om, vom vedea, ea poate interveni în mod eficient 
chiar dacă are loc numai pe planul acţiunilor imaginate. 

Celelalte două operaţii generale nu le mai găsim decât la ființele umane. 
Abstractizarea este o analiză a esen[ialului, izolarea pe plan mintal a unor 
aspecte sau relaţii esenţiale dintre obiecte şi fenomene. În abstractizare există 
conştiinţa că un anume aspect aparţine unei clase întregi de obiecte asemă- 
nătoare. Dacă analiza se poate produce foarte repede, abstractizarea poate 
dura ani de zile. O experienţă repetată ne duce la abstractizări : de exemplu, 
că sâmburele mare şi dur caracterizează piersicile. Dar clasificarea ştiinţifică 
a plantelor fanerogame a necesitat multe secole de cercetare. 

Strâns legată de abstractizare este generalizarea. Noi recunoaştem o carac- 
teristică drept esenţială când este generală, comună multor fiinţe, obiecte, 
ceea ce implică o generalizare. În mod mai propriu, generalizarea este 
operaţia prin care extindem o relaţie stabilită între două obiecte sau fenomene 

asupra unei întregi categorii. Oamenii de ştiinţă au constatat, în repetate 
rânduri, prezenţa unor cutremure în preajma unui vulcan, precedând o erupție 
si. consideră cá ele pot prezice totdeauna iminenţa unei erupții. De obicei se 
mai vorbeşte de generalizare şi atunci când, în mod întemeiat, includem un 
dat particular într-o clasă de obiecte, fenomene sau însuşiri. 


3. Operaţiile specifice ale gândirii. 
Teoria lui J. Piaget 


A. Încă din secolul trecut, filosoful: E. Mach a formulat constatarea: 
„gândirea este un experiment mintal”, intuind prezenţa în procesul reflexiunii 
a unor acţiuni mintale. În mod explicit se va referi la ele Edmond Goblot, în 
tratatul său de logică apărut la. sfârşitul primului război: mondial. Capitolul 
referitor la raţionamentul deductiv scoate în relief sterilitatea silogismului a 
cărui concluzie nu aduce nimic nou faţă de premise. Progresul gândirii, arată 
logicianul francez, presupune efectuarea unor construcții, a unor acţiuni reale 
sau mintale şi a unor acte de constatare a rezultatelor obţinute. Exemplul pe 
care-l dă vizează o problemă simplă de geometrie : să se demonstreze că suma 
unghiurilor unui triunghi este totdeauna 180? (figura 1). 

B 


| AME 
Figura 1 - Demonstrația referitoare la suma unghiurilor unui triunghi 


Fie triunghiul ABC. Dacă ne mulţumim să observăm figura, nu vom putea 
demonstra nimic. Ducem însă dreapta DE paralelă cu latura AB, deci 
efectuám o acţiune pe hârtie (dar am putea să o facem numai în minte). 
Constatăm : unghiul BAC este egal cu ACE, fiind alterne interne, formate 
printr-o dreaptă care taie două paralele. Din acelaşi motiv sunt egale şi 
unghiurile ABC şi BCD. Întrucât unghiul ACB este situat de aceeaşi parte a 
dreptei ED, ca şi ACE şi BCD, rezultă că suma celor trei unghiuri ale triun- 
ghiului ABC este egală cu suma unghiurilor aflate de aceeaşi parte a unei 
drepte, deci cu 180”, Q.e.d. 

Reuşita demonstraţiei a depins de o construcţie şi de observarea consecin- 
telor ce au rezultat. Silogismele sunt prezente mereu, legitimând concluziile : 
unghiurile alterne sunt egale în Situaţia dată şi suma unghiurilor de aceeaşi 
parte a dreptei e 180° (Suma unghiurilor de aceeaşi parte a unei drepte este 
180° ; în acest caz, avem trei unghiuri situate de aceeaşi parte a dreptei DE, 
încât acestea însumează 180°). Totuşi, fără acţiunea efectuată nu s-ar fi putut 
demonstra teorema. | m A 

După E. Goblot, rolul acţiunilor nu e hotărâtor numai în geometrie. În 
algebră, esenţiale sunt transformările, modificările pe care le aducem formei 
expresiilor prin diferite operaţii legitime. În fizică, omul de ştiinţă trebuie 
să-şi imagineze modificări de ordin experimental ş.a.m.d. 

Aşadar, două aspecte au fost subliniate :de logicianul francez : impor- 
tan(a modificărilor, a acţiunilor reale ori imaginate şi a percepţiei, observaţiei 
rezultatelor obţinute. Despre rolul acţiunilor mintale a scris mult psihiatrul şi . 
psihologul Pierre Janet, el descriind diferite conduite ale: gândirii, în relaţie 
cu variate situaţii. În urma acestor sugestii, cel. mai important psiholog al 
secolului nostru, elvetianul Jean Piaget, a iniţiat şi dezvoltat un mare ciclu de 
investigaţii cu caracter experimental. ^ - 5 : 

El a demonstrat că acțiunile mintale, operaţiile specifice. gândirii provin 
din interiorizarea treptată a unor acțiuni pe care copilul le face mai întâi în 
mod real, în practica de fiecare zi. Dacă până pe la 1 an şi 6 luni gândirea 
copilului are loc numai în planul acţiunii concrete (în mod analog cu cea 
caracteristică unui cimpanzeu), o dată cu însuşirea limbajului copilul înţelege 
simbolul şi o serie de acţiuni se interiorizează, Întâmpinând de-a lungul anilor 
multe dificultăţi, ele se atenuează o dată cu gruparea acţiunilor, formându-se 
operaţii mintale specifice, caracterizate prin reversibilitatea lor: elevul e 
conştient că dacă 4+5=9, şi 9-5=4 sau dacă 4x3=12, şi 12:3=4. 
Reversibilitatea asigură plasticitatea gândirii, posibilitatea soluționării unor 
probleme exclusiv printr-o activitate mentală, în plan abstract. Acest stadiu 
este atins abia după 11-12 ani. 

J. Piaget a izbutit să infirme tezele lui Immanuel Kant, care considera a 
priori o serie de categorii şi principii, adică prezente în intelect şi în rațiune 
înainte de orice experienţă. Or, experimentele au arătat că ceea ce este evident 
pentru un adult, nu este şi pentru un copil de 4-5 ani. Numai după o înde- 
lungată experienţă şi evoluţie intelectuală incepe să se facă simțită prezenţa în 
raționamente a unei serii de categorii şi principii. aeri 

Psihologul rus P. Galperin, cáutánd sá ilustreze modul de formare a ope- 
ratiilor mintale specifice, s-a servit de exemplul felului in care copiii din clasa 
intái invatá operatii de adunare. i | 
a. Mai întâi, învățătorul prezintă elevilor două mulțimi: în una numără cinci 


bile, iar în cea de-a doua, trei. Apoi contopeşte grămezile şi numără ceea 
ce rezultă: opt bile. 

b. În a doua fază, copiii acţionează ei singuri, numărând cinci betisoare într-o 
grămadă, trei în cea de-a doua, le amestecă şi constată că acum sunt opt. 
Ei repetă acţiunea cu diferite materiale şi, în felul acesta, se fixează struc- 
tura viitoarei operaţii mintale. i 

c. În a treia etapă, şcolarii nu mai au nevoie să acționeze cu materiale con- 
crete, acțiùnea trece pe plan verbal. Copiii spun: cinci cireşe şi cu trei 
cireşe, fac opt cireşe ; cinci vrábiute şi cu trei vrábiute fac opt vrábiute etc. 

d. În faza ulterioară începe interiorizarea operaţiei, elevii rostind in minte 
adunările, dar tot aşa de rar cum le-ar spune cu glas tare (unii chiar mişcă 

"uşor buzele, exteriorizare a vorbirii interioare). — ! 

e. Interiorizarea se desăvârşeşte atunci când calculul se automatizeazá si adu- 
narea se face rapid, schematic, detaliile exprimárii nemaifiind constiente. 
Desigur, nu în toate cazurile o acţiune exterioară trebuie să parcurgă toate 

aceste etape pentru a se interioriza. Pe măsură ce copilul ajunge la un bagaj 
important de operaţii mintale, interiorizarea unei acţiuni noi se. poate realiza 
mai uşor, începând cu faza efectuării ei pe plan verbal. Din concluziile deduse 
de J. Piaget, ca-.şi din observaţiile lui P. Galperin, rezultă că atunci când 
elevii întâmpină dificultăţi in. înţelegerea. unor fenomene explicate doar pe 
plan verbal, se impune să trecem pe planul acţiunilor reale, folosind 
material concret ori desene, scheme. Astfel rezultatele cercetărilor 
fundamentează, ştiinţific utilizarea unor procedee didactice recomandate 
şi de experienţa predării, acumulată de-a lungul secolelor. 

Aşa cum a demonstrat J. Piaget, interiorizările se realizează într-o anumită 
ordine, în funcţie de complexitatea acţiunii. Cea din urmă, se interiorizează 
discuţia unei probleme în grup. Copilul mic, chiar la 6-7 ani, nu concepe 
decât o singură părere referitoare la o anumită chestiune : cea a tatălui său, 
ori cea exprimată de învăţător. Crescând, elevul constată divergențe de păreri 
care apar între colegi sau. între adulti. O dată cu vârsta de 11-12 ani, dez- 
voltarea intelectuală apropiindu-se, de maturitate, el începe să participe la 
discuţii. Treptat, e] poate continua acasă controversa începută în clasă, deve- 
nind capabil să interiorizeze o convorbire, apoi să-şi imagineze o discuţie în 
contradictoriu. Este momentul când el poate să abstractizeze şi să generalizeze 
în mod eficient. Gândirea abstractă se desfăşoară de obicei sub această 
formă de 'controversă imaginată, sprijinită, din când în când, de evocarea 
unor fapte sau fenomene concrete. Ilustrul savant H. Helmholtz povestea stu- 
dentilor săi că, după ce găsea soluţia la o problemă, începea să-şi imagineze 
cum ar privi-o prietenii săi (oameni de ştiinţă), ce obiecţii i-ar putea aduce. 
Şi numai când rezolvarea rezista la această discuţie imaginată, definitiva textul 
şi-l trimitea efectiv prin poştă, aşteptând confirmarea ipotezelor sale. 

Nivelul acestei dezbateri mentale, interioare, depinde mult de nivelul dis- 
cutiilor la care adolescentul si apoi tânărul participă în mod efectiv. Impor- 
tanta ei este relevată şi de ponderea semnificativă pe care o au seminariile, 


conferințele, congresele în viaţa ştiinţifică. 

4. Formele gândirii privite - 
din punct de vedere psihologic 


A. Nevoile adaptării individului creează tendinţa unificării, grupării 
obiectelor, fenomenelor. Primul criteriu de categorizare este cel al utilității : 
„îmbrăcămintea se compune din cămaşă, pantaloni, pantofi etc.” Chiar şi pre- 
şcolarul grupează fiinţele potrivit aceluiaşi punct de vedere: „oile sunt acelea 
care ne dau lână”, „caii sunt aceia pe care se călăreşte”. Experienţa de fiecare 
zi, intervenţia vorbirii au drept urmare crearea de relaţii mai importante din 
punctul de vedere al cunoaşterii: relaţii semantice bazate pe aşa-numitele 
„reţele semantice”, alcătuind memoria semantică şi constituind suportul logic 


. al noţiunilor. Acestea incorporează două categorii de. relaţii : 
a. relaţii. de predicafie, referitoare la caracteristicile conceptului (că balena 
naşte pui vii, respiră prin plămâni, are sânge roşu etc.) şi. È i 
b. relații de subordonare, privind raportul noţiunii cu altele mai generale 
(balena este un mamifer, un vertebrat, un animal...). Noţiunea apare astfel 

în legătură cu nenumărate altele, şi face posibile numeroase afirmaţii. 


De aici decurge, aşa cum observa logicianul Ed. Goblot, caracteristica ei 
esenţială : noțiunea este o posibilitate de a formula numeroase judecăţi cu 
privire la o clasă de obiecte sau fenomene. Aşadar putem considera că un 
elev şi-a însuşit pe deplin o noţiune numai dacă el poate face numeroase 
afirmaţii întemeiate în legătură cu termenul respectiv. Nu e suficient să ne 
dea o definiţie („delfinul este un mamifer acvatic”) — trebuie să cunoască 
multe lucruri despre el: trăieşte în grup, se orientează prin ultrasunete, se 
hrăneşte cu peşti, e inteligent şi uşor de dresat etc. etc. Mai mult, este esenţial 
ca el să fie conştient de importanţa unor Caracteristici : de exemplu, lebăda 
este o pasăre acvatică, dar nu toate lebedele sunt albe. Noțiunea este carac- 
terizatá prin această conştiinţă a ceea ce este esenţial şi ce este secundar — 
de aceea poate fi aplicată la o mare varietate de obiecte din aceeaşi clasă, 
spre deosebire de reprezentare, care e totdeauna concretă, specifică. Desigur, 
sunt foarte numeroase noţiuni ce pot fi exemplificate printr-o imagine (casă, 
arbore, om etc.) — acestea sunt aşa-numitele noțiuni concrete. Dar nu-mi pot 
imagina decât un anume om: înalt sau scund, tânăr sau vârstnic, bărbat 
sau femeie ş.a.m.d., pe când conceptul de om cuprinde toate posibilităţile 
imaginabile. Apoi există noţiuni cărora nu le poate corespunde o imagine 
concretă, noțiunile abstracte (infinit, spiritualitate, absolut, libertate ş.a.). 

Profesorul trebuie să aibă mereu în vedere, când predă o nouă noţiune, 
să nu insiste doar asupra aspectelor comune categoriei respective. Pe lângă 
caracteristicile esenţiale trebuie discutate şi deosebirile posibile între membrii 
aceleiaşi specii. Am exemplificat, în paragraful închinat percepţiei, erori ale 

elevilor provenind din supraaprecierea aspectelor secundare, cum ar fi vege- 
tatiá atunci când se descria o formă de relief. Mai ales când € vorba de noţiuni 
concrete şi sunt specii întâlnite frecvent în viaţa zilnică, există o tendinţă de a 
acorda o atenţie privilegiată uneia anume, devenind un prototip al categoriei. 
Astfel, dacă cerem cuiva să ne enumere câteva fructe, el va aminti mărul, 
para, pruna... dar nu se va gândi să evoce măslina. Dacă solicităm enume- 
rarea de păsări, va pomeni de barză, porumbel, rândunică... dar sigur nu va 
începe cu albatrosul sau pinguinul (Miclea, M., p. 205). 

“În această tendinţă există o posibilă sursă de eroare. Încercările făcute 
pentru a clasifica o categorie, un individ, se bazează de obicei pe compararea 
cu un prototip şi nu pe o analiză a aspectelor esenţiale. Din acest motiv, un 
copil va considera delfinul ca fiind peşte, fiindcă nu seamănă cu câinele sau 
calul care pentru el sunt prototipuri pentru mamifer. | 

Această eroare este favorizată de analogii bazate pe echivalente de ordin 
senzorial: la prima vedere delfinul e peşte, având forma peştilor mari şi 
trăind în apă. Dar clasificarea zoologică ia în consideraţie criterii dovedite a 
fi esenţiale, deci căutăm echivalenţele importante, chiar dacă mult mai puţin 
evidente. Unul din obiectivele principale ale educaţiei intelectuale constă in a 
deprinde pe tineri să nu se grăbească în a judeca o situaţie, un eveniment 
după aparenţa sa imediată, ci să caute întotdeauna substratul esenţial al lucru- 
rilor. Contradictia aceasta între aparenţă şi esenţă trebuie adeseori scoasă în 
evidenţă în cadrul lecţiilor. 

Formarea noţiunilor constituie progresul principal pe calea orientării spre 
o. cunoaştere aprofundată, ştiinţifică a realităţii. Totodată ele constituie cel 
mai important instrument al comunicării dintre oameni, al transmiterii de noi 
cunoştinţe. În adevăr, dacă şi-a format un sistem hipercomplex şi organizat 
de noţiuni, individul poate să-şi însuşească noi concepte, fără a avea nevoie 
de imagini, de experienţe concrete. De pildă, cineva nu stie ce este un electro- 
miograf. I se explică, făcându-se legături cu noţiuni bine cunoscute de el: 
este un aparat electric ce amplifică foarte mult curenţii electrici care iau 
naştere în muşchi, atunci când ei se contractă. Este suficient pentru ca 
persoana să înţeleagă experienţele efectuate cu el, importanţa aparatului 
ş.a.m.d. În lipsa conceptelor menţionate respectivul nu va putea înţelege 
despre ce e vorba. 

Relaţiile dintre noţiuni sunt comunicate prin intermediul judecăților — altă 
formă fundamentală a gândirii. 


B. Judecata este o aser[iune (Ed. Goblot), adică afirmarea sau negarea 
unui raport. Sunt mai multe feluri de judecăţi, preocupare importantă pentru 
logician care studiază valoarea lor de adevăr. Logica modernă tinde să nu 
de osebească termenii „judecată” şi „propoziţie” — judecátile ar fi „propoziţii 
logice”. Din punct de vedere psihologic, este necesar să facem o deosebire 
tra nşantă între aceste noţiuni, deoarece când elevul memorează pe dinafară o 

propoziţie, aceasta constituie un automatism verbal, lipsit de. o adeziune 
personală, de convingere, având o slabă influenţă asupra conduitei sale: Când 
elevul ascultat la -lecţia de biologie spune: „Zestrea ereditară: se transmite 
prin cromozomi” şi profesorul (intenţionat) adoptă o mimică întrebătoare, 
el se dezice imediat şi: spune: „Nu! Se transmite prin::citoplasmă”.. În 
acest caz, şcolarul dovedeşte:o memorare mecanică, efectuează un act de 
reproducere fidelă şi atât. Evident, nu poate invoca argumente în sprijinul 
afirmațiilor sale, la care renunţă cu uşurinţă. 

„Judecata adevărată se deosebeşte de unele: propoziţii învăţate, prin exis- 
tenta adeziunii, a convingerii. Convingerea este esenţială pentru a considera 
o propoziție ca fiind o' judecată, un'act de gândire. Existenţa: convingerii 
ridică însă probleme. Ea presupune o sinteză mintală care uneori nu se poate 
realiza, cel puţin în cazul urior tulburări mentale. De exemplu, un psihastenic 
spunea: „ştiu că ce spuneţi e adevărat, raţiunea îmi spune că e adevărat, dar 
totuşi nu má pot convinge, mă îndoiesc!” | 

Asemenea cazuri sunt însă foarte rare. Ceea ce se întâmplă frecvent'este 
influențarea convingerilor de către motivaţie; afectivitate: judecăţile: devin 
subiective. Desigur, când e vorba de. teoreme geometrice, nu e. greu să fii 
obiectiv ; situaţia se schimbă când faci aprecieri despre comportarea propriilor 
copii ori despre propria-ti competenţă profesională. Judecata adevărată, 
temelia cunoaşterii, este cea fundamentată raţional, care se întemeiază pe 
argumente faptice ori pe raționamente deductive. Cultivarea obiectivităţii 
este un alt scop educaţional. Să creăm obişnuinţa întemeierii rationale atât a 
judecăților constatative, cât şi a celor cu intenţie critică. Obiectivitatea este 
importantă nu doar în ştiinţă, ci şi în viaţa obişnuită — ea duce la asigurarea 
progresului, cât şi la evitarea conflictelor, atât în domeniul profesional, cât şi 
în cel familial.. 5 i 


C. Ne dăm seama de justetea unei judecăți când o putem susţine pe baza 
altor judecăţi, adică a unui raţionament. Raționamentul este acea formă de 
gândire în care, pornind de la una sau mai multe judecăţi, obținem o altă 
judecată. Sunt mai multe feluri de raționamente : raționamente deductive, 
desfăşurate numai pe planul verbal abstract; raționamente inductive, când 
pornim de la fapte pentru a formula judecăţi generale şi raționamente ana- 
logice întemeiate pe o asemănare considerată importantă. Logica se ocupă de 
valoarea lor de adevăr. Din punct de vedere psihologic, ele ne interesează 
numai în măsura în care intervin în rezolvarea unei probleme, ca mecanism 
psihologic care ne aduce în conştiinţă anumite premise şi soluţii. Înainte de a 
aborda această temă centrală a gândirii, trebuie să analizăm actul de înţelegere 
care stă la baza oricărei încercări de a soluţiona o dificultate. 

“5. Înțelegerea 


“Înțelegerea constă în stabilirea unei relaţii importante între ceva necu- 
noscut şi ceva dinainte cunoscut. Există o înțelegere nemijlocită, directă, 
bazată pe o experienţă repetată anterior: cuvintele limbii materne, fenome- 
nele familiare, atitudinile obişnuite ale celor din jur se înţeleg imediat, fără 
nici un efort. Înțelegerea mijlocită este aceea care se obţine în urma unor 
eforturi actuale de gândire, eforturi de scurtă durată, ori, dimpotrivă, care 
„solicită timp îndelung. 

Valoarea actului de înţelegere este în funcţie de natura legăturii stabilite. 
Eu pot constata că taxatorul din autobuzul de astăzi e acelaşi cu cel de ieri, 
dar “această relaţie nu constituie nici un progres în cunoaşterea persoanei 
respective. Se pot stabili mai multe feluri de raporturi importante între. 
"cunoştinţe. De pildă, includ o plantă sau un animal într-o anumită categorie 
bine cunoscută mie: văd un patruped în apropiere pe câmpie şi cu ajutorul 
binoclului îl identific a fi un hárciog. Ín cazul fenomenelor fizice, intelegerca 
se realizeazá in special cánd determin cauza lor : stiu ce este curcubeul, cánd 
aflu că el se formează prin descompunerea luminii în picăturile de ploaie. În 
ce priveşte comportamentul uman, a-l înţelege înseamnă a cunoaşte motivul 
de bază. De pildă, profesorul ascultă la lecţie pe un elev care, de obicei, se 
prezintă slab, dar azi răspunde destul de bine, încât îi pune nota 8. Dar, în 
. oc să se bucure, scolarul dă semne de supărare. Dascălul va înţelege această 
reacţie, aflând motivul: tatăl copilului îi promisese participarea la un spec- 
tacol de circ, dacă ia măcar nota 9. Ori 8 fiind sub pragul fixat, necazul său 
este lesne de înteles. | * ' 

. Înțelegerea, ducând la stabilirea continuă de relaţii între obiecte, fapte, 
fenomene: stabileşte treptat acel vast sistem organizat de legături constituind 
memoria semantică, contribuie la formarea de reţele semantice care înlesnesc 
înţelegerea de noi situaţii şi soluţionarea unor probleme complexe. 

Din punct de vedere al învăţării este importantă clarificarea modului în 
care decurge înţelegerea unui text complex, a unui text ştiinţific. A. Smirnov 
a studiat această chestiune, căutând să stabilească evoluţia procesului atunci 
` când se urmăreşte o înţelegere profundă, vizând si o temeinică asimilare a 
textului. La prima lectură, nu se realizează decât o fragmentare a materia- 
lului, o grupare a ideilor după înţelesul lor. Uneori însă suntem nevoiţi să 
schimbăm în minte locul unei idei: una aflată la sfârşit, dar care precizează 
înţelesul celor din primul fragment, e luată în considerare la început. La a 
doua lectură, se înregistrează o nouă fază : acum desprindem ideea principală 
din fiecare fragment. În minte ea îmbracă forma unui titlu. Este o deosebire 
între titlu şi idee: aceasta afirmă ceva explicit, pe când titlul dă numai o 
indicație. De exemplu: „timpul probabil de mâine” este un titlu, dar „mâine 
va fi timp frumos” este o judecată. | 

În etapa a treia, ideile principale, titlurile sunt organizate şi sistematizate 
formând un plan mintal similar cu tabla de materii a unei cărţi. Prin toate 
aceste operaţii textul este nu numai înţeles, dar si, în mare parte, memorat. 
Însă ideile centrale au nevoie de o susţinere proprie, care se realizează sta- 
bilind legături (corelaţii - le spune A. Smirnov) cu bagajul, cunoştinţelor 
anterioare. Pe măsură ce aceste relaţii capătă un caracter esenţial, asimilarea 
textului este mai bine realizată. Prelucrarea descrisă a materialului se înfăp- 
tuieşte de la sine, chiar dacă nu ne dăm seama. Urmărirea ei conştientă poate 
avea un efect benefic. | 

În cadrul acestor transformări ale textului intervin numeroase operaţii 
mintale, Descompunerea în fragmente este o operaţie de analiză, intitularea 
implică o abstractizare, alcătuirea planului mintal presupune. un efort de 
sinteză, iar corelatiile realizează şi oarecare generalizare. Pe lângă acestea 
intervin şi acţiuni mintale, operaţiile specifice. Când schimb în minte locul 
unei idei e ca şi când aş muta un obiect dintr-un loc în altul. Intitularea nu e 
altceva decât imaginarea lipirii de etichete, Dar cel mai important aspect este 
acela al discuţiei interioare care apare o dată cu o nelămurire în text. Dacă 
nu pot să-mi răspund întrebării ce-mi apare în minte, recurg, la alte cărţi sau 
la discuţii cu alte persoane. În mod obişnuit, cele mai multe nelămuriri le 
rezolv singur, revenind asupra textului. Această discuţie imaginată duce la 
distingerea a ceea ce este esenţial de ceea ce este secundar, deci la o temeinică 
înţelegere. Corelatiile stabilite cu cunostintele anterioare obligá la o nouá 
sintezá, la extragerea unui sens global al textului, „sesizarea , Inacrostructurii 

sale" (Gaonach, D., p. 78),.ceea ce favorizează includerea noilor cunostinte 
în memoria noastră Pere modificánd unele idei si imbogátind altele. În 
acest fel, asimilarea unui text stiintific asigurá noi posibilităţi de studiu. si de 
solutionare a unor probleme. 

După cum se vede, studierea unui material scris presupune mult mai mult 
decât simpla cunoaştere a alfabetului, e nevoie de capacitatea prelucrării lui 
mintale, întovărăşită de o discuţie critică interioară, ceea ce presupune o 
dezvoltare deplină a gândirii abstracte, un îndelung exerciţiu al interpretării 
textelor. În această direcţie este posibil un necontenit progres — dovadă că 
studenţii la filosofie au a se lupta ani de zile cu textele marilor gânditori. 

Cu totul alta este situaţia în cazul când materialul este citit, doar cu preo- 
cuparea de a-l memora, fără să existe stráduinta aprofundárii intelesurilor. 
Structurarea rămâne vagă, superficială, corelatiile sunt reduse si textul 
rámáne ca un corp stráin in intelect. Din aceastá cauzá, nici memorarea nu 
poate fi temeinică. Cunostintele învăţate mecanic sunt lipsite de plasticitate 
şi nu pot fi utilizate în mod real, nici în teorie, nici în practică. Alfabetizarea 
mărginită la descifrarea literelor şi cuvintelor nu foloseşte decât la sesizarea 
sau transmiterea unor informaţii elementare. Ştie să citească numai cel capabil 
să analizeze, să interpreteze un text abstract, în aşa fel încât ideile conţinute 
să devină ale lui, să fie incluse în sistemul său de cunoştinţe, in , organismul" 


PROCESUL ÎNVĂȚĂRII SISTEMATICE 173 


acesta complex alcătuit din idei şi convingeri, care să-i permită o mai bună 
orientare în societate, un progres continuu în muncă şi în aspiraţia sa spre o 
viaţă luminată. - Ped sdb ! no 
„Obiectivul principal trasat de pedagogia contemporană: să învăţăm pe 
tineri să înveţe, se poate realiza în primul rând învăţându-i să citească, să 
analizeze în mod temeinic conţinutul cărţilor, să discearnă ideile valoroase 
din textele de bază. | Hi n 
Este evident că asimilarea conţinutului unui manual ridică mereu probleme 
de înţelegere. Dar, de obicei, autorul unui text caută să faciliteze sesizarea 
punctului său de vedere, încât, exceptând textele filosofice sau cele academice, 
efortul de gândire nu e prea mare. Gândirea are însă de făcut faţă unor pro- 
bleme diverse. E momentul să încercăm a descifra unele din mecanismele ei. 


6. Rezolvarea de probleme 


În faţa unei probleme. (în special a celor propuse în şcoală) ne întâlnim cu 
două categorii de date precise: ce ni se dă, contextul problemei, şi ceea ce 
ni se cere. Între ele există un gol pe care trebuie să-l umplem (Ausubel, D., 
p. 593) cu ajutorul cunoştinţelor şi metodelor cunoscute (acestea îndeplinesc 
rolul de „operatori”). |^ = Lg | 

Aşa cum àm arătat la începutul acestui capitol, uneori puntea dintre ele se 
realizează prin intermediul unei construcţii (vezi teza lui Ed. Goblot) care 
creează o situaţie nouă, ducând imediat la soluţia căutată. Propriu-zis, nu 
totdeauna e cazul „unei construcţii”, ci doar a unor transformări, modificări 
aduse datelor. Caracterul operatorilor variază după domeniul cunoaşterii: 
uneori constau în acţiuni de ordin fizic, alteori (mai ales în şcoală) e vorba 
de acţiuni mintale. i "s 
... Adeseori e vorba de aplicarea unor cunoştinţe dobândite anterior, în alte 
condiţii, la situaţia actuală — operaţie numită transfer. Transferul s-ar explica 
(după S.L. Rubinstein) printr-o analiză prin sinteză. Pornind de la datele 
problemei, caut în bagajul de informaţii anterioare una având o relaţie cu 
datele ce le posed. Evocând o anume cunoştinţă (act de sinteză), caut să văd 
în ce măsură poate fi utilizată în situaţia dată. Dacă nu e cea necesară, încerc 
o. alta (deseori există încercări infructuoase), până când una mă face să des- 
copăr aspectul comun, utilizabil în noua situaţie (aici a intervenit analiza). . 

Pentru efectuarea transferului uneori se pleacá de la datele existente :. 
„planificare înainte”, alteori se studiază îndeosebi cerinţele problemei : „pla- 
nificare înapoi”. Sunt însă cazuri când datele existente sunt insuficiente, şi 
atunci ele trebuie completate cu alte informaţii, obţinute prin noi observaţii 
sau consultarea unor cărţi. Alteori, când problema e complexă, se cere împăr- 
firea ei în subprobleme ce trebuie soluționate în prealabil. 

Există probleme foarte grele, care impun o transformare substanţială a 
operatorilor cunoscuţi, ori chiar imaginarea unor procedee cu totul noi. Ín 
asemenea cazuri intervine din plin imaginaţia. Ea e necesară in mai toate 
problemele, fiind nevoie cel puţin de o aplicare a cunoştinţelor noastre în alte 
condiţii. Dar atunci când se cer modificări neobişnuite, originale, intră în 
funcţie inventivitatea. Ca urmare, aici se vor. folosi procedee caracteristice 
actului imaginativ, printre care analogia are un loc de frunte. Totodată se 
vor resimţi şi obstacolele actului imaginativ : rigiditatea algoritmilor învăţaţi 
anterior, ca şi fixitatea funcţională. SU 

Elevii întâmpină serioase greutăţi în soluţionarea de probleme. Cum poate 
pregăti. şi facilita profesorul acest proces ? | wiaty 

„Mai întâi el va da mare atenție însuşirii temeinice de către copii a „ideilor- 
-ancorá", care au importanţă centrală în disciplina pe care o predă şi deci 
posibilitatea de a fi utilizate într-o varietate de situatii-problemá. Apoi trebuie 
să prezinte operatorii folosiţi frecvent în rezolvarea de probleme. De exemplu, 
în geometria plană care se predă în gimnaziu sunt câteva procedee şi con- 
structii folosite frecvent: coborârea unei perpendiculare, trasarea unei drepte | 
paralele, demonstrarea egalităţii unor unghiuri şi a unor triunghiuri etc. E 
bine ca ele să fie prezentate sistematic drept instrumente ale demonstrațiilor, 
„Să nu lăsăm găsirea lor pe seama ,intuitiei", ci să-i obişnuim cu folosirea lor 

în mod conştient şi sistematic. "uw Un TRU Ehi 

Atunci când ne dăm seama că majoritatea şcolarilor se află în impas faţă 
de o problemă grea, se recomandă să intervenim cu câte o sugectie, fie in 
relaţie cu datele la care ar trebui să recurgă, fie privind operatorii ce ar putea 
fi utili. Folosirea unor scheme logico-grafice prezentate pe tablă poate fi si 
ea de mare ajutor. ai i ih 

. E important ca elevul să reuşească, până la urmă, să soluţioneze unele 
probleme pentru a nu se descuraja. De aceea, să avem mare grijă în ce pri- 
veşte gradarea dificultăților propuse spre rezolvare. | Wi Dă pi 

Cel mai important lucru este asigurarea variaţiei tipurilor de problemă. 
Greşesc acei profesori care aglomerează copiii cu multe probleme de acelaşi 
fel. Acestea pot duce la creşterea rigiditátii algoritmilor respectivi — ceea ce 
constituie un mare dezavantaj. | n 

Caracterul eterogen al exemplelor descurajează perseverarea oarbă, obligă 
subiectul să rămână precaut şi atent. Creşte gradul de generalitate a unor 
operaţii şi posibilitatea de transfer sporeşte (Ausubel, D., p. 611). În general, 
Tolul pozitiv al variaţiei în stimularea potenţialităţilor intelectuale este reliefat 
de toţi cei care au studiat procesele gândirii. | 

În fine, să adăugăm un detaliu: nu e bine să solicităm un singur. elev să 
rezolve o problemă dificilă. Este o supraîncărcare emoţională defavorabilă 
efortului de gândire. Problemele pot fi soluționate în clasă fie individual, fie 
lucrând în grupe mici, în condiţii favorizând libertatea gândirii, procesul 
imaginativ. Tai 

7. Metodele de învăţământ - în perspectiva 
cultivării gândirii elevilor 


APR Educarea gândirii. în învăţământul traditional, la noi în ţară 


Formarea gândirii se realizează în procesul utilizării unor metode şi procedee 
didactice. În tradiţia şcolii noastre, principala metodă o constituie expunerea 
profesorului, care ocupă, de obicei, cea mai mare parte din ora de clasă. 
Desigur, nimeni n-a considerat audierea celor spuse de profesor ca fiind sufi- 
cientă pentru asimilarea cunoştinţelor predate. Învăţarea presupune reluarea 
lor acasă, folosind manualul sau notițele. Dar învăţământul centrat pe această 
"metodă a fost aspru criticat de pedagogi încă de la începutul acestui secol. 
Fapt este că absolvenţii şcolilor aveau impresia (şi poate o mai au şi cei din 
zilele noastre) că nu există o legătură reală între viaţă şi ceea ce învăţăm în 
şcoală. Se putea observa cum un elev poate descrie verbal foarte bine părţile 
"unui aparat şi modul său de funcţionare, dar pus în faţa sarcinii de a monta 
acest aparat dezmembrat, să nu se poată descurca nicicum. P $ 


' Această lipsă de legătură aparentă cu realitatea provenea tocmai din struc- 
tura activităţii depuse de elev. El asistă pasiv la ce spune profesorul - cel 
mult ia notițe. Preocuparea sa este de a putea retine şi reda conţinutul lecţiei. 
Însă această orientare intelectuală nu concordă cu cea necesară în realitatea 
vieţii şi a profesiei. Mediul ambiant, uzina, profesia nu pot fi exact cum scrie 
"în carte - realitatea e uimitor de variată şi ne pune mereu probleme mai 
simple ori mai complexe. Ea ne cere să ne precizăm o problemă şi să o 
rezolvăm prin propriul nostru efort. Orientarea intelectuală, starea de pre- 
gătire („set” în engleză) de care am amintit în paragraful despre percepţie, 
este hotărâtoare pentru a ne putea actualiza cunoştinţele. Aflându-ne cu altă 
orientare, pe „alt palier” al minţii nu ne putem aminti de cele cunoscute când 
eram în planul preocupării de a „povesti profesorului”. Nu se produce trans- 
ferul cunoştinţelor memorate. De unde impresia lipsei oricărei legături între 
ce am învăţat şi ce întâlnim în viaţă. La ca contribuie şi faptul că, în lecţie, 
expunerea începe cu consideraţii generale şi apoi coboară spre particular, pe 
. când în practică situaţia e inversă: ne aflăm în faţa unui fapt concret şi trebuie 
să ne reamintim metode, idei generale. n | 
Desi.elevul reia lectia acasá, aceasta nu schimbă situaţia, orientarea sa e 
tot aceeaşi : „să ştie să spună lecţia”. Apoi, am văzut mai sus că înţelegerea 
şi asimilarea unui text scris implică posibilitatea unei. discuţii mintale a 
materialului, un efort de gândire pentru care nu e pregătit copilul decât spre 
sfârşitul şcolii, în cel mai bun caz — dacă nu este deprins zilnic cu analiza şi 


discuţia unor probleme. 

În afară de lecţia bazată îndeosebi pe expunere există şi lecţii în care 
progresul cunoaşterii se realizează prin convorbirea purtată de profesor cu 
întreaga clasă. Ca şi Socrate, magistrul pune elevilor întrebări bine gândite şi 
cu ajutorul lor se lămuresc anumite fenomene. În ácest caz, sigur, copiii sunt 
mai activi, fac eforturi de gândire. Dar, profesorul nu poate pune clasei 
întrebări prea dificile, fiindcă se pot crea pauze lungi care ar împiedica 
progresul lectiei. Apoi, elevii sunt „duşi de mână” de către profesor, având 
de solutionat nişte „paşi mici”, porţiuni dintr-o demonstraţie mult mai ampli: 
Numai acesta stie exact unde vrea să ajungă. Încât, nici în acest caz, şcolarii 
nu au ocazia să-şi manifeste —— gândirea lor rămânând insufi- 
cient wp zie 


7.2. „Şcolile active" de la începutul secolului XX. 


La începutul secolului, o serie de filosofi si pedagogi au criticat concepţia 
tradiţională a şcolii, metodele verbale şi în special prelegerile şcolare. 
Amintim pe J. Dewey, Maria Montessori, Ovide Decroly. Critica viza slaba: 
legáturá cu practica, cu viata, pasivitatea elevilor, insuficienta solicitare a 
gándirii lor. Mai ales ei considerau cá şcoala, fiind un mediu artificial, nu 
interesează pe.copii, ceea ce duce la fragilitatea cunoştinţelor. S-au pronunţat 
şi împotriva rigidităţii planurilor şi programelor, asupra lecţiilor organizate 
în Clasă. 

Au fost preconizate tot felul de structuri ale învăţământului. Iată, de 
exemplu, cum l-a conceput un €lev de al lui J. Dewey, şi anume W. Kilpatrick. 
Metoda sa a fost intitulată metoda proiectelor. Elevii veneau la şcoală şi se 
întâlneau cu profesorul, Acesta îi întreba ce i-ar interesa să studieze la înce- 
putul anului. Presupunând că în apropierea şcolii a început construcţia unei 
mari clădiri şi că pe şcolari i i-ar interesa cum decurge, profesorul merge cu 
elevii pe şantier. Acolo pe unii ii interesează un aspect, pe alţii altul. De aici 
izvorăsc întrebări: De ce clădirea e concepută cu ferestrele spre sud? Ce se 
întâmplă, cu varul care „fierbe” ?: Cum funcţionează macaraua ? etc. etc. 
Profesorul nu răspunde la întrebări, ba chiar caută să le înmulțească. Fiecare 
elev î îşi va alege problema care îl interesează, iar profesorul îi indică ce cărţi 
trebuie să caute în biblioteca şcolii şi, eventual, ce experienţe va trebui să 
facă. Şcolarii merg la şcoală, îşi aleg cartea indicată, fac eventual experienţe 
în laborator şi, într-un timp determinat, trebuie să întocmească „un proiect”, 
adică un fel de referat în care descriu şi explică fenomenul ales. Proiectul 
este discutat cu profesorul şi, dacă e cazul, va mai face unele completări. 
Apu copilul i îşi alege altă problemă, abordând un alt „proiect” ş.a.m.d: 

Un astfel de învăţământ era considerat a:da rezultate superioare deoarece :. 
corespunde intereselor copilului, e strâns legat de practică, elevul va fi foarte 
activ, progresul său realizându-se datorită eforturilor sale, fiind chemat să-şi 

manifeste independenţa în acţiuni şi gândire. Deci, se presupunea a se realiza 
o mai:bună pregătire pentru viaţă si o deplină formare a gândirii, a per- 
sonalităţii sale. . | 

Asemenea metode noi au fost puse în practică într-o serie de şcoli par- 
ticulare din Occident. Dar, cu rare excepţii, n-au dat rezultatele scontate. 
(Acolo unde lucrurile au mers bine, performanţele se explică prin perso- 
nalitatea profesorului : când acesta este un om talentat şi deosebit înzestrat, 
el obţine succese didactice, chiar cu metode slabe.) Ba chiar, în Uniunea 
Sovietică, unde noile idei au fost apreciate pozitiv, fiind „reacţii împotriva 
şcolii burgheze”, s-a hotărât aplicarea obligatorie (la începutul deceniului 
trei) a „metodei complexelor” în toate şcolile. Era o metodă inspirată din 
ideile şcolii active, deşi nu aşa revoluţionară ca metoda proiectelor. Dar, după 
8 ani, constatându-se că elevii îşi însuşesc prea puţine cunoştinţe şi progresele 
lor intelectuale sunt minime, s-a revenit la metodele tradiţionale. 

De ce n-au dat rezultate bune noile tipuri de şcoli? Mai întâi, nu putem. 
“subordona învăţământul intereselor cu care vin copiii la şcoală. Ar însemna 
să. stăm tot timpul pe terenuri de sport, la filme de aventuri, să plecăm la 
vânătoare ! etc. Şcoala trebuie să formeze interese superioare la copii (pentru 
ştiinţă, tehnică, artă, matematică, viaţa politică etc.). 

În al doilea rând, nu se poate cere copilului să redescopere singur toate 
legile stabilite de savanţi de-a lungul secolelor. Li se dau cărţi care să-i ajute. 
Dar ei nu vin la şcoală formati pentru a studia texte ştiinţifice, e nevoie să le 
dezvoltăm gândirea abstractă, spre a fi capabili de o discuţie mentală a lec- 
tillor propuse. În fine, şcolile active au subestimat sistematizarea logică a 
cunoştinţelor, ori organizarea, unificarea lor este o cerinţă fundamentală a 
minţii noastre. Informaţiile izolate nu se pot memora multă vreme, nici utiliza 
în soluţionarea unor probleme complexe. De aceea, modul de reorganizare a 
învăţământului, preconizat la începutul secolului, nu a dat roade. Unele din 
ideile lor au fost fructificate abia după cel de-al II-lea război mondial. 


7.3. Dezvoltarea gândirii în centrul atenţiei 
actualelor școli din Occident 


Dezvoltarea impetuoasă à ştiinţei şi tehnicii a revoluţionat producţia în a doua 
jumătate a secolului nostru : producţia s-a mecanizat la maximum şi se auto- 
matizează în aşa măsură încât muncitorii au funcţii de montaj, control şi 
reparaţii. De dorit este ca să şi contribuie la unele inovaţii, perfecţionări. Se 
cere deci o pregătire superioară unor mase mari de lucrători. Şcoala a fost 
solicitată să contribuie la ridicarea nivelului intelectual al absolvenţilor. Cu 
atât mai mult cu cát, dat fiind ritmul înalt al perfectionárilor tehnice, se cere 
mereu o recalificare repetată în timpul unei singure cariere. 

Formarea gândirii se realizează însă în procesul participării active, cu efort 
şi pricepere, la soluţionarea de noi şi noi probleme. Încât structura activi- 

tăţilor desfăşurate de elevi în clasă a trebuit-modificatá. Învăţarea în clasă e 
posibilă în trei forme de învăţământ: | 


a. forma frontală — cea tradiţională, în care pr ioan lucrează cu (saenga 
clasă simultan; . | 


b. forma activităților pe grupe — când colectivul elevilor e împărțit în grupe 
de 4-5 şcolari, colaborând la realizarea aceleiaşi teme; ^ 


c. forma individuală - care solicită fiecărui copil în parte să rezolve (e sarcină 
(aceeaşi. pentru toti sau pentru o parte din colegii săi). 


Întrucât în forma frontală, bazată în special pe expunerile profesorului, 
elevul-e prea puțin activ, şcolile din Occident au pus pe primul plan activi- 
tăţile pe grupe şi cele realizate individual în clasă. . 


Apoi, ca metodă: principală de predare-invátare . a fost instaurată „oribile 
matizarea sau învățarea prin descoperire. În acest caz preocuparea dominantă 
este ca noile cunoştinţe să nu fie prezentate copiilor în forma lor finală, 
deplin explicită, ci în situaţii care să ridice probleme. Reorganizând datele, 
transformându-le, elevii să ajungă la formularea lor definitivă consacrată de 
ştiinţă (Ausubel, D;, p. 569). Faptul de a avea mereu de solutionat probleme 
nu e singura Caracteristică a metodei amintite, trebuie ca şcolarii să fie obiş- 
nuiți să găsească ei probleme pe care apoi să le rezolve. În felul: acesta se 
vor afla în acea „stare de pregătire”, în faţa aceluiaşi tip de situaţii cu cel din 
practică. Chiar dacă ambianța din clasă diferă de cea din hala de producţie, 
din punct de vedere mintal este aceeaşi atitudine, ceea ce va favoriza transferul 
în profesiune al cunoştinţelor şi deprinderilor dobândite în şcoală. De altfel, 
problemele nu se studiază numai în clasă, căci s-au înmulţit considerabil orele 
de laborator sau de lucrări practice, unde ra obicei, To pe MEN se 
aplică aceeaşi metodă.: 

Experienţa şcolilor active a arătat. cli nu se poate pretinde ca elevii să 
reconstruiască edificiul ştiinţei, 'chiar cu ajutorul cărţilor. De aceea şi metoda 
descoperirii este mai degrabă o descoperire dirijată. Profesorul trebuie să 
intervină pentru ca problemele propuse să fie accesibile. Multe probleme vor 
fi propuse chiar de el, având preocuparea adecvării dificultăţilor la nivelul 
de pregătire a clasei. Apoi, de obicei înaintea activităţii pe grupe ori celei 
individuale va face o scurtă expunere în care actualizează acele „concepte- 
-ancoră”, esenţiale pentru abordarea temei. Uneori el va realiza o schemă 
logico-grafică pentru a dirija investigația. În timp ce lucrează copiii, va trece 
pe la fiecare grup sau elev şi va observa când intră într-un impas mai îndelung 
şi atunci trebuie să intervină, discutând, aducând unele sugestii, pentru a evita 
descurajările şi a favoriza găsirea soluţiei. . 

Psihologia contemporană a întreprins numeroase cercetări, scoțând în evi- 
dentá avantajele lucrului în grup. Mai întâi s-a constatat că lucrând în grup 
- se-găsesc mai multe idei decât dacă membrii grupului ar lucra separat.. Ideile 
emise de Gătre cineva pot schimba punctul de vedere al celuilalt, care poate 

să le continue, să le îmbogăţească (vezi experienţa brainstorming-ului). Dar 
nu e numai atât, aşa cum a arătat deja J. Piaget: cooperarea între scolari, 
schimbul de păreri duce la dezvoltarea capacităţii de discuţie imaginată, 
esenţială în rezolvarea problemelor. Aşa cum subliniază W. Doise (p. 127): 
„Interacțiunea socială devine o sursă de progres cognitiv. prin conflictele 
socio-cognitive pe care le suscită”. Diferenţele de opinii, contrazicerile pe 
planul ideilor facilitează progresul cunoaşterii,. dezvoltă capacitatea de 
raţionament (rezultă că e bine ca în acelaşi grup să lucreze elevi oarecum 
diferiţi între ei). "p 

Problemele discutate in grup diferă după Dhitond de învățământ. La lite- 
ratură, la istorie, la filosofie va fi frecventă necesitatea analizei şi interpretării 
de texte, ceea ce favorizează însuşirea tehnicii de a descifra o carte, de a 
învăţa după un text abstract. Aceste exerciţii, sprijinite pe un progres general . 
al gândirii vor crea capacitatea de a învăţa pe cont propriu - elevii învaţă 
cum să studieze şi îşi creează posibilitatea eventualelor recalificări nece- 
sare în cursul vieţii sale. 

Învăţarea prin descoperire. ocupă un loc central, „de multă vreme, în şcolile 
occidentale. Acolo a devenit evident că nu toate lecţiile pot utiliza această 
metodă, pentru simplul motiv că asemenea activităţii cer foarte mult timp.. 
Pentru a se însuşi anumite cunoştinţe în acest mod este nevoie de trei-patru 
ori mai multe ore decât prin expunerile profesorului. Acesta este motivul 
pentru care la noi in ţară, deşi se vorbeşte de 20 de ani de această metodă, ca 
e foarte puţin utilizată ; căci la noi programele de învăţământ n-au fost aeri- 
site, simplificate, pentru a avea timpul necesar unei aprofundări serioase 
şi a unei educări autentice a gândirii. Pe de altă parte, nu le putem reduce la 
un sfert din volumul actual! În plus; problematizarea, lucrul individual sau 
pe grupe nu realizează sistematizarea cunoştinţelor, condiţie importantă a 
temeiniciei înţelegerii şi memorării. 

Încât expunerea se foloseşte în continuare. Mai întâi în cazul acelor teme 
constând în relatarea de evenimente, ori în descrieri - care nu implică 
probleme la tot pasul. Aşa sunt majoritatea lecţiilor de literatură, istorie şi 
geografie. Apoi, la toate materiile sunt necesare lecţiile de sistematizare. În 
sfârşit, şi în cazul unor probleme complexe, dificile, expunerile pot da mai 
bune rezultate decât munca pe grupe. 

În acest caz, să ţinem seama de remarca unui renumit psiholog elveţian, 
Eduard Claparéde, partizan al şcolii active, care observa că şi o lecţie bazată 
pe expunerea profesorului poate fi activă, dacă ea se vrea un răspuns la o 
problemă schiţată la începutul orei. Asemenea lecţii pot fi un model de gân- 
dire foarte important pentru elevi. 

În încheiere la problemele educării gândirii, să adăugăm o observaţie : 
şcolarii depun eforturi pentru a fi evaluati pozitiv, pentru a promova o şcoală. 
Încât ei se pregătesc pentru ceea ce li se cere. Chiar dacă folosim din plin 
problematizarea şi munca pe grupe, rezultatele nu vor fi importante, dacă 

profesorul va continua să aprecieze cu nota maximă simpla memorare fidelă 
a spuselor sale. Aici e posibilă o iluzie: profesorul care-şi aude repetate 
propriile sale fraze are impresia că şi pentru -elevul care le debitează, ches- 
tiunile sunt tot aşa de clare cát îi sunt şi lui. Or... e o mare eroare! “Poate 
fi o memorare mecanică, despre care am menţionat lipsa ei de valoare 
instructivă : cunoştinţele nu pot fi utilizate în diferite situaţii problematice. 
De aceea, cadrele didactice au obligaţia să verifice gradul de aprofundare a 
cunoaşterii, punând variate probleme elevilor. Numai posibilitatea de a utiliza 
cunoştinţele pe plan teoretic şi practic garantează seriozitatea asimilării, 
valoarea muncii de pir an -invá(are desfăşurate în şcoală. 


ÎNTREBĂRI: 

Ce deosebiri există între operaţiile generale şi cele specifice gândirii ? 

Care e principala contribuţie a lui J. Piaget în psihologia gândirii ?. 

Care sunt ultimele acţiuni care se interiorizează? i 3 

a. Ce deosebiri sunt între cunoaşterea senzorială şi cunoaşterea prin noţiuni? 
Dificultăţile înţelegerii unui text complex. | ; 
Cum poate înlesni profesorul rezolvarea problemelor de către elevi? 

Ce dezavantaje are învăţământul bazat exclusiv pe expunerea profesorului ? 


De ce n-au avut succes „şcolile active” organizate la începutul secolului nostru ? 


ooaauawb 


Resursele şi limitele învăţării prin descoperire. 


10. Ce influenţă benefică au activităţile pe grupe? 


Capitolul X 
- -Comunicarea didactică 


Luminiţa lacob 


„1. Precizări conceptuale 


= Comunicarea educaţională sau pedagogică este cea care mijloceşte reali- 
zarea fenomenului educaţional în ansamblul său, indiferent de conținuturile, 
nivelurile, formele sau partenerii implicaţi. Faţă de aceasta, comunicarea . 
didactică apare ca formă particulară, obligatorie în vehicularea unor conti- - 
nuturi determinate, specifice unui act de învăţare sistematică, asistată. Din 
perspectiva educaţiei formale, comunicarea didactică constituie baza proce- 
sului de predare-asimilare a cunoştinţelor în cadrul instituţionalizat al şcolii 
şi între parteneri cu status-roluri determinate ?: profesori-elevi/studen(i etc. 
Atát comunicarea 'educationalá, cát. si cea didacticá pot fi considerate ca 
fiind forme specializate ale, fenomenului extrem de complex şi dinamic al 
comunicării umane. | 
În accepțiunea sa cea mai largă, aceasta poate fi definită ca fiind relaţia 
bazată: pe co-împărtăşirea unei semnificaţii. Dacă informaţia este premisa 
absolut necesară unui act de comunicare, ea nu este însă şi suficientă. Absența 
înţelegerii acelei informaţii şi-a cadrului relational care să-i ghideze şi să-i 
fixeze semnificaţia, anulează „starea de comunicare”. 
. O propoziţie într-o limbă necunoscută există ca informaţie, dar, în absenţa 
cunoaşterii limbii, deci a înţelegerii ei, ea nu ne va comunica nimic. La fel 
un gest atipic culturii noastre.. "^t 
[n esenţă, a comunica înseamnă „a fi împreună cu", a împărtăşi si a te 
împărtăşi, a realiza o comuniune de gând, simtire, acţiune. Perspectiva amin- 
tită este astăzi una din direcţiile teoretice majore de analiză a comunicării. 
^ Acceptiunea propusă include câteva axiome : 


e Comportamentului uman, în ansamblul său, îi este intrinsecă dimensiunea 
informaţională, care receptată şi corect decodificată, devine comunicare ; 


e A comunica înseamnă cu mult mai mult decât a stăpâni cuvintele ; putem 
vorbi fără să comunicăm şi să ne ,impártásim" celorlalţi fără a rosti nici 
un cuvânt. Prin natura misiunii sale, omul şcolii este obligat să conştien- 
tizeze aceasta şi să acţioneze ca un profesionist al comunicării (Ollivier, B. , 
1992; Romano, C., ş.a., 1987); | 

e Absența intenției comunicative nu anulează comunicarea. Nehotárárea, 
neliniştea, blazarea, neputinţa etc. le transmitem elevilor chiar şi atunci 
când nu o dorim. Ele se încorporează în baza relationalá care, vom vedea, 
filtrează mesajul didactic centrat pe conținuturile disciplinei, Aceasta şi 
face ca profesori diferiţi, cu aceeaşi clasă şi chiar aceeaşi temă, să obţină 
rezultate diferite. 

Această perspectivă de lucru asupra comunicării, desigur una dintre diver- 
sele posibile, permite câteva sublinieri : 


a. în cercetarea si practica actuală (François, F., 1990), actul comunicării 
este văzut ca o unitate a informaţiei cu dimensiunea relațională, aceasta 
din urmă fiind purtătoare de semnificaţii, cea care contextualizează 
informaţia. Spre exemplu, o informatie verbală imperativă (, Vino! ", 
„Citeşte! ", „Spune! ” etc.), în funcţie de situaţie şi de relaţia dintre 
„actorii” comunicării, poate fi: „poruncă, provocare, îndemn, Sugestie, 
ordin, sfat, rugăminte, capitulare etc. ; 


b. perspectiva. telegraficá asupra. gomugN A este A nd de modelul 
interactiv, care analizează actul comunicativ ca o relaţie de schimb între 
parteneri care au, fiecare, simultan, dublul statut de emiţător şi receptor. 
Ca urmare, mai vechea atribuire ce acorda rolul, de emiţător profesorului 
şi pe cel. de receptor elevului/elevilor, devine discutabilă ; 


c." analiza exclusivă: a informaţiilor codificate prin cuvânt şi; deci, centrarea 
pe mesajele verbale, pierde tot mai mult teren în faţa cercetării diversității 
„codurilor utilizate (sunet, cuvânt, gest, imagine, cinetică, poziţie etc.) şi 
acceptării multicanalității comunicării (auditiv, vizual, tactil, olfactiv etc.). 
Din perspectiva acestei realităţi, devine tot mai evident faptul că şi în 
situaţie didactică, comportamentul' interlocutorilor, în SNPRA sáu, are 
valoare comunicativá. 


d. a comunica, ca formá de interacţiune, presupune câştigarea şi activarea 
competenţei comunicative, care este deopotrivă aptitudinalá şi dobândită. 
„Absența acesteia sau prezenţa ei defectuoasă explică, de cele mai multe 
ori, eşecul sau dificultăţile pe care profesori foarte bine pregătiţi î în dome- 
niul specialitátii lor le au sistematic in munca cu generaţii şi generaţii de 
elevi. A fi profesor înseamnă a avea cunoştinţe de specialitate temeinice 
(premisă necesară, dar nu şi suficientă), dar şi a avea capacitatea de a lé 
„traduce” didactic sau, altfel spus, posibilitatea de a şti »ce?", „Cât? ”, 
„cum ?”, — „în ce fel? ", „cu ce?", „cui? ” etc. oferi. 


2. Forme ale comunicării i. Implicatii psihopedagogice 


» 


. In sistemul lumii vii, comunicarea atinge, în forma sa umană, un punct de 
maxim. Se are în vedere atât complexitatea procesului, formele, conținuturile 

şi nivelurilor comunicării, cât şi diversitatea codurilor, canalelor, situaţiilor, 
modalitátilor in care se produce. | 

Este aşadar firesc ca un fenomen atât de plurideterminat (comunicarea 
este în acelaşi timp relaţie, informaţie, acţiune, tranzacţie etc.) să admită o 
taxonomie largă, cu o diversitate de criterii-repere.. 

Cu titlu de exemplificare doar, semnalăm câteva posibilităţi : 


.|b)c.interpersonalá  |- între două persoane - 


| NU A - în cazul unei relații grupale de tip 
4c) c. în grup mic „faţă-în-faţă” i | 


- auditoriul este un public larg, in 
relaţie directă (conferinţe, miting) sau 
indirectă (ziar, TV) cu emițătorul 


- între parteneri care au statute 
inegale (elev-profesor, soldat-ofiţer 
etc.) 
între parteneri cu statute egale 
(elev-elev, soldat-soldat etc.) 


a) c. verticală 


b) c. orizontală 


a) c. verbală 


p. Statutul 
interlocutorilor 


à 


b) c. paraverbalá - fac obiectul analizei subpunctului 
l. 


C) c. nonverbală LANE 


d) c. mixtă = 


a) c. accidentală . 


- fac obiectul analizei subpunctului 
Zi2. uu i 


Xi - fárá feed-back (comunicare prin 
a) C. lateralizatá film, radio, TV, banda magnetică etc., 
(unidirecţională) forme care nu admit interacţiunea) 


b) c. nelateralizată - cu feed-back determinat de prezenţa 
h l ; interacțiunii emitátor-receptor 
Hu ' - vizează un anumit adevăr (ştiinţific 
— referenţială sau de altă natură) . 


- vizează înţelegerea acelui adevăr, 
felul în care trebuie operat, mental: 
[sau practic, pentru ca adevărul 

transmis să fie „descifrat” 


b) c. operaţională/ 
metodologicá . 


C) c. atitudinală 


- valorizează cele transmise, situaţia 
comunicării şi partenerul 

Se remarcá faptul cá o formá de comunicare anume este o problemá de 
dominanță si nu de exclusivitate. De asemenea, doar din necesităţi didactice 
se fac delimitări tranşante, în realitatea vie a comunicării aceste forme co- 
existând. Spre exemplu, comunicarea profesorului poate fi în acelaşi timp o 
comunicare în grup (se adresează tuturor cu o cerinţă), o comunicare inter- 
personală (accentuează o idee ca răspuns direct pentru elevul X) şi intra- 
personală (se autointeroghează : „m-au înţeles exact?”, „este X atent la ce 
i-am spus ? "). La fel, acelaşi act comunicativ poate fi referential, operational 
şi atitudinal. Spre exemplu, la cerința verbală: „Enumeraţi cât mai multe 
asemănări şi deosebiri între fenomenele x şi y”, profesorul indică, gestual, 
maniera rezolvării aşteptate (două coloane, una pentru asemănări, alta 
pentru deosebiri) şi prin ton — importanţa deosebită a sarcinii solicitate în 
acel moment elevilor şi încrederea că ei sunt capabili să rezolve bine cerința. 


2.1. Verbal, paraverbal şi nonverbal 


Una dintre cele mai frecvente diferențieri utilizate in analiza comunicării 
umane are la bază natura semnelor utilizate în codarea informaţiei şi canalul 
predilect de transmitere a mesajului astfel rezultat. Consecința este o posibi- 
litate de analiză pe trei planuri : " 


Comunicarea verbală (CV). Informaţia este codificată şi transmisă prin 
cuvânt şi prin tot ceea ce tine de acesta sub aspectul fonetic, lexical, morfo- 
-sintactic. Este cea mai studiată formă a comunicării umane, desi, din 
perspectivă antropogeneticá şi ontogenetică, apariţia ei este cu mult devansată 
de celelalte două forme comunicative (Teodorescu, S., 1997). Este specific 
umană, are formă orală şi/sau scrisă, iar în funcţie de acestea, utilizează 
canalul auditiv şi/sau vizual. Permite formularea, înmagazinarea şi transmi- 
terea unor conţinuturi extrem de complexe. Multă vreme a fost studiată ca 
manieră dominant-exclusivá a comunicării. Faptul s-a repercutat şi asupra 
modelului studierii comunicării didactice. | 

Astfel, câteva principii au făcut epocă: emiterea determină recepţia ; 
mesajul circulă de la un pol preponderent activ (profesorul - în cazul comu- 
nicării didactice) spre un receptor pasiv; desfăşurarea lanţului comunicativ 
are direcţie liniară, etapele prezente le condiţionează automat pe cele viitoare, 
fără reciprocitate; dacă în codare şi decodare — a se citi repertoriul educa- 
torului şi cel al educatului - se foloseşte aceeaşi cheie lingvistică, mesajul îşi 
atinge (inta etc. | ^ 

Tendinta actualá este orientatá mai ales asupra cercetării comunicării 
orale, mult timp neglijată din cauza lipsei instrumentelor tehnice care să o 
surprindă în complexitatea sa. Dinspre „gramatica oralului” vin astăzi cele 
mai multe date care infirmă, în parte, tezele de mai sus (Mouchon, F., 
Filloux, F., 1980). 

Comunicarea paraverbală (CPV). Informaţia este codificată şi transmisă 
prin elemente prozodice şi vocale care însoțesc cuvântul şi vorbirea în general 
şi care au semnificaţii comunicative aparte. În această categorie se înscriu : 
caracteristicile vocii (comunică date primare despre locutori: tânăr-bătrân, 
alintat-hotárát, energic-epuizat etc.), particularitáfile de pronunție (oferă date 
despre mediul de provenienţă: urban-rural, zonă geografică, gradul de 
instrucţie etc.), intensitatea rostirii, ritmul şi debitul vorbirii, intonația, pauza 
etc. Canalul folosit este cel auditiv. | 

Acelaşi mesaj, identic codificat verbal, în funcţie de implicarea paraver- 
balului, îşi modifică semnificaţia, devine practic altceva. Apare fenomenul 
de supracodificare, la care elevii, vom vedea, sunt sensibili în mod particular. 

Încercaţi, după modelul de mai jos, astfel de exerciţii de supracodificare 
cu clasa dumneavoastră. i 


a. Daţi-le aceeaşi indicație verbală - „Notaţi acum" - cu ton de rugăminte, 
poruncă, indicație neutră. Observati ce se întâmplă. 
b. Accentuati diferit acelaşi enunţ şi observați rezultatele, Exemplu : „Pentru 
mâine aveţi o temă frumoasă. Pentru mâine, aveţi o temă frumoasă! !” 


"În cadrul cercetării CPV sunt în curs studii foarte interesante care urmá- | 
resc valoarea comunicativă a tăcerii (Cucoş, 1996). Orice cadru didactic ştie, 
din propria sa experienţă la clasă, că există tăceri-nedumeriri, tăceri- 
-vinovăţii, táceri-proteste, táceri-aprobári, táceri-laborioasc (se gándeste 
intens), táceri-provocatoare, táceri-indiferente, táceri-obositoare, táceri- 
-stimulative, táceri-condamnári, táceri-zgomotoase, tăceri-pedeapsă, táceri- 
-obraznice etc. , exprimate atât de copii, cát si de profesor. 

Dacá, de regulá, comunicarea verbală este purtătoarea dimensiunii refe- 
renţiale a actului comunicării, paraverbalul şi, vom vedea, nonverbalul sunt 
implicate mai ales în realizarea dimensiunilor operational-metodologicá si 
atitudinalá. Faptul are consecinte extrem de importante in actul didactic, 
neconstientizarea acestui aspect putánd avea consecinte surprinzátoare. 


“Comunicarea nonverbalá (CNV). Informaţia este codificată şi transmisă 
printr-o diversitate de semne legate direct de postura, mişcarea, gesturile, 
mimica, înfăţişarea partenerilor. inglobând o diversitate de posibilităţi, comu- 
nicarea nonverbală este astăzi obiectul unei susţinute serii de cercetări menite 
să-i aprofundeze mecanismele şi funcţiile. Din punct de vedere ontogenetic, 
CNV prezintă o mare precocitate bazată, în egală măsură, pe elemente innás- 
cute, spre exemplu : diversele comportamente expresive primare ale afectelor 
şi emoţiilor, dar şi învăţate, iniţial imitativ. 

Dimensiunea nonverbalá a comportamentului este puternic implicatá in 
construirea condiţiilor interacțiunii (privirea, orientarea corpului, poziţia şi 
distanţa dintre parteneri sunt esenţiale în începerea, susţinerea şi oprirea unei 
comunicări). La fel şi în cazul structurării interacțiunii, ca şi al influenfárii 

conţinutului acesteia. Se adaugă, la funcţiile de mai- sus, şi cele de cunoaştere 
a partenerului, de stabilire a mutualităţii şi de facilitare cognitivă. + 

Exprimarea verbală este înlesnită, facilitată de prezenţa gestualităţii şi 
mişcării. Interzicerea acestora, din consideraţii situational-naturale sau expe- 
rimentale, face să apară perturbări ale comunicării verbale. Puteţi încerca 
chiar dumneavoastră nişte mici. „experimente”. Impuneţi-vă, la o activitate 
preponderent verbală, să explicati ţinându-vă mâinile la spate. Ce constatati ? 
S-ar putea să descoperiţi lucruri interesante : cuvintele „ajung” mai greu pe 
buze, capul se mişcă mai mult, sunt.mai numeroase şi mai lungi pauzele 
sonore (ăăă... i1) etc. 


„Să reținem : vorbim. cu ajutorul organelor vocale, dar comunicám cu întregul 
nostru corp şi nu numai. Comunicative sunt şi îmbrăcămintea, relațiile pe 
care le stabilim (democratice, de autoritatea, indiferente), spaţiul pe care îl 
ocupăm şi distanţele la care ne plasám faţă. de interlocutor. 


Această primă distincţie permite câteva sublinieri : 


e În funcţie de una sau alta dintre formele descrise mai sus, comporta- 
mentele comunicative reale pot fi cu dominantă verbală, cu domiriantá 
nonverbală sau mixte. Evident că, din această perspectivă, conduita comu- 
nicativă a profesorului, în clasă, se înscrie în prima categorie, în timp ce 
pentru elev este mai potrivită încadrarea in cea de a treia ;, 


e- CV, CPV şi CNV nu au aceleaşi regimuri şi ritmuri de codare, transmitere 
“şi decodare. Se apreciază că promptitudinea este apanajul CPV şi CNV, 
- ele fiind de patru ori şi jumătate mai rapid decodificate decât CV. Vom 

sublinia ulterior consecinţele acestui fapt, pentru comunicarea didactică ; 


e ‘Conținuturile afectiv-atitudinale, indispensabile dimensiunii relationale a 
"oricărei comunicări, se transmit, in proporţii hotărâtoare, prin CPV si 
CNV: 55% nonverbal, 38% paraverbal şi doar 7% verbal. Un mic ,expe- 
riment” vá poate convinge: Transmiteti clasei o informatie atitudinală — 
Atenţie! Mă supár!! — în două modalităţi: doar prin cuvânt (liniar ca 
tonalitate, intonatie, mimicá, într-un cuvânt, ca un robot vorbitor) şi apoi 
în formulă mixtă: cuvânt hotărât, ton ridicat, sprâncene „de amenintare- 
-avertizare”. Veţi sesiza imediat diferenţa în reacţia clasei. 


* Dacă în situaţia conținuturilor explicite, CNV are un rol diminuat, de 
regulă, explicativ şi ilustrativ, situaţia se schimbă radical în situaţia conți- 
„nuturilor implicite, detectabile mai ales pe calea CPV şi CNV; 


* Între cele trei formé de Comunicare se stabilesc anumite relaţii temporale 
şi de sens. Astfel, CV şi CPV sunt obligatoriu simultane, în timp ce CNV 
poate fi simultană acestora, dar să le şi anticipeze sau să le succeadă. În 
privinţa sensului comunicării, PV şi NV sunt concordante (nu pot avea o 
voce veselă şi o mină tristă), în timp ce între verbal Şi paraverbal, pe de o 
parte, şi între verbal şi nonverbal, pe de altă parte, pot apărea şi discor- 

- dante (spre exemplu, ironia, ca formulă expresivă, are un astfel de meca- 
nism discordant : un mesaj verbal laudativ, contrazis de un ton dispretuitor 
şi de o mimică de aceeaşi factură) ; 


e: Faţă de implicarea voluntară şi conştientă a partenerilor în CV, CPV şi 
CNV scapă cel mai ades conştientizării, gradul lor de spontaneitate este 
ridicat ; — = | stea. 

ə Într-o comunicare cu dominantă verbală, cum este şi cea didactică, CPV 
şi CNV nu se adaugă verbalului, ci formează un întreg bine structurat, 
complex şi convergent. S 


2.2. Comunicarea accidentală, subiectivă şi instrumentală 


Finalitatea actului comunicativ, conştientizată sau nu de „actorii” relaţiei, a 
permis delimitarea 'altor trei tipuri de comunicare: cea accidentală, cea 
subiectivă şi cea instrumentală (Zajonc, R., 1972). 


Comunicarea accidentală 'se caracterizează prin transmiterea întâmplă- `. 
toare de informaţii care nu sunt vizate expres de emiţător şi care, cu atât mai - 
puţin, sunt destinate procesului. de învăţare dezvoltat de receptor. Spre 
exemplu, constatarea lipsei cretei şi buretelui în momentul transcrierii la tablă 
a textului tocmai citit, îi prilejuieşte profesorului o paranteză-remarcă la 
sistemul eficient al retroproiectorului, care l-ar fi scutit pe el de nervi şi de 
blam pe elevul de serviciu. | | 


Comunicarea subiectivá are drept caracteristicá faptul cá exprimá direct 
(verbal, paraverbal sau nonverbal) starea afectivá a locutorului din necesitatea 
descárcárii si reechilibrárii, in urma acumulării unei tensiuni psihice (pozitive 
sau negative). Rămânând în context didactic, să observăm că în această cate- 
gorie intră şi exclamatia de surpriză la un răspuns deosebit („Bravo, copile ! ") 
şi tonul ridicat al reproşului („M-aţi supărat ! ") si palma care se abate asupra 
elevului. De altfel, diversitatea formelor de exprimare si comunicare subiec- 
tivá este extrem de mare, aici incluzándu-se si mişcările de descărcare : elevul 
care-şi răsuceşte automat şuviţa de păr, doar-doar, va apărea răspunsul, eleva 
care-şi tot aranjează bluza - care stă bine de altfel! — în timpul tatonării 
rezolvării, copilul care face bucăţi creta în timpul răspunsului oral, profe- 
sorul care-şi învârte tot mai Nervos ochelarii, pe măsura ascultării răs- 
punsurilor etc. | 

Comunicarea instrumentalá apare atunci cánd sunt reunite o serie de parti- 
cularitáti : 

a. focalizarea intenţionată şi vădită pe un scop precis, comunicat mai mult 
sau mai puţin partenerilor; 
b. urmărirea atingerii lui prin obţinerea unui efect anumit în comportamentul 
receptorului şi | 

c. capacitatea de a se modifica, în funcţie de reacţia partenerilor, pentru a-şi 
atinge obiectivul. Este evident că acest tip de comunicare este dominant 
în actul didactic, fără ca acest fapt să excludă şi prezenţa celorlalte două. 
Dacă, prin esenţa ei, orice comunicare didactică este şi instrumentală, 
reciproca nu mai este valabilă. La fel, dacă o comunicare didactică poate 
fi, într-o anumită măsură accidentală şi. subiectivă, acestea din urmă nu 
sunt, prin finalitatea şi procesualitatea lor, şi didactice. 


art, Implicații psihopedagogice 


Analiza formelor comunicării (2.1; 2.2) ne permite acum evidenţierea unor 
aspecte demne de luat în: seamă într-o conduită didactică eficientă : 


a. Randamentul comunicării didactice nu se reduce la stăpânirea conţinu- 
turilor verbale. Dacă prin componenta verbală se. exprimă referential şi 
explicit un anumit conţinut categorial, în acelaşi timp, prin componenta 
para- şi nonverbală se exprimă atitudini. Acestea vizează conţinutul 
transmis, receptorul şi situaţia comunicării. Prin orientările lor atitudinale, 
pozitive, neutre sau negative, profesorul şi elevul potenteazá sau frânează 
comunicarea, sporesc sau anulează efectele conţinuturilor didactice 

propuse. Astfel, un conţinut verbal strict şi precis delimitat — o teorémá 
matematică, spre exemplu — în funcţie de conduita para- şi nonverbală a 
profesorului, poate fi percepută de clase paralele, sau de aceeaşi clasă î în 
momente diferite, destul de divers: 


ca o provocare adresată imaginaţiei şi puterilor lor euristice ; 
"ca o expresie clară a sinus profesorului în puterile clasei ; 
ca o chestiune de rutină; 
ca o propunere de tip concurential, „care pe: care? j 
„ca o pedeapsă administrativă etc; 


b. Comunicarea para- si nonverbalá pregátesc terenul pentru mesajul verbal. 
| Înainte de a „traduce” şi accepta raţional importanţa unei demonstraţii, 
spre exemplu, elevul are sentimentul importanţei conţinutului ce i se 'pro- 
pune, transmis de cátre profesor concomitent cu mesajul verbal al demon- 
stratiei, dar decodificat mai rapid, cum s-a precizat anterior. 
Rolul afectivității nu trebuie neglijat şi din alt considerent. S-a demonstrat 
experimental că informaţiile recepționate pe un fond afectiv pozitiv sunt 
mai bine reţinute, în timp ce un climat apt d stresant (frică, neplăcere, 
efort excesiv etc.) facilitează uitarea ; 


c. O comunicare complexă (CV, PV şi NV) convergentă uşurează realizarea 
unor sarcini diferite - impuse de diversele roluri didactice — prin realizarea 
lor concomitentă, dar prin mijloace diferite (exemplu: verbal se oferă o 
explicaţie clasei, paraverbal sunt atentionati cei neatenti prin a 


x 

‘tonului şi nonverbal se solicită caietul unui elev pentru a verifica o infor- 
matie oferitá anterior). Cát de cronofagá ar deveni situatia descrisá dacá 
am fi constrânşi să realizăm totul prin cuvinte! ; 


d. Folosirea multicanalităţii în transmiterea şi receptarea mesajului facilitează 

-~ prelucrarea şi reținerea unei mai mari cantităţi de informaţii şi, în acelaşi 
timp, sporeşte varietatea şi atractivitatea actului comunicativ. Înlăturând | 
pericolul monotoniei (gánditi-vá la o „lecţie” prezentatá exclusiv verbal, 
fără nici o modificare a intensității, ritmului, tonalităţii etc. vorbirii şi la 
suprasolicitarea şi blocarea receptiei auditive pe care o produce), o astfel 
de comunicare facilitează procesul concentrării atenţiei ; 


e. Combinarea variată şi convergentă a mesajelor verbale, para- si nonver- 
bale, poate reprezenta un spor de claritate (cát de putini sunt cei care, in 
explicarea notiunii de spiralá, nu recurg la gestul „clarificator”) şi, prin 
aceasta, economie de timp; 


f. Comunicarea divergentă însă poate produce confuzii, nesiguranţă şi chiar 
refuzul conţinuturilor transmise. Să ne gândim la situaţia în care mesajul 
verbal al profesorului afirmă importanţa deosebită a ceva, în timp ce para- 
şi nonverbal trădează o indiferenţă totală. Ceea ce nu-l interesează şi pasio- 
nează pe profesor nu are de ce să-l atragă mai mult pe elev. Divergenta se 
poate plasa şi la nivelul categoriilor de atitudini. Prin conţinutul strict 
ştiinţific la care apelează, prin felul în care îl prezintă, profesorul poate 
“transmite o valorizare deosebită a ideilor propuse, dar o desconsiderare a 
celor care îi sunt parteneri în acel moment. Reducerea partenerului - în 
cazul de faţă elevul/elevii — la statutul de receptor pasiv şi depersonalizat 
transformă comunicarea didactică în simplu act de informare, scăzându-i 
simţitor randamentul şi denaturându-i menirea. Mai poate fi vorba de 
comunicare, şi încă didactică, în situaţia în care profesorul, chiar din 
momentul intrării în clasă, se ,lipeste" de tablă, „dialoghează” exclusiv 
cu aceasta şi câteva zeci de minute nici nu-şi priveşte clasa pentru a afla 

„dacă a putut fi urmărit, dacă s-a făcut înţeles, dacă a interesat pe cineva 
'ceea ce a predat el etc. Un astfel de profesor îşi va autojustifica conduita 
considerând că elevii săi — apreciaţi, de regulă, ca slabi şi neinteresati — 
“nici nu merită mai mult. El „uită” că cel care, de regulă, induce un anumit 
comportament de răspuns este, în situaţia didactică, chiar profesorul. 
„Prin modul său de a preda, un profesor produce în mod constant indici 
în legătură cu ceea ce consideră a fi important, ce model de comportament 
aşteaptă de la elevi, ce tipuri de participare doreşte, ce calitate de activitate 
va accepta... Indiferent dacă aceşti indici sunt verbali sau nonverbali, dacă 
sunt conştienţi sau inconstienti, elevii îşi modelează comportamentul în 


funcţie de ei” (Grant, B., ş.a., 1977, p. 89). 

3. Comunicarea didactică . 


O0 posibilă definire a comunicării didactice se poate structura pe decl că 
aceasta este o comunicare instrumentală, direct implicată î în Susținerea unui 
proces sistematic de învăţare. 

Se remarcă faptul că, în această acceptiune, nu apar restricţii de conţinut 
(învăţarea poate fi în egală măsură centrată pe dobâridirea de cunoştinţe, 
deprinderi, motivații, atitudini etc.), de cadru instituțional (poate exista 
comunicare didactică şi în afara procesului de învăţământ, în diversele forme 
ale educaţiei nonformale şi informale) sau privitoare la parteneri. Nu prezenta 


„personajelor” profesor-elev/elevi dă unei comunicări caracterul didactic, ci 


„respectarea legităţilor presupuse de un act sistematic de învăţare. Astfel, 

comunicare didactică poate apărea între diferiţi alţi „actori” : elev-elev,. manual- 

-elev, carte-persoană care învaţă,  instructor-instrui(i, antrenor-antrenaţi, 

initiat-ucenici etc. Condiţia este ca „personajul-resursă” să depăşească statutul 

de informator. 
“Schema oricărei comunicări, ca ansamblu al. aspectelor ce concură la reali- 

zarea ei, cuprinde : , 

e . factorii (actorii/personajele/agenţii) comunicării ; 

e . distanța dintre aceştia şi | 

* dispoziţia aşezării lor. Ambele sunt importante. pentru precizarea particu- 
laritátilor canalului. de transmitere a mesajului ; 

e cadrul şi-contextul institutional al comunicării, ceea ce imprimă, iuainat. 
un anumit-tip de cod : oficial, mass-media, colocvial, didactic, secret etc. ; 

* situația enunţiativă (interviu, dezbatere, lecţie, sesiune ştiinţifică etc. ); j 

e repertoriile active sau latente ale emitátor-receptorilor ; 

* retroacţiunile practicate ; o E | a 

* .elementele de bruiaj (zgomotele). 


Este evident că pentru fiecare dintre acestea, comunicarea în clasă are 
specificul său, determinat de cadrul instituțional în care se desfăşoară şi de 
logica specifică activității dominante - învățarea (ca modalitate esențială de 
instruire şi educare). O amplă prezentare a specificului comunicării educative 
şi didactice o realizează E. Păun (1982, pp. 151-167), urmărind coordo- 
natele : factorii comunicării educative, cadrul acesteia, circuite de comunicare 
în clasă, raportul relaţie educativă — relaţie de comunicare, blocaje ale comu- 
nicării educative, randamentul comunicării didactice etc. 

Cercetări. recente subliniază şi alte caracteristici : 


a. Dimensiunea explicativă a discursului didactic este „pronunţată, deoarece 
el vizează, prioritar, înțelegerea celor transmise. O învăţare eficientă are - 
„a premisă înţelegerea conţinutului propus, condiţie primară şi obligatorie 

f. 


pentru continuarea procesualitátii învăţării. „Dacă înțelegere nu e, nimic 
nii e ! " — s-ar putea spune parafrazând o formulă deja celebră. De aici, o 
marcă” a comunicării în clasă (este “valabil şi pentru cartea şcolară, de 
altfel) pusă permanent sub semnul lui „deci, aţi înţeles!” şi axată pe 
„deblocarea” şi antrenarea potentialitátii cognitive a elevului ; 


Ca o consecinţă directă şi imediată apare caracteristica structurării comu- 
nicării didactice conform logicii pedagogice. Aceasta, fără a face rabat 


criteriului adevărului ştiinţific, àre ca primă cerinţă facilitarea înfelegerii 
“unui adevăr, şi nu simpla lui enunţare. Profesorul care doar propune/ 


impune adevărurile domeniului specialităţii sale, dar nu face efortul special 
pentru ca ele sá fie intelese si acceptate de copii ca „bunuri simbolice 
personale” se opreşte, ca profesionist, la jumătatea drumului. Este de 


“înţeles, astfel, de ce în structurarea conţinuturilor programelor şcolare, 


dar şi în prezentarea informaţiilor în actul comunicativ didactic, se acordă 
ascendență logicii pedagogice (vizează înţelegerea), faţă de cea ştiinţifică 
(vizează adevărul) sau cea istorică (vizează cronologia descoperirii adevă- 
rurilor ştiinţifice) ; ; 
Legat de particularitatea anterioară, este evident rolul activ pe care îl are 
profesorul faţă de conținuturile ştiinţifice cu care va opera. În procesul de 


“transinformaţie (Neacşu, 1.,1990) ~- obligatoriu contextului didactic - 


profesorul acţionează ca un veritabil filtru ce selecţionează, organizează, 


 personalizeazá (în funcţie de destinatar şi cadru) conținuturile literaturii 
-de specialitate, ghidat fiind de programa în vigoare şi de manualul pentru 


care a optat ; 


. Un aspect special al comunicárii didactice il reprezintá pericolul trans- 


ferării autorităţii de statut (normală la nivelul relaţiei cu clasa) asupra 
conținuturilor, sub forma argumentului autorităţii. Pentru cei care învaţă 
apare astfel pericolul (cu atât mai prezent cu cât elevii sunt mai mici) ca 
un lucru să fie considerat adevărat sau fals nu pentru că este demonstrabil, 
ci pentru că parvine de la o sursă cu „autoritate” („Scrie în carte", „Aşa 
ne-a spus d-na învăţătoare 1», „Aşa este formulat în programă” etc.) ; 


Combinarea, in mod curent, in cadrul comunicárii in clasá, a celor douá 
forme verbale : oralul si scrisul. De aici o serie de particularităţi de ritm 


| (scrisul este de şase ori mai lent decât rostirea), de formă (accentuarea 


compensatorie a dimensiunii paraverbale din comunicarea profesorului 
atunci când elevii iau notițe şi pierd o parte din informaţia nonverbală), 
de conținut (diminuarea şi chiar pierderea dimensiunii afectiv-atitudinale 
în cazul comunicării scrise) ; | | E 


Personalizarea comunicării didactice face ca acelaşi cadru instituţional, 
acelaşi conţinut formal (programă, manual), acelaşi potenţial uman (clasa/ 
clasele de elevi) să fie explorat şi exploatat diferit şi cu rezultate diferite, 


192 “PSIHOLOGIE ŞCOLARĂ 


de profesori diferiţi. În funcţie de propriile particularităţi de structură 
psihică şi de filosofia educaţiei la care aderă, conştient sau nu, profesorul 
accentuează una sau alta dintre dimensiunile comunicării — cea infor- 
mativá, cea relaţională, cea pragmatică etc., creând premise de ráspuns 
complementar din partea elevilor sau a cadrului institutional in care 
activeazá etc. 


Pe lángá cele analizate până acum, se poate enumera o altă serie de tră- 
sături care, şi ele, contribuie la crearea unui univers specific al comunicării 
didactice : ! 


e ritualizarea si normele nescrise permanent prezente („Nu vorbi neintre- 
bat! ^, „Ridică-te în picioare când răspunzi ! ", „Când profesorul vorbeşte, 
se ascultă doar! " etc.) ; 

e combinarea permanentă a comunicării verticale cu cea orizontală î în forme 
organizate (lucru pe grupe, sarcini colective etc.) sau spontane, legale sau 
ilegale (, circuitul" unei fituici, suflatul) ; 

* finalismul accentuat al comunicării subordonate prioritar obiectivului 
didactic urmărit. De aici libertatea limitată a partenerilor, profesori şi 
elevi, de a alege conţinuturi ad-hoc ; 

e animarea selectivă a partenerului — clasă/elev - în funcţie de reprezentările 
deja fixate ale profesorului (ugass amorfă”, „elev slab”,. „elev conştiin- 
cios"); 

e. dominarea comunicárii verbale de cátre profesor. in proportie de, peste 
60-70%, la care se asociază si tutelarea de ansamblu a actului comunicativ 
(Leroy, 1974 ; Debyser, 1980) ; 

e redundanta, cantitativ si calitativ specială, impusă de necesitatea intele- 
gerii corecte a mesajului (Ungureanu, D., 1994). . 


Pentru. fiecare dintre aspectele menţionate, se poate medita la avantajele 
pe care le creează, dar şi la neajunsurile derivate. . 


4. Retroactiuni ale comunicării didactice 


Prin caracteristica sa de instrumentalitate, comunicarea didactică înglo- 
bează fenomenul de retroacţiune. Ca acţiuni recurente, propagate ` în sens 
invers — de la efecte la cauze, de la rezultate spre obiectivele initiale —, retro- 
acţiunile sunt principalele modalităţi care permit adaptarea interlocutorilor 
unul faţă de altul, la situaţie si, esenţial, la finalitatea urmărită. Actionánd in 
orice structurá sistemicá — si comunicarea prezintă această caracteristică -, 
principiul retroactiunii are ca menire echilibrarea şi eficientizarea struoturilor, 
dimensiunea sa adaptativá fiind evidentá. Dintre formele de retroactiuni pre- 
Zente şi în -comunicarea de tip didactic, ipa SRM două: feed-back-ul şi 
feed-forward-ul. 

4.1. Delimitări conceptuale 


Într-o acceptiune foarte largă, prin feed-back (fb), ca formă de conexiune 
inversă, se înţelege modalitatea prin care finalitatea redevine cauzalitate. 

Modalitate prin care anticiparea finalităţii redevine cauzalitate este o. 
retroac(iune de tip feed-forward. Dacă (fb) intră în funcţie după atingerea 
finalităţii, prin reinvestirea efectelor în cauze, feed-forward-ul acţionează 
preventiv, controlând secvențial avansarea către finalitatea urmărită. „Meca- 
nismul feed-forward exprimă virtuţi contextuale, creează variante multiple, 
faze intermediare” (Birliba, C. 1987, p. 58). Apelul la acest mecanism de 
reglare permite adaptarea din mers a procesului în curs — comunicare sau 
învăţare — pe baza sesizării anticipate a posibilităţilor care apar si care pre- 
figurează atingerea sau nu a finalitátii scontate. În postură de profesor, atent 
la evoluţia fiecărui elev, te poţi ocupa special de un copil după ce a luat o 
notă nesatisfăcătoare (feed-back) sau preventiv, ânticipând o evoluţie spre o 
notă nesatisfăcătoare (feed-forward). | 

În teoria comunicării şi cea psihopedagogică, cele două forme de retro- 
acţiuni sunt extrem de inegal tratate : feed-forward-ul abia semnalat, în timp 
ce feed-back-ul este temeinic analizat, deşi, în practica actului educativ, ele 
sunt prezenţe sensibil egale. 

. Din perspectiva comunicării didactice, (fb) poate fi privit ca fiind comu- 
nicarea despre comunicare şi învățare. Aceasta se explică prin faptul că actul 
didactic impune existenţa a două (fb)-uri, diferite prin sens şi funcție.. Un 
prim (fb) aduce informaţii de Ja receptor la emiţător - este conventional numit 
(fb) I - si reglează activitatea de transmitere a informaţiilor. Al doilea (fb), 
oferit de această dată de emiţător receptorului — numit (fb) II -, are drept 
scop să regleze activitatea dominantă a celui din urmă. În cazul comu- 
nicării didactice, dominantă pentru receptor este activitatea de învăţare. Dacă 
(fb) I poate fi întâlnit in orice tip de comunicare umană, (fb) II este propriu 
într-o comunicare ce vizează expres învăţarea sistematică. Necesitatea, 
importanţa şi funcţiile celor două (fb)-uri decurg din dublul statut al emi- 
țătorului si receptorului în situaţiile didactice. În aceste cazuri, emițătorul nu 
este doar sursă de informaţii (Ei), ci şi educator (Ee) - (persoană care vizează 
o transformare a receptorului pe baza informaţiei pe care el o furnizează). 
Profesorul nu comunică doar pentru a informa, ci pentru a crea premisele 
unor schimbări în ceea ce elevul „ştie”, „vrea”, „face” etc. La rândul său, 
cel care învaţă, ca beneficiar al mesajului, nu este doar receptor de infor- 
maţii (Ri) a căror emitere o susţine prin (fb) I, ci persoană disponibilă la 
transformare, prin acţiune (Ra), in urma unui proces de învăţare ce incor- 
porează şi informaţia primită. Aici intervine, ca mijloc indispensabil de 
orientare a actului de învăţare, (fb) II. Schematic, în prezentarea lui R. 
Mucchielli (1992, p. 28), comunicarea apare ca in figura nr. 1. 

Feed-back care reglează mesajul (fbl) 


| 


Feed-back care reglează învățarea (fbII) 


emisiune — informatie D 


Figura 1 — Potins feed- back-utilor î în acţiune dide 


Datele pe « care emițătorul şi receptorul le do; primi şi transmite (simultan 
sau succesiv), prin cele două (fb) amintite, se referă la : 
e obstacolele comunicárii/invátárii ; ; 
e personalitatea receptorului/cerintele emitátorului ; 


e gradul de adecvare al: mesajului/invátárii Shine chie lis R., 13823 
Ungureanu, D., 1994). . 


Dacă situaţia comunicării permite o prezenţă optimă a fiecăruia din cele 
două (fb)-uri, se poate constata : 

e creşterea eficienţei mesajului/actului de învăţare ; 

e instalarea unui climat securizant atât pentru profesor (ştie cum este 
receptat mesajul său) cât şi pentru elevi (îşi pot autocontrola actul: de 
învăţare pe baza reperelor oferite de profesor) ; 

* ameliorarea relaţiei interpersonale între cei implicaţi î in actul didactic. 


Fiecare profesor are, cu siguranţă, pe baza propriei experienţe, multiple 
ilustrări pentru fiecare dintre aspectele prezentate. Subliniem, concluziv, 
remarca unui specialist în domeniul comunicării : „Privarea de feed- back 
reduce învăţarea la un discurs fără receptare, fără eficienţă, frustrant pentru 
ambii parteneri, mai ales pentru elevi” (Mucchielli, R., 1982, p. 37). | 


4.2. Taxonomia feed-back-ului 


Literatura de specialitate este generoasá in a semnala si chiar prezenta o serie 
întreagă de forme sub care se poate manifesta feed-back-ul. Nu există însă, 
in literatura românească a temei, o sinteză -a acestora, de unde tentativa 
de a o schiţa în paginile următoare. Pe lângă temeiul teoretic, un sinoptic al 
tipurilor de (fb) este util oricărui profesionist al şcolii pentru a-l sensibiliza 
asupra complexităţii şi diversităţii actului comunicativ în care este implicat. 

-— Exemple 
Forme ale p 


feed-back-ului feed-back I (R—E) esta II (E- 
a) feed-back I atenţia clasei, calitatea 
(al mesajului) răspunsurilor 


Criteriul 


nota, comentarea 
răspunsului, reacţia 
la temă etc. 


nivelul 
feed-back-ulu 


extemporalul 
neadus, nota 
necomunicată 


evaluarea (nota) 
explicată 


indici ai neintelegerii 


- |b) feed-back - 
i i fără detalii despre 


insuficient 


 Lindicii edificatori 
asupra cauzelor 
reacției copiilor 
reluarea aceleiaşi 
informaţii, exces pe 
aceeaşi temă 


abundența 
penalizărilor sau 
incurajárilor ; 

pentru aceeaşi 

realizare : notă, 
laudă, premiere, 
popularizare etc. 


nota, lauda, blamul 
primite personal 


informaţia ocolită 
care ajunge la elev 
prin: coleg, 

părinte, diriginte, 
carte etc. 


intervenţia unui 
intermediar (diriginte, 
părinte, situaţie). 


reacţia clasei în 
timpul predării lecţiei 


moment în 
realizarea 
sarcinilor de 


concomitent 


feed-back-ulu 


corectarea temei, 
examenul, 


ráspunsurile la 
ascultarea curentă sau 
recapitulativă, 

comentariile peste ani 


b) feed-back 
ulterior ^ 


confirmarea note pe merit 
interesului la predare 
prin răspunsurile bune 


de a doua zi 


raportul cu — 
` |continuturile 


invátárii sau 
altor, 
feed-back-uri 


evaluarea greșită, 
inconsecvenţă in 
cerinţe 


reacţie pozitivă la 
predare, răspunsuri 
slabe a doua zi 


inconsistent . 

Criteriul 
crt 
a) feed-back „indiferent de formă (verbal, nonverbal) el 
limitat „spune” doar DA/NU 
b) feed-back orice informàtie necesară lámuririi 
liber profesorului sau elevului 


Această taxonomie de lucru, desigur perfectibilă, permite o serie de obser- 
vatii dintre care subliniem : 


H 4 A k E- 
feed-back I (R- E) feed pach II (E; 


Forme ale 
feed-back-ului 


interventii de genul 
` |,mai tare", ,repetati", 
„n-am înțeles” `` 


de codificare 


intonatie, accent, pauză semnificativă 
mimică, gestică, privire, mişcarea clasei 


combinări ale lui a), b) şi c) 


sursa 
feed-back-ulu 


clasa - sincronia ei 
interactionalá 


reactia clasei la 
activitatea elevului 


semnificatia 
feed-back-ulu 
pentru 
beneficiari 
(E/R) 


a) feed-back 
pozitiv (+) 


b) feed-back 


negativ (-) 
reacţii neclasificabile prin „opacitatea” 


C) feed-back .. 
,alb" lor, gen „faţă de poker" 


incurajarea, lauda, 
nota bună 


lipsa sincroniei, 
neatentia 


admonestarea, nota 
slabá 


e teoria pedagogică a acordat până acum atenţie inegală diverselor tipuri de 
(fb): cercetarea experimentală a unora — fb — 0, orb, limitat si liber - 
(Mucchielli, R., 1982, p. 29) - comentarii, menționări pentru altele, dar 
si ignorare totalá (fb-urile directe-indirecte, individuale-colective) ; 


e judecate prin prisma utilității si eficienţei lor pedagogice, tipurile de (fb) 
prezentate au fie státute valorice sensibil egale (fb I-fb II, fb orb-mut- 
-mixt), fie inegale (fb pozitiv-negativ, fb direct-indirect) sau chiar opuse 
(fb concomitent-fb ulterior, fb consistent-inconsistent) ; l 


-e in mod evident, o aceeaşi acțiune (fb), ori cá se adresează profesorului 
sau elevului, poate să întrunească, concomitent, mai multe atribute. Este 
cazul, spre exemplu, al unui (fb) II, continuu, consistent, mixt, limitat, 
redundant. (În timp ce noi rezolvam exercițiul, profesorul se oprea de 2-3 

ori la caietul fiecăruia, spunea DA sau NU, fără alte detalii şi, cu veşni- 
cul său creion roşu, picta rapid semne de întrebare sau de confirmare.) 
Acestea pot fi în concordanţă unele cu altele, ceea ce măreşte efectul 
retroac(iunii în cauză, dar este posibilă şi situaţia opusă. În practica 
curentă a şcolii apar si (fb) divergente. lată, spre exemplu, un (fb) II, 
întârziat, consistent, mixt, limitat, redundant : la două-trei zile după ce 
făceam tema, pe nepusă-masă, profesorul ne cerea să scoatem caietele pe 
bănci şi, trecând pe la fiecare, spunea DA sau NU, fără alte detalii. Veşni- 
cul său creion roşu ne lăsa ca amintire o mulţime de semne de întrebare 
sau de confirmare ; 


e în practica didactică există pericolul deturnării semnificatiilor reale ale 
(fb)-urilor sub presiunea subiectivităţii. Poate apărea, atât la profesor cât 
şi la elev/elevi mecanismul psihologic al raţionalizării (al explicaţiilor iluzorii, 
autojustificative) ca apărare în fata unor adevăruri supărătoare. Neatentia 
generalizată a clasei va fi mai probabil interpretată — de profesor - ca semn 
de oboseală, decât ca indice al neintelegerii celor predate (fb I) ; in aceeaşi 
manieră, şi elevul va interpreta nota mică primită mai probabil ca semn al 
ghinionului, decât al faptului că nu a învăţat suficient (fb II). 


* 
Xe * 


Aspectele supuse analizei converg spre ideea interpretării comunicării 
didactice ca fiind una dintre resursele majore ale procesului instructiv- 
educativ, Ea se înscrie în cadrul conținuturilor latente ale procesului for- 
mativ, fiind, prin maniera şi nivelul realizării sale, o sursă de potenfare sau 
diminuare a conţinuturilor formale. Perceperea tot mai exactă a potenţialului 
şi ponderii pe care actul comunicativ îl joacă în actul didactic este susţinută 
de ideea că astăzi, proiectarea şi managementul comunicării apar ca principii 
de bază ale design-ului educaţional (Ionescu, M., 1982). 

Profesorul cu vocaţie ştie că a fi preocupat de conştientizarea, suprave- 
gherea şi îmbogățirea conduitei sale comunicative este o cerinţă elementară, 
mai ales pentru că „nu tot ce intentionám reuşim să spunem, nu tot ce spunem 
se aude, nu tot ce se aude se şi înțelege, se înțelege şi ce nu spunem, iar ceea 
ce se înțelege nu depinde numai de noi ce devine” (Şoitu, L., 1984, p. 116). 

ÎNTREBĂRI: 
1. Precizati o problemă prezentă în tema tratată cu care nu sunteţi, pe deplin, de 
acord. Argumentaţi dezacordul. 


pă De ce credeţi că para- şi nonverbalul sunt accus de patru ori şi jumătate 
mai rapid decât verbalul ? 


3. Pornind de la realitatea clasei, construiți un exemplu pentru a ilustra un (fb) I, 
concomitent, colectiv, neutru, redundant, paraverbal, consistent. 


4. Explicati si exemplificati conceptele : quacodif care, transinformafie, feed-forward, . 
paraverbal.. 


|. Capitolul XI 
„Aspecte motivationale ale învățării 
în şcoală 


Andrei Cosmovici 


1. Caracterizarea motivatiei 


Am văzut că dezvoltarea gândirii e în funcţie de o serie de activităţi, în 
special cu scopul soluționării de probleme. Dar eforturile necesare se băzează 
pe o motivaţie, un interes al elevilor, fără de care nu se poate realiza nimic. 
Vorbind de motivaţie ne referim la totalitatea motivelor care dinamizeazá 
comportamentul uman. Un motiv este o structură psihică, ducând la orien- 
tarea, iniţierea şi reglarea acțiunilor în direcţia unui scop mai mult sau mai 
puţin precizat. Motivele sunt cauzele conduitei noastre, mai exact cauzele 
interne ale comportamentului. Prin urmare, este evidentă necesitatea de a ne 
preocupa de educarea lor. | a 

Desigur, la baza motivaţiei stau cerinţele vitale de care depind existenţa şi 
bunăstarea organismului : trebuinjele de hrană, căldură, aer curat... Satisfa- 
cerea lor asigură echilibrul vieţii - „homeostazia” cum o intitulează biologii. 
Dar în afara acestora, chiar de la naştere, apar şi impulsuri, tendinţe de 
origine psihică. Charlotte Bühler, studiind sistematic manifestárile copiilor 
mici, a identificat, mai întâi, ca un impuls foarte puternic, curiozitatea; ten- 
dinta de a cunoaşte, de-a explora ambianța. Apoi e prezent un impuls spre 
manipulare a obiectelor (foarte puternic şi la cimpanzei). Mai mult, se mani- 
festă o tendinţă urmărind „influențarea creatoare a mediului”, încercarea de 
a transforma ceea ce întâlneşte în jur, de a construi din nisip sau plastilină tot 
felul de lucruri Astfel, încă din copilărie se vádeste tendinţa de dominare 
a mediului, atât de caracteristică speciei umane. Ea este efectul unui sur- 
plus de energie disponibilă. Aceste manifestări dovedesc existenţa resurselor 
ce fac posibilă învăţarea chiar şi în condiţiile artificiale ale şcolii, departe de 
solicitările imperioase ale mediului şi ale trebuinţelor vitale. 

Trebuintele devenite conştiente de obiectul lor sunt ceea ce numim dorinţe. 
Din ele izvorăsc tendinţele, impulsuri spre mişcare, acţiune. Acestea, dacă 
tacole, se transformă în mişcări. Adesea, apărând mai multe 


nu întâlnesc obs 
arează şi atunci dau naştere doar la o creştere a 


simultan, ele se contrac 


|B C.U "M. EMINESCU" IASI 


| 


200 PSIHOLOGIE ŞCOLARĂ 


tensiunii musculare, sunt doar începuturi de mişcări. Constiinta obiectului 
unui impuls constituie ceea ce numim intenţie. 

. Trebuintele, dorinţele, intenţiile sunt puternic influențate de mediu, de 
experienţa socială. Ele se diversifică şi se complică foarte mult. Apar tre- 
buinţe noi: azi simţim nevoia telefonului, televizorului ş.a. dorinţe nou-create 
de progresul tehnic. Din păcate s-au format şi nevoi dăunătoare organismului : 
dorinţa de a fuma, nevoia de alcool, de consumare a unui drog. Până şi pre- 
ferintele alimentare sunt dependente de tradiţiile societăţii: pentru chinezi 
laptele este un produs dezgustător, în schimb ei savurează ouăle clocite care 
pe noi chiar ne îmbolnăvesc! 


2. Motive fundamentale pentru procesul educativ 


a. Ataşamentul copilului faţă de mama sa, ataşament care se manifestă în 
mişcări şi (ipete prin care caută să o menţină in apropiere. Copilul are 
„ multă vreme nevoie de îngrijire şi protecţie. Prezenţa mamei îi dă un sim- 
(ământ de securitate foarte important pentru dezvoltarea sa, atât mentală, 
„cât şi fizică. Atunci când un Sugar este abandonat şi adăpostit într-un 
orfelinat unde nu are parte de o prezenţă quasi-permanentă a adultului, 
el nu creşte în greutate în mod normal şi dezvoltarea sa suferă pe toate 
planurile (fenomen numit hospitalism). Dar si mai tárziu, chiar adultul 
are nevoie de pretuire, de afectiune. Alfred Adler vorbeste de ,sentimentul 
„comuniunii sociale" care stă la baza solidarităţii si colaborárii cu ceilalţi. 
În condiţii favorabile se formează dispoziţia altruistă, tendinţa de a ajuta 
Wr acei ce intámpiná dificultăţi. 


b. La polul opus ataşamentului găsim tendințele agresive care ne creează 
mari greutăţi în cazul unor elevi. Există formaţii nervoase declanşând 
„emoția de furie şi de posibile acte agresive. Observându-se comportamentul 
animal, se constată că agresiunea, în cadrul aceleiaşi specii, se declanşează 
în caz de pericol extrem (când fuga nu ajută) sau de încălcare a teritoriului 
de unde animalele îşi procură hrana!. Ar trebui ca omul să reacționeze 
agresiv numai în cazul unei frustrări extreme, a unei încălcări flagrante 
a drepturilor sale, or, dimpotrivă există agresiuni fără un temei real. 
Observațiile acelor antropologi care-au cercetat diferite populaţii pri- 
mitive, la începutul secolului nostru, au pus în evidenţă populaţii extrem 
de paşnice, ce nu cunoşteau violența; dar şi altele de o agresivitate ieşită 
din comun. Aşadar, exceptând cazurile de patologie mentală, dispoziţiile 
agresive depind in mod esenţial de exemplul celor din jur si de mentalități, 
influenţe de natură educativă. Copiii obraznici, ostili, bătăuşi provin mai 


1. Mai există şi cazul luptei dintre masculi pentru stăpânirea femelei. 

„totdeauna din familii unde părinţii sunt mereu în conflict sau atunci când 
părinţii le recomandă o „comportare bărbătească”, adică provocatoare şi 
„violentă. l a 


c. O tendinţă care pare a avea o serie de premise native este tentativa de 
„influențare creatoare a mediului” (amintită mai sus), tendinţă de a-şi 
afirma forţele proprii, dorinţa de afirmare, motivaţia de realizare. Ea se 
“manifestă in fricercarea de a-ţi realiza aptitudinile şi în dorința de a obține 
un succes, o performanţă într-o acţiune apreciată social. În ambele sale 
^. forme aceste aspirații favorizează progresul copilului. | 
i Motivația de realizare capătă o intensitate maximă atunci când individul 
ştie că acţiunile sale vor fi apreciate cu ajutorul unui standard. Dorinţa de a 
obţine un succes depinde fireşte de atractivitatea performanţei. Un mai mare 
efort va depune un tenismen care joacă într-un turneu unde câştigătorul obţine 
200.000 de. dolari, decât în acela unde premiul principal reprezintă 40.000 
dolari. Al doilea factor care influenţează eforturile unei persoane il constituie 
dificultatea sarcinii de rezolvat. Ciudátenia constă în aceea că o performanţă 
este mai atractivă când e foarte dificilă, decât dacă este uşor de realizat. 
"Dorinţa obţinerii unui succes este însă contracarată de frica eşecului, astfel 
încât modul de comportare al unei persoane într-un concurs este influenţat de 


dialectica tendinţelor pozitive, în lupta lor cu inhibitia creată de teamă. 


3. Nivelul de aspirație 


Vorbim de aspirație atunci când o dorinţă vizează un model a cărui rea- | 
lizare constituie un progres, o dezvoltare într-o anume direcţie. Un tânăr 
aspiră să devină medic - de exemplu. Termenul „nivel de aspirație” se referă 
la „aşteptările, scopurile ori pretenţiile unei persoane, privind realizarea sa 
Viitoare într-o sarcină dată” (E. Hoppe). Aceste pretenţii variază foarte mult : 
un tânăr aspiră să ajungă muncitor calificat constructor, un altul vizează să 
devină inginer constructor, un al treilea speră să revolutioneze tehnica 
construcţiilor metalice... Evident, nivelul de performanţă urmărit diferă 
fundamental şi eforturile necesare realizării lui sunt cu totul diferite. 

Atingerea unui asemenea scop atrage după sine şi satisfacţii. Aşa se întâm- 
plă că un elev este încântat, fiindcă a terminat al doilea la un campionat de 
şah la nivel orăşenesc, pe când un altul este nefericit întrucât a devenit doar 
vicecampion naţional ! 

“Nivelul de aspirație este in funcţie de aptitudinile şi forţa de voinţă ale 
fiecăruia. Dar şi ambianța socială joacă un rol hotărâtor. Aspiraţiile sunt in 
raport cu condiţiile materiale şi culturale în care se dezvoltă copilul. Printre 
fiii de ţărani sunt, proportional, mai puţini cu aspiraţia absolvirii unei facul- 
titi, în raport cu cei proveniţi dintre intelectuali. Elevul care face parte dintr-o 

clasă cu nivel scăzut are de obicei aspirații şcolare mai limitate decât acela 
dintr-o clasă cu rezultate deosebite. Experiențele efectuate au arătat cá 
succesele obţinute duc la creşterea nivelului de aspirație, pe când eşecurile 
au drept urmare scăderea pretențiilor. De exemplu: organizándu-se un con- 
curs de tir cu arma, s-a înregistrat un nivel. de aspirație crescut în 51% din 
cazuri, 41 % şi-au menţinut acelaşi nivel — şi doar 8% îl coboară — când. tinerii 
au efectuat o. primă tragere reuşită. Dimpotrivă, după eşec, 64% coboară 
aşteptările şi doar 7% le măresc. Cum vedem sunt şi excepţii : ambitiogii îşi 
propun mereu țeluri dificile, pe când cei ce se subestimează tind spre 
performanţe modeste. Deşi concluziile unor asemenea experimente sunt edifi- 
catoare, în astfel de. experienţe. se testează mai mult ,nivelul de expectantá", 
adicá o dorinţă momentană, decât nivelul de aspirație propriu-zis.. care se 
referă la o aspirație mai îndepărtată, la obiective mai importante. În acest 
sens, nivelul de aspirație se apropie de „eul ideal”, o concepție despre, posi- 
bilitátile globale ale persoanei. Aspiratiile, motivatia de realizare, ambitia 
contribuie la sporirea eficientei muncii, a învăţării şi chiar la soluţionarea 
unor probleme. Totuşi creşterea performanţelor nu e tot timpul într-un raport 
direct cu intensitatea motivatiei. Cercetările au dus la. stabilirea unei legi, 
cunoscută a fi „legea Yerkes- Dodson", conform cáreia cresterea performantei 
este proportionalá cu intensificarea motivatiei numai până la un punct, după 
care începe o stagnare şi chiar un declin. Într-adevăr, motivaţia prea puternică 
provoacă apariţia de emoţii, introducând oarecare dezorganizare, ceea ce 
împiedică progresul, ducând chiar la regres. | 

Şcoala, profesorii pot contribui la formarea unor aspirații, a unui „eu 
ideal” superior. Mai întâi, modelul profesorilor poate fi un exemplu demn de 
urmat. Apoi, ei au menirea de a facilita constituirea unei imagini de sine 
corespunzătoare, de a favoriza o justă autocunoaştere. Un nivel de aspirație 
adecvat depinde de o justă apreciere a propriei posibilităţi, căci supraesti- 
marea te condamnă la o viaţă plină de eşecuri, iar subestimarea te face să 
ratezi țeluri realizabile. De aceea dascălul trebuie să ajungă la o bună cunoas- 


tere a discipolilor si: prin aprecieri bine motivate sá le consolideze o imagine 
de sine obiectivă. 


4. Motivația școlară 


Care sunt motivele care-l fac pe copil să vină la şcoală, să asculte de 
profesori şi să înveţe? Ele ar putea fi împărţite în două mari grupe; 
a) motivația extrinsecă, atunci când elevul se încadrează în: disciplina şcolară, 
fără un interes direct pentru ceea ce se predă, ci pentru a primi, direct sau 
indirect, anumite recompense, îndeosebi morale : :b) motivația intrinsecă, 


în cazul când învăţarea, dobândirea de cunoştinţe interesează în mod direct 
pe şcolar. j 


PROCESUL ÎNVĂȚĂRII SISTEMATICE 203 


“a) In cadrul motivatiei extrinseci există : 


1. Dorinţa de afiliere, când copilul merge la şcoală şi învaţă conştiincios mai 

ales pentru a face plăcere familiei care se interesează de ce face la şcoală, 

il laudă şi, uneori, îl recompensează. La aceasta se adaugă, câteodată, şi 

dorinţa de a corespunde aşteptărilor învățătorului sau profesorului. Tot 

| în această categorie intră şi dorinţa de a fi împreună cu unii copii din 

cartier, preocuparea de a face ceea ce fac în genere cei de vârsta sa - se 
manifestă deci tendinţa spre conformism. 


2. Alteori conformismul decurge nu din afirmaţii sociale, ci din tendințele 
normative, obisnuinta de a se supune la norme, la obligaţii. Părinţii, profe- 
sorii, societatea îi cer să se supună la o îndoctrinare socială, iar copilul, 

„deprins să asculte, se supune. 


3. Supunerea la obligaţii poate fi însoţită şi de teama consecinţelor neascul- 
tării. Frica, sentimentul dominant în şcolile noastre de acum 100 de ani, a 
dispărut complet în anii dictaturii comuniste, când, dacă un elev nu învăţa 
cel pedepsit era profesorul, în diferite moduri (să-l mediteze în vacanţă, 
nu avea voie să se prezinte la examenele pentru acordarea de grade etc.). 
Evident, cadrele didactice aveau grijă să-i promoveze pe toţi, unii elevi 

- din clasa a IX-a fiind „capabili” să citească silabisind ca în clasa a II-a! 
Ín tárile civilizate, cum ar fi Suedia, fără a brutaliza in vreun fel copiii, 
toată lumea ştie că, dacă nu promovezi (pe merit) cele 8 sau 9 clase obliga- 
torii, nu poti obține nici o slujbă. Si atunci există un pericol iminent pentru 
cei leneşi. Acest minim de îngrijorare este necesar pentru a putea lupta cu 
nepăsarea unor şcolari, alimentată şi de indiferența familiilor respective. 


4. Ambiţia, dorinţa de a fi printre primii, este şi ea un stimulent în unele 
cazuri. Asistăm, cu amuzament, cum, uneori, în clasele mici, numeroşi 
elevi se agită, ridicând mâna ca să răspundă ei la o întrebare. Unele familii 
exagerează pretinzând ca băiatul sau fata lor să fie neapărat printre 
premianti. Exagerările in acest sens pot duce la sentimente negative de 
„concurenţă, ostilitate faţă de colegii ,rivali". Mai bine este să stimulăm o 
„întrecere cu sine”, dorinţa de a obţine rezultatele din ce în ce mai bune, 
fără a privi cu invidie la performanţele altora. 


. b) În centrul motivatiei intrinseci găsim curiozitatea, dorinţa de a afla cât 
mai multe. Curiozitatea are la bază un impuls nativ şi e prezentă mai ales în 
primii ani de şcoală. Mentinerea ei trează e în funcţie de măiestria profeso- 
rilor şi constituie un factor important al trăiniciei celor asimilate. Curiozitatea 
se permanentizează atunci când se îmbină cu convingeri referitoare la 
valoarea culturii, care facilitează comunicarea cu ceilalţi şi asigură o mare 
bogăţie de trăiri, surse de satisfacţie şi echilibru sufletesc. Tot în acelaşi cadru 
motivational apare şi aspiraţia spre competenţă, dorinţa de a deveni un bun 


* 

profesionist (mecanic, inginer, medic ş.a.). În acest caz, eforturile se cana- 
lizează înspre disciplinele având legătură cu viitoarea meserie. . 

„ Profesorul utilizează toate aceste motive ce apar cu o pondere variabilă de 
la un elev la altul, dar trebuie să cultive prin toate mijloacele motivațiile 
intrinseci, : | 


5. Caracteristicile afectivității 
Tendintele, dorintele sunt însotite, în permanenţă, de anumite trăiri pozi- 
tive sau negative pe care le. denumim stări afective. Încercând o definiţie, 
am putea spune că acestea sunt trăiri ce exprimă gradul de concordanţă 
sau neconcordanță dintre un obiect sau o situajie şi tendinţele noastre 
(termenul obiect” e luat in sens filosofic — fiind „ceea ce cunoaştem” — 
fiinţă sau lucru). Afectele? sunt într-o indisolubilă legătură cu trebuintele, 
tendinţele si intenţiile noastre. Ele oglindesc, în fiecare moment, situaţiile 
prezente, rezultatele conduitei, în raport cu impulsurile, aspiraţiile noastre. 
Multă vreme nu s-a făcut o separație între motivaţie şi afectivitate. Singurul 
motiv pentru a le trata separat îl constituie faptul că unele fenomene afective, 
mai ales cele mai simple, deşi implică atitudini, nu constituie factori care să 
iniţieze acţiuni susţinute. Dar cele mai complexe afecte, sentimentele şi pasiu- 
nile, sunt principalele motive ale conduitei umane. 


Stările afective au o serie de caracteristici : 


a. Ele implică o apreciere, o atitudine pozitivă sau negativă. Dacă uri obiect 
"este în concordanţă cu trebuin(ele noastre rezultă o stare pozitivă pe care 
„o numim plăcută ; când, dimpotrivă o situaţie e în contradicţie cu ceea ce 

dorim, apare o impresie negativă, caracterizată ca neplăcută. Nu există 
afecte indiferente, dacă putem vorbi de o polaritate alor. 


b. Afectele sunt subiective, în sensul dependenţei lor de trebuintele noastre 
actuale. Un pahar cu apă rece vara când e cald şi ne este sete ne face 
plăcere. Aceeaşi-apă iarna, pe un ger de -25%C, când ne e frig şi tremu- 
rám, ne displace, întrucât contrazice cerinţele organismului. Nu înseamnă 
că orice stare afectivă s-ar putea schimba uşor. Dimpotrivă, sentimentele 
sunt stări stabile, rămânând multă vreme neschimbate. 


c. Oi altă caracteristică este totalitatea. Afectele exprimă un raport cu toate 

tendinţele prezente într-un anumit moment şi nu doar cu efectul unei 

` stimulări parţiale. De pildă, muştarul provoacă usturime limbii, dar totuşi 

impresia e agreabilă, întrucât predomină nevoia de excitare a stomacului, 
„Care primeşte un aliment bogat în grăsimi. 


2. Termenul „afect” este folosit adesea într-un sens foarte restrâns. Noi îl vom utiliza ca 
sinonim cu acela de „stare afectivă”. 


PROCESUL ÎNVĂȚĂRII SISTEMATICE 205 


d. V. Pavelcu scoate în relief şi tensiunea, drept caracteristică a stărilor 
afective : dacă o tendinţă se transformă imediat în mişcare nu mai apare 
.un afect. | 


| Afectivitatea, în ansamblul ei, are o funcţiune extrem de importantă: ea 
permite o reglare promptă şi eficace a comportamentului. Într-o situaţie în 
care nu e timp de reflexie, 'reacţionăm în funcţie de afectul dominant, care 
poate fi salvator. Ceea ce nu înseamnă că ar trebui să ne lăsăm ghidaţi numai 
de stările afective (din cauza subiectivităţii lor). 


6. Formele stărilor afective 


Stările afective pot fi împărţite în două mari grupe: afecte statice care au 

Oo slabă influenţă asupra iniţierii si dirijării unor acţiuni şi afectele dinamice - 

acestea constituind cele mai puternice şi durabile motive ale comportamen- 

tului uman. 
. Afectele statice cuprind : 

a. agreabilul şi dezagreabilul, care însoțesc toate percepțiile noastre (obser- 
varea unui automobil nou şi frumos este plăcută, pe când gunoiul azvârlit 

. în stradă ne impresionează dezagreabil) ; 

b. dispozițiile, „stări destul de durabile, dar difuze, provocate de factori 
interni, organici sau de cauze externe, sociale în urma cărora suntem 
„indispuşi” sau „bine dispuşi” o zi întreagă (şi chiar mai mult) ; 

c. emoțiile — stări afective de scurtă durată, care exprimă un specific al rela- 

-ţiilor cu un obiect ori.o situaţie, deci au un caracter situaţional. 


- Emotiile nu se reduc numai la cele 4 emotii-soc, ce apar in situaţii neas- 
teptate, incárcate de tensiune (furia, frica, dezesperarea şi bucuria explozivă), 
ci sunt nenumărate, ca şi situaţiile în care ne putem afla : dezgustul, ruşinea, 
nemulțumirea, regretul, simpatia, antipatia, speranţa, mila, nehotărârea, 
mirarea, certitudinea, sfidarea etc. etc. Ele sunt în strâns raport cu tendinţele, 
dorinţele, intenţiile noastre. Emoţiile repetate pot duce la cristalizarea unor 
sentimente, după cum acestea devin o sursă frecventă de emoţii. Toate aceste 
procese motivationale sunt interdependente si pot fi in relaţie cu acelaşi 
obiect, cu acelaşi scop. Dorinţa de a vedea un actor lăudat, poate fi urmată 
de percepţia dezagreabilă a afişului în care se anunţă că nu mai sunt bilete la 
piesa unde are rolul principal, dar si de emoția întâlnirii sale neaşteptate pe 
stradă. La fel, şi sentimentul venerării aceleiaşi persoane se traduce nu numai! 
prin vizionarea de spectacole, ci şi prin organizarea de interviuri, de sărbă- 
toriri, scrierea unor scrisori ş.a.m.d. M | 

Afectele dinamice, motorul principal al activităţilor noastre, sunt tocmai 
sentimentele şi pasiunile. Acestea din urmă diferă de sentimente numai prin 

intensitatea lor, care are drept urmare o viziune oarecum unilaterală asupra 
vieţii, o orbire faţă de ceea ce nu are o relaţie cu obiectul pasiunii. Senti- 
mentele sunt ample structuri de tendinţe şi aspirații, relativ stabile, :care 
orientează, organizează şi reglează conduita. Chiar din definiţie se observă 
cá sunt forte motivaţionale. Ele dirijează de fapt conduita noastră, întrucât 
organizează, sintetizează impulsurile, dorinţele noastre. În vorbirea curentă 
termenul de sentiment este înlocuit, adesea, prin acela de ,aspiratie" sau 
„pasiune” : spunem despre cineva că trăieşte un puternic sentiment de dra- 
goste, în schimb, vorbim de „aspiraţia” unui tânăr de a deveni medic ori de 
„pasiunea” unui cercetător biolog. 

Sentimentele, structuri complexe, joacă, rolul îndeplinit de instincte în 
lumea animală. Dacă emoţiile sunt stări strâns legate de situaţia trăită în 
prezent, sentimentele sunt transsituafionale, ele ne influenţează conduita si 
în absenţa situaţiilor sau persoanelor, aflate în centrul preocupărilor : logod- 
nicul se gándeste la iubita sa şi când se află departe de ea, îi scrie scrisori 
etc, Atitudinile afective faţă de diferite împrejurări, ca şi dorinţele, sunt în 
mare măsură structurate în țesătura dirijată a unui sentiment sau altul. Apoi 
şi sentimentele sunt ierarhizate între ele. Ataşamentul mamei faţă de propriul 
copil domină de obicei ambiția, de a epata în societate. 
| Întreaga viaţă afectivă este puternic influenţată de mediul social, Mai întâi, 
manifestările sentimentelor depind de tradiția națiunilor. Dacă la noi în tară 
ni se pare normal să-ți exteriorizezi puternic durerea, în schimb, în China 
sau în Japonia se consideră obligatoriu să ţi-o stăpâneşti: omul civilizat tre- 
buie să-şi domine trăirile. Chiar şi conţinutul sentimentelor poate fi deosebit. 
De pildă, există comunităţi umane care, trăind în condiţii foarte dificile, nu 
cunosc un sentiment cum este gelozia, afect foarte puternic în ţările europene. 
Aceste fapte ne scot în evidenţă că şcoala, educaţia pot avea o Haflusaţă asupra 
trăirilor afective, şi asupra motivatiei. 

Sentimentele sunt extrem de variate, de aceea e greu să le icii o 
diviziune grosso. modo-ar fi aceea între sentimentele inferioare, care sunt 
legate de tendinţe în relaţie cu interese personale, ceea ce nu înseamnă că ar 
fi condamnabile din punct de vedere moral (nu e nimic dăunător. să te lupti 
ani de zile pentru -a-ți construi o casă) şi sentimentele superioare, care se pot 
împărţi la rândul lor în morale (dragostea de muncă, sentimentul dreptăţii, 
patriotismul ş.a.), estetice (trăirea frumosului din natură şi artă, aspiraţia 
creaţiei artistice) şi intelectuale (aspiraţia de a şti cât mai multe sau/şi aceea 
de a soluţiona anumite probleme). Din punctul de vedere al societăţii, senti- 
mentele superioare sunt mult mai importante, atât pentru progresul material, 
cât şi pentru cel cultural, dar ele sunt şi un factor al echilibrului sufletesc 
pentru individ, acesta având mai multă stabilitate şi neintránd în-contradicţie 
cu aspiraţiile altora (ca în cazul celor materiale care se lovesc de limitarea 
firească a resurselor). | 

Dată fiind importanţa sentimentelor superioare, se pune problema modului 
în care putem favoriza constituirea de asemenea benefice forte dinamizatoare 
la elevi. Apare problema factorilor determinanţi ai dezvoltării afectivității, în 
general şi a sentimentelor, în special. 


7. Dezvoltarea afectivității 


a. Un prim factor al dezvoltării optime a afectivității este existența unor 
“obstacole în calea tendinţelor negative ce apar spontan în primii ani de 
"viaţă. Pentru gruparea tendinţelor în structuri din ce în ce mai complexe 

este necesară o anumită tensiune. Când nu apare nici o barieră, nici o 
frustrare, tendinţele se consumă imediat în acţiuni al căror ecou rămâne 
redus. Este situaţia creată în acele familii unde, existând un singur copil, 
„părinţii consideră ca o datorie să îi satisfacă toate dorinţele, să nu-i impună 
nici o constrângere, nici o interdicţie. Lăsând de o parte consecinţele 
. dezastruoase în ceea ce priveşte formarea caracterului, observăm că acest 
copil, ajungând adult, nu este ataşat de părinţii săi (el consideră toate 
sacrificiile făcute de ei ca fiind absolut fireşti, obligatorii). | 

b. Un rol important îl are imitarea emoțiilor, atitudinilor celor din jur. 

-.-. Copilul imită cu uşurinţă pe adulți, mai ales pe aceia pe care îi stimeazá. 
Emoţiile se pot transmite şi prin limbaj, si prin povestire. Copiii imită şi 
profesorii cu prestigiu : când profesorul de istorie povesteşte cu insufletire 
'şi admiraţie lupta de la Podu Înalt, emoția li se transmite si şcolarilor. 
Desigur, aceste sugestii şi acte de imitație nu duc imediat la formarea de 

sentimente. Copiii nu devin patrioţi, doar pentru că au audiat câteva 
lecţii de istorie, dar un interes pentru trecutul patriei se poate contura. 
Aşadar, treptat, exemplele din jur, emoţiile trăite pot avea o influenţă 
importantă, dacă intervin condiţii favorizante. Acestea au putut fi for- 
mulate chiar sub forma unor legi. 

c. Legea transferului afectiv: când un obiect A cauzează o stare afectivă 
durabilă, ea se răsfrânge („se transferă”) asupra altor obiecte B sau C, 
dacă ele se asociază frecvent cu obiectul A. Dacă o persoană ne-a devenit 
extrem de simpatică, şi ne inspiră chiar afecţiune, încep să ne impresio- 
neze agreabil câinele cu care se plimbă, casa în care locuieşte, rudele ce o 
însoțesc adesea etc. Afectul pozitiv_se extinde şi asupra altor fiinţe Şi 
obiecte. Avem de a face cu un (transfer prin contiguitate) (aláturare) 
demonstrat şi experimental de către J. Watson, binecunoscutul părinte al 
b El a adus în faţa unui copil de un an o cuscá in care se 
afla un iepuraş alb. Copilului i-a plăcut această fiinţă blândă şi şi-a mani- 
 festat satisfacția. În zilele următoare psihologul a readus cuşca, dar când 
copilul se apropia de ea, cineva (ipa puternic, un strigăt de groază care 

speria copilul. Repetándu-se experienţa în acest fel, s-a observat cá 
micuțul a început să se ferească de iepure şi să dea semne de frică. 
Sperietura provocată de țipăt s-a transferat şi asupra iepurelui:cu a cărui 
prezentare coincidea. Li D Dor 
Există si un transfer prin asemănare : dacă un sentiment ne leagă de un 
obiect, o persoană sau o situaţie, acesta se va rásfránge si asupra altora 
similare lor. De pildá, intálnim la un prieten o persoană necunoscută care, 
înaintea oricărei convorbiri, ne face o bună impresie, ne este simpatică. 
„Uneori ne dăm seama că aceasta se explică prin asemănarea ei cu un bun 
amic din copilărie. Asemănarea poate să nu fie de fizionomie, ci în ce 
„priveşte glasul, gesturile sau opiniile sale. Astfel îşi găsesc explicaţia multe 


simpatii sau antipatii la prima vedere. | 

d. Transferul justifică doar extinderea obiectelor-ce ne atrag sau ne repugnă. 
Formarea unor sentimente noi s-ar putea explica printr-un transfer 
combinat. Fenomenul a fost denumit de Thodule Ribot compoziția 
sentimentelor : când uneia şi aceleiaşi imagini i se asociază; în repetate 
rânduri, diferite stări afective, ele tind a se combina, dând naştere unui 
„sentiment nou, mai complex. De exemplu, imaginii casei în care ne-am 
petrecut copilăria i se asociază mereu tot felul de emoţii: bucuria jocurilor 
copilăriei, serbările de ziua onomastică, necazurile prilejuite de meditaţiile: 
la matematică, după cum şi tristeţea profundă din familie cauzată de 
moartea bunicii, o femeie veselă şi inimoasă... Dacă plecăm din oraşul 
acela şi ne continuăm studiile în altă parte, când ne întoarcem, peste ani, 
în oraşul natal şi vedem casa (în care stau alte persoane, dar.a rămas 
aceeaşi) ne cuprinde un sentiment de înduioşare, de nostalgie si ne dăm 
seama că el provine din lacrimile de bucurie sau de necaz ale copilăriei. 
Acest sentiment complex, nou, îl numim de obicei „dragostea de casa 
părintească”. Cam în acelaşi fel s-ar putea explica şi formarea patriotis- 
mului, îndrăgirea limbii materne, a locurilor natale, a obiceiurilor poporu- 
lui nostru, de care se leagă numeroase emoţii, aspirații, amintiri dragi. 


e. Combinarea afectivă e un fenomen de lungă durată, inaccesibil expe- 
rimentului, de acea nu figurează de obicei în manualele de psihologie 
„contemporană. În schimb este relatat un proces foarte înrudit cu ea, de 
fapt un caz particular de combinare. E vorba de „autonomia funcțională ” 
descrisă de G. Allport, psiholog de mare prestigiu in deceniile 4-5 ale 
secolului nostru : „Ceea ce era mijloc în vederea unui scop devine un scop 
în sine”. lată un exemplu la care el s-a referit: Un om de la țară doreşte 
mult să-şi construiască o casă, însă nu are banii necesari. Atunci se instru- 
.leste si se angájeazá ca marinar, meserie bine plătită. După câţiva ani, 
deşi a adunat suma necesară, el nu renunţă la profesia sa. Viaţa pe mare, 
colaborarea cu ceilalţi marinari, eforturile şi bucuriile trăite împreună 
l-au făcut să îndrăgească marea şi meseria pe care o continuă până la 

pensionare. Atunci, îşi construieşte o casă pe malul mării, al cărui zgomot 

îl aude şi pe valurile căreia se mai avântă din când în când. Deci, s-a 

format uri puternic ataşament faşă de ocupaţia care la început constituia 
doar un mijloc. Ea a devenit un nou motiv, unul predominant ce şi-a cás- 
` tigat o deplină autonomie. | 


f. Observațiile de mai sus ne dau câteva repere importante privind formarea 
'sentimentelor, fără a clarifica deplin mecanismul, perpetua devenire, com- 
plicare a afectivității. În orice caz se vădeşte că formarea sentimentelor 

` este un proces asociativ, care are o slabă legătură cu dezvoltarea inte- 
lectuală.. Ceea ce convinge un interlocutor, ceea ce îi câştigă adeziunea nu 
este atât logica unor argumente, cât atitudinea vorbitorului, propriile sale 
sentimente ce se transmit mai mult prin ton, postură şi gesturi. Progresul 
afectiv se realizează datorită experienţei reale, în care individul are unele 
satisfacţii şi unele oprelişti - ceea ce treptat duce la aprobarea şi indrágirea - 
. unor activităţi şi la ocolirea, dispretuirea altora. Degeaba propaganda 
comunistă înfăţişa realitatea în culori trandafirii, când experienţa zilnică, 
cu interdicțiile, lipsurile etc. dovedea contrarul. Ca urmare, vom putea 
favoriza sentimente superioare nu atât prin discursuri moralizatoare, cât 
- prin organizarea activității elevilor în aşa fel încât să ducă la rezultate 
. pozitive în raport cu: obiectivele educaționale. 


8. Formarea de sentimente superioare 
în contextul vieții școlare 


a. Una din sarcinile educative de primă importanţă este dezvoltarea la elevi 
“a acelui „sentiment al comuniunii sociale" (de care am amintit mai sus), a 
dispozitiei spre colaborare, întrajutorare, al solidarităţii sociale, al preo- 
cupării de soarta celorlalţi, simţământ esenţial într-o societate democrată. 
“Din păcate, învăţământul aproape exclusiv frontal practicat la noi (care 
se bazează îndeosebi pe studiul individual şi obstructioneazá aproape tot 
- timpul colaborarea între elevi în timpul orelor) nu facilitează formarea 
unor deprinderi şi înclinații spre colaborare. 
. Dimpotrivă, activitatea didactică pe grupe îi face pe elevi conştienţi de 
valoarea colaborării, chiar în munca intelectuală, şi favorizează solida- 
ritatea, prieteniile. Într-un experiment efectuat la Liceul „Emil Racoviţă” 
din laşi, unde s-au organizat timp de 2 ani cca 200 de activităţi didactice 
pe grupe la o clasă, am putut constata evidente progrese nu doar în ce 
priveşte capacitatea de pândire, ci şi de ordin educativ: au apărut frec- 
vente relaţii de ajutor între membrii aceleaşi grupe la pregătirea lecţiilor, 
vizite reciproce, ajutor în caz de îmbolnăvire a unuia dintre ei, a apărut 
practica de a face cadouri fiecăruia în ziua de naştere. În general, clasa 

„experimentală a devenit mai unită, certurile şi conflictele au fost mult mai - 
rare decât în clasa de control (Cosmovici, A. , 1984). : 
Din păcate, până la „aerisirea”. prógramelor va fi greu sá organizăm, 
„frecvent, lecţii cu activităţi pe grupe, dar colaborarea poate fi 'stimulată 
cu prilejul activităţilor din afara clasei sau extraşcolare: Mai întâi, în 
orice şcoală se pregătesc serbări şcolare ; de obicei elevii mari se bucură 
să joace o piesă de teatru. Aceasta, pe lângă beneficiul realizat prin apro- 
fundarea textului literar, este un excelent prilej de întrajutorare. În afară 
de actori, alţi elevi trebuie să se preocupe de, decoruri, „de costume, de 
regia tehnică, e nevoie de sufleur, prezentator etc. 
„O altă ocazie de muncă în comun o constituie excursiile, unde se pot 
împărţi numeroase sarcini unor elevi; , de buna lor îndeplinire depinde 
reuşita. Excursiile prilejuiesc jocuri, concursuri, lasă amintiri de neuitat. 
Echipele sportive pot fi o „Şcoală” a colaborării şi loialității, cu condiţia 
„să fie permanente şi conduse cu seriozitate. În şcolile noastre există o sub- 
estimare a rolului lor educativ, mult mai apreciat în ţările occidentale. În 
fine, la noi în tară, după ce s- a exagerat peste măsură cu „munca volun- 
tară” a apărut concepţia că orice efort trebuie plătit. Dar iată, vedem cum 
preşedintele S.U.A., cea mai bogată ţară din lume, face apel la cetăţeni să 
se ocupe de ninihi oraşului în care locuiesc, fără pretenţii de 
salarizare ! Elevii trebuie să depună eforturi pentru înfrumusețarea pro- 
priei şcoli (şi chiar a localităţii în care trăiesc), să amenajeze un teren 
sportiv, să contribuie, eventual, la construirea unui loc de agrement unde 
să se poată recrea vara, îndeosebi în vacante ş.a. 
Toate aceste activităţi se includ în ceea ce pedagogii numesc kom 
exerciţiului”, mijloc esenţial, nu doar pentru formarea de deprinderi, 
ci şi pentru cristalizarea unor sentimente pozitive. Evident, ele îndeplinesc 
astfel de obiective numai dacă sunt bine organizate şi duc la succese îmbu- 
curátoare pentru copiii participanţi. 


b. Dacă activităţile : menţionate creează podiibiliqiten unor „combinări 
“afective”, 'transferul este influent mai ales cu prilejul recompenselor, 
satisfaqgior. Recompensa meritatá este un factor deosebit de stimulator, 
„ satisfacția succesului dinamizeazá scolarul pentru a obţine şi alte rezultate 
bune ; ea se transferă, treptat, şi asupra disciplinei unde el a excelat. Un 
„elev poate învăţa la un obiect care nu-l interesează dintr-un sentiment al 
datoriei, dar bunele rezultate pot avea ca urmare formarea unui interes 
pentru materia respectivă; Aici este transfer, dar poate interveni şi ceea 
„ce s-a numit „autonomie funcţională”, Aşa se explică de ce unii elevi 
constiinciosi, care învaţă foarte bine la toate obiectele, ajung să aibă multi- 
ple interese şi le vine greu, la terminarea liceului, să opteze MM o 
singurá specializare. | 
A.S. Makarenko, pedagog rus cunoscut prin rezultatele obimne: 1 în ree- 
ducarea a numeroşi copii delincventi, sublinia că omul are nevoie să 


E 

întrevadă o bucurie, către care să tindă (el spunea „să aibă o perspectivă”). 
Acest lucru e valabil mairales pentru copii :' bunăoară să întrevadă plă- 
"cerea unui spectacol ce va. avea loc duminică. Dar el poate aspira şi la 
bucuria unei vacante la mare. O dată cu adolescenţa el va lupta pentru 
satisfacția admiterii la o facultate dorită. Totul spunea pedagogul amin- 
- tit — e să ştii să îmbini „perspectivele” mai îndepărtate cu altele apropiate. 
Succesele 'şcolare au drept efect şi formarea unei atitudini pozitive faţă de 
muncă, deosebit de: importantă pentru obținerea unor frumoase perfor- 
mante profesionale. Dimpotrivă, insuccesele repetate pot îndepărta copilul 
-de şcoală, de cultură şi devin un factor demobilizator, ceea ce nu înseamnă 
"că trebuie să renunţăm la dezaprobare şi alte forme de pedeapsă. 


c. E greşită părerea acelor profesori care socotesc binefăcătoare indulgenta, 
- acordarea cu uşurinţă de note mari (9 şi 10). Las deoparte că totdeauna 

notarea trebuie făcută obiectiv şi cu discernământ (îmi amintesc situaţia 
unei profesoare care acorda studenţilor la examen numai 9 şi 10, provocând 
însă mari nemulțumiri, întrucât „reuşise” să le pună 10 celor cunoscuţi ca 
foarte slabi şi 9 celor foarte buni !). Aşa cum am menţionat mai sus, per- 
formantele obţinute fără efort nu satisfac, Dificultatea e mult mai atractivă. 
Exigenţa ridicată e foarte importantă. În primul rând pentru că numai prin 
eforturi serioase e posibilă realizarea unui progres intelectual şi fiindcă 
atunci activitatea din şcoală e privită ca importantă, devenind sursă de 
strădanii zilnice, dar şi de adevărate satisfacţii. Profesorul trebuie să aibă 
grijă să gradeze exigenţele. El trebuie să propună sarcini pe care majo- 
ritatea şcolarilor să le poată realiza în cadrul unui studiu concentrat. După 
familiarizarea cu o problemă vor fi ridicate altele mai grele. 
Dificultatea unei munci depinde şi de felul cum e privită de individ. Mark 
Twain observa cá a înregistra hârtii într-un registru este O muncă obo- 
sitoare, dar să urci un munte cu un sac de 20 kg în spinare este o plăcută 
distracție! Marea artă a unui profesor e să facă interesante problemele 
disciplinei sale. - 

d. Enumerarea condiţiilor de mai sus, fundamentale pentru cristalizarea unor 
sentimente pozitive, nu exclude si utilizarea expunerilor care îşi au şi ele 
rolul lor ce nu trebuie neglijat. Pe lângă necesitatea predării clare şi argu- 
mentate logic, să nu uităm însemnătatea participării noastre afective. In 
pragul celui de-al doilea război mondial, la Colegiul Sf. Sava din Bucureşti 
era profesor de biologie un bătrânel mic, adus de spate, care vorbea cu 
voce slabă. N-avea autoritate, căci punea cu uşurinţă notele cele mai mari 
şi de aceea când intra în clasă elevii mari zvârleau cu avioane de hârtie, il 
întrebau ce mai face ( ! ?) etc. Dar cánd incepea sá explice, se făcea linişte 
deplină şi era ascultat cu încordare. Secretul succesului său stătea în faptul 
că punea tot interesul său în problemele biologice prezentate, interes care 
se comunica elevilor şi făcea ca ora să treacă pe nesimţite. 

sge we 


ÎNTREBĂRI: 

1. Ce noi trebuinte, dorințe au apărut în ultimele două secole datorită progresului 
civilizaţiei ? i 

2. Ce condiții ar favoriza diminuarea agresivitátii într-o societate umană ? 

3. Cum contribuie şcoala la ridicarea nivelului de aspirație al copiilor 7 


4. Cunoscând fenomenul transferului afectiv, care dintre formele de motivare ale 
elevului are efectele cele mai puțin pozitive? 


5. De ce sentimentele sunt considerate forme principale de motivaţie ? 
6. Există o relaţie între combinarea afectivă şi transferul afectiv ? 


7. Ce fenomene intervin în activitatea: pe grupe, făcând să se înfiripe sentimente 
superioare în psihicul participanţilor ? l 


8. Ce trebuie să urmărească profesorul pentru a asigura cristalizarea de sentimente 
superioare la scolari ? 


3A , Capitolul XII 
, Esecul la învăţătură şi prevenirea lui 


1 


—— Á 


ei inns | | | Tiberiu Rudicá 


1. Notiunea de Geşec, j colar" 


Frecvența cu care se produce „eşecul şcolar” în mediile şcolare şi, mai 
ales, aspectul de fenomen cronicizat (permanentizat) pe care el poate să-l 
dobândească adeseori ne determină să-l privim cu toată responsabilitatea. Un 
eşec şcolar. cronicizat este periculos, deoarece el determină efecte negative 
atât în plan psihologic individual, respectiv o alterare a imaginii de sine é 
elevului în cauză, care-şi vd pierde tot mai mult încrederea in propriile posi- 
bilităţi şi va ajunge să dezvolte o teamă faţă de eşec, cát şi în plan social, 
fiindcă un eşec şcolar permanentizat „stigmatizează”, induce o marginalizare 
socială'a elevului în cauză (respectiv o limitare a dreptului elevului la o califi- 
care profesională autentică şi la exercitarea unor roluri sociale apreciate şi 
recunoscute 'ca fiind valorizante pentru personalitate). 

Dintre indicatorii care sunt utilizaţi, de obicei, pentru aprecierea existenţei 
unei situaţii stabilizate de eşec şcolar, menţionăm : abandonarea precoce a 
şcolii (decalaj între potengfalul personal si rezultate ? părăsirea şcolii fără o 
calificare ; incapacitatea de a atinge obiectivele pedagogice ; eşecul la exame- 
nele finale (sau de concurs) ; (inadaptareaysco ară etc. Din simpla lecturare a 


acestor indicatori reiese faptul că există două tipuri de eşec şcolar: 


a) Un eşec şcolar de tip Cognit) care se referă la nerealizarea de către 
elevii în cauză a obiectivelor pedagogice (sau educative, cum le numeşte De 


Landsheere). Acest tip de eşec atestă niveluri scăzute de competenţă la elevii 
respectivi, provo àn zultate slabe la examene şi concursuri şcolare, res- 


pectiv laÇorigene, [repetentig tc. Aceste niveluri scăzute de competenţă se 

explică fie prin întârzieri în dezvoltarea intelectuală, fie printr-o serie de 

neajunsuri în plan motivational, voligional si operational, de genul : 

e un nivel foarte scázut de aspirații şi de expectante in raport cu activitatea 
şcolară si cu( 

e reduse disponibilitáti voluntare (de voinţă) necesare formulării obiectivelor 
de învăţare şi depăşirii obstacolelor (dificultăţilor) care apar in mod ine- 
rent pe parcursul activităţii de învăţare ; 

* absenţa unor deprinderi de muncă sistematică şi a obisnuintei elevului de 
a-şi autoevalua rezultatele şcolare din perspectiva unor criterii obiective, 
promovate de şcoală; 


* insuficiente la nivelul operaţiilor logic-abstracte ale gândirii, de tipul: 
incompetenta de limbaj (de a răspunde concis sau într-o formă dezvoltată 
la întrebările profesorului) ; incapacitatea de a relationa informaţiile (de a 
le pune în contexte variate şi flexibile); absenţa unui mod dialectic de 
gândire, care să alterneze judecăţile pro şi contra; slaba capacitate de 
concretizare (sau ilustrare) a unui fenomen sau principiu învăţat la ore; 
incapacitatea realizării unui demers ipotetico-deductiv, necesar formulării 
unor concluzii sau generalizări ; absenţa spiritului critic în gândire, indis- 
pensabil manifestării unor atitudini faţă de ideile receptate şi formularea 
unor judecăţi de valoare proprii etc. 


b) Un eşec şcolar de tip necognitiv,.care se referă la inadaptarea elevului 
la exigenţele ambianţei şcolare, Acest tip de eşec vizează, mai precis, ina- 
daptarea la(rigorile vieţii de eleva exigenţele de tip normativ, pe care le 
presupune funcţionarea corespunzătoare. a oricărei şcoli sau a oricărei colec- 
tivităţi şcolare. Elevul dezadaptat recurge la_abandonul. şcolar, la părăsirea 


precoce a şcolii, în favoarea unuj.mediu mai puţin coercitiv, de reguli cel al 
strázii sau EEG Mie e neri necontrolaţi,) Cauzele acestei dezadaptări 
şcolare constau fie în probleme individuale de natură afectivă (de exemplu, 
teamă sau repulsie faţă de şcoală, apărute în urma unor pedepse severe 
sau a unor conflicte repetate cu părinţii, profesorii), fie în determinări psiho- 
-nervoase de(fiaturá congenitală) de exemplu, hiperexcitabilitate, dezechilibru 
ional, auts mpulsivitate excesivă etc). je i 

Desigur, în evaluarea corectă a eşecului şcolar trebuie să luăm în consi- 
derare persisten[a şi amploarea cu care el se manifestă: Astfel, el poate avea 
un caracter episodic, limitat la circumstanţele unei situaţii conflictuale sau 
tensionale care l-au generat, sau poate lua aspectul unui fenomen de durată, 


atunci când el se grefează pe fondul-unor (handicapuri Senzoriale Nau 
lecka mult sau mai puţin severe, sau atunci când situațiile psiho- 


traumatizante care l-au generat persistă. De asemenea, eşecul şcolar poate 
avea grade diferite de amplitudine : de exemplu, o amplitudine redusă, atunci 
când insuccesul se manifestă doar în raport cu anumite materii sau sarcini 
de învăţământ, ca expresie a lipsei de interes si de înclinații (aptitudini) pentru 
respectivele materii, sau ca urmare a unui mod neinteresant în care sunt 
predate acele materii. Acest insucces parţial, dacă nu este contracarat la timp, 
poate duce la situaţii de(forigenţă a elevilor în cauză sau la cxamene resünie» 
Cánd esecul vizeazá toate materiile de învățământ, toate aspectele activităţii 
şcolare, se poate spune că el dobândeşte un caracter generalizat. Un astfel de 
elev cu insucces generalizat prezintă „lacune grave jn cunoştinţe, absentează 
nemotivat, ppanifestă aversiune faţă de învăţătură şi dispreţ faţă de autoritatea 


——— 

şcolară în general, iar în clasă perturbă orele prin tachinarea colegilor şi 
realizarea unor glume de prost gust (bufonerie). 

Trebuie să atragem atenţia asupra faptului că, pe lângă aceste situaţii de 
eşecuri reale, există în realitatea şcolară şi numeroase situaţii de false eşecuri 
şcolare sau încercări de exagerare ori diminuare de către unii elevi à nercu- 
şitelor lor de moment. Aceste situaţii evidenţiază faptul că insuccesul şcolar 
reprezintă, în mare măsură, 0 noţiune subiectivă, deoarece autoaprecierca 
negativă cu privire la sine şi neincrederea manifestată în propriile capacități 
pot influenţa formarea rapidă a impresiei de incompetenţă personală sau de 
nereuşită în raport cu sarcina propusă. Astfel, timizii autentici, indecigii, 
resemnatii, apreciază, de obicei, in mod exagerat dificultatea sarcinilor şco- 
lare de moment, considerându-le chiar de netrecut, deoarece nu au încredere 
în propriile posibilităţi de acţiune. Cel mai mic eşec înregistrat îi determină 
pe aceşti elevi să se devalorizeze şi mai mult şi să dezvolte o teamă de eşec, 
pe care-l vor privi ca pe o fatalitate. "ERST 

Faptul că eşecul şcolar reprezintă, în mare măsură, un fenomen subiectiv 
reiese şi din următoarea situaţie : acelaşi rezultat obţinut de doi elevi poate fi 
considerat de câtre unul din aceştia ca un succes, iar de celălalt cà un eşec 
Acest lucru depinde de nivelul de aspirație al fiecăruia: astfel, pentru un 
elev mai puţin ambițios şi care este conştient de faptul că dispune de capacităţi 
intelectuale mai modeste, nota 7 este apreciată ca fiind foarte bună, în ump 
ce pentru un elev orgolios, supramotivat, această notă reprezintă un regres (0 
deceptie). De asemenea, în aprecierea unei situaţii concrete ca fiind un esec 
sau un succes, un rol important îl au criteriile sau perspectivele din care se 
face evaluarea : de exemplu, un elev este privit cu invidie de câtre un coleg 
al său pentru modul foarte exact în care a ştiu să redea un text şuiințilic, o 
lege, un principiu al fizicii etc., in timp ce acesta se simte nemulţumit in 
forul său interior pentru faptul că, în realitate, nu à abstractizat în sulicientă 
măsură textul sau legea.respectivá sau nu 4 sesizat decât foare puun din 
variatele posibilităţi aplicative ale legii sau principiului in cauză In sfărșit 
sunt şi Situaţii în care un insucces şcolar parțial nu este considerat ca un 
eşec propriu-zis, că de exemplu atunci când elevul in cauză și părinți săi nu 
acordă importanţă (valoare) acestui INSUCCES, aceeptându-l ca pe un tap 
normal (este cazul rezultatelor slabe obunute la disciplinele de învățământ 


care nu sunt cerute la examenul de bacalaureat sau là concursul de adinitere 
în învățământul superior). 

Aceste aspecte subiective legate de eşecul şcolar, care demonstrează faptul 
că el are un pronunţat caracter individual, depinzând nu numai de factori 
obiectivi exteriori, ci şi de modul particular în care elevul se percepe $i isi 
evaluează rezultatele, îl obligă pe profesor să-şi cunoască foarte bine elevii 
sub raport psihologic, pentru à înţelege corect acei factori subiectivi care-l 
fac pe unii elevi să fie, de obicei. nemulţumiţi în raport cu «ne şi să sc 
considere în situaţie de eşec școlar, iar pe alţii. dimpotrivă, să se dutoevalueze 

pozitiv şi să aprecieze cá sunt într-o reală situație de succes şcolar. Eşecul 
. şcolar trebuie privit, aşadar, atât ca un fenomen obiectiv, cât şi ca unul 
subiectiv (sau individual). El nu poate fi definit şi înţeles corect decât. din 
această dublă perspectivă: cea a factorilor şcolari, care apreciază eşecul 
şcolar ca un rabat de la exigenţele şi normele şcolare aşa: cum sunt ele 
stipulate în programele şi legislaţia şcolară ; şi cea a elevului, care vine cu o 
anumită determinare (motivare) în activitate şi cu criterii individuale de apre- 
ciere a rezultatelor obţinute în învăţare. Dacă se va lua în considerare doar 
ceea ce şcoala apreciază ca fiind un eşec şcolar şi se va neglija aspectul 
subiectiv al acestuia, respectiv ceea ce elevul în cauză apreciază ca fiind un 
succes sau un eşec, atunci, ca profesori, putem risca să privim pe un elev 
anume ca fiind rămas în urmă la învăţătură, în timp ce el să nu aibă această 
convingere. Şi invers: să apreciem ca bune rezultatele unui elev, iar acesta 
să fie de fapt puternic nemulţumit, în forul său interior, în raport cu sine şi 
cu rezultatele sale şcolare. Credem că este necesar un proces de ajustare reci- 
procă între cei doi factori în.aprecierea eşecului şcolar: elevul să fie ajutat 
să cunoască în termeni cât mai clari ce înseamnă în fond a rămâne în urmă la 
învăţătură, să i se prezinte, cu alte cuvinte, acele incompetente intelectuale şi 
deprinderi greşite care nu asigură o înţelegere şi o folosire adecvată (eficientă) 
a informaţiilor ; iar profesorul să facă efortul de a cunoaşte lumea subiectivă 
a elevului, îndeosebi : sensul pe care acesta îl dă cunoaşterii şi reuşitei $co- 
lare ; nivelul de aspiratii şi de expectante in raport cu sine ; interesul privind 
formarea sa profesională viitoare ;. criteriile pe care le foloseşte în aprecierea 
rezultatelor sale şcolare. În absenţa acestui feed-back informaţional, respon- 
sabilitatea producerii şi amplificării eşecului şcolar va fi mereu pasată de la 
profesor. la elev, ca o minge de volei care, neputând să rămână suspendată 
deasupra plasei, va. cădea, până la urmă, de o parte sau alta a terenului de 
joc. De asemenea, măsurile psiho-pedagogice recuperatorii preconizate de 
către şcoală vor avea un caracter unilateral, cu adresabilitate numai la elev, 


fără o încercare consistentă din partea profesorilor de a-şi evalua critic 
activitatea. 


. 2. Cauze ale eșecului şcolar 


Eşecurile şcolare sunt rezultatul unor condiţionări multiple, unele 


ţinând de elev, altele vizând şcoala, familia sau factorii generali de ambianţă 
educaţională. 


1. Dintre cauzele care tin de elev, cele mai des investigate sunt cele 
referitoare la rolul pe care-l pot avea unele boli organice, unele deficienţe 


fizice sau senzoriale, şi unii factori psihologici individuali, de origine endo- 
genă sau exogenă. 

a. Referitor la determinările anatomo-fiziologice, trebuie să arătăm că unele 
malformații (diformităţi) corporale sau deficiente senzoriale (de exemplu, 
ambliopie, hipoacuzie etc.) sunt succeptibile de a da naştere unor com- 

„plexe de inferioritate sau inhibiţii accentuate, cu efecte de diminuare a 
„energiei psiho-nervoase şi a potenţialului intelectual. Profesorii trebuie să 
ţină cont de această dimensiune psiho-somatică a existenţei umane, care 
face ca-o suferinţă organică, un defect fizic sau senzorial major să aibă un 
puternic ecou la nivelul conştiinţei individuale, unde penerează neliniştea 
şi preocuparea continuă a celui în cauză cu privire la viitorul sănătăţii 
| sale. Si invers: aceste preocupári si nelinişti accentuează, de obicei, 
modificările organice şi senzoriale iniţiale („cerc vicios”). Să ne gândim, 
de pildă, la situaţia neplăcută în care se află în raport cu sine şi cu ceilalţi 
un elev supraponderal, cu asimetrii pronunţate ale fetei sau ale corpului. 
Un astfel de elev va dezvolta, tot mai mult, comparatiile cu ceilalţi din jur 
şi, cum nu va putea evita până la urmă ironiile unora dintre colegi sau 
“unele situaţii de viaţă jenante (de exemplu, ore de educaţie fizică, excursii, 
“zile onomastice), el va ajunge să-şi centreze tot mai mult atenţia asupra 
propriului corp şi să simtă nevoia de a se izola. Nesustinut afectiv de către 
cei din jur, elevul respectiv va deveni tot mai suspicios şi timorat în situaţii 
şcolare, evitând pe cât posibil activităţile de grup. Mai mult chiar, va da 
frâu liber imaginaţiei, considerând că nu este dorit de colegi sau că nu 
este iubit nici măcar de către membrii familiei sale. Drept urmare, crizele: 
de plâns, episoadele de agitație şi agresivitate verbală vor fi tot mai frec- 
vente.. Dar mai ales tendința de izolare este foarte periculoasă pentru un 
astfel de elev, deoarece ea îl pune într-o situație tot mai accentuată de 


deficit informaţional, în raport cu ceilalţi colegi ai săi. 


b. Dintre factorii psihologici individuali de origine endogenă, care pot con- 
„diţiona eşecul şcolar, dorim să ne oprim aici, pe scurt, doar asupra a trei 
. dintre ei: deficiență mentală) (nivelul redus al inteligenței individuale), 
autismul infantil, [hi rexcitabilitatea.| l 
Deficiența mentală indică, aşa cum sugerează şi termenul, o scădere sau 
diminuare de un anumit grad a funcţiilor cognitive (intelectuale), fapt care 
duce la o reducere semnificativă a competenţei sociale a celui în cauză 
(sau, altfel spus, la limitări serioase în comportamentul adaptativ al per- 
soanei, care va face faţă greu cerinţelor vieţii cotidiene ŞI standardelor 
comunităţii căreia îi aparţine). Activitatea (funcţionarea) intelectuală 
generală se măsoară, după cum se ştie, printr-un coeficient de inteligenţă 
(Q.1.) stabilit prin evaluarea rezultatelor obţinute în urma aplicării unui 
“sau a mai multor teste de inteligenţă standardizate, administrate individual. 
` Sub influenţa cercetărilor lui A. Binet şi Th. Simon (1904) au fost 
- elaborate „scări metrice" ale inteligentei, tot mai perfectionate, al cáror 
specific constá in efectuarea unei corelaţii intre vârsta cronologică a 
subiecţilor şi vârsta lor psihică, prin stabilirea devierilor în plus sau in 

minus faţă de un standard mediu al vârstei cronologice. Luându-se în 

„considerare acest criteriu al coeficientului de inteligenţă, deficienta 
mentală desemnează toate acele forme de activitate intelectuală gene- 
rală situate semnificativ sub medie (Q.I. de aproximativ 70 sau sub 70). 
Conform clasificării oferite de DSM IV (1994); există, în principal, paky 
grade de retardare (întârziere) mentală : 


I. 


Retardarea mentală uşoară (sau deficienta mentală de graniţă) este 
corespunzătoare unui Q.I. cuprins între 50-55 şi 70. Acest nivel de 
întârziere mentală reprezintă cel mai larg segment al retardării mentale 


(aproximativ 85%) şi este, în linii mari, echivalent cu ceea ce se 


obişnuieşte a se numi, din punct de vedere pedagogic, „Categoria 


. educabililor". Persoanele cu un nivel de retardare mentală uşoară au 


„posibilitatea să dobândească, în perioada preşcolară, unele abilităţi 


sociale (de comunicare) şi unele deprinderi de autoservire. Până la 
sfârşitul adolescenţei pot achiziţiona deprinderi şcolare şi pot atinge 
nivelul educaţional specific clasei a VI-a. În decursul perioadei adulte 
dobândesc deprinderi sociale şi profesionale adecvate întreţinerii pro- 


prii, dar au nevoie de supraveghere, consiliere si asistenţă, mai ales in 


II. 


situaţii care angajeazá responsabilitatea socialá sau in cele de.stress 
social-economic. Cu un suport social corespunzátor, persoanele cu 
retardare mentală uşoară pot fi integrate cu succes în familii sau pot 
trăi în spatii amenajate, independente sau supravegheate. 


Retardarea mentală Goderie nivel mediu) corespunde unui Q.I. 
cuprins între 40-45 şi 50-55 şi cuprinde aproximativ 10% din întreaga 
populaţie cu retard mintal. Aceste persoane prezintă disponibilităţi de 
a achiziţiona deprinderi comunicationale în timpul primilor ani-ai copi- 


- lăriei. În condiţiile unei instructii adecvate şi sub supraveghere sunt 


capabile să înveţe să se: autoingrijeascá şi pot să călătorească singure 
în perimetre familiare. În general, fondul lor de deprinderi şi de 
cunoştinţe nu depăşeşte însă nivelul -celui de al II-lea an şcolar. În 
perioada adultă este posibilă prestarea unei munci necalificate (sau 
chiar calificate) în ateliere speciale sau obişnuite, dar numai sub supra- 
veghere. Persoanele cu acest nivel de retardare mentală se adaptează 
bine ]a' viaţa comunitară, de regulă în unităţi supravegheate. 


retard mental şi corespunde unui Q.I. cuprins între 20-25 şi 35-40. În 


III. Retardarea mentală(Severă buprinde aproximativ Gri indivizii cu 


timpul perioadei şcolare pot învăţa să vorbească şi sunt în stare să 
achiziţioneze abilităţi elementare de auto- -îngrijire (de exemplu, să-şi 
facă patul). De asemenea, e posibilă deprinderea, până la o anumită 
iimită, a cititului şi a numáratului simplu, învățând să recunoască şi să 
folosească un număr restrâns de cuvinte şi de expresii uzuale (numite 

şi ,cuvinte-cheie" sau: „de supravieţuire”). În perioada adultă pot 
-- îndeplini anumite sarcini simple, sub supraveghere, in instituţii specia- 
-lizate. Marea majoritate a persoanelor cu retard mental sever necesită 
"îngrijire continuă şi supraveghere specializată. 


IV. Retardarea mentală profundă corespunde unui Q.I. sub 25-30 şi de- 
semnează aproximativ 1-2% din totalul persoanelor deficiente mental. 

. Posibilităţile psihologice ale acestor persoane sunt foarte limitate : 

" comportamentul este un pur reflex impulsiv ; singurele acte învăţate 
posibile sunt: mersul, masticatia şi unele gesturi simple. Marea majo- 
-ritate a persoanelor cu retard mental sever şi profund suferă de o 
afecţiune neurologică, responsabilă de retardul lor mental; printre 
cauze mai pot fi : accidente perinatale, encefalite ale nou-născutului y 


Trebuie arătat însă că deficienja mentală nu depinde numai de acest scor 
mai mic de 70 al coeficientului de inteligenţă, obţinut la un test standardizat. 
Acest scor redus poate, într-adevăr, debilita şi întârzia dezvoltarea unui-indi- 
vid, prin afectarea sistemului său de răspuns la cerinţele exterioare, dar sunt 
şi alti factori care pot determina un repertoriu comportamental limitat, cum 
ar fi, de exemplu, diferitele condiţii socio-culturale handicapante (de exemplu, 
sărăcia mediului familial, oportunităţi educaţionale limitate, practici parentale 
negative sau abuzive etc.). Faptele de viaţă arată că, dacă mediul de viaţă şi 
de activitate al unei persoane cu O retardare mentală uşoară (şi chiar mo- 
derată) este reorganizat pozitiv, atunci aceasta îşi ameliorează semnificativ 
comportamentul, dezvoltând diferite funcţii compensatorii. De fapt, pe o 
astfel de posibilitate se şi întemeiază programele de activitate ale şcolilor, 
serviciilor şi instituţiilor recuperatorii. ul 

Autismul infantil reprezintă un factor important al nereuşitei sau al 
dezadaptăril scolare. Autismul desemnează, în accepțiunea lui E. Bleuler, o 
trăsătură psiho-afectivă particulară, caracterizată prin profunda interiorizare 
a ideilor şi a sentimentelor proprii. Această repliere totală asupra propriei 
lumi subiective este însoţită de o gândire necriticá, egocentricá (ruptă de 

şi DN amo m 9 . . " 
realitate si dominatá de intezie si reverie) Ín autismul infantil, care debu- 
teazá de obicei precoce (aproximativ 2-3 ani), copilul refuzá contactul cu 
persoanele şi situaţiile externe, refugiindu-se în lumea sa lăuntrică în care îşi 
satisface dorinţele în plan imaginar, prin fantasme care, în cazuri extreme, 
culminează cu realizarea unui delir halucinatoriu. Copilul autist poate fi recu- 
noscut după această indiferenţă faţă de lumea exterioară .şi rezistenţa sa la 
orice schimbare. Pierdut în activităţile sale stereotipe, copilul autist evoluează 
într-un univers privat, cu repere stricte (Sillamy, N., 1996). Sunt cunoscute, 
în acest sens, reacţiile bizare ale copilului autist, care repetă invariabil 
aceleaşi jocuri simple sau mişcări (de exemplu, se leagáná sau se balansează 
continuu de pe un picior pe altul, pronunţă acelaşi cuvânt de nenumărate ori 
etc.). Această îndepărtare de realitate şi refugierea în sine a copilului autist 

fac imposibilă realizarea unui demers educativ coerent şi de durată, specific 
mediilor şcolare normale, astfel că, în absența achiziţiilor intelectuale 
sistematice, acest copil evoluează treptat spre o situaţie deficitară gravă şi 
Hiperexcitabilitatea (sau irascibilitatea) stă la baza crizelor impulsive şi a 
reacţiilor de abandon de tot felul, inclusiv a'celui şcolar.. Hiperexcitabilitatea 
este întâlnită, îndeosebi, la persoanele hiperemotive, care: prezintă tendinţa 
de a reacţiona intens şi: disproporționat, sub raport emotiv, la evenimentele 
curente. Orice schimbare este puternic resimţită de individul hiperemotiv : 
chiar şi o contrariere minorá poate provoca reac(ii emotionale puternice (de 
exemplu, indignare, furie, crize de pláns etc.). Se stie cá echilibrul emotiv se 
caracterizează printr-o stare de tensiune interioară relativ omogenă in care 
se evită excesul sau deficitul de mobilizare energetică. Structurile emotive, 
caracterizate, după E. Dupré, prin susceptibilitate, instabilitate emoţională si 
o insuficienţă a inhibitiei voluntare, nu pot realiza acest nivel de activare 
moderată, dezvoltând în schimb reacţii afective mai puternice decât pretind 
circumstanţele. obiective. Excitabilitatea emoţională crescută îi face pe elevii 
în cauză să fie irascibili, să acorde situaţiilor şi evenimentelor şcolare curente 
valenţe afective exagerate, punându-se astfel frecvent în situaţii de suspiciune 


neîncredere) sau de conflict deschis cu profesorii şi colegii. 


c. În ceea ce priveşte rolul unor factori psihologici individuali de origine 
^. exogená, în determinarea eşecului şcolar, trebuie să arătăm că elevul este, 
din păcate, adeseori expus realizării unor stări depresive sau de şoc, care 

îl vor dezorganiza şi inhiba sub raport intelectual şi volitional. Aceste stări 
interioare defavorabile apar, de regulă, sub influența unor situaţii de 
conflict şi de frustrare severe în care este plasat elevul. Astfel, un copil 
poate dezvolta o stare de insecuritate (anxietate) atunci când în familie 
părinţii (mai ales tatăl) exercită o autoritate agasantă sau agresivă, care 
„descurajează, nevoia copilului de comunicare (şi confesare) sinceră cu 
părinţii. De asemenea, obligaţia la care sunt supuşi unii copii de a înde- 
plini o activitate nepotrivită cu vârsta lor sau de a alege între două dorinţe 
„ori acţiuni la fel de tentante pentru ei le provoacă o tensiune interioară 
„puternică, care este gata de a se exterioriza. Funcţiile cognitive se: vor 
resimti de pe urma acestei supratensionări, nelinişti si nesigurante a per- 
soanei. Când conflictul devine insolubil, el acţionează ca un puternic agent 

= stresant, creând condiţiile apariţiei tulburărilor nevrotice. Dar un conflict 
nerezolvat este foarte periculos si pentru faptul că poate genera puternice 
sentimente de frustrare. Astfel, se ştie că situaţiei de conflict îi este pro- 
prie intrarea in competitie a douá cerinte sau tendinte (dorinte, trebuinte 

. etc.) opuse, însă:de forte relativ egale: îndeplinirea uneia dintre ele cere 
„renunţarea la cealaltă, care va fi sacrificată. Cu cât aceste tendinţe sau 
 aspiratii intrate în competiţie sunt mai greu de .conciliat, cu atât 

sentimentul de frustrare va fi mai puternic. Un(sentiment de frustrare, la 


rândul său, dacă persistă, se poate transforma uşor într-un(factor stresant 
sau poate deveni sursă de conflict cu cei din jur. Astfel, privarea de 
blándetea maternă, convingerea puternică a unui elev că este persecutat 
de către un profesor sunt situaţii care produc modificări importante de 


caracter sau de atitudine la copil: aceasta devine egoist, hipersensibil, 


revoltat sau chiar agresiv.(Desigurzeducaţia_nu trebuie să suprime frus- 
trările, deoarece ele dezvoltă ezisienta psihică iniţiativa şi combativitatea 
in.lupta cu factorii generatori de conflict si nemultumire, dar este necesar 
ca aceste situatii de frustrare, de care ne vom folosi in scop educativ, sá 
fie dozate corespunzátor, pentru à nu depási limitele de rezistentá ale 
psihicului copilului. 


2. Aproape orice investigatie a esecului scolar va gási o relatie intre frec- 


venta acestuia si unii factori scolari. Dinte aceştia menţionăm aici doar câţiva: 


 Rigiditatea ritmurilor de învăţare, care presupune obligativitatea asimilării 


conţinuturilor învăţământului în unităţi temporale unice pentru toţi elevii, 


< ignorándu-se dificultăţile pe care le întâmpină cei cu ritmuri mailente. 


Diferenţele semnificative existente între profesori şi chiar şcoli în ceta ce 
priveşte natura şi nivelul exigenţelor cognitive manifestate faţă de clevi 
(relevate cu ocazia transferului voluntar sau forțat al unui elev de la o 


şcoală sau clasă la alta, de la un profesor la altul). 


-Abordările educative de tip exclusiv frontal, care acordă prioritate clasei 


sau obiectivelor generale, ale predării, dar nu şi particularitátilor psiho- 
logice ale elevilor, care ştim că individualizează actul perceperit 


prelucrării informaţiilor. 


“Mărimea clasei de elevi: numărul mare de elevi dintr-o clasă face dificilă 


obţinerea coparticipării elevilor la procesul predării (si al desfăşurării 


“lecuei). 


Eteroeenitatea clasei de elevi : scolarizarea obligatorie a € puilor de acelaşi 
nivel de vârstă: făcută din raţiuni politice, pentru à da tuturo! copiilor 


aceeaşi şansă de debut, dă naştere la clase eterogene, in care elevu cu 


aptitudini sau ritmuri intelectuale superioare se simt îranaţi in dezvoltarea 
lor intelectuală ; crearea unor clase sau chiar şcoli de tip eliust dă unor 


“astfel de elevi posibilitatea de a obţine performante superioare in învăţare. 


Stiluri didactice deficitare : de exemplu, suprasolicitarea intelectuală şi 
nervoasă a elevilor prin exces de sarcini didactice (de exemplu, zeci de 
exerciţii sau probleme cerute de la o zi la alta); rigiditatea intelectuală 
(pretenţia impusă elevului de a nu se abate de la litera manualului sau de 
la explicaţiile oferite la ore); folosirea exclusivă la clasă a exerciţiilor şi 
procedeelor aplicative, in detrimentul activităților de predare propriu-zisă 

a noţiunilor, principiilor etc.; potrivit opiniei că activitatea de informare 

teoretică este mai uşoară, elevul putând să o realizeze foarte bine de 

unul singur; subiectivitatea in evaluarea ge Sica elevilor (manifestarea 
unor preferinţe sau aversiuni) etc. 


o Deficiențe privind resursele şcolare şi managementul general al învăţămân- 
tului : absenţa laboratoarelor de ştiinţe ; calitatea precară a echipamentelor 
şcolare si.a programelor de învăţământ ; „organizarea si functionarea 
deficitară a zilei de şcoală, a săptămânii de lucru, a trimestrelor şcolare, a 
vacanţelor şcolare; climatul tensionat! din şcoală ; iner(ia manifestată de 
unele conduceri şcolare etc. "n 


3. Nu mai putiná importanţă trebuie acordată şi familiei, atunci când se 
abordează cauzalitatea eşecului şcolar. Este cunoscut, astfel, că unele familii 
oferă un mediu cultural favorabil dezvoltării copilului, în timp ce altele 
prezintă o situaţie precară sub raport material, cultural şi al atmosferei de 
ansamblu. Elevul provenit dintr-un mediu familial favorizant beneficiază, 
chiar de la începutul scolaritátii, de un „capital cultural”. identic sau foarte 
apropiat de cultura vehiculată de şcoală, ceea ce îi va asigura succesul şcolar 
şi, ulterior, cel profesional. Totodată, copilul aparţinând unei astfel de familii 
este stimulat să frecventeze diferite instituţii culturale (muzee, expoziţii, teatre - 
etc.) şi să participe la realizarea unor, activități culturale intrafamiliale (de 
exemplu, lectura, vizionarea unor emisiuni de televiziune, discuții pe “diferite 
teme ştiinţifice, estetice etc.). Prin comparatie cu aceste familii, cele cu un 
mediu defavorizant nu pot sá asigure copiilor referintele culturale minime, 
necesare pentru a valorifica eficient oferta şcolară existentă. Mai mult chiar, 
copiii aparţinând unor medii dezavantajate sunt educati într-o cultură diferită 
de cultura dominantă oferită de şcoală, în familie ei achizitionánd valori, 
atitudini, stiluri de muncă diferite de cele care conduc la succesul şcolar (si, 
ulterior, la cel social). Astfel de copii au toate şansele să intre în conflict cu 
stilul cognitiv şi normele vehiculate de şcoală, deoarece ei le vor percepe ca 
străine (diferite) de cele ale mediului lor de existenţă (de unde şi atitudinile 
lor de protest sau de abandon şcolar). Starea materială bună a familiei este, 
de asemenea, un factor important al reuşitei şcolar, disponibilităţile financiare 
existente putând susţine şcolarizarea (taxe, rechizite, cărţi etc.) si crearea 
condiţiilor necesare studiilor de lungă durată. În familiile sărace, copiii 
optează pentru cicluri şcolare de scurtă durată şi pentru profesii solicitate 
imediat pe piaţa forţei de muncă. Aceste Situaţii de handicap cultural şi 
material (financiar) fac necesare programe de educaţie compensatorie şi 
acţiuni de remediere a handicapurilor respective. - 


4, Factorii generali de ambianţă educaţională atrag atenţia asupra rolului 
contextului social în care se face educaţia, respectiv asupra valorii şi impor- 
tan(el pe care statul şi diferite alte instituţii o, acordă învăţământului în ceea 
ce priveşte integrarea, succesul profesional şi social al elevilor. 

3. Posibilităţi de prevenire si înlăturare 
a esecului scolar 


Dintre măsurile de prevenire a apariţiei eşecului şcolar, menţionăm: 

+ Sporirea rolului învăţământului preşcolar. Statisticile pedagogice arată că 
aproximativ jumătate din rebuturile şcolare constatate în ciclul primar şi 
gimnazial îşi au originea în diferenţele prezentate de copii la debutul - 
şcolarităţii, în ceea ce priveşte capacitatea verbală, gradul sociabilităţii 
(disponibilitatea de a comunica cu ceilalţi din jur), cunoştinţele si deprin- 
derile minime necesare însuşirii scris-cititului, familiarizarea cu rigorile 
unui program şcolar organizat etc. 

° Stabilirea unor relaţii strânse de parteneriat între şcoală şi familie, deoa- 
rece pentru mulţi elevi factorii eşecului şcolar se situează în familie, şi nu 
în cadrul. contextului şcolar. Pentru, buna funcţionare a relaţiei ,$coalá- 
-familie" este necesar ca părinţii să acorde importanţă şcolii, să manifeste 
interes pentru studiile copiilor lor, să se arate preocupaţi de formarea 
profesională a copiilor, de perspectivele lor sociale. Nu mai puţin impor- 
tantá este asigurarea i familie.a unui cadru cultural adecvat, deoarece s-a 
constatat cá recaritatea culturală a familiei poate provoca un retard al 

| dezvoltării intelectuale generale a copilului. 


e Sprijinirea şcolii, care trebuie să asigure resurse materiale şi umane 
corespunzătoare unui învăţământ de calitate: dotare cu laboratoare si 
echipamente moderne ; cadre didactice calificate si motivate in activitatea 

“lor; programe şcolare de calitate, periodic revăzute şi îmbunătăţite; un 
climat şcolar tonifiant, stimulator etc. TUR 


e Profesorul reprezintá piesa de bază in acţiunea de asigurare à reuşitei 
şcolare. Pentru aceasta el trebuie să dispună nu numai de o bună pregătire 
de specialitate, dar şi de o competenţă psiho-pedagogică în a stabili factorii 
şi metodele cele mai adecvate de redresare a dezadaptării sau a eşecului 
şcolar. — | | | i 

°. Projectarea unor acţiuni de orientare şcolar-profesională adecvate, care să 
se desfăşoare pe tot parcursul şcolarizării, dar mai ales la sfârşit de cicluri 
şi la trecerea în viața activă. In realizarea acestor acţiuni trebuie să pri- 
meze interesele elevilor, dar şi cererea pieţei muncii. 

Activitatea de înlăturare a egecuiui şcolar este mai dificilá decát cea de 
prevenire presupunánd, in principal, elaborarea unor strategii de tratare dife- 
rențiată si individualizatá a elevilor aflaţi în situaţie de eşec şcolar. Punerea 
în aplicare a unor astfel de strategii necesită însă o bună cunoaştere a 
particularitátilor psihologice ale elevilor, pentru a putea fi identificate acele 

dimensiuni psihologice care permit realizarea unor dezvoltări ulterioare ale 
elevului cu dificultăţi şcolare sau a unor compensări eficiente. Variatiile mari 
de ritm intelectual şi stil de lucru, de rezistenţă la efortul de durată, de 
abilităţi comunicaţionale şi nevoi cognitive, existente în general între elevi, 
impun acţiuni de organizare diferențiată a procesului de predare-învăţare, pe 
grupuri de elevi, în care să primeze însă sarcinile. individuale de învăţare 
(sau de lucru). Poate că nimeni n-a exprimat mai bine decât Emile Planchard 
acest deziderat al individualizării pedagogice : „Randamentul optim al actiu- 
nii educative din şcoală este în funcţie de formula următoare : unei psihologii 
diferenţiale să-i corespundă o pedagogie individualizată” (1976, p. 100). 

Un alt aspect important al activităţii de înlăturare a eşecului şcolar îl 
reprezintă crearea unor situaţii speciale de succes pentru elevii cu dificultăţi 
şcolare, deoarece succesele şi recompensele dezvoltă iniţiativele elevului şi 
sporesc încrederea acestuia în propriile posibilităţi. Pentru aceasta este nece- 
sar ca profesorul să stie să dozeze în aşa fel dificultăţile sarcinilor propuse 
elevilor, încât aceştia să fie dispuşi să le abordeze fără teamă şi cu şanse 
reale de reuşită. Dar poate că cea mai bună cale de a-] pune pe un elev in 
situaţie de succes: şcolar este de a-l ajuta să treacă de la simpla postură de 
receptor al informaţiilor la cea de folosire eficientă à rationamentului 
ştiinţific, prin intermediul căruia el va putea prelucra şi aplica într-un mod 
adecvat informaţiile primite la ore. Realităţile şcolare curente arată, de altfel, 
că succesul şcolar are o pronunţată dimensiune intelectuală şi motivationalá, 
el neputând fi obţinut de un elev care nu şi-a dezvoltat judecata critică, nu 
şi-a format deprinderi de lectură personală şi care nu are curiozitatea de a 
cerceta, de a afla lucruri sau explicaţii noi. Un elev pasiv, dezinteresat sau 
neobişnuit să gândească şi: să discute logic nu dispune în fond de acele 
premise psihologice (sau instrumente operaţionale) care alcătuiesc substanţa 
activităţii intelectuale de învăţare. 

. O mare parte dintre elevii cu insucces şcolar stabilizat au ajuns în această 
situaţie datorită suprasolicitării capacităţilor lor psiho-nervoase. Fenomenul 
suprasolicitárii este periculos, deoarece generează, mai devreme sau mai 
târziu, stări subiective penibile, specifice oboselii cronice. Pentru astfel de 
situaţii sunt necesare măsuri de igienă a muncii intelectuale şi de protecţie 
afectivă generală a elevului. Acesta va fi ajutat să-şi organizeze cât mai bine 
timpul zilnic de lucru, acordând atenţie ritmurilor individuale de muncă inte- 
lectuală şi necesităţii de a alterna activităţile abstracte cu cele recreative, 
pentru a crea astfel condiţiile necesare realizării unor fenomene compen- 
satorii la niveiul activităţii corticale. ! 

ÎNTREBĂRI: 


1. Care sunt aspectele obiective şi care sunt cele subiective ale eșecului şcolar ? 

2. Ce deficienţe în munca profesorului pot favoriza eşecul unor elevi? 

3. Demersuri educative pentru prevenirea şi înlăturarea eventualelor eşecuri şcolare. 
4 


Ce relaţie există între eşecul la învăţătură şi devierile comportamentale ale 
elevilor ? l 

- Capitolul XIII 
Perspective psihosociale în educaţie 


Adrian Neculau, Ştefan Boncu 


1. Psihologia socială şcolară 


Psihologia socială a fost definită ca studiul ştiinţific al felului în care 
gândurile, sentimentele şi comportamentele indivizilor sunt influențate de 
prezenţa reală sau imaginată a altora. Spre deosebire de psihologia generală, 
cea socială studiază conduita umană luând în calcul influenţa diferitelor con- 
texte sociale. Eá are o natură empirică, bazându-şi concluziile pe observaţii 
în situații controlate. Refuzând speculatia, psihologii sociali ce lucrează în 
sfera cercetării fundamentale nu se încred decât în datele pe care le culeg 
nemijlocit din realitate. Departe, de'a practica aceeaşi metodă ca filosofii 
sociali, de exemplu, ei se îndeletnicesc în principal cu proiectarea montajelor 
experimentale, manipularea variabilelor în cadrul acestora, alcătuirea de ches- 
tionare şi analiza statistică a datelor cu ajutorul computerului. Psihologia 
socială nu trebuie confundată în nici un fel cu psihologia grupurilor, pe care 
o include. Ea poate aborda procese intrapsihice, justificándu-si demersul prin 
faptul cá acestea sunt modelate de influentele sociale. 

„Cât priveşte psihologia socială şcolară, aceasta are în vedere în principal 
studiul interacțiunii sociale între profesor şi elevi sau între elevi. „Este foarte 
evident — stă scris în cel mai cunoscut tratat american de psihologie socială - 
că fenomenele psihosociale, de la cognitie şi învăţare, la leadership şi 
interacţiune de grup şi conceptele acestei ştiinţe, de la rol şi personalitate la 
motivaţie şi nivel de aspirație sunt foarte adecvate pentru analiza problemelor 
educaţiei” (Getzels, 1968, p. 461). Deşi scopul şcolarizării îl constituie pro- 
gresul individual, educaţia este un proces social. Perspectiva psihosocială în 
domeniul învăţării în şcoală se justifică prin aceea că educaţia poate fi văzută 
ca un proces de interacţiune. In mod traditional, psihologia educaţiei a descris 
dinamicile psihice ale individului angajat în activitatea de învăţare. Totuşi, 
numai rareori elevul învaţă singur. Cea mai mare parte a timpului cât se află 
la şcoală el este membru al unui grup si această apartenenţă îi marchează în 
mod decisiv performanţele. Succesul şcolar nu se obţine numai în urma efor- 
tului de asimilare à materialului predat de profesor; el presupune invátarea 
normelor ce guvernează comportamentele acceptate în grupurile de elevi şi 
în organizaţia care este şcoala. 

Interacțiunea educativă trebuie dirijată în aşa fel încât să provoace schim- 
bări individuale în sensul progresului cognitiv. Menţionăm că interacţiunea 
nu este nicidecum identică în diferitele contexte şcolare. Acestea sunt lipsite 
de omogenitate, fiind compuse din sub-situatii, diferite după comportamentele 
pe care le impun elevilor şi profesorilor.. Psihologii au distins aşa-numitele 
„segmente de activitate”, caracterizate de o structură specifică de acţiune şi 
de un mediu fizic în care se desfăşoară activitatea (Weinstein, 1991). 

Afirmația că orice chestiune importantă din cercetarea socială fundamen- 
tali îşi găseşte aplicaţii în clasă sugerează ideea că psihologia şcolară s-a 
constituit ca domeniu ştiinţific pe baza unor demersuri deductive. Din păcate, 
o astfel de concluzie nu este departe de adevăr. Foarte puţine din cercetările 
pe care le vom evoca au avut drept punct de plecare problemele educaţiei - 
studiul lui Rosenthal şi Jacobson asupra efectelor. expectatiilor profesorului 
este una din acestea. PAET abo? Ame qc 

În această prezentare nu ne propunem analize conceptuale amănunțite, nici 
descrieri aprofundate ori evaluări ale unor experimente, ci o trecere în revistă 
a problemelor educaţiei din punctul de vedere al psihologiei sociale. Perspec- 
tiva sociologică este redusă la minimum, deşi ea s-a dovedit deosebit de utilă 
pentru travaliul psihologilor sociali. Evident, structura socială a societăţii şi 
structura organizaţională a şcolilor afectează procesul educational. Ele :hotă- 
rásc, în bună măsură, conţinutul procesului de învăţământ şi. influenţează 
motivaţia elevilor de a se instrui. , ia | 


2. Şcoala — instituţie sau/şi organizaţie? - 


„ Societatea modernă se caracterizează printr-o organizare socială riguroasă, 
în vederea obţinerii eficienţei maxime. Instituţiile şi organizaţiile-structurează 
viața cotidiană a oamenilor, ordonează comportamentele individuale şi colec- 
tive, stabilesc norme de interacţiune socio-umană. Ele reduc incertitudinea 
vieţii individuale, reglementează performanţele şi instituie, recompense. Dacă 
instituţiile sunt structuri relativ stabile de statusuri şi roluri, având menirea 
de a conduce la satisfacerea anumitor nevoi ale indivizilor sau la îndeplinirea 
anumitor funcţii sociale, organizaţiile sunt definite ca sisteme de coordonare 
a activităţilor indivizilor pentru realizarea unor obiective comune. Ele îndepli- 
nesc aceleaşi funcţii de structurare şi abordare, dar pun accentul pe atingerea 
(intei colective.: Organizațiile se caracterizează. prin următoarele trăsături : 
diviziunea sarcinilor, distribuirea rolurilor, un sistem de, autoritate şi un 
sistem de comunicare între membri, norme care reglează contribuţia acestora 
şi recompense pentru activităţi (Bernoux, 1985). Organizaţia este deci un 
instrument raţional, construit în funcţie de scopurile celor ce au conceput-o. 
Ea generează raporturi de cooperare, de schimb, precum şi conflicte între 
actorii sociali. Între instituţii şi organizaţii există o similaritate evidentă: 

,ambele oferá cadre structurale pentru iniţierea şi desfăşurarea interactiunilor 
umane" (Vlăsceanu, 1996). 
Orice” interacţiune între actori sociali se constituie într-un cadru insti- 
tutional şi evoluează prin a deveni firmă sau organizaţie. Cadrul instituţional 
“creează norme şi reguli, organizaţia stimulează aplicarea acestora, Într-un 
cadru dat, prin comportamente interactionale, năzuind spre eficienţă. Între 
instituţie şi organizaţie diferenţa e deci de orientare spre eficienţă sau spre un 
scop pe care o promovează ultima. | 
„Analiştii sistemului şcoalar au ajuns la concluzia că această instituţie inde- 
plineşte toate caracteristicile pentru a fi încadrată în categoria organizaţiilor. 
În primul rând, bazele instituţionale ale organizării şcolii oferă un cadru bine 
structurat, angajând şi stimulând actori sociali (profesori, elevi) în atingerea 
unor performanţe şi obţinerea satisfacţiilor personale. În al doilea rând, 
tinzând să-şi atingă obiectivele stabilite, actorii sociali propun schimbări insti- . 
tutionale, fac deci organizaţia să evolueze. Experiențele agenţilor organiza- 
tionali nasc noi norme si modele actionale, generează cadre instituţionale mai 
bine adaptate, modelează viaţa şi munca în organizaţie. În fine, şcoala are, 
poate mai mult decât alte tipuri de organizaţii, proprietatea de a se reproduce. 
Normele, modelele sale valorice, structurile interactionale sunt continuu acti- 
vate şi întărite, stimulându-se reproducerea acestora, instituirea unor coduri 
şi reguli de activitate şi comportare, precum şi transmiterea acestora de la o 
generaţie la alta. | 
Ideea analizei şcolii ca organizaţie ce propune un anumit cadru de viaţă 
instituţională nu, este nouă. | | 
Au apărut numeroase lucrări care analizează cu competenţă caracteristicile 
organizaţiei şcolare, pentru a-se putea deduce, apoi, un sistem coerent de 
evaluare a rezultatelor şcolii. in termeni social-economici. S-a observat că 
status-urile profesorilor si elevilor in sistemul ierarhiei, organizarea de tip 
formal a muncii, viaţa socială a şcolii conţin remarcabile similarități cu orga- 
 nizatiile de tip industrial, comercial, administrativ. Deci, şcoala poate fi 
analizată ca o organizaţie socială de sine stătătoare, accentul punându-se pe 
funcţia de socializare, de transmitere a valorilor promovate de societate. Ca 
organizaţie socială, instituţia şcolii are următoarele caracteristici esenţiale : 
a).0 structură precisă (formală) răspunzând scopurilor cu care societatea a 
investit-o — transmiterea valorilor si modelelor sociale: clase scolare, 
colectiv. profesoral, ierarhie de competenţă; 
b) procesul de funcţionare şi actualizare a structurii se traduce printr-un 
- proces complex de relaţii între membrii colectivităţii şcolare (elevi, 
profesori, maistri, director). Aceste două caracteristici sunt puse in evi- 
dentá atât de organizaţia ca sistem, cát şi prin funcţionarea şi articularea 
reciprocă a fiecărui subsistem (clase şcolare). Caracteristic fiecărui 
subsistem este să prelungească trăsăturile întregului ; viaţa psihosocială a 

fiecărei clase, precum şi relaţiile dintre clase, reflectă caracteristicile 
instituţiei şcolare, ale sistemelor de învăţământ, ale modului de producţie. 
Care sunt caracteristicile psihosociologice ale „sistemului şcoală” ? 


a. întreţine multiple relaţii cu mediul social-economic (de' ordin economic, 

politic, cultural etc.), îndeosebi cu elementele „specializate” ale mediului 

- (instituţia familiei, mass-media, instituţii culturale şi politice) : ideea 

„Cetăţii educative”, care poate deveni societatea, pusă în circulaţie de Ivan 

Illich, poate fi valorizată, cu „reparaţiile” de rigoare; societatea poate 

deveni un mediu educativ alături de instituţia specializată, fără a i se 
substitui ; 


b. dezvoltă două funcţii: una primară, constând în mw d de „servicii” 
(elevilor) şi „produse” (societăţii) ;. alta, secundară, furnizează populației 
din zonă modele atitudinale, comportamentale, norme morale etc. ; 


c. este, cu precădere, un sistem deschis, precum în schema alăturată, pe care 
ne-o propune Frencqié Petit (figura 1). 


SISTEM DESCHIS 
Wwe eri e pU 
INTRARE TRANSFORMARE IEȘIRE 
luni anai cs 
.. FEED-BACK ^7» 


' Figura 1 


Dacă multe dintre variabilele ce intră în sistem sunt însă controlabile, mai 
puţin previzibile sunt altele, între care indivizii ce parcurg procesul de 
transformare şi contribuie la realizarea acestui proces. Ei nu-şi părăsesc, 
la intrare, echipamentul lor cultural (modele, valori, norme, prejudecáti, 
stereotipii, roluri) care marchează nivelul satisfac(iilor şi insatisfactiilor 
prilejuite de procesul de transformare şi ies din sistem purtând, desigur 
schimbată, ceva din „încărcătura” iniţială ; i 


d. uneori scopurile inițiale (instructia si educaţia) sunt uitate în favoarea unei 
acţiuni de menţinere a sistemului. Aceste acţiuni se pot traduce prin insti- 
tuirea unui sistem complicat de norme, coduri, regulamente interioare etc., 

„Care transformă pe membrii organizationali în nişte executanti ai cerinţelor 
interne. Preocuparea pentru reproducerea sistemului (uneori fără a fi 
formulată explicit) poate avea ca efect, în cazul şcolii, nişte „produse 
standardizate” pe care psihosociologia le-a descris sub genericul de »per- 
sonalitate birocratică” : supunere fără rezerve la norme, angajare afectivă 
limitată, lipsă de interes pentru inovaţie şi progres, dependenţă faţă de 
nivelele ierarhice (profesor). 


e. pozitia individului in organizaţie se caracterizează printr-o dublă tendinţă : 
pe de o parte, el îşi doreşte satisfacerea aspirațiilor personale (obţinerea 

succesului, psihosociologic, a stimei publice) ; pe de altă parte, el trebuie 
să răspundă solicitărilor organizaționale, să se integreze în piramida 
ierarhică, cu tot cortegiul de dependențe ce-l implică. Posibilitatea de a 
îmbina cele două cerinţe constă în orientarea sa spre obiectivele esenţiale 
ale organizaţiei, de aici decurgând dobândirea prestigiului şi succesului 
public. Elevul care se integrează în sistemul de cerinţe al şcolii (fără a 
deveni tributar normelor şi codurilor excesive) are şansă să fie recunoscut 

„în colectivitatea şcolară sub un dublu aspect: adaptat. la cerinţe si parti- 
cipant la dezvoltarea organizaţiei ; 


f. “ca organizaţie socială, şcoala este, în acelaşi timp, un sistem formal şi un 
mediu de relaţii interpersonale informale. Este formală prin faptul că 
prescrie reguli şi norme, sancţionează conduitele individuale prin rapor- 
tare la regulament, prin proceduri de control. Dar dezvoltă, chiar în acest 

cadru formal, relaţii de preţuire, simpatie, antipatie, alegere şi respingere 

“între elevi sau între elevi şi profesori. Substructurile psihosociologice 
informale răspund nevoilor reale ale indivizilor şi sunt tributare structurii 
formale. | : oq i 
Dacă adaptarea la cerințele formale poate fi numită adaptare primară, 
înscrierea comportamentelor într-un sistem de cerințe neoficiale, mutuale, 
poate fi considerată adaptare secundară. Jocul de rol, impunerea ca per- 
sonaj în fața celorlalți presupune acest tip de adaptare ; - 


g. relatiile informale se sprijiná pe schimbul de servicii, pe afinitáti recipro- 
ce, preocupári comune intr-un anumit domeniu (un hobby, de exemplu), 
un (el comun, derivat din telurile organizaționale (dobândirea unui 
prestigiu de „specialist” = matematician, poet al clasei etc.) ; 


h. la rándul lor, relatiile informale se pot formaliza, în sensul promovării 
unei ierarhii mutuale, a unor coduri stricte, a unui sistem de norme de 
conduită interioară. În şcoli, în internate, întâlnim uneori asemenea 
sisteme ierarhice în care „membrii inferiori” (de regulă, din clasele mici) 
sunt datori să facă servicii celor de „rang înalt” (clasele mari) ; 


i. mecanismele senzoriale şi cognitive de adaptare a individului la cerinţele 
organizaționale, adesea limitate în fapt, datorită sistemului motivational si 
a unei „reprezentări personale" a realităţii, pot deveni mecanisme de apă- 
mare sau de relansare a eului. Inconştientul şi imaginarul pot deveni, 
astfel, mediatori între personalitatea individului şi organizaţie ; o anumită 
imagine despre sine şi despre locul său în sistemul psihosocial al clasei 
(imagine relaţională) îl poate ajuta pe elev să-şi organizeze viaţa personală, 
să-şi formeze mecanisme de adaptare, strategii de relansare în sistemul 
ierarhic interindividual. 


j. relaţiile dintre diferite compartimente (surse de autoritate şi influenţă) ale 
organizaţiei şi fiecare dintre membrii săi nu se pot desfăşura fără un 

eficient sistem de comunicare. În şcoală se întâlnesc câteva forme specifice 

de comunicare : între indivizi, între funcţii, între status-uri şi roluri. 

Comunicarea poate servi pentru 'a „menţine distanţa” si'a asigura secu- 

'ritatea psihosociologică, dar şi pentru a stabili relaţii socio-afective pe 

încredere şi respect personal: Poate deveni un ,instrument" (în mâna 

unora dintre profesori), dar poate fi şi un mijloc de cunoaştere şi schimb 
cognitiv şi emoţional (între elevi, între elevi şi profesori). Uneori, canalele 
informale de comunicaţie pot deveni surse de informare pentru profesori, 
motiv de blocare a acestora de către elevi. Canalele informale! la nivelul 
„elevilor pot constitui adesea mijloace de obtinere a sentimentului de soli- 
daritate şi de constituire de norme şi. coduri. A nu intelege importanta 

„comunicării deschise, „directe, autentice - din partea profesorilor — 

inseamnă a bloca o importantă sursă de intervenţie psihopedagogică. . 

Caracteristicile enumerate mai sus nu se alătură, nu alcătuiesc un mozaic, 
ci, un sistem coerent de interinfluente si interacţiune: de natură social- 
-psihologică, adesea dificil de descifrat şi descris. 

Organizaţia pentru instrucţie şi educaţie — şcoala - poate fi reprezentâtă, 
aşa cum procedează Carver şi Sergiovanni- (1969), printr-o figură sugestivă 
(figura 2) în care factorii educativi ce contribuie la modelarea comporta- 
mentului uman sunt ordonati într-un „sistem de interactiune-influentá" ce 
acţionează convergent. 

Figura 2: 

Acest sistem constă în acele modele de comportament educaţional care 
poate interacţiona eficient cu organizaţia ca întreg şi - în acelaşi timp - cu 
membrii organizationali (elevii) în scopul atingerii telurilor proprii şi pentru 
a influenţa mediul social înconjurător. Există o strânsă legătură între valorile 
umane vehiculate de societate, organizarea sistemului de transmitere (institu- 
tional) a acestor valori şi sistemul de educaţie in general. Comportamentul 
uman al fiecărui membru organizational, al fiecărui elev, este o .Iezultanti" 
a diverse influente (formale si informale) cu care individul a intrat intr-un 
complex sistem de interacţiune, acceptându-le, adaptându-le pentru uzul său 
şi funcţie de personalitatea sa, încorporându-le sau respingându-le. De aceea, 
pare naivă imaginea unor educatori după care formarea elevilor s-ar constitui 
dintr-o acţiune concertată a factorilor educativi. Fără interacţiune, fără 
co-participare, fără o comunicare pe principiul; feed-back-ului acţiunea 
educativă nu şi-ar putea atinge telul propus. 


3. Clasa şcolară ca grup 


O dată cu dezvoltarea cercetărilor din domeniul dinamicii grupurilor, în 
anii '50, în psihologia procesului educativ a început să fie abandonată ideea 
că interacţiunea profesor-elev este singura interacţiune cu impact asupra 
progresului cognitiv al elevilor. Studiile de psihologie socială au pus în 
evidenţă importanţa uriaşă a climatului afectiv din grupul informal pentru 
participarea elevilor in şcoală, precum şi eficienţa interacțiunii dintre elevi 
pentru procesul de învăţare. Dacă şcoala tradiţională a avut o atitudine reti- 
centă şi chiar a descurajat cooperarea între elevi, pedagogii contemporani o 
favorizează, plecând de la ideea cá, în multe cazuri, grupul mediazá relaţia 
elev-profesor. De altfel, unii autori includ în definiţia grupului clasă inter- 
acţiunea profesor-elev : „Clasa de elevi, scrie Adrian Neculau, este un grup 
de muncă specific, compus dintr-un număr de membri egali între ei (elevii), 
şi dintr-un animator (profesorul), ale căror raporturi sunt reglementate, 
oficial, de tipul sarcinii şi de normele de funcţionare” (Neculau, 1983, 
p. 105). La fel procedează şi Mielu Zlate, ce socoate interacţiunile profesor- 
-elev. şi cele dintre elevi ca două niveluri ale interacțiunii membrilor gru-. 
purilor educaţionale (Zlate, 1972). 

Clasa de elevi este, aşadar, un grup foarte important pentru orice copil, 
căci se perpetuează da-a lungul câtorva ani (în multe cazuri, elevii rămân 
împreună ciclul primar şi cel gimnazial, deci opt ani) şi are, cum vom vedea, 
o imensă influenţă asupra membrilor săi. Clasa posedă toate caracteristicile 
grupului primar, aşa cum este înţeles acesta de dinamicienii de grup (grupul 
primar este un grup ai cărui membri au aceleaşi valori, scopuri şi standarde 
de comportament şi în care sunt posibile contacte interpersonale frecvente) : 

L. Interacțiunea faţă-în-faţă. a fost considerată întotdeauna o caracteristică 
fundamentală a grupului primar. Clasa şcolară oferă din plin posibilitatea 
unor interacțiuni de acest tip. 


2. Caorice grup mic, clasa posedă structuri ce-i conferă stabilitate. În cadrul 
interacțiunii membrilor se dezvoltă norme ce modelează comportamentele 
şi le face previzibile. De asemenea, structura clasei este întărită de status- 
urile si rolurile ce apar şi evoluează în sânul ei. În literatura noastră, 
Adrian Neculau a insistat asupra conceperii dinamicii „Tol-statusului” ca 
învăţare socială. Dacă statusul este „un ansamblu de cerinţe, de dispoziţii 
oficiale care reglementează poziţia fiecărui individ într-o colectivitate” 
(Neculau, 1983, p. 169), rolul reprezintă aspectul comportamental al 
statusului, totalitatea conduitelor realizate din perspectiva deţinerii unui 

"anume stratus. Autorul precizează că eforturile elevilor de a se încadra în 
rol, deci de a îndeplini rolul potrivit cu statusul de elev, nu conduc numai 
la performanţe şcolare deosebite, dar şi la asimilarea de către aceştia a 
normelor şi valorilor societăţii. 


3. Clasa tinde, ca grup, Să atingă anumite scopuri. Acestea au atâta însem- 
nătate, încât unii psihologi sociali le-au inclus chiar în definiţia grupului- 

-clasă : clasa de elevi ar fi, din această perspectivă, „un grup angajat în 

activităţi cu obiective comune, ce creează relaţii de interdependenţă 
“funcţională între membrii săi” (Radu, 1976, p. 180). 


4. Membrii clasei se percep pe ei înşişi ca făcând parte din grup, iar elevii 
din alte clase (grupuri) îi identifică pe baza acestei apartenente. 


Clasa şcolară este, deci, un grup social specific ce mediază' de-a lungul 
anilor, la nivelul fiecărui membru, schimbări cognitive fundamentale. Ca grup 
social, clasa îndeplineşte mai multe funcţii. Integrarea socială pare să fie una 
din cele mai importante funcţii asigurate de acest grup. Clasa de elevi are un 
aport deosebit în procesul de socializare. Buna: integrare în sânul său asigură 
individului confort psihologic. S-a demonstrat că relaţiile armonioase cu 
ceilalţi conduc la o stimă de sine ridicată, la dorinţa de a coopera, şi contri- 
buie la creşerea nivelului de aspirație, în vreme ce izolarea corelează cu 
anxietate, slabă stimă de sine, sentimente ostile faţă de colegi, comportament 
agresiv, atitudini negative faţă de şcoală. Toate acestea dezvăluie şi o a doua 
funcţie a grupului-clasă, aceea de securitate — el se constituie într-un medii 
prielnic de manifestate pentru elevi. În ce priveşte alte două funcţii, cea de 
reglementare a relaţiilor din interiorul grupului şi cea de reglementare a 
relaţiilor intraindividuale, cea dintâi se referă la faptul că grupul, prin diverse 
reacţii, are puterea de a sancţiona comportamentele membrilor săi, iar cea 
de-a doua - la construirea identităţii de sine din perspectiva calităţii de 
membru al grupului (Neculau, 1983). 

Pentru a completa această descriere a funcţionării grupului-clasă, ar trebui 
amintite aici procesele de grup, care „actualizează structura şi funcţiile gru- 
pului în strânsă dependenţă de scopurile acestuia” (Neculau şi Zlate, 1983, 
p. 186): 


1. Procesul de realizare a sarcinii are o importanţă aparte, sarcina constituind 
ceea ce trebuie să facă grupul pentru a-şi atinge scopul. În măsura în care 
îndeplinirea sarcinii apropie grupul de scopul său, membrii vor fi motivaţi 
-să depună eforturi pentru realizarea ei. Este foarte important, în cadrul 
acestui proces, ca sarcina să fie precis formulată, ceea ce nu constituie 

. numai o obligaţie a profesorului, dar şi a grupului de elevi. Sarcina 
comună este cea de învăţare, dar ea devine specifică în funcţie de diferitele 
segmente de activităţi. 


2.: Procesul de comunicare este iniţiat şi se desfăşoară în strânsă legătură cu 
cel de realizare a sarcinii. Cercetătorii din domeniul dinamicii de grup.au 
arătat de multă vreme că reţelele de comunicare ale grupurilor diferă în 

“funcţie de tipul sarcinii: de exemplu, reţelele centralizate facilitează - 
îndeplinirea sarcinilor, simple, iar. cele descentralizate se dovedesc. mai i 
eficiente in cazul sarcinilor complexe. Deşi educaţia este în esenţă un 
proces de comunicare, şi deşi comunicarea reprezintă o temă fundamentală 
a psihologiei sociale, nu ne-am propus să o tratăm pe larg aici, dat fiind 
că ea a format obiectul unui alt capitol al acestui volum. 


3. Cát priveşte procesele afective, este evident că atracţia dintre membrii 
grupului clasă constituie o condiţie fundamentală a performanţelor şcolare 
înalte. Ea este, în acelaşi timp, o sursă de satisfacţie personală pentru 
membri şi un factor al coeziunii grupului. Interacțiunea intensă, contactele 
frecvente, precum şi proximitatea fizică a elevilor în sânul clasei fac ca 
atracţia interpersonală să aibă un nivel foarte ridicat. De asemenea, simi- 
laritatea percepută a celorlalţi, faptul că elevul înţelege că ceilalţi membri 
ai clasei au, în general, atitudini şi opinii similare, se constituie într-un 
factor însemnat al atracției interpersonale. 

Profesorul are nevoie să cunoască reţeaua relaţiilor afective, de atracţie 
sau de respingere din clasă şi să modelelze pattern-urile de atracţie, pentru 
a-i sprijini pe izolaţi să reintre în grup şi să evolueze multumitor în cadrul 
lui. Pentru aceasta, el are la dispoziţie un set de tehnici specifice, derivate 
din conceptia sociometricá a lui Jacob Moreno. Tehnicile sociometrice 
izbutesc să pună în evidenţă relaţiile de simpatie, de antipatie şi raporturile 
de indiferenţă din clasă, oferind o radiografie afectivă a colectivului. 
Testul sociometric, principalul instrument aflat la îndemâna profesorului, 
conţine întrebări care le cer elevilor să precizeze în ordine pe câţiva (de 
regulă, trei) din colegii lor împreună cu care ar face sau nu Oo anumitá 
„activitate, pe care i-ar accepta sau nu ca ocupanti ai unui anume status în 
clasă etc. Aplicat elevilor din clasele mici, acest chestionar se transformă 

într-un interviu. Testul permite profesorului să stabilească statutul sócio- 
metric al fiecărui elev, adică sX identifice elevii lideri, cei preferaţi. de 
majoritatea membrilor grupului, dar şi izolatii. Astfel de date se dovedesc 
deosebit de utile pentru proiectarea unei interventii care sá vizeze reame- 
najarea interacțiunilor dintre elevi si, implicit, ameliorarea participárii lor 
in situaţiile şcolare. 


. 4. În sfârşit, procesul de influenţă din clasa de elevi asigură uniformitatea 
comportamentelor. Trebuie să spunem că simpla prezenţă a celorlalţi, 
faptul că elevul nu învaţă izolat, ci înconjurat de colegi, care desfăşoară 
acelaşi tip de activitate, se constituie într-o formă de influență“ socială, 
numită facilitare socială. S-a demonstrât că, mai cu seamă în sarcinile 
simple, prezenţa celorlalţi în calitate de privitori, alcătuind un public, sau 
de co-actori (îndeplinind, fiecare, aceeaşi sarcină individuală ca subiectul), 
are darul de a stimula motivaţia şi, deci, de a ameliora performanţa: 


Dar studiile din acest domeniu au avut în vedere îndeosebi impactul nor- 
melor grupului asupra participării elevilor în şcoală şi asupra procesului de 
învăţare. O cercetare celebră a lui T.M. Newcomb din deceniul al patrulea 
asupra atitudinilor studentilor de la Colegiul Bennington, a revelat tendinţa 
indivizilor de a se arăta foarte ascultători în faţa normelor grupului şcolar. 
Majoritatea covârşitoare a studenţilor de la acest colegiu provenea din familii 
înstărite, cu orientare conservatoare: în câmpul politic. Newcomb a constatat 
că în mediul de grup se făurise o normă care încuraja. opiniile liberale şi că 
foarte mulţi studenţi renun(au treptat la atitudinea pe care le-ó impunea norma 
grupului familial în favoarea atitudinii promovate de grupul informal..Cei ce-şi 
mențineau concepţiile politice conservatoare nu puteau face parte din gru- 
purile informale şi rămâneau izolaţi. pi in 

O problemă conexă, care a preocupat pe mulţi pedagogi şi psihologi ai 
educaţiei este aceea a influenţei negative pe care o pot exercita grupurile 
informale de elevi asupra procesului de învăţare. În unele cazuri, aceste gru- 
puri adoptă norme ce se opun celor edictate de autorităţile şcolare. O astfel 
de situaţie este primejdioasă, căci elevii, arătându-se deosebit de conformişti 
faţă de grupul informal, vor avea tendinţa să urmeze mai curând normele 
acestuia, decât pe cele instituite de profesori. Evident, grupul informal poate 
la fel de bine să valorizeze succesul şcoalar. O cercetare realizată în mediul 
şcolilor gimnaziale britanice a arătat că există grupuri ce creează, în inter- 
acţiune, un sistem normativ aflat în conflict cu' normele şcolii, după cum 
există altele care adoptă norme conforme cu cerinţele instituţiei şcolare. 
Primele încurajează eşecul şcolar, lenea, violenţa în clasă şi au tendinţa de 
a-i pedepsi pe cei ce sunt obedienţi faţă de profesori. În cadrul grupurilor din 
a doua categorie, eforturile de a obţine performanţe şcolare înalte şi confor- 
mismul în raport cu normele statuate de profesori sunt valorizate pozitiv. 
Fireşte, elevii aparţinând grupurilor din urmă obțineau performanţe şcolare 

incomparabil mai bune (Forsyth, 1983). De aceea, e de dorit ca grupurile din 
care face parte elevul — familia, clasa, grupul de prieteni — să exercite acţiuni 
educative convergente. i 


4. Omogenitate şi eterogenitate în alcătuirea clasei 


. O caracteristică a grupului şcolar, care pare să marcheze in mod fundamental 
comportamentul elevilor, o constituie omogenitatea sa. Într-adevăr, spre deo- 
sebire de alte tipuri de grupuri sociale, grupul educativ are o compoziţie 
relativ omogenă, cel puţin din punctul de vedere al vârstei, nevoilor, inte- 
reselor şi aspirațiilor. Cu: privire la acest aspect, I. Radu scrie: „Când se 
instituie — la început de ciclu şcolar — o clasă de elevi, evenimentul nu apare 
ca o însumare de opţiuni individuale, ci mai curând ca o decizie adminis- 
trativă, care urmăreşte să asigure o compoziţie omogenă, echilibrată, în clase 
paralele” (Radu, 1974, p. 173). 

Grupul şcolar este. format din membri cu statute egale, care au în plus şi 
alte trăsături ce conferă o omogenitate greu de regăsit la alte grupuri. Totuşi, 
există calităţi ale membrilor. ce pot funcţiona drept criterii pentru alcătuirea 
claselor, putându-se astfel asigura omogenitatea sau eterogenitatea colecti- 
velor de elevi. Capacitatea şi apartenenţa sexuală a elevilor au constituit astfel 
de criterii, iar rezultatele obţinute au format obiectul unor dispute rămase, în 
bună măsură, netranşate. 

Se cuvine să remarcăm că formarea unor clase şcolare omogene sau etero- 
gene din punctul de vedere al capacităţii elevilor are importante consecinţe 
psihologice şi sociale. Problema fundamentală în această privinţă este legată 
de succesul sau eşecul şcolar al elevilor, dar şi de eficienţa profesorului. 
Prezintă clasele omogene mai multe avantaje decât cele eterogene? Multă 
vreme profesorii au răspuns afirmativ la această întrebare. Totuşi, rezultatele 
cercetărilor realizate de psihologi şi pedagogi n-au confirmat niciodată în mod 
hotărât această opinie. Într-unul din cele mai cunoscute studii din domeniu, 
realizat în deceniul al VII-lea, trei cercetători americani au comparat rezul- 
tatele şcolare ale unui eşantion de 22.000 de elevi obţinute în decursul a doi 
“ani. Elevilor li se stabilise coeficientul de inteligenţă şi fuseseră repartizaţi în 
clase foarte omogene (o singură categorie de elevi din punctul de vedere al 
inteligenţei) sau foarte eterogene (patru sau cinci categorii). Chiar dacă 
efectele puse în evidenţă ale compoziţiei claselor au fost reduse, s-a putut 
demonstra că, în general, cei din clasele eterogene au obţinut rezultate mai 
bune decât cei din clasele omogene (Goldberg, Passow şi Justman, 1966). 

Organizarea omogenă a colectivelor de elevi presupune, evident, existenţa 
unor clase cuprinzând elevi foarte buni şi a altora cu elevi slabi sau foarte 
slabi. O astfel de organizare înlesneşte, în cazul claselor cu nivel superior, 
predarea şi, în general, comunicarea profesorului cu grupul elevilor. Pentru 

copii ea prezintă avantajul că expunerea profesorului şi discuţiile din clasă au 
loc la un nivel accesibil tuturor. Dar, ceea ce este un avantaj pentru clasele 
cuprinzând elevi cu succese şcolare, se poate transforma într-un handicap 
pentru clasele slabe — căci elevii din astfel de clase nu vor ajunge niciodată 
să discute chestiuni dificile şi vor avea de pierdut în faţa celor buni.. 

Omogenitatea pare să favorizeze clasele bune, deşi, cum vom putea 
constata, unii autori vor susţine că interacţiunea elevilor buni cu cei mai puţin 
buni aduce foloase nu numai ultimilor, dar şi celor dintâi. Din punctul de 
vedere al interacțiunii elevilor, atât în cadru formal cât si informal, clasele 
eterogene sunt în mod hotărât mai eficiente. S-a arătat, de exemplu, că în 
grupurile incluzând elevi cu acelaşi nivel al rezultatelor, ce rezolvă probleme 
de matematică, o întrebare adresată altuia este mai probabil să rămână fără 
răspuns decât în grupurile eterogene (Weinstein, 1991). Aceleaşi cercetări, e 
adevărat, par să indice faptul că în grupurile cu elevi de trei nivele diferite, 
buni, medii şi slabi, elevii cu rezultate medii au de pierdut, căci sunt lăsaţi în 
afara interacțiunii. » Za | | 

Un aspect ce nu poate fi neglijat în luarea deciziei cu privire la modalitatea 
. de grupare a elevilor îl constituie stima de sine. În clasele omogene aceasta 
este protejată, căci elevilor slabi, ce ar avea de suferit de pe urma com- 
paratiilor cu cei buni, nu li se oferă acest prilej. Pe de altă parte, ei pot ajunge 
să înţeleagă că fac parte dintr-o clasă slabă şi că au fost repartizaţi astfel 
tocmai pentru că nivelul cunoştinţelor şi abilităţilor lor nu este suficient 
pentru a fi trimişi într-o clasă bună. scaner NX 

Ín ultimul timp gruparea în manieră eterogeni a elevilor este inclusă în 
multe programe de reformă educaţională, deşi s-a demonstrat că profesorii 
preferă clasele omogene. Cu privire la acestea din urmă, concluzia noastră 
este că ele nu devin eficiente decât pentru elevii foarte dotati, şi numai dacă 
se combină cu programe intensive de instruire. P | 


5. Cooperare si competitie 


Desi opinia potrivit cáreia climatul afectiv pozitiv din colectivele de elevi 
are o contribuţie hotărâtoare la obţinerea unor performanţe superioare. este 
larg răspândită, mediul şcolar cunoaşte, în general, o organizare competitivă. 
Mulţi profesori consideră că numai relaţiile competitive dau naştere unei 
motivații adecvate. vt ; 

Psihologia socialá clasicá a pus accentul pe interacţiunea de grup, dar a 
făcut foarte puţine lucruri concrete pentru amenajarea grupului ca mediu de 
învăţare, multumindu-se să studieze interacţiunea elevilor in.afara lecţiei 
propriu-zise. şi să proclame influenţa decisivă a climatului afectiv din clasă 
asupra performanţelor individuale. Numai în ultimul sfert de veac cercetătorii 

au relevat eficienţa deosebită a grupurilor de elevi ce îndeplinesc o sarcină 
de învăţare comună şi au trasat liniile după care poate fi proiectată > astă 
narea unor astfel de grupuri cooperative. 

Scopurile grupului-clasă pot fi structurate în mai multe maniere, fiecare 
din acestea prezentând atât avantaje, cát şi dezavantaje cu privire la perfor- 
mânţele obţinute de elevi. Un tip de organizare pe care-l vom discuta mai 
puţin în cele ce urmează, dar care se întâlneşte relativ frecvent în şcolile 
noastre este structurarea individualistă a scopurilor membrilor grupului-clasă. 
Aceasta presupune un nivel relativ redus de interacţiune între elevi şi o 
independenţă 'a' scopurilor fiecăruia dintre aceştia. Structura individualistă 
echivalează cu o foarte slabă exploatare de către învăţător sau profesor a - 
resurselor grupului, căci succesul sau eşecul unui elev nu are consecinţe 
asupra performanţei celorlalţi. Ea nu creează o motivaţie deosebită şi, ceea 
ce este mai grav, nu stimulează în nici un fel formarea la elevi a abilităţilor 
necesare comunicării şi interacțiunilor cu ceilalţi. Totuşi, dinamicienii de grup 
ce au studiat această modalitate de organizare a scopurilor clasei au remarcat 
că elevii devin mai independenţi şi mai responsabili cu privire la activităţile 
pe care le desfăşoară (Forsyth, 1983). 

În prezent, în pedagogie şi în psihologia educaţiei există o dispută cu 
privire la avantajele pe care le oferă alte două practici educative folosite în 
proporții diferite în şcoli, competiţia şi cooperarea. Studii recente arată că 
elevii lucrează, în condiţii de cooperare, în grupuri ce au o sarcină de învăţare 
comună, numai 4,6% din timpul pe care-l petrec în clasă. Am semnalat deja 
că în mod tradiţional şi, am spune, natural, mediul şcolar se constituie ca un 
mediu competitiv, resimţit ca atare de elevi. După opinia noastră, aceasta se 
întâmplă în principal din cauza manierei de notare practicate de majoritatea 
învăţătorilor şi profesorilor, care are darul de a stimula competiţia. Dintre 
cele două modele de apreciere, notarea prin raportare la grup şi notarea 
individualizată, primul este cel utilizat cu precădere. El presupune o strânsă 
interdependentá între rezultatele elevilor şi acordarea notelor fiecăruia in 
furic(ie de media grupului - deci, in funcţie de toti ceilalţi. Acest model 
contribuie decisiv la crearea unor norme ce consacră competiţia, elevii înţele- 
gând că nu pot obţine note mari decât dacă unora din colegii lor li se atribuie 
note mici. Alternativa recomandabilá la această modalitate de evaluare nu este 
notarea individualizată (care se caracterizează prin „încercarea de raportare 
a rezultatelor obţinute de elevi la alte rezultate individuale, realizate de 
aceeaşi elevi, în timp” (Cucoş, 1996, p. 109), ci una care să încurajeze cola- 
borarea. Morton Deutsch, psihologul social care a studiat timp îndelungat 
relaţiile competitive şi cele cooperative, a realizat un experiment în care a 
demonstrat beneficiile aprecierii elevilor în situații de cooperare. El a repar- 
tizat subiecţii studenţi in două grupuri experimentale, cărora le-a aplicat 
modele de notare diferite. Studenţii din primul grup au fost instiintati cá 
numai unul din ei poate obţine calificativul maxim, ceilalţi fiind notaţi în 

ordine descrescătoare, în funcţie de performanţa individuală. Membrii celui- 
lalt grup experimental urmau să obţină cu toţii aceeaşi notă, potrivit calităţii 
rezultatelor grupului ca întreg. Deutsch a consemnat, după desfăşurarea expe- 
rimentului, faptul că în grupul structurat competitiv studenţii s- au comportat 
mai agresiv, căutând să-şi obstructioneze colegii. Totuşi, el nu a putut pune 
în evidenţă diferenţe semnificative. în ce priveşte învăţarea individuală 
(Deutsch şi Hornstein, 1978). 

„Competiţia este o formă motivationalá a afirmárii de sine, incluzánd acti- 
vitatea de afirmare proprie, in care individul rivalizeaz. cu. ceilalţi pentru 
dobândirea unei situaţii sociale sau a superiorității” (Ausubel şi Robinson, 
1981, p. 491). O.astfel de definiție- pune accentul pe-aspectele pozitive ale 
structurárii competive a clasei, aspecte ce nu pot fi contestate, mai ales pentru 
situaţiile de competiţie moderată. „Competiţia, continuă aceiaşi autori, stimu- 
lează efortul şi productivitatea individului, promovează norme şi aspirații mai 
înalte, micşorează distanţa dintre „capacitate şi realizări” (p. 492).. Cu toate 
acestea, trebuie remarcat, că meritul cel mai însemnat al situaţiilor de com- 
petiție, cel legat de motivaţia elevilor, poate fi pus la îndoială. Implicarea 
emoţională intensă în activităţile de învăţare nu se vădeşte, de fapt, decât la 
elevii care au realmente şanse să obţină rezultate deosebite. 

În schimb, competiţiei i se poate reproşa faptul cá cel. mai adeşea se 
constituie într-un factor ce determină conflict şi comportamente agresive în 
grup. Competiţia aduce cu sine interacţiune slabă între colegi, încercări de 
a-i împiedica pe ceilalţi să obţină performanţe înalte, lipsa: comunicării, a 
încrederii reciproce. În literatura românească de specialitate aceste neajunsuri 
au fost semnalate în mai multe rânduri. Iată ce scrie, de exemplu, Ion Radu: 
„Sublinierea aspectului competitiv al muncii şcolare - prin sistemul premial 
şi de penalizare — se poate răsfrânge negativ în sfera relaţiilor interpersonale, 
se creează rivalități, conflicte, sentimente de invidie, egoism” (Radu, 1976, 
p. 192). Structura competitivă amplifică în general anxietatea elevilor. şi 
teama lor de eşec, încât cei mai mulţi o resping. Însuşi, grupul-clasă ca întreg, 
poate exterioriza atitudini de respingere a atmosferei de competiţie instituită 
de profesori. 

Dacă în clasele structurate competitiv elevii c note bune ı numai dacă 
unii din colegii lor obţin note slabe, în clasele organizate în manieră coope- 
rativá elevii sunt apreciaţi pozitiv. şi ajung să aibă rezultate bune în condiţiile 
în care ceilalţi membri ai grupului au aceleaşi rezultate. Principiile învăţării 
în condiţii de cooperare fundează o largă varietate de forme de interacţiune, 
de la ajutarea episodică a colegului de bancă de către elevul mai avansat, 
până la grupurile cooperative de învăţare organizate de profesor după o 
anume tehnologie educaţională, pe care le vom descrie succint mai jos. - 

Dacă interacţiunea elev-elev ia rareori locul interacțiunii profesor-elev în 
cadrul lecţiei, aceasta se întâmplă pentru că profesorii renunţă foarte greu la 
rolul lor tradiţional, spre a-l asuma pe cel mai puţin comod, de facilitator şi 

consultant. Ei simt nevoia să dirijeze toate activităţile din clasă, convinşi că 
numai aşa pot. menţine disciplina şi.pot să-şi atingă obiectivele didactice pe 
care şi le-au fixat. Pe de altă parte, şi elevii manifestă reticentá de a participa 
la situaţii de învăţare cooperativă, căci au fost obişnuiţi să asculte numai 
explicaţiile profesorului şi să răspundă numai la întrebările lui. A lua parte la 
îndeplinirea unei sarcini de grup, în care trebuie să-i încurajeze şi să-i susţină 
pe ceilalţi membri, să-şi asume responsabilitatea atât pentru rezultatele pro- 
prii.cât şi pentru cele ale colegilor, să evalueze rezultatele fiecăruia şi pe ale 
grupului în ansamblu, nu este uşor pentru orice elev. Foarte puţini din elevii 
mari şi chiar din studenţi ştiu să colaboreze cu alţii la o sarcină comună. De 
cele mai multe ori profesorul trebuie să dea indicaţii cu privire la diviziunea 
muncii, la utilizarearea resurselor, la sprijinirea celor lenti etc. 

În ciuda acestor „inerţii de rol", în ciuda faptului că în unele cazuri 
cooperarea poate duce la pierderea motivaţiei, multe cercetări efectuate de 
psihologii sociali din sfera educaţiei atestă avantajele structurării cooperative . 
a claselor. Cooperarea înseamnă înainte de toate un câştig în planul inter- 
acţiunii între elevi, generând sentimente de acceptare şi simpatie. Departe de 
a. declanşa conflicte, ea instaurează buna înţelegere, armonia şi stimulează 
comportamentele de facilitatre a succesului celorlalţi. Ea determină creşterea 
stimei de sine, încredere în forţele proprii, diminuarea anxietăţii pe care multi 
copii o resimt la contactul cu institutia educativá si contribuie la intensificarea 
atitudinilor pozitive fatá de porfesori (Cosmovici, 1984; Forsyth, 1983; 
Johnson şi Johnson, 1983). 

Pentru aplicarea in manieră, sistematică a principiului ienien 
pozitive.a scopurilor, principiu ce stă la baza învăţării cooperative, psihologii 
sociali au propus in ultimii: 20 ide ani mai multe modalităţi de stucturare 
cooperativă a claselor. Aceste configurații organizaționale standard rezolvă 
în:parte problemele ce pot apărea din cauza diferenţelor individuale (in mod 
obişnuit nu toti copiii profită în aceeaşi măsură de o interacţiune cooperativă), 
a stilurilor de învăţare şi a provenientei sociale diferite a elevilor. Ele sunt 
grupuri structurate în aşa fel încât interacţiunea membrilor să faciliteze învă- 
tarea fiecăruia. În literatura noastră, Ana Stoica şi Andrei Cosmovici (1972) 
au teoretizat activitatea şcolară pe grupuri, subliniind importanţa însuşirii 
unui model colectiv de:muncă şi a acomodării interpersonale a elevilor. 

În metoda grupurilor interdependente (sau metoda Jigsaw - în limba 
engleză jigsaw puzzle înseamnă mozaic — jucărie pe care-o reconstituie copiii) 
se lucrează cu grupuri eterogene de 3-4-elevi. Profesorul stabileşte tema şi o 
împarte! în sub-teme, fiecare dintre acestea revenind spre aprofundare unui 
membru al fiecărui grup. Astfel, în metoda Jigsaw oricare din grupurile for- 
mate. din elevii clasei are „experţi” în sub-temele lecţiei. Cei ce urmează; să 
devină specialişti într-un anume subiect părăsesc la un moment dat grupurile 
lor şi se reunesc pentru a dezbate subiectul respectiv şi a stabili modalităţile 
de a transmite informaţiile celorlalţi membri ai grupului lor. Întorşi în sânul 

grupului, ei se străduiesc să-i înveţe pe ceilalţi; retinánd la rândul lor 
cunoştinţele pe care le transmit colegii lor, experti în alte sub-teme. În final, 
fiecăruia i se pun întrebări din întregul material. Esenţială pentru acestă 
modalitate de structurare a travaliului.clasei este interdependen(a dintre mem- 
brii grupurilor, care-i stimulează să coopereze. Sarcina comuni nu poate fi 
îndeplinită decât dacă fiecare elev îşi aduce contribuţia. Metoda cuprinde 
activităţi ce vizează întărirea coeziunii grupurilor, ameliorarea comunicării şi 
dezvoltarea capacităţii de a facilita achiziţionarea cunoştinţelor de către 
colegi. Prin intremediul ei se anihilează tendinţa de instituire a unor ierarhii 
în grupuri, întrucât elevii cu status înalt şi cu abilităţi deosebite învaţă de la 
ceilalţi în aceeaşi măsură în care ei îşi ajută colegii să înţeleagă şi să-şi însu- 
şească o sub-temă. | Li | AE) 

Trebuie sá remarcám calitatea metodei grupürilor interdependente de a 
anihila manifestarea efectului Ringelmann. Lenea socială, cum: se mai 
numeşte acest efect, constituie, într-adevăr, una din primejdiile ce ameninţă 
cooperarea în grupuri. Ea corespunde unei pierderi a motivatiei şi unei redu- 
ceri a efortului individual în situaţia îndeplinirii de către grup a-unei sarcini 
colective, în comparaţie cu situaţia în care individul îndeplineşte sarcina 
aflându-se singur. Lenea socială apare cu deosebire atunci când individul îşi 
imaginează că propria contribuţie la sarcina de grup nu poate fi stabilită cu 
precizie. Interdependenţa dintre membri şi individualizarea aportului fac din 
metoda Jigsaw un remediu sigur împotriva acestui efect. | 

Metoda învăţării în grupuri mici (sau STAD - Student Teams Achievement 
Divisions) are la bază acelaşi principiu al întăririi coeziunii grupului de lucru 
şi al augmentării gradului de interacţiune între membri. Elevii, în grupuri de 
4 sau 5 membri, învaţă un material stabilit de profesor, discutându-l: şi 
áscultándu-se unul pe altul până când sunt convinşi că-l stăpânesc cu toţii. 
Profesorul le adresează întrebări pentru a testa însuşirea cunoştinţelor, iar 
scorul grupului se obţine prin aprecierea progresului fiecărui membru în 
raport cu performanţele sale anterioare. În acest fel, chiar şi elevii slabi au 
posibilitatea să contribuie la: obţinerea unor rezultate bune de către grup. 
Metoda are meritul de a încuraja elevii să 'se sprijine unul pe altul in activi- 
tatea de învăţare, corectându-şi reciproc greşelile. ii 

În sfârşit, metoda turneului între echipe (TGT - Teams/Games/Tournaments) 
promovează proceduri similare celor din STAD, cu deosebirea esenţială că la 
sfârşitul ciclului de învăţare se desfăşoară un turneu între echipe, elevii 
luându-se la întrecere cu cei din celelalte grupuri, în încercarea de a câştiga 
puncte pentru propria echipă. Si in TGT există preocuparea: ca toti copiii, 
inclusiv cei mai puţin dotati să poată puncta pentru grup : echipele sunt etero- 
gene şi membrii nu intră în competiţie decât cu alţii aflaţi la acelati nivel. - 

"Între folosirea sporadicá a unor astfel de metode şi restructurarea 

curriculum-ului: după: principiile cooperatiste profesorul poate opta între 
programe variate de instruire. Oricum, metodele descrise mai sus izbutesc, 


ELEMENTE DE PSIHOLOGIE SOCIALĂ ŞCOLARĂ 245 


aşa cum atestă multe cercetări, să amelioreze considerabil motivaţia elevilor, 
stimulându-le interesul pentru succesul grupului din care fac parte. Ele 
conduc la rezultate deosebite în acceptarea copiilor mai puţin avansați, a celor 
cu probleme emoţionale, precum si a celor provenind din rándurile mino- 
rităţilor etnice sau rasiale. 

Deşi concluzia generală este cá metodele cooperative se dovedesc de 
departe mai eficiente decât organizarea competitivă, trebuie să observăm că 
primele nu elimină total competiţia. Metoda turneului între echipe reprezintă, 
de fapt, o îmbinare a cooperării cu structura competitivă: avem de-a face 
atât cu-atitudini şi comportamente de cooperare în interiorul echipelor, cât şi 
cu o competiţie între grupuri. Cu mai multe decenii în urmă, pedagogul sovie- 
tic A.S: Makarenko a pledat în favoarea competiţiei: între: subgrupuri — în 
favoarea, de pildă, a traditionalei întreceri între rândurile de bănci (Deutsch 
şi Hornstein, 1978). Chiar dacă acestă procedură pare să conjuge avantajele 
cooperării şi competiţiei, evitând totodată neajunsurile ambelor, şi chiar dacă 
Makarenko a susţinut că disensiunea dintre rânduri dispare în condiţiile com- : 
petiţiei dintre clase, nu trebuie 'să uităm că, oricât am interveni, competiţia 
dă naştere unui climat de ostilitate şi tensiune, cu totul nociv pentru învăţare. 


| 6. Identitate socială şi stimă de sine 


` O situaţie de competiţie între grupuri a fost cercetată de Muzafer Sherif 
în anii '50. Convingerea cercetătorului american era că ori de câte ori gru- 
purile sunt nevoite să-şi împartă resurse, deci să intre în competiţie, apare 
conflictul. El a provocat un astfel de conflict în cadrul unui experiment desfă- 
şurat într-o tabără de copii izolată, şi a căutat soluţii viabile pentru aplanarea 
lui. O vreme, copiii au fost lăsaţi să se joace şi să lege prietenii după pofta 
inimii. S-au format apoi două grupuri separate unul de celălat: erau cazate 
în clădiri diferite şi desfăşurau activităţi diferite. Deşi cele două echipe nu 
aveau nici un fel de contacte, se putea observa deja o anume părtinire a 
copiilor i in favoarea propriului grup. Ín faza urmátoare grupurile erau puse sá 
concureze unul impotriva celuilalt in diverse jocuri. Cercetátorii au constatat 
că ostilitatea faţă de out-group (celălalt grup, grupul căruia nu-i aparţine 
subiectul) a crescut într-atât încât comportamentele agresive erau fátise şi în 
afara jocurilor competitive propriu-zise. Pentru a preveni violențele cu urmări 
grave, ei au trebuit să pună capăt întrecerilor şi să separe din nou grupurile. 
Sherif şi colaboratorii săi au putut trage astfel concluzia că favorizarea 
grupului de apartenenţă şi discriminarea celuilalt grup apar ca urmare a 
conflictului deschis între grupuri. Ei au arătat că aceste atitudini negative 
faţă de out-group sunt foarte rezistente la schimbare : ele nu dispar dacă se 
aplică strategia simplului contact — după întreruperea întrecerilor, copiii sunt 
puşi, de exemplu, să asiste împreună la un spectacol. Această persistenţă ar 

trebui să. îngrijoreze pe învățătorii şi. profesorii adepţi. ai organizării de 
„concursuri între rândurile de, bănci. Competiţia provoacă tensiune şi poate 
bloca evoluţia pozitivă a elevilor, chiar şi atunci când are loc între grupuri în 
interiorul cărora există cooperare, nu numai când este interpersonală. Potrivit 
lui Sherif, relaţiile se ameliorează numai dacă se instituie un: Scop supra- 
-ordonat. Acesta este un scop spre care tind. ambele grupuri, dar pe care nu-l 
pot atinge decât conlucránd. Aşadar, cooperarea nu numai că intensifică şi 
consolidează procesele de acceptare a celorlalţi, dar poate contribui la dimi- 
nuarea respingerilor cauzate, de competiţie. est Aha: 

Experimentul descris in rándurile de mai sus l-a condus pe Sherif la 
formularea teoriei conflictului real, una din cele mai cunoscute teorii din 
domeniul relaţiilor intergrupuri. Comportamentul intergrupuri nu se. referă 
doar la-cooperare şi competiţie, ci la orice comportament ce presupune inter- 
acţiunea între doi sau mai multi reprezentanţi din două sau mai multe grupuri. 
Avem de-a face cu; comportament intergrupuri ori de câte ori indivizii aflaţi 
în interacţiune sunt conştienţi că aparţin unor grupuri diferite, iar această 
identificare cu grupurile de apartenenţă marchează schimburile lor. În 
psihologia socială contemporană, chestiunile legate de relaţiile între, grupuri 
sunt esenţiale. Ele stau la baza înţelegerii multor dinamici psihice. În câmpul 
şcolar, această perspectivă este importantă nu numai pentru că limpezeşte 
interacţiunile cooperative sau competitive ale elevilor ; cum vom vedea, aici 
apar şi alte grupuri, de exemplu grupuri constituite din copii cu succes şcolar 
şi altele ce includ elevi în pragul eșecului, iar relaţiile dintre ele influenţează 
performanţele şcolare. erm 

Două sunt conceptele fundamentale din domeniul relaţiilor intergrupuri : 
categorizarea, socială şi identitatea socială. Sperăm să putem demonstra că 
cel de-al doilea are o deosebită relevanţă pentru analiza interacțiunilor din 
clasa şcolară. Cât priveşte noţiunea de categorizare socială, ea a fost utilizată 
de Henri Tajfel pentru a contrazice aserţiunile lui Sherif şi a arăta cá discri- 
minarea out-group-ului se produce în condiţii sociale minime. Categorizarea 
socială corespunde-operatiei de. clasificare. a celorlalţi ca membri ai unor 
grupuri sociale. Ea este o operaţie cognitivă simplă, care-i ajută pe indivizi 
să pună ordine în percepțiile lor asupra mediului social. Tajfel a imaginat 
aşa-numita paradigmă a grupului minimal, o situaţie experimentală în care 
comportamentul subiecţilor este ghidat doar de activitatea lor de categorizare. 
Psihologul social englez a repartizat elevii adolescenti în două grupuri absolut 
la întâmplare, făcându-i însă pe subiecţi să creadă că au fost incluşi în grupul 
Kandinsky". sau în grupul „Klee”, potrivit preferințelor estetice pe care le 
manifestaseră înaintea alcătuirii grupurilor. El le-a cerut apoi. să-şi recom- 
penseze colegii de grup, precum şi pe cei din grupul celălalt pentru 
participarea la experiment, şi a constatat că subiecţii favorizau în mod evident, 
in acordarea, recompenselor, pe membrii grupului lor. Tajfel a conchis: că 
discriminarea între grupuri poate apărea în condiţiile simplei categorizări, 

fără să fie necesar conflictul: Efectul acesta de favorizare a grupului de apar- 
tenenţă, bazat pe stabilirea de către individ a asemănărilor şi deosebirilor în 
raport cu alţii este unul din cele mai puternice şi mai frecvente ce se manifestă 
în viaţa 'socială. Desi Tajfel si colaboratorii săi l-au invocat mai cu seamă în 
explicaţiile lor asuj'ra relaţiilor tensionate dintre pi utile etnice, este evident 
că el apare şi în'câmpul educaţional. 

Dar contribuţia cea mai însemnată a grupului de cercetare condus de H. 
Tajfel i în acest domeniu o reprezintă teoria identităţii sociale. Potrivit acestei 
teorii, apartenenţa la-un grup social îi determină pe indivizi să se auto- 
-definească în termenii caracteristicilor grupului respectiv ; astfel, grupul - 
conferă membrilor o anumită identitate socială. Dacă această identitate 
socială este pozitivă (deci satisfăcătoare pentru individ), sau negativă, 
(nemultumindu- l şi motivându-l să acţioneze pentru ameliorarea ei), se stabi- 
leşte prin compararea grupului de apartenenţă cu alte grupuri. Un grup nu 
conferă identitate socială pozitivă decât în raport cu alte grupuri, ale căror! 
caracteristici le împiedică să facă membrilor lor aceeaşi ofertă simbolică. 
Identitatea socială pozitivă se bazează, aşadar, pe comparaţiile favorabile între 
in-group şi out-group-urile relevante ; ea are drept condiţie necesară perce- 
perea grupului de apartenenţă ca superior sau distinct î în raport cu alte grupuri. 

Fireşte, indivizii au tendinţa de a dobândi şi menţine o identitate socială 
pozitivă, căci aceasta aduce cu sine o stimă de sine ridicată. Stima de sine 
corespunde unor sentimente despre sine şi unor evaluări asupra propriului 
eu. Unii autori identifică chiar stima de sine ridicată cu identitatea socială 
pozitivă (Robinson, Taylor şi Piolat, 1990). În orice caz, ele se află in legă- 
tură, orice deteriorare a identităţii sociale având impact asupra stimei de sine 
a individului. Potrivit lui Tajfel, în cazul in care identitatea socială devine 
nesatisfăcătoare, indivizii încearcă fie să părăsească grupul, pentru a intra 
într-unul care poate conferi identitate socială pozitivă, fie să lupte pentru 
câştigarea de către grup a unor caracteristici pozitive. Prima dintre aceste 
strategii se numeşte mobilitate socială, a doua — „schimbare socială. | 

În cadrul şcolii, un grup valorizat negativ este grupul elevilor aflați in 
situaţie de eşec. Câmpul educational trebuie văzut cà fiind marcat de o diho- 
tomie funciară, instituită de practicile evaluative : elevii buni şi elevii slabi. 
Câtă vreme există norme ale succesului şcolar, apariţia unui grup al elevilor 
ce nu întrunesc criteriile succesului este inevitabilă. Desigur, mărimea grupu- 
rilor de eşec şcolar depinde de criteriile folosite de autorităţile şcolare in 
apreciere. Este de presupus cá elevii cu performante foarte slabe vor simti cá 
formeazá un grup. Aceasta cu atát mai mult cu cát profesorii si elevii cu 
rezultate bune ii vor percepe ca alcătuind un grup şi îi vor discrimina. Rapor- 
tánd o cercetare empirică desfăşurată într-o clasă de liceu, Adrian Neculau 
reproduce declaraţia unei eleve, care arată că în unele cazuri pot să apară 
conflicte ascuţite între cele două grupuri : „Cele slabe la învăţătură, cele care 

manifestă lacune în educaţie manifestă sentimente. de invidie, ono un chiar 
ură faţă de restul fetelor” (Neculau, 1983, p.. 127). 

Potrivit teoriei identităţii sociale, aceşti elevi vor încerca să-şi câştige o 
identitate socială pozitivă, întărindu-şi stima de sine. Dar este probabil că nu 
vor alege nici una din cele două strategii pe care le-am menţionat. Mai 
curând, ei vor prefera fie să caute dimensiuni noi de comparație,- care să-i 
avantajeze în raporturile cu elevii buni, fie să schimbe radical criteriile de 
stabilire a identității sociale pozitive, în aşa fel încât stima de sine ridicată să 
derive din eşecul şcolar. În ultimul caz, ei vor. fi inclinati. sá considere cá 
situaţia de succes şcolar are multe neajunsuri (presupune o muncă susţinută, 
dependenţă de părinţi, libertate limitată), iar situaţia lor prezintă multe avan- 
taje (posibilitatea de a fuma, de a consuma alcool, de a încălca legea etc.) 
(Robinson, 1984). 

Cunoscând faptul că elevii cu rezultate slabe ajung să se definească pe ei 
înşişi ca adepţi ai unor valori opuse celor promovate de şcoală, şi cunoscând 
subterfugiile de care se folosesc pentru a menţine o stimă de sine ridicată î in 
aceste condiţii, se pot imagina strategii de a-i determina să adere la valorile 
şcolii. În esenţă, o astfel de intervenţie ar presupune să-i determinăm să 
adopte, în vederea câştigării unei identități sociale pozitive, “soluţia mobilităţii 
individuale, deci să migreze în grupul elevilor cu rezultate bune, ridicându-şi 
nivelul de pregătire. 


7. Atribuirea succesului si esecului şcolar. 


Una E temele hole ale Sabu ti sociale, cu impact deosebit î în 
mediul şcoalar, o constituie studiul gândirii sociale sau al atribuirii cauzale. 
Teoriile din acest domeniu descriu felul în care omul construieşte explicaţii 
cu privire la experienţele sale. Indivizii caută să înţeleagă lumea şi să-i deslu- 
şească determinismele, căci numai astfel îşi pot duce la bun sfârşit acţiunile. 
În cazul în care nu reuşesc să obţină explicaţii multumitoare cu privire lá 
evenimentele mediului ce-i înconjură, ei trăiesc o stare de disconfort psihic. 

Oamenii îşi făuresc explicaţii atât pentru fenomenele lumii fizice (de 
exemplu, pentru un trăsnet sau pentru erupția unui vulcan), cât şi pentru 
comportamentele umane (pentru manifestări de furie, mărinimie sau pentru 
eşec). În general, astfel de explicaţii au o natură cauzală, în sensul că ele 
atribuie efectului observat o cauză. 

Fritz Heider, iniţiatorul teoriei atribuirii a fost cel care a atras atenţia 
cercetătorilor asupra importanţei inferentelor pe care le face simtul comun cu 
privire la evenimentele din mediu. El a aşezat nevoia de intelegere, de ordine, 
de coerenţă logică între motivele umane fundamentale. În concepţia lui, cau- 
zele pe care le atribuim comportamentelor celorlalţi sunt de două feluri: 
factori interni (de pildă, motivaţia persoanei) şi factori externi (situaţia, 

presiunea socială). De asemenea, el a arătat că individul nu face numai 
hetero-atribuiri, căutând să explice conduitele celorlalți, dar şi auto-atribuiri, 
în încercarea de a se înţelege pe sine. : 

Jones şi Davis au rafinat modelul lui Heider, insistând asupra atribuirilor 
interne. Teoria propusă de ei, a inferentelor corespondente, descrie maniera 
în care individul inferează o dispoziţie (0 trăsătură) a actorului (persoana care 
desfăşoară comportamentul şi asupra căreia se face atribuirea) pe baza 
comportamentului observat. Elementul central al unui astfel de demers este 
reperarea intenţiei. actorului, iar pentru a stabili existenţa intenţiei, obser- 
vatorul trebuie să ştie dacă actorul este sau nu conştient cu privire la efectele 
acţiunii sale, şi dacă este capabil de a produce aceste efecte. În cazul î în care 
unul din cele două elemente ale intenţiei lipseşte, atribuirea internă este com- 
promisá. Indivizii sunt interesaţi să facă atribuiri interne (deci să pună în 
corespondenţă comportamente şi dispoziţii), întrucât cauzele din interiorul 
persoanei sunt stabile şi-i fac conduita predictibilă. 

În cadrul teoriei atribuirii, un câmp de cercetări deosebit de interesant s-a 
dovedit a fi cel al atribuirii succesului şi eşecului. Bernard Weiner, psihologul 
social care a studiat acest gen de activitate cognitivă, a stabilit cá, în general, 
cauzele pe care le invocá indivizii in incercarea de a explica reugita sau 
eşecul proprii sau ale altora pot fi ordonate după două dimensiuni: intern 
(personal) — extern (situational) şi stabil — instabil. Astfel, Weiner obţine patru 
tipuri de cauze posibile : internă şi stabilă (capacitatea), internă şi instabilă 
(efortul), externă şi stabilă (dificultatea sarcinii) şi externă şi instabilă (şansa). 
Un elev poate să explice nota proastă pe care tocmai a primit-o punând-o 
pe seama uneia din aceste cauze. Trebuie să observăm că performanţele sale 
şcolare viitoare, precum şi confortul său psihic depind de atribuirea pe care o 
face. Este evident că el se va simţi împăcat cu sine şi stima de sine îi va fi 
menajată dacă va invoca o cauză externă şi stabilă. Pe de altă parte, un elev 
înclinat să facă mereu atribuiri interne pentru nereuşitele sale din clasă va 
avea o stimă de sine slabă si, în egală măsură, aşteptări slabe cu privire la 
posibilităţile sale de a obţine note foarte bune. 

 Atribuirile stabile ale reusitei sau esecului pot marca o dimensiune foarte 
importantă a personalităţii, sentimentul propriei eficiente (self-efficacy). 
Acesta, definit ca aprecierea unei persoane asupra propriilor capacităţi de a 
organiza şi duce la împlinire acţiuni necesare pentru atingerea unei perfor- 
mante, trebuie deosebit de stima de sine, care se constituie ca o apreciere 
globală a valorii propriei personalităţi. Self-efficacy este un factor cardinal al 
succesului şcolar. Elevii care obţin scoruri mari la scalele ce măsoară această 
caracteristică au rezultate şcolare mai bune. Totuşi, trebuie spus că există, de 
exemplu, copii care au un sentiment al propriei eficiente foarte dezvoltat în 
ceea ce priveşte domeniul literaturii, şi au mult mai puţină încredere în forţele 
lor când e vorba de a înfrunta o problemă de matematică. 

‘Sentimentul propriei eficiente poate fi amplificat prin atribuiri interne ale 
succeselor şi prin :auto-persuasiune, dar; foarte. importante rămân: obținerea 
succeselor reale şi feed-back-ul profesorilor. 


j 


8. Status socio-economic şi reuşită şcolară 


Peste tot în lume, dreptul la educaţie este inclus în constituţii. Guvernele 
proclamă educaţia drept principalul mijloc de a obţine generaţii de cetăţeni 
loiali şi în stare să aducă contribuţii la propăşirea ţărilor, Educaţia devine 
astfel o componentă ideologică a statului. Ideologia educaţiei de masă pro- 
moveazá ideea cá oricine poate concura cu ceilalţi, pe picior de egalitate din 
punctul de vedere al şanselor de succes şi că succesul depinde exclusiv de 
meritele individului. Diferenţele dintre clasele sociale în ceea ce priveşte 
reuşita şcolară n-ar exista. Totuşi, ştiinţele sociale au pus în evidenţă de multă 
vreme relaţia reală dintre reuşita şcolară şi stratificarea socială : copii cu 
aptitudini egale, provenind din medii sociale diferite pot obţine performanţe 
„sociale diferite. În cele ce urmează” vom 'considera societatea împărțită, în 
mod esenţial, în trei clase sau pături socio-economice : superioară (minoritară 
numeric), mijlocie şi inferioară (unde cea mijlocie nu este neaparat mai 
cuprinzătoare decât cea inferioară, cel puţin în cazul societăţii româneşti 
contemporane). Ele: se deosebesc prin prestigiu, avuţie şi putere. Este lim- 
pede, din acest punct de vedere, că membrii clasei inferioare dispun de cele 
mai reduse resurse şi au identitatea cea mai puţin valorizati social. | 

Cercetările din perimetrul sociologiei au demonstrat în al treilea pătrar al 
secolului o corelaţie semnificativă. între statusul socio-economic şi randa- 
mentul şcolar. Copiii din clasele mai puţin avantajate economic au rezultate 
şcolare inferioare ; ei obţin note mai mici la aproape toate materiile şi intră 
într-o proporţie mai redusă la liceu şi la facultate. Ei îşi termină mai repede 
studiile, iar rata abandonului şcolar în rândurile lor este mai mare, În 
cazul in care obţin rezultate slabe îşi pierd orice interes pentru activităţile 
din clasă ; se plictisesc şi sunt mai agresivi şi mai inclinati să lipsească ne- 
motivat. Anchetele realizate au pus în evidenţă faptul că ei au aspirații şcolare 
reduse şi că socotesc într-o măsură mai mică frecventarea şcolii ca O premisă 
pentru împlinirea profesională. Mai mult, s-a arătat că această relaţie de 
determinare devine tot mai pregnantă pe măsură ce creşte nivelul de '$co- 
larizare. Ca să atenuăm gravitatea acestor constatări, trebuie să spunem că 
influenţa apartenenţei de clasă încetează să se manifeste la elevii foarte dotati 
sau foarte motivaţi. W | | | 

„Unele din primele explicaţii pentru această stare de lucuri, apropiate de 
intuiţiile simțului comun, au invocat ereditatea. Dar o astfel de explicaţie 
echivalează, în fond, cu afirmaţia că diferitele pături sociale ar fi înzestrate 

cu niveluri de inteligenţă diferite, ceea ce e absurd. Cauzele performanţelor 
şcolare diferite ale copiilor de origini sociale diferite sunt mult mai complexe. 
In legătură cu aceasta, merită amintit faptul cá în anii '50 în Statele Unite s-a 
iscat o dispută legată de diferenţele în scorurile inteligenţă pe care le obțineau 
copii aparţinând diferitelor pături sociale. Totuşi, analize atente au revelat că 
testele care discriminau între copii cu 'status diferit erau mai cu seamă cele 
verbale. Diferenţele 'se datorau, aşadar, culturii, mai curând decât capaci- 
tăţilor subiecţilor testati. De pildă, un item ce presupunea cá subiecţii cunosc 
cuvântul „sonată” nu putea decât să-i dezavantajeze pe cei cu status: socio- 
-economic inferior. 

Întrucât cei mai multi din părinţii de astăzi nu au posibilitatea să transmită 
copiilor lor un capital semnificativ, sau o fac numai când aceştia sunt deja 
adulti, singura posibiltate de a-şi ajuta copiii să se împlinească este de a 
investi în educaţia lor (Dornbush ş.a., 1996). Din păcate, cei din clasele mai 
puţin avute investesc mai puţin şi astfel copiii lor sunt handicapaáti în raport 
cu cei din clasele superioare. Aceasta se întâmplă în condiţiile în care tocmai 
indivizii cu status socio-economic coborât ar avea nevoie de o educaţie deo- 
sebită, căci pentru ei singura modalitate de mobilitate socială o represia 
frecventarea facultăţilor prestigioase. 

Dar influenţa mediului familial este cu mult mai complexă decât o arată 
simpla comparaţie între resursele materiale de care dispun familiile din 
diferitele pături sociale. Este foarte cunoscută, de exemplu, teoria lui Basil 
Bernstein cu privire la relaţia dintre limbaj şi structura socială. În această 
perspectivă, grupurile sociale s-ar deosebi, în cadrul aceleiaşi comunităţi 
lingvistice, prin folosirea unor „coduri” diferite. Bernstein distinge douá 
coduri lingvistice fundamentale, ce caracterizează cele două mari categorii 
socio-economice ale societăţii: un cod axat pe simbolismul concret, conți: 
nánd concepte irisuficient conturate, cu semnificaţii in mare parte implicite, 
folosit mai degrabă de indivizii din păturile inferioare, si un cod elaborat, 
abstract, cu semnificaţii explicite, nuantat si in stare să transmită idei din 
cele mai subtile, ce constituie modalitatea obişnuită de comunicare a celor 
din clasele superioare. Primul cod nu numai că întârzie achiziţiile culturale 
ale copiilor din familiile defavorizate, dar este responsabil pentru eşecul lor 
şcolar ; profesorii şi toate activităţile desfăşurate în irimia educativă impun 
utilizarea codului elaborat. 

Ipoteza: capitalului cultural, “elaborată de P. Bourdieu şi A. Passeron 
reprezintă o altă încercare de a explica relaţia dintre statusul socio-economic 
inferior şi eşecul şcolar pe baza diferenţelor dintre sub-culturile asociate 
claselor sociale. Capitalul cultural, definit ca o sumă de resurse simbolice 
cuprinzând dispoziţii şi abilităţi ale elitelor, precum Şi cunoştinţe despre elite, 
este transmis între generaţii, iar această transmitere echivalează cu repro- 
ductia statusului superior. Copiii din clasele favorizate deţin cunoştinţe valori- 
Zate de elite, ce nu se predau în şcoli, dar pe care profesorii le apreciază. 

„Prin socializare, scrie Adrian Neculau, înţelegem un complex proces 
psihosociologic de interiorizare a unor norme şi modele sociale.de comporta- 
ment, conducând la obţinerea statutului de membru al unei colectivităţi sociale 
de către individ” (Neculau, 1983,. p..53). Socializarea familială preşcolară, 
axată pe interacţiunea părinţi-copii a format obiectul multor. cercetări, fiind 
văzută ca principala cauză a performanţelor mai slabe a copiilor din familiile 
non-privilegiate. În esenţă, se afirmă existenţa unor diferente în funcţie de 
clasa socială în pregătirea copiilor pentru şcoală. “Copiii. din clasele cu 
posibilităţi economice extinse au fost învăţaţi să răspundă pozitiv la situaţiile 
şcolare ; în cursul procesului de socializare ei îşi însuşesc dispoziţii cognitive 
şi afective congruente cu aşteptările şcolii. i | 

În anii '50 s-a vorbit mult despre comportamentul autoritar al mamelor 
din păturile defavorizate şi rolul lui în apariţia unor atitudini ambivalente faţă 
de şcoală la copiii acestora. Ele s-ar afla la baza conflictului dintre elev şi 
autoritatea şcolară. Astăzi factorul acesta este considerat mai puţin important, 
intervenţia lui fiind modelată de numeroase alte variabile. | 

Şi în privinţa atitudinilor părinţilor faţă de şcoală — o altă cauză posibilă a 
diferenţelor în performanţele şcolare -, cercetările critice şi. aprofundate au 
modificat ideile iniţiale. Este adevărat că în general părinţii din clasele favo- 
rizate au atitudini pozitive, faţă de instituţia educativă, apreciază funcţiile ei 
de formare şi de instruire, precum şi potenţialul ei de propulsare socială.. Ei 
au, în plus, aşteptări foarte mari cu privire la performanţele şcolare ale 
copiilor. Dar şi cei cu status socio-economic inferior îşi încurajează copiii să 
obţină succese şcolare, conştienţi că aceasta este unica modalitate legitimă de 
ascensiune socială pentru ei. Din păcate, părinţii, din cea de-a doua. categorie 
au dificultăţi în a traduce în comportamente specifice sprijinul lor general 
pentru educaţia copiilor. | | 

Unul din factorii a cărui influenţă s-a dovedit decisivă asupra participării 
elevilor cu handicap economic este profesorul. În general, profesorii aparţin 
clasei mijlocii sau au aderat la valorile acesteia, şi sunt mai puţin inclinati să 
manifeste simpatie şi înţelegere pentru copiii din clasele defavorizate. S-a 
demonstrat că elevii provenind din aceste clase obţin rezultate mai slabe cu 
profesorii cu status înalt şi că performanţele sunt cu atât mai nesatisfăcătoare 
cu cât diferenţa dintre statusul profesorului şi cel al elevului creşte.. - 

Într-adevăr, evoluţia elevului poate să depindă de reacţia profesorului la 
statusul său. Profesorii sunt pregătiţi să-i perceapă pe copii în termenii 
apartenenţei lor la o categorie socio-economică $i, mai mult, să stabilească 
trăsăturile de personalitate ale lor relevante în situaţiile educative pe baza 
acestei apartenente. Un studiu al lui Seligman si al colaboratorilor sii din 
1972 a probat aceastá stare de lucruri. Cercetătorii au prezentat unui grup de 
profesori, spre evaluare, înregistrări ale lecturării unui fragment de proză cu 
voce tare, compuneri şi desene aparţinând unor băieţi de 9 ani, din care o 
parte erau elevi la o şcoală dintr-o zonă defavorizată, iar cealaltă parte la o 

şcoală dintr-un cartier rezidenţial. În plus, profesorilor le erau înfăţişate şi 
fotografiile copiilor, pe care-i apreciau pe dimensiuni ca inteligent — non- 
-inteligent, elev slab - elev bun, dur - amabil etc. Autorii au constatat cá 
profesorii, în loc să utilizeze informaţiile furnizate de compuneri şi desene, 
fac apel là vocea elevului când apreciază inteligenţa, şi la voce şi înfăţişarea 
fizică atunci când evaluează capacitatea şcolară generală (dimensiunea elev 
bun.- elev slab). Cât priveşte scorurile la inteligenţă, se pare că evaluatorii 
au ținut seama de accentul copiilor şi, pe baza experienţei lor anterioare şi a 
unor indici de limbaj, au inferat de la un anumit accent un status socio- 
-economic inferior, iar de la acesta, o inteligenţă mai curând medie sau 
inferioară. 

Este în afară de orice e îndoială că procedând astfel profesorii greşesc. Mai 
mult, ei au tendinţa de a supraestima corelatia dintre statusul socio- economic 
si inteligenta medie sau inferioară si au aşteptări mari cu privire la eşecul 
şcolar al unor astfel de copii. Conştientizarea generalizărilor grăbite şi a 
credințelor legate de randamentul slab al acestor elevi poate constitui o pre- 
misă pentru o acţiune educativă adecvată, tintind să creeze condiţii propice 
“performanţelor lor superioare. | 

Esecul şcolar al multor elevi din clasele defavorizate este, din nefericire, 
o certitudine. El reprezintă una din problemele mari cu care se confruntă 
instituția educativă. Este şcoala un facilitator al mobilităţii sociale sau un 
mecanism pus în slujba perpetuării inegalităţilor sociale? Suntem nevoiţi să 
admitem că, în ciuda străduinţei ei de a recompensa meritele personale ale 
indivizilor, i se poate reproşa că nu face destul pentru a anihila efectele sta- 
tusului socio-economic al elevilor. 


* 


Într-o admirabilă sinteză de psihologie socială aplicată in sfera educaţiei, 
apărută de curând în limba română, J.M. Monteil (1997) afirma că rămâne 
încă un drum lung de parcurs până la închegarea unei abordări ştiinţifice 
veritabile în acest domeniu. Spus mai brutal, nu există o psihologie socială a 
educaţiei. Deşi ne dăm seama că această apreciere conţine multe elemente de 
adevăr, deşi ştim că bună parte din studiile de psihologie socială sunt aride şi 
depărtate de realitate, credem că progresele cercetării nu pot fi tăgăduite. Ar 
fi nevoie poate ca şcoala să întindă o mână acestui domeniu pe cale să se 
constituie. O psihologie socială a educaţiei riguros ştiinţifică şi în acelaşi 
timp aplicabilă nu poate să se nască decât din conlucrarea cercetătorilor cu 
profesorii, colaborare ce ar oferi acestora din urmă prilejul de a-şi mărturisi 
dificultăţile şi aspiraţiile. 

ÎNTREBĂRI: | | 

1. Care sunt dili. intre lunii fsihajoiei asupra educaţiei şi abordarea 
psihologiei sociale ? . 

2. Enumerati caracteristicile clasei de elevi care 0 recomandă drept grup primar. 


3. Comparati structura de scopuri cooperativă a clasei cu structura competitivă. Care 
sunt avantajele oferite de prima şi care sunt conligüratiile cooperatiste cele mai 
eficiente ? 


4. Cum influenţează identitatea socială negativă comportamentul elevilor aflaţi în 
situaţie de eşec şcolar? 


ba Descrieti atribuirile posibile ale unui i elev care a primit o notă slabă si reper- 
cusiunile acestora asupra sentimentului eficienţei personale. 


Capitolul XIV 


Dimensiuni psihosociale 
ale activitații profesorului 


Adrian Neculau, Stefan Bonéu 


f 


Există o dezbatere continuă în societate în legătură cu eficiența învăţă- 
mântului. Performanţele elevilor sunt legate, în opiniile multora, de dăruirea 
şi calitatea corpului profesoral, de dotarea materială a şcolilor şi de felul in 
care este structurată intervenţia educativă în ansamblu. Aceasta înseamnă că 
simţul comun crede că elevii evoluează într-un mediu care le determină succe- 
sele şi eşecurile. Că eficienţa lor la învăţătură, chiar motivaţia, depind de 
mediul social organizat de adulţi. Trebuie să menţionăm că unii psihologi 
sociali, scrupulosi, dar deficitari din punct de vedere metodologic, au ajuns 
să susţină că variațiile din comportamentul profesorilor nu produc diferente 
în performanţele elevilor. Într-adevăr, au fost publicate studii despre eficienţa 
profesorului, care au sfârşit prin a avansa concluzia că nu există decât o core- 
latie extrem de slabă între variabilele legate de comportamentele profesorilor 
şi reuşita elevilor (Robinson, 1984). Acestea sunt, desigur, excepţii apărute 
dintr-un empirism extremist. Dimpotrivă, în capitolul de faţă vom analiza pro- 
fesorul din punctul de vedere al impactului său asupra performanţelor şcolare 
ale elevilor. 


1. Meseria de profesor 


Statutul social al profesorului în societatea contemporană pare să fie 
statutul clasei mijlocii. Meseria de profesor nu se găseşte între cele mai 
solicitate, dar nici între cele evitate. Profesiunea intelectuală, respectată, nu 
distribuie deţinătorului putere, influenţă sau venituri superioare. Dar conferă 
prestigiu şi satisfacţii, vocaţia fiind considerată unul dintre motivele de bază 
în alegerea acestei profesiuni. În Franţa, cei care aleg această profesiune 
aparţin, în ordine, următoarelor categorii socio-profesionale : cadre (termen 
generic pentru funcţionarii cu studii superioare) - 33%, profesiunilor inter- 
mediare — 21,2% „patronilor - 16,7%, muncitorilor - 11,7%, agricultorilor - 
7,2%. La noi, deşi nu avem studii care să ofere o situaţie exactă, se poate 

constata că meseria de profesor se transmite, multi dintre tinerii aspiranti la 
această profesiune având părinţi tot profesori sau învăţători. Cei ce îmbră- 
(iseazá această meserie provin din familii in care profesiunile intelectuale sunt 
preţuite. 
În majoritatea ţărilor dezvoltate, această meserie este căutată îndeosebi de 
femei. România nu face excepţie de la această regulă. Stereotipul care circulă 
în câmpul social este acela că meseria de profesor este o profesiune feminină. 
Unii sociologi cred că însuşi specificul acestei profesiuni, care presupune 
fragmentarea obiectivelor şi intensificarea controlului extern, o face neatrac- 
tivă pentru bărbaţi. Multe cercetări evidenţiază faptul că această meserie pare 
să convină mai bine femeilor, capabile să accentueze dimensiunea expresivă 
şi afectivă. Salariile mai puţin ridicate îndepărtează, de asemenea, pe bărbaţii 
care au aspirații înalte. Se mai adaugă şi faptul că meseria de profesor oferă 
o redusă perspectivă de carieră, în sensul clasic: al termenului, presupunând 
numai puţine diferenţe între debutanţi şi cei cu experienţă. Meseria de pro- 
fesor nu se poate schimba cu uşurinţă, presupune o traiectorie precis tranşată. 
Din altă profesiune se pătrunde cu dificultate în această categorie: profesorii 
care vor să o părăsească, în schimb, găsesc şi alte debuşee, de regulă în 
meserii mai cotate. y Et ls 
Exercitarea acestei :profesiunii presupune însuşirea a trei competenţe 
specifice : | | 


"En 


a. competenţă profesională, constând dintr-o cultură tehnică specifică şi o 
competenţă interumană care-i permite să lucreze totdeauna cu un public 
“(clasa de elevi) şi să coopereze cu ‘ceilalți profesori. Capacitatea de a 
"organiza (munca în echipă, diversitatea sarcinilor) şi componenta etică 
completează acest tablou. 
b. capacitatea de a întreține raporturi satisfăcătoare cu eşaloanele ierarhiei 
superioare : directori, inspectori. Profesorii suportă cu regularitate pre- 
- Siunea controlului, ei sunt evaluati periodic de superiori, avansarea nu este 
posibilă fără o probă practică în fata unor comisii. Responsabilii ierarhiei - 
notează nu numai punctualitatea şi asiduitatea profesorilor, calitatea activi- 
tátilor şi eficacitatea, dar şi „prezenţa scenică”, autoritatea în faţa elevilor, 
„calitatea dialogului didactic etc. 


c. competența de a dezvolta bune relaţii cu , beneficiarii" — elevi, părinţi, 
comunitate. Profesorul nu lucrează cu clienti" individuali, ci cu grupe 
de elevi. Acestia, la rándul lor, sunt asistati si supravegheati de părinţi si 

„comunitate. Cota profesorilor este fixată, adesea, în funcţie de priceperea 
„de a ţine, clasa”, de a utiliza corespunzător autonomia şi libertatea de 
care ea se bucură. 


- Unul din criteriile dupá care pot fi diferentiati profesorii înăuntrul orga- 
nizaţiei şcolare este experienţa pe care o posedă în travaliul cu elevii. Având 

în vedere dificultatea meseriei de profesor, nuanţa personală pe care o capătă 
în timp stilul de predare, faptul că rareori se potrivesc schemele de acţiune 
elaborate de alţii, ne aşteptăm să găsim deosebiri semnificative între profesorii 
experimentați şi cei novici. Profesorii cu experienţă şi-au format o structură 
de cunoştere care le îngăduie să se adapteze repede la orice situaţie din clasă 
şi să propună cele mai adecvate soluţii de moment. Ei au o viziune clară 
despre elevi şi despre şcoală, ştiu să lucreze cu toate categoriile de elevi. 
Profesorii experimentați şi eficienţi iubesc mai mult copiii, se dovedesc mai 
implicaţi şi au credinţa că pot influenţa performanţele elevilor. În privinţa 
utilizării timpului, o resursă extrem de importantă în cadrul lecţiilor, sunt 
capabili să recupereze, fără să se abată prea mult de la planul iniţial. Ei nu 
alocă mai mult timp decât novicii sarcinilor administrative, -dar le acordă 
atenţia cuvenită şi obţin, de aceea, rezultate mai bune. În sfârşit, această 
categorie de profesori contează mai puţin decât cei aflaţi la începutul carierei 
pe sprijinul şcolii în rezolvarea unor sarcini curente şi se arată mai curând 
dispuşi să se descurce cu mijloacele pe care le au. 

Specificitatea condiţiilor de muncă ale profesorilor a fost analizată în 
puţine studii în literatura noastră de specialitate. O observaţie facilă care se 
poate face în legătură cu ace asta se referă la intensitatea redusă a interacțiunii 
profesorilor de la aceeaşi şcoală pe teme profesionale. Rareori profesorii fac 
apel la colegi pentru a primi sfaturi sau sprijin — şi aceasta, paradoxal, se 
întâmplă cu atât mai puţin cu cât ei sunt mai nesiguri cu privire la eficienţa 
şi adecvarea metodelor pe care le folosesc. Solicitarea sprijinului poate fi 
interpretată de către ceilalţi ca o mărturisire a neputinței şi incompetentei 
(Dornbush ş.a., 1996). De aceea, în afara schimbului de impresii cu privire 
la elevi, discuţiile profesionale informale sunt relativ puţin frecvente în şcoli. 

Faptul că profesorul, lucrează mai întotdeauna singur cu elevii, la adăpost 
de privirile colegilor şi directorilor, face ca randamentul său să nu poată 
fi evaluat decât foarte greu. Constatând că prilejurile de evaluare de către 
inspectori, directori sau de către ceilalţi profesori sunt puţine şi oferă adesea 
aprecieri neconcludente, A. Neculau (1979) a propus „evaluarea prin bene- 
ficiari” | „În evaluarea profesorilor nu trebuie să se plece de la trăsături în 
sine, ci de la calităţi în acţiune, valorificate în munca şcolară. Aceste însuşiri 
şi atitudini sunt cel mai bine sesizate de către beneficiarii lor, de către elevi” 
(Neculau, 1979, p. 158). De altminteri, aceşti „evaluatori” sunt cei care 
le furnizează profesorilor feed-back-ul util pentru continuarea muncii lor. 
Profesorii declară — şi nu o fac in mod formal - că satisfacția lor cea mai 
mare o reprezintă performanţele inalte şi recunostita elevilor. Feed-back-ul 
de care ar avea atâta nevoie, cel de la directori şi colegi, se lasă aşteptat. 
Astfel, în multe cazuri, şcoala ratează ocazia de a funcţiona ca o organizaţie 
eficientă, ce-şi stimulează membrii prin sistemul său de evaluare, iar această 
caren(á se repercutează asupra performanţelor elevilor. 

2. Funcţiile profesorului în şcoală 


În şcoală, profesorul îndeplineşte următoarele funcţii : a) Organizator al 
procesului de învățământ; b) educator; c) partener al educaţiei ; d) membru 
al corpului profesoral. bet ! 


a) Ca organizator al învăţării profesorul imbiná aspectele obiectiv-logice 
ale transmiterii cunoştinţelor cu aspectele psihologice. Este deci preocupat 
atât de aplicarea principiilor didactice, a teoriei instruirii în transmiterea 
conţinutului învăţământului, cât şi de implicaţiile psihologice ale actului 
transmiterii : psihologia evoluţiei copilului, psihologia învăţării, strategiile 
comunicării etc. —— "we : 

Organizarea învăţământului trebuie să se orienteze după criterii proprii 
disciplinei, urmărindu-se aplicarea celor mai potrivite strategii de rezolvare a 
problemelor, dezvoltarea gândirii elevilor şi a aptitudinilor de culegere inde- 
pendentă a informaţiilor, de prelucrare critică şi aplicare în situaţii diferite. 
Profesorul nu este doar un transmiţător de informaţii, care se rezumă la a da 
indicaţii elevilor, ce şi cum să înveţe, ci şi un antrenor care, prin întrebări 
analitice, stimulând gândirea elevilor, creează premise pentru ca aceştia, prin 
găsirea independentă a răspunsurilor, să ajungă la o mai bună înţelegere a 
problemelor. Trezirea interesului elevilor, stimularea motivaţiei acestora este, 
în bună măsură, un rezultat al conducerii procesului instructiv. Intră aici şi 
justa dozare a dificultăților în procesul învăţării, conform cu situaţia concretă 
şi individualitatea elevilor respectivi. În rezumat, a organiza învăţarea în- 
seamnă a găsi metodele cele mai adecvate, a construi secvenţe instructive 
bazate pe logica obiectivă a disciplinei, a trezi interesele elevilor şi a stimula 
performanţele, a crea o atmosferă prielnică studiului, a doza dificultăţile 
pentru a putea dezvolta strategii de rezolvare a problemelor (Geissher, 1981). 


„b) Exercitarea funcţiei de educator este dependentă de concepţia care stă 
la baza semnificației care se acordă şcolii şi organizării ei, de felul în care 
profesorul îşi înţelege misiunea, de totalitatea sarcinilor cuprinse în funcţia de 
profesor şi, nu în ultimul rând, de atitudinile părinţilor. Funcţia de educator 
a elevilor exclude însă autoritarismul şi dirijismul, etichetarea represivă şi 
manipulantă a elevilor, tendinţa de a le induce un comportament adaptativ şi 
conformist. Este şi o alternativă la excesele, de ,stiintá..." a procesului 
de învăţământ, îndeosebi la disciplinele fundamentale, ignorándu-se toate 
principiile învăţării. Condiţiile pe care le asigură spaţiul şcolar şi poziţia 
profesorului în clasă fac ca acesta să poată exercita o influenţă importantă 
asupra elevilor. Utilizarea nedozată a acestor prerogative se poate solda însă 
cu rezultate negative. Abuzul de „disciplinare”, de exemplu, poate avea ca 
efect formarea unor spirite conformiste şi dependente, prin fixarea pe anumite 
atitudini apreciate de profesor. | 

Funcţia didactică a profesorului se exprimă prin îndeplinirea statutului de 
model, partener, sfătuitor. Ea se îndeplineşte prin crearea unei: atmosfere 
generale de securitate şi încredere în clasă, prin încurajarea succeselor 
fiecărui elev, prin crearea unui flux de simpatie între profesor şi elevi. 
Dimpotrivă, provocarea unei atmosfere de neîncredere şi suspiciune are ca 
efect retragerea şi resemnarea elevilor, apariţia marginalilor, agresivitatea 
umană. Indiferent de specialitatea sa, un profesor care utilizează etichetarea 
şi ironizarea elevilor ca metode didactice nu poate obţine decât antipatie şi 
refuzul participării la efortul comun. 

A educa, alături de a instrui, înseamnă, pentru profesor: folosirea unor 
metode care să formeze elevilor atenţia pentru munca independentă, să 
dezvolte virtuţi sociale, să întărească includerea elevilor în propria valoare, 
ajutându-i să-şi găsească identitatea. A educa înseamnă a-ţi desfăşura activi- 
tatea sub semnul unor categorii morale, consiliindu-i pe elevi să ia distanță 
critică faţă de atitudinile şi performanţele proprii, dezvoltându-le aptitudinea 
de a stabili contacte pozitive şi de a analiza critic propriile prejudecăţi. 

“Înainte de a transmite valori cognitive, profesorul transmite valori morale 
şi îi asistă pe elevi în însuşirea acestora, prin sublinierea importanţei semni- 
ficatiei unor sentimente precum cel de satisfacţie a reuşitei, cooperării, res- 
pectului pentru realizări etc. Clasicul pedagogiei germane, Herbart, a spus: 
„Valoarea omului nu rezidă în cunoştinţe, ci în voinţă”. Rolul de educator al 
profesorului, crede Herbart, este acela de a trezi „virtuţi”, de a forma caractere. 


c) Conceptul. de partener al educaţiei se reteră la raporturile profesorului 
cu. alti factori educativi, îndeosebi cu părinţii, şi la concepţia după care 
profesorii şi elevii formează împreună o comunitate şcolară. Şcoala este a 
doua instanţă de socializare, după familie, iar profesorul trebuie să colaboreze 
cu toţi factorii educativi, să armonizeze educaţia formală cu cea nonformală 
şi informală. El poate juca rolul de consultant al părinţilor, el împarte răspun- 
derea formării copiilor cu familia. 


'd) Ca membru al corpului profesoral, profesorul se găseşte într-o strânsă 
interdependenţă cu colegii, cu directorii şi alţi educatori. Complexitatea 
problemelor pe care le pune şcoala ca organizaţie face imposibilă izolarea şi 
„independenţa” profesorilor. Nu se pot realiza o instrucţie şi 0 educaţie 
unitară prin simpla, adiţionare a unor influenţe disparate, oferite de diverse 
discipline. Cele trei laturi ale influenţei educative - învăţarea socială, for- 
marea independenţei de a lucra metodic şi dezvoltarea eului elevilor - vor 
rămâne întâmplătoare atât timp. cât se rezumă la acţiuni separate şi necoor- 
donate. E nevoie deci de un „consens” al atitudinilor şi acţiunilor pedagogice. 
Ideea de a lucra în echipă (team-teaching) în vederea unei acţiuni conver- 
gente presupune discuţii între profesorii de specialitate care predau la aceeaşi 
clasă, pregătirea comună pentru procesul instructiv (pentru a armoniza mij- 
loacele şi exprimarea), repartizarea funcţiilor în cazul unor sarcini speciale, 


260 AA hx PSIHOLOGIE ŞCOLARĂ 


organizarea unor discuţii în grup sau consfătuiri ale profesorilor din aceeaşi 
specialitate pentru sarcinile instructive şi ale tuturor profesorilor pentru cele 
educative. | 2 l d 


3. Rolurile profesorului ` 


Cum îşi înţelege profesorul menirea sa? Acţionează el în numele statutului 
şi societăţii, al părinţilor sau în calitate de apărător al copilului? Se rezumă 
el la transmiterea cunoştinţelor în domeniul disciplinei sale, sau le prezintă 
elevilor ca modele ? Iată întrebări pe care şi le poate pune orice profesor la 
intrarea în meserie. | | w I : 

Termenilor mai vechi de meserie sau profesiune, apropiate celui de „che- 
mare", le este preferat astăzi cel de rol, devenind vocaţia funcţională, rolul 
jucat de o persoană de referinţă. Similitudinea cu rolul interpretat pe scenă 
de actori este explicită. „Educatorul înnăscut”, „chemarea de profesor”, 
spune Geissler, nu prea îşi găsesc locul în acest peisaj. ` | 

Psihologia educaţiei şi pedagogia contemporane îl încurajează pe profesor 
să reflecteze asupra rolului său în procesul educativ. Un model construit de 
cercetătorii americani (vezi Gallagher, 1994) distinge trei roluri posibile ale 
profesorului, care sunt totodată şi abordări diferite ale acţiunii pedagogice : 
1. Abordarea executivă propune un profesor prin excelenţă executor. Profe- 

sorul se preocupă în mod special de punerea în aplicare a obiectivelor 

didactice, slujindu-se de cele mai eficiente metode. În plus, el urmăreşte 
să evalueze efectele intervențiilor sale şi le ia în seamă atunci când proiec- 
tează interacţiunile următoare cu elevii, d | 

2. Din perspectiva abordării terapeutice, profesorul este o persoană empatică, 
ce se ingrijeste cu prioritate de problemele emotionale şi motivationale 
ale elevilor. Stima de sine, sentimentul eficienţei personale, acceptarea de 
către grup sunt socotite condiţii esenţiale ale participării eficiente în şcoală. 

3. Abordarea eliberaţionistă îl concepe pe profesor ca un eliberator al minţii 


elevilor, ca un factor activ în dezvoltarea armonioasă, cognitivă şi morală, 
a elevilor, a ipf 


„Rolul de profesor presupune argumentarea într-un multiplu păienjeniş de 
grupuri de referinţă care pun profesorului cerințe diferenţiate : el reprezintă 
autoritatea publică, ca reprezentant al statului, transmiţător de cunoştinţe si 
educator, evaluator al elevilor, partenerul părinţilor în sarcina educativă, 
membru în colectivul şcolii, coleg. Profesiunea de educator este — fără 
îndoială — încărcată de tensiune. Pentru a putea răspunde atâtor cerinţe şi 
articula oferta sa comportamentală unor solicitări diverse, el trebuie să aibă 
conştiinţa misiunii sale, are obligaţia de a observa şi evalua, disponibilitatea 
de a primi sugestii, aptitudinea de a organiza şi regiza procesul de instruire. 

Adesea profesorul se găseşte în situaţii conflictuale. 

O primă situaţie conflictuală rezultă din raporturile sale cu părinţii şi cu 
instituţia şcolii. Părinţii solicită adesea o atenţie specială copiilor lor, profe- 
sorul e obligat să-şi distribuie impartial atenţia tuturor elevilor, reprezentând 
consemnul instituțional. În relaţiile sale cu elevii, profesorul se orientează 
după principiul „stimulare şi selecţie”, iar acesta poate veni în contradicţie 
cu obligaţia de a pretinde performanţe din partea tuturor elevilor. Profesorii 
sunt puşi adesea în dificultate de două sarcini aparent diferite : pe de o parte 
ei sunt responsabili de transmiterea corectă a unei cantităţi de informaţie 
şi verificarea asimilării acestor cunoştinţe. Pe de altă parte, el are datoria 
să dezvolte elevilor „aptitudini critice”, strategia fiind punerea sub semnul 
îndoielii a unor adevăruri, prezentarea materialului ca pe o confruntare între 
teze diferite. 

Cel mai important conflict de rol este acela dintre transmiterea cunoştin- 
telor de specialitate şi calitatea de educator a profesorului. La unii profesori 
predomină preocuparea pentru transmiterea de cunoştinţe, alţii sunt cu 
precădere preocupaţi de a forma. Geissler sintetizează astfel contradicţiile 
îndeplinirii rolului de profesor : 

e informatorul transmite, păstrând distanţa rece impusă de ştiinţă; 
* partenerul sfătuieşte, apelează, admonestează, îndrumă, frânează ; 
„e modelul stabileşte si oferă cerințe morale; 

° examinatorul se străduieşte să fie obiectiv şi impartial ; 

e educatorul e preocupat îndeosebi de om, de „educat” ca partener în relaţia 
comună. El transmite valori-orientări de viaţă. 

e specialistul se axează pe predare şi instruire unitară. 

Avem a face deci cu o tensiune intra-roluri, care se rezumă la: 

e partener contra'examinator; 

e informator contra distribuitor de şanse ; 

e model contra specialist. 

'Stările tensionale sunt inevitabile. Soluţia e organizarea unui „învăţământ 
educativ” articulând cele două tendinţe : educaţia fără instrucţie e imposibilă, 

componenta educativă stimulează şi motivează instruirea. ! 


4. Stilul profesorului si bazele puterii sale 


Pes subliniat deja insemnátatea climatului din clasá pentru participarea 
elevilor. Se cuvine sá observám cá un factor important al evolutiei acestui 
climat il reprezintá profesorul. Intervenţiile sale se constituie in strategii de 
control, control ce poate fi mai mult sau mai puţin strâns. Din veacul al XIX-lea, 
de la şcolile descrise de Dickens si, la noi, de Delavrancea, progresul invátá- 

mántului a insemnat slábirea controlului profesorului (nu dincolo de un 
anumit prag) si instaurarea unei atmosfere relaxate de învăţare in conditiile 
locomotiei optime a grupului spre scopul pe care si l-a propus. Cotrolul exer- 
citat de profesor pare să se afle într-o relaţie de proportionalitate inversă cu . 
intensitatea interacțiunii elevilor, desi un grad redus de control este necesar 
pentru a asigura focalizarea discuţiilor dintre elevi pe sarcina şcolară. 

Psihologia socială a oferit cu mult timp în urmă o confirmare empirică a 
acestor idei. Experimentele lui Lewin, Lippitt şi White asupra stilurilor de 
conducere, realizate la sfârşitul deceniului al patrulea, şi-au propus să varieze 
maniera de a se comporta a adultilor-lideri în grupuri de copii de Il ani şi să 
constate impactul acestor variaţii asupra comportamentului de grup şi indi- 
vidual. Grupurile de copii executau aceleaşi sarcini, în acelaşi cadru. Cele 
trei tipuri de leadership (conducere) a căror eficienţă s-a testat au fost 
leadership-ul autoritar, cel democratic şi cel laissez-faire. Liderul autoritar 
se caracteriza în principal prin aceea că el lua toate deciziile privind orga- 
nizarea grupului şi activităţile desfăşurate în grup. El nu împărtăşea copiilor 
planul de ansamblu al activităţilor, şi nici criteriile de evaluare a performan- 
telor individuale sau de grup. Evoluţia sa presupunea menţinerea în afara 
activităţilor concrete ale grupului şi exercitarea unui control strict. Stilul auto- 
ritar nu trebuie confundat cu stilul punitiv, al profesorului axat pe aplicarea 
constrângerilor şi pe reprimarea brutală şi imediată a oricăror conduite ale 
copiilor ce nu sunt adecvate cerinţelor şcolii. Nici adultul care juca rolul 
liderului democratic nu participa prea mult la activităţi. El însă evita să ia 
singur decizii, invitând grupul să participe là stabilirea manierei de orga- 
nizare. Copiilor le era oferită posibilitatea de a alege de fiecare dată când 
solicitau un sfat cu privire la îndeplinirea sarcinii : liderul sugera cel puțin 
două alternative, lăsându-i să hotărască ei înşişi. Mai mult, membrii erau 
liberi să se asocieze cu cine doreau în vederea realizăii sarcinii. Ei aveau 
cunoştinţe despre toate etapele ce urmau a fi parcurse până la atingerea sco- 
pului comun. În sfârşit, climatul laissez-faire traduce un rol pasiv al adultului. 
Acesta îşi limita participarea cât mai mult cu putinţă, lăsând în seama copiilor 
toate iniţiativele. El afişa o atitudine prietenoasă, dar prin tot ceea ce făcea 
sugera indiferenţă şi neimplicare : ezita atunci când era pus în situaţia de 
a da sugestii şi evita în mod constant orice evaluare a ideilor ori condui- 
telor participanţilor. 

Una din diferenţele cele mai evidente în comportamentul grupurilor con- 
duse astfel a fost faptul că în condiţiile /eadership-ului autoritar copiii au 
tendinţa de a transfera toată responsabilitatea către adult. Dependenţa îi face 
pasivi, irascibili şi uneori dispuşi să-şi exprime nemulţumirea în gesturi de 
revoltă. În celelalte grupuri nu găsim astfel de comportamente, relaţiile cu 
liderul fiind amicale. Din păcate, atmosfera tensionată din grupurile autoritare 
poate conduce uşor la acte de violenţă verbală între membri. Dimpotrivă, în 
grupurile. democratice şi laissez-faire, relaţiile dintre copii sunt detensionate, 

armonioase, dând naştere la manifestări de prietenie şi la confidente. Climatele 
sociale de grup induse de adulţi se deosebesc şi în ceea ce priveşte motivaţia 
şi, evident, productivitatea. În absenţa liderului autoritar copiii încetau lucrul, 
în vreme ce absenţa liderului democratic nu avea deloc acelaşi efect. îngtucât 
programul acesta de cercetări îşi propusese să descrie şi reacţiile indivizilor 
la schimbarea unui stil de conducere cu altul, trebuie să adăugăm cá la trece- 
rea de la un climat autoritar la unul democratic sau laissez-faire apăreau la 
copii manifestări zgomotoase, de „defulare”, socotite de autori foarte semni- 
ficative pentru tensiunile latente din grupurile autoritare (Lippitt şi White, 1994). 
Un alt studiu, de data aceasta realizat nemijlocit în condiţiile activi- 
tăţii din şcoală, implicând 275 de profesoare, a ajuns la aceleaşi concluzii 
(Forsyth, 1983). S-a pus în evidenţă cu această ocazie că elevii sunt mai 
interesaţi, mai cooperativi şi mai constructivi în clasele conduse democratic. 
Acelaşi studiu a arătat că stilul laissez-faire se caracterizează printr-o parti- 
cipare foarte slabă a elevilor, plictisiti, neatenti şi descurajati de neimplicarea 
si lipsa de decizie a profesorului. | 
Desi în majoritatea cazurilor conducerea democratică este mai indicată, 
având ca rezultate relaţiile amiabile dintre elevi, performanţele înalte şi accep- 
tarea profesorului de către clasă, în unele condiţii stilul autoritar se dovedeşte 
şi el util (Detsch şi Hornstein, 1978). Când sarcina este structurată, liderul 
se bucură de simpatia membrilor şi are puterea de a recompensa şi pedepsi, 
conducerea autoritară poate determina obţinerea unui randament excelent. De 
aceea, apreciem cá profesorii eficienţi sunt cei ce ştiu să ţină o dreaptă cum- 
pănă între controlul strâns şi exigent şi deplina libertate de decizie a clasei. 
Controlul exercitat de profesor în clasă trebuie să aibă la bază o anume 
relaţie între profesor şi elevi, de fapt un anume tip de putere. Cercetătorii din 
ştiinţele sociale definesc puterea ca fiind capacitatea de a produce efecte 
dinainte ştiute în comportamentul celorlalţi şi apreciază că ea se află la baza 
oricărei interacțiuni. Puterea şi influenţa formează nucleul dur al socialului. 
Pentru a înţelege dinamicile din clasă legate de putere vom face apel la un 
studiu clasic al lui John French şi Bertram Raven (1959), în care autorii 
disting, cinci tipuri de putere socială: puterea de recompensare, puterea de 
coercitie, puterea legitimă, puterea de referinţă şi puterea de competenţă sau 
„puterea experti. Din acest punct de: vedere, relatia dintre profesor si elev pare 
dezechilibratá, căci primul este atotputernic, deţinând, in mod firesc, toate 
cele cinci tipuri de putere. În privinţa puterii de recompensare, menţionăm 
că utilizarea tehnicilor de întărire skineriene, atât verbale cât şi non-verbale, 
are un efect uriaş. Totuşi, profesorii cu experienţă ştiu că efectul se răstoarnă 
dacă se. sancţionează pozitiv tot ceea ce face elevul, inclusiv realizarea sar- 
cinilor în care nu s-a implicat şi a depus foarte puţin efort. În încercarea de a 
stabili coordonatele comportamentului eficient al profesorului, studiile de 
până acum au insistat asupra faptului că este important ca profesorul să-şi 
bazeze autoritatea pe o putere de referinţă, şi să evite să facă apel la puterea 

sa de coercitie. Aceasta din urmă se exercită atunci când personajul înzestrat 
cu putere face apel la ameninţări şi pedepse pentru a determina tinta influentei 
Sá desfásoare comportamentul dorit. Desigur, profesorii au la îndemână un 
întreg arsenal, de la mustrare, până la pedeapsa fizică şi exmatriculare. 
Îndeobşte, acest gen de presiune este eficientă numai în aparenţă, căci ţinta 
(persoana asupra căreia se exercită puterea) dă curs la nivel manifest cererilor 
celui care deţine puterea, dar în plan privat nu acceptă ordinul. Ca atare, 
pentru menţinerea influenţei este necesară o supraveghere permanentă. Există 
numeroase cercetări. care demonstrează că exercitarea puterii coercitive de 
către profesor, oferind un model de agresivitate; conduce numai la corectarea 
temporară a conduitei elevului pedepsit şi la deteriorarea atmosferei din clasă. 
Comportamentul profesorului punitiv se constituie într-un blocaj extern 
foarte serios al învăţării. Neajunsul principal nu este numai eşecul recuperării 
deviantului, ci inducerea unor atitudini de indiferenţă faţă de conţinutul lectiei 
la ceilalţi elevi care asistă la un astfel de exerciţiu de putere. Dacă pedeapsa 
se abate asupra unui elev ce se bucură de multă consideraţie în ochii celor- 
lalti, apare în plus solidaritatea şi suspiciunea faţă de autoritatea profesorului. 
Apelul la pedeapsă şi la ameninţări pare să reprezinte, într-adevăr, una din 
cele mai neinspirate şi mai contraproductive decizii pe care le poate lua un 
dascăl. De aceea, profesorul trebuie să-şi întemeieze evoluţiile în clasă pe 
puterea de referinţă (bazată pe identificarea elevului cu cel ce deţine puterea) 
sau, mai cu seamă în cazul claselor mai mari, pe puterea expertă (ce ţine de 
percepţia de către elev a competenţei profesorului într-un anumit domeniu). 


5. Reprezentările — factor. determinant 
al acţiunii educative 


. Psihologia contemporană, spre deosebire de cea clasică, acordă o atenţie 
deosebită proceselor cognitive ale individului, considerând că acestea sunt 
un factor important al raportării lui la mediu, al reacţiilor dar şi al iniţiativelor 
sale de conduită. În această viziune, ființa umană apare ca activă, desfăşurând 
comportamente în funcţie de: interpretările pe care le dă informaţiilor din 
mediu. În mod tradiţional, psihologia socială aplicată în educaţie a studiat 
reprezentările reciproce profesor — elev, demonstrând că interacţiunile celor 
doi protagonişti, eficienţa profesorului şi reuşita şcoalară a elevului depind 
de ele. În rândurile care urmează nu intenţionăm să realizăm un inventar 
exhaustiv al reprezentărilor sociale ce iau naştere în câmpul educaţional, ci 
mai curând să evidentiem câteva trăsături generale ale sistemului de credinţe 
şi reprezentări al profesorului. Ca să ne dăm seama de rolul acestor procese 
cognitive, să ne imaginăm că ne-am afla într-o şcoală şi că în cadrul unei 
discuţii cu metnbrii corpului profesoral am constata că mulţi dintre ei socotesc 

inteligenţa o calitate înnăscută, inegal răspândită în populaţie. Fără îndoială, 
am bănui că acţiunile lor educative se află în concordanţă cu această credinţă. 
Am putea oare, presupunând că intervenţia noastră este justificată, să-i con- 
vingem să abandoneze această idee? Şi dacă, dibaci, vom şti să invocăm 
argumente convingătoare, iar ei se vor declara gata să renunţe la ea, putem 
avea încredere că decizia aceasta este nente şi că ea le va ghida de acum 
inainte comportamentele ? 

- Astfel de credinţe cu privire la misiunea scolii, la capacitatea proprie de a 
influenta performanta elevilor, la motivatia elevilor, la natura cunoasterii apar 
Ja orice profesor. Credinţa este un concept cognitiv şi afectiv totodată, căci 
se referă la acceptarea emoţională a une idei sau doctrine. Credintele 
profesorilor sunt reunite în structuri de credinţe şi iau naştere prin observaţie 
individuală, dar, fireşte, şi sub influenţa celorlalţi. Ele sunt foarte rezistente 
la schimbare, cedând rareori în faţa unor argumente logice. În cadrul unei 
astfel de structuri pot foarte bine convietui opinii absolut contadictorii. 

Structura de credinţe este răspunzătoare pentru multe din comportamentele 
specifice ale profesorului înăuntrul instituţiei şcolare. Gallagher (1994) pre- 
zintă un model al instruirii în domeniul matematicii, în care au fost incluse 
trei componente : cunoaşterea, credinţele şi atitudinile. Prima se referă, 
evident; la suma cunoştinţelor pe care profesorul le deţine în domeniul 
matematicii, dar şi la cunoştinţele referitoare la felul în care trebuie predată 
matematica. Acestea determină maniera de interacţiune a profesorului cu 
elevii şi scopurile pe care el şi le propune. A doua componentă include, de 
fapt, trei sisteme de credinţe: credinţa că matematica reprezintă un domeniu 
de cercetare în continuă expansiune, credinţa că matematica este un corpus 
de cunoştinţe unitar, descoperit, iar nu creat, şi credinţa potrivit căreia 
această ştiinţă poate fi pusă cu mult folos în slujba studierii naturii. În fine, 
atitudinile profesorului faţă de şcoală îi facilitează sau îi blochează (atunci 
când sunt negative) contactele cu elevii. 

Dar majoritatea cercetătorilor şi-au concentrat atenţia asupra studiului 
reprezentărilor pe care şi le formează profesorii despre principalele obiecte 
din mediul educativ. Vom expune două tipuri de reprezentări ale profesorului : 
reprezentarea elevului şi reprezentarea inteligenţei. 


a) Am arătat în capitolul anterior că profesorii au tendinţa de a-i percepe 
pe elevi în funcţie de apartenenţa acestora la o categorie socio-economică. Se 
cuvine precizat că în general indivizii îi percep pe ceilalţi în termenii iden- 
tităţii personale, stabilind deci diferenţele ce-i individualizează, dar şi în 
termenii identităţii sociale, ai calităţii lor de membri ai unor grupuri sociale. 
A doua modalitate este mai superficială dacă nu se conjugă cu prima, şi poate 
introduce erori. Adesea demersurile de cunoaştere a celorlalţi sunt deductive, 
de la identitatea socială conferită de grupul de apartenenţă, la trăsături de 
personalitate pe care ar trebui să le deţină tocmai pentru că sunt membri ai 

unui grup anume. Profesorii pot să-şi — " in felul acesta elevii, iar dacá 
nu fac efortul să particularizeze, să-i cunoască pe fiecare in parte în ceea ce 
au specific, se pot înşela. De exemplu, percepţia profesorului asupra unui 
copil provenind dintr-o familie de ţigani se realizează ținând cont de această 
caracteristică evidentă şi importantă din punct de vedere social. El va avea 
tendinţa să atribuie elevului toate trăsăturile pe care, în concepţia lui, le au 
membrii acestei categorii etnice. Elevul nu va scăpa de stigmat decât dacă 
profesorul se va dovedi flexibil şi va accepta că există membri ai categoriei 
sociale a ţiganilor care nu posedă caracteristicile stereotipice. 
Faptul că profesorii tin cont în percepţia elevilor de normele şcolare este 
cea mai generală constatare ce se poate face cu privire la percepțiile reciproce 
dintre cele două grupuri. Cerinţele de rol ale profesorilor, obligaţia lor de a 
preda şi de a evalua face ca influenţa obiectivelor şcolare asupra reprezentării 
elevilor să fie extrem de puternică. Reprezentarea aceasta se va constitui 
îndeosebi din elemente legate de motivaţie, efort, capacitate intelectuală şi 
paricipare în clasă. Majoritatea studiilor. converg în susţinerea unor astfel de 
idei. Gilly (vezi Gosling, 1992), de exemplu, analizând rezultatele unei 
anchete asupra învăţătorilor, stabileşte două dimensiuni după care pot fi 
ordonate judecátile profesorilor asupra elevilor. Prima tine de conformismul 
elevilor la realizarea obiectivelor şcolare. Din această perspectivă, trăsăturile 
elevului bun sunt atenţia, tenacitatea, participarea la activităţi, respon- 
sabilitatea, interesul pentru muncă, regularitatea efortului. Cea de-a doua 
dimensiune se referă la participarea elevilor la viaţa grupului-clasă - buna 
integrare şi acceptarea de către grup sunt privite ca două. condiţii: însemnate 
ale reuşitei şcolare. | | | 
Un alt studiu face distincţia între reprezentările a două tipuri de elevi, 
ambele valorizate : tipul A, a cărui principală caracteristică este participarea 
în clasă, elev sociabil şi activ, şi tipul B, centrat pe activitatea de învăţare, 
anxios şi motivat să-şi depăşească slăbiciunile. Rezultate asemănătoare se 
degajă în urma unei cercetări ce şi-a propus să contureze reprezentările 
elevului slab şi ale celui bun, aşa cum apar ele la profesorii de liceu. Dacă 
trăsăturile elevului bun sunt: motivat, inteligent, harnic, adaptat, portretul 
celui slab se constituie din antonimele acestor epitete : lipsă de motivaţie, 
deficienţe intelectuale, leneş, inadaptat. | 
Mai toate cercetările ajung la concluzia că în concepția profesorilor efortul 
este principalul factor al succesului şcolar. De aceea, ei îl valorizează mai 
mult decât valorizează capacitatea (inteligenţa), iar în reprezentările lor 
asupra elevului bun efortul este mai pregnant decât inteligenţa. Investigaţiile 
lui Mollo (1970) sunt printre cele care întăresc această observaţie ; repre- 
zentarea elevului bun ar avea drept coordonate principale (în această ordine) 
mobilizarea, calităţile intelectuale şi participarea... ` 
Aşadar, rolul instituţional al profesorului îşi pune apăsat amprenta asupra 
reprezentării pe care el şi-o contruieşte despre elev. Aceasta este structurată 

de caracteristicile socotite de profesor predictive pentru succesul sau eşecul 
şcolar. Succesul şi eşecul sunt ele însele concepute din perspectiva normelor 
instituţiei educative. În afara acestui cadru de referinţă, pentru definirea 
succesului şi eşecului profesorii ţin seama de progresele (sau regresele) 
elevilor, precum şi de performanţele elevilor de aceeaşi vârstă. 

Desigur, elevii dezvoltă şi ei reprezentări ale profesorilor, iar acestea le 
marchează interacţiunea cu pofesorii şi, în general, evoluţia în cadrul şcolii. 
S-a pus în evidenţă, de exemplu, că perceperea profesorului are loc pe trei 
coordonate principale: capacitatea empatică (capacitatea de a înţelege emoţiile 
şi sentimentele elevului), capacitatea organizatorică şi calitatea explicaţiilor 
(„chemarea” sau talentul pedagogic). Pentru a ilustra înrâurirea acestor repre- 
. zentári asupra conduitelor, vom cita aici un studiu care a manipulat percepţia 
“iniţială a elevilor asupra profesorului. Efectuarea unei preanchete a îngăduit 
stabilirea comportamentelor profesorilor pe care elevii le socotesc manifestări 
de empatie. Pe baza acestora s-a realizat un film de 12 minute care înfăţişa 
un profesor empatic, cald, afişând disponibilitate, şi un altul ce prezenta 
profesorul în ipostaze non-empatice. Profesorul care apărea în cele două 
scurt-metraje urma să întâlnească, separat, două grupuri de copii şi să dirijeze 
efectuarea de către aceştia a unor. sarcini construite în aşa fel încât se putea 
uşor măsura cantitatea şi calitatea producţiei. Înaintea contactului cu noul 
profesor, fiecărui grup i se cere să vizioneze unul din cele două filme. 
Profesorul evolua în manieră standardizată în faţa grupurilor de elevi, el neavând 
cunoştinţă despre filmul la care-a fost expus fiecare grup. Experimentatorul a 
putut uşor demonstra impactul reprezentării iniţiale a profesorului pe baza 
diferenţei de randament a elevilor din grupurile experimentale. Fireşte, mani- 
festările de înţelegere au darul de a stimula productivitatea (Gilly, 1984). 


- b) Inteligența constituie în societatea noastră un obiect de reprezentare 
socială, reprezentare la stabilirea căreia participă, într-un proces de nego- 
ciere, toti membrii unui grup si pe care o impártásesc cu toţii. Ea devine in 
mod legitim obiect al unei reprezentári sociale, căci este o valoare socială 
fundamentală. În general, inteligenţa este concepută ca ţinând de abilitatea 
individului de a desfăşura operaţii logice şi, ceea ce este important pentru 
abordarea psihosocială a educaţiei, de reuşita şcolară. Şcoala defineşte şi 
consacră o inteligenţă pe care societatea o valorizează şi o promovează. Pre- 
ponderenta definiţiei şcolare a acestei aptitudini atestă, fără îndoială, rolul 
covârşitor al instituţiei educative în sistemul social. 

Explorând reprezentarea socială a inteligenţei, cercetătorii au pus în 
evidenţă o „ideologie a datului” care-i este subiacentă şi care proclamă 
caracterul înnăscut al inteligenței (Mugny si Carugatti, 1985). Slujindu-se de 
ideologia datului, simţul comun justifică în mod simplu diferenţele indivi- 
duale atât de vizibile şi de încurajate astăzi. In plus, reprezentarea celei mai 
importante dintre aptitudini ca înnăscute îndeplineşte pentru mulţi indivizi o 

funcţie de protejare a identităţii pozitive. Părinţii cred în caracterul înnăscut 
al inteligenţei, fără să creadă neapărat în transmiterea ei ereditară : astfel, ei 
sunt total absolviti de răspundere pentru zestrea genetică a progeniturii, 
nefiind răspunzători nici pentru eventualul eşec al socializării copilului în 
familie. Cât despre profesori, este evident că o astfel de „ideologie” se află 
în contradicţie cu însăşi misiunea lor. Totuşi, ca să nu-şi asume răspunderea 
pentru eşecul şcolar al unora din elevi, ei sfârşesc prin a o adopta. Mai mult, 
profesorii cu experienţă se declară într-o mai mare măsură de partea ideii 
 ineiste decât cei novici sau decât studenţii ce urmează să profeseze în 
învăţământ, ceea ce ilustrează o întărire progresivă a atitudinilor autode- 
fensive. O evoluţie paralelă cunoaşte şi „idealismul” debutantilor: credinţa 
lor în posibilităţile nelimitate de a influenţa performanţa copiilor dispare 
treptat, lăsând locul'unui scepticism, dublat adesea de elitism. - 

“Influenţa contextului normativ al instituţiei educative se vădeşte şi în acestă 
privinţă : adoptând criteriile de evaluare ale autorităţilor şcolare, profesorii 
sunt înclinați să valorizeze succesul la disciplinele „tari”, ca matematica, 
fizica, chimia şi să judece inteligenţa prin prisma lui. (S-a demonstrat cá 
profesorii care predau materiile favorizate de programa şcolară au alt 'stil de 
a interac(iona cu elevii şi altă manieră de a structura realizarea sarcinilor 
şcolare decât titularii celorlalte materii de învăţământ.) O dovadă în acest 
sens o furnizează un studiu al lui Mugny şi Perez (1996) care relevă că două 
categorii de subiecţi cu care se lucrează, profesorii şi studentii-viitori pro- 
fesori, apreciază la fel nivelul de inteligenţă al unor copii cu note mari la 
matematică, dar că în privinţa inteligenţei copiilor cu eşec la matematică, 
opiniile diferă ; profesorii inferează un nivel al inteligenţei semnificativ mai 
coborât decât viitorii profesori. Dimpotrivă, cele două grupuri de subiecţi 
atribuie aproximativ acelaşi coeficient de inteligenţă, unor copii despre care 
deţin informaţii că au evoluţii mediocre la desen. , 

S-a constatat şi un efect al calităţii de părinte al profesorului. Profesorii 
care au copii îşi manifestă într-o măsură mai mare acordul cu ideea carac- 
terului înnăscut al inteligenţei decât profesorii fără copii, sau decât părinţii 
care nu sunt profesori. Ei neagă responsabilitatea profesorului (ceea ce ceilalţi 
părinţi nu fac) şi se pronunţă pentru utilizarea unor metode inspirate mai 
curând de pedagogia tradiţională — de pildă, pentru constrângere. Putem ex- 
plica aceste rezultate prin conflictul între cele două roluri deţinute de aceşti 
subiecţi şi prin încercările lor de a le pune de acord justificând eşecul ac- 
(iunii pedagogice. i | : 

Reprezentările inteligenței, aşa cum le dezvoltă profesorii, asigură echili- 
brul sistemului lor cognitiv, furnizând explicații acceptabile pentru fenomenul 
diferenţelor individuale. În plus, aceste reprezentări au menirea de a conferi 
O identitate pozitivă, menajând stima de sine a subiecţilor prin negarea res- 
ponsabilitátii lo: în cazul esecului şcolar. 

6. Atribuire şi explicaţie în mediul școlar 


- În capitolul anterior am analizat atribuirile elevilor cu privire la per- 
formantele lor şi posibilele urmări ale acestor atribuiri asupra rezultatelor 
şcolare viitoare. În rândurile de mai jos vom expune succint concluziile unor 
studii ce s-au interesat de activitatea inferenţială a profesorului. Evident, 
profesorul face şi el atribuiri cu privire la propriile comportamente, iar lucrul 
acesta îl ajută să se cunoască pe sine, după cum face atribuiri cu privire la 
succesele şi insuccesele sale, ceea ce-i determină stima de sine, precum şi 
expectantele asupra consecinţelor comportamentelor viitoare. Dar cercetările 
din domeniul acesta au avut în vedere mai ales explicaţiile profesorului asupra 
succeselor şi eşecurilor elevilor. Ele au stabilit că, în general, cauza eşecului 
şi reuşitei şcolare este identificată ca fiind absenţa sau prezenţa efortului (sau 
motivatiei). Este firesc ca profesorul. să facă atribuiri interne pentru eşecul 
elevului (să considere cauza eşecului ca fiind internă persoanei elevului), în 
vreme ce, foarte probabil, elevul va fi înclinat să facă o atribuire externă 
pentru eşecul său (invocând neşansa sau dificultatea sarcinii), dar fermitatea 
profesorilor în a alege drept cauză internă efortul (şi nu capacitatea) poate 
intriga. În explicaţiile asupra acestor rezultate se invocă de obicei două 
motive : 

a. lipsa efortului ar fi indezirabilă social, şi de aceea profesorul se aşteaptă 
ca elevul să depună eforturi; atunci când n-o face, lucrul acesta devine 
evident, şi nereuşita este pusă pe seama lui; 


capacitatea sau abilitatea este percepută ca o trăsătură a persoanei; de 
aceea, ea nu poate fi influenţată de acţiunea pedagogică. Dimpotrivă, 
efortul se poate schimba în timp, iar profesorul poate determina elevul să 

facă efortul de a realiza O sarcină şcolară oarecare, folosind recompense 
| şi pedepse (prin pedeapsă nu înțelegem pedeapsă fizică, ci orice sancţiune 
negativă — de pildă dezaprobare, critică etc.). Ca atare, atribuirea la efort 
justifică întru totul rolul profesorului. 


Cel din urmă motiv este pus la îndoială de un autor precum P. Gosling, 
care consideră că dacă atribuirea la efort justifică demersurile pedagogice ale 
profesorului, înseamnă că profesorii îşi.asumă răspunderea atât pentru reuşita 
elevului, cât şi pentru eşec. „Credem, scrie autorul francez, că ar trebui să 
dăm o interpretare a atribuirii la efort diferită în caz de succes şi de eşec: în 
caz de succes ar servi cu adevărat la justificarea rolului profesorului ; în caz 
de eşec şcolar, ea ar avea funcţia de a absolvi profesorul de răspundere, 
făcându-l pe elev responsabil pentru eşecul său” (Gosling, 1992, p. 61). 
Oricum ar fi, a pune performanţele şcolare pe seama motivatiei ni se pare in 


Să 

spiritul pedagogiei moderne şi al reformelor în curs de desfăşurare în sfera 
educaţiei. Dimpotrivă, propensiunea către atribuirile la efort se află în fla- 
grantá contradicţie cu ideea inteligenţei înnăscute care, de altfel, poate să 
ducă la pesimism pedagogic şi la pasivism. | | 
Feed-back-ul pe care profesorii îl furnizează elevilor se află în legătură cu 
atribuirile lor. Faptul că profesorii percep abilitatea; sau efortul. ca aflându-se 
la originea succesului sau a eşecului' şcolar influenţează maniera în care ei 
aplică sancţiunile. De exemplu, indiferent dacă elevii au abilităţi deosebite 
sau sunt mai puţin dotati, cei ce au depus mai mult efort sunt recompensati 
mai mult în caz de succes şi sunt pedepsiţi mai puţin în caz de eşec. Pe de 
altă parte, elevii slabi care vădesc o motivaţie deosebită primesc recompense 
mai mari decât elevii buni foarte motivaţi, iar elevii lipsiţi de capacităţi nota- 
bile, ce nu depun eforturi sunt pedepsiţi mai- puțin decât cei foarte înzestrați, 
dar care nu se arată dispuşi să facă eforturi pentru îndeplinirea sarcinilor de 
învăţare. De altminteri, este normal ca efortul să formeze într-o mai mare 
măsură obiectul recompenselor decât capacitatea. | 
Efectul acesta privitor la atribuirile la efort pare să nu se manifeste decât 
atunci când profesorii explică succesul sau eşecul elevilor pe care-i cunosc. 
Dacă, într-o anchetă asupra stării învăţământului, adresăm profesorilor între- 
bări despre cauzele reuşitei şi eşecului şcolar în general, ei vor alege mai 
curând cauze externe (situaţia socio-economică, mediul familial). Această 
diferenţă (grupul elevilor se află sub influenţa condiţiilor sociale, în vreme 
ce comportamentul unui elev anume este ghidat de cauze interne) mărturiseşte 
acceptarea unui determinism social asupra căruia nu se poate interveni. Între 
cauzele externe pomenite pot apărea si cele ce (in de şcoală (organizare, 
înzestrare materială etc), — — | i ti 
De fapt, şi decalajul semnalat mai sus, între atribuirile generale şi cele 
particulare, se constituie intr-o probá pentru ideea cá atribuirile pe care le 
fac profesorii ce privire la evoluţia elevilor în şcoală au funcţia de a menţine 
o identitate profesională pozitivă. Prin atribuirile lor, profesorii îşi asumă 
responsabilitatea pentru succesele elevilor (ei sunt cei care au ştiut să-i moti- 
veze) şi aşează această responsabilitate pe umerii elevilor în caz de eşec 
(profesorul s-a străduit să-i stimuleze, dar ei n-au acceptat să depună eforturi 
susţinute). Multe studii atestă această strategie de protejare a stimei de 'sine, 
demonstrând, de pildă, că profesorii foarte ambiţioşi explică într-o mai mare 
măsură decât ceilalți performanţele elevilor invocând efortul. Cei ce s-au 
interesat de percepțiile şi atribuirile profesorului l-au tratat ca pe un simplu 
Observator, în vreme ce el este un participant, un observator interesat. Profe- 
sorul este departe de a avea o atitudine indiferentă faţă de evoluţia elevului. 
Depăşind statutul de simplu Spectator, pe care nu-l deţine aproape niciodată, 
el se implică, încât rezultatele elevilor sunt în parte determinate de el, şi 
la rândul lor i! afectează. Intervenţia sa poate preveni eşecul, după cum 

poate facilita succesul elevului. De aceea, atribuirile sale, ce vizează stabi- 
lirea responsabilităţi pentru performanţele slabe ori excelente ale elevului, 
nu pot fi obiective. | | 

Rezultate care contrazic oarecum generalitatea atribuirilor la efort sunt 
furnizate de studiile interculturale. Într-o cercetare ce urmărea compararea 
sistemelor de evaluare din Statele Unite şi din Asia (în special Japonia, 
- Coreea de Sud, Hong Kong) s-a pus în evidenţă faptul că în şcolile americane 
se- urmăreşte stabilirea diferenţelor dintre studenti din punctul de vedere al 
capacităţii, în vreme ce profesorii din Asia se preocupă în mod special de 
stimularea efortului. Învăţământul în ţările asiatice avute în vedere este orga- 
nizat în aşa fel încât încurajează performanţele înalte la matematică ale tuturor 
elevilor ; profesorii au convingerea că foarte puţini elevi sunt lipsiţi de capa- 
citatea necesară pentru a-şi însuşi cunoştinţele predate, Ei definesc profesorul 
ideal ca având drept caracteristică fundamentală claritatea predării. Dacă li 
se cere profesorilor americani aceeaşi definiţie, ei declară că înţelegerea dife- . 
rentelor individuale reprezintă trăsătura cea mai importantă a profesorului 
ideal. După explorarea reprezentărilor, autorii studiului au concluzionat că 
performanţele superioare la matematică ale elevilor asiatici trebuie puse pe 
seama diferenţelor semnalate. Este aceasta o dovadă a efectelor aşteptărilor 
profesorilor (profesorii americani se aşteaptă la performanţe foarte diferite, 
şi într-un fel sau altul comunică aceste aşteptări), dar şi o dovadă a impactului 
fenomenelor de reprezentare în general asupra performanţelor elevului. 


7. Efectele expectantelor profesorului 


Auto-indeplinirea profetiilor sau confirmarea comportamentală reprezintă 
un fascinant complex de dinamici psihosociale ce subintinde, in multe cazuri, 
interactiunea dintre indivizi. Psihologia socialá a fácut din acest fenomen 
una din temele ei cele mai incitante. Si psihologia procesului educational il 
tratează, demonstrând influenţa reprezentărilor asupra desfăşurării acţiunii 
educative. | 

. În interacţiunile cotidiene, oamenii utilizează adesea credinţe şi expectante 
(sau aşteptări) despre ceilalţi ca să-şi ghideze conduitele. Acţiunile lor pot 
face ca partenerii să se comporte în aşa fel încât să confirme expectantele 
iniţiale. Potrivit lui Robert Merton, „auto-realizarea profetiilor este la început 
o definiţie falsă a situaţiei, ce produce un nou comportament, iar acesta, la 
rândul său, determină concepţia iniţial falsă să devină adevărată. Aparenta 
validitate a unei astfel de profeţii perpetuează eroarea. «Profetul» va invoca 
fapte prezente pentru a dovedi că a avut dreptate de la început. Logica socială 
poate avea astfel de efecte perverse" (Merton, 1948, apud Cooper, 1983). 
Psihologia socialá cognitivistá a arátat că aşteptările pot conduce la 

distorsiuni perceptuale. Indivizii manifestă în unele 'cazuri tendinţa de:a 
interpreta, percepe, explica şi de a-şi aminti actele celorlalţi în aşa fel încât 
ele să fie conforme cu aşteptările lor. ti 
Cercetátorii din stiintele comportamentale au depus mari eforturi pentru a 
pune in evidenţă calitatea credințelor şi expectantelor de a se auto-realiza. Ei 
s-au preocupat mai cu seamă de modalităţile în care preconceptiile :influen- 
ţează evoluţia şi rezultatele interacțiunii, demonstrând cá un observator ce a 
demonstrat iniţial expectante greşite despre o altă persoană (actorul), va 
acţiona, în baza acestor expectante în aşa. fel încât va determina actorul să 
i le confirme prin comportamentele sale. Expectanta, unul din elementele 
fundamentale în aceste: dinamici, reprezintă. „probabilitatea subiectivă sau 
ipoteza implicită sau explicită privind apariţia unui rezultat; voluntar sau nu, 
ca urmare a unui anume comportament; ea are o importanţă deosebită în 
organizarea câmpului cognitiv al subiectului, în procesul de structurare a 
situaţiei in care se gáseste si in alegerea comportamentului ce va fi actualizat 
din repertoriul comportamentelor sale potenţiale”. (Dafinoiu, 1996, p. 59). . 
Credintele şi expectantele pot crea realitatea socială, pot influenţa cursul 
evenimentelor în aşa fel încât, chiar neadevărate, ele sfârşesc prin a se ade- 
veri. De exemplu, dacă A crede că B este prietenos şi sociabil din fire, se va 
comporta indatoritor şi amabil ori de câte ori se află împreună. Fără îndoială, 
B va răspunde la fel. A, probabil, va trage concluzia că felul lui B de a'se 
comporta confirmă părerea lui iniţială. Cu siguranţă că nu-şi va da seama că 
dacă ar fi crezut că B este rece şi distant, ar fi adoptat un stil de interac(iune 
distant si rezervat. Probabil că în cazul acesta B l-ar fi tratat, la rândul său, 
rece, tratament pe care A l-ar fi interpretat ca o validare a expectantelor sale. 
Ín oricare din cele două situaţii A nu este conştient că propria lui conduită 
generează o realitate care nu face decât să-i confirme aşteptările. | 
^ Într-un experiment din 1977, Snyder, Tanke şi Berscheid au înmânat unor 
studenţi fotografii cu fetele pe care urmau să le cunoască prin intermediul 
telefonului. Una din fotografii infátiga o fată foarte frumoasă, cealaltă o fată 
mai puţin atrăgătoare. Înainte ca subiecţii să înceapă realizarea sarcinii 
propriu-zise, au ieşit la iveală expectantele lor legate de înfăţişarea fizică. 
Cei cărora li s-a prezentat fotografia fetei frumoase îşi imaginau că vor 
sta de vorbă cu o fiinţă sociabilă, plină de umor, amabilă, generoasă. Ceilalţi 
anticipau o întâlnire cu o fată puţin sociabilă, acră şi rigidă. În convorbirile 
propriu-zise, primii au tratat pe conlocutoarea lor plini de căldură, cu umor, 
fiind mai curând exuberanti. Cei ce credeau că la capătul firului se află o fată 
puţin atrăgătoare au fost distânţi şi reţinuţi. Comportamentul băieţilor l-a 
determinat pe cel al fetelor, care: au oferit confirmarea comportamentală 
pentru expectantele initiale ale băieţilor. Fetele despre care subiectii au crezut 
că sunt frumoase s-au arătat foarte prietenoase. Dimpotrivă, fetele despre care 
partenerii lor credeau că sunt mai puţin atrăgătoare, au fost deranjate de . 
maniera în care le-au tratat băieţii şi au adopatat şi ele o atitudine rezervată 

în timpul conversatiei. „În mod clar, apreciază autorii, băieţii din acest expe- 
riment au iniţiat ei înşişi un lanţ de evenimente ce au produs confirmarea 
comportamentală a credințelor lor" (Snyder, Tanke şi Berscheid, 1977, p. 664). 

Psihologii sociali care au lucrat în acest domeniu au descris astfel meca- 
nismul ce genereazá auto-realizarea profetiilor : 


1. observatorul dezvoltá anumite expectante eronate despre actor ; 


2. observatorul acţionează ca si cum aceste expectante ar fi adevărate, şi il 
tratează pe actor în consecinţă ; 


3. opiniile observatorului schimbá conceptul bs sine Dn actorului. Astfel, 
actorul îşi adaptează comportamentul la atitudinile şi opiniile pe care le 
exteriorizează actorul ; 


4. observatorul interpretează comportamentul actorului ca o confirmare a 
credințelor sale initiale. 


„Aceste ipoteze au fost testate mai întâi chiar în domeniul experimentului 
psihologic, arătându-se că subiecţii ce participă la un experiment au tendinţa 
de a se comporta aşa cum se aşteaptă experimentatorii. Fenomenul acesta 
introduce o distorsiune serioasă în cercetarea psihologică, dat fiind că experi- 
mentatorii urmăresc în general confirmarea ipotezelor. ; 

“Ideea auto-realizării profețiilor şi-a găsit o aplicare imediată in -— 
şcolar. Încă la începutul anilor '60, liderii negrilor din Statele Unite au sus- 
ţinut că tinerii negri ar putea fi victime ale aşteptărilor negative pe care 
profesorii albi din clasa de mijloc le au despre ei. 

Studiul fundamental în această privinţă a fost realizat de Robert Rosenthal 
şi' Lenore Jacobson şi publicat în 1968 sub titlul Pygmalion în clasă. Autorii 
au administrat unor elevi dintr-o şcoală primară teste de inteligenţă, explicând 
profesorilor. că aceste teste pot prezice care elevi. vor face progrese inte- 
lectuale vizibile în următoarele opt luni. Fiecărui profesor i-a fost apoi 
înmânată o listă cu nume de elevi din propria clasă (cam 20%) identificaţi ca 
având un potenţial intelectual deosebit. În fapt, elevii de pe listă fuseseră aleşi 
la întâmplare. Examinati opt luni mai târziu, la elevii respectivi s-a constatat 
o creştere spectaculoasă. 

Cercetarea a avut un ecou nemaipomenit. Ea demonstra rolul foarte însem- 
nat al profesorilor în modelarea participării elevilor, dar şi — s-a considerat 
în epocă = in perpetuarea inegalitátilor sociale căci, într-adevăr, efectele 
aşteptărilor profesorilor sunt mai puternice în cazul fetelor, copiilor provenind 
din minoritățile etnice sau rasiale sau celor din familii sărace. Evident, 
expectantele negative ale profesorilor conduc la performente slabe. În şcolile 
noastre, este posibil ca în afara elevilor cu status socio-economic inferior, 
copiii ţigani să fie victime ale expectantelor profesorilor. 

Întrebările la care au incercat să răspundă studiile ulterioare au fost în 
număr de două: 


274 PSIHOLOGIE ŞCOLARĂ 


1. Ce factori influenţează aşteptările profesorilor ?- şi 
2. Cum sunt comunicate aceste aşteptări ? 


Unul din modelele avansate conceptuălizează procesul de transmitere a 
expectatiilor în termeni de comportamente observabile (Cooper, 1984) : 


1. Profesorul dezvoltă aşteptări ce prezic comportamente specifice şi eşecul 
sau succesul fiecărui elev. I" S 


2. Ghidat de aceste aşteptări, profesorul se comportă diferit faţă de elevi. 


3. Tratamentul profesorului furnizează informaţii elevului asupra nivelului 
performanţei aşteptate de la el. Piel Mi ' 


4. În cazul în care profesorul arată constantá în maniera sa de relationare, 
iar elevul este inclinat sá adere la normele Scolii si sá interiorizeze 
aprecierile profesorului, performanţa elevului va ajunge să corespundă 
credinţei profesorului. 


„Cele două elemente fundamentale ale situaţiilor de confirmare compor- 
tamentalá sunt, potrivit acestui model, constanta conduitei profesorului şi 
tendinţa elevului de a include în conceptul de sine evaluările profesorului. 
Această interiorizare a opiniei celuilalt pare să fie veriga principală în pro- 
cesul de auto-îndeplinire a profetiilor. Încă G.H. Mead a arătat în ce măsură 
observatorul poate influenţa conceptul de sine al actorului, fără să-i influ- 
enţeze mai întâi comportamentul. — MEL un un: 

Un alt model, făurit de R. Rosenthal însuşi (vezi Cooper, 1983; Dafinoiu, 
1996) indicá dimensiunile sociale ale comportamentului profesorului ce sunt 
implicate in acest proces. Rosenthal a stabilit patru factori determinanţi 
pentru confirmarea comportamentală : atmosfera, output-ul (ieşirile), input-ul 
(intrările) şi feed-back-ul. 2 uii 

Potrivit lui Rosenthal, profesorii creează un climat socio-afectiv mai cald 
pentru elevii pe care-i apreciază. Atunci când îşi imaginează că au de-a face 
cu elevi buni, le acordă mai multă încredere şi le zâmbesc mai mult decât 
elevilor pe care-i cred slabi. În general, registrul non-verbal este acela care 
exprimă atitudinea binevoitoare, ce are la bază expectatii pozitive. 

Din punctul de vedere al factorului input, Rosenthal arată că elevilor slabi 
li se oferă mai puţine ocazii de a învăţa chestiuni noi şi li se explică mai 
puţin chestiunile dificile. | 

Al treilea factor, output-ul verbal, se referă la două comportamente ale 
profesorilor : insistența lor de a urmări schimbul de replici până se ajunge la 
concluzii satisfăcătoare şi frecvenţa cu care se angajează în interacţiunile 
legate de sarcinile didactice. De exemplu, profesorii au tendinţa de a prelungi 
discuţia cu cei în legătură cu care au aşteptări pozitive după ce aceştia au 
răspuns greşit la întrebări, de a acorda mai multă atenţie răspunsurilor lor şi 
de a repeta întrebările, accentuând anumite părţi ale lor ce pot sugera răs- 
punsul. Ei lasă „acestor elevi mai mult timp de gândire înainte de a adresa 

întrebările rămase fără răspuns restului clasei. În ce priveşte frecvenţa 
interacțiunilor, elevii-tintá ai expectatiilor pozitive ale profesorului caută mai 
des contactele cu acesta, chiar în afara cadrului clasei, decât elevii de la care 
profesorul nu aşteaptă prea mult. 

Feed-back-ul se referă în principal la utilizarea de către profesor a laudei 
şi a criticii. Tendinţa profesorilor este de a lăuda pe cei despre, care cred că 
pot obţine performanţe înalte, chiar când dau răspunsuri inexacte, şi de a 
critica răspunsurile celorlalţi, chiar când sunt corecte. 

În sfârşit, mai semnalăm că un efect deosebit de interesant 'apare atunci 
când aşa cum, desigur, se întâmplă adesea în situaţiile reale expectantele 
pozitive ale profesorului cu privire la performanţa unui elev se dezvoltă şi se 
manifestă o dată cu expectantele acestuia din urmă cu privire la propria sa 
performanţă. Această interacţiune se poate. solda cu un rezultat neaşteptat: 
cele două expectante pozitive acţionând simultan duc la deteriorarea per- 
formantei (Zanna, Sheras, Cooper şi Shaw, 1975). Explicaţia autorilor 
experimentului ce a pus în evidenţă acest efect are drept element principal 
presiunea socială prea mare exercitată asupra elevului. În condiţiile în care 
elevul se află sub apăsarea propriei expectante şi sub aceea a profesorului, 
impactul unui eşec, oricât de neînsemnat, se amplifică, determinând anxietate 
şi scăderea performanţei. 

În ultimul timp s-au publicat mai multe studii care pledează pentru o inte- 
legere mai nuanţată a efectului expectantelor profesorului. Lee Jussim, un 
cercetător ce s-a afirmat în acest domeniu, sustine că percepțiile profesorilor 
sunt mai exacte decât s-a considerat până acum, şi că expectatiile lor prezic 
performanţele elevilor pentru că sunt întemeiate, nu pentru că le-ar determina 
prin mecanismul auto-indelinirii profetiilor (Jussim, 1989). Totuşi, nimeni nu 
merge până la a nega acest efect. Iar profesorii înşişi sunt, probabil, primii 
dispuşi să depună mărturie în favoarea existenţei lui, confirmându-şi astfel 
statutul lor de pygmalioni moderni. 


* 


Profesorul este figura centralá a reformei educationale contemporane. El 
trebuie să renunţe la rolul sáu tradiţional şi să se transforme, in condiţiile în 
care şcoala se restructurează în echipe de elevi şi profesori, într-un plani- 
ficator al activităţilor de grup, într-un facilitator al interacțiunii elevilor si 
într-un consultant. El este cel care trebuie să înveţe să-şi alieze computerul 
în acţiunea educativă, să facă din acesta un puternic catalizator al interacțiunii 
dintre elevi. De el depinde prefacerea travaliului în clasă într-o activitate 
agreabilă, desfăşurată într-un mediu afectiv, cald şi securizant. După cum de 
el depinde introducerea perspectivei interdisciplinare şi răspândirea practicii 
predării în echipă (ream-teaching). Socotim că numai un profesor care a re- 
flectat asupra rolului său şi care deţine cunoştinţe psiho-pedagogice poate 
deveni protagonistul acestei reforme. 

ÎNTREBĂRI: 


1. Care sunt funcţiile profesorului în şcoală? 


2. Argumentaţi în favoarea stilului democratic al profesorului. Un profesor demo- 
cratic poate să-şi întemeieze autoritatea pe puterea coercitivă ? 


3. Credeţi că reprezentarea inteligenţei ca înnăscută influenţează comportamentul 
. profesorului ? Explicati. 


4. De ce au profesorii tendinţa de a pune eşecul şcolar al elevilor pe seama lipsei de 
efort? l j 


5. Descrieţi mecanismul auto-îndeplinirii profetiilor în mediul şcolar şi arătaţi cum 
poate fi folosit pentru ameliorarea performanţelor elevilor, :: 


Capitolul XV 
Perspectiva umanistă asupra educaţiei 
Ovidiu Lungu, Luminiţa lacob 


Introducerea acestei teme în finalul manualului de psihologie şcolară 
este expresia conştientizării unei necesități: depăşirea practicilor instructiv- 
-educative curente. Dacă, într-o măsură mai mică sau mai mare, aplicaţii la 
toate temele anterioare se regăsesc. - mai fericit sau mai denaturat — şi în 
realitatea noastră educaţională, ceea ce teoretizeazá perspectiva umanistă tine, 
la noi, încă de viitor. Două precizări însă: 

e orice viitor începe în prezent şi tu, potenţial profesor, eşti un agent sem- 
. nificativ al lui; 
e ceea ce este, în învăţământul nostru, + încă viitor, este deja „istorie” pentru 
alte sisteme educative. 

Nu mai avem dreptul şi, mai ales dux sá considerám cá ceea ce incá 
nu facem, nu existá. Existá, iar pentru un profesionist, o cát mai completá 
informare - indiferent de ce decizie va lua apoi -, este obligaţie elementară. 
O subliniere se impune : evident că aspecte principiale sau elemente de tehno- 
logie didactică de inspiraţie umanistă se pot regăsi şi în şcoala românească, 
de la domnul Trandafir încoace. Dar ele nu ţin şi nu au ţinut de sistemul de 
învăţământ şi de politica educativă generală. Au fost, in fapt, proiecția unor 
spirite deschise, cu har, care le-au aplicat restrâns în munca lor, în virtutea 
propriei filosofii asupra actului paideutic. 

Or, în practica educaţională occidentală, perspectiva umanistă este deja o 
alternativă în cadrul sistemului educaţional, fiind baza unuia dintre cele trei 
modele fundamentale ale acţiunii pedagogice. 


1. Modele generale ale acţiunii pedagogice 


Dintre criteriile extrem de diverse care pot conduce la sistematizări în 
câmpul educaţional, M. Lesne (1977) alege o variantă operaţională, eficientă 
prin gradul ei ridicat de discriminare: obiectivul formativ dominant. Acesta 
este formulat în termenii rezultatului final al intervenţiei educative. Opţiunea 
sa atrage atenţia asupra faptului cá, dacă, din start, fiinţa umană este văzută 
ca „produs social” sau ca „actor social” ori drept „agent social”, întreg 

eşafodajul educational este obligat să fie pe măsură. Fără a fi doar diferenţe 
de nuanţă, cele trei expresii ale statutului acordat omului în societate creio- 
nează trasee sensibil diferite pentru actul formării sale. 

În baza criteriului amintit s-au conturat trei mari modele ale influenţei şi 
acţiunii educative: modelul transmisiv-normativ, modelul incitativ-personal 
şi modelul achiziţiei prin insertie socială. 

Pentru o mai completă şi, în acelaşi timp, analitică aplicare asupra carac- 
teristicilor esenţiale ale celor trei modele este utilă adaptarea realizată după 
sinopticul autorului francez (M. Lesne, 1977, pp. 178-179). 


_Modele de acţiune pedagogică 


: Achizi(ie prin 
Transmisiv-norma ` Incitativ-personal ; : 4 
m inser(ie socială 


Exigentele Resursele celor ce se o “Resursele 
socio-culturale ale formează ca forme `  |formative ale 
etapei “interne dinamice şi relaţiilor sociale 
x. creatoare ; sistemul 


Caracteristici 


Determinată strict 

şi centrată pe 

individ ca obiect 
al formării 


Determinare în 

situaţie cu centrare 

pe individ ca subiect 
al propriei formări 


A oferi un conţinut 
printr-o activitate 
didactică centrată 
asupra individului 


personală prin 

acţiuni de l 
autoconştientizare în 
cadrul grupurilor: 
mici 


persoanelor care 
se formează 


. Raporturile Acceptarea ideii de Recunoaşterea Existenţa unui 
u cunoştinţele cunoştinţe existenţei a diferite dublu statut al 
UR “obiective şi - - Norme de cunoştinţe, [selecției 
cumulative ce dar cu acceptarea cunostiinfelor : 
trebuie însuşite ideii că utilitatea lor ştiinţific si social . 
prin transmitere. | |este relativă. 5 
'|Presiune puternică Selecţia . 
‘idin partea ^ ".. [eontinuturilor in 
conţinuturilor | . functie de 
ştiinţifice . [necesităţile celui 


care se formează 

Modele de acţiune pedagogică 


Achiziţie prin 
insertie socială 


Necesitatea unui 
cadru şi a unor 
instrumente 
teoretice care să 
faciliteze 
achiziţia prin 
efort personal a 
realului in 
determinismele şi 
relaţiile sale 
concrete 
Pedagogia 
relaţiei 
teorie-practică, 
în dubla sa 
determinare 


Caracteristici 


Transmisiv-normati l 


Incitativ-personal . 
Necesitatea unei 
evaluări prealabile |. 
care să identifice 
punctul de plecare 
în cunoaştere al — 
subiectului pentru o ` 
adaptare şi facilitare ' 
a discursului 
cognitiv transmis 


Necesitatea unei | 
acţiuni prealabile 
asupra atitudinilor 
şi motivaţiilor 
pentru a degaja 
sau întări oferta 
personală a celui 
ce se formează 


. Raporturile cu. . 
cunoştinţele 


Pedagogia 
modelului, acesta - 
. |fiind reprezentat de 
. |oferta profesorului, 
` ide conținuturile 
fixate şi cerute de 
cl. Profesorul ca 


Pedagogie a 
liberului acces la 


motivational şi 
rsonală. 

ncurajarcá 

raportárii la surse 


Recunoaşterea 
autorităţii 
pedagogice şi 
utilizarea ci în 
relaţie cu formele 
sociale ale 
puterii; 


.|pedagogice şi a 
exercitării ei directe 


pedagogice şi 
exprimarea sa în : 
forme . 
non-directive 


Crearea unor 
modalităţi de 


Exerciţiul — 
democratic al 
puterii într-o 
muncă în comun 
a formatorilor cu 


Delegări minore ale 
autorităţii celor care 
se formează 


Evaluare în 
comun a 
efectelor reale 
ale formării în 
cadrul 
activităţilor 
cotidiene : 
sancţiunile vin 
din însăşi 
finalitatea şi 
calitatea muncii 


Controlul calitativ 
şi autocvaluativ : 
[sancţiunile vin 
dinspre grup 


Controlul cantitativ 

Modele de acţiune pedagogică 


pi e la Azi Achiziţie prin 
. Transmisiv-normati | Incitativ-personal ah at P 
, inserţie socială 


Profesorii care pot Animatorii, sau Echipa de . 
însă intermedia profesorul în 


Caracteristici 


formatori care 
facilitează legătura 


teoretice necesare, 
în cadrul real al 
unei intervenţii 
formatoare prin ea 
însăşi 


Producerea de noi 
forme adaptative 


Reproducerea 
sistemului în care se 
' ancoreazá 


Adaptarea mobilă 
la exigenţele 
sistemului 


Formarea unor 
„agenţi sociali” 


Formarea unor: 
„actori sociali” 
capabili să se 
resitueze mereu în 
câmpul social şi 
gnoseologic 


Formarea unor 
„produse sociale” 
prin realizarea, 
validată de societate, 
a unui nivel cognitiv 
şi profesional 


cadrului existenţei 


Chiar şi pentru un ochi neobişnuit cu terminologia de specialitate, este 
evident că prima coloană oferă o analiză a ceea ce ne este familiar : o educaţie 
preponderent transmisiv-normativ. Se poate şi altfel? Cele două variante 
sugerează că da. ` | AN | 

Din raţiuni pragmatice, utile oricărui cadru didactic, interesează ce 
schimbare în câmpul psihologiei ştiinţifice a putut atrage atât de viu atenţia 
şi, totodată, susţine dorinţa de alternativă!. Coloana modelului incitativ- 
-personal în prima sa rubrică sugerează deja răspunsul : psihologia umanistă. 


2. Fondatorii psihologiei umaniste 
Trei persoane au avut un impact deosebit pentru dezvoltarea psihologiei 


umaniste şi asupra implicaţiilor ei în câmpul educaţiei: A. Maslow, C. Rogers, 
A. Combs. 


1. Evident, nu ne facem iluzia că un model educativ este schimbat prin noutăţile teoriei 
psihologice. Schimbarea ţine, în primul rând, de comanda socială, psihologia poate 
oferi perspectiva critică şi baza explicativă pentru variantele aplicative. 

"A. Maslow. Acesta şi-a luat doctoratul într-un departament de psihologie 
care susţinea puternic poziţia behavioristă. După ce a absolvit însă, el a venit 
în contact cu psihologii gestaltişti (formei), s-a pregătit pentru o carieră de 
psihanalist şi a devenit interesat de antropologie. Ca rezultat al acestor influ- 
ente diverse, a ajuns la concluzia că psihologii behavioristi americani au 
devenit atát de preocupaţi de obiectivitate şi studiul comportamentului mani- 
fest, încât au ignorat câteva dintre aspectele cele mai importante ale existenţei 
umane. În acelaşi timp, Maslow s-a convins că şi perspectiva freudiană asupra 
psihicului are limitări, în special pentru că se bazează mai mult pe comporta- 
mentul omului nevrotic. Atunci, a început să observe comportamentele 
oamenilor bine adapta(i - sau auto-actualizatori, cum i-a denumit el pe 
aceştia — si a ajuns la concluzia cá, pe parcursul dezvoltării, copiii sănătoşi 
mental caută experienţele de viaţă care le aduc satisfacție. Ca alternativă la 
interpretările psihanalitice şi behavioriste ale comportamentului, Maslow 
a propus - ca pe o a treia forță a psihologiei — perspectiva umanistă. 

În lucrarea sa Către o psihologie a fiinţei (1968), Maslow prezintă 43 de 
afirmaţii, postulate de bază, ce explică punctul său de vedere. lată câteva 
dintre cele mai semnificative: Fiecare individ se naşte cu o anume natură 
interioară ; Această natură interioară este formată şi influenţată de experienţe, 
gânduri şi trăiri inconştiente, dar nu este dominată de aceste forte ; Indivizii 
îşi controlează cea mai mare parte a propriului comportament ; Copiilor 
trebuie să li se, ofere posibilitatea de a lua cát mai multe decizii privind 
propria lor dezvoltare ; Părinţii şi educatorii sunt chemaţi să joace un rol 
important în a le oferi copiilor posibilitatea de a face alegeri înțelepte. Prima 
cerinţă este de a le satisface trebuintele de siguranţă, iubire, confort şi stimă 
personală, lăsându-i să crească şi nu controlându-le căile de creştere. 
Cuvântul de ordine propus de Maslow educatorilor, ca sinteză a poziţiei sale, 
exprimă o cerinţă aproape banală, dar ades nerespectată: Lăsaţi copii să 
crească ! | 


C. Rogers. Şi el a trecut printr-o experienţă similară cu cea a lui Maslow 
şi a ajuns la aceleaşi concluzii. Rogers şi-a început cariera profesională ca 
psihanalist. Ulterior a ajuns la concluzii identice cu ale lui Maslow: per- 
spectiva psihanalitică îi face pe oameni să pară neajutoraţi, indivizi ce nu pot 
să se descurce în viaţă fără ajutorul psihoterapeutului. În timp, Rogers a 
dezvoltat o nouă abordare, o nouă tehnică psihoterapeutică. El a denumit-o 
centrată pe client sau non-directivă, pentru a accentua faptul că mai degrabă 
clientul sau pacientul trebuie să joace rolul principal în terapie şi nu psiho- 
terapeutul. Această abordare este opusă celei psihanalitice, unde în centru se 
găseşte terapeutul, care face interpretările şi oferă prescripti. 

În timp ce practica psihoterapia centrată pe client, Rogers a ajuns la con- 
cluzia cá ar fi mai bine dacă ar stabili câteva condiţii. El a precizat că faţă de 
client, terapeutul trebuie să manifeste o atitudine caldă, pozitivă şi de 


282 PSIHOLOGIE ŞCOLARĂ 


acceptare. Rogers a concluzionat cá aceste condiţii determină clientul să 
devină conştient de sine şi să se accepte aşa cum este. O dată ce indivizii au 
reuşit aceasta, ei vor putea să-şi rezolve singuri problemele personale, fără a 
mai depinde de terapeut. ` l - TAF 
Pe lângă activitatea sa terapeutică, Rogers a activat şi ca profesor. 
Analizându-şi activitatea didactică, a ajuns la concluzia că principiile -sale 
terapeutice se pot aplica cu succes şi în educaţie. .Astfel, el a lansat ideea 
educaţiei centrate pe elev, în care educatorii vor. trebui să. stabilească pentru 
elev acelaşi climat cald, pozitiv şi de, acceptare de sine. 
În accepțiunea sa, Rogers vede educatorul mai mult ca un facilitator al 
procesului de învăţare, al cărui, scop final trebuie să fie acela al pregătirii 
elevului să înveţe de unul singur, fără ajutorul celor din jur.. Deci scopul 
principal al educárii este dezvoltarea capacităţilor şi tehnicilor de învăţare, 
Educaţia să plece şi să revină la elev! — ar putea fi sintagma. care-i sinte- 
tizează poziţia. Cei interesaţi de o. analiză critică a ideilor rogersiene pot 
consulta lucrarea lui G. Snyders (1978). | 


- A. Combs. Este cel cară a devenit un avocat entuziast al abordării umaniste, 
după ce a trecut prin experienţe similare cu cele ale lui Maslow şi Rogers. Şi 
el a rămas dezamăgit de behaviorism şi psihanaliză, şi astfel a căutat o alter- 
nativă. În timp ce Maslow, în studierea motivaţiei, şi-a bazat concepţia pe 
observarea comportamentelor. reale şi :analiza biografiilor unor personalităţi, 
iar Rogers şi-a construit teoria pe experienţa de psihoterapeut, Combs a uti- 
lizat o perspectivă cognitivă ca punct de plecare în teoria sa. E] a început cu 
presupunerea cá „toate comportamentele unei persoane sunt rezultatul direct 
al câmpului perceptiv din momentul comportării sale" (1965, p. 12): Din 
acest punct de vedere rezultă că educatorul trebuie să înţeleagă şi să privească 
orice situaţie de. învăţare. din perspectiva elevului-:sau a celui ce trebuie să 
înveţe. Cu toate cá teoria lui se aseamănă mult cu cea a psihologilor: cog- 
nitivişti, Combs accentuează mai puţin aspectele cognitive ale învăţării şi 
acordă o importanţă mai mare percepţiei personale a celui ce învață.. 
Combs crede că modul cum o persoană se percepe pe sine este de o impor- 
tanţă vitală, iar scopul educării este să-l ajute pe elev să-şi dezvolte o imagine 
„pozitivă despre sine. Pornind de la acest punct de vedere, el îşi dezvoltă 
cerinţele educative punând la bază cele şase caracteristici ale unui bun educator : 
„trebuie să fie bine informat pe domeniul său; 
„să fie sensibil la sentimentele elevilor Şi colegilor ; 
să creadă că elevii săi sunt capabili să înveţe ; 
să posede o imagine de sine pozitivă; T 
să vrea să îi ajute pe:elevi ca ei să obţină rezultatele cele mai bune şi 
să utilizeze metode diferite de instruire. 
Educatorul este un facilitator, un asistent al copilului — ar fi esenţa mesa- 
jului său. i | ues M 


(Qo Ro 

Luate împreună, observaţiile lui Maslow, Rogers şi Combs au condus la 
dezvoltarea unei concepţii asupra educaţiei care accentuează faptul că educa- 
torii trebuie să creadă în elevii lor suficient de mult ca să le permită să facă 
numeroase alegeri privind ce şi cum trebuie ei înşişi să înveţe. În acelaşi 
timp, este necesar ca educatorii să fie sensibili la trebuinţele sociale şi emo- 
tionale ale elevilor, să empatizeze cu aceştia, să le răspundă într-un mod 
pozitiv şi să dovedească că au încredere în ceea ce ei fac. În cele din urmă, 
educatorii trebuie să fie sinceri cu elevii, să le arate că şi ei au trebuinte si 
sentimente, au limite şi neîmpliniri, chiar dacă sunt adulţi. 


3, Alte ,Voci" umaniste, noi cerinte pedagogice 


Maslow, Rogers Şi Combs. au fost recunoscuţi ca fiind pis fih, miscárii 
umaniste in Statele Unite, dar si alti psihologi, mai puţin cunoscuţi, au contri- 
buit la dezvoltarea acestei abordări. 


Patterson : Educatorii umaniști sunt ca un antidot. C.H. Patterson apre- 
ciază că în Statele Unite criza educaţională s-a datorat accentuării prea puter- 
nice a importanţei abordării tehnologice în domeniul învăţării. El a implorat 
educatorii să utilizeze modalităţi mult mai „umane” pentru a facilita învăţarea 
şi pentru a acorda o atenţie mai mare aspectelor afective ale învăţării. 
Patterson a susţinut tehnicile educaţionale propuse de Rogers şi Combs şi a 
văzut. educatorii ca pe un acida la abordarea mecanicistă şi tehnologică a 
educaţiei. 


Brown : Educaţia confluentă. În lucrarea sa Educarea umană pentru o 
învățare umană (1971), el propune şi descrie educația confluentă, o combi- 
nare a elementelor afective şi cognitive în cadrul învăţării individuale şi de 
grup. Brown nota: „Ar trebui să fie evident faptul că nu există învăţare 
intelectuală fără intervenţia sentimentelor, aşa cum nu putem avea sentimente 
fără ca mintea noastră să fie implicată în vreun fel." (p. 4). El a descris 
câteva tehnici afective de bază (cum ar fi, de exemplu, explorarea feţei celui- 
lalt cu mâinile sau alcătuirea de grupuri în care membrii lor comunică fără să 
vorbească unii cu alţii), precum şi câteva aplicaţii ale acestora în clasa de 
elevi. În finalul volumului, Brown avertizează educatorii să folosească cu 
precauţie aceste tehnici, numai acolo unde ele sunt potrivite, dar nu separat 
de metodele reclamate de programa de învăţământ. 


Gordon : Eficacitatea formării educatorului. Tehnica de bază pe care 
Gordon o recomandă educatorilor este să descopere cine ,detine" m— 
Diagrama de mai jos ilustreazá Wen" sa: 

Problema o define profesorul 


Nu există nici o problemă de predare-inváfare 


Elevul define problema 


Gordon preciza cá, ideal este ca regiunea din mijloc, unde nu există o 
problemă privind învăţarea-predarea, să fie mult mai mare decât celelalte 
două regiuni unde, fie elevul, fie educatorul are probleme. Ce înseamnă că 
problema o deţine profesorul? Înseamnă că acesta fie nu este bine instruit, 
fie nu îi place să'predea sau este preocupat de alte dificultăţi personale. Dacă 
elevii sunt atraşi mai mult de bârfă şi şuşoteală decât de a acorda atenţie orei 
de curs, dacă le este teamă că nu vor lua note suficient de mari pentru a-şi 
mulţumi părinţii, atunci elevii deţin problema. Gordon preciza că adesea 
educatorii, identificând greşit cine deţine problema sau chiar ignorând faptul 
că ar fi o problemă, utilizează tehnici educaţionale inadecvate, ajungând să-i 
învinuiască direct sau indirect pe elevi, mai ales când au de-a face cu pro- 
bleme deţinute de aceştia; El recomandă educatorilor ca ei să le transmită 
mereu elevilor mesaje de încurajare care să le arate că Sunt acceptaţi de 
educatori aşa cum sunt, utilizând metode similare cu cele folosite de Rogers 
în terapia centrată pe client. Etapele de aplicare a acestor tehnici pot fi rezu- 
mate prin strategia: acceptare-reflectare-clarificare. | 

Gordon mai recomanda folosirea frecventă a mesajelor de tip „Eu...”, 
care trebuie să transmită elevilor cum se raportează educatorul faţă de situaţie, 
şi nu ce crede acesta despre elevi. Spre exemplu, dacă vă aflaţi într-o situaţie 
de supărare în clasă pentru că elevii nu acordă importanţă unei demonstraţii 
didactice plănuită cu grijă, Gordon vă sugerează să le spuneţi: „Eu sunt 
frustrat şi dezamăgit pentru că am lucrat trei ore noaptea trecută pentru a 
avea această demonstrație pregătită cum trebuie, iar voi văd că sunteți mai 
preocupați de ziarul şcolii” Un astfel de mesaj descrie ceea ce simtiti despre 
situaţie şi este de preferat unuia care critică comportamentul elevilor, cum ar 
fi: „Vă comportafi ca nişte imaturi care nu răspund la nimic altceva decât la 
scenele violente de la TV." Gordon argumentează că mesajele de tip ,,Eu..." au un 
efect mult mai mare decât cele de tipul ;, Voi...", pentru cá ii determiná pe 
elevi să vadă cá sunteţi o persoană reală (nu sunteţi profesorul separat de ei), 


îi face să se simtă mai responsabili şi trataţi cu maturitate. 


Purkey : Invitánd la succesul şcolar. A fost primul autor care a insistat 
asupra semnificației relaţiei dintre imaginea de sine a elevului şi reuşita 

şcolară, într-un volum numit /nvitánd la succesul şcolar (1970). La fel ca şi 
alti psihologi umanisti, Purkey şi-a construit teoria ca reacţie la perspectiva 
prea tehnologizată a psihologiei educaţionale americane. El a fost de la 
început impresionat de cercetările privind impactul pe care îl au aşteptările 
educatorilor asupra performanţelor elevilor (vezi capitolul II — predicția ce se 
autoîmplineşte). Astfel, el a concluzionat că modul în care se comportă elevii 
în şcoală depinde în foarte mare măsură de modul în care se percep pe ei 
înşişi şi, de aceea, modul în care educatorii reacţionează (sau eşuează în a 
reacţiona) poate să influenţeze foarte mult percepţia de sine a elevilor. Pentru 
a încuraja elevii să trăiască sentimente de încredere în sine, Purkey recoman- 
dă ca educatorii să-şi dezvolte şi să utilizeze atitudinile învăţării invita[io- 
nale. El menţionează şapte atitudini ale unui educator animat de solicitudine : 
1. Ia legătura cu fiecare elev (de exemplu, învaţă numele, are relaţii cu el de 
tipul unul-la-unul) ; 
. Ascultă cu atenţie ce spun elevii; 
„ Se acceptă aşa cum este; 
. Este transparent fatá de elevi ; 
. Invitá la o bună disciplină (prin a arăta respect elevilor) ; 
. Se descurcá bine cu problema respingerii (nu ia in mod personal lipsa 
ráspunsurilor elevilor) ; 
7. Gândeşte pozitiv despre sine şi despre ei. 
Purkey admite că există patru factori care pun în lumină imaginea de sine 
a elevului şi succesul şcolar: relafionarea (cu ceilalţi), afirmarea (trăirea 
sentimentului de autocontrol şi exprimarea lui), investirea (implicarea elevilor 
în învăţare) şi adaptarea (cât de rapid şi bine răspund elevii cerinţelor şcolare). 
Luate împreună, este evident că observaţiile lui Patterson, Brown, Gordon 
şi Purkey au completat şi prelungit perspectivele lui Maslow, Rogers şi Combs 
privitoare la importanţa afectivității 1 în procesul cec relatia profesor- 
-elev si rolul imaginii de sine a elevilor. 


4. Perspectiva umanistá. Principii fundamentale 
si sugestii de actiune 


Educatia umanistá porneşte de la premisa că educatorii trebuie să le per- 
mită copiilor, elevilor, să ia cât mai multe decizii privind propria lor instruire, 
Acest principiu trebuie aplicat şi interpretat într-un mod cât se poate de 
adecvat. Chiar dacă natura sistemului de învăţământ nu vá permite în mod - 
obiectiv să acordati copiilor multă libertate de alegere a obiectivelor propriei 
formări, atitudinea dumneavoastră şi faptul că îi lăsaţi să decidă (fie şi numai 
limitat - proiectarea unei activităţi de grup, fixarea obiectivului personal 

pentru o perioadă şcolară etc.) vor dovedi elevilor că aveți încredere îri ei. 
Dat fiind că succesul şcolar depinde în mare măsură de expectantele educa- 
torilor şi imaginea de sine a elevilor, această metodă nu poate aduce decât 
rezultate pozitive.. 

Un alt principiu al. educaţiei umaniste este acela că educatorii trebuie să 
fie sinceri si sensibili faţă de nevoile elevilor lor, arătându-le încredere. "Toate 
aceste caracteristici sunt extrem de dezirabile oricărui educator.. În acest 
punct, importanţa mesajelor de tipul „Eu...” este mare, iar privirea oricărei 
probleme apărute şi din punctul de vedere al elevilor este esenţială. — 

Principiul că partea afectivă a educaţiei este tot-atát de importantă ca şi 
cea cognitivă a fost şi încă mai este de mare actualitate. Din acest punct de 
vedere, educatorii ar trebui să încerce să evite.prezentarea sterilă a materiei 
de învăţământ şi să se gândească la teme şi exerciţii stimulative ce ar putea 
să-i atragă pe elevi şi să-i implice în mod personal. 

Unul dintre cele mai importante principii propuse de educaţia umanistă 
are în vedere faptul că cel mai mare impact asupra învățatului îl are relaţia 
profesor-elev. Teoreticienii behaviorişti sunt preocupaţi de aranjarea cât mai 
eficientă a situaţiei de învăţare ; cei cognitivişti, de felul în care elevii percep 
situaţia de învăţare. Psihologii umanisti pun accentul: pe maniera în care 
profesorul interacționează cu elevii, considerând că acest lucru determină reu- 
şita şcolară. Este evident şi probabil că ştiţi din proprie experienţă că e mult 
mai probabil ca elevii să răspundă cu atenţie unui profesor ce creează în clasă 
o atmosferă destinsă şi pozitivă, decât unuia ce predă într-un mod inegal, 
Şi acest deziderat se poate realiza folosind mesajele personale de tipul „ Eu.. 
şi tehnicile lui Gordon de depistare unde şi cine deţine problema.. Cu toate 
acestea, majoritatea psihologilor umanisti avertizează că nu trebuie să cădem 
în extrema cealaltă şi să devenim prea mult prietenii elevilor uitând că, de 
fapt, le suntem profesori. Deci, e de preferat să fiti un profesor de ajutor mai 
mult decât un prieten. | 

Existá presupunerea cá inódul 1 In care elevii simt şi gândesc despre e înşişi 
influenţează modul în care învaţă. Purkey preciza că acest fapt este evident 
pentru orice educator care are spirit de observaţie. Elevii î îşi vor da silinfa să 
înveţe mai bine şi să-şi satisfacă educatorul mai mult, dacă acesta le arată 
încredere şi îi încurajează în ceea ce fac. 

Unul din obiectivele cele mai vizate de.practicantii saisie umaniste se 
referá la strategiile de clarificare a setului valorilor personale. O tehnică 
eficientă de a face acest lucru este obligat sá parcurgá trei etape cu cerinte 
distincte : 


. WEN de către copil sau tânăr a credințelor şi comportamentelor care 
consideră că i se — prin luarea ín considerare a alternativelor 
disponibile ; 


e valorificare acestora în situaţii de exprimare si afirmare publică ; 
e acţiune concretă în direcţia credințelor şi comportamentelor alese. 

„Această tehnică se poate pune în aplicare prin exerciţii de grup centrate 
pe opţiuni axiologice (etice, estetice, religioase, politice, sociale etc.). În 
schiţă, un astfel de exerciţiu cuprinde momentul în care elevii sunt solicitati 
să facă opţiuni după preferinţele lor (ce pictor le place? , ce atitudine morală 
apreciază cel mai mult ?, cu ce partid ar vota ?, ce personaj literar îi repre- 
zintă cel mai bine? etc.). După ce indică opțiunile, ei sunt invitaţi să se 
grupeze după criteriul „opţiunilor comune, pentru a-şi afirma public alegerea 
şi pentru a o argumenta. În timp, ei sunt rugaţi să revină asupra ei pentru a 
menţiona situaţii de viaţă in care comportamentul lor a fost concordant cu 
alegerea făcută, precum şi situaţii discordante. Prin această metodă, educa- 
torii nu îşi propun să îi înveţe pe elevi care sunt valorile „bune” sau „rele”, 
ci mai degrabă cum să îşi aleagă propriile valori şi cum.sá acţioneze conform 
acestora. Telul unei astfel de strategii este angiz ca individul „să îşi trăiască 
viaţa într-un mod satisfăcător şi plin de sens” 


Primul pas fusese făcut. Articularea, în timp, cu celelalte paliere ale actiu- 
nii pedagogice a permis structurarea unui demers conştient de sine stătător. 
Denumirea acestuia surprinde chiar esenţa : modelul incitativ-personal. 


5. Modelul incitativ-personal. 
Semnificația unei schimbări 


Ceea ce aduce ca schimbare majoră această perspectivă este faptul că face 
din persoana umană subiectul propriei formări. De la elevul care „este instruit 
şi educat” la elevul care „se formează” şi, prin asta, se educă. Ceea ce recla- 
mă - ca implicaţii — această schimbare de cerinţă poate fi urmărit într-o 
multitudine de planuri. Ne axăm însă pe „triunghiul” clasic: profesor-elev- 
-cunostinte, fără a omite motivaţia ca principală resursă. 


5.1. Raporturile elevilor cu conținuturile cunoașterii 


În modelul tradiţional, autonomia în câmpul cunoaşterii apare ca fiind rezul- 
tatul unei inifieri ghidate. Doar această modalitate poate conduce la atingerea 
unui anumit nivel de cunoştinţe. Pentru modelul incitativ-personal însă, auto- 
nomia în câmpul cunoaşterii are statut de postulat. Este condiţia prealabilă 
Şi, totodată, mijlocul care-i permite persoanei în formare să se dezvolte. Ca 
atare, funcţia transmiterii cunoştinţelor şi modelajul acesteia este departe de 
a mai ocupa o poziţie centrală. à; 

'Profesorul nu mai este singurul depozitar al cunoaşterii, nici intermediarul 
obligatoriu între volumul informaţional şi persoana care se formează. El este 
o sursă printre altele. Ca atare, în misiunea sa, accentul se mută de pe trans- 
miterea cunoştinţelor spre organizarea cadrului şi activităţilor în care ele pot 

fi acumulate, Cei care învaţă, sunt ei înşişi resurse cognitive atât în privinţa 
cunoştinţelor de la care se poate pleca, cât să a procesualităţilor cogniţiei, 
sau a formelor învăţării. 

„Capul bine umplut” - ca oiectiy obsédarit şi págubos al modelului : 
transmisiv-normativ — lasă loc „capului ma format”. Alături, şi uneori în 
locul categoricului „a sti" — eventual, „tot” — îşi fac loc, ca obiective edu- 
cative, nuan(árile sau ducunt B „a Sti BARN „a şti să pinima „a 
sti să trăieşti”. - | 

Pe lângă cunoştinţele de tip ştiinţific — sau chiar prin modul dé a ajunge la 
ele - îşi câştigă loc si cele menite să accentueze şi celelalte componente ale 
personalităţii în formare. „Să ştii să înţelegi”, „să ştii să te exprimi”, „să ştii 
să relationezi", „să ştii să faci”, intră pe picior de egalitate cu „să ştii mate- 
matică”, „chimie”, „istorie” etc. 


5.2. Profesorul şi conținuturile învăţării 4 


Raportul profesorului, ca formator, cu conținuturile pe care le poate utiliza 
se modifică radical. În tripleta cunostinte-deprinderi-atitudini, toate necesare 
unei autentice formări, pe primul loc se situează acum atitudinile. În postură 
de formator, profesorului i i se cere să posede el însuşi anumite atitudini — faţă 
de disciplina pe care o promovează şi elev — pentru a putea induce acestuia 
baza atitudinală necesară construcţiei personale. Este evident că pe lângă 
competenţa ştiinţifică şi didactică în domeniul specialităţii sale, competenţa 
psihologică devine obligatorie. Aceasta explică selecţia aptitudinală (ceea ce 
poate să facă) — pe care o practică sistemul occidental în cazul celor ce optează 
pentru cariera didactică - corelată selecţiei bazată pe cunoştinţe (ceea ce-ştie). 

Conform modelului incitativ-personal, rolul profesorului nu mai este cen- 
trat pe prelucrarea şi transmiterea unor cunoştinţe de tip „semi-preparat” pe 
care elevul - dacă vrea, sau dacă i se impune - doar să le „încălzească”. 
Menirea sa este de a-l conduce pe elev către dorinţa şi instrumentele care 
să-i permită „alegerea” şi „prepararea” independentă a „meniului”. 

„Rolul de mediator atitudinal şi cognitiv între cel ce se formează şi sursele 
informării sale incumbă alte stagii educaţionale şi didactice (Barthélémy, À., 
1997). Se schimbă chiar poziția profesorului î în raport cu conținuturile învă- 
tării. El le poate- alege pe cele mai potrivite obiectivelor urmărite, refuzând 
să mai fie supus presiunii unor conținuturi sufocante ca volum Şi care-i reduc 
menirea la „automat de predat”... 

În bună parte, aceste noi cerinţe decurg din reprezentarea elevului ca 
individ implicat într-un proces formativ. În modelul incitativ- -personal, ea se 
centrează asupra câtorva elemente-cheie : autonomie, responsabilitate, 
proiecte personale de dezvoltare, motivaţie autoactualizatoare. Ca urmare, 
procesul de formare se adresează nu doar inteligenţei sale sau altor procese 

mentale educabile izolat, cât întregii sale personalităţi in inter-relatiile ei 
sociale. Rezultă, în plan didactic, tendinţa de a unifica diferitele elemente ale 
acţiunii pedagogice pentru a nu mai obţine doar efecte sectoriale şi de durată. 
limitată („ştiu” matematică, dar nu şi cum să-mi prezint punctul de vedere, 
chiar pe conţinut matematic; „ştiu” geografie. cât să trec examenul); „ştiu” 
teoria, dar nu pot s-o aplic etc.). Atenţie însă, sarcina intermedierii între copil 
şi resursele cunoaşterii este mult mai delicată. Responsabilitatea actului di- 
dactic creşte, ca şi exigenţele impuse manifestării abilităţilor psihopedagogice 
ale profesorului. Este mai bine şi mai eficient pentru elevi, dar cu certitudine 
mai greu şi mai angajant pentru profesor. 


5.3. Arta motivàrii- ` 


În noul model, o bună parte din acţiunea educatorului vizează motivaţia celui 
care se formează. Un bun pedagog este mai ales cel care ştie să se servească 
şi să servească sistemul motiva[ional al persoanei (Mucchielli, R., 1982). 
Dacă modelul traditional avea tendinţa de a utiliza motivațiile extrinseci 
(evitând factorii de distragere şi mobilizând atenţia spontană), sau să provoace 
motivații intrinseci, mai mult sau mai puţin anticipate şi bazate pe interese de 
lungá duratá, perspectiva umanistá privilegiazá motivata intrinsecă creată de 
interese spontane şi plăcerea acțiunii. 
Utilizarea diverselor categorii motivaționale se completează prin crearea 
şi gestiunea situațiilor motivante, numite şi „situații de tracţiune”! (Geissler, E. , 
1977) Aceste acțiuni de sensibilizare exercită o presiune asupra individului 
sau grupului care se formează. Esenţialul este de a construi o astfel de situaţie 
din care, pentru a ieşi, individul sau grupul să fie nevoiţi să descopere 
cunoştinţele, modalităţile de acţiune sau atitudinile ce fac tocmai obiectul 
învăţării. Arta constă în dozarea acestei presiuni. Aici Maslow ne ajută, din 
nou, prin reperele sale teoretice. 
După ce a conceput teoria sa umanistă, Maslow. a detaliat problema moti- 
vatiei în educaţie propunând o teorie a dezvoltării acestei condiţii psihologice. 
Numită şi teoria gratificării trebuin[elor, ea este încetăţenită prin modelul 
| piramidal al ierarhiei trebuintelor. Maslow preciza cá gratificarea trebuin[elor 
este „singurul şi cel mai important principiu ce stă la baza întregii dezvoltări, 
pentru că ceea ce este caracteristic tuturor motivelor umane este tendinţa 
de apariţie a unei trebuinje superioare, o dată ce acelea inferioare au 
fost satisfăcute” (Maslow, 1968, p. 55). [n viziunea sa existá o ierarhie 


1. O definire operaţională indică faptul că „situaţia de tracţiune” este o situaţie motivantă 

. care poate declanşa şi atrage un efort considerabil pe care, în absenţa „tracţiunii” astfel 

"exercitate, nu eşti dispus să îl faci. Cuplul Tom Sawyer şi Huckleberry Finn pus în fata 
gardului „de văruit” - corvoadă sau şansă? - este un exemplu prea bine cunoscut! 

de trebuinte, o „piramidă” în care motivele sau trebuintele inferioare se găsesc 
la bază, iar cele superioare - la vârf. MLB de mai jos ilustrează această: 
ierarhie : 


... Trebuinte estetice. 


“Dorinţa de a cunoaşte şi:înțelege : : | 


` Dorinţa de'autorealizare 


“Trebuinţa de stimá de sine... . -.. 


-. Trebuinţa de'iubire şi de apartenență la grup. 


i i Trebuinfele:de sigurantá (securitate): ...,. ^. 


„+ Trebuinţe fiziologice... uu o 


Maslow a clasificat trebuintele umane în două categorii principale: tre- 
buinfe de deficiență (care apar in urma lipsei) si trebuinte de creştere sau 
dezvoltare. Prima categorie, reprezentată în partea de jos a piramidei, sub 
linia punctată, cuprinde patru clase de motive sau trebuinte: trebuinfele fizio- 
logice, urmate in ordine ascendentă de trebuinfele de siguranţă (securitate), 
trebuinfele de iubire şi apartenenţă la grup şi trebuinfele de stimă. Partea 
superioară a piramidei, deasupra liniei punctate, cuprinde trebuinţele de 
creştere, împărţite in trei:clase în ordinea apariţiei lor în timpul dezvoltării : 
trebuinfa de autorealizare (de a-şi satisface talentele şi ue proprii), 
trebuinfe de a sti şi înţelege şi trebuinţele estetice. 

. Teoria fundamentală a lui Maslow este aceea că atunci când o trebuintá de 
ordin inferior este satisfăcută, individul va trece la satisfacerea celei de ordin 
imediat superior. De asemenea, Maslow diferenţiază mult şi între cele două 
categorii de trebuinte. Astfel, principalele Xu ad între trebuintele oj defi- 
cientá şi cele de dezvoltare ar fi :- 


e indivizii sunt dominați de trebuintele de deficiență, dar 'vor căuta satis- 
facerea celor de dezvoltare ; 


* motivaţia de deficiență conduce la reducerea tensiunii neplăcute şi res- 
taurarea echilibrului in organism, iar motivatia de crestere conduce la 
“menţinerea şi dezvoltarea unei tensiuni plăcute în organism ; 
e satisfacerea trebuintelor de deficiență este dependentă de cei din jur, în timp 
ce satisfacerea trebuintelor de crestere depinde de autonomia: individuală ; 


e. trebuintele de.deficientá stau sub semnul 4 urgegiei, cele de dezvoltare sub 
„semnul importanţei. 

Implicaţiile teoriei lui Maslow pentru educaţie sunt provocatoare şi fas- 
cinante. Consecința imediată care. decurge din această teorie este aceea că 
educatorii trebuie să-observe şi să caute satisfacerea trebuintelor de deficiență 
ale elevilor lor, pentru ca aceştia să ajungă la trebuinta de a cunoaşte şi 
înţelege, prin care ei pot avea randamentul maxim al dezvoltării personale. 
Pentru a putea învăţa bine, elevii ar trebui, mai întâi, să se simtă fizic confor- 
tabil, siguri, relaxaţi, să se simtă indrágiti şi să aibă o stimă de sine ridicată. 
Întrucât satisfacerea trebuinţelor de deficiență depinde de cei din jur, iar 
profesorii sunt în principală măsură responsabili de ceea ce se petrece în clasa 
lor, reiese clar rolul major jucat de aceştia în gratificarea trebuintelor elevilor. 
Cu cât sunteţi mai eficienţi in a asista elevii să-şi satisfacă trebuingele de 
deficiență, cu atât mai mult aceştia vor simţi nevoia „satisfacerii acelora de 
dezvoltare.. 

Cu. toate acestea, EE de deficiență depind nu numai de Aeg 
ci şi de mediul familial în care trăieşte elevul. De aceea, oricât de mult se va 
strădui educatorul să le satisfacă, tot timpul vor exista elevi ce nu vor ajunge 
să-şi satisfacă trebuintele de dezvoltare, 

Teoria motivaţională a lui Maslow explică şi alte lucruri interesante. Este 
cunoscut faptul cá unii oameni, puşi în situaţia de a lua decizii pentru ei înşişi, 
aleg adesea variantele auto-distructive. Interpretarea lui Maslow este că în 
fiecare persoană există două tipuri fundamentale de forțe ce o animă. Un set 
de forţe sunt canalizate spre menţinerea siguranţei personale a individului şi 
sunt activate de tendinţa de a evita eşecul, schimbarea, în timp ce celălalt set 
de forte, opus, împinge; individul să caute noi posibilităţi de a-şi folosi la 
maxim abilităţile personale, de a obţine noi. succese. În orice alegere, oamenii 
trebuie să ia decizii cu privire la ceea ce îi atrage sau le pune în pericol 
siguranţa personală. 

Pornind de la explicaţiile n mai sus şi de la diferenţierile între trebuintele 
de deficientá si cele de dezvoltare, reiese clar cá indivizii ce se aflá in stadiul 
satisfacerii trebuinfelor de deficiență vor fi dominați de forţele preocupate de 
siguranţa personală, în timp ce acei aflaţi în stadiul satisfacerii trebuintelor 
de dezvoltare vor fi animati de fortele de maximizare a abilităţilor personale 
în obţinerea de noi succese. 

“Astfel, cele două categorii de persoane menţionate anterior vor. lua o anume 
decizie, fie prin accentuarea succesului şi atracţiilor, fie prin accentuarea 
esecului şi a pericolelor, conform schemei de mai jos: 


Exagerează pericolele  : Exagerează atracțiile 


Sign Dezvoltare 


Minimalizează atracțiile Minimalizează pericolele 

Maslow oferea ca exemplu luarea deciziei de a urma facultatea intr-o loca- 
litate apropiată de casă, la o universitate mai puţin prestigioasă sau într-una 
mai depártatá, dar la o universitate de prestigiu. Persoanele care se vor afla 
în stadiul satisfacerii trebuintelor de deficiență vor căuta siguranţa şi vor lua 
decizia de a merge la facultatea mai apropiată de casă, dar mai puţin pres- 
tigioasá, prin exagerarea pericolelor sau minimalizarea atractiilor ce le-ar avea 
dacă ar alege cealaltă opţiune. Persoanele care se află în stadiul satisfacerii 
trebuintelor de dezvoltare vor alege facultatea mai: "depărtată si mai presti- 
gioasă, prin exagerarea atracţiilor şi minimalizarea pericolelor. 

La fel se întâmplă şi în situaţiile de învăţare create în clasă. Elevii pot fi 
atraşi sau respinşi de acestea, după cum accentul pus de educator cade pe 
pericolul de a lua note mici sau de a fi pedepsiţi (situaţie de nerecomandat) 
sau de a descoperi lucruri noi şi atractive (situaţia ideală). Deci, rolul educa- 
torului este de a facilita manifestarea motivatiei de dezvoltare a elevului prin 
accentuarea atracţiilor, prin implicarea lor în sarcini captivante şi evitarea 
situaţiilor jenante sau de eşec. 

Astfel, teoria motivationalá a lui Maslow poate fi folosită pentru a explică 
următoarele fapte : 


° copiii ce se simt inconfortabil din cauza foamei, bolii sau proastei condiții 
„fizice pot să nu fie interesați de învățătură, Chiar. dacă nu doresc acest 
lucru ; 


e- elevii vor da randament. mai mare într-un mediu relaxat şi sigur, decât 
într-unul de ameninţare şi tensionat. Când în clasă e teroare, singurul lucru 
intens aşteptat rămâne doar sunetul clopotelului. Frica ucide latest 
cognitive ! n 


* copiii care se simt iubiti si admirati pentru performanţele lor pot fi mult 
mai interesaţi să înveţe decât cei respinşi şi ignorati e i 


° unii copii, puşi să aleagă liber între diverse variante, vor face alegeri 
„corecte privind oportunităţile lor de dezvoltare şi învăţare, în timp ce 
i ceilalţi vor face alegeri auto-distructive. 


e unii elevi au o dorintá mai puternică de a cunoaşte decât alţii. 


Chiar dacă teoria lui Maslow este incitantă şi clară în aparenţă, încercând 
să o aplicaţi în practică veţi descoperi că nu mai este aşa de facilă. Uneori 
veţi constata cá este greu-sá apreciati exact in ce stadiu de satisfacere a 
trebuintelor se găseşte un anume elev sau care dintre trebuintele sale are 
nevoie de mai multă gratificare. Alteori, chiar dacă veţi fi aproape siguri că o 
anume trebuintá a unui elev nu e satisfăcută (de exemplu, este respins de 
părinţi, deci trebuinţa de iubire şi apartenenţă e nesatisfăcută), veţi descoperi 
că e foarte greu să puteţi face ceva în această privinţă. 

„Cu toate acestea, există unele trebuinte a căror gratificare vă este uşor să 
O obţineţi. -Una dintre ele este trebuinţa de stimă de sine, care poate depinde 

în mare măsură de realizările obţinute în clasă. De aceea, poate că nu puteţi 
să le satisfaceti elevilor trebuintele de foame sau confort fizic, dar în mod 
sigur puteţi să îi ajutaţi să aibă încredere în sine atunci când învaţă, să aibă 
succese. 


* 
* * 


Perspectiva umanistă asupra educaţiei ţi-a conturat o posibilitate alter- 
nativă. Ea poate fi o variantă pentru cadrul general în care vei lucra — sistemul 
de învăţământ -, ceea ce presupune însă timp. Dar poate fi o variantă 
personală, legată mai ales de stilul tău didactic. Dacă (i se va potrivi şi esti 
dispus să fii un autentic om al şcolii, sperăm ca sugestiile acestui capitol să 
te susţină. Si tine minte: ca să câştigi, trebuie să îndrăzneşti ! 


ÎNTREBĂRI: 


1. Ce legătură faceţi între perspectiva umanistă asupra educaţiei şi modelele generale 
ale acţiunii pedagogice? 


2. Exemplificati fiecare dintre aplicaţiile didactice pe care teoria trebuintelor (Maslow) 
le sugerează, cu situaţii din viaţa şcolară, 


3. Definiţi conceptele „produs social”, „actor social”, „agent social", „educaţie- 
-confluentă”, tip „auto-actualizator”, „non-directivism”. 
4. Care sunt prescriptiile de bază ale perspectivei umaniste asupra educaţiei ? 


5. La ora de dirigenţie aveţi tema: „Să aflăm cine suntem”. Cum organizaţi ora din 
perspectiva celor trei modele ale acţiunii pedagogice. Avantaje şi dezavantaje ale 
fiecărui model. 

